
FORORD. 


Anden  Del  af  Professor  Høyens  Skrifter,  som  hermed 
fremtræder  for  Offentligheden,  indeholder  hans  Afhand- 
linger om  kirkelige  Mindesmærker,  og  navnlig  om  Kirke- 
bygninger i  Danmark.  Han  syslede  i  sine  sidste  Leveaar 
oftere  med  den  Tanke  at  samle  og  bearbejde  disse  til  en 
sammenhængende  Fremstilling  af  Kirkebygningens  Ud- 
vikling i  vort  Fædreland;  men  Tanken  blev  ikke  udført. 
Imidlertid  ere  de  Afhandlinger  af  denne  Art,  han  Tid 
efter  anden  har  udgivet,  ikke  faa,  og  de  behandle  netop 
de  betydeligste  Monumenter  vi  eje,  saa  at  det  vel  kan 
siges,  at  det  Vigtigste  af  en  saadan  Kirkebygningens 
Historie  allerede  er  til  Stede.  Et  Par  manglende  Led, 
der  have  stor  Betydning  for  den  historiske  Udviklings- 
gang,  har  Udgiveren  tilføjet  efter  utrykte  Papirer,  nemlig 
Segeberg  Kirke  og  Lunds  Domkirke.  Den  første 
havde  Høyen  beskrevet  og  aftegnet  i  Optegnelserne  fra 
sin  Rejse  1829;  over  den  anden  havde  han  i  det  kirke- 
historiske Selskabs  Møde  1859  holdt  et  interessant  Fore- 
drag, hvoraf  »Dansk  Kirketidende«  havde  meddelt  et 
Udtog.  Men  medens  dette  kun  indeholder  en  almindelig 
Orientering,  har  Høyen  senere  efter  Anmodning  af  Kirkens 
Bestyrelse  udarbejdet  et  udførligt  Forslag  til  en  plan- 
mæssig Restavration  af  Bygningen,  og  da  dette  forekom 
mig  at  indeholde  en  hel  konsthistorisk  Behandling  af  den. 

troede  jeg  at  burde  optage  det  som  et  videnskabeligt 
Supplement  til  det  nævnte  populære  Udtog.  Disse  Stykker, 
der  ikke  vare  bestemte  til  Udgivelse,  maa  tages  for  hvad 
de  ere.  Fremstillingen  er  ikke  den  samme  som  i  de 
andre  Afhandlinger,  og  Udviklingen  ikke  saa  fuldstændig. 
Ved  Segeberg  Kirke  har  Architekt  L.Fenger  tilføjet  et 
Tillæg  om  Bygningens  Alder  og  konsthistoriske  Plads. 

En  af  de  vigtigste  Aarsager,  hvorfor  Høyen  ikke 
iværksatte  sin  Plan  at  samle  og  bearbejde  disse  Afhand- 
linger, var  den,  at  han  ikke  troede  de  kunde  forstaaes 
tilbørlig  uden  at  ledsages  med  Afbildninger  i  et  større 
Omfang,  end  der  let  kunde  skaffes  til  Veje.  Denne  Hin- 
dring har  Foreningen  for  nordisk  Konst  for  en  stor 
Del  raadet  Bod  paa  ved  de  Midler,  den  har  stillet  til 
Udgiverens  Raadighed.  Men  skjøndt  disse  efter  vore 
Forhold  maatte  kaldes  rigelige,  kunde  de  dog  ikke  strække 
til.  Udgiveren  har  derfor,  navnlig  for  at  tilvejebringe  Af- 
bildninger af  Kirkernes  Ydre,  Noget  som  de  fleste  Læsere 
næppe  vilde  undvære,  søgt  at  erstatte  det  Manglende  ved 
Laan  fra  andre  Værker.  Jeg  bringer  herved  de  Mænd,  der 
velvillig  have  hjulpet  mig  i  denne  Henseende,  min  oprigtige 
Tak,  navnlig  Hr.  Etatsraad  Trap,  hvis  Statistisk-topogra- 
fiske  Beskrivelse  af  Danmark  har  givet  mange  Bidrag,  og 
Hr.  Boghandler  Philipsen  som  Udgiver  af  Liibkes  Konst- 
historie  ved  J.  Lange.  Gaar  der  end  igjennem  nogle  af 
de  laante  Træsnit  et  andet  Princip  end  igjennem  de  til 
Bogen  selv  udførte,  syntes  denne  Mangel  paa  Overens- 
stemmelse mig  dog  ikke  stor  nok  til  at  jeg  derfor  skulde 
opgive  de  Fordele,  der  frembød  sig  ved  disse  Laan. 

De  for  Foreningens  Regning  udførte  Træsnit  ere 
efter  Architekt  Fengers  Anvisning  og  tildels  efter  hans 
Tegninger  skaarne  af  Rosenstand.  I  mange  Tilfælde 
kunde  de  copieres  efter  allerede  udgivne  Værker,  som 
Danske  Mindesmærker    og   Steen  Friis'   Roeskilde 

Domkirkes  Beskrivelse;  andre  Atbildninger  maatte  skaffes 
til  Veje  fra  ny  af,  saaledes  Gjennemsnittet  af  Aarhus 
Domkirke,  som  Bygningsinspektør  Walter  velvillig  har 
leveret  Tegningen  til,  Planen  og  Snittet  af  Mariebo  Kirke, 
der  skyldes  Etatsraad  Chr.  Hansen,  og  Tegningerne 
til  S.  Knuds  Kirke,  der  skyldes  Etatsraad  Herholdt 
og  x4rchitekt  Lendorflf.  Med  Hensyn  til  Segeberg  Kirke 
kunde  Høyens  egne  Tegninger  godt  have  egnet  sig  til 
Gjengivelse,  men  da  en  af  Fengers  Elever  netop  be- 
fandt sig  i  Nærheden  (i  Lybek),  lod  han  denne  paa  ny 
opmaale  og  aftegne  Kirken,  saa  at  de  meddelte  Teg- 
ninger kunne  gjøre  Fordring  paa  endnu  større  Nøjagtighed 
og  Fuldstændighed.  Til  S.  Knuds  Kirke  ere  Afbildningerne 
fuldstændigere  og  talrigere  end  til  nogen  anden.  Dette 
hidrører  ikke  blot  fra  at  denne  Kirke  endnu  ikke  er 
blevet  saa  fuldstændig  udgivet  som  de  fleste  andre  af 
vore  Kathedraler,  saa  at  det  syntes  passende  at  gribe 
denne  Lejlighed  til  nogenlunde  at  afhjælpe  Savnet,  men 
ogsaa  fra  at  den  omfattende  Restavration  af  Bygningen, 
som  i  dette  Øjeblik  foretages  under  Herholdts  Ledelse, 
har  bragt  mærkværdige  Træk  frem,  som  Høyen  ikke 
kjendte,  men  som  Læserne  ikke  kunde  holdes  i  Uviden- 
hed om.  Kirken  burde  ikke  afbildes  som  den  saa  ud  i 
1844,  da  Høyens  Afhandling  blev  skrevet,  men  saaledes 
som  den  nu  har  vist  sig  at  være,  navnlig  maatte  i 
Længdesnittet  den  nu  fundne  Krypte  komme  til  Syne. 
Dette  medførte  atter  en  Udvidelse  af  Texten,  idet  der 
maatte  gjøres  rede  for  det  Nye.  Fenger  paatog  sig  at 
levere  et  saadant  Tillæg  til  Texten.  Hans  Studium  af 
Kirken  førte  ham  til  Resultater,  der  tildels  afveg  fra 
Høyens;  men  det  forekom  mig  at  være  aldeles  i  den  af- 
døde Mesters  Aand,  naar  ogsaa  denne  afvigende  An- 
skuelse kom  til  Orde  og  tik  Lejlighed  til  at  tale  sin  Sag. 
Efter  at  Fengers  Afhandling  allerede  var  trykt,  bevægede 

Etatsraad  Herholdt  ogsaa  Pastor  J.  Helm  s  til  at  under- 
kaste Kirken  et  særligt  Studium.  Atter  herved  kom  nye 
Kjendsgjerninger  frem,  og  Helms  kom  angaaende  Op- 
førelsen af  Kirkens  forskjellige  Dele  til  Resultater,  der 
næsten  ganske  stemmede  med  Høyens.  De  af  ham  med- 
delte Bemærkninger  ere  optagne  som  Nr.  XVH  i  denne 
Samling.  Jeg  tilstaar,  at  der  ved  disse  Tillæg,  der  for- 
øvrigt ved  mindre  Skrift  ere  adskilte  fra  Høyens  egne 
Afhandlinger,  er  sket  et  Brud  paa  Bogens  Enhed;  men 
jeg  er  overbevist  om  at  Høyen  selv  ikke  vilde  have  be- 
tænkt sig  paa  at  optage  en  saadan  videnskabelig  Drøftelse 
imellem  sine  Skrifter. 

I  Spidsen  har  jeg  stillet  det  fortrinlige  Foredrag 
»om  kirkelig  Konst«,  der  forekom  mig  at  danne  en  pas- 
sende Indledning  til  det  Hele;  derefter  følge  de  andre 
Afhandlinger  efter  Tidsfølgen ,  hvori  de  ere  skrevne. 
Helst  havde  jeg  ordnet  dem  efter  Kirkernes  Opførelses- 
tid,  saa  at  selve  Anordningen  viste  deres  historiske 
Rækkefølge;  men  dette  lod  sig  ikke  gjøre  uden  en  Om- 
arbejdelse. Der  ligge  40  Aar  imellem  den  ældste  og 
den  yngste  af  disse  iifhandlinger,  40  Aar  tilbragte  i 
samvittighedsfuld  og  frugtbringende  Granskning,  saa  at 
det  næppe  kunde  være  andet  end  at  adskillige  af  de  i 
de  første  Afhandlinger  udtalte  Meninger  maatte  være 
klarede  og  ændrede  i  de  sidste.  Disse  Uoverensstemmelser 
vilde  kun  blive  forstaaelige  ved  en  chronologisk  Orden, 
hvori  det  Senere  viste  sig  som  Rettelse  af  det  Tidligere. 
Men  Ordenen  alene  syntes  mig  ikke  tilstrækkelig,  saasom 
jeg  ikke  ønskede  at  udgive  Høyens  Udviklingshistorie,  men 
hans  videnskabelige  Behandling  af  Danmarks  Kirkebyg- 
ninger, ønskede  at  forelægge  Publikum  et  lærerigt  Værk, 
der  kunde  afgive  en  sikker  Fører  under  Studiet  af  disse 
mærkelige  Fortidsminder.  Hvor  der  derfor  i  de  ældre  Af- 
handlinger forekom  Ytringer,  som  Høven  ikke  senere  ved- 


VII 

kj endte  sig,  maatte  i  det  Mindste  en  tilføjet  Anmærkning 
gjøre  opmærksom  paa  dette  Forhold.  Et  Sted  —  i  Af- 
handlingen om  Ribe  Domkirke  —  var  Forskjellen  endog  saa 
stor,  at  jeg,  for  at  den  mindre  kyndige  Læser  ikke  skulde 
vildledes,  troede  at  burde  udelade  et  Stykke  af  Texten, 
og  kun  give  det  Plads  i  Anmærkningen. 

Denne  chronologiske  Ordning  er  Skyld  i  at  Sorø 
Kirke  forekommer  to  Gange  og  paa  to  forskjellige  Steder, 
først  den  mindre  Afhandling  fra  Historisk  Tidsskrift  1846, 
dernæst  Høyens  sidste,  udførlige  Arbejde,  Texten  til 
»Danske  Mindesmærker«.  Denne  sidste  kunde  synes  at 
gjøre  hin  overflødig;  men  da  der  i  den  lille  Afhandling 
dog  findes  et  og  a.ndet  Datum,  som  ikke  er  optaget  i  den 
udførligere,  har  jeg  ikke  villet  udelade  dette  Mønster  paa 
en  frisk  videnskabelig  Behandling. 

Den  chronologiske  Orden  er  ogsaa  fulgt  i  den  Hen- 
seende, at  Afhandlingerne  om  Altertavler  ikke  ere  adskilte 
fra  dem,  der  angaa  Bygninger,  Noget  der  saa  meget 
mindre  lod  sig  gjøre,  som  Høyen  selv  i  sin  Fremstilling 
af  Aarhus  Domkirke  havde  behandlet  begge  Dele  under 
Et.  Forklaringen  af  Briiggemanns  Altertavle  i 
Slesvig  forekom  mig  ikke  at  burde  undværes  ved  Siden 
af  Altertavlerne  i  Odense  og  Segeberg,  uagtet  jeg  her 
ikke  kunde  give  Høy  ens  egen  Form.  Jeg  forefandt  intet 
Manuskript  dertil  iblandt  hans  Efterladenskaber,  og  havde 
kun  Schrøders  tyske  Oversættelse  at  holde  mig  til. 
Desværre  lader  denne  meget  tilbage  at  ønske.  Over- 
sætteren har  ikke  fattet,  at  det  var  hans  Pligt  som  den 
paa  Stedet  boende  Mand  at  sammenligne  den  Forklaring, 
som  Høyen  langt  borte  og  efter  gamle  Optegnelser  havde 
nedskrevet,  med  Monumentet  selv;  der  findes  Unøjagtig- 
heder, som  Høyen  selv  ikke  vilde  have  ladet  trykke.  Jeg 
kunde  derfor  ikke  allevegne  indskrænke  mig  til  en  blot 
Oversættelse;  Et  og  Andet  maatte  ændres  og  omordnes. 

1  Slutningen  af  Bindet  har  jeg  optaget  et  lille 
Stykke,  der  ikke  vedkommer  kirkelig  Konst,  men  som 
endnu  mindre  vilde  passe  imellem  de  i  1ste  eller  3die 
Bind  optagne  Stykker,  nemlig  det  Afsnit  af  Høyens  Ind- 
beretning om  hans  Rejse  i  1830,  der  behandler  de 
Borge,  Slotte  og  Herregaarde,  han  havde  under- 
søgt. Efter  43  Aars  Forløb  kan  det  vel  siges,  at  dette 
ikke  indeholder  noget  Nyt,  undtagen  for  saa  vidt  som 
det  viser,  i  hvad  Tilstand  Bygningerne  eller  Ruinerne 
dengang  befandt  sig;  men  Kundskaben  til  vore  Fortids- 
minder er  endnu  saa  lidet  almindelig,  at  jeg  ikke  har 
Tvivl  om  at  denne  anskuelige  og  klare  Udvikling  vil 
blive  modtaget  med  Glæde. 

Ligesom  Høyen  selv  i  sine  senere  Afhandlinger  har 
forkastet  Et  og  Andet,  som  han  tidligere  antog,  kan  der 
maaske  ogsaa  i  disse  findes  det,  som  Eftertiden,  naar 
nye  Kjendsgjerninger  komme  for  Dagen,  ikke  fuldt  vil 
vedkjende  sig;  men  endnu  tør  det,  der  i  denne  Samling 
er  trykt  uden  tilføjet  Anmærkning,  sikkert  antages  for 
at  være  det,  som  Videnskaben  paa  sit  nærværende  Trin 
vedkjender  sig,  tildels  som  Følge  af  Høyens  egne  Ar- 
bejder. Som  et  saadant  videnskabeligt  Resultat  betænker 
jeg  mig  ikke  paa  at  nævne  Bestemmelsen  af  Roeskilde 
Domkirkes  Alder,  ihvorvel  den  af  Kirkens  Restavration 
saa  højt  fortjente  Justitsraad  Steen  Friis  endnu  ikke 
synes  tilbøjelig  til  at  opgive  den  ældre  Mening,  se  Ny 
kirkehistoriske  Samlinger,  5te  B.,  S.  582 — 590,  hvormed 
jeg  dog  beder  sammenlignet  mit  Svar  smstds.  S.  654— 56. 
Professor  Kornerups  Text  til  den  nye  Række  af  Danske 
Mindesmærker  og  Jul.  Langes  Fremstilling  i  hans  Be- 
arbejdelse af  Liibkes  Konsthistorie  vidne  om  at  Høyens 
Anskuelse  er  trængt  igjennem.  En  eneste  dansk  For- 
fatter i  denne  Retning  er  der ,  paa  hvem  Høyens 
Virksomhed    ingen    Indflydelse    har    udøvet,    Dr.    theol. 


IX 

V.  Rothe,  som  strax  efter  Høyens  Død  fremkom  med 
et  heftigt  Angreb  paa  ham  i  en  Afhandling  om  »Kirke- 
bygningen og  dens  Symbolik« ,  trykt  i  H.  Scharlings 
»Dansk  Tidsskrift  for  Kirke-  og  Folkeliv,  Litteratur 
og  Konst",  1870,  I.  Han  blev  imødegaaet  af  Under- 
tegnede i  samme  Tidsskrift,  H,  S.  193—207.  Et 
nyt  Angreb  af  samme  Forfatter,  »Om  Roeskilde  Dom- 
kirkes Alder  og  Stil«  i  Kalkars  »Theologisk  Tidsskrift«  I, 
S.  441  fF.,  er  tilbørlig  blevet  tilbagevist  af  J.  Helm  s: 
»N.  L.  Høyen  for  Dr.  theol.  Vilh.  Rothes  Domstol  i 
Sagen  angaaende  Roeskilde  Domkirkes  Alder  og  Stil», 
1871.  Naar  Dr.  Rothe  har  ytret,  at  hans  Angreb  paa 
Høyens  Fremstilling  af  Mariebo  Kirke  og  den  i  Over- 
ensstemmelse dermed  foretagne  Restavration  endnu  ikke 
er  gjendrevet,  da  tror  jeg  rigtignok  ikke  at  nogen  for- 
domsfri Læser  af  Høyens  Afhandling  skulde  behøve  yder- 
ligere Bevis.  Findes  der  Nogen,  som  efter  en  omhyggelig 
Gjennemlæsning  af  dette  Skrift  endnu  tvivler  om,  at 
Mariebo  Kirke  ligesom  de  andre  Birgittinerkirker  havde 
Choret  i  Vest,  da  besøge  han  Kirken  selv,  og  enhver 
Tvivl  vil  sikkert  svinde,  naar  han  lægger  Mærke  til  de 
i  min  lille  Efterskrift  anførte  Kjendsgjerninger. 

J.  L.  Ussing. 

I. 

Om  kirkelig  Konst. 


(Foredrag  paa  det  kirkehistoriske  Selskabs  Møde  i  Kjøbenhavn, 
den  Ilte  Januar  1853.) 


1. 

JNaar  Tonerne  ikke  som  Ordets  Tjenere,  men  som  dets 
Besjælere  og  Bevingere,  bære  det  fra  Menigheden  op  til 
det  Høje,  da  erfare  vi,  hvad  den  Konst  formaar,  som  har 
været  hjemme  i  Kirken  lige  fra  dens  Begyndelse  og  som 
sikkert  altid  vil  høre  hjemme  i  den,  den  Konst,  som 
samler  alle  Hjerter  i  én  Stemning,  som  lader  enhver 
Enkelt  tabe  sig  i  hele  Menigheden  og  tillige  lader  ham 
føle  en  Styrke,  en  Opløftelse,  som  om  hele  Menighedens 
Kraft  og  Fylde  i  det  Øjeblik  boede  i  ham  alene.  Me- 
lodien spørger  ikke  om  Trosbekjendelse  eller  Tmigemaal, 
ligesaalidt  som  Bygningen,  der  gjør  et  alvorligt,  et  høj- 
tideligt Indtryk.  Om  disse  Toner  oprindeligt  have  lydt 
til  en  hedensk  Guddoms  Ære  eller  til  en  papistisk  Hel- 
gens Forherligelse,  om  disse  Søjler  engang  have  baaret 
Taget  over  Pallas  Athenes  Tempel,  disse  Piller  løftet 
sig  under  Hvælvinger,  der  stode  under  Beskyttelse  af 
den  Helgen,    hvis  Navn  de  endnu  bære,    derom  bekymre 

vi  os  ikke;  saalænge  Ordet  ikke  kommer  til  og  giver 
Følelsen  og  Tanken  et  bestemt  Præg,  saalænge  ikke  det 
udhugne  eller  malede  Billede  stilles  frem  for  os  med 
sine  umiskj endelige  Træk,  hengiver  Sjælen  sig  uforstyrret 
til  de  milde,  de  velgjørende,  opløftende  Indtryk,  den 
modtager. 

Men  til  denne  Melodi  hører  en  Lovsang  til  Himmel- 
dronningens Ære,  Alterbilledet  ved  denne  Pille  forestiller 
den  hellige  Cæcilia,  som  lytter  til  et  Englechor.  Ja,  der 
luer  en  Andagt  gjennem  disse  klangfulde  Vers,  som  ikke 
kan  andet  end  røre  os,  der  lyser  en  salig  Henrykkelse 
fra  den  unge  Kvindes  Ansigt,  som  vi  ikke  kunne  blive 
trætte  af  at  betragte;  og  dog  strømmer  denne  Lovsang 
ikke  over  vore  Læber  med  Overbevisningens  Fylde,  og 
ingen  Bøn  stiger  fra  vort  Indre  op  til  Tonekonstens 
hellige  Beskytterinde.  Grundtanken ,  der  giver  disse 
Værker  Liv,  den  gaar  ikke  til  Hjertet;  vor  Beundring, 
vor  Glæde  gj ælder  kun  den  Pragt  og  Herlighed,  hvormed 
den  aabenbarer  sig.  Vi  have  næsten  glemt,  at  der  var 
en  Tid,  da  vore  Fædre  glødede  af  Had  mod  den  ro- 
merske Kirkes  Afguderi  og  Billeddyrkelse,  vi  ere  saa 
sikre  for  enhver  Fristelse ,  at  vi  trygt  hengive  os  i  den 
fuldeste  Nydelse  af  hele  den  Skjønheds  Glorie,  hvormed 
Konsten  har  omgivet  St.  Peters  Stol;  men  den  nærmeste 
Følge  af  denne  vor  æsthetiske  Alsidighed  er  derfor 
ogsaa,  at  vort  Begreb  om  kirkelig  Konst  ikke  mere  har 
den  Alvor,  som  det  havde  paa  Luthers  Tid,  at  vi  for 
ensidigt  dvæle  ved  Betragtningen  af  den  som  en  blot 
Prydelse,  medens  Konsten,  naar  den  skal  være  kirkelig, 
gjør  Fordring  paa  ikke  alene  at  behage  vor  Sands,  men 
ogsaa  med  Myndighed  at  tale  til  vort  Hjerte. 


Billedets  Samvirken  med  Ordet  gaar  langt  tilbage. 
I  Slutningen  af  det  fjerde  Aarhundrede  hedder  det  alle- 
rede om  det  »> stumme  Maleri«,  at  »det  taler  og  opbygger.« 
Det  var  dengang  ikke  længer  den  lille  Menighed,  der 
samledes  trofast  og  samdrægtig,  midt  under  alle  For- 
følgelsens Farer,  omkring  Bordet,  hvor  den  skulde  mindes 
Herren,  samledes  uden  anden  Forskjel  end  den,  som 
Lærerdygtighed  og  Lærerfromhed  gav;  det  var  Kirken, 
den  højtansete ,  fast  grundede  Magt ,  det  var  Christi 
Brud,  der  sejersmykket  thronede  over  Tempel  og  Syna- 
goge og  samlede  sin  Menighed  fra  Øst  og  Vest  i  konge- 
lige Sale  (Basilikaer).  Men  hvor  mange  hedenske  og 
jødiske  Erindringer  vare  ikke  forsonligt  sammensmeltede 
med  christelig  Skik  i  disse  Kirkebygninger,  der  ofte 
havde  et  mægtigt  Omfang  og  vare  opførte  efter  Datidens 
romerske  Smag!  Der  sondredes  nu  mellem  det  Helligste 
og  den  Del,  hvor  Menigheden  samledes  til  Opbyggelse. 
Skranker  og  store  Forhæng  skilte  mellem  disse  tvende 
Afdelinger.  I  den  øverste  Ende  sad  Biskoppen  paa 
Højsædet  og  Præsterne  noget  lavere  til  Højre  og  Venstre 
i  den  store  Halvkreds;  foran  dem  stod  Alteret,  denne 
fælles  Relikvie  fra  Hedenskab  og  Jødedom,  under  en 
Himmel',  baaret  af  prægtige  Søjler,  og  hele  denne  Her- 
lighed aabnedes  kun  for  Menigheden,  fast  som  et  hedensk 
Mysterium,  naar  ene  de  Indviede  vare  til  Stede.  I  den 
nederste  Afdeling  samlede  man  sig ,  i  den  Orden ,  som 
Kjøn  og  Alder,  Stand  og  Forhold  bestemte,  om  den 
Plads  i  Hovedskibet,  hvor  Chorsangerne  stode,  og  hvor 
Ordet  blev  forkyndt  fra  Talerstolen.  Marmorskranker 
adskilte  ogsaa  her  Kierkerne  fra  Lægfolket. 

Saa  langt  man  end  i  Basilikaerne  var  kommet  fra 
den  apostoliske  Kirkes  Enhed  og  Simpelhed,  saa  meget 
som  der  end  i  dem  var  lagt  an  paa  at  tiltale  den  ydre 
Sands,  saa  kan  man  dog  ikke  nægte,  at  det  levende  Ord 
endnu  havde  sin  Betydning  ved  Menighedens  Guds- 
tjeneste. Men  da  Occidentens  Kirke  strakte  sig  saa 
vidt  som  Evropa  mod  Nord  og  Vest,  da  det  var  den, 
som  forenede  Folkene,  forskjellige  i  alt  Andet,  da  dens 
Sprog,  fremmed  for  daglig  Tale,  lød  gaadefuldt,  men 
helligt  ved  Alterets  Tjeneste,  da  dens  Hyrde,  Biskoppen 
i  Rom,  løftede  sin  Stav  med  Vælde  over  alt  verdsligt 
Regimente,  da  maatte  der  ogsaa  føles  Trang  til  at  Kir- 
kens Bygning  skulde  rejse  sig  som  et  Mærke  paa  Herre- 
dømmet, og  denne  Trang  fandt  sin  Fyldestgjørelse  i  den 
nye  Bygningsmaade ,  som  udviklede  sig  hos  de  gothisk- 
germaniske  Stammer.  Selv  Rummets  indre  Fordeling 
blev  anderledes.  Choret,  hvis  lave  Skranker  før  omgaves 
af  Menigheden,  flyttedes  nu  som  en  egen  Del  af  Byg- 
ningen ud  mod  Østen,  og  inden  for  de  høje,  rigt  smyk- 
kede Vægge,  som  skilte  det  fra  den  øvrige  Kirke  og 
lukkede  for  det,  samledes  Præsterne  til  deres  særskilte 
Gudstjeneste  om  Højalteret.  Lærens  Forkyndelse  var 
ikke  længer  den  Hovedsag,  som  kaldte  Folket  til  Kirke, 
men  vel  den  stumme  Tilbedelse  af  Brødets  Forvandling 
til  Christi  Legeme.  Se,  dertil  var  den  Halle,  som 
Langhuset  dannede,  særdeles  skikket,  især  hvor  den  var 
saa  stor,  at  den  maatte  gjennemskæres  af  to,  ja  fire 
Rader  mægtige  Piller,  som  skjøde  op  under  Hvælvingerne, 
og  disse  i  en  svimlende  Højde  vare  udspændte  over 
Højkirken.  Her  var  Plads  til  de  Tusinder,  som  paa 
store  Festdage   strømmede   sammen   allevegne  fra.      Som 


et  Hav  bølgede  Mængden  hen  mellem  Pillerne;  kun  af 
og  til  hørtes  Præstens  Stemme,  som  læste  Messen  foran 
Alteret,  medens  den  dumpe  Brusen  af  de  Manges  dæm- 
pede Røst  og  urolige  Frem-  og  Tilbagetrængen  fyldte 
det  umaadelige  Rum;  men,  vare  end  hans  Ord  blevne 
hørte,  de  havde  jo  været  uforstaaelige  for  Lægmand, 
ligesaa  uforstaaelige  som  de  fremmede  Tunger,  han  kunde 
høre  til  Højre  og  Venstre,  og  som  vidnede  om  den  mæg- 
tige Tiltrækning,  Stedets  Hellighed  udøvede  paa  de 
Troende  selv  i  fjerne  Lande.  Men  —  Forvandlingen 
skete,  den  glimrende  Monstrants  med  Hostien  løftedes  i 
Vejret,  den  gyldne  Kalk  hævedes  —  og  Alt  var  stille, 
Alle  knælede  i  andægtig  Tavshed,  kun  de  lette  Virak- 
skyer svævede  og  hvirvlede  op  under  de  høje  Buer.  Og, 
naar  saa  Mængdens  Uro  meldte,  at  det  Helligste  var 
set,  da  overdøvedes  den  af  Chorsang  og  Orgeltoner. 

Naar  man  nu  træder  ind  i  en  af  disse  gothiske  Byg- 
ninger, der  staa  som  halvt  ubegribelige  Minder  om  den 
Magt,  Kirken  engang  besad,  men  i  en  Bygning,  hvor  den 
romerske  Cultus  har  maattet  vige,  hvor  Altrene  ere 
bortflyttede  fra  Kapeller  og  Piller,  hvor  det  fulde  Daglys 
falder  ind  gjennem  klare  Ruder,  og  kun  enkelte  Stumper 
af  Glasmaleri  sidde  tilbage  som  dunkle  Pletter,  saa  er 
Indtrykket  endnu  saa  mægtigt,  at  man  let  overtydes  om, 
at  denne  Bygning  ikke  var  opført  for  Ordet,  saa  at  det 
der  skulde  kunne  virke  oplysende  og  gjennemtrængende; 
der  er  maaske  ikke  engang  en  Prædikestol.  Her  vaktes 
Andagten,  her  glødede  Troen  mellem  de  Skarer  af  Hel- 
lige, hvis  Billeder  talte  til  Øjet,  hvorhen  det  vendte  sig, 
hvis  Relikvier,  straalende  af  Guld  og  Krystal,  gjennem 
Mirakier  uimodsigeligt  forkyndte  deres  Magt;    Evangeliet 

stod  her  i  det  Fjerne  og  afspejlede  sig  i  al  denne  Herlighed, 
som  Solen  afspejler  sig  i  Regnbuens  Farveglands  paa 
Uvejrets  dunkle  Grund. 

Forskj  ellen  mellem  de  lier  antydede  Former  af  Kirke- 
bygning og  Kirketjeneste  i  Occidenten  maa  allerede  vække 
Formodning  om  at  Maaden,  hvorpaa  det  stumme  Billede 
har  talt  og  opbygget  i  dem,  ogsaa  maa  have  været  for- 
skjellig,  og  denne  Formodning  bekræftes  af  Historien  og 
Mindesmærkerne,  Vi  ville  først  kaste  et  Blik  paa  Ba- 
silikaerne, hvis  store  og  glatte  Vægge  gave  Maleren 
rigelig  Lejlighed  til  at  vise  sin  Konst.  Hovedgangens 
lange  Sider  indeholde  derfor  ogsaa,  ovenover  Søjlerne, 
en  eller  flere  Rækker  af  bibelske  Billeder;  det  var  den 
Tids  Fattigmands  Bibel  for  den  fromme,  men  ukyndige 
Troende.  Han  kunde  ikke  selv  læse  Skriften,  men  han 
hørte  den  forelæst  og  forklaret  paa  Talerstolen,  han  saa 
de  samme  Begivenheder  og  Personer  tydelig  fremstillede  i 
Malerierne,  og  disse  bleve  ham  nu  som  en  hellig  Bog,  hvor 
han  selv  kunde  søge  Vejledning  og  Trøst.  Var  der 
herved  sørget  for  Belæring,  saa  maatte  heller  ikke  det 
glemmes,  som  værdigen  kunde  forkynde  Kirkens  Højhed; 
thi  Indtrykket  af  de  gamle  Templer  var  ingenlunde  ud- 
slettet, og  stærk  var  Trangen  til  at  den  nye  Lære  skulde 
fremtræde  med  Sejrherrens  Glans.  Men  Billedstøtten, 
saadan  som  de  store  Gudeskikkelser  af  Marmor  og 
Metal,  den  havde  ikke  længer  sit  Sted  i  Helligdommen, 
den  var  nu  engang  fortrængt  af  Alteret  og  vilde  kun 
have  vakt  Forargelse  som  en  hedensk  Vederstyggelighed; 
Maleriet  derimod,  denne  tilsyneladende  Virkelighed,  som 
griber  Blikket  og  dog  ikke  kan  fattes  med  Haanden,  det 
var  Midlet,    som   maatte   anvendes,    og   som   ogsaa   blev 


anvendt  netop  der,  hvor  det  kunde  frembringe  den  mest 
slaaende  Virkning.  Murfladen  ovenover  og  paa  Siderne 
af  den  store  Bue,  som  man  gik  igjennem  til  det  Hel- 
ligste, tik  derfor  Billeder  med  større  Figurer  og  dybere 
Betydning;  men  fremfor  alt  blev  Tribunens i)  Halvkuppel 
udsmykket  paa  det  Prægtigste.  Denne  krumme  Flade 
kunde  ses  liélt  nede  i  Kirken,  naar  Forhænget  under 
den  store  Bue  blev  trukket  til  Side,  men  den  udfoldede 
sig  bestandig  mere  og  mere,  alt  eftersom  man  nærmede 
sig  til  Alteret,  og  paa  den  saa  man  nu  Christus,  Al- 
herskeren,  med  Englene,  de  stavførende  Herolder,  ved 
Siden  ,  eller  Christus  ,  Verdens  Lærer ,  ophøjet  midt 
imellem  Apostlerne;  og  disse  stille,  alvorlige  Skikkelser, 
Frelserens  ofte  i  kolossale  Forhold ,  omgaves  af  den 
gyldne  Grund  som  af  en  luende  Glorie.  Dersom  disse 
Mosaikbilleder  endnu  i  vore  Dage  formaa  at  gjøre  et 
dybt  Indtryk,  hvilken  Virkning  maa  de  da  have  udøvet 
paa  Menigheden  i  hine  Tider,  da  Øjet  var  for  sløvt  til 
at  føle  for  en  renere,  fuldendtere  Konst. 

Det  er  disse  og  lignende  Forestillinger,  som  klarest 
vise  os  den  Aand,  som  gik  gjennem  kirkelig  Konst,  da 
denne  udviklede  sig  efter  Constantin  den  Stores  Tid. 
Faderen  var  herliggjort  i  Sønnen,  og  denne  thronede  nu 
forklaret  som  sin  Kirkes  Lærer  og  Frelser.    Hans  jordiske 


')  Den  store  halvkredsformede  Murfordybning ,  hvor  Biskoppen 
havde  sit  Højsæde  mellem  Præsterne  og  foran  hvilken  Alteret 
stod.  Det  er  den  saakaldte  Apsis,  som  i  den  ældre  christelige 
Basilika  slutter  sig  umiddelbart  til  Langbygningens  østlige  Mur, 
eller,  dersom  det  er  et  Tværskib,  da  til  dettes  brede  østlige  Mur 
uden  noget  Slags  Mellembygning,  og  som  derved  paa  det  be- 
stemteste sondrer  sig  fra  Apsis  i  de  romanske  Basilikaformer, 
der  danne  Overgangen  til  den  gothiske  Kirkebygning. 

Lidelse  og  Død  synes  aldeles  at  være  traadt  i  Bag- 
grunden, den  antydedes  i  det  Højeste  ved  Begivenheder 
af  det  gamle  Testamente,  som  Isaaks  Ofring  eller  Jonas, 
der  sluges  af  Uhyret,  eller  ved  Symboler,  som  Lammet, 
der  bærer  Korset;  hvor  Christus  fremstilles  før  sin  Himmel- 
fart, der  er  det  som  den  mægtige  Velgjører,  for  hvem  endog 
Døden  maa  vige,  eller  som  Læreren,  eller  som  Messias, 
der  holder  sit  Indtog  i  Jerusalem,  men  den  lidende  For- 
soner ses  ikke,  i  det  Højeste  kunne  vi  en  enkelt  Gang 
se  den  Anklagede  for  Pilatus.  Korset  tinde  vi  derimod 
afbildet,  men  ikke  som  det  stygge  Træ,  hvorpaa  For- 
bryderen led  sin  forsmædelige  og  vanærende  Straf,  nej 
som  Frelsens  prægtige  Sejerstegn,  straalende  af  Guld  og 
Ædelstene ,  omgivet  af  Engle  eller  af  Evangelisternes 
Symboler.  Saaledes  stod  det  alt  i  en  af  Salene  i  Con- 
stantin  den  Stores  Kongeborg,  saaledes  kunne  vi  endnu 
se  det  i  Kirkernes  Mosaikbilleder. 

Nærme  vi  os  nu  til  en  af  Hovedkirkerne,  saaledes 
som  de  stode  kort  før  Reformationen,  saa  vil  allerede 
dens  Ydre  forbavse  os  ved  sin  Billedpragt.  Højt  oppe, 
paa  Murstiver  og  løvsmykkede  Spir,  se  vi  Billedstøtterne, 
de  staa  der  i  det  Fjerne  som  smaa  Dukker;  og  for  at 
komme  ind  i  Kirken,  maa  vi  gaa  mellem  dobbelte  Rader 
af  udhugne  Figurer,  der  ere  opstillede  langs  med  Siderne 
af  det  store,  rige  Portal.  Saasnart  vi  ere  traadte  ind, 
blive  vi  strax  var,  at  enhver  Frygt  for  det  Hedenske  i 
Statuen  er  forsvundet;  thi  over  Altrene  ere  snart  Male- 
rier, snart  Billedstøtter  opstillede,  ja.  Altertavlen  danner 
undertiden  som  en  hel  Bygning  af  støbte  eller  udskaarne 
Figurer.  Et  uendeligt  Farvespil  omgiver  os.  De  archi- 
techtoniske  Former  ere  klædte  i  brogede  Mønstre,  enhver 

Flade  indeholder  emblematiske  elier  historiske  Forestil- 
linger, de  lange  Vinduer  ere  dannede  af  Glasmalerier 
fra  øverst  til  nederst;  men  imidlertid  modtage  vi  ikke 
her  det  enkelte,  store  Indtryk,  som  foran  Basilikaens 
Hovedbilleder,  det  skulde  da  være,  at  et  eller  andet 
Altermaleri  fængslede  os  saaledes,  at  vi  for  en  Stund 
glemte  alt  Andet  ^).  Denne  Mylren  af  Billeder,  som  der 
vilde  behøves  Maaneder  til  blot  at  gjennemse,  er  af 
højst  forskjellig  Alder;  medens  nogle  af  Vinduesmale- 
rierne  ere  omtrent  samtidige  med  Bygningen,  ere  andre 
derimod  to  hundrede  Aar  senere,  og  det  Samme  gjælder 
om  alle  de  øvrige  Konstværker.  Det  er  en  hel  ny  Konst- 
udvikling,  som  her  aabenbarer  sig,  vi  kunne  saa  at  sige 
forfølge  den  fra  Svøbet  til  dens  fulde  Væxt,  og  vi  opdage 
let,  at  den  er  aldeles  forskjellig  fra  den,  som  vi  betrag- 
tede i  Basilikaen,  der  saa  øjensynlig  bar  Præget  af  sit 
Slægtskab  med  den  klassiske  Oldtid.  Denne  tilhører  det 
ny  Evropa,  saaledes  som  det  under  og  efter  Korstogene 
bestandig  blev  sig  mere  og  mere  bevidst.  Unægtelig  har 
Konsten  et  særegent  Physiognomi  hos  de  Stammer,  hvor 
den  trivedes  kraftigst,  men  Kirken  har  paatrykket  den 
det  umiskjendelige  Præg  af  den  samme  Aand,  og  vi  bør 
herved  ikke  overse  den  gjennemgribende  Indflydelse,  som 
de  mest  ansete  Højskoler,  og  det  vidt  forgrenede  og  nøje 
sammenknyttende  Klosterliv  har  udøvet. 

Af  alt  det  Nye,  som  paatrænger  sig,  kunne  vi  her 
blot  udhæve  nogle  af  de  Forestillinger,  der,  med  Hensyn 
til   kirkelig  Konst,    fuldest   kunne   antyde    os  denne  Tids 


')  Selv  i  Italien,  navnlig  i  Melleniitalien,  hvor  andre  Bygnings- 
(ornier  heldigere  understøttede  Malerkonstens  Opsving,  gjælder, 
med  faa  Undtagelser,  det  her  Sagte. 

Ejendommelighed.  I  Basilikaen  saa  vi,  at  man  helst 
dvælede  ved  Christi  Forherligelse,  i  Domkirken  se  vi,  at 
hans  Fornedrelse  hører  til  de  kjæreste,  mest  gribende 
Forestillinger.  Hans  Lidelse  og  Død,  hans  Begrædelse 
og  Gravlægning,  hvor  utallige  Gange  ere  de  ikke  frem- 
stillede i  Malerier  og  halvtophøj  ede  Arbejder,  og  i  Grupper 
af  fritstaaende  Figurer!  Man  kunde  ikke  være  opfind- 
som nok  i  at  afbilde  de  grueligste  Pinsler,  den  mest 
hjertekrænkende  Vanære,  eller  i  at  stille  den  Lidendes 
Sagtmodighed  og  Bødlernes  Raseri  i  det  mest  skjærende 
Lys,  eller  i  at  skildre  den  Smerte,  den  Sorg  og  den 
Ømhed  og  Ærbødighed,  hvormed  det  døde  Legeme  om- 
gives. Korset,  som  Sejrens  Tegn,  er  forsvundet  af 
Konsten,  den  Korsfæstede  derimod  er,  og  det  ikke  blot 
for  Maleren,  men,  mærkeligt  nok,  ogsaa  og  fortrinsvis 
for  Billedhuggeren  et  særdeles  yndet  Emne.  Vi  se  det 
i  alle  Størrelser,  lille  og  zirligt  i  ædle  Metaller  eller 
Elfenben;  kæmpestort  og  forfærdeligt,  udhugget  i  Træ, 
og  Lidelsens  og  Dødens  Mærker  paa  det  Nøjagtigste 
angivne  ved  Farver.  Hint  mindre  Crucifix  se  vi  paa 
Alteret  mellem  Blomster  og  blanke  Lysestager,  dette 
større  kunne  vi  finde  paa  det  Sted,  hvor  det,  i  den 
gothiske  Kirke,  maa  falde  stærkest  i  Øjnene,  oppe  over 
Skillerummet  mellem  Chor  og  Langhus,  og  det  danner 
altsaa  her  Sidestykket  til  Frelseren  som  Alhersker 
thronende  paa  Mosaikens  Guldgrund  i  Basilikaen. 

Men  denne  Fremstilling  af  den  Korsfæstede  er  ikke 
alene  en  historisk  Afbildning  af  hans  Lidelse,  den  er 
tillige  det  stærkeste  kirkelige  Udtryk  for  hans  Modsæt- 
ning til  Adam,  hans  Lydighed  indtil  Døden.  Han  vises 
saaledes    ikke    alene   til  Spot   paa  Golgatha,    men  ogsaa 

som  Tilbedelsens  hellige  Gjenstand  for  Skarer  af  Engle, 
af  Patriarcher  og  Propheter,  af  Apostler  og  Martyrer, 
og  hans  Kors  slaar  som  Livets  stedse  grønnende  Træ 
sine  Grene  ud  mellem  alle  Himle.  Den  er  et  Billede 
paa  Faderens  Forbarmelse,  og  derfor  holder  ofte,  i  Tre- 
enighedens Fremstilling,  den  thronende  Fader  sin  kors- 
fæstede Søn  foran  sig,  over  hvis  Hoved  da  ses  den 
svævende  Due. 

Fremtræder  nu  Christus  saaledes  som  Modsætningen 
til  x\dam,  da  har  Eva  sin  Modsætning  i  Maria,  som  for- 
vandler Stammemoderens  Klage  til  Jubel.  Det  er  ikke 
først  nu,  at  Maria  optræder  i  kirkelig  Konst;  i  Basili- 
kaens Mosaiker  kunne  vi  alt  træffe  hende  som  en  al- 
vorlig Gudinde  paa  sin  Throne  med  den  lille  Gud  paa 
sit  Skjød  og  omgivet  af  Engle;  men  den  unge  Kvinde  i 
Solgislen  med  Stjernekrands  om  Hovedet  og  Maanen 
under  sine  Føder,  hun  tilhører  denne  Tid  og  tillige  det 
dejlige  Udtryk  af  Renhed  og  Blidhed,  Ydmyghed  og 
Hengivenhed,  som  gaar  igjennem  hele  Forestillingen  om 
hende,  og  som  blander  sig  formildende  med  det  bitre 
Indtryk  ,  som  Synet  af  Sønnens  Lidelser  maa  gjøre. 
Det  egne  Skjær  af  Mildhed  og  Ynde ,  som  omgiver 
hendes  Jordliv ,  bliver  til  en  straalende  Glorie  efter 
hendes  Død,  og  hendes  Himmelfart  og  Kroning  danner 
nu  Glanspunktet  i  kirkelig  Konst.  Hun  staar ,  for  at 
bruge  et  verdsligt  Billede,  som  Dronningen  paa  den  høje 
Borg  i  al  sin  Herlighed,  medens  Drotten  paa  Valpladsen 
sejrende  udgyder  sit  Blod. 

Den  store  Indflydelse,  som  Helgen-  og  Relikvie- 
Dyrkelsen  havde  faaet ,  bidrog  overordentlig  til  den 
Rigdom  og  Mangfoldighed,    der  hersker  i  denne  Periodes 

kirkelige  Konst.  Men  alligevel  ville  vi,  i  Stedet  for  at 
hente  dette  eller  hint  Exempel  fra  hellige  Mænds  Liv 
eller  Blodvidnernes  Martyrdød,  hellere  kaste  Blikket  paa 
en  Forestilling,  som  ret  kan  vidne  om  den  Vægt,  man 
lagde  paa  Konstens  Evne  til  at  advare  og  paaminde, 
overensstemmende  med  Tidens  Trang.  Det  er  Forestil- 
lingen om  Dommedag.  Ogsaa  dette  Emne  møde  vi  saa 
tidt  i  denne  Vrimmel  af  Billeder,  at  det  fæster  sig  uud- 
sletteligt i  vor  Erindring.  Hele  Skildringen  grunder  sig 
aabenbart  paa  Matthæi  Evangelium,  og  dog,  med  hvor 
mange  nye  Træk  er  den  blevet  udsmykket,  hvor  fuld- 
stændigt er  den  blevet  iklædt  Samtidens  Klædemon ! 
Frelseren  bærer  Kongekaabe ,  men  tillige  Lidelsens  hel- 
lige Mærker,  som  han,  med  Dommerens  ubønhørlige 
Strænghed,  viser  til  de  Fordømte,  medens  Pinens  Red- 
skaber frembæres  af  triumpherende  Engle.  Maria,  den 
rene  Jomfru,  den  altformaaende  Moder,  hvis  Forbøn  saa 
ofte,  saa  brændende  er  blevet  anraabt,  viger  paa  denne 
forfærdelige  Dag  ikke  fra  Sønnens  Side,  hun  er  de  an- 
grende Synderes  Talsmand,  hun  bønfalder  Dommeren  om 
Forbarmelse,  thi  nøje  vejer  Michael,  han  som  fældte 
Dragen,  Anklage  mod  Forsvar.  Med  Broderkys  hilses 
de  Salige  af  Englene  og  føres  op  til  Paradiset;  Af- 
grunden modtager  de  Fordømte.  Stærke  Udtryk  bruges 
der  i  Evangeliet  om  disses  Straf,  men  hvor  mang- 
foldig er  den  her  tillige  udmalet!  Hvad  er  det  for 
en  sælsom  Blanding  af  Modbydelighed  og  Gysen,  der 
farer  igjennem  os,  naar  vi  ret  betragte  den?  Det  er 
noget  af  den  Rædsel  for  Dommen ,  der  saa  ofte  rystede 
Sjælen  i  Middelalderen,  og  som  lod  den  skue  ikke  alene 

Synden,    men    ogsaa    dens    Straf   i    deres    allerhæsligste 
Skikkelser. 

Da  Luthers  og  Zwinglis  Lære  løsrev  en  stor  Del  af 
det  nordlige  og  vestlige  Evropa  fra  St.  Peters  Stol,  lod 
det  i  lang  Tid  som  om  denne  stærke  og  vedholdende 
Rystning  ikke  skulde  faa  nogen  Lidflydelse  paa  den 
kirkelige  Konst  i  de  Lande,  som  bleve  Paven  tro.  Den 
blev  endog  anvendt  efter  en  større  Maalestok  end  nogen- 
sinde tidligere;  men,  i  det  Hele  taget,  sporer  man  ogsaa, 
at  den  tabte  i  Betydning,  uagtet  den  som  Prydelse  vandt 
i  Kostbarhed  og  Omfang.  Da  Papismen  imidlertid  havde 
smedet  sig  nye  aandelige  Vaaben  og  samlede  hele  sin 
Kraft  for  at  tilbagevinde  det  Tabte,  og  da  den  under- 
støttedes af  de  mægtigste  Fyrsters  verdslige  Vaaben,  da 
kom  der  i  det  17de  Aarhundrede  ligesom  et  nyt  Liv  i 
kirkelig  Konst.  Med  kj endeligt  Velbehag  dvælede  man 
igjen  ved  Martyrernes  Lidelser,  Magdalene  smeltede  hen 
i  Bodfærdighed  og  Andagt,  Jesuiternes  nye  Helgene  om- 
gaves med  en  Glorie  af  Mirakler.  Med  Henrykkelse 
modtog  Spanien  det  pavelige  Breve,  der  bekræftede  Marias 
ubesmittede  Undfangelse,  og  den  nye  Gudinde  aaben- 
barede  sig  i  Murillos  Malerier,  halv  Barn,  halv  Jomfru, 
svævende  i  Straaleglands.  Det  sygeligt  Søde,  som  vi 
linde  modbydeligt  i  mangt  et  Konstværk,  der  dengang 
blev  beundret,  det  Fortrin,  som  man  i  Valget  af  Æm- 
nerne  saa  ofte  skjænkede  Retterstedets  Kvaler,  vil 
man  forgjæves  søge  at  forklare  alene  af  denne  eller  hin 
Konstners  Ejendommelighed,  det  hører  med  til  Tidens 
Tegn,  det  viser  os  Udtrykket  af  den  overspændte  Følelse, 
den  fantastiske  Iver,  der  komme  til  Syne  i  Tidsalderens 
kirkelige  Liv.      Guido  Reni,    der   var   saa   grebet  af  det 

ædle  Udtryk  i  Niobes  Smerte,  maatte  til  Peters-Kirken 
male  Apostlen ,  som  bliver  korsfæstet  med  Hovedet 
nedad.  Nicolas  Poussin,  denne  maadelioldne  Konstner, 
med  saamegen  Sands  for  antik  Skjønhed  og  for  Ren- 
heden i  Raphaels  Fremstillinger  af  Evangeliet,  maatte, 
til  den  samme  Kirke,  male  den  hellige  Erasmus'  Lidelse, 
maaske  den  væmmeligste  af  alle  Martyrscener. 

Det  her  Anførte  vil  være  tilstræ'kkeligt  til  at  vise, 
hvor  forskjelligt  et  Præg  Konsten  har  modtaget  i  den 
romerske  Kirke.  At  Udviklingens  lavere  eller  højere 
Standpunkt,  at  Folkenes  Ejendommeligheder  have  havt 
en  betydelig  Del  i  at  give  dette  Præg  sin  særegne  Cha- 
rakter,  det  er  uomtvisteligt;  men  den  Konst,  vi  her 
have  givet  Navn  af  kirkelig,  har  tillige  havt  det  alvorlige 
Kald,  at  bære  et  tydeligt  Vidnesbyrd  om  Kirkens  Lære 
og  Stemning.  Ogsaa  Kirken  har  sin  Udviklings  Gang, 
den  kan  ikke  blive  stillestaaende ,  den  vil,  efter  Tidens 
Trang,  snart  lade  denne,  snart  hin  Side  af  sin  Lære 
fremtræde  i  det  skarpeste  Lys,  og  en  konstnerisk  Be- 
handling af  et  religiøst  Æmne  vil  derfor  ikke  kunne 
blive  tilfredsstillende  som  kirkelig,  med  mindre  den  er 
i  Stand  til  at  anslaa  den  Tone ,  som  fuldest  kan  finde 
Gjenklang  i  Sjælen.  Udfolder  Læren  sig  i  en  Retning, 
hvor  Billedet  taber  sin  befordrende  Kraft ,  hvor  det 
bliver  staaende  ligegyldigt,  eller  vel  endog  bliver  be- 
tragtet som  hindrende  og  forvildende,  da  vil  Konsten, 
indenfor  Kirkens  Mure,  vanskelig  finde  den  rette  Jord- 
bund, den  kan  vel  endog  staa  Fare  for  at  blive  aldeles 
fortrængt. 

Denne  Fare  truede  Konsten  paa  det  Alvorligste  ved 
Reformationen.      For   den   ivrige   Protestant    smeltede,    i 


15 

den  første  Opblussen,  Billedet  og  dets  afgudiske  Til- 
bedelse uadskilleligt  sammen,  og  Billedstormen  rejste  sig. 
Bygningerne  kunde  imidlertid  ikke  undværes,  og,  saasnart 
den  værste  papistiske  Smitte  var  udrenset,  flyttede  de 
nye  Menigheder  trøstigt  ind,  der  var  Plads  nok.  De 
store  Kathedral-  og  Kloster-Kirker,  der  nu  bleve  ind- 
skrænkede til  deres  Sogne,  kom  især  til  at  føle  denne 
Forandring,  og  den  mærkes  den  Dag  idag.  I  England 
indrettede  man,  op  mod  Choret,  en  lille  Kirke  inden  i 
den  store,  og  i  Westminster,  Canterbury  o.  s.  v.  staar 
derfor  en  stor  Del  af  det  mægtige  Langhus  som  en  øde, 
luftig  Halle,  ærværdig  ved  sin  Alderdom,  fængslende  ved 
den  Storhed  og  Højhed,  som  endnu  taler  igjennem  det. 
Hos  os,  hvor  Bygningerne  ikke  have  det  Omfang,  blev 
hele  Langhuset,  ofte  endda  meget  for  stort,  brugt  til 
Gudstjenesten,  men  Choret  afsondredes  enten  helt  eller 
tildels,  for  at  anvendes  til  Gravkammer  eller  til  verdslig 
Brug  eller  blive  nedrevet,  dersom  Vedligeholdelsen  var 
for  byrdefuld.  En  ejendommelig  Kirkebygning  kom  saa- 
ledes  ikke  til  at  udvikle  sig  i  noget  protestantisk  Land, 
ikke  engang  hos  de  Reformerte ,  hvor  den  selvstændigt 
ordnede  Gudstjeneste  lettest  burde  have  givet  iVnledning 
dertil ;  og  at  det  ikke  skete ,  kan  heller  ikke  forundre 
os,  naar  vi  tænke  paa  den  lange,  forfærdelige  Kamp, 
som  Reformationen  maatte  bestaa,  paa  den  Fattigdom, 
som  Kirken  saa  mange  Steder  nedsank  i,  paa  den  ringe 
Agt,  som  der  vistes  Ordets  Tjenere,  og  paa  den  Ind- 
flydelse, som  gammel  Vane  mer  og  mer  fik.  Da  derfor 
Kampens  sejrrige  Udfald  skjænkede  bedre  Dage,  blev 
det  tillige  en  Nødvendighed,  at  slutte  sig  til  den"'  Gang, 
som  den  evropæiske  Bygningskonst  var  i ;  den  protestan- 

tiske  Kirke  vilde  i  sit  Ydre,  saavidt  muligt,  ikke  staa 
tilbage  for  den  romerske,  og  det  Indre  fulgte  efter  i 
samme  Retning.  Hvorvidt  man  kunde  gaa  ad  denne  Vej, 
det  kan  et  Blik  paa  St.  Paul  i  London,  eller  paa  Jardins 
Tegninger  til  Marmorkirken,  hurtigst  og  tydeligst  give 
os  en  Forestilling  om.  Uheldigvis  lykkedes  det  ikke,  at 
finde  den  rette  Form  for  den  Simpelhed  og  Strænghed, 
som  lige  over  for  hin  Overdaadighed  kom  til  Syrie  i  den 
reformerte  og  undertiden  ogsaa  i  den  lutherske  Kirke- 
bygning. Det  var  Læsestuen  med  det  ligegyldigste 
Søgnedags  Udtryk  overfor  Stadsestuen  med  tankeløs 
Storhed  og  Pragt. 

Der  hersker  desuden  en  gammel  Sædvane  i  de  pro- 
testantiske Kirker,  maaske  allermest  i  de  lutherske,  som 
ikke  er  en  ringe  Hindring  for  at  Bygningens  Indre  kan 
værdigt  og  frit  vidne  om  at  et  christeligt  Brodersind  der 
har  hjemme,  at  de,  som  der  forsamles,  søge  en  Fred, 
som  Verden  ikke  kan  give;  en  Sædvane,  som  har  hentet 
sin  Næring  fra  den  egne  Maade,  hvorpaa  man  har  bi- 
draget til  Kirkens  Understøttelse  og  paa  samme  Tid 
plejet  sin  Egenkjærlighed  og  Bekvemmelighed,  en  Sæd- 
vane, som  ikke  saa  let  vil  ophøre,  da  den  støtter  sig 
paa  gammel  Vedtægt  og  skjuler  sig  under  Andagtens 
Kaabe.  Naar  vi  gaa  til  Gudstjenesten,  ville  vi  saa 
gjerne  flytte  vort  Lønkammer  med  os,  vi  ville  paa  en- 
gang være  i  Kirken  og  hjemme  for  os  selv,  være  samlede 
med  Menigheden  og  dog  skilte  fra  den,  for  at  ikke  vor 
Andagt  skal  blive  forstyrret  ved  Synet  af  ubekj endte 
Ansigter,  af  Ringhed  og  Fattigdom.  Derfor  disse  luk- 
kede Stole  paa  Gulvet,  disse  Pulpiturer  med  Glasruder 
og  Gardiner,    der    hænge    som  Bistader   op  ad  Piller  og 

Vægge,  derfor,  naar  vi  gaa  ind  i  en  af  vore  ældre 
Kirker,  disse  Bomærker  og  Vaabenskjolde ,  denne  Ud- 
skjæring  og  Forgyldning  paa  Familie-Stolene,  for  at  Rig- 
dom og  Fornemhed  kunde  staa  som  vogtende  Engle, 
medens  man  knælede  i  Bønnen.  Hvor  ofte  vilde  ikke, 
netop  i  den  lutherske  Kirke,  Apostelens  revsende  Ord') 
være  paa  sit  rette  Sted. 

I  vore  Dage,  da,  for  at  se  Tingen  fra  dens  lyseste 
Side,  ikke  en  enkelt  Bygningsstil  tvinger  Architekten 
under  sit  trykkende  Aag,  men  da  tre-)  forskjellige  Stil- 
arter med  alle  deres  indbyrdes  Overgange  og  Krydsninger 
stille  sig  til  hans  Tjeneste,  alle  med  gode  Vidnesbyrd  og 
prægtige  Anbefalinger,  skulde  det  synes  et  lettere  og  i 
ethvert  Tilfælde  et  mere  taknemmeligt  Arbejde  at  opføre 
en  Kirke,  end  det  var  for  en  eller  to  Menneskealdre 
tilbage.  Sagen  har  imidlertid  ogsaa  sin  mindre  lyse 
Side.  Her  til  Lands  maa  Erfaringen  dog  omsider  have 
overbevist  os  om,  at  Pragtbygninger  ikke  høre  hjemme, 
og  at  følgelig  selv  den  aandrigste  Architekt  vil  blive 
nødsaget  til  mere  at  anslaa  Grundtonen  i  denne  eller 
hin  Stilart  end  udføre  den  med  hele  dens  rige  Harmoni. 
Alle  de  prægtige  Billeder,  hvormed  vi  efter  fremmede 
Pragtværker  kunne  udmale  os  Løsningen  af  en  saadan 
Opgave,  ville  derfor  blegne,  naar  vi  staa  foran  den 
færdige  Bygning,  selv  om  den  i  høj  Grad  vidner  om 
Mesterens  Dygtighed,  og  især  vil  den  gothiske  Kirke  i 
Murstensklædning  kun  tage  sig  fattigt  ud.  Med  Hensyn 
til  Bygningens  Indre,    da   ere   vi,    tildels   formedelst   vor 


')  Jacobs  Brev,  2clet  Cap.  1—6. 

'-')  Den  romerske,  den  gothiske  og  den  saakaldte  Gjenfødelses-Stil. 

Fattigdom  paa  verdslige  Bygningsminder  fra  Middel- 
alderen, saa  vante  til  at  betragte  Krydshvælvingen  som 
Kirkens  særegne  Mærke,  at  vi  sværme  for  den  selv  i 
vore  Landsbykirker,  trods  det  trykkende,  kjælderagtige 
Udseende  de  fleste  af  disse  derved  have  faaet^).  Den 
høje  gothiske  Hvælving  med  sine  opskydende,  bevægede 
Linier,  med  sine  Ribber  og  Kapper,  strammede  og  fol- 
dede som  et  let  Klæde ,  er  unægteligt  et  rigt  og  opløf- 
tende Skue;  men  ogsaa  de  mere  enkelte  Stilformer,  som 
vi,  gjennem  den  christelige  Kirke,  have  taget  i  Arv  fra 
Oldtiden,  udøve  deres  særegne  Tiltrækning.  De  have  en 
Klarhed,  en  Ro  og  Hvile,  som  danne  en  herlig  Samklang 
med  Ordets  Forkyndelse.  Men  ville  vi  være  i  Stand  til 
strax  at  erkjende  det,  selv  naar  en  rigt  begavet  Konstner 
her  traf  de  rette  Accorder? 

Med  Hensyn  til  Billedet,  da  blev  under  Reforma- 
tionen den  lutherske  Kirke  dets  eneste  Fristed.  Ikke 
alene  Alteret,  men  ogsaa  Altertavlen  blev  bevaret.  Luther 
havde  intet  imod  Billeder  af  Christus,  og  den  Aand,  som 
han  ønskede  i  kirkelig  Konst,  spore  vi  tydeligst  i  de 
Værker,  som  hans  Ven,  Maleren  Lucas  Cranach,  udførte 
paa  flere  Steder.  I  Weimars  Hovedkirke  viser  Alter- 
tavlen den  Korsfæstede,  men  vi  opdage  snart,  at  Billedets 
Hovedopgave  ikke  saa  meget  er  at  fremstille  Lidelsen, 
som  at  gjøre  os  dens  høje  Betydning  ret  indtrængende. 
I  Baggrunden  se  vi  derfor  Adam  og  Eva  i  Syndens 
Vold,  det  gamle  Testamente  (Loven)  repræsenteret  ved 
Moses    og    Propheter ,    endelig    Englene,    som    forkynde 


De  oprindelige  Forhold   ere   desuden   som  oftest  forstyrrede  ved 


de  senere  indflikkede  Hvælvinger. 

Hyrderne,  at  Messias  er  født.  Foran  ved  Korset  staar 
derimod,  til  Venstre,  Johannes  den  Døber  og  peger  hen 
paa  det  og  paa  Lammet  ved  dets  Fod,  »Guds  Lam,  som 
bærer  Verdens  Synd«,  og  til  Højre  af  Korset  se  vi  den 
opstandne  Frelser  som  Sejrherre  over  Synd  og  Død. 
Men  for  tillige  at  gjøre  Betydningen  saa  klar  som  muligt 
og  for  at  give  den  Overbevisning,  som  har  besjælet  dette 
Konstværk ,  det  stærkeste  Udtryk,  er  paa  samme  Side 
af  Korset,  hvor  Johannes  staar,  Luther  fremstillet  med 
den  aabnede  Bibel,  hvori  vi  læse:  »Jesu  Christi  Blod 
renser  os  fra  al  Synd«  ^);  og  hos  ham  staar  Malei'en 
Lucas  Cranach  med  foldede  Hænder,  og  paa  hans  Hoved 
falder  en  Blodstrøm,  som  gaar  ud  fra  den  Korsfæstedes 
Side.  Den  symboliserende  Sammenstilling  af  det  gamle 
og  nye  Testamente,  som  vi  kunne  finde  endnu  rigere  i 
andre  af  Konstnerens  Arbejder ,  hører  hjemme  i  den 
christelige  Konst  lige  fra  dens  Begyndelse  ;  men  de 
stærke  Billeder,  hvori  han  fremstiller  Modsætningen  af 
Menneskets  Fald  og  Forløsning,  og  den  symbolske  Be- 
nyttelse af  Christi  Blod^)  som  en  frelsende  Daab,  der  i 
et  andet  af  hans  Malerier  anvendes  paa  selve  Adam, 
ere  Træk,  som  i  Forbindelse  med  den  fuldstændigste 
Fjernelse  af  alt  Legende- Væsen,  tydeligt  betegner  den 
ejendommelige  Retning,  som  herved  tilsigtedes  med  Kon- 
sten  i  den  lutherske  Kirke. 


')  Johannes'  Isle  Brev,  1,  7. 

-)  En  allegoriserende  Hentydning  paa  Ctiristi  Blod  i  Nadverens 
Sacramente  have  vi  i  det  øverste  Maleri  paa  Altertavlen  i  Sorø. 
Oven  over  Fremstillingen  af  Nadveren  har  Carl  v.  Mander  malt 
Christus  i  Vinpersen,  bøjet  under  det  tunge  Kors.  Det  udstrøm- 
mende Blod  opfanges  i  gyldne  Kalke  af  tvende  Engle,  som  sidde 
ved  Persekarret. 

2* 

Imidlertid  manglede  denne  symboliserende  og  alle- 
goriserende Retning,  maaske  lige  fra  Begyndelsen,  en 
saadan  Fylde  og  Spirekraft,  som  der  behøvedes  for  at 
den  unge  Plante  skulde  voxe  op  til  et  kraftigt  Træ;  i 
ethvert  Tilfælde  er  det  vist,  at  dens  skjønneste  Tid  op- 
hørte kort  efter  at  den  Konstner,  som  var  dens  Stifter, 
havde  forladt  det  jordiske.  Den  førte  senere  kun  et 
skrantende  Liv,  indtil  den,  i  det  syttende  Aarhundredes 
sidste  Halvdel,  umærkeligt  gik  over  til  charakterløs 
Alterpynt  i  italiensk  eller  fransk  Stil.  Denne  langsomme 
Hentæring  af  det  Kirkelige  i  luthersk  Konst  kunne  vi 
lettest  og  tydligst  forfølge  i  de  Malerier,  der  endnu 
smykke  mange  af  vore  Kirker  som  Epitaphier  over  for- 
nemme, mest  borgerlige  Familier.  Efter  Reformationen 
bleve  de  saa  at  sige  en  Erstatning  for  de  mange  Altre, 
som  tidligere  havde  givet  Kirkerne  et  saa  rigt  Udseende, 
og  de  havde  desuden,  efter  gammel  Sædvane,  stor  Lighed 
med  Alterbillederne,  da  en  eller  anden  bibelsk  Forestil- 
ling i)  indtog  den  største  Plads,  og  de  Afdøde  vare 
skildrede  i  Forgrunden  som  andægtige  Tilskuere.  Disse 
Epitaphier  bevarede  helt  ind  i  det  syttende  Aarhundrede 
denne  Form,  men  nu  bleve  Portræterne  mere  og  mere 
anselige ,  den  bibelske  Forestilling  blev  nu  mindre  og 
mindre  og  tabte  sig  i  Baggrunden  som  et  svagt,  luftigt 
Syn,  indtil  den  aldeles  forsvandt. 

Denne  Afmagt,  som  saa  hurtigt  overvældede  Konsten 


')  Peter  Becks  Epitaphium  i  vor  Frue  i  Aalborg,  fra  Slutningen  af 
det  16de  Aarhundrede,  og  Hans  Olufsen  Ribers  i  Kloster-Kirken 
i  Horsens,  omtrent  30  Aar  senere,  indeholde  ret  mærkelige 
Exerapler  paa  en  lignende  Kreds  af  Forestillinger,  som  den 
Cranach  havde  angivet. 

i  den  lutherske  Kirke,  bliver  os,  fra  Menighedens  Side, 
lettere  forklarlig,  naar  vi  lægge  Mærke  til  den  Skjæbne, 
som  Konstminderne  fra  den  romerske  Kirke  her  have 
havt.  Den  ødelæggende  Kraft,  hvormed  Billedstormen 
rasede  saa  mange  Steder  i  Reformationens  første  Tid, 
ytrede  sig  overalt  i  de  lutherske  Lande  kun  i  enkelte 
svage  Stød.  Vi  se  derfor  ogsaa,  at  vore  største  og 
mest  anselige  Altertavler  tilhøre  papistisk  Konst,  og  vi 
kunne  ikke  saa  sjeldent  træffe  Helgenbilleder  ikke  alene 
paa  Alteret,  men  ogsaa  paa  Væggene.  At  man  ikke 
ødelagde  dem,  at  man  endog  bevarede  dem,  kunde  have 
staaet  som  et  smukt  Vidnesbyrd  om  den  nye  Læres 
Sindighed  og  Bevidsthed  om  sin  Styrke;  men,  at  man 
lod  dem  blive  staaende  paa  Alteret  til  Opbyggelse,  at 
Præsten  Aar  ud  og  Aar  ind  foran  dem  holdt  den 
lutherske  Messe,  at  Menigheden  foran  dem  samledes  om- 
kring Herrens  Bord,  at  Ingen  lod  sig  anfægte  af  disse 
talende  Vidnesbyrd  om  den  falske,  afgudiske  Lære,  som 
Lutheranerne  selv  havde  udæsket  til  en  Kamp  paa  Liv 
og  Død,  det  vidner  enten  om  en  Uvidenhed  over  alle 
Grænser  eller  om  en  ualmindelig  Ligegyldighed ,  ja 
Sløvhed  for  Konstværkets  kirkelige  Betydning.  Disse 
udskaarne,  malede  og  forgyldte  Figurer,  de  pyntede  dog 
i  Kirken,  og  hvad  behøvede  man  saa  mere?  Nej,  saa 
hellere  end  denne  tomme  Pynt,  langt  hellere,  den  refor- 
merte Kirkes  bare,  hvide  Vægge. 

At  en  saadan  Lunkenhed  i  øvrigt  ikke  har  været  en 
trofast  Vogter  om  Minderne  fra  en  ældre  Tid,  vil  man 
let  kunne  begribe.  Mangt  et  Konstværk,  der  fra  et 
historisk  Standpunkt  fortjente  at  bevares,  er  blevet  til- 
intetgjort,   ikke    af  kirkelig  Fanatisme,    men   af  kirkelig 

Uvidenhed  eller  af  Egennytte,  og  det  er  først  i  den 
seneste  Tid,  at  man  omkring  i  Landet  kan  finde  Mænd, 
som  have  Indsigt,  Sands  og  Iver  for  at  frede  de  Lev- 
ninger, der  endnu  ere  tilbage.  Men  saa  glædeligt  end 
dette  er,  saa  megen  Tak  og  Paaskjønnelse  disse  Mænds 
Virksomhed  end  har  Krav  paa ,  saa  vil  ad  denne  Vej 
lige  saa  lidt  en  ægte  kirkelig  Konst  kunne  udvikle  sig 
som  af  den  Sands  for  Konstens  æsthetiske  Betydning^), 
der  bestandig  mere  udbreder  sig.  Kirkelig  Konst  kan  kun 
fremspire  og  trives  i  et  kirkeligt  Liv,  som  behøver  den, 
og  Lutheranismens  Fortid  er  ikke  i  Stand  til  at  vække 
synderlige  Forventninger  i  saa  Henseende.  Glædeligt  er 
detj,  at  Livet  rører  sig,  selv  om  det  medfører  megen 
Gjæring  og  Strid;  men  i  en  evangelisk  Kirke  vil  det, 
ved  Gudstjenesten,  ene  være  det  levende  Ord,  som 
klarer  og  styrker,  som  ikke  alene  taler  gjennemtræn- 
gende  til  Overbevisningen ,  men  ogsaa  uimodstaaeligt 
griber  Følelsen.  Hvad  Betydning  skulle  vel  Alterets  og 
Væggenes  Billeder  have,  hvor  de  kun  staa  som  taalte 
Gjæster,  som  Nødhjælpere  for  en  tarvelig  Indbildnings- 
kraft, der  lejlighedsvis  modtage  et  flygtigt  Øjekast?  Kir- 
kelig Konst  maa  under  saadanne  Vilkaar  vedblive  at 
være  det  samme  tomme  Spil ,  som  den  hidindtil  har 
været,  med  Undtagelse  af  den  korte  Tid,  da  den  i 
Luthers  og  Cranachs  Dage,  i  Symbolet,  kastede  sit 
sidste  Farveskjær  over  det  kirkelige  Liv. 


^)  Det  er  kun  fau  Aar  siden,  at  en  legemsstor  Madonna  i  en  Engle- 
glorie,  et  Maleri  af  en  nulevende  fortjent  Konstner,  men  oprin- 
delig med  en  ganske  anden  Bestemmelse,  blev  opstillet  paa  Al- 
teret i  en  af  vore  Landsbykirker. 

2. 

Det  var  altsaa  som  Kirkens  alvorlige,  højtidelige 
Herold,  at  Konsten  havde  Betydning  i  Kirkens  Tjeneste, 
og  hvor  stor  en  Indflydelse  dette  Forhold  har  havt, 
skjønnes  bedst  deraf,  at  det  var  paa  Kirkens  Grund,  at 
Konsten  opvoxede  og  modnedes,  ja,  at  den  der  naaede 
sit  Højdepunkt,  inden  den  ret  vovede  paa  at  prøve  sine 
Kræfter  i  andre  Retninger.  Endnu  bestandig  kunne  vi 
sige,  at  den  er  en  Nødvendighed  i  den  romerske  Kirke; 
talrige  Konstværker,  Malerier  Ofj  Billedhuggerarbejder, 
udføres  til  samme  Øjemed,  og  Æmnerne  hentes  fra  de 
samme  Kilder  som  hidtil.  Men  kunne  vi  ogsaa  endnu 
paavise  en  kirkelig  Grundtone,  der  gaar  igjennem  dem 
saaledes  som  i  tidligere  Dage?  Kunne  vi  endnu  pege 
hen  paa  slige  gjennemgribende  Modsætninger  som  smel- 
tende Andagt  og  Martyrstandhaftighed ,  eller  er  der 
maaske  anslaaet  en  ny  Tone,  som  klinger  med  lignende 
Styrke?  Det  tør  vel  næppe  paastaaes,  at  St.  Peters  Stol 
endnu  udøver  en  saadan  Indflydelse.  Konsten  synes  selv 
at .  have  grebet  Tømmen,  og  hele  det  Omsving,  som 
betegner  den  i  dette  Aarhundrede,  synes  meget  mere  at 
være  udgaaet  af  en  Trang,  begrundet  i  dens  egen  Natur, 
end  af  en  Paavirkning  fra  Kirken.  Det  er  bekjendt,  at 
protestantiske  Malere  ere  gaaede  over  til  Katholicismen, 
og  at  der  imellem  disse  findes  Mænd,  om  hvis  Alvor  og 
rene  Bevæggrunde  der  ikke  kan  være  Tvivl,  og  om  hvis 
fremragende  Konstdygtighed  der  kun  er  én  Mening;  men 
selv  i  disse  Mænds  fortrinligste  Værker  sporer  man  langt 
mere  en  varm  Følelse  for  den  Inderlighed  og  Skjønhed, 
som  aabenbarer  sig  i  de  ældre  Konstneres  Værker,  der 
især  have  tiltalt  dem,    end   en  ejendommelig  Udprægning 

af  et  kirkeligt  Liv.  Vor  Tids  kirkelige  Konst  bærer,  i 
det  Hele  taget,  snarere  Vidnesbyrd  om  en  Gjenfødelse 
af  en  ældre,  dygtigere  Fremstillingsmaade ,  eller  i  alt 
Fald  om  en  dels  historisk,  dels  allegoriserende  Retning, 
end  om  en  gjennemgribende  kirkelig  Stemning. 

Men  den  vaagnede  Sands  for  det  Herlige  i  den  ældre 
kirkelige  Konst,  er  den  kommet  selve  Kirken  til  Gode,  har 
Kirken  forstaaet  at  gjøre  denne  Rigdom  frugtbringende  i 
sin  egen  Tjeneste?  Har  den  ikke  tværtimod  frivilligt  skilt 
sig  ved  mange  af  sine  ædleste  Konstklenodier,  og  har 
ikke  Rom  selv  opstillet  et  Exempel  i  saa  Henseende? 
Da  Napoleon  var  overvunden,  da  de  Altertavler,  han 
som  Sejrsbytte  havde  ført  til  Paris,  kom  tilbage  til  Rom, 
bleve  de  ikke  opstillede  i  de  Kirker,  hvor  de  oprindelig 
henhørte,  men  forenede  til  en  udsøgt  Samling  i  Vati- 
canets  Palads.  Unægteligt  havde  mægtige  og  konst- 
elskende  P'yrster  alt  tidligere  kjøbt  eller  tilbyttet  sig 
mangt  et  Smykke  fra  Kirken  for  i  Mag  at  kunne  glæde 
sig  over  det  i  deres  egne  Sale;  men  hvad  der  dengang 
maatte  betragtes  som  Indrømmelser,  der  undtagelsesvis 
gjordes  til  verdslig  Højhed,  er  efterhaanden,  og  navnlig 
i  Løbet  af  de  sidste  hundrede  Aar,  blevet  til  en  saa 
almindelig  Sædvane,  at  de  skjønneste  Vidnesbyrd  om, 
hvad  Konsten  har  udrettet  i  Kirkens  Tjeneste,  for  det 
meste  maa  søges  ikke  paa  de  Altre,  som  de  vare  be- 
stemte til,  men  i  Konstsamlinger,  ofte  midt  imellem  de 
mest  verdslige  Fremstillinger.  Det  er  sandelig  ikke 
Fromhed,  der  har  foraarsaget  denne  Omskiftning,  det  er 
ikke  de  Andægtiges  Tarv,  som  man  herved  har  villet 
komme  imøde;  Drivefjedrene  have  været  af  en  ganske 
anden  Natur:  Beundring  for  Haandens  vidunderlige  Gjer- 

ninger,  Beklagelse  over  at  slige  Mesterværker,  der  for- 
tjene Udødelighed,  skulde  saa  hurtigen  ældes  i  Kirkernes 
Støv  og  Røg,  Lyst  til  i  et  bedre  Daglys  at  nyde  dem  i 
alle  deres  Enkeltheder.  Bortrevne  fra  deres  indviede 
Pladser,  udstillede  til  den  mest  profane  Beskuelse,  beroer 
nu  deres  højere  Virkning  ene  og  alene  paa  den  aandige 
Kraft,  der  er  nedlagt  i  Konstværket. 

Ere  nu  disse  kostelige  Minder  om  ildfulde  Aander 
end  tidt  og  ofte  udstillede  som  forfængelige  Skuestykker, 
kan  det  end  være  harmeligt  nok  at  se  en  nysgjerrig 
Hob  trænge  sig  igjennem  Hamptoncourts  Sale  og ,  efter 
at  have  opbygget  sig  ved  Betragtningen  af  Skjønhederne 
fra  Carl  den  Andens  Dage,  letfærdigen  skynde  sig  forbi 
Raphaels  Cartons^),  disse  Mesterværker,  der  vidne  om, 
hvor  rent  og  ædelt  Evangeliet  kunde  afspejle  sig  i  en 
Konstners  Sjæl  ved  det  samme  Hof,  hvor  vanartet  Lær- 
dom og  kirkeligt  Despoti  slyngede  Banstraalen  mod 
Luther;  saa  er  det  ligefuldt  en  uomtvistelig  Kjendsgjer- 
ning,  at  Kirkens  Billeder  have  hævdet  deres  Plads  midt 
i  det  verdslige  Liv,  at  de  ikke  alene  have  forkyndt 
Konstens  Herlighed  i  nye  Kredse,  men  at  de  tillige, 
uden  Hensyn  til  Troesbekjendelsen,  have  vakt  slumrende 
Følelser  i  mangt  et  Hjerte  og  hos  Protestanten  aabnet 
Blikket  for  en  Fylde  af  religiøs  Skjønhed,  som  han  ellers 
aldrig  havde  anet.  Hvor  let  det  desuden  vilde  været  at 
frede    om    saadanne    Arbejder ,     naar    ikke    Lyst    til    at 


De  syv  meget  store  Malerier  i  fin  Limfarve  paa  Papir,  der  fore- 
stille: Fiskedrættet,  Luk.  5,  12;  »Vogt  mine  Faar«,  Joh.  21,  16; 
den  Lammes  Helbredelse,  Apostl.  G.  3,  7 ;  Ananiæ  Død,  Apostl. 
G.  5,  5;  Paulus  og  Eljmas,  Apostl.  G.  13,  11;  Paulus  i  Lystra, 
Apostl.  G.  14,  14;  Paulus  i  Athen,  Apostl.  (i.  17,  22. 

bramme  med  Overflod  havde  hildet  Eftertanken,  derpaa 
have  vi  her  i  Byen  et  smukt  Exempel,  naar  vi  i  Thor- 
valdsens Museum  træde  ind  i  Christussalen.  Frelserens 
Billede,  som  der  er  opstillet  i  en  passende  Højde,  i  et  roligt, 
bestemt  Lys,  og  omgivet  af  andre  Billeder,  som  uden  at 
fremtrænge  sig  skildre  os  hans  jordiske  Liv  og  hans 
kjæreste  Disciple,  fremtræder  her  for  vor  Betragtning  i 
hele  den  Storhed,  hvormed  dets  Grundtanke  blev  und- 
fanget af  Mesteren.  Det  er  den  samme  Figur,  som,  i 
et  ædlere  Stof,  smykker  Alteret  i  Frue  Kirke,  en  Byg- 
ning, hvis  Indre  ikke  mangler  Storladenhed,  men  vel  en 
saadan  Belysning,  som  Konstværker  behøve,  og  hvor 
desuden  hele  Alterets  øvrige  Udsmykning  og  Omgivelse 
skader  det  Konstværk,  der  skulde  være  dets  ypperste 
Prydelse.  Det  er  den  samme  Figur,  og  dog  vil  man 
næppe  tro  sine  Øjne  ved  at  se  den  her  som  en  lang, 
bleg  Skikelse,  der  synes  at  udstrække  Hænderne  mod 
Alterlysenes  karrige  Varme,  som  om  den  nys  var  steget  op 
af  den  kolde  Grav.  Enhver,  som  formaar  at  føle  for 
Sjælen  i  et  Konstværk ,  tyer  med  Glæde  tilbage  til 
Christussalen ,  og  næppe  gives  der  heller  i  Danmark 
noget  andet  Sted,  hvor  Konsten  i  den  Grad  formaar  at 
stemme  Sindet  til  religiøst  Alvor. 

En  æsthestisk  Synsmaade  har  saaledes  gjort  sig 
gjældende  for  det,  som  oprindeligt  tilhørte  Kirken  og 
nærmest  burde  betragtes  fra  dens  Standpunkt,  og  denne 
Synsmaade  vinder  aabenbart  i  Udbredelse.  Der  var  en 
Tid,  da  man  saa  at  sige  betragtede  hele  Livet  med  et 
bibelsk  Øje,  da  man  fortrinsvis  valgte,  til  Prydelse  for 
sine  Værelser  og  Bohave,  Æmner  hentede  fra  den  hellige 
Skrift    eller   fra   Legendernes   uendelige    Kreds.      Enhver 

Begivenhed,  ethvert  Tilfælde,  som  Dagen  kunde  medføre, 
havde  et  Mønster  i  det  gamle  eller  ny  Testamente,  i 
denne  eller  hin  Helgens  Liv:  Gideons,  Davids  eller  Mac- 
cabæernes  Bedrifter,  i  fyrstelige  Sale;  Bryllupet  i  Cana, 
eller  Nadveren,  eller  den  hellige  Gregor,  som  beværter 
Christus,  i  Klosternes  store  Spisestuer;  den  patriar- 
chalske  Idyl,  eller  de  yndige  Sagn  om  Maria,  i  Brude- 
kamret. Den  Tid  er  for  længe  siden  ophørt;  men  i  vore 
Dage  synes  den  at  vende  tilbage,  efter  at  Øjet  og  Sindet, 
fast  trættede  af  al  den  brogede  Nydelse,  som  Konsten 
tilbyder,  føler  Trang  til  at  samle  og  vederkvæge  sig  ve,d 
Betragtningen  af  Billeder,  der  give  Blikket  en  stadigere 
Retning,  Tanken  et  tryggere  Hvilested.  Den  gamle  Skik 
vender  tilbage,  men  under  en  anden  Form.  Vi  ville  se 
Æmnet  iført  den  Fuldendthed,  som  den  beundrede  Konstner 
kan  give  det,  og  i  mangfoldige  Exemplarer,  i  formindskede 
Afbildninger  og  Afstøbninger,  i  Kobberstik  og  Stentryk, 
gaar  derfor  næsten  ethvert  af  Fortidens  og  Nutidens 
Mesterværker  over  hele  den  dannede  Verden.  Det  er 
altsaa  mere  denne  æsthetisk-religiøse  Fornemmelse,  som 
vor  Tid  føler  Trang  til,  end  det  strængere  kirkelige  Ind- 
tryk; det  er  mere  den  ædle  Form  og  Følelse  i  Frem- 
stillingen end  selve  det  sandselige  Billede  af  den  hellige 
Gjenstand,  som  tilfredsstiller.  Konstværket,  som  inde- 
holder en  Skildring  efter  den  hellige  Skrift,  staar  nu 
med  en  langt  større  Bevidsthed  for  os  paa  en  lignende 
Maade  som  Digtet,  der  behandler  et  bibelsk  Æmne.  Vi 
modtage  gjerne  det  opløftende,  husvalende,  selv  det  ad- 
varende, ja  revsende  Indtryk,  men  vi  ville  kun  modtage 
det    med    den  Frihed,    som   gjør  det  til  en  Nydelse,    og 

uden    den    Frygt,    hvormed    Skriftens   Myndighed    fylder 
vor  Sjæl. 

Naar  derfor,  i  vore  Dage  og  i  et  protestantisk 
Land,  kirkelig  Konst  bliver  Gjenstand  for  en  nøjere 
Overvejelse,  naar  der  i  Manges  Hjærter  lever  et  inderligt 
Ønske  for  at  Kirken  maa  kunne  fremtræde  i  en  Højtids- 
dragt,  saaledes  som  det  sømmer  sig  for  en  Christi  Brud, 
saa  vilde  det  være  godt,  om  man  tydeligt  gjorde  sig 
Rede  for,  hvad  der  egentlig  behøvedes  til  at  smykke 
Kirken  som  Guds  Hus,  og  hvad  der  i  mere  udstrakt 
Forstand  burde  henregnes  til  det  kirkelige  Livs  Pry- 
delser. Til  det  Første  maatte  da  alt  det  henføres,  som 
kan  bidrage  til  at  understøtte  Ordet  og  samle  Guds- 
tjenesten til  et  opbyggende  eller  opløftende  Helt,  følgelig 
ogsaa  hele  den  indre  Kirkebygnings  architektoniske  Form- 
og  Farvesmykke.  Til  det  Sidste  alt  det,  som  udenfor 
Kirken,  men  i  en  nærmere  eller  fjernere  Forbindelse  med 
den ,  kunde  vidne  om  den  Skjønhedssands ,  der  gaar 
igjennem  Menighedens  religiøse  Liv,  og  hertil  maatte  da 
henregnes  baade  det  formede  og  det  malede  Billede, 
naar  det  ikke  udgjør  et  smykkede  Led,  men  opstilles 
som  et  selvstændigt  Konstværk.  Det  maa  blive  klart 
for  os,  at  dersom  vi  tillægge  Konstværket  en  alvorligere 
Betydning,  saa  kan  denne  ikke  afhænge  af  Pladsens 
Ærværdighed,  hvor  det  hensættes,  men  af  dets  egen 
Fortjeneste,  og  at  det,  for  at  kunne  virke  som  det  bør, 
maa  ses  i  dets  rette  Lys,  ligesom  Ordet  maa  høres 
tydeligt  for  ret  at  blive  forstaaet.  Heller  ikke  er  der 
nogen  Retning,  hvor  man  i  saa  høj  Grad  maa  lægge 
Vægt  paa,  at  Konstneren  ene  følger  Aandens  Kald,  som 
hvor    det   gjælder   om   at  udføre  et  Arbejde,    der  fordrer 

religiøs  Alvor.  Men  under  Forhold  som  vore,  ville  saa- 
danne  Konstnere  sjelden  findes  uden  i  et  ringe  Antal, 
undertiden  endog  aldeles  savnes,  og  Konstværket  bør 
derfor  ikke  nedsynke  til  at  være  et  Slags  reglementeret 
Bohave,  som  der  uundgaaeligt  maa  sørges  for  efter  fattig 
Lejlighed,  men  det  bør  holdes  i  Hævd  som  et  kosteligt 
Klenodie,  man  med  Glæde  bringer  et  Offer  for  at  erholde, 
naar  Lykken  tilbyder  det. 

Dersom  i  Fremtiden  Billedet  saaledes  kom  til  at 
savne  den  Ærværdighed,  som  dets  Stilling  paa  en  ind- 
viet Plads  omgiver  det  med,  og  hvis  det,  som  en  friere, 
poetisk  Skabning,  kom  til  at  miste  noget  af  den  Styrke, 
hvormed  det  virker,  naar  Kirkens  Stemning  giver  det 
et  ejendommeligt  Præg,  saa  ville  derimod  andre  Fordele 
give  Erstatning  for  disse  Tab.  Kirken  har  ofte  paa- 
lagt Konsten  saa  tunge  og  snærende  Baand,  at  selv 
de  største  Mestere  have  følt  deres  Tryk;  de  bortfalde 
nu  aldeles.  Den  Kreds ,  indenfor  hvilken  Konstneren 
kom  til  at  hente  sine  Æmner,  vilde  desuden,  selv  i  et 
protestantisk  Land,  betydelig  blive  udvidet,  da  udvalgte 
Træk  af  Kirkens  Historie  saa  naturligt  kunde  komme 
til  at  slutte  sig  til  det  nye  Testamente.  De  Steder, 
hvor  saadanne  Konstværker  opstilledes,  vilde  heller  ikke 
savne  deres  Fredning.  De  vilde  danne  som  Forgaarde 
til  Kirken,  Hvilepladse,  som  tilstedede  en  fri,  men  ren 
og  ædel  Nydelse,  idet  de  tillige  gav  Tanken  en  alvor- 
ligere^Retning.  Skulde  der  behøves  Exempler  paa  at 
religiøse  Billeder  kunne  fremkaldes,  naar  der  er  Alvor 
i  Livet,  selv  om  ikke  Kirken  vil  indrømme  dem  Plads, 
saa  behøve  vi  blot  at  kaste  Blikket  paa  Rembrandt  og 
flere  af  hans  Samtidige.     Betragt  engang  hans   »Christus 

og  Disciplene  i  Emaus«  i  Galleriet  paa  Christiansborg. 
Dette  Maleri  har,  lige  saa  lidt  som  mange  andre  fortræffe- 
lige bibelske  Compositioner  af  ham,  været  bestemt  til 
nogen  Kirke  ;  men  sammenlign  det  engang  med  den 
lange  Række  af  lutherke  Altertavler,  og  se  hvor  kolde 
og  kjedelige  de  staa  ved  Siden  af  dette  Maleri,  fuldt  af 
Liv  og  Glød! 

Dog  —  paa  hvad  Maade  man  end  vil  anvende 
Konsten  i  Kirkens  Tjeneste  —  den  første  og  den  sidste 
Betingelse  er  at  selve  Livet  i  Kirken  rører  sig  med 
Sandhed  og  med  Kraft! 


n. 


Segeberg  Kirke'). 


Oegeberg  Kirke  har  oprindelig  været  en  Korskirke. 
Den  har  havt  to  Taarne,  og  Hovedskibet  har  hævet  sig 
saa  højt   over  Sideskibene,    at    det    har   dannet   et   øvre 


W^ 


Chor  (Emporkirche)  2).      Rimeligvis   har   den  ogsaa  havt 
et   rundsluttet  Chor,    thi   den   lige  Mur,    som   nu    lukker 


')  Af  et  utrykt  Brev  til  Collin  skrevet  i  Kiel,  Aug.  1829.    S.  Høyens 

Levned,  S.  174. 
^)  Nu  til  Dags  vilde  man  sige  » Højkirke. « 

Kirken  mod  Øst,  er  slet  opført  af  en  Blanding  af  Mur- 
og  raa  Kampesten,  som  danner  en  stærk  Modsætning  til 
de  ældre,  skjønt  og  regelmæssigt  opførte  Mure. 

Udvendig  har  Kirken  nu  det  sædvanlige  plumpe  Ud- 
seende, som  saa  mange  af  vore  Kirker.  Flere  Tilbyg- 
ninger forhindre  endnu  mere  fra  at  opfatte  Kirkens  op- 
rindelige Form.  Sidemurene,  slet  opførte  Masser  med 
spidsbuede  Vinduer,  ere  senere  Arbejde,  og  det  svære 
Taarn,  der  nu  indtager  hele  den  vestlige  Side,  svarer  til 
alle  de  øvrige  Restavrationer  og  Reparationer.  Vil  man 
have  et  Begreb  om  Kirkens  ydre  Udseende,  da  maa  man 
stige  op  paa  Hvælvingerne  over  Sideskibene ;  thi  nu 
dækkes  alle  tre  Skibe  af  ét  Tag.  Her  ser  man  endnu 
hele  den  øverste  Del  af  Hovedskibet,  ganske  saaledes 
opført  som  de  bedste  Bygninger  i  den  saakaldte  byzan- 
tinske') Stil.  Stenene  ere  fortræffelig  brændte,  lli 
Tomme  lange,  3  T.  tykke,  5  T.  brede.  Kalken  er  meget 
hvid  og  ligger  i  særdeles  egale  Lag,  der  intet  Sted  ere 
udstrøgne  paa  Murene,  hvor  ej  senere  Reparationer  have 
fundet  Sted.  En  temmelig  stræng  Symmetri  i  Anord- 
ningen af  Vinduerne  (nu  tilmurede)  og  Lissenerne  samt 
det  saakaldte  nygræske  ' )  Ornament  og  disse  Partiers 
gjensidige  Forhold  røbe,  at  flinke  Bygmestre  her  have 
arbejdet.  Gesimserne  af  Korsfløjenes  Piller,  Ansætninger 
af  Korshvælvingernes  Buer  ser  man  ligeledes  her,  saa 
vel  som  Spor  af  det  nordlige  Taarns  andet  Stokværk. 

I  det  Indre  har  Hovedskibet,  Chorets  Sidemure  og 
Taarnsubstructionernes  Sidemure  endnu  conserveret  deres 
gamle   Udseende.      Tre    \d^   Alen    høje    Piller   paa    hver 


')  d.  e.  romanske. 

Side  bære  Hovedskibets  fire  Hvælvinger,  der  hæve  sig 
22  Alen  17  Tommer  over  Gulvet  og  mod  Vest  læne 
sig    mod   de    solide  Taarnsubstructioner,    mod  Øst  støtte 


sig  til  Chorets  Sidemure.  Mellem  Pillerne  bære  Colonner 
(7  Alen  5  Tom.  høje)  Emporskibets  (Højkirkens)  Sider, 
og  tjene  tillige  til  Støttepunkt  for  Sideskibenes  Hvæl- 
vingsbuer;  thi  her,  som 
i  alle  Kirker  af  byzan- 
tinsk eller  Overgangs- 
Stil,  tælle  Sideskibene 
dobbelt  saa  mange 
Hvælvinger  som  Ho- 
vedskibet, da  det  gjaldt  * 
om  at  fordele  Hovedhvælvingens  Spænding  paa  hele  Side- 
muren, og  man  endnu  ikke  havde  Erfaring  nok  til  med  Sik- 
kerhed at  lade  den  støtte  sig  paa  enkelte  Punkter  (Stræbe- 
piller). Alle  Forbindelser  mellem  de  forskjellige  Hvæl- 
vinger, Piller,  Colonner  sker  ved  halvcirkelformede  Buer; 
kun  i  de  nyere  Forandringer,  f.  Ex.  det  senere  Taarns  For- 
bindelse med  Langhuset,  ser  man  Spidsbuen.  At  man  her, 
i  det  Indre  af  Kirken,  ej  finder  en  stræng  Egalitet  observeret 
i  Colonne-  og  Pille-Afstandene,  ligger  ikke  i  Mangel  paa 

Hoyens  Skrifter.     II.  Q 

Omhyggelighed,  men  deri,  at  Solideteten  maatte  sikres 
saa  meget  som  muligt.  Saaledes  ere  Pillerne,  der  skulde 
bære  Korsets  Hvælving,  der  havde  samme  Højde  som 
Hovedskibets,    saa   vel    som    de    dem    nærmest   staaende 


illlii 


m 


Colonner,  holdte  endnu  kraftigere  end  de  andre,  og  mod 
Vest  ere  Mellemrummene  mere  sammentrængte  mellem 
Taarnsubstructionerne  og  de  dem  nærmest  staaende  Co- 
lonner.    For   Resten   ser  man   trods   alle   plumpe   Over- 

kalkninger  og  Restavrationer  overalt  Spor  af  megen  Omhyg- 
gelighed.—  Pillernes  Gesimser  (Kragbaand)  og  Colonnernes 
Kapitæler  ere  af  Kalk- 
sten, decorerede  med 
Ornamenter,  som  til- 
dels nærme  sig  en  me- 
get nøjagtig  Efterlig- 
ning af  antike  Mønstre. 
Hele  Kirkens  indre 
Længde  er  omtrent  69^ 
Alen  ,  Hovedskibets 
Bredde  mellem  Pillerne 
10  Al.  17  Tom.  Spor 
af  Ildebrand  har  jeg 
intet  Sted  fundet;  der- 
imod saa  Emporkirkens 
(Højkirkens)  udvendige 
Sider  (nu,  som  sagt, 
dækkede  af  Taget)  ud, 
som  om  ej  alene  Luf- 
ten, men  ogsaa  Vold 
havde  knusende  ind- 
virket paa  dem,  hvad 
enten  nu  dette  er  sket 
ved  de  senere  Repa- 
rationer af  Tag  etc. 
eller  ved  tidligere 
fjendtligt  Angreb.  Se- 
geberg  var  jo  netop  i 
det  13de  Aarhundrede  et  evigt  Tvistens  Æble.  —  Kor- 
sets Tilintetgj øreise  falder  sandsynligvis  i  Kirkens  ældste 

3* 


36 

Periode,  thi  den  nordlige  Korsfløj  er  tilmuret  med  en 
Væg,  der  bæres  af  en  Colonne  af  samme  Udseende  som 
de  øvrige;  den  sydlige  Korsfløj  er  aaben,  men  forbygget. 


a. 

Overalt  træder  paa  det  Consekventeste  den  fortyske 
(romanske)  Bygningsstil  os  i  Møde  i  denne  Kirkes  'ældste 
Dele;  og,  synes  end  Fordelingen  af  de  forskjellige  Partier, 
Anvendelsen  af  Colonner  imellem  Piller  af  ulige  Diameter 
o.  s.  V.  at  tyde  hen  paa  en  Overgang  fra  den  reneste  by- 

zantinske  (romanske)  Stil,  saa  minde  derimod  enkelte  af 
Ornamenterne  om,  hvor  kraftige  endnu  de  antike  Tra- 
ditioner vare,  da  denne  Kirke  blev  bygget,  og  vise, 
at  den  rimeligvis  hører  til  det  tolvte  Aarhundredes 
første  Halvdel,  en  Mening,  der  bestyrkes  af  historiske 
Data.  En  r^el  Anordning,  korte,  stærke  Forhold,  omhyg- 
gelig Udførelse  charakterisere  denne  mærkelige  Bygning. 


Døbefonten  i  denne  Kirke  er  meget  interessant. 
Den  er  af  Bronce  og  dannes  af  et  rundt,  dybt  Kar, 
hvis  øverste  Diameter  er  større  end  den  nederste,  og 
hvis  Højde  er  141  Tomme.  Dets  Sidecontourer  formes 
af  den  skjønne,  krumme,  zirligt  udsveifede  Linie,  som 
er  ejendommelig  for  den  rent  tyske  Decorationsmaade. 
De  tolv  Apostle ,  Christus  paa  Korset  og  Maria  og  Jo- 
hannes ved  dettes  Sider  ere  udførte  i  Basrelief  rundt 
omkring  det,  og  fire  ungdommelige  Figurer  (20  T.  høje) 
i  rig  Chordragt  bære  Karret  paa  Hovederne  og  danne 
saaledes  dets  Fod.  Denne  Font  har  en  firdobbelt  Ind- 
skrift, hvoraf  jeg  blot  vil  fremhæve,  at  den  er  støbt  til 
Marias  Ære  af  Ghert  Klinghe  1447,  da  Hertug  Adolf 
(VHI)  var  Hertug  i  Holsten.  Stilen  i  Figurerne  er 
ganske  som  i  det  fjortende  Aarhundredes  x\rbejder,  og 
Støbningen  er  ikke  ren,  men  heller  ikke  efterhjulpen  ved 
Cisellering.  For  Resten  er  det  godt  behandlet;  Gevand- 
terne ere  rigtig  tænkte.  Stillingerne  simplere  og  uden 
den  aff'ecterte  Grazie,  som  disse  Arbejder  ofte  have. 
Det  er  et  smukt  Arbejde  for  sin  Tid,  og  Ltibeck  kan 
ikke  fremvise  nogen  Døbefont,  der  kan  staa  ved  Siden 
af  den. 

Altertavlen.      Det  er  en  bekjendt  Sag,    at  den  i 
Descriptio  Holsatiæ^)  tillægges  Hans  Briiggemann.  Den 
er  af  Træ,  af  betydeligt  Omfang,  og  bestaar  af  en  Hoved- 
tavle   og   fire  Fløje.      Blot    den    midterste  Tavle    og   den 
indre  Side  af  de  nærmeste  Fløje  er  decoreret  med  malet 
og  forgyldt  Billedsnider- Arbejde,  som  alt  for  det  angivne 
Navns    Skyld    fortjener   nøjere   Opmærksomhed;    de   ydre 
Sider  af  de  indre  Fløje,  og  de  yderste  Fløjes  saavel  ind- 
som  udvendige  Sider  ere  bedækkede  med  senere  allegoriske 
Smørerier   uden   alt  Værd.      Mærkeligere  er  det,    at  paa 
den    smalle    Side    af  Alteret   —  det    har    naturligvis    en 
temmelig   Tykkelse    —    som    vender    mod    Syd,    staa    to 
Vaaben  malede,  det  ene  over  det  andet,  med  Overskrif- 
terne   Nicolaus    Briiggemann    og    Hese  (?)    Briiggemann. 
I  hans  Vaaben  staar  en  Mand  paa  en  Bro ,    i  hendes  et 
Hus   med   en  Figur  i  Døren.      Disse  Vaaben    ere  vistnok 
senere  tilmalede,  men  at  det  blot  skulde  være  en  Narre- 
streg,   eller   Lyst    til    at    give    den   gamle   Tradition    om 
Mesteren    større  Vægt,    synes    ej    at    være    rimeligt,    da 
man  saa  vist  langt  snarere  havde  sat  « Hans  Briiggemann.« 
Jeg  har  imidlertid  forgjæves  spurgt,  om  man  her  kjendte 
noget  til  en  Familie  Briiggemann,    og  til  selv  at  se  efter 
har  jeg  endnu  ej  havt  Tid. 

Altertavlen  indeholder  hele  Lidelses-Historien, 
og  begynder  øverst  paa  højre  Fløj ,  ender  nederst  paa 
venstre.  Det  Hele  er  fremstillet  i  tretten  Afdelinger, 
saaledes  at  enhver  Afdeling  indeholder  en  Hovedscene 
og  (i  mindre  Fremstilling)  flere  af  de  foregaaende  eller 
efterfølgende  Optrin,    som  kunde  tjene  til  at  oplyse  eller 


M  S.  Westphalen,  Monumenta  ined.  T.  1.  p.  42. 

supplere  det  Hele.  Denne  Forestillingsmaade,  som  man 
kunde  kalde  den  episke ,  i  Modsætning  til  den  drama- 
tiske Enhed,  man  siden  fordrede  af  Maleren,  har  ogsaa 
sine  Fordele,  som  man  ej  skulde  overse.  Fremstillingerne 
ere  fordelte  saaledes:  A.  Højre  Fløj.  1)  Hovedscene: 
Christus  forraades  ved  Judaskysset;  Vagten  lægger  Haand 
paa  ham,  —  mindre:  Christus  i  Gethsemane;  Judas 
kommer  listende  med  Vagten  uden  for  Gjerdet.  2)  Hoved- 
scene: Christus  staar  rolig  mellem  Vagten  og  de  an- 
klagende Farisæere,  medens  Ypperstepræsten  sønderriver 
sine  Klæder,  —  mindre:  Christus,  bunden  for  Øjnene, 
drilles  og  spottes  af  Stridsknægtene  ;  Peter  fristes. 
3)  Hovedscene:  den  blodige,  hudstrøgne  Forsoner, 
med  Tornekrone  paa  Hovedet,  stilles  af  Pilatus  frem  for 
Folket;  Forbittrelse ,  Foragt,  Spot  og  Haan  udtaler  sig 
gjennem  alle  Bevægelser  og  Gebærder.  4)  Hovedscene: 
Pilatus  vasker  sine  Hænder.  Denne  symbolske  Handling 
er  givet  ej  uden  betydningsfuldt,  let  forstaaeligt  Udtryk. 
Mon  Mesteren  har  villet  antyde  noget  ved  de  tvende 
Aber,  som  decorere  Pillerne  paa  Pilatus'  Throne?  B.Den 
midterste  Tavle.  1)  Hovedscene:  Christus  hud- 
stryges. Frelseren  lider  smertefuldt,  men  taalmodigt,  og 
tilfredsstiller  altsaa  ikke  Bødlernes  eneste  Glæde,  Synet 
af  det  Uudholdelige  i  Kvalen.  Derfor  griber  da  ogsaa  en 
af  dem  ham  ved  Haaret  og  trækker  Hovedet  tilbage, 
medens  han  med  en  Anstrængelse ,  der  udtaler  sig  paa 
det  Stærkeste  gjennem  Bevægelsen  af  Musklerne  i  Under- 
ansigtet, løfter  den  højre  Arm  for  at  slaa  til,  —  mindre: 
Christus  tornekrones,  iføres  Purpurkaaben.  2)  Hoved- 
scene: Christus  bærer  Korset.  Ogsaa  her  hidser  hans 
Taalmod   Bødlerne    til    raa  Udtryk   af  deres  Grusomhed. 

3)  Hovedscene:  Christus  paa  Korset  mellem  Forbry- 
derne. Denne  Forestilling  danner  hele  i\.ltertavlens 
Centrum;  den  er  lire  Gange  saa  stor  som  nogen  af  de 
andre  Afdelinger  og  udført  med  al  Pomp  og  Pragt. 
Der  havde  dannet  sig  en  vis  Typus  for  denne  Frem- 
stilling, som  ogsaa  her  er  fulgt.  Saaledes  mangler  ikke 
Saaret  i  Siden,  eller  Eddikesvampen,  heller  ikke  Gruppen 
med  den  halvt  afmægtige  Maria,  eller  Høvedsmanden,  der 
forsikrer :  » Sandelig,  denne  var  Guds  Søn ! «  eller  Striden 
om  hans  vævede  Kjortel  og  Tærningspillet.  Nyt  og 
livfuldt  behandlet  er  derimod  Hovedmotivet  i  Forgrunden: 
Pilatus,  der  skriver  Overskriften,  og  Farisæerne  og  Strids- 
mændene, der  trættes  herom.  Ingen  Engel  er  afbildet 
over  den  angrende  Forbryder,  lige  saa  lidt  som  nogen 
Djævel  over  den  forstokkede  Synder;  men  denne  sidste 
har  derimod  et  Bind  for  Øjnene,  for  at  udtrykke  det 
Mørke,  som  omgiver  ham.  4)  Hovedscene:  Christus 
er  nedtaget  af  Korset,  —  mindre:  Gravlægningen. 
5)  Hovedscene:  Himmelfarten.  Man  ser  blot  Christi 
Fødder.  Smerte  over  hans  Bortgang  udtrykker  sig  ret 
godt  i  enkelte  Hoveder.  C.  Venstre  Fløj.  1)  Hoved- 
scene: Opstandelsen,  —  mindre:  Christus  i  Under- 
verdenen; de  tre  Marier  paa  Vejen  til  Graven;  Noli  me 
tangere.  2)  Hovedscene:  Christus  viser  sig  mellem 
sine  Disciple.  Forundring,  Tvivl,  Vemod,  Glæde,  Tak- 
nemmelighed for  hans  Frelse  udtaler  sig  tildels  meget 
heldig  gjennem  Gebærder  og  Ansigtstræk,  —  mindre: 
Den  vantro  Thomas  føler  hans  Saar.  3)  Hovedscene: 
Pintsefesten.  Den  Hellig  Aand  svæver  ned  over  Apost- 
lene. En  fyrig  Opl^ften  af  Øjne  og  Hoved  er  især 
lykkedes   i  et   af  Apostelhovederne.      4)    Hovedscene: 

Dommedag.  Christus  thronende  paa  Regnbuen  med  Jord- 
kuglen til  Fodskammel  velsigner  og  fordømmer.  Efter 
den  vedtagne  Fremstillingsmaade  er  Maria  og  Døberen 
Johannes  stillet  ved  Siden  af  ham,  her  noget  nedenfor 
ham;  men  nyt  og  højst  originalt  er  det  Træk,  at  Maria 
viser  ham  sit  blottede  Bryst;  ved  sin  Moderkjærlighed 
besværger  hun  ham  om  at  være  barmhjertig,  —  mindre: 
Peter  aabner  Porten  for  et  Par  Salige;  Djævlene  støde 
et  Par  Fordømte  ned  i  Svælget. 

Dette  var  nu  Fremstillingen,  og  af  denne  alene  ser 
man  alt,  at  det  er  et  Arbejde  af  betydeligt  Omfang. 
Hertil  kommer  endnu,  at  de  forskjellige  Afdelingers  Ind- 
fatninger ere  decorerede  med  20  Figurer,  Apostler,  Kirke- 
fædre, Helgener  og  Helgeninder.  Det  Hele  er  udført  i 
Egetræ,  saaledes  at  de  forskjellige  Grupper  ere  ud- 
skaarne  hver  af  sit  Stykke  Træ  og  derpaa  ordnede 
mod  den  med  architektoniske  Dele,  Landskaber  og  For- 
gyldning ornerede  Baggrund.  Enkelte  Figurer,  som  ikke 
godt  lod  sig  bringe  i  Forbindelse  med  nogen  Gruppe, 
ere  udskaarne  for  sig  selv  og  indsatte.  Skjøndt  det 
Hele  bedst  kaldes  en  Fremstilling  i  Relief,  saa  er  der 
dog  Grupper  og  Figurer,  som  næsten  ere  »en  ronde  bosse«. 
I  Korsfæstelsen,  den  største  Fremstilling,  er  der  Figurer 
i  Forgrunden,  som  have  en  Højde  af  1  Alen  og  10  Tom. 
Figurerne  i  Hovedscenerne  i  de  øvrige  Reliefs  ere  omtrent 
I  Alen  høje  og  i  de  mindre  Scener  5,  6,  7  Tom.  høje. 
Apostel-  og  Helgenfigurerne  maale  11  Tom.  I  det  Hele 
taget  har  denne  Altertavle  endnu  ej  lidt  meget;  kun 
mindre  væsentlige  Dele  ere  beskadigede;  men  derimod 
ligge  mange  Partier  af  den  begravede  under  Støv  og 
Smuds.      Da    der    til    at    tage    dette    bort    blot  behøves 

Kjærlighed  for  Sagen  og  Omhyggelighed,  lovede  Kammer- 
herre Rosen  mig,  at  en  saadan  Rensning  skulde  blive 
foranstaltet  med  al  mulig  Omsorg.  At  lade  de  enkelte 
forskudte  Partier  ordentlig  sætte  sammen,  Forgyldning 
og  Opmaling  foretage  paa  en  til  Sagen  passende  Maade, 
borttage  de  slette  Malerier  og  give  de  ydre  Sider  en 
passende  Decoration,  f.  Ex.  Forestillingen  af  Bebudelsen 
eller  Christi  Fødsel  etc,  om  ikke  anderledes,  saa  dog 
med  Graat  i  Graat,  NB.  af  en  habil  Maler,  det  er  vel 
altsammen  Foretagender  og  Forslag,  som,  i  hvor  vigtige 
de  maatte  synes  Konstvennen,  dog  vel  bedst  opsættes  til 
bedre  Tider. 

Endnu  et  Par  Ord  om  Altertavlens  Værd  som 
Konstværk.  I  det  Hele  taget  er  ethvert  Forsøg' paa  at 
udtrykke  det  Ædle ,  Dybe  og  Høje  mislykket ,  eller 
maaske  rigtigere:  Konstneren  har  ikke  engang  lagt  Vægt 
derpaa,  thi  ellers  var  det  Karikerede  derved  blevet 
langt  mere  paafaldende.  Men  enhver  menneskelig  Følelse 
og  Udtryk,  saaledes  som  man  har  Lejlighed  til  at  se 
dem  i  det  daglige  Liv,  som  Heftighed,  Glæde,  Deltagelse  paa 
forskjellig  Maade,  Forundring  osv.,  lige  ned  til  Bitterhed, 
Haan,  Smerte,  Vildhed,  Raahed,  ja  Gemenhed,  er  gjen- 
givet  med  Sandhed,  flere  Steder  med  Aand.  Christi 
Lidelse  er  saaledes  bedre  fremstillet  end  hans  Glorie. 
Sammenstillingen  af  Figurerne  lider  af  samme  Mangler  og 
har  samme  Fortrin,  Saa  langt  som  Kundskab  om  en 
naturlig,  sædvanlig  Sammenvirken  kunde  bringe  Konst- 
neren, har  han  vist  som  en  dygtig  Mester,  f.  Ex.  hvor 
Mængden  raaber:  »Korsfæst,  korsfæst!«  hvorPilatus  vasker 
Hænderne,  Christus  hudstryges,  bærer  Korset  osv.  Men 
i  Opstandelsen,  Himmelfarten,  den  Hellig  Aands  Sendelse 

er  Konstneren  enten  rent  strandet  paa  de  mere  vold- 
somme Bevægelsers  gjensidige  Virkning,  eller  han  har 
blot  leveret  en  betydningsløs  Sammenstilling,  hvor  blot 
Hovederne  repræsentere  hele  Handlingen.  Med  Hensyn 
til  Formerne,  da  ere  de  slette  i  de  store  Figurer,  Pro- 
portionerne højst  mangelfulde,  Stillingerne  tvungne.  Ge- 
vandterne overlæssede  med  betydningsløse,  brudte  Folder, 
selv  Ansigtstrækkene,  uagtet  alt  Liv,  ej  fri  for  noget 
Tomt,  der  fremkommer  af  Mangel  paa  Detail-Kundskab 
om  Formernes  indre  Sammenhæng  og  om  Nuanceringen  i 
de  ydre  Overgange.  Jo  mindre  Størrelsen  bliver,  jo  for- 
træffeligere blive  Formerne,  fulde  af  Liv  og  Sandhed, 
Bevægelserne  charakteristiske  ,  Gevandterne  holdte  i 
større ,  rolige  Masser.  Mærkelig  forekom  mig  ogsaa 
Konstnerens  Stræben  efter  at  give  det  Udstrakte,  Spændte 
i  den  forhærdede  Forbryders  Underkrop.  Dette  er  en 
højst  interessant  Del  af  Menneskelegemet  for  Konstneren, 
og  en  kjendelig  Anstrængelse  i  dens  Muskler  ytrer  sig 
blot  ved  enkelte  Bevægelser,  f.  Ex.  ved  Strækning, 
Svingning  af  hele  Legemet,  især  naar  sikkert  Fodfæste 
mangler.  At  Konstneren  har  vidst  at  bemærke  alle  disse 
Omstændigheder  ved  det  nøgne  Legeme,  viser  ham,  med 
Hensyn  til  Tiden,  han  levede  i,  og  Skolen  (hellere: 
Nationen)  ,  han  hørte  til ,  som  en  tænksom  Mand 
med  et  øvet,  levende  Oje.  Christus  paa  Korset,  skjondt 
en  lille  Figur,  mindede  mig  øjeblikkelig  om  det  kolossale 
Crucifix  i  Sorø'),  især  formedelst  den  tørre  Behandling 
af  Ledemodene,  Extremiteterne,  den  store  Tornekrone  og 
det  smertelige  sande  Udtryk  i  Hovedets  Miner  og  Be- 
vægelser.     Behandlingen    af  Materialet    røber   en   Mand, 


')  S.  Danske  Mindesmærker  Tav.  XLIV. 

der  har  forstaaet  at  bruge  sin  Kniv  og  sin  Mejsel;  i 
nogle  af  de  smaa  Hoveder  er  hvert  Snit  afgjørende,  og 
kjækt  har  han  i  G-evandterne  gjennembrudt  Masserne, 
bragt  Afvexling  ind  i  dem  ved  Fordybninger  osv.  Den 
Møjsommelighed,  hvormed  han  har  maattet  udskjære  flere 
Figurer  (især  de  store)  af  en  og  samme  Blok,  da  han 
lettere  synes  at  kunne  have  behandlet  dem  enkelte, 
forekommer  mig  at  røbe  Mangel  paa  Øvelse  i  at  behandle 
større  Arbejder.  Dog  —  herom  først,  naar  jeg  har 
set  Alteret  i  Slesvig,  et  upaatvivlelig  ægte  Arbejde  af 
Briiggemann. 


Tillæg 

af  Architekt  L.  Fenger. 

Høyen  har  i  Afhandlingen  om  Roeskilde  Domkirkes 
Alder  og  Stil  betegnet  Segeberg  Kirke  som  det  betyde- 
ligste Minde  om  den  romanske  Stil  i  Holsten  og  frem- 
hævet dens  Vigtighed,  naar  man  vil  forfølge  de  første 
Spor  af  Murstenens  Forekomst  Nord  for  Elben.  I  den 
allernyeste  Tid  har  man  foretaget  en  gjennemgribende 
Restavration  af  Kirken,  dog  næppe  med  tilbørlig  Kjend- 
skab  til  dens  Stil  og  Ejendommeligheder.  Saa  meget 
større  Interesse  vil  det  have  at  læse  Høyens  Beskrivelse 
fra  1829. 

Hvad  Bygningens  Alder  og  Historie  angaar,  da  ses 
Følgende  af  Descriptio  Holsatiæ.  Kejser  Lothar  havde 
forlenet  Knud  Lavard  med  Wagrien;  men  efter  Hertugens 
Mord  besatte  de  hedenske  Slavers  Konge  Pribislav 
Landet  igjen.  Vicelin,  der  dengang  var  Præst  i  Neu- 
miinster,  formaaede  Kejseren  til  paa  ny  at  trænge  Hed- 
ningerne tilbage,    befæste  Aelberg,    som  nu,    1134,    blev 


45 

kaldet  Segeberg  (Siegberg),  og  opbygge  et  Kloster  ne- 
denfor Bjergslottet.  Ved  Stiftelsesdocument  og  Gave- 
brev af  17de  Maj  1137  skjænkede  Kejseren  det  6  Lands- 
byer. Men  efter  Lothars  Død  3.  Dcbr.  1137  kom 
Pribislav  igjen  og  tog  Landet,  Klosteret  blev  brændt,  en 
Munk,  Volker,  blev  dræbt,  og  de  andre  flygtede  til  Neu- 
miinster.  Grev  Adolf  IL  af  Holsten  drev  atter  Slaverne 
ud,  men  fandt  det  dog  raadeligst  at  flytte  Klosteret  til 
Hagersdorp.  Imidlertid  havde  Christendommen  Fremgang 
blandt  Slaverne,  især  ved  Vicelins  Iver,  som  1149  var 
blevet  Biskop  i  Altenburg,  o:  Oldenburg.  Han  døde  1154, 
og  hans  Eftermand,  Gerold  XII,  flyttede  Klosteret  igjen 
tilbage  til  Segeberg  og  opbyggede  det  paa  dets  gamle 
Plads.  Gerold  XII  var  Biskop  1154—1164.  Ham  skyldes 
altsaa  sikkert  den  nuværende  Bygning,  om  end  den  Mu- 
lighed er  til  Stede,  at  Søjler  eller  andre  architektoniske 
Enkeltheder  i  huggen  Sten  (Kalksten)  kunne  skrive  sig 
fra  Kejser  Lothars  Bygning.  Dog  i  ethvert  Tilfælde 
ligger  der  jo  kun  en  Snes  Aar  mellem  Klosterets  første 
og  anden  Opbyggelse. 

Det  ses  tydeligt,  at  Stenhuggere  fra  hin  Side  Elben 
have  arbejdet  her;  man  sammenligne  f.  Ex.  det  mær- 
kelige tredobbelte  Capitæl  med  et  Capitæl  fra  Wunstorf, 
afbildet  i  Baudenkmåler  Niedersachsens,  Tavle  44,  eller 
Kragbaandet  b.  med  den  lignende  øverst  paa  samme  Blad 
til  Højre.  Wunstorf  antages  at  være  bygget  i  Midten 
af  det  12te  Aarhundrede.  Til  Sammenligning  kan  maaske 
ogsaa  anføres  den  gamle  Murstenskirke  i  Mandelsloh, 
samme  Værk,  Tavle  45. 

De  afbildede  Enkeltheder  faa  især  deres  Betydning 
ved   at   de   forekomme   i  en    Murstenskirke.      Man    er  jo 

nu  kommen  bort  fra  den  Antagelse,  at  de  hollandske 
Colonister,  hvormed  de  slaviske  Grænselande  befolkedes, 
lærte  Beboerne  Brændingen  og  Brugen  af  Mursten;  thi 
det  synes  ikke,  som  om  de  hollandske  Murstenskirker 
gaa  længere  tilbage  i  Tiden  end  de  nordtyske.  Blandt 
disse  gjør  Klosterkirken  i  Jerichow^)  fremdeles  Fordring 
paa  at  være  en  af  de  ældste.  Den  er  bygget  af  Anselm, 
Biskop  af  Havelberg,  som  efter  Lothars  sejrrige  Felttog 
mod  Slaverne  1131  havde  begyndt  sin  egen  Domkirke  i 
Havelberg,  en  simpel  Pillebasilica  af  Plotzker  Sandsten 
med  Træloft,  og  efter  gjentagne  Ødelæggelser  fortsat 
Bygningen  1137 — 38.  Han  rejste  til  Italien  som  Ge- 
sandt, gjennemrejste  Tydskland  i  Kejserens  Følge  og 
kom  hjem  1144.  Samme  Aar  grundede  han  Klosteret 
Jerichow  (hvortil  Godset  var  skjænket  af  Fru  Richardis 
af  Stade,  hvis  Navn  ogsaa  er  knyttet  til  Holstens  Hi- 
storie, hun  mistede  sin  ene  Søn  i  Ditmarsken),  og  byg- 
gede Kirken  af  Mursten  1149 — 59.  Den  Slutning  er  da 
vel  ikke  for  dristig,  at  Anselm  som  andre  af  hans  Lands- 
mænd kan  have  lært  den  brændte  Sten  at  kjende  i  Lom- 
bardiet og  begyndt  at  anvende  den  hjemme.  Hvor  hurtigt 
Murstenens  Anvendelse  udbredte  sig  Nord  for  Elben  er 
bekjendt.  Segeberg  Kirke,  som  ogsaa  maa  høre  til  de 
ældste  Murstenskirker  i  disse  Egne,  viser,  at  de  tyske 
Bygmestere  lærte  at  benytte  det  nye  Bygningsæmne  paa 
samme  Tid,  som  de  fastholdt  bekjendte  Architektur- 
former  fra  de  ældre  Kirker  af  huggen  Sten. 


)  Adler,  Mittelallerliche  Backsteinbaiiwerke  I,  36. 


III. 
Le  ældste  Partier  af  Vestervig  Klosterkirke  0. 


V  estervig  Kirke ,  saa  godt  som  den  sidste  Levning  af 
Augustiner-Klosteret  af  samme  Navn,  indtager  en  mær- 
kelig Plads  mellem  vore  Bygningsmonumenter  fra  det  12te 
Aarhundrede,  endskjøndt  den  i  Størrelse  staar  tilbage  for 
de  samtidige  Domkirker  i  Viborg  og  Ribe,  og  endskjøndt 
Udvidelser,  Forandringer,  Ildebrand  have  dels  skæmmet 
dels  omdannet  dens  Udseende.  Taarnet  og  Choret  ere  i 
deres  nuværende  Skikkelse  nyere  Tilbygninger  i  den 
seneste  germaniske  Stil,  og  Kirken  har  ved  dem,  i  det 
ringeste  ved  Choret,  vundet  i  Udstrækning.  Men  Mur- 
sten træde  hyppig  i  disse  Partier  i  Stedet  for  de  tilhugne 
Kampesten;  den  ældre  ærværdigere  Charakter  er  for- 
svunden eller  spores  kun  af  Beskueren  i  et  enkelt  Brud- 
stykke, f.  Ex.  af  Skulptur,  der  vilkaarlig  er  bleven  an- 
vendt i  Murarbejdet  som  raat  Materiel.  Kirken  har  været 
opført  i  Korsform,  men  Tværskibet  existerer  ikke  længer. 
Fløjene  have  mistet  den  øverste  Del  af  deres  Mure,  der 
maa  have  givet  Bygningens  Ydre  langt  mere  Anseelse, 
og    de   ere    nu   kun   en   Fortsættelse   af  de   lave ,    smalle 


Af  Annaler  for  nordisk  Oldkyndighed  for  1841—42. 

Sidegange.  Midten  er  ved  tvende  Kampestens  Mure, 
som  hvile  paa  Spidsbuer,  bragt  i  Linie  med  Hovedskibets 
Sider;  men  det  Indre  er  derved  blevet  sammenknebet  og 
trykket.  Sideskibene  have,  efter  hvad  enkelte  gamle 
Spor  synes  at  udvise,  omtrent  beholdt  deres  oprindelige 
Udstrækning;  men  de  nuværende  Kampestens  Mure  have 
ingen  Sokkel,  og  hele  deres  Udseende  røber  en  senere 
Tid;  deres  smaa  spidsbuede  Vinduer  med  Murstens  Karme 
skjules  af  de  endnu  sildigere  Hvælvinger.  Alle  disse  For- 
andringer have  ikke  alene  forstyrret  Bygningens  Ejen- 
dommelighed, men  de  have  tillige  ved  den  Skjødesløshed, 
hvormed  de  for  en  stor  Del  ere  udførte,  paatrykket  den 
et  Stempel  af  Raahed  og  Ufuldendthed,  som  ikke  findes 
i  de  Partier,  der  ere  tilbage  fra  Kirkens  ældste  Tid. 

Midt  i  den  nedtrykkende  Forvirring,  som  er  Resul- 
tatet af  forskjellige  Tiders  Begreber  om  at  forskjønne 
eller  i  det  Mindste  vedligeholde  det,  som  de  havde  mod- 
taget fra  en  endnu  ældre  Tid,  staa  endnu  begge  Hoved- 
skibets Sidemure,  simple,  men  ej  betydningsløse ;  trofaste 


j^: 


Minder  om  den  Periode,  der  skjænkede  os  vore  ærvær- 
digste Kirker.  De  ere  opførte  af  Kampestens  Kvadre 
og  bæres  hver  paa  fem  halvrunde  Buer,  hvis  Søjler  ere 
afvexlende   runde   eller   firkantede.      Mod   Vesten   støtter 

den  yderste  Bue  sig  op  til  den  nyere  Taarnbygning,  mod 
Østen  hviler  den  paa  en  firkantet  Halvsøjle,  der  slutter 
sig  til  Korsets  høje  Hjørnepille.  Søjlerne,  som  med  Fod- 
og  Hovedstykke  ikke  holde  tre  af  Skaftets  Gjennemsnit 
i  Højden,  passe  til  de  svære  Mure,  som  de  holde  i  Vejret, 
og  de  rundes  Cylinderform  gjør  Afvexlingen  med  de  fir- 
kantede mindre  paafaldende.  Men  deres  undersatte  Byg- 
ning taaler  heller  ikke  at  berøves  det  Allerringeste,  og 
Øjet  føler  derfor  her  langt  mere,  at  deres  Fodstykker 
overskjæres  og  skjules  af  det  nye  Gulv,  end  det  vilde 
være  Tilfælde  ved  rankere  Former. 

Udførelsen  fortjener  Opmærksomhed  for  den  rigtige 
Takt,  hvormed  Datidens  gængse  Motiver  ere  benyttede. 
Colonnerne  ere  lavstammede,  men  ikke  dværgagtige  som 
de  i  Viborgs  og  Lunds  Kryptkirker,  og  denne  Fordel  er 
opnaaet  ved  de  heldige  Forhold  mellem  Søjlernes  for- 
skjellige  Dele.  Den  Plumphed,  som  er  saa  paafaldende  i 
Chorets  underste  Colonner  i  Roeskilde  Domkirke,  støder 
ikke  Øjet  her.  De  runde  Søjlers  Hovedstykke  er  især 
mærkeligt  baade  for  dets  mindre  sædvanlige  Form,  for 
den  umiskjendelige  Stræben  efter  Zirlighed,  som  man 
sporer  deri,  og  fordi  det  alt  antyder  det  Princip,  der 
gjorde  sig  gjældende  i  de  senere  germaniske  Søjle-Kapi- 
tæler. Dets  Enkeltheder  høre  imidlertid,  saavel  i  Snit 
som  Prydelse,  til  den  ældre  romanske  Stil. 

Men  endnu  interessantere  er  hele  Anlæget  af  dette 
Hovedskib.  Dersom  ikke  Ref.  fejler,  findes  der  næppe 
noget  andet  Exempel  her  i  Landet  paa  et  Skib,  hvis 
Mure  hvile  alene  paa  Søjler,  uden  at  gjennemgaaende 
Murpiller  komme  dem  til  Hjælp.  Det  er  ikke  den  mindre 
Størrelse,  som  her  kommer  i  Betragtning;  thi  Hoved- 
Høyens  Skrifter.    II.  4 

skibet  i  Segeberg 
Kirke,  med  omtrent 
de  samme  Dimen- 
sioner, har  kun  Søj- 
ler mellem  Murpil- 
ler. Det  er  et  be- 
kjendt  Mønster,  som 
ligger  til  Grund  for 
dette  Anlæg ,  et 
Mønster,  som  præg- 
tigst er  udtalt  i  de 
christelige  romer- 
ske Basiliker ,  og 
som  overhovedet  er 
Grundtypen  for  Kir- 
kebygningen i  det 
vestlige  Evropa,  men 
som  i  det  Ilte  og 
12te  Aarhundrede 
alt  havde  under- 
gaaet  mange  For- 
andringer, modtaget 
mange  Tilsætninger, 
saaledes  som  Kir- 
kerne i  Lund,  Roes- 
kilde, Sorø  og  Ribe 
kunne  vise  os  det. 
Ogsaa  uden  for  Nor- 
den er  dette  ikke  hyppigt,  i  Kirker  fra  denne  Periode 
at  finde  den  ældre  Basilika  efterlignet  i  dens  architek- 
toniske  Simpelhed.    Her  skader  rigtignok  Savnet  af  ran- 

kere  Søjler  og  lettere  Mure,  man  føler  for  meget  til 
Materialets  Tyngde;  men  Kampestenen  er  ogsaa  i  vor 
Tid  ikke  let  at  komme  til  Rette  med;  deroppe  var  det  vel 
ikke  en  Gang  muligt  at  erholde  den  i  passende  Størrelser, 
og  Midlerne  kunde  heller  ikke  være  tilstrækkelige  til  at 
overvinde  alle  disse  Vanskeligheder.  Hvad  der  er  ud- 
rettet, er  allerede  forbavsende. 

Der  er  endnu  et  Par  Enkeltheder,  som  ikke  bør  for- 
bigaaes  med  Tavshed.    Den  ene  er  det  halvrunde  Kampe- 
stens Relief,  som  nu  sidder  over  den  sydlige  Indgang  til 
Kirken,  og  som  vist  ogsaa  oprindelig  har  været  brugt  til 
Prydelse  over  en  af  Kirkens  Døre.    Den  forestiller  Chri- 
stus   thronende  i  en  mandelformet  Glorie,    som  bæres  af 
tvende  svævende  Engle  i  lange ,   foldede  Klæder  og  med 
udslagne  Vinger.     Relieffer,  udførte  i  Kampesten  og  an- 
vendte  til  Fyldninger  i  de   halvrunde  Buer   over  Dørene, 
høre   nu  til   de  sjeldnere  Prydelser,    endskjøndt  de  fore- 
komme  ikke  alene  ved  de  større  Kirker,  men  ogsaa  ved 
Landsbykirkerne,  og  formodentlig  en  Gang  have  været  langt 
almindeligere.    Relieffet  indskrænker  sig  imidlertid  ofte  til 
et  Symbol,  til  Løvværk  eller  til  Sammenstillinger  af  Dyr; 
historiske  eller  kirkelige  Forestillinger  har  Referenten  hidtil 
kun  truffet  ved  Domkirkerne  i  Slesvig  og  Ribe,  ved  Kloster- 
kirken i  Vestervig  og  ved  Landsbykirkerne  i  Fanum  ved 
Randers,  Hammel  ved  Frysenborg,  Landet  Kirke  paa  Taa- 
singe,  Ejby  ved  Kjøge.    Det,  hvorved  det  her  omhandlede 
Relief  skiller  sig  fra  de  øvrige,  er  ikke  saa  meget  Stør- 
relsen  eller  Rigdommen   paa  Figurer,    thi  i  begge   Hen- 
seender  maa  det  vige  for  dem  i  Ribe  og  i  Slesvig,    som 
den  Flid  og  Nethed,   hvormed  det  er  udført,  og  den  Er- 
indring,   som  det,    saa  højt  oppe  i  Norden,    vækker  hos 

Betragteren  om  sydligere,  ældre  christelige  Fremstillings- 
maader,  en  Erindring,  der  her  fremtræder  mere  ublandet 
end  i  selve  det  mærkelige  slesvigske  Relief,  hvor  Christus 
throner  mellem  de  fire  evangeliske  Symboler. 

En  mere  omtalt  Enkelthed  er  det  saakaldte  »Vestervig 
Kirkes  Vartegn«,  en  Kampesten  med  ophøjet  Arbejde  af 
omtrent  1  Alen  i  Kvadrat,  der  er  indmuret  i  Taarnets 
vestlige  Side.  Dette  Relief,  som  ved  sin  Besynderlighed 
har  sat  Almuens  Phantasi  i  Bevægelse,  forestiller  fire  Ma- 
sker, omgivne  af  arabeskagtige  Dyr  og  Planteslyngninger. 
Det  hører  til  den  uendelige  Række  af  barbariske  Efter- 
ligninger af  ældre  romerske  Motiver,  som  vi  kunne  forfølge 
gjennem  hele  den  tidligere  Middelalders  Ornamentering, 
helt  ned  til  Guld-  og  Sølvsmykkerne  i  vore  Gravhøje.  Om 
det  oprindelig  har  hørt  til  Kirken,  eller  om  det  er  tagen 
fra  en  anden  samtidig  Bygning,  f.  Ex.  fra  Thøgers  Kapel, 
er  nu  umuligt  at  afgjøre  og  desuden  en  temmelig  ligegyldig 
Sag.  Man  har  her  til  Lands,  lige  saa  lidt  som  andre  Steder, 
været  nænsom  over  Fortidens  Relikvier,  naar  de  ellers 
vare  brugbare ;  og  med  Hensyn  til  Stene  med  ophøjet  Ar- 
bejde, da  synes  selv  deres  Pyntelighed  at  have  gjort  dem 
tillokkende  for  Murerne,  hvad  enten  de  skulle  sætte  dem  i  en 
Taarnvæg  eller  i  en  Murstive.  Det  er  derfor  heller  ikke 
saa  ganske  sjeldent  at  støde  paa  slige  tilfældige  Prydelser, 
og  Ref.  vil  her  blot  anføre  de  mærkelige  ældgamle  Lig- 
stene, som  sidde  i  Chormuren  paa  Aarhus  Domkirke,  og 
Reliefstenene,  der  ere  indflikkede  i  Skrøbeløv  Kirke  paa 
Langeland. 

Vartegnets  oprindelige  Bestemmelse  lader  sig  næppe 
paavise  med  Sikkerhed,  da  vi  finde  Spor  af  at  de  mest 
forskjellige  Partier  af  Kirkerne  fra  det  Ilte  og  12te  Aar- 

hundrede  have  været  prydede  med  ophøjet  Billedværk, 
undertiden  med  et  enkelt  Stykke,  undertiden  med  flere 
symmetrisk  opstillede.  Ref.  vilde  finde  den  Mening  an- 
tagelig, at  det  kunde,  enten  ene  eller  i  Forbindelse  med 
flere  lignende,  have  siddet  ved  en  af  Kirkens  Døre.  Chri- 
strup  Kirke  ved  Randers  har  paa  Chorets  sydlige  Side 
en  Dør,  som  nu  er  tilmuret,  men  hvis  Karm  er  fuldkommen 
bevaret.  Her  ere  begge  Dørpillerne  decorerede  med  fan- 
tastiske Dyrfigurer  i  forskjellige  Felter.  En  lignende  Dør 
har  Grønbæk  Kirke  i  Lysgaard  Herred  paa  Sydsiden,  og 
da  dens  Reliefl'er  ikke  alle  ere  færdige ,  nogle  kun  ere 
begyndte,  erholdes  herved  tillige  en  ikke  uinteressant  Op- 
lysning om  den  Tids  plastiske  Fremgangsmaade.  Landet 
Kirke  paa  Taasinge  har  en  Centaur  og  en  Løve  i  stærk 
ophøjet  Arbejde  paa  Dørpillerne.  Sinding  Kirke  i  Hids 
Herred  har  dermod  kun  et  enkelt  Relief  paa  den  ene  Side 
af  den  nordre  Dør.  De  højst  mærkelige  ophøjede  Arbejder 
ved  Frue  Kirkes  nordre  Dør  i  Aalborg  kunne  her  ikke  an- 
føres, da  de  næppe  indtage  deres  oprindelige  Plads. 


De  tvende  Murkjærner,  som  støde  sammen  i  en  ret 
Vinkel  og  sees  lige  i  Jordskorpen  paa  Vestervig  Kirke- 
gaard, ere  nu  de  eneste  synlige  Rester  af  St.  Thøgers 
Kirke,  der  have  beholdt  deres  Plads.  En  Eftergravning 
vilde  maaske  bidrage  til  nærmere  at  oplyse  eller  bestyrke 
nogle  af  de  Angivelser,  som  tindes  i  Danske  Atlas  (V. 
p.  477  og  510—11),  hvor  dens  Skjæbue  omtales;  men 
naar  der  tillige  p.  474  siges,  at  man  af  den  nedbrudte 
Thøgers  Kirke  opførte  de  tvende  Sideskibe  til  Kloster- 
kirken,  som  nu  fik  tre  Hovedgange,   i  Stedet  for  at  den 

før  var  lang  og  smal,  saa  maa  denne  Efterretning  ej  tages 
bogstavelig.  Det  er  alt  ovenfor  bemærket,  at  bemeldte  Side- 
skibe have  et  nyere  Udseende,  og  Beretningen,  at  Kvader- 
sten af  St.  Thøgers  Kirke  i  Midten  af  det  16de  Aar- 
hundrede  ere  blevne  anvendte  til  betydelige  Forandringer 
og  Reparationer  ved  Klosterkirken  og  netop  ved  dens 
Sideskibe,  kan  være  fuldkommen  grundet.  Men,  at  denne 
Kirke  har  havt  Sideskibe  lige  fra  dens  første  Tid,  derom 
vidner  Hovedskibets  Anlæg  tilstrækkelig,  selv  om  der  ikke 
fandtes  oprindelige  Spor  af  dem. 

Den  halvrunde  Fronton  af  en  smuk,  lys  Graasten 
paa  en  Diameter  af  omtrent  2^  Alen,  som  nu  findes  ind- 
muret blandt  andre  Kvaderstene  i  Forpagterens  Bolig, 
skal  være  tagen  fra  St.  Thøgers  Kirke.  Det  halvophøjede 
Arbejde  forestiller  et  Kors  i  mandelformet  Glorie  og  med 
et  Alpha  og  Omega  paa  Siderne. 


Tegningen  til  de  hosføjede  Afbildninger  er  gjort  efter 
et  Udkast,  taget  paa  Stedet  selv,  og  gjør  kun  Fordring 
paa  at  gjengive  Hovedtrækkene  af  Charakteren  og  For- 
holdene. Fig.  1  den  nordlige  Side  af  Hovedskibet,  for 
saa  vidt  den  har  bevaret  det  oprindelige  Udseende;  a 
Hjørnepillen  imod  Korset,  b  Forbindingslinien  mellem 
Skibet  og  det  senere  tilbyggede  Taarn.  Fig.  2  og  3 
Hoved-  og  F'odstykke  af  de  runde  Piller  og  Fig.  4  og  5 
Hoved-  og  Fodstykke  af  de  firkantede  Piller. 


IV. 

Ribe  Domkirke  M. 


1  idsrummet  fra  Knud  den  Stores  Død  til  Valdemar  den 
Førstes  Regjering  skildres,  i  det  Hele  taget,  meget  sør- 
geligt for  Danmark.  Landets  Kræfter  vare  udtømte,  dets 
Hæder  for  Manddom  og  Krigerdygtighed  gik  tabt.  Ky- 
sterne hærjedes,  Indbyggerne  bortførtes  i  Slaveri,  ind- 
byrdes Kamp  adsplittede  Landets  Enhed.  Som  en  Mod- 
sætning til  denne  Skyggeside  bør  det  imidlertid  anføres, 
at  fredelige  Sysler  i  det  samme  Tisrum  tiltoge,  at  Stæ- 
derne, selv  efter  frygtelige  Ødelæggelser,  stege  til  en  før 
ukjendt  Anseelse  og  Velstand,  at  fremmede  Kjøbmænd 
og  Haandværkere  droge  her  ind  og  nedsatte  sig.  I  det 
samme  Tidsrum  tilintetgjør  Christendommen  de  sidste 
Rester  af  Hedenskabet,  Kirken  bliver  ordnet  og  faar 
Myndighed ,  og  dens  Mindesmærker ,  vor  Middelalders 
eneste  tilbageblevne  Storhed,  vidne  om  Begejstring  og 
Kraft  og  om  fast  uforklarlige  Hjælpemidler. 

Et   af  disse  Monumenter,    og   et   af  de  betydeligste, 
er  vor   Frue   Kirke  i  Ribe  2).      Byen    har   for  lang   Tid 


^)  Af  »Dansk  Ugeskrift«.    Anden  Række.     Nr.  28.   14  Oclober  1842. 

^)  De  fuldstændigste  Efterretninger  om  den  findes  i  P.  Terpagers 

Ripæ  Cimbricæ.     Flensborg    1736.    4to.      Bidrag   til   dens   senere 

siden  ophørt  at  kunne  kaldes  »velforsynet  med  Udlandets 
Luxusvarer  paa  Grund  af  sine  Handelsforbindelser«,  især 
i  den  Mening,  som  en  saadan  Betegning  maa  have  for 
den  første  Halvdel  af  det  12te  Aarhundrede;  men  dens 
Domkirke  har,  trods  Alderdom  og  Skrøbelighed,  ej  tabt 
sin  Anseelse ,  den  har  endnu  fuldkommen  Krav  paa, 
formedelst  sin  Størrelse  og  sin  Stil,  at  henregnes  til  de 
ikke  mange  Bygninger  her  i  Landet,  som  selv  den  kyn- 
dige Udlænding  vil  se  paa  med  Fornøjelse.  Dens  ydre 
Hovedtræk  dannes  af  det  mægtige  nordre  Taarn,  som 
med  Rette  kunde  kaldes  Byens  Vartegn,  af  de  stærkt 
fremtrædende  Korsfløje,  og  af  Chorets  Rundbygning,  den 
eneste  her  i  Landet,  som  ligner  den  i  Lund.  Det  Indre 
slaar  maaske  mest  ved  sin  usædvanlige  Brede,  da  fem 
Skibe  eller  Gange  dele  Langhuset;  men  længere  vil 
sikkert  Hovedskibet  fængsle  Betragterens  Opmærksomhed 
ved  sine  smukke  Piller  af  fintkornet  Sandsten,  og  ved 
sit   Galleri  1)   over  begge   Sidegangene.     Det   sidste   ud- 

Historie  i  P.  T.  Hansens  Efterretninger  angaaende  Byen  Ribe,  1831, 
og  i  Frost's  Efterretninger  om  Ribe  Domkirke,  1842.  [Nu  maa 
fremfor  Alt  henvises  til  Jacob  Helms,  Ribe  Domkirke,  med 
16  lithograferede  Tavler  og  Træsnit  i  Texten  efter  Tegninger  af 
Heinr  Hansen  o.  A.  1870.  fol] 
')  Det  benævnes  i  Middelalderens  Skrifter  triforium.  I  græske  Kirker, 
som  i  S.  Sophie  i  Konstantinopel,  benyttedes  det  til  Kvindernes 
Pladser;  i  den  latinske  Kirke  har  dets  Anvendelse  ej  været  nøje 
bestemt,  og  i  flere  Kirker  ved  Rhinen  bliver  det  endog  kaldt 
Mændenes  Ghor.  Den  samme  Uvished,  som  der  er  om  dets 
kirkelige  Bestemmelse  i  de  occidentalske  Kirker,  møder  os  ved 
Undersøgelsen  om  dets  Oprindelse,  som  man  uden  egentlig  af- 
gjørende  Beviser  udleder  fra  S.  Sophie.  Sikrere  er  det,  at  disse 
Gallerier  have  været  et  fortræffeligt  Middel  i  Bygmesterens  Hænder, 
til  at  give  Kirkernes  Indre  et  mere  livligt  og  rigt  Udtryk.  Hvor 
forskjelligt  de  kunne  bruges,  derpaa  give  Roeskilde  og  Ribe  Kirker 
os  et  Par  mærkelige  Exempler. 

mærker  sig  fremfor  det  i  Roeskilde  ved  de  smaa  Søjler 
og  Halvpiller,  der  danne  som  et  Gitter  i  enhver  af  de 
store  halvrunde  Bue-Aabninger.  I  Korsets  Fløje  minder 
den  portallignende  Indfatning  af  Altrene  ligefor  de  to 
inderste  Sideskibe  atter  om  Lund;  den  runde  Kuppel 
derimod,  som  hvælver  sig  let  over  Korsets  Midte,  er  en 
Ejendommelighed,  hvorved  denne  Kirke  sondrer  sig  fra 
alle  de  øvrige  i  Norden. 

Biskop  Tord  (Turho),  som  faldt  i  Slaget  ved  Fodvig 
1134,  skal  først  have  lagt  Grunden  til  en  Stenbygning 
i  Stedet  for  den  tidligere  Trækirke.  Naar  den  er  bleven 
fuldendt,  angives  ikke;  men  i  1144  begyndtes  paa  Kannike- 
boligerne, og  efter  al  Sandsynlighed  har  Kirken  den  Gang 
været  færdig,  i  det  Mindste  saa  vidt,  at  Gudstjenesten 
kunde  holdes.  En  svær  Ildebrand,  som  udbredte  sig 
over  hele  Byen  1176,  angreb  ogsaa  Kirken,  fortærede 
Kannikeboligerne  og  Sacristiet  med  alle  dets  Kostbar- 
heder og  forvandlede  den  hellige  Leofdags  Ben,  som  faa 
Aar  i  Forvejen  vare  opsatte  i  et  prægtigt  Skrin  paa  Høj- 
Alteret,  til  Aske.  Om  Gjenopbyggelsen  eller  Istand- 
sættelsen findes  ingen  Efterretning;  men  Homer,  der  var 
Biskop  fra  1186  til  1204,  omtales  som  meget  omhyggelig 
for  Alt,  hvad  der  kunde  tjene  til  Kirkens  og  Domkapitlets 
Glans  og  Anseelse,  og  Fortegnelsen  fra  1313  over  de 
hellige  Kar  o.  s.  v.  viser,  at  Sacristiet  var  velforsynet 
med  Guld  og  Sølv  og  kostbare  Alterklædninger. 

I  Løbet  af  det  13de  og  14de  Aarhundrede  omtales 
en  stor  Ildebrand,  1242,  (men  det  var  maaske  alene  Byen, 
som  blev  rammet)  og  en  Nedstyrtning  af  det  nordlige 
Taarn,  1283;  og  i  Indulgents-Brevene,  der  nu  begynde  at 
anbefale   Kirkens  Sag    paa  det  Varmeste,    skildres   dens 


50 AL 

Tilstand,  navnlig  i  Aarene  1266  og  1286,  som  faldefærdig. 
Men  i  intet  af  dem')  hentydes  paa  fjerneste  Maade  til 
de  foranførte  Uheld.  Derimod  voxer  i  samme  Tidsrum 
Altrenes  og  Kapellernes  Antal  bestandigt,  og  af  de  sidste 
nævnes  ikke  færre  end  otte.  Dette  øjensynlige  Bevis  for 
Domkirkens  vedvarende,  ja  stigende  Anseelse  staar  imidler- 
tid ikke  aldeles  i  Modsigelse  med  de  ovenanførte  Klager; 
tværtimod  kunde  uforsigtig  Gjennembrydning  af  de  gamle 
Mure,  skjødesløs  Opførelse  af  de  nye  Tilbygninger,  alt 
for  vel  bidrage  til  Hovedbygningens  Brøstfældighed. 

Et  alvorligere  Uheld  synes  Branden  1402  at  have 
været.  Erkebiskoppen  i  Lund  opfordrede  strax  alle 
Troende  til  at  række  hjælpsomme  Hænder,  og  2  Aar  efter 
gjentoges  denne  Opfordring  af  Odense  Biskop  og  af  Paven. 
I  et  meget  senere  paveligt  Indulgents-Brev  (1437)  om- 
tales Skaden  som  endnu  ikke  fuldkommen  afhjulpet. 
Upaatvivlelig  har  Kirken  lidt,  og  vel  især  paa  den  østlige 
Del  af  Tagværket  og  paa  Tilbygninger  som  Kapeller  og 
Kannikeboliger;  men  lige  saa  sikkert  er  det,  at  Øde- 
læggelsen ej  kan  have  været  saa  stor,  som  man  skulde 
formode  efter  de  stærke  Udtryk,  hvormed  den  omtales. 
Taarnene  brændte  ikke;  Innocents  den  7de  nævner  i  sit 
Indulgents-Brev  (1404)  Kirkens  dobbelte  Trang:  til  at 
faa  Brandskaden  erstattet,  og  desforuden  til  en  ikke 
lidet  bekostelig  Reparation;  endelig  er  der  (Tilbygninger 
fraregnede)  kun  usikre  Spor  til  nogen  Istandsættelse  fra 
denne  Periode.  Derimod  er  det  højst  sandsynligt,  at  man 
ved  denne  Lejlighed   har   givet   de  ældre  Tilbygninger  en 


M  Foruden   dem    for   de  tvende  anførte  Aar,    haves  endnu  to  andre 
Indukents-Breve  fra  1292  og  1368. 


62 

ny  Form  samt  sørget  for  Plads  til  Stiftelsen  af  nye 
Kapeller,  og  denne  Udvidelse  maatte  nødvendigvis  gjøre 
Vedligeholdelsen  mere  besværlig.  Klagerne  over  for  ringe 
Indtægter  til  de  nødvendige  Bekostninger  (Indulgents- 
Brevet  1465)  blive  saaledes  let  forklarlige.  I  Begyndelsen 
af  det  sextende  Aarhundrede  var  Kirken  i  en  svær  Gjæld, 
og  endnu  før  Reformationen  maatte  den  drage  Indtægter 
af  sine  Stolestader. 

Det  vil  her  være  det  rette  Sted  at  omtale  Bygningens 
Charakter  og  se,  hvorledes  denne  stemmer  med  de  histo- 
riske Angivelser.  Det  nordre  Taarn  og  de  tvende  yderste 
Sideskibe  sondre  sig  i  Plan,  Stil  og  Material  saa  paa- 
faldende  fra  det  Øvrige,  at  man  let  kan  overbevise  sig 
om,  at  de  ere  senere  Tilføjninger.  Paa  Taget  nær,  synes 
derimod  Kirken  for  Resten  at  høre  til  en  og  samme  Tid 
og  at  være  af  en  eneste  Støbning.  Ved  en  nøjere  Be- 
tragtning bliver  man  imidlertid  opmærksom  paa  Uover- 
ensstemmelser, som  næppe  kunne  være  blot  tilfældige. 
Saaledes  dele  de  smaa  Søjler  paa  Galleriet  sig  aaben- 
bart  i  tvende  Klasser,  hvoraf  den  ene  har  meget  smækrere 
Forhold,  ulige  zirligere  Kapitæler  end  den  anden.  Lang- 
husets øverste  Vinduer  ere  spidsbuede  og  af  en  egen 
Form,  som  vi  gjenfinde  i  flere  Kirker  ved  Rhinen  fra 
Begyndelsen  af  det  1.3de  Aarhundrede.  Disse  passe  sym- 
metrisk til  Hvælvingens  dybe  spidsbuede  Kapper,  som 
derimod  overskjære  eller  trykke  de  rundbuede  Vinduer  i 
Korsfløjene").  Overhovedet  staar  Hvælvingen,  og  især 
dens  svære  Gjordbuer,  ikke  ret  i  Harmoni  med  Bygningens 
øvrige  Forhold,    der  vel  ere  noget  kvadrate,   men  ingen- 


{ 


[S.  Helms,  Tab.  VIII,  Fig.  2.] 

lunde  tunge.  Spidsbuen  gjenfinde  vi  igjen  over  den  vest- 
lige Hovedindgange);  Dørens  egne  Buer  ere  vel  runde, 
men  de  smalle  Søjlekapitæler  med  deres  brede  og  kraftigt 
modellerede  Blade,  og  de  enkelte  Gesimsled  med  deres 
mere  afvexlende  Sammensætning,  deres  dybere  og  skarpere 
Omrids  give  dog  denne  Dør  et  Udseende,  som  er  meget 
forskjelligt  fra  den  sydøstlige  Indgangs  fladere,  mere  ens- 
formige, men  tillige  mere  alvorlige  Fysiognomi  2). 

De  her  anførte  Uoverensstemmelser   danne  imidlertid 
ingen  skarp  Modsætning,   de  høre   mere  til  den  fortsatte 


')  Af  denne  Dør  existerer  der  en  fortræffelig  Tegning  af  Theoph. 
Hansen.     [S.  Helms,  Tab.  XIII]. 

^)  Denne  Indgang  blev  tilmuret  ved  den  sidste  store  Reparation, 
men  beholdt  dog  det  Løvehoved  af  Metal,  som  før  sad  paa  Dør- 
fløjen Ripenserne  holdt  det  imidlertid  for  Hovedet  af  en  Kat 
og  opiialdte  Døren  derefter:  Kat  hoved  døren.  Paa  hver  Side  af 
Indgangen  stod  to  Sejler,  og  enhver  af  de  forreste  hviler  paa  en 
Løve,  der  har  grebet  en  Mand,  som  den  holder  under  sig.  (Det 
ligger  ikke  saa  fjernt  herved  at  erindre  sig  Sphinxerne  paa  de  for- 
reste Fødder  af  den  olympiske  Jupiters  Throne  med  Thebanerne 
under  sig).  I  det  runde  Felt  over  Døren  er  Christi  Nedtagelse 
af  Korset  i  halv  ophøjet  Arbejde,  men  dets  Udførelse  er  temmelig 
plump.  Den  spidse  Gavlflade,  der  danner  som  en  Krone  over 
Indgangen,  har  en  rig  og  ikke  almindelig  Fremstilling,  ligeledes  i 
Relief.  Paa  en  Throne,  hvorover  der  staar  skrevet  paa  Latin 
•  Staden  Jerusalem«,  sidder  Christus  og  Marie  og  holde  et  Kors 
op  imellem  sig  Nedenfor  dem.  Hovederne  og  de  tilbedende 
Hænder  af  en  talrigt  tilstrømmende  Menneskeskare.  Paa  Siderne 
af  Thronen  og  for  oven,  sælsomme  Engleskikkelser  med  store 
Chertibimsvinger;  de  holde  Skriftsedler,  som  gaa  ned  imellem 
Skarens  Hoveder,  med  Bibelvers  paa  Latin.  Til  Venstre  Stedet 
af  Matthæus  5,  3:  »Salige  ere  de  Fattige  i  Aanden,  thi  Himme- 
riges Rige  er  deres«;  til  Ht»jre  Stedet  af  Esaias  2,  3:  »Kommer, 
lader  os  stige  op  til  Herrens  Bjerg.«  Det  Hele  synes  nærmest  at 
lyde  hen  paa  Skildringen  af  det  himmelske  Jerusalem  i  Johannes' 
Aabenbaring  21 — 22  Cap. 

Af   denne   Dør    existerer    der    ogsaa   en   fortræffelig   Tegning 
ved  Theoph.  Hansen  [nu  liihograferet  hos  Helms,  Tab.  VII] 

Udvikling  af  en  ældre  Stil  end  til  en  aldeles  fuldendt 
nyere.  Det  samme  Material  er  benyttet  til  dem  som  til 
de  ældre  Partier,  og  de  kunne  ikke  være  yngre  end  det 
13de  Aarhundredes  første  Fjerdedel.  De  ere  saaledes 
det  arkitektoniske  Dokument  for  Kirkens  Istandsættelse 
efter  Branden  1176,  og  understøtte  tillige  det  Bevis,  som 
der  indeholdes  i  Bygningens  oprindelige  Stil,  for  Rigtig- 
heden af  den  historiske  Beretning  om  dens  Opførelse  i 
det  12te  Aarhundredes  første  Halvdel'). 


Ganske  anderledes  forholder  det  sig  med  det  nordre 
Taarn,   hvis  Kæmpeforhold   træde  forstyrrende  ind   i  den 

')  [Hvad  angaar  Hovedskibets  og  KorsHøjenes  Hvælvinger,  har  Høyen 
senere  tiltraadt  Helms'  Mening,  at  de  liidrørte  fra  Tiden  omkring 
1250,  og  at  det  var  beretliget  at  sætte  deres  Opførelse  i  For- 
bindelse med  den  af  sidstnævnte  Forf.  fremdragne  Efterretning  om 
Arbejder  ved  Kirken  i  Aaret  1249,  s.  Helms,  S.  107  og  132  f.] 

gamle  Grundplan.  Alt  peger  her  hen  paa  en  følgende 
Tid,  hvorved  det  dog  maa  blive  usikkert,  om  man  først 
har  begyndt  at  opføre  det  efter  det  ældre  Taarns  Ned- 
styrtning 1283,  eller  om  dette  Uheld  har  rammet  dets 
egen  øverste  Del  og  skræmmet  fra  Fuldførelsen. 

De  to  yderste  Sideskibe  bære  et  endnu  senere  Præg. 
Da  ethvert  Spor  af  de  tidligere  Kapeller  ^)  er  forsvundet, 
bliver  det  højst  sandsynligt,  at  disse  tvende  Tilbygninger 
forst  ere  opførte  efter  1402.  Man  vilde  herved  give 
Kirken  Enhed  og  Sammenhæng,  og  den  maleriske  Af- 
vexling,  som  Tilbygningerne  frembringe  i  Roeskilde,  er 
rigtignok  bleven  forebygget;  men  de  langt  væsentligere 
Mangler  kunde  ikke  hæves.  Den  urimelige  Brede  skadede 
Kirkens  Totalindtryk  baade  ud-  og  indvendig;  Galleriets 
Vinduer  bleve  spærrede  ved  Sidetagets  højere  Opstigning, 
og  Sideskibenes  kom  i  længere"  Afstand  fra  Kirkens  Midte. 
For  at  hjælpe  paa  den  herved  svækkede  Belysning  maatte 
derfor  i  en  sildigere  Tid  det  store,  stilløse  Vindue  aabnes 
paa  Forsiden  mod  Vesten,  og  Chorets  harmoniske  Virkning 
barbarisk  forstyrres  2).  Qgsaa  økonomiske  Hensyn  kunne 
have  raadet  til  denne  Udvidelse,  som  maatte  gjøre  Side- 
tagenes Vedligeholdelse  simplere  og  billigere.  Kapellernes 
Antal  tiltog  endnu  i  det  15de  Aarhundrede,  og  denne 
Forøgelse  vidner  om,  at  det  kirkelige  Liv  ikke  manglede 
Fylde;  men  Kraften,  som  der  havde  været  trehundrede 
Aar  tidligere,  den  var  der  ikke  længer.     Det  er  tydeligt 


M  Her  menes  naturligvis  kun  dem,  der  laa  paa  Langhusets  nordre 
og  søndre  Side.  Barbaras  og  Nicolais  Kapeiler  saavelsom  Kapitels- 
bygningen  komme  her  ikke  i  Betragtning.  [Om  senere  fundne 
Spor  af  Tilbygninger  se  Helms,  S.  154]. 

')  Vinduerne  ere  blevne  vilkaarligt  forlængede. 

Hovens  Skrifter.     II.  5 

nok,  at  man  trængte  til  en  rummeligere  Bygning;  men 
man  savnede  baade  Evner  og  Mod  til  et  saa  omfattende 
Foretagende.  Man  maatte  være  glad  for  det,  der  stod, 
og  havde  end  da  Møje  nok  med  at  udvide,  istandsætte  og 
vedligeholde  ^). 

Et  ikke  ringe  Antal  kirkelige  Monumenter  rejstes 
mod  Slutningen  af  det  Ilte  og  i  Løbet  af  det  12te  Aar- 
hundrede  rundt  omkring  i  Danmark,  Sverigs  sydlige  Pro- 
vinser iberegnede.  Enkelte  af  dem  bleve  imidlertid  aldrig 
fuldførte ,  Nogle  ere  efterhaanden  aldeles  gaaede  til 
Grunde,  Andre  derimod  have  saaledes  skiftet  Form  ved 
Ombygninger  eller  Fornyelser,  at  man  kun  af  enkelte 
Partier  kan  slutte  sig  til,  hvorledes  de  omtrent  have  set 
ud  i  den  oprindelige  Tilstand.  En  Sammenligning  med 
nogle  af  de  mærkeligste  blandt  disse  Mindesmærker  vil 
maaske  bidrage  til  at  sætte  Ribe  Domkirke  i  et  be- 
stemtere Lys,  og  vi  ville  derfor  begynde  med  Viborg 
Domkirke,  som  man  efter  Ildebranden  1726,  uden  aller- 
mindste Skaansel,  iførte  et  pænt,  nyt  Overtræk,  der  tager 
sig  ud  som  den  glatte,  friske  Sminke  paa  et  ærværdigt 
Oldingsansigt.  Man  har  imidlertid  ladet  enkelte  af  de 
gamle  Former  forblive  utilhy Ilede,  andre  titte  frem  gjennem 
Overkalkningen  eller  have  gjemt  sig  bag  ved  den  nye 
Skal,  saa  at  man  af  disse  Spor  med  fuldkommen  Sikker- 
hed kan  godtgjøre,  at  den  i  de  fleste  Hovedtræk  har 
havt    en   paafaldende   Lighed    med   den   i  Ribe.     De    ere 


*)  Der  viser  sig  overall  i  Middelalderen  en  stor  Lyst  til  at  bevare 
ældre  Partier,  naar  de  kunne  benyttes,  selv  midt  i  en  prægtigere 
Ombygning.  Men  man  lægge  Mærke  til,  at  i  Ribe  kan  det  Nye 
langtfra  maale  sig  med  det  Gamle,  hverken  i  Omfang  eller  i 
kostbart  Stof  og  Prydelse. 

ogsaa  opførte  paa  en  og  samme  Tid^)  og  omtrent  af 
ens  Størrelse.  Overensstemmelsen  imellem  Langhus- 
pillernes  simple,  men  smukke  Form,  mellem  Galleriernes 
Anordning  over  Sidegangene  og  mellem  flere  Enkeltheder 
af  Kapitæler  og  Gesimser  kan  endnu  paavises,  og  de 
sidste  Levninger  i  Viborg  af  Chorets  ydre  Prydelse  hen- 
tyde paa  en  lignende  Charakter  som  den  i  Ribe.  Selv 
der,  hvor  disse  to  Kirker  sondre  sig  mest  paafaldende 
fra  hinanden,  i  Chorets  Grundplan,  ophører  Domkirken  i 
Viborg  ikke  at  erindre  om  Monumenterne  ved  Rhinen  2), 
som  de  begge  to  have  saa  meget  Slægtskab  med.  Lig- 
heden mellem  saadanne  Mindesmærker  udelukker  desuden 
ikke  det  Ejendommelige  for  ethvert  af  dem ,  og  for  med 
faa  Ord  at  angive  dette  hos  de  her  omtalte,  kunde  man 
sige,  at  i  Viborg  gjør  Længden,  i  Ribe  derimod  Breden 
sig  gjældende. 

S.  Laurentius  i  Lund  blev  indviet  1145  og  er  saa- 
ledes  maaske  begyndt,  men  næppe  fuldendt  tidligere  end 
vor  Frue  i  Ribe.  Den  sondrer  sig  fra  denne  ikke  saa 
meget  ved  sin  større  Udstrækning^),  som  ved  sit  grund- 
forskjellige  Udtryk.  Dens  Indre  er  i  Hoveddelene  meget 
simplere ,  men  ogsaa  meget  alvorligere.  Man  føler  Byg- 
ningens Storhed,  og  det  Uhyggelige,  Tomme,  som  blander 


')  Vor  Frue  i  Viborg  skal  være  bygget  mellem  1128 — 69,  og  denne 
Tidsbestemmelse  har  al  Sandsynlighed  for  sig.  Da  Luerne  i  1147 
truede  Kirken,  steg  Kjeld,  der  siden  blev  canoniseret,  op  paa  et 
af  dens  Taarne,  formodentlig  det  ene  af  Chorets.  og  skal  ifølge 
Sagnet  ved  sin  Bøn  have  frelst  den. 

-)  De  tvende  Taarne  mellem  Chorets  Rundbygning  og  dets  Lang- 
sider, der  saa  særegent  betegne  vor  Frue  i  Viborg  mellem  Kirke- 
bygningerne her  til  Lands,  findes  ogsaa  ved  S.  Gereon  i  Koln. 

^)  Den  er  over  en  Trediedel  længere  end  Kirken  i  Ribe. 

5* 

sig  i  Indtrykket,  er  vel  især  dens  Lidelsers  tavse  Sprog. 
Det  ytrer  sig  ogsaa  i  Ribe,  kun  paa  en  anden  Maade, 
som  Uro,  som  Mangel  paa  Enhed.  Den  særegne  Anordning 
af  Siderne  i  Hovedskibet,  der  ikke  have  Gallerier,  og  som 
alene  brydes  ved  den  lidt  tilbagetrædende  Bueflade,  der 
imellem  tvende  Hovedpiller  stedse  foroven  begrænser 
den  dobbelte  Arcadeaabning  ind  til  Sidegangen ,  findes 
alt  i  det  Ilte  Aarhundredes  første  Halvdel  i  Nærheden 
af  Trier.  Vi  komme  atter  her  til  at  tænke  paa  Rhin- 
egnene,  og  det  Samme  vil  ske,  naar  vi  betragte  den  an- 
tike  Efterligning,  som  gaar  igjennem  de  fleste  Enkelt- 
heder, eller  naar  vi  se  op  paa  Chorets  Rundbygning.  Som 
et  prægtigt  Taarn  løfter  denne  sig  op,  det  ene  Stokværk 
over  det  andet,  medens  det  mindre  og  beskednere  Ribe- 
Chor  consekvent  lader  Bredeforholdene  komme  til  at  ud- 
tale sig  ved  at  opgive  Dværgecolonnaden  foroven  og  ved 
tydeligt  at  betegne  det  underste  Parti  som  en  fast  og 
tillige  smykket  Fod  for  den  rankere  og  lettere  Søjlerad, 
som  med  sine  Buer  omgiver  Vinduerne.  Enhver  af  disse 
Kirker  bevarer  trofast  sin  Charakter  selv  gjennem  de 
enkelte  Partier;  Lund  overrasker  ved  det  strænge,  antike 
Præg,  som  vi  næsten  overalt  træff'e  paa  i  dens  Kapi- 
tæler, Kragstene,  Gesimser,  o.  s.  v.  Det  corinthiske  og 
det  saakaldte  romerske  Kapitæl  finde  vi  her  behandlet 
med  Troskab,  men  tilhge  med  en  rig,  undertiden  højst 
smagfuld  Variation.    Og  selv  i  de  besynderligste  Sammen-  i 

stillinger  af  Dyrformer,  som  fremtræde  ved  Siden  af,  ere 
Kapitælets  symmetriske  Grundlinier  heldigt  vedligeholdte. 
I  Ribe  ere  vel  Hovedskibets  Piller  simplere  end  i  Lund, 
men  iøvrigt  er  der  mere  Rigdom  og  Afvexling  i  de  archi- 
tektoniske  Former;  den  strængt  alvorlige  Holdning  er  der 

gaaet  over  til  en  livligere  Bevægelse;  man  sporer  alt,  at 
en  nyere  Aand  rører  sig.  De  ældre  Bladkapitæler  ere 
ikke  uden  Minder  om  den  romerske  Oldtid,  men  Behand- 
lingen er  simplere  og  friere;  i  de  yngre  Kapitæler  naar 
den  en  ikke  almindelig  Zirlighed  og  Friskhed.  Enkelte 
Blade  erindre  om  oprindelig  græske  Motiver,  men  det 
Hele  bebuder  en  selvstændigere  Stil. 

Den  hellige  Trefoldigheds  og  S.  Lucii  Kirke  ^)  i 
Roeskilde ,  der  omtrent  er  af  samme  Størrelse  som 
den  i  Lund,  ligner  for  saa  vidt  Ribe,  som  den  har 
et  Galleri  over  Sidegangene,  men  er  for  Resten  aldeles 
forskjellig  fra  den.  De  enkelte  Partier  af  huggen  Sten 
ere  plumpe,  tildels  raa.  Det  Forlegne,  Ubestemte, 
som  der  hersker  i  flere  af  de  oprindelige  Buer,  bliver 
endnu  mere  stødende  ved  Modsætningen  til  den  friske, 
skarpe  Overhvidtning,  og  disse  Mangler  bringe  vel  ikke 
saa  sjelden  Beskueren  til  at  overse  den  Lethed  og  Dri- 
stighed, som  udmærker  Choret  indvendig,  den  Høj- 
hed, som  gaar  igjennem  hele  den  gamle  Bygning.  De 
tættere  sammenstillede  Piller,  deres  uforstyrrede  ranke 
Linier,  de  luftige  Bueaabninger  imellem  dem  bidrage  især 
til  denne  Virkning.  Det  Ydres  Charakter  har  oprindelig 
svaret  hertil,  som  man  endnu  kan  overbevise  sig  om  ved 
at  betragte  Korsfløjene;  Langhuset  er  for  den  største 
Del  efterhaanden  blevet  skjult  bag  ved  Kapeller,  og 
Choret,  som  endnu  tildels  er  frit,  har  derimod  i  de  fem 
Gavle,  som  engang  hævede  sig  over  Omgangens  fem  Af- 
delinger, mistet  sin  fornemste  Prydelse.  —  —  '-) 


')  Uomkirken. 

2)  [Det    herefter  føkende  Stvkke   hav  jeg    foretrukket    at   hensætte  i 
en  Anmærkning    under  Luiien,   da  Høyen   senere  kom  til  ganske 

Det  synes,  som  en  engelsk^),  eller  rigtigere  en 
anglo  -  normannisk  Indflydelse  aabenbarer  sig  i  Roes- 
kilde Domkirke ,  i  Ribe  derimod  en  Paavirkning  fra 
Rhinen.  Den  sidste  Paastand  staar  imidlertid  aldeles 
i  Modsætning  til  den  saa  ofte  gjentagne  Tradition,  at 
engelske  Tufsten   skulde  være  bragte  over  til  den  jydske 


andre  Resultater  om  Roeskilde  Kirkes  Alder  og  Herkomst.  I  1842 
hyldede  han  endnu  den  almindelige  Mening,  at  Kirken  skrev 
sig  fra  Svend  Estridsøns  Dage.  Det  oversprungne  Stykke  lyder 
saaledes :] 

»At  vor  ældste  Kirke  især  skulde  udmærke  sig  ved  Fortrin, 
der  ellers  tillægges  en  senere  Periode,  er  en  Omstændighed,  der 
synes  at  maatte  opvække  Tvivl.  Imidlertid  ere  alle  vore  ældste 
Forfattere  enige  i  at  tilskrive  Biskopperne  Vilhelm  og  Svend 
Domkirkens  Bygning,  og  der  er  intet  historisk  Vidnesbyrd,  som 
optræder  derimod.  Og  i  selve  Bygningen  er  der  Noget .  som 
stærkt  taler  for  Saxo,  den  fuldstændigste  Beretningsmand  i  denne 
Sag.  En  rolig  Betragtning  vil  nemlig  overbevise  Enhver  om,  at 
Chorets  Stil  er  forskjellig  fra  den  øvrige  Kirkes ;  Alt  er  der 
lettere,  luftigere,  dristigere.  Planen,  Vinduernes  Anordning,  de 
smalle,  opløbende  Søjlestænger  baade  ind-  og  udvendig,  de  brede 
Kalkfuger,  alt  dette  bringer  Tanken  hen  paa  de  anglo-normanniske 
Kirker  fra  det  Ilte  Aarhundredes  sidste  Halvdel.  Choret  var  den 
Del  af  Kirken,  som  blev  først  opført,  og  Vilhelm,  der  begyndte 
paa  denne  Bygning,  var  netop  en  Englænder.  Svend  Norbagge 
fortsatte  den  i  Langhuset  og  fuldendte  den.  Det  var  følgelig 
den  vestlige  Del  af  Bygningen,  som  den  fortørnede  Vilhelm  efter 
Sagnet  skal  have  nedstyrtet.  (Saxo  modsiger  dette  ingenlunde. 
Man  har  fortolket  »sacellum«  ved  »Choret«;  men  dette  Udtryk 
bruges  ogsaa  om  en  Kirke  i  Almindelighed,  og  paa  dette  Sted 
kan  det  ikke  have  anden  Betydning).  Der  gaar  virkelig  el  Udtryk 
af  større  Fasthed  gjennem  Langhuset,  som  om  Bygmesteren  var 
bleven  forsigtig  af  Erfaring;  men  den  opløftede  Charakter,  som 
engang  var  udialt,  er  ikke  bleven  opgivet.« 

I  Trondhjems  Domkirke,  helt  iejennem  opført  af  Kvadersten,  er 
lige  indtil  de  mindste  Enkeltheder  Overensstemmelsen  med  de 
engelske  Kirker  aldeles  afgjort.  Og  dette  gjælder  ej  alene  om 
Rundbuestilen  i  Korset,  men  ogsaa  om  den  tidlige  Spidsbuestil 
i  Chor  og  Langhus. 

Halvø,  og  at  engelske  Bygmestere  skulde  have  opført  de 
første  Stenkirker,  navnligen  i  det  Slesvigske.  Paalidelige 
historiske  Beviser  ere  ikke  fremførte  for  dette  Sagn,  hvis 
vigtigste  Støtte  er  et  Bygningsmaterial ,  som  man  har 
lagt  Mærke  til  i  nogle  Kirker^).  Det  har  faaet  mange 
Navne:  ubrændt  Mursten,  Pimpsten,  engelsk  Tufsten  2), 
og  denne  Usikkerhed  burde  alt  vække  Mistanke.  Det  er 
en  smudsig,  mørkegraa,  porøs  Sten,  som  er  benyttet  dels 
i  mindre  Stykker  af  sædvanlig  Murstens  Form,  dels  i 
større  Omfang  som  tilhugne  Kvadre.  Saa  vel  i  Johannes 
Klosteret,  som  i  Michaelis  Kirken  i  Slesvig'^)  er  den 
opmuret  med  net  holdte,  ikke  brede  eller  udstrøgne 
Kalkfuger;  i  det  ældste  Parti  af  Tønningens  Kirke  tjener 
den  blot  til  Zirat.  Denne  Sten  er  nu  ogsaa  benyttet  i 
Ribe,  ikke  alene  til  en  stor  Del  af  Kirkens  Mure,  men 
ogsaa  til  Kuppelen  og  til  de  fleste  Hvælvinger.  Foruden 
den  findes  her  et  andet  fremmed  Bygningsstof,  den 
smukke ,  fintkornede  Sandsten ,   hvori  Pillernes   og  Halv- 


')  For  Exempel  den  i  Holingstedt  og  Helligaands  Kirken  i  Slesvig. 
Begge  disse  Byeninger,  hvoraf  den  sidste  for  længe  siden  er 
nedrevet,  skulle  ifølge  et  ligesaa  upaalideligt  Sagn  oprindcligen 
have  været  Pakhuse  og  Udsalgssteder  for  engelske  Kjøbmænd. 

^)  [].  Petersen  tilføjer:  »oder  Tarres«  ,  men  uden  nærmere  at  be- 
stemme den. 

^)  [1  første  Udgave  af  denne  Afhandling  staar  i  Stedet  for  »Michaelis 
Kirken«  »Domkirken  i  Slesvig.«  Høven  huskede  her  fejl  eller 
lod  sig  vildlede  af  en  urigtig  Angivelse  i  »Marmora  Danica« 
Senere  Besøg  i  Slesvig  overbeviste  ham  om,  at  der  ikke  var  Spor 
af  Tuf  eller  Tras  i  denne  Kirke.  Desværre  have  Andre  paa 
Høyens  Autoritet  gjentaget  denne  urigtige  Angivelse.  Sagen  er 
oplyst  af  Helm  s  i  en  Afhandling  om  Slesvig  Domkirkes  Alder  i 
Danske  Magazin.     Fjerde  Række,  2det  Bind.] 

søjlerjies   Kragbaand    ere    udførte    med    en    høj    Grad   af 
Skarphed  og  Nøjagtighed  i). 

Ere  nu  disse  Materialier  fra  England?  —  Sagkyndige 
nægte  det  og  gjenkjende  uden  Vanskelighed  den  saa- 
kaldte  Bremer  Sandsten  og  Tras  fra  Andernach.  Denne 
blev  i  Middelalderen  almindelig  benyttet  som  Kvadersten 
til  alle  de  ældste  Kirker  og  Borge  langs  op  ad  Rhinen 
og  helt  inde  i  Holland,  i  Utrecht,  hvor  den  paa  samme 
Tid  er  bleven  anvendt  i  Forbindelse  med  Mursten  lige- 
som i  Ribe.  Den  maa  have  været  temmelig  almindelig 
i  Sønderjylland,  dog  mest  i  Nærheden  af  de  store  Handels- 
pladse.  Saaledes  findes  den  fra  Ejderens  Udløb  helt  op 
til  Slesvig,  og  i  Ribe  Omegn  er  den  anvendt  i  en  meget 
gammel  Landsbykirke  (Jernved)  og  rimeligvis  paa  flere 
Steder-),  medens  derimod  Lygum  Kloster  er  opført  blot 
af  Mursten  ^). 

Bygningsmaterialet  bidrager  altsaa  her  til  at  forklare 
den  Lighed,  som  der  er  imellem  Ribe  Kirke  og  flere  af 
dem  ved  Rhinen;  men  den  giver  os  tillige  et  Bevis  mere 
for  den  livlige  Forbindelse,  som  denne  By  og  Slesvig  i 
hin  Periode  have  havt  med  Udlandet.  De  omstrøede 
Granitblokke  eller  let  brydelige  Stenarter,  som  fandtes 
i    Nærheden ,     og    Mursten    vare     de    gængse    Bygnings- 


')  »Man  kan  næppe  faa  Eggen  af  en  Kniv  ind  imellem  Stenene«, 
bemærker  den  gamle  Terpager. 

^)  [Se  Helm  s,  Tufstenskirkerne  i  Omegnen  af  Ribe,  i  Ny  kirke- 
historiske Samlinger.     1  B.  S.  584  ff.] 

')  [Lygum  Klosterkirke  satte  Hoyen  dengang  til  1173.  Senere  til- 
traadte  han  den  af  Helms  i  Traps  Topographi  af  Slesvig  udtalte 
Mening,  at  den  ikke  kunde  være  ældre  end  fra  Biskop  Gunnars 
Tid  (1230—46).] 

materialier.  Segebergs^)  Kalksten  brugtes  i  det  østlige 
Holsten;  først  i  en  senere  Periode  findes  det  anvendt  i 
Fyen.  I  Jylland  benyttedes  Kampesten,  Kalktut-),  ja 
selv  Stenahlen.  I  Sjælland  spille  Mursten  den  vigtigste 
Rolle,  dog  findes  ogsaa  Faxestenen  saavel  i  Nærheden 
af  Sorø  som  i  Roeskilde. 

Den  Friskhed  og  Styrke,  som  ved  Reformationen 
strømmede  ind  i  det  religiøse  Liv,  og  hvorved  Aands- 
kræfterne  vaktes  til  en  kraftig  Anstrængelse,  kom  imidler- 
tid hverken  Konsten  eller  Domkirken  til  Gode.  Med 
Gejstlighedens  svækkede  Magt  og  Anseelse  formindskedes 
ogsaa  Kirkens  Indtægter;  dens  Guld  og  Sølv  afleveredes 
til  Skatkammeret,  og  den  kunde  ikke  vente  Skaansel  af 
den  nye  Lære,  som  forkastede  og  hadede  det  Gamle, 
men  som  alligevel  ikke  skabte  sig  en  Kirkebygning,  der 
svarede  til  dens  Fordringer.  Det  var  en  barsk  Sejer- 
herre,  som  huserede  paa  erobret  Grund,  idet  han  endnu 
bestandig  frygtede  for  den  overvundne  Fjende.  Altre 
og  Helgenbilleder  maatte  ud,  Chorskillerummet,  dette  og- 
saa i  architektonisk  Henseende  saa  betydningsfulde  Træk, 
maatte  ned,  og  den  store  Kirke  stod  nu  bar  og  tom. 
Gravmonumenter,  aflukkede,  udsmykkede  Stolestader, 
hvori  den  Rige  og  Fornemme  sondrede  sig  fra  den  øvrige 
Menighed  i  den  Kirke,  der  syntes  kaldet  til  ret  at  vaage 
over  Ligheden,  og  et  Orgel,  som  oftest  ved  sin  Størrelse 


')  Den  gamle  højst  interessante  Kirke  i  Segeberg  fra  det  12le  Aar- 
hundrede,  vistnok  samtidig  med  Vicelin,  har  Kapitæler  af  Kalksten 
med  smukke  Prydelser  efter  antikt  Mønster  [se  ovf.  S.  31  ft".]  Saa 
vel  den,  som  de  ældste  Partier  af  Kirken  i  Eutin  tyde  hen  paa 
Forbindelser  med  Sachsen. 

O  1  Viborg  er  den  endog  brugt  ved  Siden  af  Granitkvadie,  en 
uheldig  Sammensætning. 

ude  af  alt  Forhold  til  Bygningen,  det  var  den  tildels 
meget  verdslige  Erstatning,  som  Lutherdommet  gav,  og 
som  først  i  Løbet  af  det  17de  og  18de  Aarhundrede  fik 
nogen  Betydning  i  vor  Frue  i  Ribe.  Holder  man  sig  til 
de  Ytringer  af  Beundring,  hvormed  denne  Kirke  omtales 
af  en  Konge  som  Christian  den  6te  og  af  en  Konstner 
som  Harsdorff,  da  skulde  man  tro,  at  der  i  det  forrige 
Aarhundrede  var  blevet  vaaget  over  dens  Vedligeholdelse 
med  den  største  Omhu ;  betragter  man  derimod  den 
Maade ,  hvorpaa  man  har  sørget  for  den ,  saa  forbavses 
man  ved  at  se  den  bestandig  overgivet  i  raa  Haand- 
værkeres  Hænder,  ved  at  se  den  pyntet  paa  Moden  og 
paa  samme  Tid  barbarisk  lemlæstet.     • 

I  1738 — 43  blev  den  repareret.  Stolestaderne  bleve 
opmalede,  Stiftamtmandens  Pulpitur  især  udstafferet  og 
forgyldt;  men  Tækkeblyet  vilde  ikke  strække  til,  og  en 
Del  af  det  søndre  Tag  maatte  nøjes  med  glasserede  Sten. 
Og  dette  skete  i  den  samme  Tid,  da  den  ene  Slots- 
bygning  rejstes  efter  den  anden  med  al  den  Storhed  og 
Glans,  som  den  Tids  Smag  og  Overdaadighed  formaaede 
at  give.  Da  Orgelet  blev  saa  uheldigt  flyttet  1770,  fik 
Stiftsøvrigheden  og  Tømmermanden  deres  Daad  foreviget 
ved  en  Indskrift  paa  Vers;  men  da  Kirken  skulde  have 
sin  sidste  højst  nødvendige  Istandsættelse  1790 — 93, 
blev  det  søndre  Taarn  aldeles  nedbrudt,  ej  fordi  dets 
Tilstand  var  betænkelig,  men  fordi  det  var  overflødigt'), 
som  man  sagde,  og  dets  Materialier,  især  Tagblyet,  vare 
beregnede    til    Bygningsarbejdet.      Den   Modsigelse,    som 


^)  50  Aar  tidligere  havde  man  af  samme  Grund  nedbrudt  lo  Tredie- 
dele  af  Korsgangen. 

findes  mellem  denne  Fremgangsmaade  og  den  ovenfor  an- 
tydede Beundring,  vil  imidlertid  blive  mindre  paafaldende, 
naar  man  erindrer  sig,  at  den  Tids  Konstnere  og  Konst- 
yndere,  selv  idet  de  ikke  kunde  nægte  det  Indtryk,  som 
et  saadant  Værk  fra  Middelalderen  gjorde,  dog  betragtede 
det  mere  som  en  Curiositet  end  som  Noget,  de  brøde  sig 
om  at  studere  eller  at  forstaa.  Desuden  bør  man  ikke 
overse,  at  det  var  i  en  afsides  By,  hvor  en  i  saadanne 
Sager  uvidende  og  dog  eneraadig  Stiftsøvrighed  førte 
Regimentet,  og  at  det  var  paa  en  Tid,  hvor  man  iklve 
ænsede  Borgernes  Misfornøjelse  med  den  valgte  Frem- 
gangsmaade. 

Siden  den  sidste  Hovedreparation,  saafremt  den  ellers 
fortjente  dette  Navn,  uagtet  den  er  kommen  Kirken  dyrt 
at  staa,  er  der  forløbet  et  halvt  hundrede  Aar,  og  den 
nu  forestaaende  Istandsættelse  vil  kunne  foretages  under 
langt  gunstigere  Vilkaar.  Ved  Siden  af  selvstændig  at 
skabe  har  der  i  denne  Mellemtid  aabnet  sig  en  før 
ukjendt,  hæderlig  Virkekreds  for  Bygmesteren:  den,  at 
kjende  Fortidens  Monumenter,  at  borttage  forstyrrende 
Tilsætninger,  at  bevare  det  Bestaaende  og,  hvor  det  er 
nødvendigt,  gjengive  det  sit  oprindelige  Præg.  Det  Sprog, 
som  disse  Mindesmærker  føre,  er  blevet  forstaaeligere  og 
betydningsfuldere  ved  den  Iver  og  det  Held ,  hvormed 
man  har  søgt  at  trænge  ind  i  det.  Middelalderens  Byg- 
ninger ere  ikke  længer  Gaader,  som  man  maa  laane 
Nøglen  til  af  Bøger  ogArchiver;  de  ere  meget  mere  Vej- 
ledere, som,  selv  hvor  de  skrevne  Documenter  slippe, 
tydeligt  vise  os  Culturens  Gang  og  Udvikling.  I  Ud- 
landet   har   man  bekjendtgjort   en   lang  Række  af  Pragt- 

værker  1)  for  at  beskrive  og  oplyse  dem,  Engelland,  Tysk- 
land, Frankrig  kappes  heri,  og  store  Summer  ere  blevne 
anvendte,  ikke  alene  for  at  bevare  flere  af  dem,  men  for 
saa  vidt  muligt  at  gjengive  dem  deres  gamle  Glans-). 
Man  har  rigtig  erkjendt,  at  et  saadant  Monument  ej  alene 
er  et  Smykke  for  Menigheden  og  for  Byen,  hvor  det 
findes,  men  for  hele  Landet,  og  at  følgelig  dets  Vedlige- 
holdelse bør  være  en  Almensag. 

Det  er  et  særegent  Træk  i  vor  Culturhistorie ,  at  vi 
ikke  have  nogen  Bygning  i  Spidsbuestilen,  som  i  Be- 
tydning nær  kan  sammenlignes  med  Kirkerne  i  Roeskilde 
og  Ribe.  Saa  overvældende  som  Gejstlighedens  Magt 
blev  i  Løbet  af  det  13de  Aarhundrede,  saa  anselig  som 
Rigets  politiske  Stilling  syntes  at  maatte  blive  ved  Unionen, 
saa  manglede  dog  Evnen  eller  Villien,  eller  begge  Dele, 
til  at  erhverve   os  et  Mindesmærke,  der  kunde  maale  sig 


*)  Den  Omstændighed,  at  hverken  vi  eller  vore  nordlige  Naboer  ere 
i  Besiddelse  af  et  eneste  Værk  med  gode  og  hensiiitssvarende 
Afbildninger  af  Middelalderens  Stenbygninger  i  Skandinavien,  gjor 
det  i  il  et  utaknemmeligt  Arbejde  at  skrive  om  dem,  da  Læserne 
hvert  Øjeblik  maa  savne  et  Middel  til  at  gjøre  sig  de  trættende 
og  ufuldstændige  Ordskildringer  og  Antydninger  lettere  og  klareie. 
[Dette  kunde  med  Føje  sitres  i  1842.  Nu  er  Forholdet  anderledes 
efter  Udgivelsen  af  »Danske  Mindesmærker«,  Helms'  Ribe  Dom- 
kirke, Høyens  og  Herholdts  Helligaandskirken  i  Wisby,  P.  A. 
Munchs  og  Schirmers  Throndhjems  Domkirke,  Nikolaysens 
Mindesmærker  af  Middelalderens  Konst  i  Norge,  Norske  Bygninger 
fra  Fortiden  og  Norske  Fornlevninger,  o.  A.] 

^)  Arbejdet  paa  Domkirken  i  Koln  er  her  imidlertid  ikke  tænkt 
paa.  Ved  den  gjælder  det  ikke  alene  om  at  bevare,  men  tillige 
om  at  fortsætte  og  fuldende  en  Bygning,  hvis  Opførelse  har  været 
afbrudt  i  flere  Aarhundreder.  Del  er  et  Kæmpeforetagende,  men 
som  alligevel  synes  at  skulle  faa  mere  Betydning  i  pulitisk  Hen- 
seende end  i  kirkelig  og  artistisk,  forudsat  at  Udfaldet  svarer 
til  Forsættet. 


med  Kirkerne  i  Throndhjem  og  L^psala.  Paa  Lejlighed 
fattedes  det  ikke.  Desto  dyrebarere  bør  hine  to  Bygninger 
være  os,  desto  omhyggeligere  bør  vi  sørge  for  at  over- 
antvorde  dem  til  de  følgende  Slægter  i  en  Tilstand,  som 
kan  vidne  om,  at  vi  vel  have  forstaaet  at  vurdere  dem, 
at  vi  Intet  have  forsømt  for  i  en  Tid  som  denne  paa  det 
Kraftigste  at  hævde  vor  Følelse  for  Forfædrenes  Daad. 
Kirken  i  Ribe  er  fattig,  dens  Tilstand  er  daarlig,  dens 
Udseende  forringet  ved  Smagløshed;  men  den  Hjælp,  den 
behøver,  kan  ikke  være  uoverkommelig;  de  Tilfældigheder 
og  Tilbygninger,  som  især  skade  den ,  ere  ej  indgribende 
i  dens  Grundforhold;  dens  enkelte  Dele  og  Prydelser  ere 
tildels  i  en  bevaret  Tilstand,  tildels  ikke  mere  mishand- 
lede, end  at  de  under  en  kyndig  Haand  godt  kunne  gjen- 
erholde  deres  oprindelige  Charakter.  Den  har  aldrig 
havt  Udtrykket  af  den  Højhed,  som  er  saa  ejendommelig 
for  S.  Lucius  i  Roeskilde;  men,  tilbørlig  istandsat,  vilde 
den  i  det  Hele  frembringe  en  mere  harmonisk  Virkning 
end  denne,  som  desuden  i  Enkelthedernqs  Zirlighed  og 
Skjønhed  langt  maa  staa  tilbage. 

Men  skal  denne  Istandsættelse  lykkes,  saa  maa  en 
Konstner  stilles  i  Spidsen  for  Arbejdet,  der  ikke  alene 
har  vist  Talent,  men  som  ogsaa  har  Lyst  til  at  gaa  ind 
paa  Kirkens  Stil,  Indsigt  og  Smag  til  at  behandle  den. 
Det  vilde  være  højst  ubilligt  her  at  glemme  den  Konstner'), 
som  har  leveret  saa  fortræffelige  Tegninger  af  Bygningens 
enkelte  Partier,  og  som  ved  sin  Restavration  af  den  paa 
Papiret    i  Alt,    hvad   der   angaar   det   strængt   Architek- 


')  Hr.  Tlieophilus  Hansen,  for  nærværende  Tid  i  Grækenland  hos  sin 
ældre  Broder.  Hans  Restavration  har  været  set  paa  Akademiets 
Konstudstilling. 

toniske,  har  røbet  saa  meget  Overlæg,  saa  rigtig  en  Takt 
paa  en  Tid,  da  han  ikke  var  i  Besiddelse  af  den  Indsigt 
eller  Erfaring,  som  han  siden  har  havt  Lejlighed  til  at 
erhverve.  Lige  saa  nødvendigt  er  det,  at  en  omhyggelig 
Undersøgelse  af  Bygningens  og  det  omgivende  Torvs  Til- 
stand lægges  til  Grund  for  Tegningerne,  og  at  Istand- 
sættelsen ikke  begynder,  før  end  disse  og  de  tilhørende 
Overslag  ere  fuldførte  med  samvittighedsfuld  Nøjagtighed. 
Jordsmonnet  omkring  Kirken  er  ved  Oversvømmelser,  ved 
sammendyngede  Begravelser  i  Pestens  Tid  og  ved  den  i 
ældre  Tider  sædvanlige  Mangel  paa  et  godt  Politi  voxet 
betydeligt  til  stor  Skade  for  Bygningen.  Nu  er  Lejlig- 
heden der  til  at  faa  det  bortryddet,  og  nu  burde  det 
ikke  forsømmes.  De  uheldige  Følger  af  de  yderste  Side- 
skibes Tilbygning  ere  alt  omtalte.  Ved  forsigtigt  at  bort- 
tage dem  vilde  man  sørge  for  at  gjengive  Kirken  dens 
sande  Forhold  og  indvendig  tillige  et  roligere,  bedre  for- 
delt Lys;  Orgelet  kunde  da  flyttes  hen  i  den  vestre  Del 
af  Bygningen ,  og  det  Indre  saaledes  faa  sin  tabte 
Værdighed  tilbage'). 

At  et  saadant  Foretagende  vil  komme  til  at  koste 
en  langt  betydeligere  Sum  end  den,  der  efter  Rimelighed 
kommer   ind   ved    Collecten-),    er   mer    end   sandsynligt. 


')  Det  vilde  være  oveiflødigt  at  traa  videre  ind  i  Enkelthederne, 
saalænge  Bygningens  Skjæbne  endnu  ikke  er  afgjort.  Men  hvordan 
end  denne  bliver,  saa  tør  man  dog  haabe,  at  den  hæslige  Alfug- 
ning  og  den  delvise,  aldeles  upassende  Overhvidtning  maa  falde 
bort  baade  ud-  og  indvendig.  Begge  Dele  vidne  om  en  smaglns 
og  raa  Haandværksmode;  de  tjene  kun  til  voldsomt  al  sondre 
og  sønderrive  de  forskjellige  Partier  for  Øjet,  saa  at  al  Enhed,  al 
Storhed  følesløst  bliver  tilintetgjort. 

^)  Bidragene  fra  Sjællands  Stift  ikke  medregnede,  er  der  indkommet 
omtrent  10.000  Rbd. 

Der  er  forholdsvis  kun  Faa,  som  have  havt  Lejlighed  til 
at  gjøre  sig  bekjendte  med  Domkirkens  Betydning  som 
nationalt  Monument,  og  Collecten  kunde  altsaa  heller 
ikke  vente  at  blive  modtaget  saaledes,  som  naar  Publikum 
i  Forvejen  havde  havt  Begreb  om  Sagens  Vigtighed. 
Havde  man  lagt  en  fuldstændig  Plan  til  Restavrationen, 
inden  man  opfordrede  til  Bidrag,  saa  at  Collecten  var 
bleven  ledsaget  af  en  Udsigt  over  Kirkens  Tilstand,  over 
de  faa  Midler,  der  staa  til  dens  Tjeneste,  og  over  de 
Omkostninger,  som  en  værdig  Istandsættelse  vil  fordre; 
havde  man  ledsaget  denne  Udsigt  blot  med  de  nød- 
vendigste Tegninger  af  dens  nærværende  Forfald  og  af 
dens  fornyede  Skikkelse,  saa  havde  Indsamlingen  sikkert 
faaet  et  andet  Udfald.  Og  hvad  hindrer  vel  fra  endnu 
at  indhente  det  Forsømte? 


St.  Knuds  Kirke  i  Odense. 


s.  Knuds  Kirke  i  Odense, 

betragtet  som  Monument  i  Spidsbuestilen  V 


1  1247  brændte  S.  Knuds  Kirke  i  Odense.  Om  det  var 
Branden  og  dens  Følger,  som  ødelagde  den  ældre  Kirke- 
bygning indtil  Grunden,  eller  om  denne  saa  godt  som 
sporløse  Tilintetgjørelse  var  en  Følge  af  den  nye  Bygnings- 
plan,  lader  sig  nu  vel  næppe  afgjøre  med  Bestemthed; 
vi  kunne  kun  paavise  den  øjensynlige  Kjendsgjerning,  at 
ethvert  betegnende  Træk,  selv  i  Kjælderen,  tilhører  det 
13de  Aarhundredes  sidste  Halvdel.  Ogsaa  de  Efterret- 
ninger, vi  have  om  den  nye  Bygnings  Opførelse,  ere  i 
lang  jTid  kun  faa  og  utilstrækkelige:  i  1255  gives  en 
pavelig  Stadfæstelse  paa  Erkebiskop  Eskilds  ældre  Til- 
ladelse til  at  hæve  en  Bygningsafgift  i  Jylland  og  paa 
Øerne,  i  1284  i  April  Maaned  bevilges  40  Dages  Aflad 
til  Enhver,  som  vil  række  Kirken  en  hjælpsom  Haand,  og 
i  det  følgende  Aar  indsamles  fromme  Bidrag  i  Sverig, 
en  Omstændighed,  der  røber  Trangen,  men  tillige  tyder 
hen  paa  en  alvorligere  Anstrængelse. 

Imidlertid  var  Bygningen  kun  langsomt  rykket  frem, 
da  Gi  si  c  o   blev  udvalgt  til  Biskop,    og   selv  i  de  første 


M  Af  H.  P.  Mummes   Beskrivelse   af   »S*-  Knuds  Kirke  i  Odense«. 
1844. 

12i^ar  af  hans  Embedsførelse  synes  Arbejdet  ej  at  være 
gaaet  raskere.  Det  var  jo  en  urolig  Tid,  Fjenden  skjændte 
og  brændte  paa  Kysterne,  og  i  det  Indre  gjærede  Kampen 
imellem  Kirke  og  Stat;  gjentagne  Standsninger  af  Bygnings- 
værket blive  saaledes  let  forklarlige,  og  i  selve  Maaden, 
som  i  den  Periode  et  saadant  større  Arbejde  blev  drevet 
paa,  var  der  en  bestandig  Anledning  til  Hindringer,  naar 
det  ej  lykkedes  en  kraftfuld  og  driftig  Mand  med  Rask- 
hed at  gjennemføre  det  Hele.  En  nøjagtig  Grundtegning 
synes  aldrig  at  være  bleven  gjort,  end  sige  fulgt,  ved 
Kølns  uhyre  Domkirke,  hvormeget  mindre  da  ved  en  i 
Forhold  saa  ringe  Bygning  som  St.  Knud  i  Odense;  men 
denne  Mangel  aabnede  ogsaa  et  frit  Spillerum  for  Lyst 
til  Forandring  og  for  enhver  Vilkaarlighed.  Choret  og 
den  nærmeste  Del  af  Langhuset  stode  opførte;  men  al- 
deles forskjellige  Planer  og  Bestræbelser  have  aabenbart 
krydset  hverandre ,  sinket  Udførelsen  og  skadet  Har- 
monien i  denne  Del  af  Bvgnin^en. 

Endelig  i  Aaret  1299,  samme  Aar  som  Danmarks 
fordærvelige  Fjende  Erik  Præstehader  døde,  begyndte 
Gi  si  c  o  med  Iver  at  tage  sig  af  den  halvfærdige  Bygning. 
I  1301  vare  Sideskibene  rejste  og  Hovedskibet  efter  al 
Sandsynlighed  i  samme  Højde,  og  at  ogsaa  dette  ustandset 
er  blevet  fortsat,  godtgjores  ved  den  Overensstemmelse, 
som  hersker  i  denne  Del  af  Kirken^).  Men  alligevel 
skulde  Gi  si  c  o  ej  have  den  Tilfredsstillelse  at  se  sit 
Værk  fuldendt.  Allerede  i  1305  skortede  det  svært  paa 
Midler,    og   han  havde  ingen  anden  Udvej    end   at   ty   til 


)  Dette   udelukker  ingenlunde  Muligheden  af  Hvælvingernes  senere 
Fuldendelse. 

de  andre  Biskopper  om  Hjælp.  De  svigtede  heller  ikke. 
I  Maj  Maaned  samme  Aar  udstedte  Henrik  fra  Reval, 
og  i  September  01  au  s  tra  Roeskilde  og  Peter  fra  Vi- 
borg Aflad  til  Enhver,  som  vilde  bidrage  til  Kirke- 
bygningen^). Denne  Gavmildhed,  den  sædvanlige  hos 
Kirkens  Stvrere  i  hine  Dage,  svnes  imidlertid  denne  Gang 
ej  at  have  baaret  saa  rigelig  Frugt,  som  der  behøvedes; 
endnu  40  Aar  senere  maatte  Bisp  Xiels  Johansen  i 
Helsingborg  ret  alvorligt  opfordre  den  forsamlede  Gejst- 
lighed til  at  tage  sig  af  S.  Knud,  som  vel  var  begyndt 
tor  mange  Aar  tilbage,  men  ikke  kunde  blive  fuldendt, 
uden  den  understøttedes  ved  tromme  Bidrag.  Og  denne 
Gang  maa  Opfordringen  have  hjulpet,  thi  den  vestlige 
Side  af  Kirken,  som  trods  senere  Forandringer  endnu 
bærer  sit  oprindelige  Præg,  staar  langt  mere  i  Harmoni 
med  Langhuset,  end  den  vilde  have  staaet,  naar  den  var 
bleven  opført  endnu  senere,  f.  Ex.  i  det  følgende  Aar- 
hundrede.  Men  man  sporer  dog,  at  den  er  yngre,  luf- 
tigere, saaledes  som  den  ikke  vilde  være  bleven,  dersom 
den  uden  Afbrydelse  havde  sluttet  sig  til  den  ovrige 
Bygning. 


[Jordsmonnet,  som  Kirken  staar  paa,  skraaner  mod 
Østen  og  Syden,  og  man  har  derfor  været  uodt  til  at 
anlægge    en  Kjælder   under   Choret,    for   at   bringe   det   i 


*i  »pro  basilicæ  exustæ  instauratione.««  S.  R.  D.  I.  296.  Man 
sammenligne  hermed  den  samme  Forfatter  i  S.  R.  D.  VII.  225, 
for  at  overbevise  sig  om,  at  ovenstaaende  Udtryk  ej  angiver  nogen 
ny  Brand,   men  refererer  sig  til  Skildringen  af  Kirkens  Tilstand. 

da  Gisico  begyndte  paa  sin  Bygning:  —  »basilicæ superio- 

ribus  annis  incendio  foede  absumtæ.«  VII.  225. 

6* 

lige  Flugt  med  Langhuset.  To  smaa  Vinduer  kaste  et 
sparsomt  Lys  ind  i  den;  de  ere  spidsbuede  med  en  listet 
Rundstav  om  Karmen,  men  ere  ved  Tilmuring  og  Af- 
brydning spolerede  ligesom  selve  Kjælderen,  i  hvis  Indre 
de  gamle  Mure  og  Piller  kun  have  efterladt  sig  enkelte 
Spor  mellem  de  nyere  Forandringer  og  Reparationer. 
Hvad  der  er  tilbage,  vidner  imidlertid  tilstrækkeligt  om, 
at  den,  som  ogsaa  Kjælderen  under  Choret  af  Maribo 
Kirke,  aldrig  har  havt  anden  Bestemmelse  end  at  tjene 
til  Begravelse,  og  at  den  saavel  som  den  øvrige  Bygning 
først  er  opført  efter  1247,  altsaa  i  en  Periode,  hvor  man 
ikke  længer  anlagde  Kraftkirker]  ' ). 

Paa  denne  Underbygning  rejser  Choret  sig  med  sine 
tre  Skibe,  hvoraf  det  mellemste  har  en  Brede,  der  er 
lige  saa  stor  som  de  tvende  andres  tilsammen.  Stærke 
Piller,  hvis  Grundplan  har  en  Rudeform-),  bære  Hoved- 
skibets Sidebuer ,  der  aabne  sig  ud  til  Sidegangene. 
Ovenover  svare  Omgangens^)  Buer  til  dem,  og  først 
derpaa  komme  Højkirkens  Vinduer,  helt  oppe  under  Hvæl- 
vingens Sidebuer.  Alle  Bueslagene  ere  spidse,  alle  Kar- 
mene, saavel  Vinduernes  som  de  forskjellige  Bueaabningers, 
have  en  Ledføjning,  der  betegner  den  udviklede  Spids- 
buestil, og  som  dette  Chor,  saavidt  jeg  véd,  viser  os  det 


M  [Angaaende  det  her  indklamrede  Stykke  henvises  til  det  nedenfor 
givne  Tillæg  af  Architekt  Fenger.  Det  er  nemlig  ved  de 
Arbejder,  som  den  for  Øjeblikket  foretagne  Restavration  af  Kirken 
har  medført,  godtgjort,  hvad  Høyen  ikke  kunde  vide,  at  Kjælderen 
under  Choret  oprindelig  har  været  en  virkelig  Krypte,  og  at 
Chorets  Gulv  har  ligget  en  Del  højere  end  nu.  Dette  er  ogsaa 
angivet  paa  det  meddelte  Længdesnit  af  Kirken.] 

*)  Den  paa  Spidsen  stillede  Firkant. 

')  Det  saakaldte  Triforium. 

ældste  Exempel  paa  i  Danmark^).  Men  saa  ublandet 
som  Stilen  er,  saa  er  dog  Hovedindtrykket  langt  fra  at 
være  det:  jeg  vil  her  ikke  berøre  den  østlige  Slutnings- 
mur,  som  tilhører  en  noget  senere  Tid,  men  alene  holde 
mig  til  Hovedskibets  Sider,  hvor  Enhver  ved  første  Øje- 
kast let  opdager  Forskjelligheder.  Saaledes  er  Rummet 
mellem  den  østlige  Mur  og  den  sidste  Hovedpille  (c)  for- 
neden delt  i  to  Buer  med  en  mellemstaaende  underordnet 
Pille  og  i  to  tilsvarende  Aabninger  paa  Omgangen, 
medens  det  følgende  Rum  til  den  næstsidste  Hovedpille 
(d)  kun  har  én  Bue  paa  begge  Steder.  Endnu  mere 
paafaldende  bliver  den  tredie  Bue,  som  ikke  engang  har 
den  foregaaendes  halve  Vidde,  og  hvis  Smalhed  falder 
desto  stærkere  i  Øjnene,  da  den  tredie  Pille,  den  første 
i  Choret  (e),  ved  sin  langstrakte,  særegne  Grundform  er 
bleven  mere  end  dobbelt  saa  bred,  og  da  den  derved 
opstaaede  store  Murflade  aldeles  savner  Triforiumsbuen. 
Den  første  af  disse  Uregelmæssigheder  har  nu  ikke  synder- 
ligt at  sige;  den  tjener  blot  til  at  give  os  en  Prøve  paa, 
hvor  lunefuldt  man  kunde  gaa  tilværks  i  hine  Dage,  og 
den  faar  sin  bedste  Forklaring,  naar  vi  erindre  os,  at 
man  i  langt  betydeligere  Bygninger  kunde  falde  paa  at 
omskifte  Hovedpillernes  Form  flere  Gange,  alt  som  Byg- 
ningen rykkede  frem,  saasnart  det  blot  lykkedes  en  anden 
Bygmester  at  vinde  Bifald  med  en  ny  Skabelon.  Den 
smallere  Bue   er   derimod   ikke   uden  Betydning;   thi   den 


M  De  ældre  Partier  af  Aarhus  Kirke,  navnlig  det  svære  Langlius, 
høre  endnu  til  Overgangstiden.  I  Holsten  er  Choret  af  S.  Nicolai 
i  Kiel  fra  1281  og  i  en  temmelig  ren  tysk  Stil;  men  enkelte  Led, 
f.  Ex.  Hovedstykkerne  paa  de  smækre  Vægpiller,  pege  dog  endnu 
hen  til  en  ældre  Periode. 

skulde  være  den  sidste  i  Choret,  og  for  at  modstaa  den 
mægtigere  Spænding,  som  maatte  fremkomme  ved  Korsets 
større  Brede  og  ved  dets  Aabning  mod  Syd  og  Nord, 
trak  man  den  sidste  Bue  sammen  og  lod  saaledes  Pillerne 
følge  tættere  paa  hinanden.  Et  aldeles  lignende  Exempel 
finde  vi  i  Exeters  Domkirke. 

Der  maa  imidlertid  være  indtraadt  en  Standsning, 
inden  Choret  erholdt  sin  Fuldendelse.  Blikket  opdager 
snart,  især  udvendig  paa  begge  Højkirkens  Sider  og 
temmelig  nær  ved  det  første  Chorvindue,  Sporene  af  den 
Mur,  der  har  fortsat  det  afbrudte  Arbejde,  og  som  gaar 
lidt  forbi  det  næstsidste  Vindue')  i  Langhuset,  hvor  en 
ny  Afbrydning  giver  sig  til  Kjende.  I  det  Indre  af  Kirken 
begynder  dette  Parti  paa  begge  Sider  nær  ved  den  smalle 
Bue  og  paa  selve  den  brede  Pille.  Men  hvortil  be- 
høvedes da  denne  Styrke,  der  er  aldeles  overflødig,  saa- 
ledes som  Kirken  nu  staar?  Den  maa  sikkert  være  be- 
regnet paa  at  udholde  et  stærkt  Tryk ,  modstaa  en 
betydelig  Spænding,  og  ingen  af  Delene  finder  nu  Sted. 
Nogle  Exempler  fra  Udlandet  ville  maaske  bedre  oplyse 
dette  Punkt.  Da  man  skulde  opføre  Centraltaarnet  over 
Salisbury  Kirke,  forstærkede  man  Korspillerne  med 
fremtrædende  Støttemure;  Kirken  i  Worcester  blev  fra 
Begyndelsen  anlagt  til  at  bære  et  Taarn  midt  over 
Korset,  og  den  første  Pille  i  Choret-)  har  en  lignende 
Forstærkning    som    den,    vi    her    tage    i    Betragtning;    i 


')  Det  andet  Vindue  fra  Choret  paa  den  søndre  Side;   thi  paa  den 

nordre  Side  mangler  det  ene  Vindue. 
^)  Den   tilsvarende   i   Langhuset   har  en   betydelig  Styrke,    men   en 

anden  Form. 

s.  ArnueP)  ved  Saarbriick  ere  saavel  Langhusets  som 
Chorets  Korspiller  styrkede  paa  samme  Maade.  Herved 
bliver  det  altsaa  indlysende,  at  de  brede  Piller  i  S.  Knud 
vare  bestemte  til  at  danne  Grænsen  mellem  Choret  og 
Korset,  og  at  de  sandsynligvis  tillige  skulde  tjene  som 
de  tvende  østlige  Støttepunkter  for  et  Centraltaarn. 
Denne  Plan  kom  aldrig  i  Stand;  Mangel  paa  de  nød- 
vendige Midler  og  paa  den  rette  Varme  for  Sagen  kunne 
sagtens  anføres  blandt  de  rimelige  Hindringer ;  dette 
stemmer  ogsaa  overens  med  de  historiske  Kjendsgjerninger, 
som  vi  have  tilbage  fra  hine  urolige  Tider,  og  med  selve 
Bygningens  Udseende,  der  tydelig  røber,  hvor  nødig  man 
har  opgivet  den  kjære  Tanke,  at  Kathedralen  tillige  burde 
være  en  Korskirke.  Paa  den  anden  Side  af  Højkirken 
ser  man  nemlig  i  det  Parti,  som  vi  vare  ifærd  med  at 
betragte,  en  tilmuret  Spidsbue,  der  oprindelig  har  aabnet 
sig  mellem  de  to  fremspringende  Fortandingsmure.  Af 
disse  forbinder  sig  den  ene  med  den  brede  Pille  mod 
Nord  i  Choret,  den  anden  med  den  nærmeste  Pille  i 
Langhuset,  og  Huen  passer  til  Længdesnittet  af  Høj- 
kirkens Hvælving.  Her  har  altsaa  upaatvivlelig  været 
tænkt  paa  en  Gjennembrydning  af  Langhuset  til  den 
nordre  Korsfløj,  hvis  Smalhed  rigtignok  ej  havde  staaet 
i  Harmoni  med  Bygningens  øvrige  Forhold  ^).    Paa  Kirkens 


')  Denne  Kirke  har  et  bredt  Kors,  men  intet  Taarn  derover. 

^)  Architekt  Herholdt,  hvis  nøjagtige  Tegninger  af  S.  Knuds  Kirke 
have  været  mig  til  megen  Nytte,  har  i  en  Skrivelse  til  mig  lagt 
megen  Vægt  paa  tvende  afbrudte  Mure,  som  man  ser  inde  oven- 
paa  det  nordlige  Sideskibs  Hvælving,  som  svare  til  de  ovenfor 
omtalte  Fortandingsmure.  De  ere  over  3  Alen  i  Tværsnit,  og 
denne  Tykkelse  i  Forbindelse  med  den  projecterede  Korsfløjs 
Smalhed  har  bragt  ham  paa  den  Tanke,   at   man  muligen  havde 

søndre  Side  sees  intet  lignende  Spor,  og  man  har  altsaa 
endnu  under  Opførelsen  opgivet  denne  Idé,  enten  fordi  Kor- 
set selv  med  denne  Indskrænkning  oversteg  de  Byggendes 
Kræfter,  eller  fordi  der  til  de  øvrige  Vanskeligheder  endnu 
er  kommen  Utilfredshed  med  den  begyndte  Iværksættelse. 
At  den  Bygmester,  som  opførte  Choret,  ikke  har 
havt  Del  i  Arbejdet  ved  dette  gaadefulde  Parti,  men  at 
her  en  ny  Styrer  og  maaske  flere  have  taget  fat  paa 
Bygningen,  bliver  klart  af  mange  Omstændigheder.  Fra 
de  brede  Chorpiller  begynder  et  andet  Højdeforhold,  og 
Kirken  hæver  sig  rankere  i  Vejret;  Sideskibenes  Mure 
have  heller  ikke  længer  den  Styrke,  som  betegner  dem 
ved  Choret,  en  Styrke,  der  tillige  afgiver  et  vigtigt  Bevis 
for  deres  samtidige  Opførelse  med  dette.  At  Flere  have 
afløst  hverandre  i  Arbejdet,  synes  at  fremgaa  af  den 
Ustadighed,  som  især  er  saa  paafaldende  i  denne  Af- 
deling. Man  betragte  blot  de  to  Triforiumsbuer  paa  den 
søndre  Side:  hvor  forskjellige  ere  de  ikke  saavel  i  Hoved- 
forhold som  i  Enkeltheder!  —  og  begge  sondre  de  sig 
tillige  fra  dem  mod  Østen.  I  den  øverste  af  disse  tvende 
Buer  er  alt  den  kjækkere  Tone  anslaaet ,  som  gaar 
igjennem  den  vestlige  Del  af  Langhuset;  i  den  følgende 
er  man   ligesom   bleven   bange   for   denne   Dristighed,   og 


villet  opføre  et  Taarn  her.  Der  er  meget,  som  kan  tale  for 
denne  Bemærkning;  kun  maa  man  ej  forestille  sig  et  saadant 
Taarn* som  aldeles  afsondret  fra  Kirken;  tværtimod  har  det,  efter 
det  Ovenanførte,  været  beregnet  paa  at  udgjøre  en  Del  af  samme 
lige  til  Spidsen  af  Højkirkens  Hvælvinger,  nemlig  den  ene  Korsfløj. 
Paa  en  lignende  Maade  er  jo  i  vore  Landsbykirker  Taarnet  for- 
enet med  Langhuset,  for  ej  at  omtale  langt  betydeligere  Byg- 
ninger, hvor  det  Samme  er  Tilfældet.  Endnu  mere  oplysende 
er  den  Omstændighed,  at  Exeter- Kirkens  Korsfløje  tillige  danne 
tvende  Sidetaarne. 

der  kommer  en  Tunghed,  en  Ængstelighed  frem  igjen, 
større  end  den  findes  nogetsteds  i  Choret.  Og  Vinduet 
lige  over  for  i  Højkirken  ^),  hvor  afvigende  er  ikke  Kar- 
mens Ledføjning  fra  alle  de  øvrige  Vinduers !  Men  denne 
Ustadighed  i  det  Enkelte,  denne  Vaklen  og  Forandring 
af  Hovedplanen  skildrer  os  tillige  stærkest  Savnet  af  en 
indsigtsfuld  og  kraftig  Hovedmand. 

Det  historiske  Overblik  har  allerede  underrettet  os 
om,  at  dette  Savn  blev  erstattet  ved  Gisicos  Valg  til 
Biskop,  og  Indskriften,  der  gaar  udvendig  om  begge  Side- 
skibenes vestlige  Del'-^),  stadfæster  det  noksom.  Men  om 
end  denne  Indskrift  aldrig  var  bleven  sat,  saa  vilde  dog 
den  Enhed,  der  gaar  igjennem  hele  Arbejdet,  noksom 
vidne  om,  at  det  er  ét  Værk.  Smaa  Uoverenstemmelser 
findes  vel  ogsaa  her,  men  fortjene  saa  meget  mindre  en 
nøjere  Betragtning,  som  selv  de  nyeste  Bygninger  ikke 
ere  eller  kunne  være  aldeles  frie  for  dem.  Beklageligt 
er  det  derimod,  at  den  Hurtighed,  hvormed  man  er  gaaet 
frem,  tillige  har  været  forbunden  med  en  Skjødesløshed, 
der  har  efterladt  sig  stødende  Spor  i  alle  Buerne,  som 
mer  eller  mindre  savne  den  Strenghed  og  Renhed  i 
Linierne,  der  er  Udtrykket  for  den  tilbørlige  Fasthed  og 
Styrke.  Forholdene  ere  iøjnefaldende  højere  og  rankere 
end  Chorets;  men  hvad  der  især  bidrager  til  at  give 
denne  Del  af  Kirken  større  Frihed  og  Lethed,  er  det 
kjækkere,  mere  aabne  Bueslag  saavel  mellem  Pillerne  for 
neden,  som  især  oppe  paa  Omgangen,  hvor  de  foregaaende 
Buers  stumpede,    lodrette  Sider  rent   ere  bortfaldne.     Et 


M  Det  6te  fra  Vesten, 

^)  Til    denne    Del    høre   Højkirkens    tilsvarende   5  Vinduer,    og    de 
første  5  Piller  {g—l}  indvendig  i  Hovedskibet. 

andet  Træk,  som  Øjet  opdager  med  Velbehag,  fordi  det 
saa  heldigt  betegner  det  underste  Parties  støttende, 
bærende  Charakter,  er  lykkeligvis  blevet  bevaret  under 
Kirkens  Modernisering;  jeg  mener  Tværbaandene  ^)  mellem 
Sidebuerne  og  deres  Piller.  Disse  Tværbaand  savnes  i 
de  to  sidste  Buer  af  Langhuset  og  i  hele  Choret;  men 
det  skulde  undre  mig  meget,  om  de  ej  oprindelig  havde 
været  der  og  først  ved  Opsætningen  af  Epitaphier  og 
ved  senere  Reparationer  ere  blevne  borthuggede. 

Men  dersom  Gi  si  c  o  har  ladet  den  Tone,  som  en- 
gang var  anslaaet,  klinge  renere  og  fuldere  gjennem  sin 
Fortsættelse  af  Bygningen,  saa  udtales  herved  tillige,  at 
han  er  bleven  i  den,  at  han  altsaa  ej  har  villet  forandre, 
men  blot  forhøje  Stemningen,  og  i  denne  Betydning  har 
Hamsfort  Ret,  naar  han  kalder  hans  Værk  opus  splen- 
didius.  I  alle  Hovedtrækkene,  i  alle  Grundforholdene 
har  han  sluttet  sig  til  det  tidligere  Bestaaende. 

Det  er  ovenfor  angivet,  at  Gi  si  c  o  ej  fik  Kirken  at 
se  færdig.  Denne  Angivelse  støtter  sig  paa  sikre  histo- 
riske Vidnesbyrd  og  paa  et  ellers  ikke  let  forklarligt  Træk 
i  Bygningens  Forside.  Dennes  store  prægtige  Vindue  2) 
stemmer  nemlig  ej  fuldkommen  med  Anvendelsen  af  Tri- 
forium  i  den  Form,  hvori  det  her  viser  sig,  og  med  de 
deraf  følgende  Forhold  i  Højkirkens  Vinduer.  Det  samme 
gjælder  om  det  store  Vindue  i  Choret^);  men  her  røber 
Forbindingen ,  saavel  udvendig  ved  begge  Højkirkens 
Hjørner  som  indvendig  ovenpaa  Sideskibenes  Hvælvinger, 


')   »Imposte«  hos  Franskmændene  og  Englænderne,    'Kåmpfer-  hos 

Tyskerne. 
-')  Se  Træsnittet  S.  80. 
3)  Se  Træsnittet  paa  næste  Side. 

den  senere  Indbygning,  uden  at  der,  saa  vidt  jeg  tror, 
findes  noget  Spor  paa  de  nærmest  tilstødende  Mure  af 
Ildebrand  eller  anden  voldsom  Forstyrrelse.  Denne  For- 
andring, hvorved  begge  Enderne  bleve  bragte  i  Harmoni, 
er  efter  al  Rimelighed  samtidige)  med  Forsidens  Fuld- 
endelse, og,  saa  man  Lyset  frit  og  fuldt  strømme  ind 
ad  disse  to  betydelige  Aabninger,  da  vilde  Øjet  let  over- 
bevises om,  at  Triforium  maatte  bort  og  Højkirkens  Vin- 


duer forlænges,  naar  en  harmonisk  fordelt  Belysning  skulde 
tilvejebringes.  Men  det  er  netop  disse  to  Træk,  som  saa 
charakteristisk  betegne  de  Kirker,  hvis  mægtige  Slutnings- 
vinduer  have  givet  Anledning  til  en  lignende  Anvendelse 
i  S.  Knud.  Grundplanen  og  en  stor  Del  af  Forsidens 
Opførelse  kan  imidlertid  gjerne  stamme  fra  GisicosTid. 


')  Disse  to  Vinduer  have  forskjellig  Ledføjning  i  deres  Karme,  men  iki^e 
saa  paafaldende,  at  man  deraf  ene  tør  slutte  til  en  forskjellig  Tid. 

Hovedskibets  stærke  Tilbagetræden  gjør  denne  Front  al- 
deles ejendommelig  mellem  vore  Kirker  og  bidrager  sær- 
deles meget  til  at  give  det  Ydre  mere  Fylde  og  Udtryk, 
uden  at  det  Indre,  hvor  Sideskibene  danne  den  længste 
Strækning,  derved  taber  i  Betydning.  Trapperne,  der  ere 
anlagte  i  begge  Hjørnerne,  føre  op  til  Hovedpartiet  i 
Midten,  hvis  oprindelige  Form  sporløst  er  forsvunden  for 
det  langt  senere  paasatte  Taarn. 

Spørgsmaalet,  om  Gisico  hvælvede  Langhuset,  eller 
om  han  blot  fik  Sidemurene  rejste,  er  af  det  Slags,  der 
ikke  lader  sig  ligefrem  besvare,  men  det  hører  ogsaa  til 
de  mindre  vigtige,  da  Hvælvingen  slutter  sig  saa  smukt 
til  det  Øvrige,  at  vi  i  ethvert  Tilfælde  maa  betragte  den 
som  paatænkt  af  ham  og  udført  aldeles  efter  hans  Plan. 
Det  mest  fremtrædende  af  Halvsøjlens  Led  —  den  listede 
Rundstav  —  bliver,  ligesom  de  følgende  Naboled,  kun 
flygtigen  afbrudt  af  det  smalle  zirlige  Hovedstykke,  og 
gaar  derpaa  over  i  en  lignende  Stav  paa  Gjordbuen.  De 
glatte  Rundstave,  der  ligge  ved  Siden  af  den,  dog  lidt 
tilbage,  udskyde  i  Kappernes  dobbelte  Krydsribber,  og 
de  butte  Hjørner ,  Halvsøjlens  yderste ,  mest  tilbage- 
trædende Led,  fortsættes  paa  Hvælvingens  Sidebue,  som 
saaledes  slutter  sig  smukkere  til  Højkirkens  Væg  og 
danner  en  bestemt ,  symmetrisk  Ramme  om  Vinduet. 
Men  denne  Harmoni  findes  ikke  i  Choret;  Hvælvingens 
Baand  passe  her  ej  nær  saa  akkurat  til  Halvsøjlernes 
Led,  og  Sidebuens  butte  Hjørne  er  -bortfaldet.  Denne 
Mangel  paa  Nethed  og  Nøjagtighed  lader  sig  forklare  af 
senere  Forandringer;  men,  at  de  tvende  Vinduer,  i  Høj- 
kirken (hvert  paa  sin  Side  over  den  smalle  Bue)  faa 
deres  Karme  overskaarne  af  Hvælvingens  Sidebue,  det  er 

en  Fejl  mod  Symmetrien,  som  henter  sin  Oprindelse  lige 
fra  den  Tid,  da  man  forstærkede  Korspillen.  Vi  ere  her 
igjen  paa  det  fatale  Sted,  hvor  forskjellige  Bygningsplaner 
sikkert  have  krydset  hverandre,  og  hvor  hin  Mangel 
kunde  være  modarbejdet  paa  forskjellige  Maader;  alene 
den  Omstændighed,  at  Choret  havde  baaret  et  fladt  Loft 
vilde  næsten  ophæve  alt  det  Stødende,  som  dette  Parti 
nu  har.  Men  er  det  ogsaa  uden  for  al  Tvivl,  at  det  fra 
Begyndelsen  har  været  bestemt  til  at  overhvælves?  Jeg 
tror  det  ikke.  Det  er  altfor  paafaldende,  at  den  største 
Spænding  i  Hvælvingsbuerne  findes  i  den  Del  af  Kirken'), 
hvis  Murtykkelse  og  hele  Rejsning  røbe  mindre  Dristig- 
hed end  Gisicos  Bygning,  og  jeg  vilde  derfor  hellere  for- 
mode, at  den  Gang,  da  den  østlige  Slutningsmur  fik  sin 
nuværende  Form ,  har  ogsaa  Chorloftet  undergaaet  en 
væsenlig  Forandring.  Halvsøjlerne  bevise  Intet  i  dette 
Punkt,  de  findes  ogsaa,  og  endnu  stærkere,  i  flere  af  de 
normanniske  Kirker  til  fladt  Loft,  og  vi  selv  have  et 
Exempel  derpaa  i  Roeskilde  Domkirke,  hvis  Sidepiller 
næppe  oprindelig  have  været  bestemte  til  at  bære  Hvæl- 
vingsbuer.  Ogsaa  i  Bygninger,  der  ere  meget  yngre, 
kunne  vi  træff'e  fladt  Loft  under  lignende  Betingelser,  som 
f.  Ex.  i  Langhuset  af  Baths  Kirke.  I  alle  disse  Tilfælde 
tjener  Halvsøjlens  Kapitæl  tillige  som  Grundflade  for  den 
smallere,  zirligere  Stiver,  der  gaar  helt  op  til  den  øverste 
Gesims,  og  en  lignende  Anordning  kan  man  tænke  sig  i 
S.  Knuds  Chor,  førend  det  blev  hvælvet. 


')  Den  østligste  Sidebue  af  Chorets  Hvælvinger  er  en  tredie  Del 
bredere  end  nogen  som  helst  af  Hvælvingerne  i  Gisicos  Langhus, 
og  endnu  bredere  i  Sammenligning  med  de  to  Hvælvinger,  der 
ligge  Choret  nærmest. 

S.  Knud   er,    som    de    allerfleste   af  vore  Kirkebyg- 
ninger, helt  igjennem  af  brændte  Sten.    Efter  femhundrede 


Fig.  a.  Fig.  b. 

Aars  Forløb  have  de 
finere  Enkeltheder,  lige 
fra  den  rigt  sammensatte 
Karm  om  det  store  vest- 
lige Vindue  (Fig.  a)  til 
Fig.  c.  Fig.  d.  den  listede  Rundstav,  der 

indfatter  Kjældervinduet  mod  Østen,  bevaret  deres  Former 
uangrebne;  det  er  et  Bevis  mere  for  den  brændte  Stens 
fortrinlige  Brugbarhed  under  vor  fugtige,  ustadige  Himmel. 
Det  hører  med  til  Stilens  Simpelhed,  at  der  kun  er  an- 
vendt faa  Prydelser  udenfor  dem,  der  høre  til  Pillernes  og 
Karmenes  Ledføjninger,  og  selv  disse  savne  de  mere  af- 
vexlende,  men  ogsaa  ofte  mere  snurrige  end  skjønne  Sam- 
mensætninger, som  især  senere  Bygninger  ere  rige  paa, 
og  som  selv  findes  i  enkelte  af  vore  Kjøbstadkirker, 
f.  Ex.  den  i  Kjøge  og  S.  Michael  i  Slagelse.  Den 
Mangfoldighed  af  Former  og  Farver,  som  vi  glæde  os 
over  ved  det  nordøstlige  Vaabenhus  i  Roeskilde,  maa  vi 
derfor  ikke  vente  her;  imidlertid  have  Højkirkens  Halv- 
søjler havt  et  zirligt  Baand  af  Blade  om  deres  Hoved- 
stykker,  hvoraf  nu  kun  sex  ere  bevarede;    det  gjennem- 

brudte  Firkløver  er  anvendt  paa  begge  Sider  af  det  store 
Vindue  mod  Øst  og  over  Chorets  Vinduer,  da  de  sidde 
lavere  end  Langhusets,  og  endelig  ere  de  mørkeblaa  Sten 
anvendte  skiftevis  med  røde  ved  Vinduerne  i  Gisicos 
Bygning  og  ved  dem  paa  Endefagaderne.  Men  denne 
Simpelhed  klæder  godt,  den  giver  et  Udtryk  af  Beskeden- 
hed, der  sømmer  sig  for  det  stille,  prunkløse  Kloster, 
hvortil  Kirken  oprindelig  hørte. 

De  senere  Forandringer  og  Indretninger  vedkomme 
ikke  denne  Betragtning;  deres  bedste  Ros  er  den,  at  de 
ej  formaa  at  fortrænge  det  Indtryk,  som  den  gamle,  ær- 
værdige Kirke  vækker.  De  kunne  kun,  ligesom  Sminken 
og  Skjønhedspletterne  paa  et  velbekjendt  Ansigt,  blænde 
og  forvirre  Øjet  for  en  kort  Tid,  og  det  er  allerede 
slemt  nok;  men  de  ægte,  kjære  Træk  træde  dog  snart 
frem  gjennem  den  falske,  slikkede  Pynt,  og  saa  bliver 
denne  let  overset  og  glemt,  selv  der,  hvor  den  ikke  lige 
saa  hurtig  rent  kan  forsvinde. 

Naar  man  træder  ind  i  S.  Knud  med  et  levende 
Indtryk  af  vore  Kirker  fra  en  endnu  tidligere  Periode,  af 
Ribe  eller  Roeskilde  f.  Ex.,  saa  modtager  man  et  ganske 
eget  Indtryk.  Her  er  saa  meget  Nyt,  og  dog  saa  meget, 
som  man  allerede  kj ender  fra  hine  ældre  Bygninger. 
Rummet  er  her  ikke  saa  stort,  her  er  hverken  Ribes 
Pragt  eller  Chorets  Lethed  og  Højhed  i  Roeskilde,  men 
der  er  en  egen  velgjørende  Klarhed  udbredt  over  det 
Hele;  der  hersker,  især  i  Langhuset,  en  Harmoni,  som  vi 
nu  for  første  Gang  blive  opmærksomme  paa.  Allerede 
denne  uafbrudte  Følge  af  Spidsbuer,  hvad  enten  man 
lader  Blikket  glide  hen  langs  igjennem  Hovedskibet,  eller 

Hoyens  Skrifter.     II.  7 

man  lader  det  hæve  sig  op  ad  Siderne  til  Hvælvingen, 
drager  Øjet  og  Tanken  uimodstaaeligt  efter  sig;  og  jo 
mere  man  bliver  Herre  over  det  første  Indtryk,  desto 
tydeligere  vil  den  fortsatte  Beskuelse  aabenbare  denne 
Overensstemmelse  ogsaa  i  de  øvrige  Partier.  Sammen- 
ligningen viser  dette  bedst.  I  Ribe  staa  de  simple  fir- 
kantede Hovedpiller  vel  i  Forbindelse  med  deres  Side- 
buer,  men  egentlig  slet  ikke  med  Hvælvingen;  i  Roeskilde 
ere  Pillerne  mere  sammensatte  og  staa  i  Forbindelse 
med  begge  Dele,  men  deres  fremtrædende  Halvsøjler  blive 
plumpe  i  Modsætning  til  deres  Sidebuer,  og  omvendt 
maa  Spidsbuehvælvingens  Gjorder  antage  en  massiv  Brede 
for  at  kunne  svare  til  Halvpillerne  oppe  paa  Højkirkens 
Sider  1).  I  S.  Knud  sondres  ikke,  som  i  Ribe,  Pillerne 
fra  Hvælvingen,  og  den  ligner  for  saa  vidt  mere  Kirken 
i  Roeskilde;  men  ogsaa  fra  denne  skiller  den  sig  paa  en 
betydningsfuld    Maade ,    idet    den    opløser    Halvsøjlens-) 


')  Noget  Lignende  sees  i  Sorø;  men  her  ere  Halvpillerne  flade,  og 
hidrøre  lige  saa  vel  som  Hvælvingerne  fra  den  betydelige  Repa- 
ration, som  den  absalonske  Bygning  har  undergaaet  efter  Branden 
1247.  Jeg  forbeholder  mig  ved  en  anden  Lejlighed  nøjere  at 
oplyse  det  Fejlagtige  i  den  almindelige  Mening,  at  det  er  en  ny 
Bygning,  opført  paa  en  ny  Plads.  Ligesom  Monumentet  selv 
indeholder  de  bedste  Grunde  for  min  Paastand,  saaledes  bliver 
med  den  ogsaa  alt  det  Forvirrede  i  S.  R.  D.  IV,  540,  hævet. 
Her  ligger  det  os  imidlertid  nærmere  at  bemærke,  hvorledes 
denne  Reparation  af  Sorø,  der  tillige  gjør  Spidsbuen  gjældende, 
medens  de  oprindelige  Partier  alle  have  Rundbuer,  tjener  til  at 
vise,  at  selv  de  ældste  Dele  af  S.  Knud,  der  slet  ikke  kjende 
denne  Bueform,  heller  ikke  kunne  være  ældre  end  fra  Midten 
af  det  13de  Aarhundrede. 

^)  Pillernes  Grundform  er  en  Rectangel,  hvis  korte  Sider  forholde 
sig  til  de  lange  som  4  til  5.  Den  overskjæres  af  en  Kvadrat, 
hvis  fremspringende  Hjørner  danne  fire  Halvsojler.  Den  forreste 
af  disse,  som  vender  ud  mod  Hovedskibet,  gaar  saa  højt  op  som 

glatte,  ensformede  Runding  i  en  fin,  mangfoldig  Led- 
fejning,  og  idet  den  lader  denne  fortsætte  sig  under  hele 
Sidebuens  Krumning.  Bueaabningen  i)  faar  herved  Ud- 
seende af  en  mægtig  Karm  med  en  særegen  Styrke  og 
Lethed.  En  lignende  Ledføjning  gjentages  i  Triforium 
og  i  de  øverste  Vinduer,  men  bestandig  smallere  og  mere 
enkelt;  og  naar  derfor  de  forreste  Halvsøjlers  Led  dele 
sig  for  sondrede  at  følge  den  mangefladede  Hvælvings 
Kanter  som  Gjorder  eller  som  Ribber,  saa  danne  atter 
Vindueskarmene  med  deres  færre  Rundstave  en  tilsvarende 
Prydelse  paa  Højkirkens  øverste  Sideflade.  Vi  ville  ikke 
forfølge  denne  Sammenligning  endnu  mere  i  det  Enkelte''^) 
af  Frygt  for  at  blive  utydelige  og  trættende;  men  dens 
Resultat  vilde  bestandig  blive  det  samme,  at,  hvad  vi  hist 
kun  forefandt  i  enkelte  Partier,  det  træffe  vi  her  overalt; 
hvad  der  hist  synes  at  staa  i  en  uopløselig  Kamp  med  de 
ældre  Former,  det  finde  vi  her  at  herske  uindskrænket, 
og  Maaden,  hvorpaa  dette  er  gaaet  til,  forekommer  os 
nu  saa  simpel,  at  vi  fast  maa  undre  os  over  ikke  alle- 
rede i  hine  Bygninger  at  have  anet  den  fuldendte  Ud- 
vikling, der  her  møder  os. 


Vinduernes  Underkant  i  Højkirken,  og  her  forbinder  den  sig 
med  Hvælvingen  og  spreder  sin  Ledføjning.  De  to  andre  piia 
Rectanglens  korte  Sider  (mod  Øst  og  Vest)  gaa  over  i  Sidebuen, 
og  den  sidste  staar  ud  mod  Sideskibet,  med  hvis  Hvælvinger 
den  forbinder  sig.  [Se  Træsnittet  S.  115.] 
Arcaden. 

Man  lægge  imidlertid  Mærke  til  Korsfløjenes  ydre  Decoratlon  i  Ribe, 
og  indvendig  til  de  rundstavlignende  Søjler  oven  over  Pillerne, 
samt  til  Højkirkens  Vinduer.  I  Roeskilde  bebude  de  zirlige 
Rundstave,  som,  udvendig  paa  Chorets  Runding,  løbe  op  mellem 
Vinduerne,  og,  indvendig  paa  Omgangen,  forbinde  Hvælvingen 
med  Fodstykket,  endnu  tydeligere  Stilen  i  S.  Knud. 

7* 

Den  harmoniske  Gjennemtrængen  og  Sammensmeltning 
af  alle  Bygningens  Partier  til  en  eneste  stor  udelelig  Hel- 
hed, dette  Spidsbuestilens  væsenligste  Særkjende ,  er 
saaledes  til  Stede  i  S.  Knud,  det  tidligste  Exempel  herpaa 
hos  os  og,  om  ikke  det  største,  dog  i  sin  Helhed  det 
skjønneste.  Chorene  i  Slesvigs  og  Aarhus'  Kathedraler 
gjøre  ved  deres  høje  Vinduer  et  større  og  dristigere  Ind- 
tryk; men  disse  Kirkers  Kors  og  Langhuse  ere  sammen- 
satte af  højst  forskjellige  Stilarter,  og  det  er  følgelig  kun 
en  enkelt  Del,  som  her  kan  komme  i  Betragtning.  Stifts- 
kirken i  Maribo  ,  opført  i  Løbet  af  det  1 5de  Aar- 
hundrede,  er  større  i)  end  S.  Kuud;  men  den  taber  sig 
for  meget  i  Breden,  dens  simple,  ottekantede  Piller  savne 
den  rigere  Ledføjning,  og  den  hører  desuden  (ligesom 
Choret  i  Aarhus)  til  de  Kirker,  hvis  Skibe  ere  næsten 
af  ens  Højde,  og  som  derfor,  især  paa  Grund  af  Be- 
lysningen, have  et  mer  almindeligt  Udseende.  Ved  de 
øvrige  af  vore  Kjøbstadkirker,  som  paa  nogen  Maade 
kunne  fortjene  vor  Opmærksomhed,  er  det  en  hyppig  Fejl, 
at  Højkirken  er  ufuldstændig ''^),  og  at  den  hviler  trykkende 
paa  Hovedskibets  Piller. 

Men  ved  saaledes  at  sammenligne  vore  Monumenter 
i  Spidsbuestilen  blive  vi  tillige  var ,  hvor  særegen 
S.  Knud  er  i  hele  sin  ydre  og  indre  Charakter.  Det  er 
den  eneste  Kirke,  som  har  Triforium,  den  eneste,  hvis 
Endepartier   have   de   stærkt   fordybede  Buer,   hvis  Side- 


')  Dens  indre  Længde  er  103  Alen,  dens  indre  Brede  36.'. 

^)  1  Sledet  for  Vinduer  har  Væggen  under  Hvælvingens  Sidebuer  en 

syramelrisk  anordnet  Række  af  flade  Murfordybninger.    En  lignende 

Prydelse  se  vi  paa  Kirketaarnenes  Gavle. 

gange  træde  frem  foran  Hovedskibet.  Betragte  vi,  med 
Hensyn  hertil,  den  vestlige  Fagade  i  Maribo  eller  Cliorets 
Slutning  i  Nyborg,  da  danne  disse  Bygninger  med  deres 
brede,  glatte  Flader  kun  en  bar  og  fattig  Modsætning. 
Noget  aldeles  Lignende  finde  vi  ved  tyske  Kirker  med  lige- 
sluttet Chor,  eller  med  en  Forside  uden  Taarne.  Gaa  vi 
derimod  over  til  de  Bygninger,  hvori  den  tyske  Stil  viser 
sig  i  hele  sin  Pragt,  selv  om  vi  vælge  en  af  Mursten, 
som  Vor  Frue  Kirke  i  Lybek,  da  ville  vi  sikkert  i  høj 
Grad  blive  overraskede  ved  at  træde  ind  i  dens  Indre: 
en  saadan  Storhed,  en  saadan  lys  og  luftig  Højkirke 
faa  vi  da  for  første  Gang  et  Begreb  om.  Men  Tri- 
forium  har  ogsaa  maattet  give  Plads  for  de  store  Vin- 
duer, Forholdene  ere  aldeles  forandrede,  det  er,  som  om 
S.  Knuds  Stil  havde  bortkastet  al  Tilbageholdenhed  og 
Frygtsomhed  for  at  være,  hvad  der  ved  første  Øjekast 
synes  at  være  en  Umulighed.  Og  dog  er  Vor  Frue  sam- 
tidig med  Gisicos  Bygning.  Forfølge  vi  denne  Sammen- 
ligning med  de  tyske  Kirker,'  da  gjenfinde  vi  vel,  navnlig 
i  flere  af  dem  ved  Rhinen,  nogle  af  S.  Knuds  Hoved- 
træk; men  det  er  i  Bygninger,  som  endnu  høre  til  Over- 
gangen ,  og  hvis  Ledføjning  hverken  er  saa  ren  eller  saa 
udviklet.  Først  i  England  støde  vi  paa  Bygninger  fra 
det  I3de  Aarhundrede,  f.  Ex.  Westminster  og  Salisbury, 
der  vistnok  have  en  ganske  anderledes  Udstrækning  og 
Pragt,  men  som  i  Sideopstalternes  Inddeling  og  Forhold, 
i  Anvendelsen  af  Triforium ,  i  den  fuldstændigt  og  rigt 
udviklede  Ledføjning  have  meget  til  fælles  med  Kirken  i 
Odense.  I  England  findes  ogsaa  langt  oftere  Kirker, 
hvis  Forsider   enten  mangle  Taarne,    eller   dog  have  dem 

aldeles  underordnede  for  Hovedskibets  Murmasse'),  der 
erholder  sit  Hovedtræk  ved  en  kraftig  Fordybning  til  det 
store,  vestlige  Vindue.  I  Stedet  for  Taarnene  mod  Vesten 
indtager  Taarnet  over  Korset  der  en  betydelig  Plads,  og 
netop  i  S.  Knuds  Grundplan  have  vi  i  det  Foregaaende 
paavist  Spor,  der  synes  at  røbe  Tanken  om  et  lignende 
Taarnanlæg.  Denne  Tilnærmelse  til  den  engelske  Spids- 
buestil, saaledes  som  den  udviklede  sig  i  Løbet  af  det 
lode  Aarhundrede,  kan  kun  forklares  af  det  nære  For- 
hold, hvori  S.  Knuds  Kloster  stod  til  det  i  Evesham  ved 
Slutningen  af  det  12te  Aarhundrede,  og  Kirkebygningen 
er  saaledes  et  klarere  Bevis  for  dette  Forholds  Betydning 
og  Varighed,  end  vi  ville  være  i  Stand  til  at  udlede  af 
Historiens  skriftlige  Kilder. 


Tillæg 

af  Architekt  L.  Fenger. 

Hoyen  gav  1844  efter  Opfordring  sin  lille  Afhandling 
om  S.  Knuds  Kirke  som  et  Bidrag  til  Cantor  H.  P.  Mummes 
Beskrivelse  af  denne,  i  hvilken  den  er  optagen  som  tredie 
Afdeling.  Mumme  havde  i  de  foregaaende  Afdelinger 
sogt  at  give  baade  de  historiske  Efterretninger  om  Kirken 
og  en  Beskrivelse  af  Bygningens  daværende  Tilstand;  naar 
Høyen  nu  skulde  udtale  sig  „om  Kirkebygningen  som 
Konstværk",  kunde  enkelte  Gjentagelser  og  Afvigelser,  som 
Mumme  selv  bemærker,  ikke  undgaaes.  Eftersom  Afhand- 
lingen her  optrykkes  særskilt,  vil  et  kort  Udtog  af  Kirkens 


')  F.  Ex.  Norwich,   SaHsbury,  Worcester,   Exeter  o.  s.  v.     Mønstret 
til  disse  Forsider  findes  allerede  i  de  ældre  Kirker  i  Normandiet. 

Historie  saavel  for  som  efter  1247  maaske  ikke  være  Læseren 
uvelkomment. 

Ælnoth  omtaler  (S.  R.  D.  III.  Pag.  378)  en  af  Knud 
den  Hellige  begyndt  Stenkirke  (insigni  lapideo  tabulatu  a 
fundamentis  erecta),  som  skulde  have  været  viet  S.  Alban, 
hvis  Relikvier  Kongen  havde  ladet  komme  fra  England  og 
tilligemed  S.  Osvalds  opstillet  paa  Højalteret  i  en  Trækirke, 
der  laa  lidt  østen  for  den  nuværende  S.  Knud.  Maaske 
var  denne  Kirke  kun  en  midlertidig  Bygning  og  skulde  af- 
løses af  Stenkirken.  Men  i  dens  Chor  blev  Kongen  dræbt 
den  10de  Juli  1086,  og  begravet  sammesteds  tilligemed 
Broderen  Benedict,  hvorimod  deres  17  faldne  Stridsmænd 
jordedes  paa  Kirkegaarden.  Enkedronningen  Ethela  kom 
fra  Flanderen  for  at  føre  Kongens  Lig  til  et  Kloster  i 
Gent,  men  da  der  saaes  et  skinnende  Lys  over  Graven  og 
skete  andre  Jærtegn,  opgav  hun  sit  Forsæt,  og  man  be- 
sluttede at  føre  Kongens  Ben ,  efterat  de  vare  underkastede 
en  Ildprøve,  til  den  af  ham  begyndte,  men  endnu  ikke 
færdige  Stenkirke.  Dette  skete  1095  i  højtidelig  Procession. 
Kongens  og  Benedicts  Levninger  nedsattes  i  Stenkirken  i 
Krypten.  Efter  Oluf  Hungers  Død  anholdt  Erik  Ejegod 
hos  Pave  Urban  den  2den  om  at  Knud  maatte  blive  cano- 
niseret,  hvilket  bevilgedes,  og  stadfæstedes  af  Paschalis  den 
2den.  Skrinlæggelsen  foregik  med  stor  Højtidelighed  den 
19de  April  1101  under  Biskop  Hubalds  Ledelse.  Efter 
dennes  Raad  havde  Erik  Ejegod  stiftet  et  Benedictinerkloster 
i  Forbindelse  med  Kirken  og  indkaldt  12  Munke  fra  Klosteret 
Evesham  i  England.  Det  var  dog  ikke  de  første  engelske 
Benedictinere,  som  kom  til  Odense,  thi  allerede  Knud  den 
Store  havde  stiftet  et  Samfund  af  disse  ved  Frue  Kirke. 
De  kaldtes  Marianere,  og  i  Spidsen  for  dem  stod  en  Provst ; 
mellem  dem  og  Knudsbrødrene  kom  det  senere  gjentagne 
Gange  til  Rivninger. 

Ved  Skrinlæggelsen  vare  alle  Landets  Biskopper  og  en 
Mængde  Gejstlige  og  Verdslige  til  Stede.  Man  optog  Kongens 
Ben  af  Graven,  svøbte  dem  ind  i  kostbare  Tøjer,  lagde  dem 

i    et   med  forgyldte  Kobberplader  og  Figurer,    med    biaa  og 
gule  Stene  prydet  Skrin,    ombar  dem    under  Afsyngelsen  af 
Lovsange    og    satte    dem    paa    eller  under  Højalteret.     I  det 
oldnordiske  Museum    kan    man   se  Levninger  af  Kistens  Be- 
slag og  Tøjerne,    Alt  en   Gave  fra  Ethela,  nu  anden   Gang 
gift    med    Hertug   Roger  af  Apulien   og  Calabrien.      Helgen- 
skrinet  blev  enten  sat  paa  Højalteret,    som  Knytlinga  Saga 
beretter,    eller  under  det,    som  Ælnoth,   der  var  Øjenvidne, 
fortæller,    hvis   ikke    Textens    „supponitur",    som    Langebek 
mente,  skal  rettes  til   „superponitur".     Ved   „under  Alteret" 
maatte    vel   forstaaes    enten    i    et    tilgitret   Rum    bag   Alter- 
bordet (sign.  Viollet-le-Dac:    Dictionnaire    II,    15),    eller    i 
Krypten;    i    ethvert   Tilfælde    har  Skrinet   selvfølgelig   været 
synligt.     Benedict    fik   et  lignende  Skrin    som  Broderen;    om 
begge  Skrin  fra  Begyndelsen  vare  sammen,   er  ikke  bekjendt. 
1107  berigede  Kong  Niels    S.  Knuds  Kloster    med    be- 
tydelige   Gaver    og    Privilegier.       Gudstjenesten    forrettedes 
1109  under  Lyd  af  Orgler,  Fløjter  og  Harper.     Kirken  maa 
altsaa  da  have  været  færdig,   og  var  vel  en  Granitkirke  med 
veltilhuggen  Sokkel,    Gesims    og   andre  architektoniske  Led, 
men   med  Mure  af  raa  Sten ,    som    mange   af  vore  Landsby- 
kirker; thi,  var  hele  Kirken  opført  af  tildannede  Kvadre,  da 
begriber    man    ikke,    hvor    denne    Masse    af    uforgjængeligt 
Materiale    er   blevet  af.     Granitkvadrene  i  Frue  Kirke,    om 
hvilke  Engelstoft  har  ment,  at  de  kunne  skrive  sig  fra  den 
ældste  S.  Kund,  se  ogsaa  snarest  ud  som  gamle  Sokkelstene. 
1139    stadfæstede    Erkebiskop    Eskild     Knudsbrødrenes 
Privilegier    og   gav    dem   Ret    til    at    vælge    Biskoppen.     De 
vilde    tilegne  sig  S.  Albani  Kirken,    men    fik    ikke  Medhold 
af    Erik    Lam,    som    dog    skjænkede    dem    Noget    af   denne 
Kirkes    Indtægter,    og    selv    gik    i    Kloster   her    1147.      Han 
skal  være  begraven  i  Kirken ,  ligesom  Valdemar  den   Stores 
Søstersøn  Prinds  Knud,  Pritzlavs   Søn,    og    Hertug  Erik  af 
Sønderjylland,    Abels    Søn,    der    begge    vare    Munke    her    i 
Klosteret. 

1157  afbrændtes  Odense  og  Kirken  af  Venderne;  men 
denne  opførtes  atter  af  Ricolf  (Bisp  1138 — 62),  som  inden 
sin   Død  kunde  holde  Messe  i   Choret. 

Valdemar  Sejer  stadfæstede  1203  Klosterets  Privilegier 
i  Betragtning  af,  at  Munkene  maatte  beværte  alle  Gjennem- 
rej  sende. 

Hertug  Abel  afbrændte  Odense  1247;  da  var  Kirken 
nylig  brændt  af  Vaade.  1255  gaves  der  en  pavelig  Be- 
kræftelse paa  at  hæve  den  af  Eskild  tilladte  Bygningsafgift 
i  Jylland  og  paa  Øerne.  Biskop  Tuko  i  Aarhus  gav  1284 
Alle,  som  vare  gavmilde  imod  S.  Knud,  40  Dages  Aflad, 
hvilket  Exempel    1285  fulgtes  af  5   svenske   Biskopper. 

Som  man  ser,  foreli<ige  der  her  flere  Efterretninger 
om  Indsamlinger  til  en  ny  Kirkebygning,  men  ingen  om 
dennes  Begyndelse,  fer  Gisico  blev  Biskop  1286.  Han  var 
de  Odenseske  Dominikaneres  Subprior,  havde  været  i  Rom, 
antog  sig  nu  med  stor  Iver  Kirken  og  Klosteret,  og  oprettede 
en  Skole  i  Forbindelse  med  dette.  1287  skal  han  have 
givet  betydelige  Summer  til  Reparationer  o^  Nybygninger 
ved  Kirken  og  Klosteret;  men  desuden  skal  han  have  paa- 
lagt enhver  af  Stiftets  Præster  at  give  et  aarligt  Subsidium 
til  Kirkens  Bygning  af  2^  Ørtug  o:  30  Skpr.  Korn,  og 
denne  Afgift  skal  være  bleven  krævet,  indtil  den  1395  af- 
skaffedes af  Dronning  Margrete,  som  i  Stedet  gav  Odense 
Bisp  Kjærstrup  Gaard  og  Gods  paa  Taasinge.  Maaske  var 
Afgiften  kun  en  Fornyelse  af  Hubalds  eller  Eskilds  Cathe- 
draticum. 

Gisico  dode  1300;  da  maa  Kirkens  vestlige  Halvdel 
have  været  opbygget  i  det  Mindste  saa  vidt,  at  Aaret  efter 
den  Indskrift  kunde  anbringes,  som  her  sees  under  Side- 
skibenes Gesims,  og  hvis  Levninger  af  Prof.  C.  Paludan- 
Miiller  ere  tolkede  som  følger:  „Dette  Værk  oprejste  den 
fyenske  P'orstander  Gisico,  hvem  Aanden ,  ikke  et  ørkesløst 
Indfald  tilskyndede ;    og  (for)  at  jeg  (kan   vedblive  at  være) 

er'   beskjærmer  mig(?) gamle  Koner  og  Lægfolk  maa 

her  anstrenge  sig;    thi  jeg  vil  falde  og  styrte  sammen,  hvis 

from  Omhu  ophører.  Giv  saa  Meget,  som  er  fornodent 
hertil;  og  den  begangne  Synd  sømmer  det  sig  at  udslette 
ved  dette  rene,  gode,  uforgjængelige  Offer,  der  frier  fra  den 
mørke  Afgrunds  rædsomme  Fjender.  Tusinde,  ti  Gange 
tredive  og  et  af  Herrens  Aar  ere  henrundne,  da  han  be- 
virkede, at  denne  svære  Bygning  blev  til  Brug,  og  efterlod 
Navnet  at  haves".  Hvad  enten  Gisicos  Kirke  blev  bygget 
til  et  ældre  Chor  og  Tværskib  eller  kun  var  en  Fortsættelse 
af  Chorbygningen,  saa  vedblev  man  at  bygge.  Man  har  for- 
modet en  ny  Brand  1304;  thi  1305  tilstode  flere  Biskopper 
Aflad  til  dem,  som  hjalp  Knudsbrødrene  med  at  gjenopbygge 
deres  Kirke.  Dog  det  Udtryk,  som  bruges,  „pro  basilicæ 
exustæ  instauratione"  (S.  R.  D.  I,  296)  kan,  som  Høyen 
oven  for  rigtig  har  bemærket,  referere  sig  til  Kirkens  Til- 
stand, da  Gisico  begyndte  paa  sin  Bygning.  1345  tilstode 
Rigets  Biskopper  paa  en  Forsamling  i  Helsingborg  40  Dages 
Aflad  til  alle  dem ,  som  skjænkede  Gaver  til  S.  Knuds 
Kirke  i  Odense,  og  1357  udstedte  3  af  Rigets  Biskopper  et 
fuldkomment  Afladsbrev  for  alle  dem,  der  med  Gaver  be- 
tænkte Benedicts  Kapel  i  Odense  i  S.  Knuds  Kirke,  naar 
dette  skete  med  Samtykke  af  Stiftets  Biskop.  1365  er  der 
atter  Tale  om  en  Brand,  som  skulde  have  foranlediget  den 
ovenomtalte  fortsatte  Indkrævning  af  Cathedraticum. 

Biskop  Niels  Krabbe  havde  omtrent  1350  ladet  for- 
færdige et  Skab  til  Kirken,  som  findes  afbildet  i  Bircherods 
Monumenta  Othiniensia. 

1408  stiftede  Biskop  Johannes  Ovesen  en  Sjælemesse 
for  Dronning  Margrete,  og  Capitlet  maatte  i  denne  An- 
ledning bygge  et  nyt  Alter  for  S.  Knud  og  sætte  hans 
Billede  derpaa. 

1439  fik  Biskop  Johan  Nafne  atter  de  fyenske  Præster 
til  at  betale  det  aarlige  Cathedraticum,  hvormed  de  vedbleve 
indtil  Reformationen. 

1441  tilstodes  der  Aflad  til  dem,  der  besøgte  det  Alter 
i  S.  Knud,  der  var  indviet  til  de  hellige  3  Konger  og 
S.  Just  eller  Jodocus. 

Samme  Aar  tilstode  Rigets  Bisper  paa  et  Mode  i  Ribe 
atter  S.  Knuds  Kirke  Aflad,  rimeligvis  med  Hensyn  til 
forestaaende  Byggearbejder.  Om  saadanne  høre  vi  dog  først, 
da  Mogens  Krafse  er  blevet  Biskop.  I  Forening  med  Prioren 
Mathias  Henriksen  lod  han  Klosterets  og  Kirkens  (?)  Bygning 
meget  forbedre,  Choret  prydes  med  et  nyt  Pulpitur,  og  op- 
førte dernæst,  som  det  synes  1464  —  66,  et  Kapel,  der  blev 
viet  til  Trefoldigheden,  vor  Frue,  S.  Bendt  og  S.  Knud. 
Dette  Kapel  kaldte  man  senere  S.  Knuds  Kapel;  Mogens 
Krafse  blev  her  begravet  1474.  Kirken  havde  dengang  sin 
egen  Bygmester  (structurarius). 

1464  stifter  Marsken  Claus  Rønnov  Sjælemesser  for 
sin  Familie  ved  et  nylig  bygget  Dobbeltkapel  (i  S.  Knud?). 

1480  tillader  S.  Knuds  Kapitel  Skrædderne  at  have  et 
Alter  i  Kirken. 

1481  stiftedes  et  Forlig  i  det  søndre  Kapel. 

1482  stifter  Decanen  Claus  Andersen  Ulfeld  en  daglig 
Messe  for  S.  Annæ  Alter  sønden  for  Chorsdøren,  Gud. 
Jfr.  Maria,  S.  Johannes,  Fru  Anna  og  andre  Odense  Hel- 
lige til  Ære. 

1487  byggedes  der  Stolestader  i  S.  Knud. 

1499  indviede  Biskop  Carl  Rønnov  efter  et  festligt 
Maaltid  og  en  Visceratio  (Uddeling  af  Levnetsmidler,  navnlig 
Kjød)  med  stor  Pragt  paa  ny  S.  Knuds  Kirke.  Allerede 
1491  havde  Munkene  igjen  taget  S.  Knud  i  Besiddelse, 
fra  hvis  Chor  og  Kloster  de  vare  fortrængte. 

1521  stadfæstede  Enkedronning  Christine  Skomagernes 
Privilegier  paa  det  Vilkaar,  at  de  skulde  lade  læse  Sjæle- 
messe for  hendes  Forældre  for  S.  Knuds  Alter  ved  Chorsdøren. 

1538  fik  den  sidste  Prior,  Christen  Poulsen,  af  Borge- 
mester og  Raad  et  Vidnesbyrd  om,  at  Munkene  hver  Dag 
holdt  Aftensang,  Natsang,  Ottesang,  Prim,  Terts,  Sext  og 
Non.  Følgende  Messer  bleve  sungne  daglig:  en  for  S.Knuds 
Alter  norden  for  Chorsdøren,  Dronningemessen,  sungen  bag 
Kirkedøren  (Chorsdøren?),  St.  Justini  eller  Jost  Messe  for 
de    hellige    tre  Kongers  Alter,   vor  Frues  Sangmesse  (under 

hvilken  der  daglig  læstes  Messe  for  S.  Knuds  gamle  Alter 
og  S.  Laurentii  Alter),  en  anden  Messe  for  vor  Frue  ved 
det  Alter,  som  kaldtes  Frederiks  (Skræddernes?),  endelig 
Højmesse. 

Samme  Aar  gav  Landsdommer  Jørgen  Qvitzow  Til- 
staaelse  for  et  vor  Frue  Billede  af  Sten,  som  han  lod  ud- 
tage af  S.  Knuds  Kirke  paa  det  Alter,  som  Bisp  Nafne 
havde  stiftet  paa  den  søndre  Side  af  Kirken. 

1558  paalagde  Christian  den  3die  Christen  Poulsen  at 
gjøre  S.  Knuds  Kirketaarn  færdigt  snarest  muligt,  stærkt 
nok  til  at  kunne  bære  Byens  Stormklokke  og  Kirkens 
Klokker.  Taarnet  blev  tildels  opført  af  Sten  fra  den  ned- 
brudte Albani  Kirke. 

Christen  Poulsen  resignerede  1572,  og  det  blev  da  paa- 
lagt Lensmanden  at  sørge  for  Kirkens  Fornødenheder  og 
Vedligeholdelse. 

1582  lod  Lensmanden,  den  bekjendte  Kantsier  Niels 
Kaas,  foretage  en  Hovedreparation,  i  det  Mindste  ved  Choret. 
Gulvet  blev  rimeligvis  sænket  og  en  ny  Altertavle  med 
Niels  Kaas's  fædrene  og  mødrene  Vaaben,  som  findes  af- 
bildet i  Bireherods  Monumenta,  opsat.  Ved  denne  Lejlig- 
hed blev  tillige,  saa  meldes  der,  et  Kapel  nedbrudt,  og  man 
fandt  her,  i  eller  under  Alteret,  Knuds  og  Benedicts  tvende 
Skrin,  som  da  indmuredes  i  en  Nische  i  Kirkens  østlige 
Gavlmur.  Ole  Worm  beretter  kun,  at  Knuds  Skrin  blev  fundet 
i  et  Kapel.  Pontanus  siger,  at  Skrinet  blev  fundet  ved  en 
Restavration  af  Choret,  og  Pontoppidan  supplerer  denne 
Efterretning  med:  „I  de  sildige  Tider,  nemlig  Anno  1582, 
er  ved  en  Reparation  paa  Kirkens  Alterfod  aabnet  en 
Hvælving,  hvori  Kongens  Legeme  var  indmuret".  Det  er 
først  Bircherod,  som  100  Aar  efter  siger,  at  Skrinet  blev 
fundet  ved  Nedbrydelsen  af  et  Kapel  paa  Sydsiden  af  Kirken. 
Hofman  fortæller,  at  efterat  S.  Knuds  Skrin  ved  Canonisa- 
tionen  var  sat  paa  Alteret  i  S.  Knuds  Kirke,  blev  Almuens 
Tilløb  saa  stort,  at  de  ej  kunde  komme  til  Alteret,  og  han 
blev    derfor    nedsat    udi    et    Alter    i    Kapellet   ved    Kirken, 

hvorfra  han  kunde  udtages,  naar  man  syntes,  at  det  var  for- 
nødent. Ved  Reformationen  blev  Kong  Knuds  Kiste  og 
S.  Albani  og  Osvalds  Skrin  tilmurede  i  Alteret  i  bemeldte 
Kapel;  men  dette  var  1582  blevet  saa  brøstfældigt,  at  det 
maatte  nedbrydes,    og    da  bleve  igjen  begge  Kister  udtagne. 

Dette  skete  i  Januar  Maaned  1582.  Den  15de  Juni 
1582  fik  Lensmand  og  Bisp  kongelig  Befaling  til  at  ned- 
bryde thet  gamble  Capel  nord  om  thill  S.  Knud,  og  an- 
vende Stenene  m.  m.  til  Kirkens  Bedste. 

1586  gav  Niels  Kaas  Fyens  Præster  den  nordlige  Ende 
af  den  til  Kirken  stødende  østre  Klosterlænge  til  et  Consi- 
storium. 

1619  blev  S.  Knud  Sognekirke  for  Albani  Sogn.  En 
Hovedrepation  foretoges,  det  nordvestre  Vaabenhus  opførtes. 
Jesper  Murmester  fik  5  Rd.  3  Mk.  for  at  afbryde  paa  Kirke- 
gaarden  6300  Mursten  af  en  gammel  nedfalden  Kapel  paa 
den  søndre  Side. 

1632  opførtes  det  Walchendorffske  Kapel  „mellem  den 
østre  Kirkedør  og  Mester  Svends  Gaard". 

1696  undergik  Kirken  atter  en  Hovedreparation.  Spiret, 
som  var  faldet  ned,  blev  atter  rejst,  Knuds  og  Benedicts 
Kister  fundne,  og  en  ny  Altertavle  skjænket  Kirken  af 
Henrik  Gyldenstjerne. 

1750  blev  Kirken  moderniseret,  en  ny  Prædikestol  og 
Stolestader  forfærdigedes,  Pulpiturer  byggedes,  Epitaphier 
ødelagdes  o.  s.  v. 

1783  byggedes  det  nuværende   Spir. 

Da  Høyen  skrev  sin  Afhandling,  formodentlig  i  Kjøben- 
havn,  kjendte  han,  der  saa  ofte  havde  opholdt  sig  i  Odense, 
jo  meget  godt  S.  Knuds  Bygning  i  alle  dens  store  Træk, 
og  han  havde  til  sin  Hjælp  den  Opmaaling  af  Architekt 
Herholdt,  som  omtales  ovenfor.  Dog  der  forelaa  ingen 
Detailtegninger  af  de  forskjellige  Pille-,  Bue-  og  Vindues- 
profiler,  ingen  Undersøgelse  af  Chorkjælderens  oprindelige 
Tilstand;    Kirken  var   belemret   med    Pulpiturer,    Vægge    og 

Hvælvinger  bedækkede  med  tykke  Lag  af  Pnds  og  Hvidte- 
kalk. Intet  Under  derfor,  at  denne  Afhandling  i  Fuld- 
stændighed og  Studium  af  Enkeltheder  ikke  kan  maale  siej 
med  de  senere.  Hertil  kommer,  at  Litteraturen  dengang 
frembød  saa  saare  faa  Hjælpemidler  til  Sammenligning  med 
de  tyske  Murstenskirker,  som  dog  ligge  S.  Knud  nærmest. 
Høyen  kj endte  fra  sin  engelske  Rejse  og  fra  Pugin  og  Britton 
godt  de  engelske  Kirker,  og  S.  Knuds  Klosters  Forbindelse 
med  Evesham  ledede  til  Sammenligninger,  som  nu  maaske 
kunne  synes  lidt  fjernt  hentede.  Det  maa  da  her  være  til- 
ladt at  tilføje  de  Oplysninger,  som  den  under  Hr.  Etats- 
raad  Herholdts  Ledelse  stedfindende  Restavration  har  givet, 
og  støttet  til  disse  fremsætte  et  Sporgsmaal  om ,  hvor  vidt 
den  gjængse  Opfattelse  af  Chorets  og  Kirkens  gjensidige  Alder 
kan  ansees  for  tilstrækkelig  begrundet. 

Restavrationsarbejderne  have  først  og  fremmest  vist,  at 
Gulvet  i  selve  Kirken  ligger  i  den  oprindelige  Højde;  thi 
man  har  saa  vel  ved  den  første  Pille  til  venstre  som  ved  den 
femte  Pille  til  højre  fundet  Spor  af  en  glasseret,  profileret 
Sokkel  paa  dens  oprindelige  Plads,  thi  lige  under  den  ligge 
Grundstenene  paa  den  faste,  gule  Ler.  Intetsteds  har  man 
fundet  Spor  af  nogen  udvendig  Kampestenssokkel.  I  Choret 
derimod,  hvor  Jordsmonnet  skraanede  stærkt  mod  Øst,  har 
Gulvet  i  Midtskibet  været  hævet  paa  Hvælvinger  c.  6  Fod 
over  Kirkegulvet,  og  der  fremstod  saaledes  en  Kry p te,  som 
ved  Buer  aabnede  sig  ud  til  Sideskibene,  hvis  Gulv  i  denne 
Ende  af  Kirken  maa  have  ligget  c.  8  Fod  under  det  øvrige 
Kirkegulv.  Maaske  er  dette  Grunden  til,  at  det  nordre 
Sideskibs  Vinduer  sidde  lavere  i  de  sidste  Fag  imod  Øst. 
Til  Kryptens  Anlæg  kan  der  have  været  flere  Grunde,  f.  Ex. 
Tilstedeværelsen  af  en  ældre  Krypte,  Jordsmonnets  Fald,  der 
af  sig  selv  skabte  en  Kjælder  o.  fl.;  men  hvad  Hensigten 
har  været  med  det  ejendommelige  Anlæg,  som  vi  maa 
tænke  os  det  efter  de  fundne  Spor,  vil  maaske  aldrig  blive 
tilstrækkelig  oplyst.  Nærmest  ligger  det  at  forestille  sig, 
enten    at  Krypten  har  været  brugt  til  de  Sjælemesser,    som 

ifølge  de  med  Evesham  (1138)  og  Lund  sluttede  Confoede- 
rationer  bleve  holdte  lige  til  Christen  Poulsens  Tid  for 
8.  Knuds  gamle  Alter  og  S.  Laurentii  Alter,  eller  at 
Knuds  og  Benedic'ts(?)  Helgenskrin  i  en  senere  Tid  kunne 
have  været  opstillede  her  under  Højalteret  eller  paa  egne 
Altere,  let  tilgjængelige  for  Almuen,  uden  at  Chortjenesten 
oven  for  forstyrredes.  Det  nordre  Sideskibs  7de  Fag  har, 
da  det  byggedes,  ved  en  c.  6|  Al.  bred  og  12  Al.  hoj  Bue, 
været  aabent  ud  mod  et  Kapel  paa  Nordsiden  af  Kirken .  i 
Højde  og  Bredde  svarende  til  Sideskibene.  Hvis  dette  Kapel 
har  været  enten  Benedicts  eller  Knuds,  synes  denne  Del  af 
Kirken  ikke  at  kunne  være  ældre  end  henholdsvis  fra  1357 
eller   1464  —  66   (se  ovenfor). 

Ved  Nedbrydningen  af  det  nordre  Vaabenhus  har  man 
fundet  velbevarede  Levninger  af  Kirkedøren,  og  det  runde 
Vindue  over  samme  er  atter  blevet  frit. 

I  Vestgavlen  fandt  man  den  gamle  Hoveddør.  Fir- 
kløverbaandet  over  samme  skyldes  Restavrationen. 

Paa  Sydsiden,  hvor  Klostergaarden  maa  have  ligget, 
fandt  man  Spor  af  en  mindre  Dør  i  det  første  Fag,  af  en 
dobbelt  Dør  i  det  3die  Fag,  udenfor  samme  Spor  af  en 
Hvælving  og  endelig  Spor  af  en  mindre  Bue  i  det  5te  Fag. 
Hvis  der  paa  noget  af  de  2  sidste  Steder  har  ligget  Kapeller 
udenfor  Kirken,  maa  Klostergaardens  Omgang  have  været 
afbrudt. 

Choret  er  gjennemgaaende  slettere  bygget  end  Kirken. 
De  anvendte  Mursten  ere  af  en  mindre  ren  rød  Ler,  og 
man  har  manglet  Forrasten  ikke  blot  til  Sokkel,  Tværbaaiid 
og  Kapitæler  i  Hovedskibet,  men  selv  til  Halvpillerne  paa 
Sideskibenes  Ydermure ,  hvor  man  har  været  nødt  til  at 
mure  lodrette  Render  og  siden  at  fylde  disse  med  de  savnede 
Sten ,  som  da  ikke  bleve  bundne  sammen  med  Muren. 
I  Stedet  for  Sokkel  og  Kapitæler  murede  man  med  al- 
mindelige Sten  rudeformede  Klodser.  Profilerne  af  Piller, 
Buer  og  Vinduer  ere,  vilkaarlige  Afvigelser  fraregnede,  de 
samme    som    i    Gisicos    Kirke.     Udvendig   har    Choret    ikke 

glasserede  Sten  i  Vinduesprofilerne  undtagen  i  det  store 
Østvindue,  derimod  er  der  paa  Højkirkens  Sidemure  mellem 
Vinduerne  og  Gesimsen  anbragt  et  Firkløverbaand.  Høj- 
kirkens Gavl  er  daarligt  forbunden  saa  vel  med  dens  Lang- 
mure  som  med  Sideskibenes  Gavle,  men  der  er  ikke  Spor 
af,  at  den  har  været  nedbrudt  og  gjenopført  fra  Grunden 
af;  de  mangelfulde  Sammenføjninger  synes  lige  saa  vel 
at  kunne  skyldes  en  skjodesløs  og  afbrudt  Opførelse  som 
senere  Forandringer.  Dog  kunne  Stumper  af  Baand  m.  m. 
næppe  forklares  anderledes,  end  at  Gavlen  oprindelig  har 
havt  en  rigere  Form   med  blinde  Gavle  over  Sideskibene. 

Endnu  er  at  bemærke,  at  Chorets  Hvælvinger  vise  Spor 
af  en  simpel  Dekoration;  derimod  har  man  ikke  i  Gisicos 
Højkirke  fundet  Spor  af  Bemaling,  i  Sideskibene  kun  i 
enkelte  Fag,  hvor  der  muligvis  har  staaet  Altere. 

Restavrationsarbejderne  have  endelig  givet  C.  Paludan- 
Miiller  og  Mumme  fuldstændig  Medhold  i,  hvad  Høyen 
mindre  bestemt  udtaler,  at  Kirken  er  bygget  i  3  Afdelinger, 
nemlig  Gisicos  Bygning,  Choret  og  en  Mellembygning  paa 
2  Fag. 

Den  almindelige  Antagelse  er  nu,  at  Bygningen  er  be- 
gyndt fra  Øst  og  gradvis  fortsat  mod  Vest.  Dog  en  op- 
mærksom Betragtning  viser,  at  Mellembygningen  er  den 
seneste,  og  at  det  stærkt  Forkludrede,  som  her  fremkommer, 
væsentlig  skyldes  Vanskelighederne  ved  at  forbinde  Choret, 
som   laa   6   Tommer  for  langt  mod  Nord,   med   Kirken. 

Sammenholder  man  denne  Kjendsgjerning  med  hvad 
oven  for  er  sagt  om  Chorets  architektoniske  Former,  da 
bliver  Spørgsmaalet:  Er  Choret  virkelig  ældre  end  Kirken? 
Er  der  her  en  Stilforskjel?  Nej!  Medens  man  skulde  for- 
mode, hvis  Chorets  Bygning  var  begyndt  efter  Branden 
1247,  at  træffe  Overgangsformer  som  i  Roeskilde  (efter 
1234),  eller  i  Ringsted  (Hvælvingerne  1241  —  68)  eller  Sorø 
(Hvælvingerne  efter  1247),  saa  have  vi  her  fra  Grunden 
af  fuldt  udviklede  gothiske  Former,  som  vi  selv  i  Tyskland 
ikke  træffe  dem  for  i  Slutningen  af  det   13de  Aarhundrede. 

Vel  begyndte  man,  hvor  en  hel  ny  Kirke  skulde  bygges, 
i  Regelen  fra  Øst;  men  hvor  en  ny  Kirke  skulde  afløse  en 
gammel,  vil  man  kunne  finde  mangfoldige  Exempler  paa 
det  Modsatte,  og  naar  ikke  de  historiske  Angivelser  ud- 
trykkelig forbyde  os  det,  synes  der  her  at  være  Grunde 
nok  til  at  antage  det  Sidste  for  S.  Knuds  Vedkommende. 
Til  et  saa  storartet  Foretagende  maa  der  dog  vel  have 
været  en  Plan ;  men  hvilken  Plan  til  et  nyt  Choranlæg  vil 
man  kunne  paavise  i  S.  Knud?  hvor  finder  man  et  Side- 
stykke til  Sammenligning? 

Gaar  man  derimod  ud  fra  den  Forudsætning,  at  Gisicos 
Kirke  er  bygget  til  et  ældre  romansk  Chor  og  Tværskib, 
da  maa  det  indrømmes,  at  her  er  en  Plan,  Forstaaelse  og 
fuld  Bevidsthed  om,  hvad  man  gjorde;  endog  Triforierne, 
som  Høyen  undrer  sig  over  at  finde  sammen  med  det  store 
Vestvindue,  ville  kunne  forklares  som.  en  Reminiscents  fra 
den  ældre  Kirke.  For  øvrigt  er  det  jo  næppe  engang  rime- 
ligt, at  Gisico  har  oplevet  at  se  den  vestlige  Del  af  Kirken 
færdig.  Med  Hensyn  til  Fa9aden  turde  det  være  tilstrække- 
ligt at  henvise  til  Klosteret  Chorin  i  Preussen-  (1273 — 
1350),  der  frembyder  interessante  Sammenligningspunkter 
ogsaa  m.ed  Hensyn  paa  Østgavlen. 

Stod  Gisicos  Kirke  færdig,  da  maatte  jo  tidligere  eller 
senere  det  Tidspunkt  komme,  da  man  fandt,  at  Chor  og 
Tværskib  ikke  passede  hertil,  og,  er  en  Ombygning  da  sket, 
bliver  det  meget  lettere  at  forklare,  hvorledes  Ostgavlen  er 
bleven  en  Copi  af  Vestgavlen,  hvorledes  Tværskibet  er  bort- 
faldet af  Sparsommeligbedshensyn,  saa  vel  som  det  projecte- 
rede  Taarn  paa  Nordsiden,  hvorledes  S.  Knud,  kort  sagt, 
er  blevet  til  den  ensformige  lange  Længe,  som  vi  se.  Man 
har  maaske  savnet  baade  Penge  og  Plan   og  Bygmester. 

Vil  man  herimod  indvende,  at  Chorets  Sidemure  ere 
sværere,  at  de  glasserede  Sten  mangle  i  Vinduerne,  at 
Fundamenterne,  som  det  skal  have  vist  sig,  ved  Sammen- 
føjningen ligge  dybere  i  Choret  end  i  Kirken,  og  at  endelig, 
selv  under  den  ovenanførte  Forudsætning,  alle  Uregelmæssig- 

Hovens  Skrifter.     H.  ft 

heder  i  Choret  ikke  lade  sig  forklare,  saa  skal  det  Sidste 
villig  indrømmes,  men  —  de  tykkere  Mure  og  dybere  Funda- 
menter kunne  skrive  sig  fra  Jordsmonnets  Fald  og  den 
deraf  følgende  større  Højde.  At  de  glasserede  Sten  savnes, 
kan  ligesaa  godt  være  et  Bevis  paa  Uforudseenhed,  som 
paa  en  højere  Alder;  herimod  taler  Firkløverbaandet  under 
Højkirkens  Gesims  vel  saa  stærkt.  Afvigelserne  i  Højden 
og  andre  Maal  ere  ikke  større,  end  at  de  lade  sig  forklare, 
dels  ved  en  maadelig  Udførelse,  dels  ved  at  et  Tværskib 
maaske  dengang  skilte  Chor  og  Kirke.  De  slettere  røde 
Sten  findes  baade  i  Chor  og  Mellembygning;  er  denne  da 
senere  end  Gisicos  Kirke,  maa  Choret  rimeligvis  ogsaa  være 
det.  Men  hvis  S.  Knuds  Kirkes  Chor  ikke  blev  ombygget 
før  Gisico,  naar  skete  det  da?  Enten  i  Tiden  fra  1301 
til  1357,  og  Kapellet  paa  Nordsiden,  hvis  Bueaabning  er 
samtidig  med  Mellembygningen,  kunde  da  være  S.  Benedicts 
Kapel,  hvormed  Efterretningerne  om  Byggearbejderne  for 
denne  Gang  standse,  skjøndt  Cathedraticum  betales  indtil 
1395,  eller  vi  maa  helt  ned  til  Mogens  Krafses  Tid  og 
lians  Kapelbygning.  Selv  om  vi  ikke  tør  gaa  saa  vidt,  at 
vi  i  selve  Choret  eller  i  dets  Underbygning  se  hans  Kapel, 
hvis  Beliggenhed  man  kun  har  gjættet  sig  til,  og  sætte 
Alterets  (Højalterets?)  Indvielse  til  Trefoldigheden  (Eves- 
ham),  vor  Frue  (Provstiet),  S.  Bent  og  S.  Knud  i  For- 
bindelse med  den  Reform  af  Kapellet,  der  under  hans  Efter- 
mand Carl  Rønnov  førte  til  Benedictinermunkenes  midler- 
tidige Fordrivelse,  i  hvilken  maaske  Mogens  Krafses  og  hans 
Samtids  store  Beundring  for  den  hellige  Jomfru  mødtes  med 
Adelens  Lyst  til  at  tilegne  sig  de  rige  Præbender,  selv  om 
vi,  som  man  hidtil  har  gjort,  nøjes  med  at  se  Kapellet,  der 
havde  sin  egen  Vicarius ,  i  en  Tilbygning  paa  Nord-  eller 
Sydsiden  af  Kirken,  saa  udelukke  de  historiske  Efterret- 
ninger ingenlunde  Muligheden  af  ret  betydelige  Byggefore- 
tagender i  Tiden  fra  1439,  da  man  igjen  begyndte  at  op- 
kræve Cathedraticum,  og  indtil  1499,  da  Kirken  blev  ind- 
viet paa  ny.    Fra  et  udelukkende  architektonisk  Standpunkt, 

og  navnlig  under  Forudsætning  af,  at  Choret  er  en  Copi  af 
Kirken,  kan  der  næppe  være  Noget  til  Hinder  for  at  sætte 
Chorbygningen  saa  sent  som  i  det  15de  Aarhundrede,  dog 
denne  Antagelse  er  jo  ikke  nødvendig,  selv  om  man  holder 
Kirken  for  ældre.  Angaaende  historiske  Efterretninger  og 
Tidsdatoer,  da  læse  man,  hvad  Høyen  siger  i  sin  anden 
Afhandling  om   Roeskilde  Domkirke. 

En  Antagelse  synes  Kryptens  Undersøgelse  at  maatte 
føre  med  sig,  nemlig  den,  at  Knuds  og  Benedicts  Skrin 
1582  ere  fundne  her  ved  Chorgulvets  vSænkning,  thi  dette 
stemmer  aabenbart  bedst  med  Worm  og  Pontanus.  Hvor- 
vidt Skrinene  i  den  sidste  Tid  før  Reformationen  fandtes  i 
Krypten,  vil  vanskeligt  kunne  afgjøres,  især  saa  længe  man 
ikke  bedre  end  hidtil  har  kunnet  bestemme  de  forskjellige 
Alteres  Plads,  Messefortegnelsen  fra  1538  giver  vel  nogen 
Oplysning,  sammenholdt  med  Angivelserne  om  Messernes 
Stiftelse,  men  mærkeligt  nok  finder  man  ikke  Mogens  Krafses 
Messe  tydeligt  angivet. 


8* 


VI. 


Uogle  Bemærkninger  om  Sorø  Kirkes  Alder   og 

Bygningsstil  ^). 


ijn  opmærksom  Besøger  bliver  let  var,  at  der  i  det 
Indre  af  Sorø  Kirke  2)  hersker  en  Uoverensstemmelse, 
som  er  en  Følge  af,  at  to  forskjellige  Stilarter  staa  uop- 
løste ved  Siden  af  hinanden.  Den  senere  af  dem  be- 
tegner ikke  alene  enkeltstaaende  afvigende  Dele,  men 
den  danner  endog  i  Hovedskibet  ligesom  en  egen  afsluttet 
Helhed  inden  i  den  ældre  Bygning.  En  nøjere  Betragtning 
vil  snart  overbevise  ham  om,  at  det  er  en  Fornyelse  af 
Kirkens  Hvælvinger ,  der  har  givet  Anledning  hertil. 
I  Korsfløjene  og  Sidegangene  har  man  imidlertid  rettet 
sig  efter  den  tidligere  Anordning,  og  Forskjellen  mellem 
det  Ældre  og  det  senere  Tilkomne,  mellem  den  runde  og 


')  Af  N)t  historisk  Tidsskrift,  Islc  Bind,  1846. 

^)  En  højst  omhyggelig  Beskrivelse  af  denne  Kirkes  Indre,  støttet 
især  paa  skriftlige  Kilder,  har  Elatsraad  Estrup  leveret  som 
Indledning  til  F.  F.  Vendelboes  Beskrivelse  af  Mindesmærker  i 
Sorø  Akademies  Kirke.  (Et  Program  fra  Sorø,  183')).  Hermed 
kan  sammenlignes:  Etatsraad  C.  Molbech:  »Om  Aabningen  af 
Absalons  Grav,  med  en  og  anden  Bemærkning,  Sorø  Klosterkirke 
vedkommende«.  Nordisk  Tidsskrift,  1ste  Bind,  S.  452— 4(34. 
[Høy  en  s  egen  udførligere  Beskrivelse  af  Sorø  Kirke  findes  neden 
for,  XVI.] 

den  spidse  Bue,  falder  derved  mindre  i  Øjnene.  I  Hoved- 
skibet er  derimod  en  ny  Fordeling  af  Krydshvælvingerne 
bleven  indført,  hvorved  Højkirkens  Vinduer  komme  til  at 
staa  usymmetrisk  og  knebet  under  Sidebuerne,  der  i  An- 
ordningen nødvendigvis  maa  rette  sig  efter  Vægpillerne, 
som  danne  Hvælvingens  Støttepunkter.     Men  disse  Væg- 


//// ///////y // ,  //y///    /// 

piller  ere  ulige  store.  Hver  anden  af  dem  er  sammensat, 
bred  og  stærkt  fremspringende,  da  den,  foruden  Side- 
trykket og  Krydsribberne  bærer  en  svær  Gjordbue;  hver 
anden  er  enkelt  og  smal  og  mere  tilbagetrædende,  fordi 
den  kun  tjener  til  Støttepunkt  for  Sidetrykket  og  for 
Dværgsøjlen,  der  bærer  en  let  Tværribbe.  Men  ved  at 
lægge  Mærke  til  den  Skjævhed,  som  herved  synes  at  vise 
sig  i  Stillingen  af  Højkirkens  Vinduer,  bliver  tillige  Blikket 

skarpere  fæstet  paa  begge  Hovedskibets  Sider,  og  det 
bliver  da  tydeligt,  hvor  daarligt  disse  Vægpiller,  især 
de  bredere,  ere  ligesom  klistrede  til  Muren  og  foran  paa 
de  oprindelige  Piller,  der  bære  Lavkirkens  Buerad;  hvor 
raat  de  overskære  det  gamle  Fodstykke,  Tværbaandet 
neden  under  Buerne  og  det  sangformede,  smalle  Baand 
oven  over  dem,  disse  Væggenes  oprindelige  Prydelser; 
og  endelig,  hvor  egen  deres  simple  Ledføjning  er  i  Mod- 
sætning til  den,  som  hører  til  de  ældre  Partier,  og  som, 
trods  al  Forvanskning  og  Plumphed,  dog  endnu  erindrer 
os  om  antike  Former').  Derimod  danne  Vægpillerne  og 
Hvælvingen  indbyrdes  en  fuldkommen  Enhed,  og  denne 
€r  saa  stærkt  fremtrædende,  understøttes  saa  godt  af  den 
ensformige  Ophvidtning  og  Opmaling,  at  Øjet  kommer  til 
at  overse,  hvorledes  Væggene  tilhøre  en  ældre,  men  nu 
rigtignok  lemlæstet  Symmetri. 

Om  Tiden  og  Anledningen  til  denne  besynderlige 
Indbygning  haves  der,  som  det  Følgende  vil  vise,  den 
fornødne  historiske  Oplysning;  men  denne  savnes  aldeles, 
eller  indskrænker  sig  dog  til  et  Par  højst  sparsomme 
Vink,  naar  Tidspunktet  for  Kirkens  oprindelige  Bygning 
skal  bestemmes. 

Mangfoldige  Vidnesbyrd  bekræfte,  at  Absalon  for- 
nyede den  fædrene  Stiftelse  i  Aaret  1161.  Og  han 
gjorde  det  paa  en  Maade,  som  berettiger  ham  til  at 
kaldes  Klosterets  Grundlægger ''^);  thi  han  fandt  Stedet 
forladt,  men  han  efterlod  det,  beriget  med  betydelige 
Midler    og    hævet    til    stor   Anseelse.      Det    er    ligeledes 


')  Desværre  er  Fodstykkets  Ledføjning  paa  de  fleste  Steder  forflikket 

og  forhutlet. 
^)  Indskriften  paa  hans  Grav.     Nye  Danske  Magazin,  6te  B.,  S.  91. 

sikkert,  at  han  ved  sine  Gaver,  i  rede  Penge  og  Gods, 
gjentagne  Gange  tog  Hensyn  til  de  Bygningsfornøden- 
heder^),  som  et  saa  udvidet  Anlæg  maatte  komme  til  at 
behøve.  Men  Kirken  omtales  ikke  med  et  eneste  Ord 
før  dens  Brand  i  Aaret  1247,  og  for  saa  vidt  kan  det  blot 
opstilles  som  en  sandsynlig  Formodning,  at  den  uanselige 
Stenbygning,  som  Asker  havde  ladet  opføre,  kun  blev 
brugt,  saa  længe  Nødvendigheden  bød  det,  men  at  den 
større  Plan,  som  Absalon  havde  for  Øje  lige  fra  Be- 
gyndelsen, maatte  fordre  en  ny  Kirke,  som  i  Rummelig- 
hed og  Værdighed  kunde  svare  dertil. 

Bestyrkelsen,  som  denne  Formodning  ikke  kan  er- 
holde fra  samtidige  skriftlige  Kilder,  har  den  imidlertid 
faaet  paa  den  uomtvisteligste  Maade  gjennem  en  Kjends- 
gjerning,  hvis  Opdagelse  skyldes  en  langt  senere  Tid. 
I  Aaret  1774"^)  blev  der  i  Murpillen  mellem  de  tvende 
Kapeller  i  den  søndre  Korsfløj  fundet  tvende  smaa,  af 
Ælde  næsten  fortærede.  Trækister  med  Dødningeben,  til- 
ligemed en  Blyplade,  der  angav,  at  Benene  i  den  ene  af 
dem  tilhørte  Skialm  Hvide,  Absalons  Bedstefader.  Her- 
ved bekræftedes  altsaa  paa  det  Uimodsigeligste  det,  som 
Catal.  illustr.  Soræ  sepult.  beretter,  at  Absalon  selv  lod 
Bedstefaderens  og  Farbroderens  Ben  flytte  fra  Fiennesløv- 
lille    til   Klosterkirken  3)   i   Sorø    og    der  begrave    i    den 


')  Han  bestemte  ^  af  Offeret  paa  den  hellige  Margarethes  Alter  »ad 
opus  construendi  monasterii«.  Lucii  111.  Bekræftelse  af  25de 
Januari  1181  i  Thorkelins  Diplomat  I,  267,  og  i  Gavebogen 
i  S.  R,  D.,  IV,  S.  470.  Senere  (1197)  gav  han  Klosteret  Toaker 
i  Halland,  for  at  det  derfra  kunde  hente  flere  af  dets  Bygnings- 
fornødenheder.     Gavebogen  471. 

=*)  S.  R.  D.,  IV,  569,  Not.  a. 

^)  S.  R.  D.,  IV,  540:  »in  ecclesiam  nostram«-.  Forfatteren  lægger 
Vægt   derpaa.      Begravelserne   i   Askers   lille  Kirke   rørte  Absalon 

søndre  Væg  mellem  Evangelisten  Johannes's  og  de  Hellige 
Benedicts  og  Bernhards  Altere.  Men  denne  Kloster- 
kirke staar  endnu;  den  kan  selv  overbevise  os  om, 
at  den  er  af  én  Støbning  i  alle  sine  oprindelige  Dele,  at 
den  ifølge  Stilen  ikke  paa  nogen  Maade  kan  være  senere 
end  den  sidste  Halvdel  af  det  tolvte  i^  århundrede,  og  at 
den  er  anlagt  efter  en  Maalestok,  som,  med  Hensyn  til 
vore  Forhold,  maa  kaldes  anselig  og  Stifteren  værdig. 
Den  ovenanførte  Formodning  bliver  saaledes  til  Vished^ 
uagtet  vi  savne  enhver  Angivelse  af  Tiden ,  da  den  blev 
begyndt  og  fuldendt.  Vi  vide  ikke  engang,  naar  hin 
Flytning  fandt  Sted,  og  det  ældste  Aarstal,  vi  med 
Sikkerhed  kunne  angive  for  en  Begravelse  i  Kirken,  er 
1179^),  da  den  slesvigske  Biskop  Frederiks  Lig  blev 
ført  derhen. 

Absalons  Bygning  —  Kirken,  eller  den  store  Kirke-) 
—  blev  tillige  Hvilestedet  for  ham,  hans  Broder  Esbern 
og  flere  af  deres  Slægt.  Hans  Forældre  og  hans  Far- 
broder Ebbe,  med  sine  tvende  Hustruer  og  to  af  sine 
Børn,  laa  derimod  i  den  gamle  Kirke  (det  lille  Sten- 
kapel, som  Asker  havde  ladet  opføre)^)  indtil  1285,  da 


ikke,  de  vare  jo  inden  for  Klosterets  Mure.  At  man,  dengang 
Katalogen  blev  skreven ,  ikke  har  havt  Tvivl  om  Kirkens  høje 
Alder,  sees  desuden  af  Ligstenen  fra  1536,  hvorpaa  der  staar: 
»1201  Absalon  hi  c  sepultus  est«.  Marmora  danica,  I,  146. 
Estrups  Absalon,  181. 

M  S.  R.  D.,  1,  280.     IV,  543. 

')  S.  R.  D.,  535,  540. 

=>)  S.  R.  D  ,  IV,  S.  540.  Jævnf.  hermed  S.  466).  En  saadan  »gammel« 
og  mindre  Kirke,  opført  mellem  1116—31,  findes  endnu  ved 
Cistercienserklosteret  Eberbach,  paa  Sydsiden  af  Taunusbjerget. 
Delte  Kloster  var  ogsaa  oprindeliiien  bestemt  for  Benedictinerne. 
Den  større  og  nyere  Kirke,  som  blev  opfort  1150 — 86,  efterat 
Klosteret  havde  skiftet  Orden,    staar  ligeledes   endnu,    og   er   en 

de  højtideligt  flyttedes  over  til  den  større  Farailiebegravelse. 
Denne  gamle  Kirke  er  sikkert  den  samme,  som  i  Ab- 
salons Testamente  kaldes  Capella  de  Sora^),  og  i  Op- 
regneisen af  Brandens  Ødelæggelser  1^47  sacellum  epi- 
scopi^).  Begge  disse  Benævnelser  forekomme  ikke  tiere; 
Bygningen  selv  omtales,  efter  Flytningen  af  hine  ær- 
værdige Levninger,  ikke  førend  i  det  16de  Aarhundrede 
af  Morten  Pedersen,  senere  af  Stephanius  ^).  Disse  For- 
fatteres korte  Angivelser  kunde  bringe  paa  den  ikke 
usandsynlige  Formodning,  at  blot  det  lille  Chor  er  blevet 
bevaret  af  den  gamle  Kirke,  og  at  dens  øvrige  Plads  er 
bleven  optaget  af  Porthuset  og  den  tilstødende  Bygning. 
Sammenlignes  denne  absalonske  Bygning  med  andre 
store  Kirker  fra  det  tolvte  Aarhundrede,  som  Lunds, 
Ribes,  Viborgs,  da  mangler  den  vel  det  anselige  Syn, 
som  Taarnene  give  disse  Domkirker,  men  ved  sin  Stør- 
relse"^) stiller  den  sig  alligevel  i  Række  med  flere  af 
dem.  Det  er  imidlertid  ikke  Omfanget,  men  vel  Ud- 
førelsen, som  danner  den  største  Forskjel.  Udvendig  har 
den  aldrig  havt  nogen  rigt  udsmykket  Chorslutning,  og 
Indgangene  synes  at  have  været  aldeles  simple.    Indvendig 


ret  mærkelig  Bygning.  F.  Geier  und  R.  Gorz,  »Denkmale 
ronianisclier  Baukunst  am  Rhein«,  1ste  Lieferung. 

')  S  H.  D.,  V.,  424.  Capella,  som  Benævnelse  for  en  ringere  Kirke, 
findes  ogsaa  i  Lucii  III.  Confirmations  Brev  for  Sorø  Kloster 
118L     S.  R.  D.,  IV,  567.     Thorkelin,  Diplomat.,  I,  268. 

-)  S.  R.  D  ,  IV,  535. 

^)  Molbechs  Bidrag  til  en  Skildring  af  Soro  i  Stephanii  Tid  1632, 
i  Skandinav.  Litteratur-Selskabs  Skrifter,  1816—17,  S.  459. 

•*)  Dens  indre  Maal ,  Længden  110  Alen,  Breden  34  Alen ,  Højden 
omtr.  26  Alen,  staa  vel  en  Del  tilbage  for  Lunds  Kirke.  Ribe 
derimod  er  ikke  saa  lang,  men  den  er  lidt  bredere  (selv  uden 
det  Tilbyggede)  og  højere.  Viborg  er  mindre  i  enhver  Ud- 
strækning. 

har  den  ingen  Omgang  oven  over  Sideskibene  (triforium), 
og  Lavkirkens  Buerad  er  aldeles  simpel.  Den  er  helt  og 
holdent  bygget  af  Mursten,  medens  de  andre,  enten  helt 
igjennem  eller  dog  i  betydelige  Partier,  ere  opførte  af 
hugne  Sten.  Den  savner  derfor  ogsaa  den  Rigdom  af 
Søjler  og  Halvsøjler  og  den  Pyntelighed  i  Hoved-  og 
Fodstykker,  som  i  hine  gjør  saa  god  Virkning.  Da  dens 
Opførelse,  selv  i  det  Tidligste,  ej  har  kunnet  tage  sin 
Begyndelse  før  mer  end  ti  Aar  efter  Midten  af  Aar- 
hundredet,  saa  kan  man  gjerne  sige,  at  der,  i  Sammen- 
ligning med  de  to  jydske  Kirker,  ligesom  er  noget  For- 
ældet i  hele  dens  Charakter.  Dette  maa  vel  skilles  fra 
den  alvorlige  Simpelhed,  som  hersker  i  den,  og  som  saa 
godt  svarer  til  den  Tarveligheds  Aand ,  der  dengang 
sømmede  sig  for  et  Cistercienser-Kloster  ^). 

Det  er  alt  forhen  bemærket,  at  de  nye  Hvælvinger, 
med  Undtagelse  af  dem  i  Hovedskibet,  ere  fordelte  paa 
samme  Maade,  som  de  gamle  have  været  det.  At  Byg- 
ningen virkelig  fra  Begyndelsen  har  været  beregnet  paa 
at   blive  overhvælvet,    sees   tydeligt   i  Sidegangene,   hvor 


')  Herefter  følger  i  den  oprindelige  Afhandling  et  Stykke,  som  Ud- 
giveren har  foretrukket  at  hensætte  her  i  Anmærkningen,  da  det 
ikke  stemmer  med  den  af  Høyen  senere  opdagede  og  godtgjorte 
Alder  for  Roeskilde  Domkirke: 

»Grunden  dertil  maa  nærmest  søges  i  den  Omstændighed, 
at  tvende  Murstenskirker  fra  det  Ilte  Aarhundrede,  Trinitatis  i 
Roeskilde  og  vor  Frue  i  Ringsted,  have  staaet  som  Monstre  for 
Bygmesteren,  Det  er  ikke  alene  i  Materialet,  vi  her  finde  Over- 
ensstemmelse*), men  ogsaa  i  hele  Ledføjningen  og  i  Halvsøjlernes 
snart  klodsede,  snart  langstrakte  Forhold«. 

*)  Kampesten  elier  Brudsten  af  Kalk  og  Kridt  ere  slet  iklte  ualmindelige 
i  Sjællands  ældste  Kirkebygninger,  navnlig  i  Landsbyerne  Den  lille  Kirke 
i  Bjernede,  tæt  ved  Soro ,  som  Ebbe  Skjalmsen  har  ladet  opfore,  er  af 
brudte  Kalksten.  Ogsaa  større  Kirker,  som  den  i  Storeliedinge  og  som. 
vor  Frue  i  Roeskilde,  ere  af  Brudsten  i  deres  oprindelige  Partier. 

de  svære  Halvsøjler  ^)  ellers  vilde  have  været  overflødige. 
Ogsaa  i  Korset,  der  er  lige  saa  bredt  som  Hovedskibet, 
opdager  man  denne  Hensigt.  Ikke  alene  ere  tre  af  de 
mægtige  halvrunde  Gjordbuer  her  blevne  bevarede,  men 
mod  Øst  og  Vest  ere  Vinduerne  i  Højkirken  blevne 
rykkede  nærmere  sammen,  for  i  Forening  med  Arkaden 
for  neden  og  Hvælvingsbuen  for  oven  at  danne  en  samlet 
Symmetri  2). 

Der  er  imidlertid  i  Sorø  Kirkes  Plan  et  ikke  uinteres- 
sant Træk,  hvorved  den  skiller  sig  fra  alle  vore  øvrige 
Kirker:  hver  Korsfløj  har  tvende  Kapeller,  som  ligge  i 
lige  Flugt  med  Choret.  Denne  Maade  at  fordele  flere 
Kapeller  paa,  langs  med  Korsets  østlige  Side,  blev  senere 
meget  almindelig  i  Italien,  hvor  Tribunen  som  oftest, 
ligesom  i  de  ældre  Basiliker ,  vedblev  at  slutte  sig  til 
Korsets  store  Masse;  men  i  det  tolvte  Aarhundrede 
findes  den  kun  sjeldent  og,  som  det  synes,  ikke  i  Italien, 
men  Nord  for  Alperne.  At  denne  Anordning  her  ikke 
blev  almindeligere,  at  den  endog  næsten  aldeles  forsvandt, 
var  vel  en  simpel  Følge  af,  at  den  nye  Stil,  som  her  alt 
gjærede,  lagde  mer  og  mer  Vægt  paa  Tribunens  archi- 
tektoniske  Betydning,  og  at  saaledes  denne,  og  ikke 
Korsfløjene,  maatte  blive  det  rette  Samlingspunkt  for  det 


')  I  det  sydlige  Sideskib,  som  ikke  havde  Vinduer,  og  som  under- 
støttedes af  den  tilstødende  Klostergang,  er  der  firkantede,  flade 
Halvpiller,  og  disse  ere  nu  endog  forhuggede.  1  det  nordlige 
derimod  ere  Halvsøjler,  men  med  at'vexlende  Former.  Den  ene 
af  disse,  som  ogsaa  findes  i  Roeskilde,  bebuder  aabenbart  den 
senere  Knippesøjle 

'^)  En  lignende  Fordeling  af  den  hvælvede  Højkirkes  Vinduer  findes 
i  Langhuset  af  Kirken  i  Eutin  og  S.  Nicolaj  i  Svendborg, 
begge  med  det  12te  Aarhundredes  Charakter. 


124 

forøgede  Antal  af  Kapeller.  Mærkeligt  nok,  at  imellem 
de  enkelte  Kirker,  som  have  den  ovennævnte  Anordning, 
er  netop  det  samtidige  Cistercienser-Kloster  Eberbach  ' ). 

Saa  ødelæggende  som  Branden  den  13de  Maj  1247 
var  for  Klosteret  overhovedet,  saa  synes  dog  Kirkens 
faste  Mure,  i  det  Hele  taget,  at  have  modstaaet  Ilden. 
Den  mistede  imidlertid  ikke  alene  sit  Tag  tilligemed  det 
lille  Taarn  over  Korset^),  men  dens  Hvælvinger  maa  og- 
saa  have  lidt  meget,  og  ere  vel  for  en  Del  styrtede  sam- 
men. At  de  dog  ikke  bleve  fuldkommen  ødelagte,  sees 
af  de  tre  gamle  Gjordbuer  i  Korset,  som  staa  endnu. 

Det  samme  Aar  afbrændte  S.  Knud  i  Odense;  ikke 
længe  i  Forvejen  havde  baade  S.Laurentius  i  Lund  2)  og 
vor  Frue  i  Ringsted  4)  været  stærkt  hjemsøgte  af  Luerne, 
og  fem  og  tredive  Aar  senere  blev  det  Samme  Tilfælde  med 
Trinitatis  Kirke  i  Roeskilde  ^).  Det  var  en  sand  Ulykkes- 
tid  for  Kirkerne.  Af  alle  disse  Bygninger  blev  S.  Knud 
ene  paa  ny  opført  fra  Grunden,  de  andre  kunde  hjælpe 
sig  med  at  faa  deres  svage  Sider  —  altsaa  især  Hvælving 
og  Tag  —  istandsatte.  Men  Bygningsstilen  var  nu  bleven 
forandret;  den  spidse  Bue  herskede  med  et  helt  nyt 
System  i  Forhold  og  Ledføjning.  Ved  disse  Istand- 
sættelser  fremtræder   det  Nye   paa   det  Umiskjendeligste, 


')  Se  Anm.  3,  S.  120.  1  Frankrig,  i  Auvergne,  har  den  lille  Kloster- 
kirke Bellaiqiie,  ogsaa  fra  det  tolvte  Aarhundrede,  en  lignende 
Korsplan.  Mallay,  essai  sur  les  Églises  romanes  du  Departe- 
ment Puy  de  Dorne,  pi.   10. 

^)  Den  ene  Klokke  blev  reddet,  dog  —  »non'sine  miraculo«.  S.  R.  D., 
IV,  ,535. 

3)  1234.     S.  R.  D.,  III,  575. 

')  1241  eller  42.     S.  R.  D.,  I,  167,  288,  370. 

')  1282.     S.  R.  D.,  I,  170,  188,  247,  293;  IV,  229. 

skjøndt  med  den  allerstørste  Simpelhed;  og  denne  Om- 
stændighed tilligemed  det  ensartede  MateriaP)  har  des- 
uden havt  den  Virkning,  at  man  desto  tydeligere  sporer 
den  samme  Tid  i  dem  alle,  skjøndt  Skadens  og  Bygningens 
nærmere  Beskaffenhed  ikke  kunde  blive  uden  Indflydelse. 
Det  er  især  de  glatte,  men  svære  og  brede  Gjordbuer, 
som  man  strax  gjenkj ender;  men  der  er  tillige  en  anden 
Enkelthed,  som  falder  let  i  Øjet,  en  Enkelthed,  der  des- 
uden taber  sig  i  den  senere  Gothik,  det  er  den  lille 
Dværgsøjle,  som  i  alle  disse  Kirker  anvendes  til  at  bære 
Kryds  og  Tværribber. 

I  Sorø  Hovedskib  blev,  som  alt  foran  er  bemærket, 
den  nye  Hvælving  indgribende  i  hele  Bygningens  Cha- 
rakter  ved  Halvpillerne,  som  skulde  forbinde  den  med 
Væggene  og  Gulvet,  og  ved  den  dermed  følgende  for- 
andrede Inddeling.  Pillerne  mellem  Lavkirkens  Buer 
have  sikkert  oprindeligen  været  flade  ind  mod  Hoved- 
skibet, saaledes  som  i  Lund  og  Ribe;  og  Piller  af  denne 
Form,  med  Halvsøjler  mod  Sidebuer  og  Sideskibe,  eller 
mod  en  af  Delene,  vare  ogsaa  meget  almindelige  i  den 
Tid.  Men  hvorledes  Hvælvingen  da  har  været  forbundet 
med  Siderne,  lader  sig  næppe  bestemme  med  Sikkerhed. 
Der  er  ingen  af  vore  samtidige  Kirker,  som  frembyder 
en  Analogi,  hvorfra  man  kan  slutte;  thi  baade  Lund  og 
Ringsted  have  faaet  de  lignende  Partier  ved  Repara- 
tionen ,  og  Ribe  har  en  altfor  forskjellig  Charakter. 
Snarere  vilde  man  med  en  vis  Sandsynlighed  kunne  tænke 
sig  Forbindelsen    som   i  den  samtidige  Kirke  i  Eberbach, 


M  Overalt  Mursten.     Ligheden   er  mest  overensstemmende   mellem 
Sorø  og  Ringsted. 

hvor   de   flade  Halvpiller,    som   støtte  Gjordbuerne,   ende 
sig  i  en  lille  Udkragning  oven  for  Lavkirkens  Buerad. 

Hvor  lang  Tid  der  hengik  med  denne  Istandsættelse, 
derom  haves  ingen  bestemt  Efterretning.  Flytningen  af 
Ligene  fra  Askers  Kapel  (1285)  er  bleven  sat  i  For- 
bindelse med  Kirkens  Indvielse').  Imidlertid  er  dette 
dog  kun  en  Formodning,  og  der  er  ingen  Grund  til  at 
antage,  at  Bygningsarbejdet  skulde  have  medtaget  saa 
lang  Tid.  Rigtignok  var  det  ikke  ualmindeligt,  at  slige 
Arbejder  kunde  gaa  i  Langdrag,  paa  Grund  af  den  ved- 
kommende Stiftelses  Fattigdom  og  andre  indtrædende 
Uheld;  men  Sorø  Kloster  var  rigt  og  modtog  en  ikke 
ringe  Tilvæxt  i  Løbet  af  det  trettende  Aarhundrede.  Der 
er  heller  ikke  Spor  til,  at  det  behøvede  at  lade  Almisser 
indsamle  eller  at  søge  Hjælp  hos  de  andre  Kirker.  Kort 
efter  Branden  (1250)  anføres  derimod  en  betydelig  Gave 
fra  Esbern  Snares  Datter  Ingeborg,  med  den  særegne 
Bestemmelse  at  skulle  anvendes  først  til  Kirkens  Hvæl- 
ving 2),  dernæst  til  Højalterets  Udsmykkeise.  Selv  den 
Styrke  og  Enhed,  hvormed  Arbejdet  er  blevet  udført, 
taler  for,  at  det  ikke  har  været  afbrudt  eller  udtrukket. 
De  Gaver,  som  i  Løbet  af  det  fjortende  Aarhundrede 
anføres  under  den  ikke  usædvanlige  Formel:  »ad  fabri- 
cam«,  angaa  derimod  blot  Klosteret  i  Almindelighed,  og 
have    ikke    noget    særskilt    Hensyn    til    Kirkebygningen. 


^)  S.  11  i  Etatsraad  Estrups  Indledning  til  Vendelboes  Beskrivelse 
af  Mindesmærker  i  Sorø.  —  1  ethvert  Tilfælde  antyder  Flytningen 
en  Forandring,  som  dengang  er  foregaaet  med  Klosterets  tid- 
ligste Kirke. 

2)  S.  R.  D.,  IV,  482,  502.  1  Lund  havde  Erkebisp  Ufl'o,  som  døde 
1252,  paa  lignende  Maade  sørget  for  Hvælvingerne,  Vinduerne, 
Prædikestolen  og  Alterprydelser.     S.  R.  D.,  III,  575;  IV,  52. 

Denne  stod,  som  det  synes,  urørt  i  Løbet  af  to  hundrede 
Aar,  0^  først  imod  Slutningen  af  det  femtende  Seculum 
omtales  et  nyt  Foretagende,  da  Abbed  Oluf  ombygger 
eller  udvider  Højchoret').  Det  forandrede  Præg,  som 
denne  Del  af  Bygningen  har,  stemmer  med  den  historiske 
Angivelse.  Dette  Arbejde,  det  sidste,  som  udførtes  før 
Reformationen ,  har  ikke  havt  det  ældres  Varighed : 
Hvælvingen  og  Gavlen  maatte  fornyes  af  Frederik  den 
Tredie ,  og  begge  Dele  bære  derfor  hans  og  hans 
Dronnings  Navnetræk  2). 


')  S.  R.  D,,  IV,  538.     Oluf  var  Abbed  fra  1476  til  1490. 

^)  Denne  Reparation  har  efter  al  Rimelighed  været  samtidig  med 
det  nye  Alter  (1656),  Prædikestol  og  Chorgitter,  der  ligeledes 
bærer  det  kongelige  Navnetræk.  Det  flittige,  men  smagløst  ud- 
skaarne  Arbejde  i  Egetræ  ligner  aldeles  Abel  Schrøders 
Prædikestol  og  Altertavle  i  Holmens  Kirke  (1661-62).  De  nu- 
værende Chorstole  ere,  som  Arbejdet  viser,  fra  samme  Tid;  kun 
tvende  Endestykker  af  Pulte,  med  Maria  og  en  Apostel  halv- 
ophøjet udskaarne,  ere  ældre  Resier  og  kunne,  efter  Stilen  at 
dømme,  godt  have  hørt  til  de  Chorstole,  som  Abbed  Hemming 
Jacobi  lod  opsætte  (1464-67).     S.  R.  D.,  IV,  538. 


VIL 


Hellig -Aands  Kirken  i  Tisby  paa  (juUand  ')• 


Kirkens  Grundtegning. 

Da  den  Tid,  der  stod  til  Konstnerens  Raadighed,  ikke 
tillod  ham  at  udføre  en  streng  geometrisk  Fremstilling, 
grundet  paa  nøjagtige  og  fuldstændige  Udmaalinger,  har 
han  tilladt  sig  at  ledsage  sine  perspectiviske  Tegninger 
med   den   Plan   af  Kirken,    som    er    bekjendtgjort    i    det 


')  Hellig- Aands  Kirken  i  Visby  paa  Gulland.  Fire  Tegninger  af 
Architekt  J.  D.  Herholdt  med  Forklaring  af  Prof.  N.  Høyen.  Ud- 
givet af  Foreningen  for  Nordisk  Konst  1852. 

engelske  Hefteskrift:  The  ecclesiologist,  Nr.  64,  Febr. 
1848  (New  series  Nr.  28).  Det  er  Hr.  G.  J.  R.  Gordon, 
dengang  ved  det  engelske  Gesandtskab  i  Stockholm,  som 
har  meddelt  denne  Plan  af  Bygningens  underste  Afdeling 
og  i  tvende  Breve  ledsaget  den  med  den  fuldstændigste 
Beskrivelse,  som  der  er  leveret,  siden  Biskop  Joran 
Wallin,  hundrede  Asly  tidligere,  første  Gang  gjorde  op- 
mærksom paa  denne  ærværdige  Ruin.  Denne  Grund- 
tegning er  baade  fuldstændigere  og  nøjagtigere  end  Inge- 
nieur  Bechmans  hos  Wallin,  og  den  vil  bidrage  meget  ,til 
at  oplyse  de  følgende  Tegninger. 

Kirken  dannes  af  et  ottekantet  Skib  og  en  Chor- 
bygning,  hvis  langagtige  Firkant  slutter  sig  til  Otte- 
kantens østlige  Side.  Choret  har  havt  sin  egen  Indgang 
gjennem  den  lille  tilmurede  Dør  paa  Sydsiden;  mod  Østen 
har  det  udvendig  en  retsidet  Slutning,  men  indvendig  en 
stor,  dyb,  hvælvet  Runding  (apsis),  hvor  Alteret  har 
staaet,  og  med  et  stort  Vindue  i  Midten.  Foruden  dette 
har  Choret  kun  havt  to  Sidevinduer,  hvoraf  det  nordlige 
har  beholdt  sin  oprindelige  Form,  men  det  sydlige  har 
faaet  den  udvidet  i  en  senere  Tid.  I  Hjørnerne  ved 
Rundingen  kommer  man  ind  i  et  Par  Smaakamre,  der 
faae  et  yderst  sparsomt  Lys  gjennem  smalle,  smaa  Vin- 
duer mod  Østen;  det  sydlige  Kammer  har  en  Vindel- 
trappe i  Murtykkelsen,  og  ad  denne  kommer  man  op  i 
et  andet  lille  Værelse  oven  paa.  Ifølge  Gordon  skal  der 
oven  over  dette  endnu  være  Spor  af  et  tredie  Værelse. 
Disse  Rum  kunne  have  tjent  til  Sacristi  og  andre  kirke- 
lige Fornødenheder;  nu  benyttes  blot  det  nordlige,  hvor- 
over  der   er  slaaet  nogle  Bræder,    som   et  Slags  Lighus. 

Hovens  Skrifter      11.  "^  9 

Ottekanten  har  to  Afdelinger,  den  ene  oven  over  den 
anden.  Over  den  øverste  Afdeling  var  det  egentlige 
Loftsrum,  hvoraf  der  nu  kun  er  enkelte  Spor  tilbage.  Den 
bestaar  følgelig  af  et  Overskib  og  et  Underskib,  og  det 
er  det  sidstes  Grundtegning,  vi  her  betragte. 

Underskibet  har  havt  to  Indgange,  af  hvilke  den 
nordlige,  som  det  synes  den  simpleste,  i  en  senere  Tid 
er  bleven  tilmuret.  I  Nord-  og  Sydost  er  der  to  flade 
Rundinger  til  Altre,  hver  med  et  Vindue  i  Midten,  og 
imellemx  dem,  lige  mod  Østen,  aabner  Skibet  sig  i  en 
bred  Bue  ind  til  Choret.  I  Nord-  og  Sydvest  ligger  der 
Trapper  i  Murtykkelsen,  som  mødes  i  Vestsiden  og  føre 
op  til  Overskibet.  Disse  smalle  Trapper  danne  saaledes 
Forbindelsen  mellem  Ottekantens  tvende  Afdelinger;  de 
have  faaet  Lys  uden  fra  gjennem  to  smaa  Vinduer,  og 
desuden,  paa  den  nord-  og  sydvestlige  Side,  havt  aabne 
Buer  ind  til  Skibet  og  været  tilgængelige  fra  Gulvet. 
Ogsaa  uden  fra  har  man  kunnet  komme  til  dem  gjennem 
en  nu  tilmuret  Dør  tæt  ved  den  sydlige  Hovedindgang. 

Ottekantens  Plan  er  ikke  strengt  regelret,  men  lige- 
som fladtrykket  i  dens  østlige  Halvdel.  Fire  ottekantede 
Søjler  bære  Hovedbuerne,  hvorpaa  Hvælvingen  hviler; 
deres  Fordeling  viser  tydeligt,  at  Pladsen  imellem  dem 
danner  Hovedpartiet,  hvortil  de  fire  andre  Krydshvælvinger 
slutte  sig  som  ligestore  Korsfløje,  i  hvis  østlige  Hjørner 
begge  Sidealtrene  ligge,  og  i  hvis  vestlige  man  gaar  op 
ad  Trappen  i  Muren.  Midt  i  Hvælvingen  over  Hoved- 
partiet er  der  en  ottekantet  Aabning,  vel  syv  Fod  i 
Gjennemsnit,  hvorigjennem  man  ser  op  i  den  øverste  Af- 
deling, og  hvorved  begge  Skibene  samles  til  en  Enhed. 


131 

Hele  Grundplanens  Udstrækning  mellem  Øst  og  Vest 
beløber  sig  til  88  Fod.  Ottekantens  indre  Gjennemsnit 
er  størst  mellem  Nord  og  Syd,  43  Fod,  hvorimod  det 
imellem  Øst  og  Vest  næppe  er  over  40  Fod.  Aabningen 
ind  til  Choret  er  lidt  over  13  Fod  bred;  selve  Chorets 
indre  Længde  til  Alterrundingens  Dybde,  31  Fod;  dets 
Brede  21  Fod. 

De  to  Mure,  som  i  Øst  og  Vest  støde  op  til  Kirken, 
høre  til  Hospitalets  Havemur. 


Hellig'-Aands  Kirkens  syd]ig:e  Side. 

Saaledes  ser  Bygningen  ud  inde  i  Hospitalets  Have. 
Jordsmonnet  har   i   den    Grad   højnet   sig   rundt   omkring 

9* 

den,  at  dens  Fodstykke,  en  god  Alen  højt,  nu  er  aldeles 
begravet '). 

Oprindelig  har  enhver  af  Bygningens  otte  Sider  havt 
sin  Spidsgavl,  der  som  en  anselig  Kvist  har  sluttet  sig 
til  det  kegleformede  Tag,  der  løftede  sig  i  Midten.  Disse 
Gavle  dannede  en  takket  Krans  eller  Krone  omkring 
Bygningen,  saaledes  som  Linnerhjelm  alt  rigtig  har  be- 
mærket. Paa  Gulland  har  Larbro  Kirke ,  og  maaske 
flere  Landsbykirker,  endnu  en  lignende  Anvendelse  af 
Spidsgavle;  men  oven  for  dem  fortsættes  et  svært  otte- 
kantet Taarn ,  om  hvis  Oprindelighed  der  vel  kan  næres 
Tvivl.  Her  i  Sjælland  kan  et  Par  af  Taarnene  paa  Kal- 
lundborg  Kirke  give  os  en  fuldstændig  Forestilling  om 
den  Form,  hvoraf  der  paa  Hellig- Aands  Kirken  kun  er 
Spor  tilbage.  Hver  Gavl  har  havt  to  rundbuede  Vinduer, 
hvorigjennem  Loftet  fik  sit  Lys;  disse  ere  nu  tilmurede 
og  vare  det  allerede  i  Biskop  Wallins  Tid.  Den  nederste 
Del  af  Gavlenes  skraa  Sider  er  angivet  paa  Tegningen 
saaledes  som  den  endnu  kan  spores,  men  Hjørnemurene 
imellem  dem  kunne  næppe  være  oprindelige.  Skulle  de 
ikke  hidrøre  fra  samme  Tid  som  Vinduestilmuringen? 
Ottekantens  Højde  udgjør  nu  kun  lidt  mere  end  dens 
ydre  Gjennemsnit  (50  Fod);  men  før  Branden  maa  den, 
med  Fodstykke  og  Gavlspids,  have  rejst  sig  i  en  Højde 
af  henved  70  Fod,    det   egentlige  Tag   aldeles   fraregnet. 


•)  Da  dette  Fodstykke  bar  været  en  af  Kirkens  faa  ydre  Prydelser, 
er  det  afbildet  i  Slutnings  Træsnittet  [i  Originaludgaven],  saaledes 
som  det  endnu  ved  Eftergravning  findes  paa  Skibet;  Chorets 
Fodstykke  bar  været  simplere. 

Selv  dengang  har  den  altsaa  havt  en  vis  Brede  i  sine 
Forhold,  men  som  passede  til  Tidens  Fordringer  og  til 
hele  Bygningens  Udtryk,  da  den  ikke  skulde  hæve  sig 
med  den  Rejsning,  der  vilde  klæde  et  Taarn.  Hjørnerne 
ere  forstærkede  ved  flade  Murstiver,  som  med  deres 
smalle  Hovedstykker  endnu  ligne  Pilastre.  De  ere, 
ligesom  Fodstykket,  opførte  af  store,  veltilhugne  Kalk- 
sten og  danne  en  smuk  Ramme  til  Sidernes  Murflader, 
der  vel  ere  af  samme  Slags  Sten,  men  i  mindre  og  ulige 
Størrelser  og  kun  raat  tilhugne. 

Midt  paa  Sydsiden  er  Hovedindgangen  i  en  ret 
anselig,  aftrappet  Fordybning  med  halvrunde  Bueslag  og 
tre  Søjler  i  Hjørnerne  paa  hver  Side.  Den  Maade,  hvor- 
paa  selve  Dørens  Bue  er  udskaaret  i  tre  større  og  to 
mindre  Cirkelstykker,  betegner  et  af  de  Træk,  som  med 
Føje  udledes  af  Arabernes  Bygningsstil,  og  som,  navnlig 
i  sidste  Halvdel  af  det  tolvte  og  Begyndelsen  af  det 
trettende  Aarhundrede,  blev  hyppigt  anvendt  i  en  stor 
Del  af  det  nordlige  Europa.  Det  runde  Vindue  oven 
over  Indgangen,  7  til  8  Fod  i  Gjennemsnit,  hører  til 
Overskibet;  det  har  upaatvivlelig  ogsaa  havt  en  Ind- 
deling af  Cirkelslag,  men  denne  er  tabt. 

Nederst  paa  Sydvestsiden,  tæt  ved  Hjørnepilastren, 
sees  den  tilmurede  Dør,  som  uden  fra  førte  ind  til  Trappen 
i  Murtykkelsen.  Det  lille  Vindue,  i  hvis  Aabning  der  er 
indsat  en  Stenflise,  udskaaret  som  en  Firkløver,  hører  til 
samme  Trappe.  Hullet  paa  Muren  oven  for  Vinduet  er  et 
af  de  mange  Vidnesbyrd  om  den  haarde  Medfart,  Byg- 
ningen har  prøvet;  men  da  det  gaar  op  i  Hjørnet  af  en 
Murfordybning    inde   i   Overskibet,    som   senere   vil   blive 

omtalt,  tjener  det  tillige  til  omtrentlig  at  antyde  samme 
Skibs  Gulvlinie. 

Paa  den  sydøstlige  Side  hører  det  nederste  Vindue 
til  Under-  og  det  øverste  til  Overskibet.  Paa  den  nord- 
østlige Side  findes  tilsvarende  Vinduer.  De  ere  alle  fire 
indsatte  midt  i  de  flade  Alterrundinger,  saaledes  som 
allerede  Planen  antyder  det. 

Ogsaa  paa  Chorbygningen  er  den  øverste  Del  af 
Muren  nedstyrtet.  Dog  mangler  der  næppe  meget  i  dens 
oprindelige  Højde,  da  denne  Del  af  Kirken  stedse  har 
været  lavere  end  Ottekanten,  ligesom  ved  andre  Kirker 
af  lignende  Former  fra  samme  Tidsalder,  eller  fra  en 
endnu  tidligere.  Den  lille  Dør  har  en  smuk  Ramme  af 
huggen  Sten,  hvis  Overstykke  er  rundbuet  paa  Midten, 
retliniet  i  Hjørnerne.  Lignende  Form  findes  anvendt  ved 
Vinduer,  f.  Ex.  i  Bygninger  ved  Rhinen  fra  det  tolvte 
Aarhundredes  sidste  Halvdel  i).  Det  høje  Vindue  skylder 
en  senere  Udvidelse  sin  nærværende  Form,  paa  Nord- 
siden har  derimod  det  tilsvarende  Vindue  bevaret  sine 
mere  beskedne  Forhold. 


^)  Træsnittet  foran  Texten  [i  Originaludgaven]  viser  den,  tegnet  efter 
en  større  Maalestok,  og  angiver  tillige  hele  den  ydre  Side  af 
Indgangen  med  Fodstykket,   saaledes  som  det  findes  paa  Choret. 

Det  Indre  af  Hellig-Aands  Kirken  i  Visby. 

Det  er  det  Indre  af  Underskibet,  hvis  Grundrids  alt 
er  omtalt.  Tegnerens  Standpunkt  har  været  omtrent  i 
Hjørnet  mellem  den  vestlige  og  nordvestlige  Side.  Man 
ser  gjennem  Skibet  ud  i  Choret,  hvis  Hvælving  er  ned- 
styrtet, og  helt  hen  til  den  store  Alterrunding,  hvis 
Vindue    er   lukket  med  Bræder.     Til  venstre  skimtes  lidt 

af  det  Brædetag,  som  nu  dækker  det  lille  nordlige  Side- 
kaipmer.  Neden  under  Vinduet  er  der  et  Par  smaa,  fir- 
kantede Fordybninger,  tidligere  benyttede  som  Skabe,  og 
foran  dem  har  Alteret  staaet.  Den  aabne  Dør  fører  ind 
til  det  sydlige  Sidekammer. 

Inde  i  selve  Skibet  staar  den  for  Beskueren  fjerneste 
Søjle  foran  den  sydøstlige  af  de  to  flade  Alterrundinger. 
Vinduet  er  ogsaa  her  tilslaaet  med  Bræder.  Den  lille 
Murfordybning,  der  er  trekantet  for  oven,  og  som  sees 
neden  for  Vinduet  inde  i  Rundingen,  er  paa  Gordons 
Plan  urigtig  angivet  i  Væggen  ved  Siden  af.  Den  synes 
at  høre  til  det  Slags  Murskabe,  som  saa  ofte  findes  i 
Nærheden  af  Altrene,  og  hvor  man  kunde  gjemme  hellige 
Kar  eller  andre  Fornødenheder  til  Alterets  Tjeneste. 
Lidt  mere  til  højre,  lige  bag  ved  den  nærmere  Søjle, 
sees  den  ene  Side  af  Hovedindgangen,  hvis  hugne  Sten- 
karm nu  er  spoleret,  og  Brædestien,  som  man  maa  gaa 
ned  ad,  efter  at  Jordsmonnet  uden  for  er  voxet  op  over 
Dørtrinet.  Den  store  Aabning  i  den  midterste  Hvælving, 
der  ligesom  Bygningens  øvrige  Krydshvælvinger  ikke  har 
Ribber,  er  indfattet  med  en  udskaaret  Ramme  af  Kvader- 
sten, hvorigjennem  man  øjner  lidt  af  den  ene  Søjle,  af 
Loft  og  Væg  oppe  i  Overskibet. 

Ødelæggelsen  har  kun  levnet  enkelte  Spor  af  den 
Kalkbeklædning,  som  skjulte  de  raa  Mure;  Gulvfliserne 
ere  alle  borte;  selv  de  Partier,  som  ere  opførte  af  vel- 
tilhugne Kvadre,  have  ikke  ganske  kunnet  undgaa  Mis- 
handlingen. Men  man  føler  dog  tydelig,  at  det  er  disse 
Søjler,  med  Hoved-  og  Fodstykker  af  enkelte  Blokke,  og 
disse  dygtige  Bueslag,  som  have  været  Skibets  fortrin- 
ligste Smykke,  og  at  det  er  disse  og  lignende  Partier  af 

Bygningen,  der  bragte  Wallin  til  her  at  anvende  Biblens 
Ord  om  Salomons  Borge,  »de  vare  alle  af  kostbare  Sten, 
hugne  efter  Vinkel  og  savede  baade  indvendig  og  ud- 
vendig lige  fra  Grundlaget  til  Tagskjæget«.  Forholdene 
have  noget  Firskaarent.  Søjlerne  angives  til  fjorten  Fods 
Højde  og  fire  Fods  Gjennemsnit;  men  de  have  alligevel 
ikke  det  dværgagtige,  som  de  korte  Søjler  med  de  høje 
Kapitæler  og  Baser  i  andre  saavel  ældre  som  samtidige 
Monumenter,  da  baade  Hoved-  og  Fodstykke  her  er  bragt 
i  et  passende  Forhold  til  Skaftet.  Ledføjningen  har 
ingen  anden  Prydelse  end  den,  der  frembringes  ved  selve 
Leddenes  faa,  afvexlende  Former;  Buerne  ere  flade  og 
brede  som  simple  Gjorder;  men  alligevel  føler  man  ikke 
i  dette  Skib  det  Trykkende,  Kjælderagtige,  der  ofte  gjør 
Krypterne,  selv  naar  de  ere  ulige  prægtigere,  saa  uhygge- 
lige. Dette  Indtryk  af  større  Frihed  og  Lethed  maa  især 
tilskrives  det  heldige  Forhold  mellem  Breden  og  Højden. 
Man  bliver  desuden  snart  opmærksom  paa,  at  dette  Skib 
er  beregnet  paa  at  danne  en  samlet  Helhed  med  Skibet 
oven  paa,  og  at  Forskjellen  mellem  disse  tvende  Af- 
delinger ikke  er  større  end  den,  der  finder  Sted  mellem 
Langhusets  øvre  og  nedre  Afdelinger  i  flere  af  de  an- 
seligste  samtidige  Kirker. 

Buerne  mellem  de  fire  Søjler  ere  runde.  I  den 
smallere  Spænding  mellem  Pillerne  og  Ydermuren,  hvor 
Buerne  hvile  paa  Kragsten  i  Ottekantens  Hjørner,  nærme 
de  sig  til  Formen  af  en  staaende  Ellipse  og  faa  saaledes 
Udseendet  af  en  større  Højde.  Dette  er  maaske  Grunden 
til,  at  man  har  overskaaret  dem  med  en  smal  Tværliste 
noget  oven  for  deres  Udspring  baade  fra  Pillen  og  fra 
Kragstenen,  da  man  derved  ligesom  rykkede  Buens  Be- 
gyndelse lidt  højere  op.     Noget  Lignende  kan  paavises  i 


138 

andre  samtidige  og  ældre  Monumenter,  saavel  i  Italien 
som  i  Tyskland,  hvor  man  tillige  tydeligere  kan  efter- 
spore dets  Sammenhæng  med  de  Former,  der  i  det  fjerde 
og  femte  Aarhundrede  afløste  det  klassiske  Bjælkeværk 
over  Søjlerne. 

Chorbuen  er  i  Underskibet  den  eneste  spidse  Bue. 

Højden  under  den  midterste  Hvælving  anslaaes  af 
Gordon  til  omtrent  23  Fod. 


Det  Indre  af  Hellig-Aands  Kirken  (set  fra*  Choret.) 

Her  i  Chorbygningen,  hvor  det  fulde  Sollys  falder 
ind  i  det  aabne  Rum,  hvor  Græs  og  Urter  spire  op  af 
Muldet,  der  dækker  Gulvet,  frem  fra  selve  Væggen  og 
ud  af  de  forstyrrede  Murskifter,  her  føler  Beskueren  ret, 
at  han  staar  i  en  Ruin.  Tegneren  har  stillet  ham  ved 
Døraabningen  til  Kamret  paa  den  sydlige  Side  af  Choret, 
med  Ryggen  mod  den  store  Alterrunding,  og  hans  Øje 
glider  hurtigt  hen  over  de  nøgne  Mure.  Den  belyste 
Karm,  midt  i  den  store  Slagskygge,  hører  til  Vinduet 
paa  Sydsiden.  Af  Hvælvingen  er  der  kun  de  to  Udspring 
tilbage,  der  staa  som  et  Par  Kiler  i  Væggens  Hjørner 
og  hvile  paa  Kragsten,  hvis  Snit  ligner  Kragstenenes 
inde  i  Ottekanten.  Af  de  tvende  Chorbuer,  som  aabne 
sig  ind  til  Skibene,  have  vi  allerede  set  den  underste 
fra  dens  modsatte  Side  paa  det  foregaaende  Blad;  den 
øverste,  hvis  trykkede  krumme  Linie  danner  en  stærk 
Modsætning  til  Spidsbuen  neden  under,  har  sikkert  sluttet 
sig  tæt  til  Chorets  Hvælving,  der  saaledes  har  betinget 
dens  Form.  Den  hører  til  Overskibet.  Den  eneste 
Prydelse,  som  disse  Buer  have,  bestaar  i  et  simpelt  Krag- 
baand,  der  ikke  engang  fortsættes  paa  deres  ydre  Sider; 
en  Sparsomhed,  der  i  øvrigt  kan  findes  i  samtidige  Kirker, 
som  i  andre  Henseender  ere  langt  mere  udsmykkede. 

Gjennem  Spidsbuen  ser  man  ind  i  Underskibet. 
Trappen  til  højre,  bag  ved  de  ottekantede  Søjler,  danner 
den  nordvestlige  Arm  af  de  tvende  Trapper,  som  ligge  i 
Murtykkelsen.  Det  lille  Vindue,  som  uden  fra  belyser 
denne  Trappe,  har  sin  Flise  udskaaret  som  en  Sexkløver. 
Dybest  inde  ser  man  en  stor  Del  af  Vinduet  paa  Vest- 
siden. Det  er  det  største  af  dem,  som  i  denne  Bygning 
have  Lysaabningen  fyldt  med  en  udskaaret  Stenflise,  der 

minder  om  den  Lyst  til  lignende  Vinduesformer  efter  en 
større  Maalestok,  som  man  kan  træffe  i  Kirker  ved  Rhinen 
fra  Begyndelsen  af  det  13de  Aarhundrede ;  men  selv 
denne  større  Firkløver  lader  Dagen  kun  sparsomt  falde 
ind.  Udvendig  er  Karmen  indfattet  med  en  Rundstav. 
Oven  over  dette  Vindue  antyder  den  mørke  Skygning  et 
ikke  ubetydeligt  Brud  paa  Hvælvingen.  Gjennem  den 
store  ottekantede  Aabning  i  Loftet  skulde  man  kunne  se 
den  svage  Fortoning  af  Overskibets  Mur,  men  ved  en 
Glemsomhed  er  den  bleven  udeladt. 

Den  øverste  Chorbue  aabner  sig  til  en  videre  Udsigt. 
Forbi  den  ene  af  Overskibets  Søjler  og  op  imellem  Buerne, 
som  engang  bare  dets  Hvælving,  taber  Blikket  sig  i 
den  frie  Luft. 

Chorbygningen  har,  efter  Gordons  Formening,  været 
omtrent  36  Fod  inde  under  Hvælvingen. 

Overskibet  af  Hellig-Aands  Kirken  i  Visby. 


Hvælvingen  over  Hovedpartiet  mellem  de  fire  Søjler 
er  aldeles  nedstyrtet,  og  den  er  kun  tildels  bevaret  over 
Gangen  bag  ved  dem.  Græsset  skjuler  som  et  blødt 
Tæppe  Gulvet  omkring  den  ottekantede  Aabning  ned  til 
Underskibet,  og  intet  Spor  synes  mere  at  være  tilbage  af 
det  Rækværk  eller  den  Brystning,  som  engang  maa  have 

omgivet  den.  Bræderne  i  Forgrunden,  der  hvile  paa  et 
Par  Bomme,  dække  det  Hul,  som  paa  det  foregaaende 
Blad  skimtedes  neden  fra.  Chorbuens  Lavhed  forraader 
tydeligt  nok,  at  der  skulde  sees  ned  igjennem  den;  nu 
gaar  Blikket  hen  over  Lighusets  Skur  og  Chorbygningens 
forfaldne  østre  Del  og  helt  ud  til  en  Strækning  af  Stad- 
muren og  et  af  dens  Taarne. 

Overskibets  Grundplan  svarer  i  alt  det  Væsentlige 
til  Underskibets.  Ogsaa  her  er  der  to  flade  Alterrundinger, 
hver  med  sit  Vindue,  og  i  Tegningen  sees  den  nordøst- 
lige af  dem  til  venstre  af  Chorbuen,  bag  ved  Søjlen. 
Indgangen  er  paa  Vestsiden  i  Ryggen  af  Beskueren;  den 
er  rundbuet  for  oven,  og  Døren  er  et  Trin  over  den  lille 
Hvileplads,  hvor  begge  Trapperne  mødes.  Hovedlyset 
kom  fra  det  store,  runde  Vindue  paa  Sydsiden,  lige  over 
Hovedindgangen  til  Underskibet.  Op  til  Loftet  fører  en 
Trappe  i  Murtykkelsen  mod  Nordvest;  derimod  er  der 
ingen  Trappe  paa  den  sydvestlige  Side,  men  vel  en  Mur- 
fordybning med  smaa  Murskabe  i  Karmsiderne.  Denne 
Fordybning,  der,  som  en  langagtig  Firkant,  udfylder 
næsten  hele  Væggen,  sammenlignes  ikke  uden  Grund  af 
Gordon  med  de  Sæder  i  Væggen,  som  jævnligt  findes  i 
engelske  Kirker  paa  den  sydlige  Side  af  Choret  i  Alterets 
Nærhed,  og  som  man  kan  forfølge  op  til  den  sidste 
Halvdel  af  det  tolvte  Aarhundrede.  Den  dækkes  for 
oven  af  tvende  halvrunde  Buer,  der  i  Midten  have  støttet 
sig  paa  en  »vakker«  Marmorsøjle  med  firkantet  Fod,  som 
endnu  i  Wallins  Tid  stod  paa  sin  Plads.  Allerede  den- 
gang var  det  Hul  slaaet  igjennem  denne  Fordybnings 
vestlige  Hjørne,  som  er  angivet  udvendig  paa  Kirkens 
sydlige  Side.     Ogsaa  i  Sydvæggen,  neden  under  det  store 

runde  Vindue,  er  der  en  Fordybning  i  Muren,  men  dens 
Form  og  Størrelse  angives  forskjelligt  hos  Wallin  og 
Gordon. 

De  fire  Søjler,  som  her  oppe  ere  runde,  skulle  have 
samme  Højde  som  de  ottekantede  neden  under.  Fod- 
stykkernes Ledføjning  har  det  egne,  ligesom  nedtrykkede 
Snit,  der  saa  ofte  findes  i  Slutningen  af  det  tolvte  og 
Begyndelsen  af  det  trettende  Aarhundrede,  og  til  denne 
Charakter  hører  ogsaa  det  brede  Blad,  der  forbinder  det 
nederste  af  de  runde  Led  med  den  firkantede  Fodflades 
Hjørner.  Paa  Søjlehovederne  gaar  det  glatte  Rundstykke 
i  en  simpel  Udladning  over  til  Dækstenens  Kvadrat,  og 
hele  Snittet  viser  Overgangen  til  den  gothiske  Stils  frie 
selvstændige  Ledføjning.  Af  de  fire  Hovedbuer  staa  kun 
de  to  tilbage ,  som  sees  i  Tegningen.  De  ere  spidse, 
danne  i  øvrigt,  ligesom  Buerne  neden  under,  kun  flade 
Gjorder ,  men  have  en  større  Lethed  og  noget  mere 
Pynteligt,  hvortil  saa  vel  deres  Form  bidrager,  som  især 
den  stærke  Fals,  der,  indad  mod  Hovedhvælvingen,  giver 
dem  Udseendet  af  at  danne  et  dobbelt  Bueslag,  idet  den 
med  det  Samme  tilsyneladende  formindsker  Gjordbuens 
Brede.  Overskibet  maa  sikkert  have  havt  Udtrykket  af 
større  Lethed  og  Lyshed,  og  derved  svaret  godt  til  den 
større  Kraft  og  den  mere  dæmpede  Dag  i  Underskibet. 

Den  lave  Chorbue,  som  med  sin  trykkede,  elliptiske 
Linie  kun  hæver  sig  9  Fod  4  Tommer  over  Gulvet 
(Gordon),  har  ved  første  Øjekast  noget  Paafaldende. 
Dens  Højde  er,  som  vi  alt  forhen  have  bemærket,  be- 
tinget af  Chorbygningens  Hvælving,  som  den  har  sluttet 
sig  til.  Men  der  er  en  anden  Omstændighed,  som  for- 
tjener  lidt  nøjere    at  betragtes.     I  Wallins  Tid   stod   der 

endnu  midt  paa  dens  Grundflade  en  »liden  firkantet 
Pille«,  som,  efter  Grundridset  at  dømme,  har  havt  Form 
af  en  Rectangel  og  med  sine  lange  Sider  staaet  paa 
tværs  under  Buen.  Skulde  en  nøje  Undersøgelse  paa 
selve  Stedet  ikke  komme  efter  et  eller  andet  Spor,  der 
kunde  give  en  paalidelig  Oplysning  om  dens  Bestemmelse? 
Dersom  denne  lille  Pille  havde  havt  samme  Højde  som 
Kragbaandet  paa  Karmsiderne,  kunde  den  da  ikke  have 
tjent  til  Støttepunkt  for  de  to  Buer,  der  kunde  indskrives 
under  den  elliptiske?  Den  trekantede  Flade,  som  da 
vilde  opstaa  mellem  de  3  Bueslag  og  Pillen,  kunde  have 
været  smykket  eller  gjennembrudt  paa  forskjellig  Maade. 
Dette  er  kun  en  Gjætning,  men  som  ikke  strider  mod 
hele  Stilens  Charakter.  Forbindelsen  med  Choret  blev 
bevaret,  men  Chorbuen  tabte  sit  lave,  trykkede  Udseende; 
den  vilde  oppe  i  Overskibet  tage  sig  ud  som  en  aaben 
Arkade,  der  forbandt  et  højere  og  et  lavere  liggende 
Parti  i  samme  Bygning,  og  nede  i  Choret  vilde  den  se 
ud  som  et  anseligt  Vindue. 

Overkirkens  Hvælving  stod  endnu  for  hundrede  Asly 
siden,  men  Taget  manglede,  og  havde  sandsynligvis  manglet 
siden  Luerne  fortærede  det  i  1610.  Ingenieur  Bechman 
har  ogsaa  givet  en  Grundtegning  af  Loftet;  men  denne 
ottekantede  Flade,  med  Antydning  af  de  otte  Gavlvægge, 
som  alt  dengang  have  dannet  en  sammenhængende  Mur, 
og  de  tilmurede  Vinduer,  giver  ikke  Stof  til  videre  Be- 
tragtning. 


Hellig- Aands  Kirken  tillægges  en  høj  Alder  og  endnu 
hos  Gordon  gjentages  det,  at  den  er  opført  1046.  Hele 
Bygningens  Stil  modsiger  imidlertid  denne  Angivelse  paa 


145 

det  Bestemteste.  Rundbuen  hersker  vistnok  i  Under- 
skibets Gjorder,  alle  Vinduer  og  Døre  ere  dækkede  af 
den,  Krydshvælvingerne  savne  Ribber;  i  Ledføjningen, 
navnlig  i  Søjlefodstykket  i  Underskibet,  gjenkjender  man 
let  den  attiske  Fod,  og  alle  disse  Former  henhøre  til 
Rundbuestilen.  Men  i  den  Skikkelse,  i  de  Forhold,  som 
de  træffes  her,  kunne  de,  som  alt  foran  er  bemærket 
ved  nogle  af  dem,  findes  i  Bygninger  fra  det  tolvte  Aar- 
hundredes  Slutning,  ja  fra  det  trettendes  Begyndelse. 
Dette  senere  Præg,  som  den  ældre  Stils  Kjendetegn  her 
bære,  staar  desuden  saa  godt  i  Overensstemmelse  med 
den  nyere  Retning,  saaledes  som  den  viser  sig  i  Over- 
skibet ,  baade  i  Søjlernes  Charakter  og  i  Spidsbuens 
aabne  Form,  at  der  ikke  kan  være  Tvivl  om,  at  Byg- 
ningen er  af  en  Støbning,  og  at  vi  i  den  have  hele  Sær- 
kjendet  paa  Overgangsstilen  i  dens  allersidste  Tid.  Tages 
nu  tillige  det  tilbørlige  Hensyn  til  Byggestedet  og  til 
den  Indflydelse,  som  efter  al  Sandsynlighed  har  været 
virksomst,  saa  lader  det  sig  næppe  antage,  at  denne 
Kirke  er  bleven  opført  tidligere  end  i  den  første  Fjerde- 
del af  det  trettende  Aarhundrede. 

Den  nøje  Handelsforbindelse,  som  knyttede  Visby  til 
de  opblomstrende  tyske  Stæder  ved  Østersøen,  fører  let 
paa  den  Formodning,  at  tysk  Indflydelse  ogsaa  kunde 
gjøre  sig  gjældende  i  andre  Retninger,  og  at  denne  Paa- 
virkning  maatte  kunne  spores  i  de  Bygninger,  som  staa 
tilbage  fra  den  Tid.  Hellig-Aands  Kirken  selv  bestyrker 
denne  Formodning.  Der  er  foruden  andre  Enkeltheder 
især  et  Træk,  som  henleder  Tanken  paa  Tyskland,  og 
det  er  den  Krans  af  Gavle,  som  har  omgivet  Bygningens 
Tag.     Netop  i  det  Tidsrum,  som  her  nærmest  maa  tænkes 

paa,  Overgangen  fra  det  tolvte  til  det  trettende  Aar- 
hundrede  og  helt  ind  i  dette ,  anvendes  denne  Krans 
næppe  nogetsteds  saa  hyppig  som  i  Tyskland,  især  i 
Rhinegnene,  medens  den  bliver  sjeldnere  i  Belgien  og 
det  nordlige  Frankrig,  og  saa  godt  som  slet  ikke  findes 
i  England. 

Bygningens  Indretning  faar  ogsaa  sin  nærmeste  Op- 
lysning fra  samtidige  Bygninger  i  Tyskland.  Den  maa 
henføres  til  en  Klasse  af  Kirker,  som,  maaske  ikke 
strængt  nøjagtigt,  kaldes  dobbelte  Kirker.  Som  bekjendt 
findes  baade  i  Italien,  Frankrig  og  Tyskland  Klosterkirker 
og  Slotskapeller,  som  i  en  og  samme  Bygning  indeholder 
tvende  Kirker,  den  ene  oven  over  den  anden,  saaledes 
at  den  underste  paa  ingen  Maade  kan  henregnes  til 
Krypterne,  men  danner  for  sig  en  aldeles  fuldstændig 
Kirke  med  sin  særegne  Indgang.  Til  disse  dobbelte 
Kirker  henregnes  sædvanligt  en  egen  Klasse  af  Bygninger, 
som  man  især  er  bleven  opmærksom  paa  i  Tyskland. 
I  dem  findes  ogsaa  tvende  Kirker,  den  ene  oven  over 
den  anden,  men  som  tillige  ere  saaledes  forbundne  med 
hinanden  ved  en  Aabning  i  den  øverstes  Gulv,  at  de 
kunne  have  Højaltret  tilfælles.  Det  er  til  disse  Byg- 
ninger, at  Hellig-Aands  Kirken  maa  henregnes,  thi  vel  er 
ethvert  af  dens  Skibe  indrettet  til  særlig  Gudstjeneste, 
men  det  er  tillige  aabenbart,  at  de  begge  have  et  fælles 
Højalter. 

I  Tyskland  dannes  denne  Bygningsklasse,  saa  vidt 
man  hidtil  er  bleven  bekjendt  med  den,  af  Borgkapeller. 
De  tre,  som  ere  blevne  nøjere  undersøgte,  i  Landsberg, 
ikke  langt  fra  Saale- Floden,  i  Eger  og  i  Freiburg  ved 
Unstruth,   ere   opførte   mellem    1180   og   1220,    og   det  i 

Eger,  saa  forskjelligt  det  for  Resten  er  fra  Kirken  i  Visby, 
har  dog,  ligesom  denne,  Rundbuer  i  Underskibet,  Spids- 
buer i  Overskibet  og  en  ottekantet  Aabning  til  at  for- 
binde begge  Afdelinger.  At  disse  Slotskirker,  der  staa 
afsondrede  fra  den  øvrige  Slotsbygning,  ere  opførte  i  en 
langagtig  Firkant,  det  er  en  mindre  væsentlig  Forskjel 
fra  Hellig- Aands  Kirken;  af  større  Betydning  er  derimod 
den,  at  ethvert  af  Skibene  i  dem  har  sit  eget  Chor,  og 
at  Overskibet  vel  er  tilgængeligt  neden  fra  ad  en  indre 
Trappe,  men  tillige  har  sin  egen  Hovedindgang  uden  fra, 
som  oprindelig  har  været  forbundet  med  de  fyrstelige 
Værelser  ved  en  Svalegang  mellem  Kirken  og  Borgen, 
h\dlken  Gang  nu  er  forsvundet.  Det  øverste  Skib  har 
altsaa  været  bestemt  for  Borgherrens  Familie  og  hans 
mere  ansete  Omgivelse,  det  underste  Skib  har  derimod 
været  besøgt  af  Tjenerskabet  og  de  simplere  Folk  paa 
Borgen.  Hele  den  indre  Udsmykning  gjør  det  tillige  højst 
sandsynligt,  at  Højaltret  har  været  i  det  øverste  Chor. 

Men  ved  denne  Stilling  af  Højaltret  sondre  disse 
Borgkapeller  sig  ikke  alene  fra  Kirken  i  Visby,  men 
overhovedet  fra  alle  de  kirkelige  Bygninger,  som  i  andre 
Henseender  staa  dem  nærmest,  altsaa  fra  de  Kirker, 
hvis  Galleri  eller  øvre  Omgang  (triforium)  saaledes  følger 
alle  Skibets  Sider,  at  det  enten  gaar  hen  over  Choret, 
eller,  saafremt  dette  dannes  af  et  udbygget  Parti,  da 
ligger  imellem  det  og  det  egentlige  Skib.  Ogsaa  blandt 
disse  Bygninger  lader  der  sig  paavise  nogle,  hvor  Galleriet, 
som  her  svarer  til  Overskibet,  har  været  bestemt  for  de 
Fornemste.  Saaledes  Achens  Domkirke,  hvor  Kejser- 
thronen  stod  paa  Galleriet.  Saaledes  S.  Flaviano  ved 
Montefiascone ,   hvor  Pavens  Throne   staar  paa  Galleriet, 

der  har  en  saadan  Dybde,  især  mod  Vesten,  at  Kirken 
betragtes  ikke  som  en  Bygning  med  et  usædvanlig  stort 
Triforium,  men  som  en  dobbelt  Kirke.  Paa  begge  disse 
Steder  laa  Højchoret  under  den  øvre  Omgang,  og  maatte 
følgelig  blive  lavt.  S.  Flaviano  har  endnu  bevaret  sit; 
Domkirken  i  Achen  har  derimod  mistet  sit  lave  oprindelige 
Højchor,  der  oven  paa  havde  et  Ottesangschor,  som  svarede 
til  Omgangen,  der  havde  sit  eget  Navn:  »Overmynsteren«. 

Disse  tvende  Bygninger  staa  ikke  ene.  For  ej  at 
omtale  saadanne,  der  maa  betragtes  som  blotte  Efter- 
ligninger af  Domkirken  i  Achen ,  anføres  her  hellere 
Bygninger  fra  det  tolvte  xA.arhundrede,  som  den  runde 
S.  Tomaso  in  Limine  ved  Bergamo,  hvor  Højaltret  staar 
i  den  lavere,  langagtig  firkantede  Chorudbygning,  medens 
det  runde  Galleri  gaar  imellem  den  og  Skibet  og  har  sin 
egen  Alterrunding;  eller  den  højst  mærkelige  Mariekirke 
paa  Harlungerbjerget  ved  Brandenburg,  der  ligeledes  havde 
Højaltret  i  Choret  paa  Gulvet,  medens  det  dybe  Galleri 
havde  sit  eget  Alter;  eller  endelig  den  gamle  Sognekirke 
i  Regensburg  fra  det  trettende  Aarhundrede ,  der  med 
lige  saa  god  Ret  som  S.  Flaviano  kunde  kaldes  en  dobbelt 
Kirke,  og  hvor  Højaltret  ligeledes  staar  paa  Gulvet  neden 
under  det  omløbende  Galleri. 

Dersom  nu  Hellig-Aands  Kirken  nærmest  slutter  sig 
til  de  før  omtalte  Borgkapeller  ved  den  Maade,  hvorpaa 
Galleriet  er  udvidet  til  et  Overskib,  som  blot  gjennem 
Gulv-Aabningen  staar  i  Forbindelse  med  Underskibet, 
saa  staar  den  derimod  med  Hensyn  til  Højaltrets  Plads 
nærmest  ved  de  sidst  anførte  Kirker.  Imidlertid  skiller 
den  sig  ogsaa  fra  dem,  for  saa  vidt  som  Chorbygningen 
er  opført  i  en  saadan  Højde,   at  den  ved  en  egen  Chor- 

bue  kan  bringes  i  umiddelbar  Forbindelse  med  Over- 
kirken. I  flere  Kirker,  som  i  S.  Vitale  i  Ravenna, 
S.  Johannes  i  Florents,  S.  Gereon  i  Køln,  afbrydes  den 
øvre  Omgang  (triforium),  for  at  Choret  kan  aabne  sig 
mod  Skibet  i  hele  sin  Majestæt;  i  Hellig-Aands  Kirken 
derimod  har  enhver  af  Skibets  Afdelinger  sin  egen  Chor- 
bue.  Dette  aldeles  særegne  Træk,  som  finder  Sted  sam- 
tidigt med ,  at  Over-  og  Underskibet  ere  forbundne 
gjennem  den  ottekantede  Aabning,  og  at  Trappen  til 
Overskibet  er  tilgængelig  saavel  uden  som  inden  fra,  taler 
i  øvrigt  ogsaa  meget  for  den  Forestilling,  at  Overskibet  er 
opstaaet  ved  en  Udvidelse  af  Omgangen  (triforium),  og 
at  denne  Udvidelse  ingenlunde  er  foranlediget  ved  sær- 
egne liturgiske  Bestemmelser,  men  snarere  af  økonomiske 
Hensyn  eller  af  Byggestedets  Beskaffenhed.  Selv  Høj- 
altrets Plads  i  de  ovenanførte  Borgkapeller  forklares  vel 
rigtigst  af  det  nøje  Forhold,  hvori  Kirken  her  traadte  til 
Borgherren  og  hans  Familie,  og  ved  den  Omhu,  hvormed 
han  søgte  at  give  det  øverste  Alter  en  Ærværdighed  og 
Hellighed,  hvorved  dets  mere  udsmykkede  Rum  fik  sin 
egentlige  Betydning.  Da  Ludvig  den  9de  lod  ombygge 
sin  Slotskirke  i  Paris,  fik  den  jo  Navn  af  det  hellige 
Kapel  formedelst  de  dyrebare  Relikvier,  som  den  be- 
varede; men  disse  Relikvier  bleve  hensatte  paa  Altret 
i  den  øverste  af  de  tvende  Kirker,  som  denne  Bygning 
indeslutter,  og  hvor  Kongen  selv  samledes  med  sin  Familie 
og  sine  ypperste  Hofmænd  til  Andagt. 

Hvad  her  er  anført  til  at  forklare  Hellig-Aands 
Kirkens  Indretning,  støtter  sig  i  alt  det  Væsentlige  kun 
paa  en  Sammenligning  med  saadanne  forskjellige  Ind- 
retninger  af  omtrent   samtidige   Kirker   og  Kapeller,   der 

ikke  udkræve  en  nærmere  Oplysning  af  særegne  liturgiske 
Bestemmelser.  Hele  Bygningens  tidligere  Historie  har 
hidindtil  været  saa  aldeles  uoplyst,  at  dens  endnu  tilbage- 
staaende  Levninger  tillige  ere  det  eneste  Archiv,  hvorfra 
Underretning  har  kunnet  hentes.  Sagnet,  som  Gordon 
anfører,  at  Overskibet  skulde  have  været  bestemt  for  de 
Nonner,  som  hørte  til  den  milde  Stiftelse,  paa  hvis  Grund 
Bygningen  staar,  er  for  løst  til  derpaa  at  grunde  nogen 
videre  Undersøgelse.  Saadanne  Indretninger,  som  Non- 
nernes egne  Syngechor  i  deres  Klosterkirker,  eller  det 
dobbelte  Chor,  der  foreskrives  saadanne  Kirker,  som  ere 
fælles  for  Munke  og  Nonner,  og  som  ogsaa  kan  tindes  i 
Kirker,  der  alene  høre  til  Munkeklostre,  f.  Ex.  i  S.  Ca- 
tharine  Kirken  i  Lybek,  lade  sig  ikke  med  Føje  sammen- 
ligne med  det  dobbelte  Skib  i  Hellig-Aands  Kirken,  hvor 
desuden  den  indre  Forbindelse  mellem  begge  Afdelinger 
synes  at  maatte  danne  en  paafaldende  Afvigelse  fra  de 
sædvanlige  Klosterregler. 

Den  stærkt  fremtrædende  Chorbygning  er  et  Sær- 
kjende  ved  Hellig-Aands  Kirken,  hvorved  den  skiller  sig 
fra  Daabskirkerne,  som  enten  slet  ikke  have  nogen  Ud- 
bygning til  Choret,  eller  i  alt  Fald  ikke  lade  denne  frem- 
træde nær  saa  stærkt.  Ogsaa  ved  andre  runde  Kirker, 
i  hvilke  man  kan  eftervise  en  ældre  Paavirkning  fra  Con- 
stantinopel  eller  Ravenna,  har  Chorbygningen  ikke  nær 
det  Omfang  i  Forhold  til  Skibets  Størrelse.  Kan  man 
overhovedet  udenfor  Orienten  finde  Forhold,  som  det  her 
paapegede  ved  Hellig-Aands  Kirken,  tidligere  end  efter 
Midten  af  ellevte  Aarhundrede?  S.  Gereon  i  Køln,  hvis 
Chor  fra  1069  endnu  tildels  er  bevaret,  frembyder  mulig- 
vis  et   af   de   ældste    Exempler    i  Occidenten   paa   denne 

Kirkeform,  som  i  det  tolvte  Aarhundrede  bliver  hyppigere, 
og  som  i  England  paa  flere  Steder  har  faaet  Navn  af 
den  hellige  Gravs  Kirke,  en  Benævnelse,  der  næppe  er 
tilfældig,  da  Grundformerne  unægtelig  bringer  Tanken 
hen  paa  den  Bygning  i  Jerusalem,  som  alt  før  Kors- 
farernes Tid  blev  troet  at  hvælve  sig  over  Frelserens 
Grav.  Den  ældste  af  de  engelske  Gravkirker,  den  i 
Cambridge,  har  beholdt  sin  oprindelige  Rundbygning  fra 
omtrent  1120.  Her  i  Danmark  er  Kirken  i  Storehedinge 
den  anseligste  Bygning  af  denne  Art.  Ved  senere  Til- 
bygninger ,  ved  Ildebrand  og  derpaa  følgende  Istand- 
sættelse, er  dens  oprindelige  Udseende  i  høj  Grad  bleven 
forvansket;  men  dens  Grundplan  har  en  paafaldende 
Lighed  med  Hellig-Aands  Kirken,  navnlig  i  hele  Chorets 
Anlæg.  Den  er  noget  større;  det  ottekantede  Skib  har 
havt  en  Søjlekreds,  paa  hvis  Buer  Højkirken  har  hvilet;  men 
hvorledes  denne  har  været  indrettet,  er  det  umuligt  at  be- 
stemme med  de  faa  og  daarlige  Hjælpemidler,  der  ere  tilbage. 

Hellig-Aands  Kirken  er  ikke  den  eneste  i  Visby, 
der  med  sine  Grundformer  peger  hen  mod  Østen.  S.  Lars, 
som  ikke  er  meget  større,  viser  i  hele  sin  Plan  tydelige 
Spor  af  senere  byzantinsk  Paavirkning.  Et  mærkeligt 
Sidestykke  til  den  er  Kallundborg  Kirke,  og  disse  tvende 
Bygninger  kunde  vistnok  fortjene  en  større  Opmærksom- 
hed end  den,  som  hidindtil  er  vorden  dem  til  Del,  da  de 
staa  som  tvende  af  de  nordligste  Minder  om  den  vide 
Udstrækning,  hvori  østromersk  Indflydelse  har  vidst  at 
gjøre  sig  gjældende. 

Forfatteren  til  disse  Linier  har  ikke  selv  været  i 
Visby.  Foruden  de  Oplysninger,  han  skylder  Architekt 
Herholdt,  har  han  især  havt  Hjælp  af: 

J.  Wallin,  Gothlandska  Samlingar,  forstå  Delen. 
Stockholm  1747,  4. 

J.  C.  Linnerhjelras  Bref  under  nya  Resor  i  Sverge. 
Stockholm  1806,  4. 

D.  Soderberg,  Vagledare  i  Wisby  Ruiner.   Wisby  1845. 

G.  J.  R.  Gordons  Breve  i  the  Ecclesiologist,  Nr.  LXIV. 
February  1848,  meddelte  i  en  Anmeldelse  af  en,  som  det 
synes,  ikke  betydelig  Bog:  Sylvanus,  Rambles  in  Sweden 
and  Gothland.  Nogle  Aar  i  Forvejen  havde  allerede  en 
anden  engelsk  Rejsende,  S.  Laing  (a  tour  in  Sweden. 
Lond.  1839),  henledt  sine  Landsmænds  Opmærksomhed 
paa  Hellig-Aands  Kirken. 

A.  Mayers  Tegninger  af  det  Indre  af  Hellig-Aands 
Kirken  og  S.  Lars,  til  Voyages  de  la  commission  scienti- 
fique  du  Nord,  synes  mere  beregnede  paa  at  frembringe 
malerisk  Virkning  end  paa  at  gjengive  et  tro  Billede  af 
Bygningens  Charakter. 


VIII. 


Hans   BrtLggemanns  Altertavle   i  Domkirken 

i  Slesvig '). 


Altret  bestaar  af  tre  Dele:  Fodstykket  (Predella), 
den  Del,  der  indeholder  Christi  Lidelseshistorie,  og 
den,  der  indeholder  Fremstillingen  af  den  yderste 
Dom.  Naar  Fløjdørene  ere  lukkede,  giver  endnu  hele 
det  Ydre  af  Altret  en  Fremstilling  af  Dommedag. 

Altrets  med  Egetræ  beklædte  Fundament  er  12  Fod 
3  Tommer  bredt,  3  F.  IT.  dybt  og  4  F.  11  T.  højt. 

Predellens  Fodgesims  er  1  F.  7  T.,  Predellen  selv  er 
6  F.  IT.  høj,  12  F.  3  T.  bred  og  2  T.  dyb.  I  Gesimsen 
ere  følgende  Ord  indskrevne  med  5  T.  høje  Munkebog- 
staver: (paa  venstre  Side)  Opus  hoc  (i  Midten)  insigne 
confectum  est  anno  incarnacionis  dominice  1521  ad  (paa 
højre  Side)  Dei  honorem. 

Predellen  er  delt  i  fire  Felter,  og  i  Midten  forsynet 
med  et  lukket,  konstigt,  forgyldt  Jerngitter.  Hoved- 
gesimsen er  19v  Fod  lang   og  næsten  1  Fod  høj,   prydet 


')  Efter  »Der  Briiggemannsche  Altar  in  die  Domkirche  zu  Schleswig, 
nach  der  Erklårung  der  Professor  Hoven,  von  J.  v.  Schroder«, 
oversat  af  Udgiveren.  Altertavlen  er  lithograferet  og  udgivet  af 
Bohndel  i  37  Blade,  1826. 

med  gjennembrudt  Løvværk,  der  snor  sig  om  en  Stav. 
Predellen  har  to  Dørre,  der  dog  lade  det  1  F.  3  T. 
brede  Gitter  aabent,  for  at  det  bag  ved  staaende  Christus- 
barn  kan  blive  synligt'). 

Altrets  Hoveddel,  der  indeholder  Lidelseshistorien, 
bestaar  af  tre  Dele,  hvoraf  de  to  danne  Fløjene,  og 
maaler,  naar  den  er  aabnet,  24  F.  i  Bredden  og  18 J  F. 
i  Højden.  Den  bestaar  af  et  stort  Midtbillede,  som  ind- 
tager hele  Højden  (Felterne  7 — 8),  og  mindre  Felter  paa 
Siderne.  Disse  ere  ordnede  i  to  Rækker,  tre  og  tre, 
saaledes  at  Felterne  1 — 6  komme  til  Højre  for  Hoved- 
billedet, 9 — 14  til  Venstre.  Over  de  yderste  af  disse 
komme  de  lidt  smallere  Felter  15  og  16,  og  oven  over 
dem  de  endnu  mindre  17  og  18. 

Den  Del,  der  forestiller  Dommedag  og  ender  med 
Crucifixet,  er  omtrent  20  Fod  høj.  De  gjennembriidte 
Felter  med  det  konstige  Løvværk  og  de  canelerede  Sno- 
ninger, de  høje  ranke  Piller  give  denne  Del  et  over- 
ordentlig skjønt  Udseende. 

A.     Christi  Lidelse  og  Forherligelse. 

1.     Judas'   Kys    og   Forræderi. 

Judas,  der  holder  en  Pung  i  den  venstre  Haand, 
omfavner  Christus  og  kysser  ham;  denne  staar  sagtmodig 
og   rolig    og    slutter   den   venstre   Haand    om   den  højres 


^)  Dette  Ghristiisbarn  er  klædt  i  et  hvidt  Klædebon,  og  holder  i  den 
venstre  Haand  Verdenskuglen,  medens  det  med  den  højre  uddeler 
Velsignelsen.  Medens  Altret  endnu  var  i  Bordesholm,  skal  der 
have  været  et  andet  Barn,  som  kunde  udgyde  Taarer,  naar  det 
ikke  hvert  Aar  fik  et  guldbroderet  Klædebon  og  andre  rige  Gaver. 

Pegefinger.  To  Vægtere ,  der  staa  bag  ved  Christus  og 
Judas,  og  en  tredie,  der  nærmer  sig  for  fra,  opløfte 
Hænderne  for  at  gribe  Christus.  Til  Højre  for  Christus 
synker  Malchus  til  Jorden;  han  taber  en  Løgte,  han  har 
holdt  i  Haanden,  opløfter  den  venstre  Arm  og  søger  at 
undgaa  et  Hug,  som  Petrus  fører  efter  ham.  Sex  væbnede 
Vægtere,  af  hvilke  en  bærer  et  paa  en  høj  Stang  anbragt 
Fyrfad  med  Flammer  som  Fakkel,  staa  i  Baggrunden 
som  mer  eller  mindre  deltagende  Tilskuere.  Det  Hele 
er  en  fortrinlig,  overordentlig  vel  opfattet  Fremstilling; 
især  har  Judas'  Ansigt  meget  Udtryk  og  Betydning. 

Dette,  lige  som  alle  de  andre,  9  T.  dybe  Relief  be- 
staar  af  to  Stykker,  af  hvilke  det  ene  indeholder  Christus, 
Malchus,  Judas,  eu  af  de  angribende  Vægtere  og  en  Til- 
skuer,  det  andet  de  andre  ti  Figurer. 

De  to  smaa  Figurer  i  Indfatningen  —  paa  hele  Altret 
ere  disse  Indfatningsfigurer  udarbejdede  med  særegen 
Omhu  —  forestille  her  Profeter. 

2.     Christus  bunden  for  Kaifas. 

Christus  staar  i  Forgrunden  imellem  to  Vægtere,  der 
holde  ham  bunden;  den  ene  af  dem  opløfter  forbitret  og 
med  en  haanende,  raa  Mine  Haanden  for  at  give  ham  et 
Slag  paa  Kinden.  I  Mellemgrunden  til  Højre  sidder  Kaifas 
paa  en  højrygget  Stol.  I  Forgrunden  staa  to  Vægtere,  af 
hvilke  den  ene  peger  hen  paa  Frelseren.  I  Baggrunden 
staar  ved  Siden  af  Kaifas  en  Skriftlærd,  der  anklager 
Christus.  Fem  Vægtere  staa  i  Baggrunden,  af  hvilke 
den  forreste  synes  at  melde  Kaifas  Noget.  Kaifas  sønder- 
river sin  Klædning,  og  hans  aabnede  Mund  synes  at  ud- 

tale  de  Ord:  »Han  bespotter  Gud«.  Det  Hele  er  for- 
træffelig componeret  i  Sammenhæng. 

To  Stykker;  det  ene  indeholder  CHristus,  to  Krigs- 
mænd, af  hvilke  den  ene  skeler,  og  to  Vægtere,  det 
andet  syv  Figurer. 

Indfatningsfigurer :  Apostlerne  Andreas  og  Bar- 
tholomæus. 

3.     Christi  Hudflettelse. 

Christus  staar  i  Forgrunden  bunden  til  en  høj  Søjle; 
to  Bødler  ved  Siden  af  ham;  den  ene  blottet  paa  Halsen, 
den  ene  Skulder  og  Benene,  slaar  Frelseren  med  et  Ris, 
den  anden  med  en  Svøbe  (Knut);  en  tredie,  i  Forgrun- 
den til  Højre  for  Christus,  binder  knælende,  med  en  i 
det  fordrejede  Ansigt  vel  udtrykt  Anstrængelse,  et  Ris^). 
Til  Højre  for  Søjlen  staar  Pilatus  med  roligt  Blik  og 
Armene  over  Kors  som  Tilskuer;  ved  Siden  af  ham  en 
Høvedsmand,  der  taler  med  ham;  bag  ved  Søjlen  Opsyns- 
manden ved  Hudfletningen,  med  stærkt  Mundskjæg  og 
iklædt  en  vid,  folderig  Klædning;  den  venstre  Arm  er 
bøjet,  og  den  udstrakte  Haand  viser  en  svag  Bevægelse. 
Ved  Siden  af  ham  en  Vægter  med  et  Ris,  talende  med 
en  Anden.  Inderst  i  Baggrunden  ser  man  endnu  en  til 
Pilatus'  Følge  hørende  Figur  og  en  af  Bødlernes  Hjælpere 
med  blottede  Arme.  Forholdene  i  de  to  forreste  Bødler 
ere  ikke  ganske  tiltalende  og  noget  overdrevne;  for 
øvrigt  er  den  til  Højre  staaende  ikke  uden  Liv  og  Fyrig- 
hed.    Christi   Skikkelse   er    i   dette   Billede   ikke   ganske 


)  Noodt  anfører    i    Bordesh.   Merkw.,    S.  45,    at   for   denne   Figur 
skulde  der  en  Gang  være  budt  240  Rd. 


157 

lykkedes;  men  Pilatus'  Charakter  er  godt  udtrykt,  og  de 
øvrige  Ansigter  passe  til  Fremstillingen. 

To  Stykker,  det  ene  Christus  og  tre  Bødler,  det 
andet  syv  Figurer. 

Indfatningsfigurer :  to  Profeter. 

4.     C  li  ri  s  ti  Tornekroning. 

Christus  sidder  i  Forgrunden  paa  en  Træbænk,  ind- 
svøbt i  en  vid  Kaabe;  han  har  et  Rør  i  den  højre  Haand, 
den  venstre  bøjede  Arm  hviler  paa  Knæet.  Hans  Ansigts- 
træk, især  de  optrukne  Øjenbryn  og  den  halvt  aabnede 
Mund  udtrykke  Smerte,  men  Hengivenhed.  To  Krigs- 
karle have  lagt  ham  Tornekronen  paa  Hovedet,  hvorved 
dette  bøjer  sig  til  højre  Side;  den  ene  af  dem  holder 
Kronen  med  en  lang  Tang  paa  hans  Hoved,  og  den  anden 
driver  ved  Slag  med  en  Knippel  Tornene  ind  i  For- 
løserens Hoved.  Otte  andre  Personer  ere  til  Stede  som 
mer  eller  mindre  ligegyldige  Tilskuere.  Den  til  Højre 
for  Christus  ved  Sidevæggen  staaende  Figur  med  en 
Rulle  i  Haanden  skal  sandsynligvis  forestille  en  Skrift- 
klog. Bag  ved  ham  staar  Pilatus,  og  ved  Siden  af  ham, 
lige  bag  ved  Christus,  en  Landseknægt,  der  betragter 
den  Retslærde  med  et  tvetydigt  Blik,  til  Venstre  for 
Christus  en  anden,  der  holder  to  Spyd  og  ser  med  Del- 
tagelse paa  Frelserens  Lidelser. 

To  Stykker,  det  ene  Christus,  de  to  Karle,  der  pine 
ham  og  den  Skriftkloge,  det  andet  syv  Figurer. 

Indfatningsfigurer:  en  Engel  med  en  Lut  og  en 
Helgen. 

5.     Ecce  homo  eller  Christi  Bespottelse. 

Fra  en  logeagtig  Bygning  bliver  den  pinte  Frelser, 
i  Krigskappe  og  med  Tornekronen,  af  Pilatus  fremvist 
for  Folket;  en  Retsperson  opløfter  Kappen,  hvorved  man 
ser  det  hudflettede  Legeme.  Pilatus'  Ord:  »Se,  det  er 
Eders  Konge!«  opvække  de  Omkringstaaendes  Haan,  der 
imidlertid  viser  sig  mere  drillende  end  forbitret.  En 
Skriftklog,  der  staar  foran  Pilatus,  synes  med  Alvor  at 
udtale  de  Ord:  »Vi  have  ingen  Konge,  men  en  Kejser«, 
og  en  til  Venstre  nær  ved  Sidevæggen  staaende  Krigs- 
mand synes  med  Harme  og  krampagtig  aabnede  Hænder 
at  raabe:   »Korsfæst  ham!« 

To  Stykker;  det  ene  indeholder  de  fire  i  Forgrunden 
staaende  Tilskuere,  det  andet  de  ni  andre  Figurer. 

Indfatningsfigurer :  en  Mand  i  fyrstelig  Dragt  og  en 
Apostel. 

6.     Pilatus'  Haandvaskning. 

Pilatus  sidder  paa  Dommersædet,  foran  ham  ligger 
en  Hund.  Han  vender  sit  Hoved  til  Venstre  for  at  høre, 
hvad  der  meldes  af  det  ankommende  Bud,  som  hans 
Hustru  har  sendt  for  at  fortælle  hendes  Drøm.  En 
Tjener  hælder  Vand  over  Pilatus'  Hænder,  som  derved 
vil  tilkjendegive  det  forsamlede  Folk  sin  Uskyldighed  i 
den  Retfærdiges  Blod.  Krigsfolk  omgive  Dommersædet, 
og  til  Venstre  føres  Frelseren  bort.  Udtrykket  i  An- 
sigterne paa  Pilatus,  Sendebudet  og  Tjenerne  er  det 
bedst  Lykkede  i  denne  Fremstilling. 

To  Stykker,  det  ene  Christus  med  de  tre  Krigsmænd, 
der  føre  ham  bort,  det  andet  med  syv  Figurer. 

Indfatningsfigurer:  en  Apostel  og  en  ungdommelig 
Helgen. 

Hovedbilledet  i  Midten  af  Altret  indeholder  i  to 
store  Afdelinger 

7.     Gangen  til  Golgatha  og 
8.     Korsfæstelsen. 

I  Baggrunden  af  begge  Afdelinger  ser  man  en  taarn- 
lignende  Bygning,  der  forestiller  Jerusalems  Port;  fra  en 
af  Vinduesaabningerne  blæser  en  Taarnvægter.  Den  største 
Del  af  Toget  er  allerede  igjennem  Porten,  der  endnu  er 
stærkt  besat  med  Krigsfolk.  I  Mellem-  og  Baggrunden 
sees  to  Rækker  Landseknægte,  blandt  hvilke  nogle  ud- 
mærke sig  ved  raa  og  fordrejede  Ansigter.  Mellem  disse 
to  Rækker  ere  tre  Figurer  til  Hest.  Den  forreste  synes 
at  forestille  en  fornem  Skriftklog  med  et  Udtryk  af 
Hovmod  og  Ligegyldighed  i  Ansigtet,  den  bageste  en 
Høvedsmand,  den  midterste  Pilatus  med  en  Stridshammer 
i  højre  Haand  som  Anfører  for  Toget.  Denne  vender  sit 
Hoved  og  sænker  sit  Blik  med  Opmærksomhed  paa  den 
Forstyrrelse,  der  indtræder  i  Toget,  da  Christus,  midt  i 
Forgrunden,  er  segnet  under  Korsets  Vægt.  Med  et  Ud- 
tryk af  stor  Smerte  og  stor  Udmattelse  i  Ansigtet  støtter 
Frelseren  sig  paa  sin  højre  Haand.  En  Krigskarl  prøver 
paa  at  trække  ham  frem,  medens  en  anden,  der  staar 
bag  ved  Korset,  søger  at  træffe  ham  med  en  svær  Kølle. 
I  Forgrunden  bag  ved  Christus  knæler  den  hellige  Vero- 
nica og  holder  med  begge  Hænder  et  udbredt  Klæde  frem 
for  at  aftørre  Forløserens  Ansigt.  Bag  ved  hende  staar 
den  aldrende  Simon  fra  Kyrene  og  løfter  Korset  med 
begge  Hænder;  hans  Mine  udtrykker  Angst,  thi  to  Krigs- 
karle, den  ene  foran  ham  med  en  stor,  til  Korsfæstelsen 
bestemt   Hammer   i   Haanden,    den    anden   bag  ved  ham. 

true  ham  med  Slag  for  at  drive  ham  til  at  bære  Korset 
videre.  Til  Højre  bag  ved  Korset  er  en  Gruppe,  hvori 
Maria  og  Johannes  udmærke  sig  ved  deres  dybt  følte 
Smerte,  der  danner  den  største  Modsætning  til  Krigs- 
karlenes Raahed.  I  den  yderste  Gruppe  til  Venstre  ere 
Krigsfolk  og  Bødler,  af  hvilke  en  bærer  en  flettet  Kurv 
med  et  Par  store  Nagler.  I  Baggrunden  til  Venstre 
sees  Krigsfolk  i  en  opadstigende  Linie  for  derved  at  an- 
tyde Togets  Bevægelse  henimod  Golgatha. 

Frelserens  Korsfæstelse  kan  man  dele  i  tre 
Hovedgrupper.  I  den  første  ser  man  Christus  paa  Korset. 
Døden  har  allerede  endt  hans  Lidelser,  og  hans  Øjne  ere 
lukkede;  Engle  opfange  hans  Blod  i  Bægere.  Alle  de, 
der  omgive  Korsets  Fod,  baade  i  For-  og  Mellemgrunden, 
ere  spændte  og  bevægede  ved  Forløserens  Død;  deres 
Hoveder  ere  vendte  imod  Frelseren.  Paa  hver  Side  af 
Korset  holder  en  Mand  til  Hest;  den  ene  har  stødt  sit 
Spyd  i  Frelserens  Side;  den  anden,  Høvedsmanden,  viser 
med  sin  højre  Haand  op  paa  Korset  og  synes  at  sige: 
»Sandelig,  denne  var  Guds  Søn«.  Den  Rytter,  der 
holder  ved  Siden  af  ham,  synes  mere  ligegyldig.  I  For- 
grunden knæler  Maria  Magdalene  og  rækker  sit  Hoved 
og  sine  Arme  ud  efter  den  Korsfæstede.  I  den  anden 
Gruppe,  til  Højre  for  Christi  Kors,  hænger  den  anger- 
fulde Røver,  Gismas,  ligeledes  paa  et  Kors,  men,  ikke 
saa  taalmodig  som  Frelseren ,  har  han  revet  det  ene  af 
sine  Ben  løst.  Han  synes  at  være  døende;  en  Engel 
modtager  hans  Sjæl.  I  Forgrunden  ser  man  Johannes 
og  Maria  Salome  i  Færd  med  at  opløfte  den  segnede 
Maria.      Yderst    til    Højre    to    Krigsmænd    i    Strid    om 

Christi  Kappe ;  begge  have  fat  i  Kappen ;  den  Ene  støder 
med  en  Dolk  efter  den  Anden,  og  denne  afværger  Stødet 
med  den  venstre  Haand,  men  holder  med  den  højre  fast 
paa  Kappen,  og  synes  at  udstøde  et  frygteligt  Skrig  af  den 
aabne  Mund.  I  den  tredie  Gruppe,  til  Venstre  for  Christus, 
vrider  den  forstokkede  Røver,  Jesmas,  sig  fortvivlet  paa  sit 
Kors;  en  Djævel  bortfører  hans  Sjæl.  Ved  Foden  af  dette 
Kors  er  der  flere  Figurer  til  Hest  og  til  Fods.  De  to  for- 
reste, der  mest  fortjene  Opmærksomhed,  ere  en  Kriger  i 
livlig  Samtale  med  en  siddende  Mand  i  gejstlig  Dragt; 
denne,  hvis  Ansigt  udtrykker  den  højeste  Smerte,  holder  en 
Pergamentsrulle  paa  Skjødet  og  synes  at  optegne  Frelse- 
rens Lidelseshistorie  [eller  ogsaa  at  vise,  hvorledes  de 
gamle  Skrifters  Spaadomme  ere  blevne  opfyldte].  I  den 
dybeste  Baggrund  hænger  Judas  med  sønderrevet  Legeme 
paa  et  Træ.  —  Over  Christi  Kors  svæver  den  hellige 
Aand;  til  Højre  og  Venstre  sees  Sol  og  Maane;  oven  for 
i  Skyerne  viser  sig  i  halv  Figur,  omgivet  af  Straaler, 
Gud  Faders  Billede,  holdende  Verdenskuglen  i  venstre 
Haand  og  løftende  den  højre  til  Velsignelse. 

Fremstillingen  afsluttes  for  oven  med  en  rigt  ud- 
skaaret  Baldachin.  Oven  over  denne  sees  den  kronede 
Madonna  i  Solglansen 5  staaende  paa  Halvmaanen  med 
Sceptret  i  højre  Haand  og  paa  den  venstre  Arm  Christus- 
barnet,  der  uddeler  Velsignelsen.  Hendes  Overklædning, 
som  hun  har  trukket  op  til  Sæde  for  Barnet,  omgiver 
den  nederste  Del  af  Legemet  paa  en  meget  malerisk 
Maade;    overhovedet   er   dette  Billede   fortræffelig   udført. 

Indfatningsfigurer:  Jakob,  Paulus,  den  hellige  Ste- 
fanus ,  den  hellige  Antonius ,  og  for  oven  to  andre ,  ube- 
kjendte  Helgene. 

Heyens  Skrifter.     II.  ;[1 

9.     Christi  Nedtagelse  fra  Korset. 

I  Baggrunden  Klipper.  En  af  Disciplene  bærer 
Christus,  hvis  afsjælede  Legeme  er  udtrykt  særdeles 
skjønt,  og  hvorpaa  især  Armenes  Stivhed  fortjener  Be- 
undring, paa  sine  Skuldre  ned  fra  Korset.  Stigen  bøjer 
sig  under  Byrden;  ogsaa  i  Disciplens  Ben  er  Bøjningen 
fortræffelig  udtrykt.  Maria  og  Johannes  staa  deltagende 
ved  Siden.  Til  Venstre  for  Stigen  knæler  en  from  Mand; 
bag  ved  ham  staar  Nikodemus,  og  over  hans  Arme  hænger 
Linklædet,  hvori  Christus  skal  svøbes;  den  skjønne 
Bøjning  af  hans  venstre  Haand  fortjener  at  bemærkes. 
Ved  Siden  af  Korset  staar  Josef  af  Arimathia  med  Salve- 
krukken, og  ved  Siden  af  ham  en  Mand  i  Franciskaner- 
dragt. Bag  ved  Johannes  og  Maria  to  andre  sørgende 
Kvinder ,  og  mellem  Josef  og  Munken  en  mandlig 
Tilskuer. 

To  Stykker,  det  ene  indeholdende  Maria,  Disciplen 
med  Liget,  den  knælende  Mand  og  Nikodemus,  det  andet 
de  andre  sex  Figurer. 

Indfatningsfigurer:  to  Apostle. 

10.  Christi  Salvelse  og  Marias  Sorg. 
Midt  i  Forgrunden  sidder  Maria  som  Pietas  med 
Ligets  Skulder  paa  sit  Skjød;  til  Højre  for  Maria  staar 
Johannes  og  holder  sin  venstre  Haand  under  Christi 
Hoved;  til  Venstre  staar  Maria  Magdalene  og  aabner  en 
Salvekrukke,  hun  har  i  Haanden.  I  Baggrunden  tre 
mandlige  og  fire  kvindelige  Figurer  fordelte  i  to  Rækker; 
man  kjender  Nikodemus  med  Salvekrukken  og  Josef  af 
Arimathia;  en  af  de  kvindelige  Figurer  gjør  en  Bevægelse 
med  Sløret  som  for  at  tørre  sine  Øjne. 

To  Stykker,  det  ene  med  de  fire  Hovedpersoner,  det 
andet  med  de  syv  Bipersoner. 

Indfatningsfigurer :  to  Profeter. 

11.     Christi  Gravlægning. 

Under  en  Klippe  er  Graven  anbragt,  hvori  Christus 
bliver  lagt  af  Josef  og  Nikodemus.  En  tredie  Figur  med 
langt  Skjæg  og  i  Munkedragt  staar  til  Hojre  ved  den 
smalle  Side  af  Graven;  hans  Haandbevægelser  synes  at 
angive,  hvorledes  Christus  skal  lægges  i  Graven.  Bag 
ved  disse  Figurer  staa  Maria,  Johannes,  Maria  Magdalene 
og  en  gammel  Mand  i  Munkedragt ,  og  tæt  under  Klip- 
perne endnu  to  kvindelige  Skikkelser.  Oven  over  Klip- 
perne ser  man  et  Palisadeværk  med  en  Port,  hvorigjennem 
en  Mand,  efter  Dragten  at  dømme  en  Retsperson,  træder 
frem,  maaske  for  at  forsegle  Graven.  I  de  fire  Først- 
nævntes Ansigter  er  der  meget  Udtryk;  hos  dem  alle 
sees  en  dyb,  men  stille  Smerte;  Josefs  Stilling  og  Hoved- 
bevægelse er  fortræffelig. 

To  Stykker,  det  ene  indeholdende  Liget  og  de  med 
samme  syslende  Figurer,  det  andet  de  sex  øvrige  Figurer. 

Indfatningsfigurer:  to  Profeter. 

12.     Christus  i  Underverdenen^). 

I  Forgrunden  staar  Christus  med  Mærkerne  af  sine 
Saar  og  med  Sejrsfanen  lænet  til  sin  højre  Arm.  Han 
bukker  sig  for  at  hjælpe  en  gammel  Ærkefader,  der  ær- 
bødig hilser   ham,    frem   af   en   stor  Murport,    hvis  Dør- 


)  1  det  nye  Testament  er  denne  Begivenhed  ikke  beskrevet,  men  i 

Nikodemus'  Evangelium,  Kap.  18  ff. 

fløj  er  sønderslaaet.  Bag  ved  Christus  staar  Johannes 
den  Døber  og  peger  paa  ham,  idet  han  vender  Blikket 
op  ad,  som  om  han  vilde  forkynde  Jordens  Beboere  For- 
løserens Gjerning.  Noget  mere  tilbage  staar  Eva  i 
Stilling  som  den  mediceiske  Venus,  til  Højre  for  hende 
Adam,  og  bag  ved  dem  endnu  tre  mandlige  Figurer, 
hvoriblandt  Moses,  og  desuden  en  kvindelig  Skikkelse. 
Oven  over  Porten  ser  man  en  afskyelig  Djævel,  der 
svinger  et  gaffeldannet  Vaaben  imod  Ærkefædrene.  I 
denne  Fremstilling  er  den  fra  Porten  fremtrædende  Ærke- 
fader  den  bedst  lykkede  Figur. 

To  Stykker,  det  ene  med  Adam,  Eva,  Døberen, 
Christus  og  Ærkefaderen,  det  andet  med  de  øvrige  fem 
Figurer. 

Indfatningsfigurer :  to  Profeter. 

13.     Christi   Opstandelse. 

Christus  staar  foran  en  lukket  Grav  imellem  to 
Vægtere,  der  sidde  og  sove.  Han  bærer  Kongekaabe,  i 
venstre  Haand  Sejrsfanen;  den  højre  løfter  han  til  Vel- 
signelse, medens  han  aabner  Munden  til  Tale.  Bag  ved 
Graven  to  andre  Vægtere,  af  hvilke  den  ene  sover  med 
bortvendt  Ansigt,  den  anden  derimod  i  rolig  Stilling 
holder  Haanden  for  Øjnene,  som  om  han  blev  blændet 
af  Glansen  fra  den  Opstandne.  I  Baggrunden  langt 
borte  de  tre  Marier  med  Salvekrukker. 

To  Stykker,  det  ene  med  Christus  og  de  to  forreste 
Vægtere,  det  andet  med  de  fem  øvrige  Figurer. 

[Indfatningsfigurer:  en  ubekjendt  Helgen  og  en  Engel 
med  Roser  og  Liliestængel. J 

14.  Den  vantro  Thomas. 

Christus  med  en  over  den  højre  Skulder  tilbagekastet 
Kongekaabe  lægger  Apostlen  Thomas'  Haand  i  Saaret  i 
sin  Side  og  ser  spørgende  paa  ham.  Til  Venstre,  ved 
Siden  af  Christus ,  staar  Peter  og  slaar  Hænderne  sam- 
men, og  til  Højre,  ved  Siden  af  Thomas,  en  anden 
Apostel,  hvis  Bevægelse  udtrykker  Forundring.  Bag  ved 
disse   Figurer    staa    i   to   Rækker    de   ni   øvrige   Apostle. 

« 

Det  Hele  er  udført  særdeles  skjønt. 

To  Stykker,  det  ene  med  de  lire  først  beskrevne, 
det  andet  med  de  øvrige  ni  Figurer. 

Indfatningsfigurer :  den  hellige  Stefanus  og  en  ube- 
kjendt  Profet. 

15.  Christi  Himmelfart. 

Maria  og  Apostlene  ere  forsamlede  paa  Oliebjerget; 
ved  Marias  højre  Side  knæler  Petrus.  Omgivet  af  en 
Straaleglorie  og  opløftende  den  højre  Haand  til  Vel- 
signelse svæver  Christus  op.  Maria  og  Apostlene  se 
efter  ham. 

Med  Undtagelse  af  Christus  ere  alle  Figurerne 
skaarne  af  ét  Stykke. 

Indfatningsfigurer:  to  Kirkelærere. 

16.    Den  hellige  Aan  ds  Udgydelse  over  Apo  stiene 

paa  Pintsedag. 

Maria  er  fremstillet  siddende  med  den  hellige  Skrift 
paa  Skjødet,  og  rundt  omkring  Apostlene  med  Hovederne 
vendte  mod  Himmelen;  foran  Maria  staa  [Petrus  og] 
Paulus.     Den  hellige  Aand  svæver  over  dem,  omgivet  af 

en  Glorie.  Paulus'  Hoved  er  meget  skjønt;  ellers  hører 
denne  Fremstilling  ikke  til  de  bedste. 

Det  ene  Stykke  indeholder  Maria,  Petrus  og  Paulus, 
det  andet  de  øvrige  Apostle. 

[Indfatningsfigurer :  to  Kirkefædre,] 

17.  Petrus 

er  fremstillet  siddende  med  en  aaben  Bog  for  sig;  i  den 
højre  Haand  holder  han  en  Nøgle. 

18.  Paulus 

sidder  lige  over  for  ham;  hans  højre  Haand  ligger  paa 
Sværdhæftet. 

B.     Predelleu. 

19.     Abraham  og  Melchisedek. 

Igjennem  en  klippefuld  Egn  vender  Abraham  med 
sine  Stridsmænd  tilbage  fra  Krigen,  hvori  han  har  frelst 
sin  Brodersøn  Loth.  I  fuld  Rustning,  men  med  blottet 
Hoved,  træder  han  frem  for  et  med  Tæppe  bedækket 
Bord,  over  hvilket  Melchisedek  i  rig  østerlandsk  Dragt 
rækker  ham  et  Bæger  Vin.  Til  Højre  for  Melchisedek 
staar  En  af  hans  Følge,  som  har  lagt  to  Brød  paa  Bordet 
og  holder  et  i  Haanden.  I  Baggrunden  Staden  Salems 
Port.     Det  er  en  meget  smuk  Fremstilling^). 

To  Stykker,  det  ene  indeholdende  Abraham,  Mel- 
chisedek, tre  af  den  Førstes  og  lire  af  den  Sidstes  Følge, 
det  andet  sexten  Figurer. 


1)  Efter  Sagnet  er  Abrahams  Billede  el  Portræt  af  Statholderen 
Johan  Rantzau,  og  Melchisedeks  Abbeden  i  Bordesholm  Kloster 
Albertos.  Iblandt  Følget  skulle  ogsaa  findes  Konstnerens  eget 
og  nogle  af  hans  Medhjælperes  Portræter. 

Indfatningsfigurer:  den  hellige  Georg  og  en  bevæbnet 
Ridder  med  et  Kors  paa  sit  Skjold. 

20.     Paaskefestens   Indstiftelse. 

Moses  staar  bag  ved  et  Bord  med  sin  Klædning  op- 
kiltet  og  en  Stav  i  den  højre  Haand.  Foran  ham  paa 
Bordet  et  Trug,  formodentlig  med  usyrede  Brød,  frem- 
deles et  fladt  Fad  med  et  ituskaaret  Lam,  et  Brød  og 
en  Skaal.  Omkring  Bordet  staa  i  to  Rækker  tyve 
Israeliter  med  opkiltede  Klæder,  Sko  paa  Fødderne  og 
Vandringsstave ,  som  i  forskjellige  Stillinger  snart  spise 
med  Hænderne,  snart  forlange  at  spise  eller  række  Andre 
det.  Denne  Fremstilling  hører  til  de  skjønneste;  især 
ere  Hovederne  og  Hænderne  udmærkede,  saa  vel  som 
den  interessante  Afvexling  i  Figurernes  Bevægelser. 

To  Stykker,  det  ene  med  otte  Israeliter,  det  andet 
med  de  øvrige. 

Indfatningsfigurer:  en  hellig  Konge  og  en  anden  ube- 
kjendt  hellig  Mand  i  fornem  tysk  Dragt. 

21.     Nadverens   Indstiftelse    og  Fodvaskningen. 

Ved  et  rundt  Bord,  oven  over  hvilket  der  hænger 
en  trearmet  Lysekrone,  sidder  Jesus  med  sine  Apostle; 
Johannes  hviler  med  Hovedet  ved  Frelserens  Bryst. 
Christus  synes  at  have  udtalt  de  Ord:  »Sandelig,  jeg 
siger  Eder,  En  af  Eder  skal  forraade  mig« ,  og  forskjel- 
lige Sindsbevægelser  ere  derved  fremkaldte  hos  Apostlene. 
En  af  dem  holder  et  Lys  i  Haanden;  efter  den  store 
Hat  at  dømme,  der  hænger  om  hans  Hals,  synes  det  at 
være  Jakob.  Judas  har  Pengepungen  i  den  venstre  Haand. 
—  Ved  den  anden  Handling,  Fodvaskningen,  \iser  Peters 

Ansigt  Undseelse  over  at  Christus  knælende  vasker  hans 
Fødder. 

To  Stykker,  det  ene  med  Christus,  Peter  og  fire 
Apostle,  det  andet  med  Christus  og  syv  Apostle. 

Indfatningsfigur  mellem  dette  Felt  og  Gitteret:  en 
Martyr. 

22.     Kjærlighedsmaaltid. 

Tolv  mandlige  og  kvindelige  Figurer  sidde  omkring 
et  rundt  Bord,  hvorpaa  der  foruden  andre  Kar  staa  to 
store  Bægere.  Midt  for  Bordet  sidder  en  Mand  i  Biskops 
Ornat,  som  velsigner  Brødet  og  rækker  det  til  en  Matrone, 
der  ved  Udtrykket  i  Ansigtet,  ved  en  svag  Bøjning  med 
Hovedet  og  ved  Hændernes  Bevægelse  synes  at  udtrykke 
ærbødig  Taksigelse.  Blandt  de  andre  Figurer  udmærker 
sig  særlig  en  Munk  med  tvedelt  Skjæg. 

To  Stykker,  det  ene  med  sex  Figurer,  det  andet 
med  de  øvrige  og  deriblandt  Biskoppen. 

Indfatningsfigur  mellem  dette  Felt  og  Gitteret:  den 
hellige  Lavrentius. 

€.     Dommedag. 

Naar  Fløjene  ere  lukkede,  fortsættes  den  architek- 
tonisk  skjønne  Indfatning  igjennem  de  som  lette  Smaa- 
taarne  eller  Spidser  forlængede  Baand,  indtil  det  Hele 
ender  i  en  højtstræbende,  med  Egeblade  prydet  Spids. 

Lavest  imellem  disse  gothiske  Spidser,  til  Højre  og 
Venstre  for  det  lukkede  Midtparti,  finde  vi  Adam  og 
Eva  staaende  i  aabne  Felter,  hver  paa  sit  Fodstykke. 
Adam  holder  i  højre  Haand  en  Figengren.  Figuren 
(3  Fod  høj)   er   skaaret    ud    af  ét   Stykke    og  viser,    at 

Konstneren  har  havt  meget  gode  Kundskaber  om  Men- 
neskets Bygning.  Eva  har  et  Æble  i  den  ene  Haand  og 
en  Gren  med  Blade  i  den  anden.  Dette  Billede  er 
mindre  godt  udført  end  det  foregaaende:  Panden  er  frem- 
trædende, Haaret  ligger  i  Partier,  Kinderne  ere  meget 
fyldige,  men  Næsen  er  meget  fin,  og  er  for  lille  imod  de 
øvrige  Ansigtsdele ;  ogsaa  Armene  ere  for  smaa.  Skjøndt 
Forholdene  ikke  ere  strengt  iagttagne,  er  dog  hele  Figuren 
ret  rank. 

Efter  denne  Antydning  af  Syndefaldet  kommer  Dom- 
men oven  for.  Over  den  aabne  Bue  i  Midten  sidder, 
thronende  paa  en  Regnbue,  Chris  tus  som  Verdens- 
dommer;  under  hans  Fødder  Jorden  som  Skammel,  saa- 
ledes  som  det  er  fremstillet  i  Johannes'  Aabenbaring. 
Hans  Klædebons  Foldekast  er  udmærket.  Under  Jord- 
kuglen knæle  to  Gjenopstandne  (smaa  Figurer).  Til 
Venstre  og  Højre,  noget  lavere  end  Christus,  staa  to 
Engle  med  Basuner,  og  under  dem  knæle  i  tilbedende 
Stilling  Maria  og  Johannes,  med  Hensyn  til  Holdning  og 
Behandling  af  Draperierne  mesterlig  udførte.  Paa  de 
to  yderste  Spidser  staa  to  Engle  med  halvt  udbredte 
Vinger  og  med  Marterredskaberne;  den  til  Højre  holder 
Korset  og  Spydet,  den  til  Venstre  holder  Søjlen  og 
Stangen  med  Eddikesvampen. 

Ved  disse  faa  Figurer  har  Konstneren  paa  en  sær- 
deles betegnende  Maade  fremstillet  Dommedag. 


IX. 


OmJ,  gamle   Forandringer   i    nogle    af   vore 
Landsbykirker  ^). 


i/et  er  bekjendt,  at  vore  Landsbykirker,  saa  ensartet 
end  deres  Udseende  forekommer  den  Forbirejsende,  dog 
i  Tidernes  Løb  have  undergaaet  mange  Forandringer,  og 
at  navnlig  deres  Taarne  som  oftest  tilhøre  en  meget 
senere  Tid  end  de  ældste  Fartier  af  Langhus  og  Chor; 
mindre  bekjendt  er  det  maaske,  hvor  tidlig  enkelte  af 
dem  ere  blevne  udvidede  eller  ombyggede  i  deres  Indre. 
En  Kirke,  der  blandt  andre  i  saa  Henseende  fortjener 
Opmærksomhed,  er  Udby  Kirke  mellem  Kallundborg  og 
Tis  Sø.  Sagnet  og  en  Indskrift,  der  er  indmuret  i 
Vaabenhuset,  angiver  Esbern  Snare  som  Kirkens  Byg- 
herre i  Aaret  1179;  men  denne  Sten  er  fra  en  meget 
senere  Tid ,  og  Bygningen  selv ,  med  Undtagelse  af 
Taarnets  øverste  Del,  der  er  i  gothisk  Stil,  vidner  langt 
paalideligere  om,  at  den  virkelig  har  en  Alder,  som 
svarer  til  denne  Angivelse.  Den  har  et  dobbelt  Skib, 
hvis  rundbuede  Krydshvælvinger  bæres  af  fire  svære,  op- 
murede Søjler,    hvoraf  den   sidste   staar  foran  den  brede 


)  Af  Dansk  Maanedsskrift,  4de  Bind,  1856. 


171 


172 

Chorbue.  Foran  dette  dobbelte  Skib  ligger  under  Taarnet 
en  noget  lavere  Forstue  ^ ) ,  som  staar  i  Forbindelse  med 
Skibene  ved  tvende  tilsvarende  Arkader,  og  hvis  fire 
Krydshvælvinger  have  et  fælles  Støttepunkt  i  den  op- 
murede Søjle,  som  staar  i  Midten.     Choret,  der  er  højere 


end  denne  Forstue,  men  lavere  end  Langhuset,  er  lige- 
ledes rundbuet  og  krydshvælvet,  og  har  en  femsidet  Af- 
slutning,   hvis   Ydersider    endnu    bære    tydelige    Spor    af 


')  En  nøjere  Undersøgelse  vil  maaske  vise,  at  denne  Benævnelse  er 
vilkaarlig,  og  at  denne  Afdeling  har  havt  en  anden  Bestemmelse. 
Baade  ud-  og  indvendig  paa  Vestsiden  sees  tydelige  Spor  af  en 
firkantet  Aabning,  men  som  er  for  lille  til  at  kunne  være  brugt 
som  Indgang. 

den  oprindelige  Maade,  livorpaa  den  har  været  smykket 
med  en  Række  af  smaa  flade  Pilastre  og  Rundbuer  for 
neden,  og  over  dem  med  Rundstave  paa  Hjørnerne,  og 
imellem  dem  med  det  bekjendte  romanske  Bueornament 
for  oven  paa  hver  Side.  Nu  er  det  vanskeligt  at  af- 
gjøre,  hvor  mange  Vinduer  denne  Chorslutning  har  havt, 
eller  om  den  maaske  har  nøjedes  med  ét  Vindue  lige 
mod  Østen  1).  Alt  det  her  Anførte  er  af  Mursten  og  én 
Støbning.  Alt  harmonerer  her,  Alt  peger  hen  paa  Slut- 
ningen af  det  tolvte  Aarhundrede,  hele  Charakteren  er 
solid,  simpel,  svær;  Enkelthederne,  hvori  det  Pyntelige 
dog  har  traadt  frem,  Fod-  og  Hovedstykker,  Kragbaand, 
Gjordbuer  og  Ribber ,  have  desværre  lidt  mere  eller 
mindre  og  ere  ved  den  tidt  gjentagne  Overkalkning  blevne 
utydelige  eller  sløve,  eller  ved  Gulvets  Forhøjning  til 
dels  skjulte,  eller  ere  halvt  og  helt  forsvundne,  som  ud- 
vendig paa  Chorets  Afslutning. 

Men  det  Mærkeligste  ved  denne  Bygning  er,  at  den 
er  tilsat  og  indsat  i  en  ældre  Bygning  af  raa  Kampe- 
sten''^),  der  blot  paa  Hjørnerne  har  havt  tilhugne  Kvadre 
og  ret  omhyggelige  Kilestene  af  Kalk  over  de  smaa 
rundbuede  Vinduer  og  over  de  tvende  rundbuede  Ipd- 
gange  paa  Langhusets  Nord-  og  Sydside.  Man  kan 
endnu  skimte  ret  tydeligt  den  gamle  Kampestens  Gavl 
paa  Taarnets  Vestside,  og,  inde  paa  Hvælvingen  over  en 
endnu  senere  Murstens  Tilbygning  paa  Langhusets  Nord- 


\)  En  Besynderlighed  ved  dette  Chor  er,  at  dets  Sider  løfte  sig  saa 
højt  over  dets  Hvælving,  at  der  inde  over  Hvælvingen  sees  Spor 
af  et  Bjælkeloft,  og  Murene  fortsættes  endnu  højere,  som  om  der 
her  havde  været  et  ordentligt  Rum  til  et  eller  andel  Øjemed. 

-)  Rullesten,  Englændernes  rubble-work. 

side,  sees  tvende  af  de  gamle  Vinduer  i  deres  oprinde- 
lige Skikkelse.  Chorbuen  sees  ogsaa  i  Langhuset  i  dens 
oprindelige  Form  og  med  dens  Kiler  af  tilhugne  Sten. 
At  denne  Kampestens  Bygning  er  ældre  og  ikke  sam- 
tidig med  Murstensarbejdet,  opdages  ved  at  lægge  Mærke 
til  Vinduerne  paa  Nordsiden,  der,  efter  al  Sandsynlighed, 
blot  ere  skjødesløst  udvidede  i  en  sildigere  Periode,  men 
indtage  deres  gamle  Plads  ^),  og  som  alle  sidde  skjævt 
under  Hvælvingsbuerne ;  endnu  tydeligere  bliver  dette  i 
Choret,  hvor  Pladsen  til  den  indsatte  Hvælving  har  været 
saa  indskrænket,  at  Vægpillerne  og  Buen  endog  træde 
frem  foran  den  oprindelige  Chorbue  og  dennes  Piller; 
endelig  er  den  femsidede  Chorslutning  af  Mursten,  som 
i  Stilen  svarer  aldeles  til  det  øvrige  Murstensarbejde, 
aabenbart  en  Udvidelse,  der  er  traadt  i  Stedet  for  den 
oprindelige  Slutning  af  Kampesten  rimeligvis  i  halvrund 
Form. 

Med  Hensyn  til  det  dobbelte  og  hvælvede  Skib  for- 
tjener Skibby  Kirke  i  Horns  Herred  her  nærmest  at 
anføres.  Det  er  ogsaa  en  senere  Indbygning  i  en  ældre 
Kirke,  men  denne  Indbygning  er  i  gothisk  Stil  og  fra  det 
fjortende  Aarhundrede,  og  Choret  har  beholdt  sin  op- 
rindelige halvrunde  Afslutning.  Her  vidner  tillige  Ud- 
malingen om  den  forskjellige  Alder,  idet  Chorslutningens 
Halvkuppel  (Apsis)  har  bevaret  sin  oprindelige  Udmaling 

')  Da  Kirken  blev  hvælvet,  blev  den  tillige  forhøjet,  som  ogsaa 
Murstensskifterne  oven  paa  Kampestensmurene  vise;  de  gamle 
Vinduer  bleve  derfor  ikke  i  Langhuset,  som  ellers  saa  ofte  i  vore 
Landsbykirker,  til  dels  skjulte  bag  ved  de  senere  indsatte  lave, 
svære  Korshvælvinger;  kun  i  den  vestlige  Del  bleve  nogle  Vin- 
duer skjulte  ved  indretningen  af  den  oven  for  antydede  lavere 
Afdeling  under  Taarnet,  samt  ved  senere  Tilbygning. 


^ 

fra  Slutningen  af  det  tolvte  eller  Begyndelsen  af  det 
trettende  Aarhundrede ,  og  har  heldigvis  bevaret  den 
under  en  senere  Udmaling,  der  nu  kun  er  kjendelig  i 
enkelte  Fragmenter,  men  dog  tydelig  nok  til  at  over- 
bevise os  om,  at  den  er  samtidig  med  Malerierne  paa 
Chorets  gothiske  Krydshvælving  og  Vægge,  der  saa  af- 
gjørende  bære  det  fjortende  Aarhundredes  Charakter'). 
Med  Hensyn  til  Forandringens  Alder  bør  vi  derimod 
vende  Blikket  hen  til  den  bekjendte  Fjenne sløvlille 
Kirke.  Ogsaa  denne  har  oprindelig  været  blot  en  simpel 
Bygning  af  raa  Kampesten,  og  der  er  Intet  i  hele  dens 
første  Anlæg,  som  tyder  hen  paa,  at  man  har  havt  nogen 
anden  Tanke  end  at  opføre  den  af  det  varige  Material, 
som  man  havde  i  Overflødighed,  og  som  ikke  kostede 
Andet  end  Ulejligheden  at  samle  det  og  bringe  det  hen 
paa  Byggepladsen.  Forandringen  er  her  ikke  saa  gjennem- 
gribende  som  i  Udby;  men  af  det,  der  er  tilbage ,  ser 
det  ud,  som  om  man  har  lagt  særegen  Vægt  paa  at  det, 
der  blev  gjort,  skulde  vække  Forestillingen  om  en  rig 
og  anselig  Bysherre.  Man  har  ikke  udvidet  Kirken ;  dens 
oprindelige  Mure  ere  blevne  staaende,  og  man  kan  endnu 


')  Overkalkningen,  som  med  sin  tykke  Skoipe  dækkede  disse  raa, 
men  fra  Indholdets  Side  højst  mærkelige  Malerier,  er  med  exem- 
plarisk  Omhu  bleven  aftaget  af  Maler  Zeuthen,  der  tillige  har 
sørget  for  at  bevare  disse  Malerier  i  Tegninger,  der  ere  udførte 
med  samvittighedsfuld  Møjagtighed.  Det  vilde  være  højst  ønske- 
ligt, om  disse  Tegninger  snart  kunde  blive  udgivne.  Vore  Naboer 
have  her  gjort  det  første  Skridt,  idet  den  utrættelige  Man  del  gren 
i  sine  Monuments  Scandinaviques  du  moyen  age  har  meddelt  de 
gamle  Vægmalerier  i  Bjeresjø  Kirke  i  Skaane.  De  naa  i  ethvert 
Tilfælde  op  til  det  13de  Aarhundredes  første  Halvdel,  og  for- 
tjene en  større  Opmærksomhed  end  den,  der  hidindtil  er  blevet 
skjænket  dem. 

i  Vestsiden  forfølge  Sporene  af  Gavlmurens  Tilspidsning; 
men  man  anlagde  i  Langhusets  vestlige  Ende  en  Tribune, 
der   kom   til    at   hvile   paa   to    Søjler  med   Granitskafter, 


der  indbyrdes  ere  forbundne  med  en  Murstensbue,  og 
som  forbindes  med  Kirkens  Langsider  og  Forside  ved 
lignende  Buer,  som  ende  paa  Kragsten,  der  ere  indsatte 

i  KampestensræggeDe.  Hele  denne  Tribime  er,  mei 
Undtagelse  af  de  to  Sejler,  opfon  af  Mursten,  blandet 
Mied  enkelte  Kalksten,  og  MnrstensskifterDe  blot  opfene 
til,  men  ikke  indbundne  i  Langsidernes  Vægge.  Ind  mod 
Lug^iifiet  har  den  havt  tre  rundbuede  Aabninger,  hvoraf 
den  ene  endnu  er  beraret  og  smykket  meå  tre  smia 
Søjler,  hvis  Skafter  saa  vel  som  Hored-  og  Fodstykker 
ere  af  brændt  og  glasseret  L-er.  men  noget  af  det  zirligste 
Art^ejde,  som  "ri  have  tilt^age  fra  Middelalderen.  Hvert 
Hovedstykke  er  smykket  med  et  nyt  Menster  af  Blad- 
værk, der  i  hele  sin  Charakter  og  ved  sin  skarp»e,  nette 
Behandling  kjendelig  erindrer  om  den  frie.  livlige  og 
smukke  Maade,  hvorpaa  man  i  Slutningen  af  det  12te 
A  århundrede  benytte-de  Efterligningec  af  det  korinthiske 
KapkæL  Pillen,  der  skiller  denne  bevarede  Aabning  fra 
forsvimdne  Nabo,  bærer  endnu  en  fin,  glat  Kaik- 
ig, d«"  ogsaa  sees  paa  de  smaa  Tæminger  og  Buer 
over  Søjlerne,  og  man  opdager  endog  Sporet  af  den 
rode  FarreKnie,  som  har  begrænset  Væggen  mod  Loftet, 
og  som  man  ftddstændigere  kan  se  i  den  modsatte  Ende 
af  Lan^ns^  paa  Chorbuens  Mur.  Det  er  paa  denne 
Mur  samt  Kge  i  Krogen  op  til  den  paa  den  nordlige 
Langside,  at  de  sidste  Levninger  endnu  findes  af  gamle 
Vægmalerier.  Vistnok  ere  de  svage  o£  utydelige:  men 
^ed  at  lægge  Mærke  til  Figurernes  Holdning,  f.  Ex.  en 
knælende  Helgens  p»aa  den  nordlige  Side,  og  en  thronende 
Fignrs  hen  imc»d  }^Iidten  af  Chorbuen.  ved  at  se  den  Omhn 
og  Glathed,  hvormed  Kalkpudseu  er  sat  p«aa  en  ældre, 
tykkere .    simplere  Kalkgrund .    der   er   bleven  udpikket  * ) 

Deaae  »ipiKråf  Graae  ku  man  cb4b«  ia^  pn  llerr  Steder  i 
I,  mIt  pu  ét  xMste  Putier  af  Vestsiiea.     Eo  laaet 
n.  12 

for  desto  fastere  at  holde  paa  den  nye  Puds,  fristes  man 
let  til  i  den  underste  Kalkgrund  at  se  Levninger  af 
Kirkens  oprindelige  indre  Decoration  og  i  de  endnu  syn- 
lige Figurer  at  formode  en  Udmaling,  der  er  samtidig 
med  Tribunens  Indretning  og  Smykning.  Der  er,  som 
oven  for  antydet,  i  Figurernes  Holdning,  selv  i  Thronens 
architektoniske  Linier,  Noget,  som  tyder  hen  paa  den 
ældre,  simplere  Stil  før  det  trettende  Aarhundrede,  medens 
den  lignende  Afpudsning,  som  man  finder  Resterne  af 
paa  Tribunen,  røber,  at  Malingen  ikke  kan  være  ældre 
end  Tribunens  Opførelse. 

At  denne  indre  Forandring  i  Fjennesløvlille  Kirke  er 
sket  inden  det  13de  Aarhundredes  Begyndelse,  synes 
rimeligt  af  hele  Arbejdets  Charakter.  Endskjøndt  det 
maaske  er  en  Ubetydelighed,  maaske  noget  aldeles  Til- 
fældigt, fortjener  det  dog  at  bemærkes,  at  Hovedstykkerne 
paa  de  fire  Granitsøjler,  som  bare  det  midterste  Taarn 
i  Kallundborg  Kirke  ^),  havde  den  samme  bekjendte 
Tærningform  med  Hjørnerne  glat  afstumpede  ned  ad,  som 
findes  her  paa  de  to  Granitsøjler  under  Tribunen;  at 
Kallundborg  Søjlerne  ogsaa  havde  et  udrundet  Fodstykke, 
skjøndt  ikke  saa  højt,  og  simplere  end  det  her  i  Kirken, 
og  at  en  højst  lignende  Bladkrans  og  lignende  snoet 
Pølse  (Wulst)  som  de,  der  pryde  Fodstykket  paa  Kirkens 
tvende  Søjler,  findes  paa  Granitfonten  i  Kallundborg.  At 
Forandringen  derimod  er  sket  efter  at  den  oprindelige 
Kirkebygning    stod  fuldendt ,    fremgaar ,    som   det   synes, 


senere   Overkalkning,    som   først  har  fundet  Sted,   da   de  gamle 
Vægmalerier  alt  tildels   maa  have   været  ødelagte,   kan   man   se 
paa  den  sydlige  Langside  oven  paa  Hvælvingen. 
)  Hvis  Minde  ogsaa  knytter  sig  til  Hvidernes  Familie. 

uomtvisteligt  deraf,  at,  hvad  Architekt  Herholdt  alt  i 
1850  bemærkede,  det  sidste  af  Langhusets  oprindelige 
Vinduer  mod  Vest  er  blevet  lukket,  ikke  ved  den  sil- 
digere tilføjede  gothiske  Krydshvælving,  men  ved  den 
tidligere  indbyggede  Tribune.  Ved  denne  Lejlighed  er 
formodentlig  ogsaa  det  cirkelrunde  Vindue  blevet  indsat 
i  Kirkens  Forside  lige  under  den  midterste  Bue  under 
Tribunen,  for  at  give  Lys  ind  i  dette  Parti  af  Kirken. 
Nu  kan  man  kun  se  Sporene  af  Vinduets  ene  halve  Side, 
da  det  er  tilmuret,  formodentlig  under  en  af  de  senere 
Ombygninger  af  Taarnpartiet. 

Ved  denne  Indbygning  i  Fjennesløvlille  Kirke,  synes 
det  altsaa,  som  om  der  ikke  er  sket  nogen  architek- 
tonisk  Forandring  i  det  øvrige  Langhus  og  Choret,  men 
at  i  disse  Partier  blot  en  smukkere  Udsmykning  har 
fundet  Sted;  det  Nye,  som  kom  ind  i  Bygningen,  var 
Forstuen,  mellem  Søjlerne  og  Vestsiden,  og  Tribunen, 
der  i  sit  Udseende  aldeles  maa  have  lignet  det  saakaldte 
triforium,  det  vil  sige  Omgangen  over  Sideskibene,  der  i 
det  12te  Aarhundrede  og  langt  ind  i  det  trettende  endnu 
hyppigt  tindes  anvendt  i  de  større  Kirker  i  Udlandet, 
medens  vi  kun  have  Exempler  derpaa  i  Roeskilde,  Viborg 
og  Ribe  Domkirker  og  tildels  i  Lygum  Kloster.  Hvad 
nu  Forstuen  angaar,  da  finde  vi  i  vore  Landsbykirker 
en  lignende  i  Uvelse  mellem  Slangerup  og  Hillerød. 
I  denne  Kirke  skilles  ogsaa  Forstuen  fra  Langhuset  ved 
to  Søjler  og  tre  Buer.  Skade,  at  denne  smukke  Bygning, 
der  i  sin  Udsmykning  under  Taggesimset  minder  om 
Choret  i  Ringsted,  har  faaet  Overdelen  af  sit  Taarnparti 
forandret  paa  samme  Maade  som  det  nuværende  Taarn  i 
Fjennesløvlille,    og   at   de  tilbageblevne  Spor   af  den  op- 

12* 

rindelige  Indretning  ikke  ere  tilstrækkelige  til  med  Sikker- 
hed at  afgjøre,  om  der  har  været  en  Tribune  over  For- 
stuen, og  om  der  har  været  tvende  Taarne,  som  da  maa 
have  været  meget  sraaa.  Kirken  i  Tveje  Mær  løse,  for 
hvis  Betydning  Herholdt  først  har  vakt  Opmærksomheden, 
har  derimod  baade  Forstue  og  .Tribune,  og,  vel  at  mærke, 
samtidige  med  den  oprindelige  Kirke.  Men  her  bære 
ikke  Søjler  Tribunen,  det  er  en  hel,  gjennemført  Pille- 
konstruktion  af  hugne  Kalksten  lige  fra  Gulvet,  som 
aldrig  kan  have  havt  et  saa  pynteligt  Udseende,  som  Tri- 
bunen i  Fjennesløvlille,  men  vel  noget  mere  Frit  og  Stor- 
ladent. Her  er  ogsaa  begge  Taarnene  bevarede;  de  ere 
opførte  af  hugne  Kalksten  lige  til  Spidsen  af  deres 
næsten  klokkeformede  Spire,  og  ere  aldeles  enestaaende 
mellem  vor  Middelalders  Monumenter.  Taarnene  paa 
Fjennesløvlille  have ,  efter  det  Øvriges  Charakter  at 
dømme ,  næppe  lignet  dem  i  Andet  end  i  den  mindre 
Maalestok,  hvorefter  de  ere  udførte  i  Sammenligning  med 
denne  Del  af  de  større  Kirker. 

Med  Hensyn  til  Tribunens  Betydning  i  disse  Kirker, 
da  forklares  den  vel  bedst  som  en  Efterligning  i  det 
Mindre  af  samme  Indretning  i  flere  større  Kirker  i  Ud- 
landet, navnlig  i  Tyskland.  Det  vilde  imidlertid  ikke 
være  en  usandsynlig  Formodning,  at  den  højt  ansete 
Familie  ,  som  jo  havde  en  Gaard  tæt  ved  Kirken  i 
Fjennesløvlille,  ogsaa  kan  have  havt  særlig  Indflydelse 
paa,  at  den  her  blev  anvendt. 


X. 

Aarhus  Domkirke. 


1'). 

Aarhus,  nu  Jyllands  mest  blomstrende  By,  nævnes  alt  i 
Midten  af  det  tiende  Aarhundrede  som  Sædet  for  en 
Biskop  ligesom  Ribe  og  Slesvig.  I  Begyndelsen  af  det 
følgende  Aarhundrede  bleve  imidlertid  alle  Jyllands  kirke- 
lige Anliggender  styrede  af  Bispen  i  Ribe,  og  først  efter 
at  Svend  Estrithsen  i  1065  havde  grundlagt  og  ordnet 
de  fire  jyske  Stifter,  fik  Bispestolen  i  Aarhus  Varighed 
og  Betydning.  Men  Byen  kunde  hverken  i  Anseelse  eller 
Velstand  maale  sig  med  Viborg  eller  Ribe;  dens  Be- 
liggenhed paa  Jyllands  Østkyst  udsatte  den  for  gjentagne 
Plyndringer  af  Normænd  og  Vender ,  og  selv  i  Be- 
gyndelsen af  Valdemar  den  Førstes  Regering  blev  den 
hærjet  af  de  Sidstnævnte.  Medens  derfor  i  Løbet  af  det 
tolvte  Aarhundrede  anselige  Stenbygninger  rejstes  i  Ribe 
og  Viborg,  nøjedes  Aarhus  med  en  Stiftskirke  af  Træ, 
som  Pave  Cølestin  den  Tredie  1197  udtrykkelig  bevidner  i 
sit   Indulgentsbrev.     Vistnok   maa   Byen    efter  Vendernes 


')  Trykt  i  .»Fædrelandet«  1857,  Nr.  230— 32.     Optrykt  i    »Ny  kirke- 
historiske Samlinger",  1ste  Bind,  S.  161  11'. 


182 


183 

Underkuelse  have  forvundet  sine  Lidelser  og  samlet 
Kræfter,  og  en  ny  Glans  udbredtes  om  dens  Kirke,  efter 
at  denne  var  bleven  Hvilestedet  for  en  Søn  af  Knud 
Magnussen,  den  fromme  Niels,  til  hvis  Grav  de  Troende 
strømmede  hen  og  ofrede  Gaver;  men  den  daværende 
Biskop  Svend  synes  ikke  at  have  havt  Sands  for  at  give 
sit  Stift  den  ydre  Anseelse,  som  Tiden  fordrede.  Efter 
at  være  kommen  tilbage  fra  den  blodige  Kampplads  paa 
Rygen,  hvor  han  havde  været  Absalons  trofaste  Stal- 
broder,  var  han  træt  af  Verden;  hans  kjæreste  Ønske 
var  at  kunne  hengive  sig  til  uforstyrret  Andagt  i  Kloste- 
rets Stilhed;  og,  da  Abbeden  i  Øm  formaaede  ham  til 
ikke  at  nedlægge  sin  Bispestav,  saa  fandt  han  dog  sin 
bedste  Oplivelse  i  Omgang  med  Ømklosterets  graa  Munke ; 
de  bleve  hans  Arvetagere,  og  i  deres  Kirke  blev  han 
begravet. 

Hans  Efterfølger,  Peder  Vagnsen,  af  Hvidernes  Slægt, 
gjorde  det  derimod  til  sin  Opgave  at  skaffe  Bispesædet 
al  den  Anseelse ,  der  tilkom  det ,  og  at  smykke  sin 
Hovedkirke,  viet  til  den  hellige  Clemens,  efter  bedste 
Evne.  Han  grundlagde  og  ordnede  Domkapitlet,  Kirkens 
Plankevægge  bleve  nedrevne,  og  en  grundmuret  Bygning 
begyndt.  Han  hengav  selv  hele  sin  Formue  og  udvirkede 
sig  Hjælp  af  Paven  og  Kongen.  Cølestin  forkyndte  i 
1197  Aflad  til  Enhver,  der  bidrog  til  den  nye  Kirke, 
»der  i  vore  Egne  ikke  lod  sig  udføre  uden  svært  Ar- 
bejde og  Bekostning«,  og  Valdemar  Sejr  fritog,  kort  før 
Peders  Død,  de  Ejendomme,  denne  havde  testamenteret 
til  Kirkens  Brug,  for  al  kongelig  Skat  og  Byrde.  Da 
Peder  døde  1204,  fortsattes  Arbejdet  af  hans  Broder  og 
Efterfølger  Skjalm,  der  ogsaa  gav  en  Del  af  sin  Formue 

selv,  at  dersom  der  endnu  havde  været  Spor  tilbage  af 
den  gamle  Højkirkes  smaa  rundbuede  Vinduer,  da  vilde 
disse  for  en  stor  Del  have  været  skjulte  bag  ved  Taget, 
der  er  blevet  løftet  i  Vejret,  da  ogsaa  Sideskibenes  Mure 
bleve  højere,  og  at  vi,  for  at  kunne  danne  os  et  Begreb 
om  de  tidligere  Forhold  i  Bygningen,  ikke  maa  tabe  af 
Sigte,  hvor  meget  Grunden  er  voxet  rundt  omkring  den, 
saa  at  man  nu  stiger  ned  til  dens  Døre,  som  til  en 
Kj  ælder. 

Peder  Vagnsens  Bygning  kunde  følgelig  maale  sig 
i  Omfang  med  Kirkerne  i  Viborg  og  Ribe.  Den  var  som 
disse  en  treskibet,  hvælvet  Korskirke  med  runde  Buer, 
men  længere  er  heller  ikke  Ligheden  gaaet.  Dens  Kors 
strakte  sine  Arme  videre ,  i  Forhold  til  Langhusets 
Længde  endog  ualmindelig  vidt;  Sideskibene  fortsattes 
gjennem  Choret,  hvis  Hovedskib  rimeligvis  traadte  frem 
foran  dem. med  sin  halvrunde  Slutning  mod  Øst,  og  ved 
Siderne  af  Choret  udgik  fra  Korset  to  dybe  Kapeller 
(nu  Stiftsbibliothek  og  Materialhus) ,  som  oprindelig  og- 
saa maa  have  været  afsluttede  i  Halvcirkelform.  Endelig 
var  hver  anden  af  Lavkirkens  Buepiller  forstærket,  traadte 
frem  med  en  Halvsøjle  og  gik  helt  op  ad  Højkirkens 
Væg  for  at  bære  den  svære  Gjordbue,  saaledes  at  Lang- 
huset efter  al  Sandsynlighed  kun  var  overspændt  af  tre 
Fag  Hvælvinger.  Den  Renhed  i  Fladerne,  den  nette, 
skarpe  Udførelse  af  enkelte  Former,  som  Anvendelsen  af 
huggen  Sten  tillader,  savnedes  nødvendigvis  her,  hvor 
kun  Mursten  blev  brugt;  det  rigere,  livligere  Udseende, 
som  i  Ribe  Kirke  frembringes  ved  Arkadegangen  over 
Sideskibene,  hvis  pyntelige  smaa  Søjler  og  Bueslag  af- 
bryde den  ensformige  Murflade  under  Højkirkens  Vinduer 

(og  det  Samme  er  Tilfældet  i  Viborg) ,  manglede  her 
aldeles,  og  S.  Clemens  maatte  derfor  paa  den  Ind- 
trædende gjøre  et  langt  alvorligere  og  strængere  Indtryk. 
Til  at  danne  os  et  endnu  fuldstændigere  Billede  af 
den  gamle  Kirke  bidrage  flere  enkelte  Dele,  som  ere 
blevne  bevarede  trods  alle  senere  Forandringer.  Hertil 
regne  vi  Langhusets  Hovedpiller  i  mer  end  deres  halve 
Højde,  de  tvende  dybe  Kapeller  ved  Chorets  Sider,  det 
lille  Galleri  i  den  nordlige  Korsfløj  og  begge  Korsets 
Indgangsdøre,  for  ikke  at  omtale  mange  mindre  Spor  af 
det  Ældre  paa  Korsets  Vægge.  Den  vel  bevarede  Bue 
med  sine  Sidepiller,  som  fører  ind  til  Stiftsbibliotheket, 
sætter  os  navnlig  i  Stand  til  at  faa  et  tydeligere  Begreb 
om  den  Gharakter,  der  har  betegnet  Buerne,  som,  saa  vel 
i  Langhuset  som  i  Choret,  dannede  Forbindelsen  i  Lav- 
kirken mellem  Hoved-  og  Sideskibene.  Ved  første  Øje- 
kast bliver  man  i  flere  af  disse  Partier  levende  erindret 
om  Sorø  og  Ringsted  Kirker;  men  tillige  støder  man 
snart  paa  enkelte  Træk,  der  pege  hen  paa  en  senere 
Tid,  skjøndt  Overgangen  fra  den  ældre  Stil  ingenlunde 
her  træder  os  saa  slaaende  i  Møde  som  i  Lygum  eller 
Dalum  Klosterkirker,  i  hvis  Udførelse  der  ogsaa,  uagtet 
de  ligeledes  ere  af  Mursten,  findes  langt  mere  Pynte- 
lighed. Den  større  eller  mindre  Bevægelighed  fra  det 
Gamle  til  det  Nye,  som  vi  herved  blive  var  i  forskjellige 
af  vore  samtidige  Kirkebygninger,  tør  vi  imidlertid  ikke 
betragte  som  noget  Ejendommeligt  her  i  Landet,  det  er 
simpelt  hen  en  Virkning  fra  Syden,  hvor  den  Gjæring, 
som  kom  til  Syne  i  Bygningsstilen,  fremkaldte  en  Vaklen 
frem  og  tilbage,  der  her  kun  kunde  ytre  sig  svagere 
under  vore  ringere  og  mindre  udviklede  Forhold. 


188 

Hidindtil  have  vi  blot  betragtet  Peder  Vagnsens 
Bygning  fra  et  architektonisk  Synspunkt  og  slet  ikke 
taget  Hensyn  til  Noget  af  alt  det,  der  skulde  give  dens 
Indre  kirkelig  Betydning,  og  dog  maa  vi  ikke  glemme, 
at  Døbefont  og  Altre  og  hele  Chorets  Indretning  maatte 
bære  Præget  af  den  samme  Tid  og  væsenlig  bidrage  til 
at  fuldende  det  samlede  Indtryk  af  det  Hele.  Vel  er 
den  allerstørste  Del  af  disse  Gjenstande  forsvundne,  men 
enkelte  Spor  ere  endnu  tilbage ,  og  samtidige  Monu- 
menter, der  ere  bevarede  i  Kirker  i  S.  Clemens's  Nabo- 
lag, skulle  hjælpe  os  til  at  udkaste  et  Billede,  hvis  Træk 
i  ethvert  Tilfælde  maa  være  nær  beslægtede  med  det 
Oprindelige. 

Indtil  1775  stod  det  Skillerum  (Lectorium),  som 
sondrede  mellem  Choret  og  den  øvrige  Kirke,  »den  ydre 
Kirke«,  som  Langhuset  kaldes  i  Stiftelsesbrevet  for  et 
Alter  i  dets  Hovedgang,  og  dette  Skillerum  var  rigt  ud- 
smykket med  Billedværk  fra  en  senere  Tid.  Men  det 
var  tillige  prydet  med  Granitsøjler,  hvis  Skafter,  Hoved 
og  Fodstykker  endnu  for  en  Snes  Aar  siden  laa  hen- 
slængte dels  uden  for  Kirken  dels  i  dens  Materialhus. 
Disse  Brudstykker  vare,  i  Følge  deres  Stil,  jævnaldrende 
med  den  gamle  Kirke,  og  tages  der  tillige  Hensyn  til 
deres  Plads,  dengang  de  bleve  borttagne,  saa  synes  det 
ikke  for  dristigt  at  formode,  at  de  vare  de  sidste  Lev- 
ninger af  det  oprindelige  Lectorium,  der  sikkert  tillige 
har  baaret  et  mægtigt  Crucifix,  der  enten  har  været  ud- 
skaaret  i  Træ,  saaledes  som  det,  der  hænger  over  Skrifte- 
stolen i  Sorø,  eller  maaske  endog  har  været  beklædt 
med  uddrevet  Metalblik. 

Glansen  af  det  blanke  Metal,  af  indsmeltede  Farver, 
af  glimrende  Stene  og  Krystaller  var  i  hin  Tid  endnu  en 
nødvendig  Betingelse  for  Konsten,  naar  den  ret  skulde 
tiltale  og  virke.  Denne  Retning  havde  fra  Byzants,  hvor 
Livet  mere  tilhørte  Orienten  end  Occidenten,  udbredt  sig 
over  hele  det  christne  Europa,  og,  medens  vort  Fødeland 
kun  har  bevaret  faa  Erindringer  om  den  straalede  Pragt, 
hyormed  man  smykkede  de  hellige  Kar,  Alterbøgerne, 
Relikvieskrinene,  Altertavlerne  og  selve  Alterbordene,  be- 
høve vi  kun  at  gaa  ned  til  Lyneborg,  Brunsvig,  Magde- 
borg  for  at  faa  et  tydeligt  Begreb  om  det  Omfang  og 
den  Kostbarhed,  hvormed  disse  Arbejder  bleve  udførte. 
Konsten  laa  vistnok  endnu  indhyllet  i  sit  Svøb,  men 
Haandfærdigheden  var  alt  bragt  til  en  vis  Højde;  man 
forstod  ikke  alene  at  tilfredsstille  de  rigere,  men  ogsaa 
at  føje  sig  efter  de  fattigere  Kaar ,  og  hvor  Værk- 
stederne blomstrede,  fandt  deres  Arbejder  Afsætning  i 
fjerne  Egne.  Venedig  erholdt  fra  Constantinopel  den 
gyldne  Tavle  til  Sanct  Marcus,  som  siden  fik  ligesaa 
prægtige  Tilsætninger  af  dets  egne  Konstnere;  Kloster 
Neuburg  ved  Wien  gj emmer  den  mærkelige  Altertavle  fra 
Slutningen  af  det  12te  Aarhundrede,  som  en  Konstner 
fra  Verdun  har  udført ;  hvor  berømte  vare  ikke  Kølns  Guld- 
smede ;  og  fra  Magdeborgs  Værksteder  gik,  som  det  synes, 
betydelige  Malmarbejder  langt  ind  i  Rusland.  De  enkelte 
Relikviegj emmer,  som  opbevares  i  oldnordisk  Museum, 
give  os  en  Forestilling  om  Udseendet  af  saadanne  Alter- 
prydelser; men  af  større  Vægt  for  os  er  Altertavlen  af 
drevet  og  forgyldt  Metalblik,  som  findes  samme  steds,  og 
som  har  tilhørt  Tvenstrups  Kirke  i  Aarhus  Stift,  hvor 
lignende    Altertavler    endnu    findes    i    Lisbjerg    og    Ølst. 

Det  rigeste  Monument  af  denne  Art,  især  med  Hensyn 
til  dets  architektoniske  Sammenstilling,  staar  imidlertid 
i  Sahl  i  Ribe  Stift;  Stadil  Kirke  i  Ribe  Stift  har, 
ligesom  Ølst,  kun  bevaret  Hovedtavlen,  men  den  har 
været  heldig  nok  til  at  beholde  sine  Krystaller,  der  som 
Ædelstene  smykke  Indfatningen.  Alle  disse  Alter- 
prydelser, som  upaatvivlelig  ere  hidbragte  fra  fremmede 
Værksteder,  maa  henregnes  til  de  simplere,  mere  al- 
mindelige Haandværksarbejder,  men  de  ligne  i  hele  deres 
Udførelse  og  Udsmykning,  i  deres  Anordning  og  Indhold 
aldeles  de  kostbarere  og  mere  berømte  Værker  i  Ud- 
landet, af  hvilke  vi  her,  som  et  Exempel,  kun  skulle  an- 
føre den  prægtige  Alterbeklædning  i  Sanct  Ambrosius 
Kirken  i  Milano.  De  skille  sig  ikke  alene  i  Stilen,  der 
bærer  hin  Tids  mere  almindelige  Præg,  men  ogsaa  i  hele 
den  Aand,  der  gaar  igjennem  dem,  strængt  fra  den  senere 
Middelalders  kirkelige  Konst.  Helgenkredsen  er  her 
endnu  bestandig  trængt  tilbage,  eller  dog  meget  under- 
ordnet; Christus  som  lidende  og  thronende.  Apostle  og 
Profeter,  Begivenheder  af  den  hellige  Skrift,  er  det  Ind- 
hold, hvorom  Fremstillingen  især  drejer  sig;  selv  de  alle- 
goriske Figurer,  som  benyttes,  knytte  sig  til  den  ældre 
kirkelige  Konst. 

Denne  Lyst  til  at  lade  de  hellige  Forestillinger 
fremtræde  i  det  allerprægtigste  Klædemon  gik  naturligvis 
ogsaa  over  paa  de  Alterbilleder,  hvor  den  maleriske  Ud- 
førelse var  Hovedsagen.  I  det  søndre  Sideskib  af  Lygum 
Klosterkirke  hang  der  indtil  for  kort  Tid  siden,  da  den 
flyttedes  hid  til  Oldnordisk  Museum,  en  Trætavle,  hvis 
Malerier  tydelig  bære  Præget  af  en  nyere  Retning  i 
Konsten,  men  som  dog  næppe  ere  yngre  end  det  trettende 

Aarhundrede.  I  Indholdet,  i  hele  Anordningen,  i  Ud- 
smykningen med  Forgyldning  og  Krystaller,  hvis  Ind- 
fatninger endnu  ere  tilstede,  slutter  den  sig  meget  nær 
til  hine  Alterbilleder  af  Metal.  Men  ikke  alene  Altrene 
vare  saaledes  smykkede  med  Forestillinger,  der  kunde 
belære  og  opbygge,  efter  al  Rimelighed  vare  ogsaa  de 
store  Murflader  og  Hvælvinger  i  Aarhus  Kirke  udmalede 
paa  Kalken.  De  senere  Aars  Opdagelser  baade  i  Ud- 
landet og  her  hjemme,  hvorved  Sporene  af  gamle,  tidt 
oprindelige.  Malerier  paa  Kirkernes  Lofter  og  Hvælvinger 
og  Vægge  igjen  ere  komne  til  Syne,  have  været  saa  tal- 
rige, at  vi  snarere  maa  betragte  det  som  en  Undtagelse, 
at  en  Kirke  ikke  skulde  have  været  udmalet,  end  om- 
vendt. I  hvor  fattige  disse  Malerier  end  kunne  have 
været,  behøve  de  derfor  ikke,  som  ogsaa  Opdagelserne 
vise,  at  have  været  uden  Tydelighed  i  Fremstillingen, 
uden  en  vis  Holdning  og  Harmoni  i  selve  Farverne,  Den 
ensformige  Overhvidtning  trættede  ikke  Øjet;  et  Indhold, 
der  svarede  til  Kirkens  Bestemmelse,  traadte  dog  frem 
for  Tanken  i  Stedet  for  de  tomme  Vægge. 

Efter  saaledes  at  have  angivet  de  Midler,  som  vi 
kunne  bruge,  for  at  danne  os  et  Billede  af  det  Indre  af 
Peder  Vagnsens  Kirke,  vil  Indtrykket  deraf,  naar  vi 
sammenfatte  det  Hele,  være  saare  forskjelligt  fra  den 
Virkning,  som  den  nuværende  Kirke  gjør.  Disse  spidse, 
høje  Buer,  dette  luftige  Chor,  denne  rige  Indstrømning 
af  Dagslyset  gjennem  de  store,  klare  Vinduer,  skulle  vi 
tænke  os  borte;  Hvælvingerne  skulle  sænke  sig  med 
svære,  runde  Buer,  Hovedpillerne  blive  kortere  og  mere 
firskaarne,  Choret  sammentrykkes,  en  dæmpet  Lysning 
trænge  sig  ind  gjennem  de  smaa  Vinduer,  og  hist  og  her 

end  mere  brydes  af  farvede  Ruder,  men  i  denne  dæmpede 
Lysning  spille  Kjerterne  paa  Altret  med  stærkere  Luer, 
gjenstraales  de  med  gylden  Glans  fra  det  rige,  blanke 
Altersmykke.  Og  hele  dette  Billede,  hvis  stærke,  svære 
Træk,  som  fremtræde  i  et  eget  Skjær  af  Lys  og  Dæm- 
ring og  derved  saa  levende  minder  os  om  den  tid- 
ligere Middelalder  med  dens  Trang  til  det  Stille  og 
Dunkle,  hvor  Længslen  og  Anelsen  mægtigst  kunde  ud- 
folde sig,  tilhører  dog  en  Tid,  hvor  alt  et  livsfriskere, 
rigere  Liv  begyndte  kraftigt  at  røre  sig.  Kun  enkelte, 
mindre  Træk  bebude  det  her  for  det  opmærksomme  Øje; 
men  hvor  snart  denne  nye  Tid  skulde  komme  til 
Syne  i  Aarhus,  derfor  have  vi  et  Bevis  i  Frue  Kirke. 
Denne  Bygning,  som  hørte  til  Dominikanerklostret,  og 
hvis  Chor  endnu  bærer  sit  oprindelige  Præg,  med  Und- 
tagelse af  Hvælvingen,  maa  være  opført  faa  Aar  efter  at 
den  gamle  Domkirke  var  bleven  fuldendt,  og  viser  os  et 
smukt  Exempel  paa  den  ældre  Gothik,  saaledes  som  den 
lod  sig  udføre  her  til  Lands  med  brændte  Sten. 

I  mere  end  halvandet  hundrede  Aar  spore  vi  nu  ingen 
Forandring  i  Kirkens  Bygning,  vi  erfare  kun,  at  dens 
Indre  beriges  med  flere  Altre,  og  at  Kirkegaarden  ud- 
vides paa  den  nordvestre  Side.  Her  løb  en  lille  Gade 
fra  Torvet,  og  Byen  aftraadte  den  villig  mod  nogle  af 
Kirkens  Jorder,  da  baade  Kirken  derved  vandt  i  An- 
seelse, og  Adgangen  til  den,  naar  Ildsvaade  eller  fjendt- 
ligt Angreb  skulde  indtræffe,  da  blev  lettere  for  Borgerne, 
som  der  vilde  søge  Tilflugt  for  dem  selv  og  deres  Gods. 
Det  var  Biskop  Johannes  Askersøn,  som  i  1305  for- 
anstaltede dette,  og  hvis  Ligsten  nu  danner  Højaltrets 
Bordplade.     Vi  høre  for  Resten  Intet  om,  at  Kirken  har 

lidt  ved  Alderdom  eller  paa  anden  Maade,  vi  erfare  Intet 
om  det,    som  ellers   i   hine  Tider  var  saa  sædvanligt,   at 
Aflad  blev  forkyndt  til  dem,  som  vilde  bidrage  til  Kirkens 
Bygning,    eller   at  der   er   udgaaet  Opfordringer  til  andre 
Kirker  om  Understøttelse.     Først  i  1388    faa  vi   et  Vink 
om    Bygningsforetagender,    idet    Peder    Jensen    Lodehat, 
som    kort    i   Forvejen   var    bleven   Biskop,    erklærer,    at 
Indtægten    af  visse  Bøder   først   da   skulde   tilfalde  Kan- 
nikernes  fælles  Brug,  naar  Kirkens  »anseligere  Bygninger« 
vare  blevne  istandsatte.     Men  selv  her  er  Udtrykket  saa 
almindeligt,  at  man  næppe  vilde  anvende  det  paa  Kirken, 
naar  denne   ikke   overbeviste  os  om,    at   den   har   under- 
gaaet  Forandringer,    der   bære   Præget   af  den  Tid.     Det 
er  Choret,    som  her  først  falder  os  i  Øje,    da  dets  Ydre 
saa  kjendelig   skiller   sig   fra   Kors   og  Langhus,    at  man 
maatte  tro,   at  det  var  en  hel  ny  Tilbygning,   naar   ikke 
dets  Indre  bar  tydelige  Spor  af,   at   det  blot  er  en  For- 
andring og  en  Udvidelse  af  det  ældre.     Sideskibene  rejse 
sig  her   i   samme   Højde   som   Højkirken  i  Langhuset    og 
Korset;    fremtrædende   Murstivere   give    dem    Styrke,    og 
over   ethvert   af  de    særdeles   høje,   smalle   Vinduer    med 
spids  Bue   og   rigt  udskaaret   Karm,   løfter   sig   en   spids 
Gavl,  hvis  Tag  støder  op  til  det  endnu  højere  Tag,  som 
dækker    Hovedskibets    Hvælvinger.      Mod    Østen    lukkes 
dets  Hovedgang  af  en  Sexkants  tre  Sider,  og  i  Hjørnerne 
mellem    dem    og   Sideskibenes   lige    Slutningsmure,    rejse 
sig  tvende  runde,    smækre  Trappetaarne ,    som   oprindelig 
maa  have   baaret   lette,   kegleformede  Spir,    og   som   for 
ikke  mange  Aar   tilbage   løftede   sig   endnu   højere.     Med 
Undtagelse  af  Vindueskarmene  og  de  skjoldformede,  flade 
Blindinger  paa  Gavlene,  der  vistnok  have  været  bestemte 

til  at  modtage  en  indlagt  eller  malet  Prydelse,  har  dette 
Chor  ingen  anden  Udsmykning,  uden  for  saa  vidt  man 
hertil  vil  henregne  de  Kvadersten  af  en  ældre  Bygning, 
som  ere  benyttede  og  i  et  Slags  Orden  fordelte  mellem 
Murstenene,  tilligemed  de  tre  meget  gamle  Ligsten,  som 
ere  indsatte  i  den  østre  Mur  umiddelbart  over  Fodstykket, 
der  nu  for  største  Delen  er  begravet  under  Brostenene. 
Den  mellemste  af  disse  Ligsten  hører,  i  sin  Art,  til  de  smuk- 
keste Levninger,  vi  have  tilbage  fra  det  tolvte  Aarhundrede. 
Træde  vi  ind  i  Kirken  og  gaa  op  til  Choret,  da  blive 
vi  let  opmærksomme  paa  det  Misforhold,  der  er  mellem 
Sidegangenes  Smalhed  og  Højde,  saaledes  som  de  vise 
sig  sete  fra  Korset  eller  sammenlignede  med  Langhusets 
Sidegange.  Dette  Misforhold  kunde  ikke  undgaaes,  naar 
man  beholdt  den  gamle  Brede  og  dog  vilde  give  dem  en 
Rejsning,  der  svarede  til  Hovedgangens.  Det  Ubestemte, 
Forkvaklede  i  Formerne  af  Chorets  forreste  Piller  er  en 
Følge  af,  at  man,  for  at  spare,  har  benyttet  saa  Meget 
af  det  gamle  Murværk,  som  vel  var  muligt;  de  fire  sidste 
Piller  vise  os  derimod  Former,  som  aldeles  svare  til  den 
Charakter,  vi  have  iagttaget  i  det  Ydre.  Ottekantede 
og  ranke  hæve  de  sig  i  en  betydelig  Højde  for  derpaa 
at  forbindes  ved  de  aabne,  spidse,  men  ikke  høje  Side- 
buer, hvorover  Hvælvingen  løfter  sig.  Disse  særegne 
Forhold  i  dette  treskibede  Chor,  disse  søjlelignende  Piller, 
denne  Lysstrøm,  som  uhindret  fylder  det  svimmelhøje, 
luftige  Rum,  forvandle  det  til  en  Søjlehalle,  der  her  i 
Landet  ikke  finder  sit  Sidestykke.  Hvor  svære  staa  ikke, 
i  Sammenligning  hermed,  de  ottekantede  Piller  i  Mariebo 
Kirke,  en  Bygning,  der  i  øvrigt  hører  til  vore  anseligste 
Monumenter   og  ikke   er  meget  yngre!     Men  for  Resten 

hersker  der  ogsaa  i  det  Indre  den  allerstørste  Simpelhed. 
Ledføjningen  i  Vindueskarmene  fraregnet,  er  her  ikke  saa 
meget  som  en  lille  Rundstav  eller  et  lille  Ornament;  Alt 
aander  den  største  Tarvelighed. 

Ombygningen  standsede  ikke;  den  kom  til  at  gaa 
igjennem  hele  Langhuset,  som  imidlertid  beholdt  sin  Høj- 
kirke,  der  fik  samme  Højde  som  Choret,  Vinduer  med 
spidse  Buer  og  rigt  udskaarne  Karme,  og  over  dem  et 
Baand  med  indlagte  Ornamenter,  der  som  en  Frise  løber 
hen  under  Taget.  Paa  den  søndre  Korsgavl  erindre  de 
flade,  skjoldformede  Blindinger  og  de  lette  Bueslag,  som 
krone  Gavlfladen,  om  den  Tone,  som  var  anslaaet  i 
Choret,  men  dermed  taber  den  sig  ogsaa  aldeles.  Hvilket 
Misforhold  mellem  de  smaa  oprindelige  Døre  og  de  store 
Gavlsider  paa  Korsfløjene!  Hvor  lidet  har  man  brudt 
sig  om  at  skjule  Sporene  af  de  gamle  Vinduer,  idet  man 
her  indsatte  de  store  nye,  som  dog  ikke  ere  store  nok 
til  at  bringe  Liv  i  de  svære  Murmasser!  I  Langhuset 
er  man  gaaet  friskere  til  Værks.  Fraregner  man  de 
underste,  flikkede  Partier  af  Sideskibenes  Mure ,  saa  har 
det  Udvendige  langt  mere  Udseendet  af  én  Støbning;  men 
man  føler  den  samme  Mangel,  som  man  oftere  føler  ved 
Nordtysklands  gothiske  Murstenskirker,  at  Hovedskibets 
Rejsning  er  for  lav  i  Forhold  til  Sideskibene  og  deres 
svære  Tage.  Ogsaa  i  det  Indre  af  Langhuset  er  Be- 
stræbelsen for  at  bringe  Sammenhæng  og  Enhed  i  Om- 
bygningen langt  kjendeligere  end  i  Korset,  hvor  Savnet 
af  Altre  og  Sangchor  (Lectorium)  gjør  Tomheden  mere 
følelig,  og  hvor  den  raa  Overhvidtning  kun  tjener  til  at 
gjøre  den  Blanding,  man  her  alle  Vegne  opdager  af  Bort- 
hugning    og  Tilmuring,    af  ældre   og   nyere   Forandringer, 

endnu  mere  uhyggelig.  Men  selv  i  Langhuset  er  det  ikke 
fuldkomment  lykkedes  harmonisk  at  forene  de  mod- 
stridende Elementer.  I  Lavkirkens  tvende  Arkaderækker 
med  spidse  Buer  er  der  en  Nøgenhed,  en  Forkvakling  af 
Pillerne,  som  giver  dem  et  fattigt  Udseende,  naar  de 
sammenlignes  med  Buen  ind  til  Stiftsbibliotheket  og  dens 
Sider;  Højkirkens  Vinduer  ere  for  korte,  og  de  fire 
Hovedpiller  med  Halvsøjlerne ,  hvis  oprindelige  Skikkelse 
man  har  bevaret  og  fortsat  op  til  Gjordbuerne,  ere  for 
svære  med  deres  forældede  Former  i  Modsætning  til  den 
lette  Hvælving.  Dersom  man  i  Choret  overraskes  ved 
det  Opadstræbende  i  Rummet,  og  derover  glemmer  at 
spørge,  om  Højdeforholdet  dog  ikke  for  meget  er  det 
Herskende,  saa  falder  dette  Misforhold  desto  lettere  i  Øjet 
nede  i  Langhuset,  hvor  man  saa  let  opdager  den  uopløste 
Strid  mellem  det  Ældre  og  det  Nyere.  Snildere  har 
man  baaret  sig  ad  i  Mariekirken  i  Magdeburg,  som  har 
undergaaet  en  lignende  Ombygning.  Der  har  man  ladet 
Buerne  i  Lavkirken  beholde  deres  oprindelige  runde 
Former  og  trukket  Spidsbuen,  der  fordredes  i  den  for- 
andrede Stilart,  som  flade  Blindinger  op  over  dem.  Man 
havde  maaske  ikke  Raad  til  en  aldeles  ny  Bygning,  man 
kunde  ikke  undgaa  det  Blandede  i  Stilen,  og  i  Stedet 
for  et  mangelfuldt  Forsøg  paa  at  fortrænge  det  Oprinde- 
lige, har  man  benyttet  det  til  at  frembringe  et  Spil  i 
Formerne,  som  ingenlunde  er  ubehageligt. 

Idet  vi  nærme  os  til  Kirkens  vestre  Del,  opstaar 
det  Spørgsmaal,  hvorledes  Peder  Vagnsens  Bygning  der 
har  set  ud.  En  fuldstændig  og  nøjagtig  Undersøgelse 
vil  muligvis  af  de  faa  tilbageblevne  Spor  kunne  oplyse, 
hvor  vidt   der,    som  ved  de  fleste  Domkirker  i  Rundbue- 

stilen,  ogsaa  her  har  været  paatænkt  noget  Taarnanlæg; 
men  det  nu  staaende  Taarn  tilligemed  dets  tvende  lavere 
Tilbygninger,  der  slutte  sig  til  Sideskibene,  er  i  alt  det 
Væsentlige  en  fuldstændig  Tilsætning  til  den  forandrede 
Kirke  og  svarer  som  saadan  til  det  udvidede  Chor.  At 
det  umiddelbart  har  sluttet  sig  til  Kirkens  Ombygning, 
sees  baade  af  Stilen,  der  ligner  den  i  Langhuset,  og  af 
den  historiske  Kjendsgjerning,  at  Peder  Jensens  Efter- 
følger Boe  Magnusen  lod  i  1420  den  nordre  Sidebygning 
indrette  til  et  Kapel  for  Trefoldigheden,  S.  Jacob  og 
S.  Agnes.  Med  Taarnets  Fuldførelse  er  der  imidlertid 
hengaaet  længere  Tid;  det  ene  af  de  tvende  Vaaben- 
skjolde,  som  sees  øverst  paa  Taarnets  vestlige  Side,  til- 
hører Jens  Iversen  Lange,  der  først  blev  Biskop  i  1449. 
Murstenen  er,  som  bekjendt,  et  vanskeligt  Emne  at 
behandle,  naar  den  skal  anvendes  i  gothisk  Stil,  der 
i  Følge  hele  sin  Ejendommelighed  ganske  anderledes  egner 
sig  for  huggen  Sten,  og  Vanskeligheden  bliver  i  Sær- 
deleshed aabenbar  ved  store  Taarnbygninger,  hvor,  trods 
enhver  Udpyntning,  den  massive  Tæthed  og  Tunghed  alt- 
for let  gjør  sig  gjældende.  S.  Clemens'  Taarn  staar  oven 
i  Kjøbet  aldeles  simpelt  med  hele  sin  vægtige  Murmasse, 
men  denne  brydes  saa  heldigt  paa  Forsiden  af  det  store, 
prægtige  Vindue,  der  ligesom  forkynder  de  høje  Hvæl- 
vinger indenfor,  at  dette  Taarn,  dengang  det  kronedes  af 
et  tilsvarende  Spir,  maa  have  gjort  en  mægtig  Virkning. 
Selv  nu,  da  Kæmpespiret  for  længe  siden  er  faldet  og 
blevet  afløst  af  en  Barnehætte,  der  passer  ilde  til  den 
svære  Krop;  da  det  store  Vindue,  Kirkens  skjønneste 
Prydelse,  er  blevet  plumpt  og  skjødesløst  indmuret  i  Lys- 
aabningen,    og   for   neden   indskaaret   af  den  klodsede  og 

smagløse  moderne  Portal;  da  Taarnet  med  sin  Fod  staar 
som  i  en  Grøft,  og  Overblikket  spærres  af  den  kjedelige 
Raadstue^),  selv  nu  vil  man  let  komme  til  den  Over- 
bevisning, at  der  i  Danmark,  med  Undtagelse  af  Roes- 
kilde Dom,  næppe  er  nogen  Kirke,  hvis  Vestside  kan 
maale  sig  med  den  i  Aarhus. 

Ombygningen  stod  saaledes  færdig,  men  Jens  Iver- 
sens Virksomhed  var  endnu  ikke  endt.  Som  en  ivrig 
Tjener  af  den  hellige  Jomfru,  Guds  Moder,  stiftede  han 
hende  et  Kapel,  der  blev  indrettet  i  Taarnets  søndre 
Sidebygning,  og  her  valgte  han  ogsaa  sit  Hvilested,  som 
den  udhugne  Ligsten  endnu  kan  vise  os.  Tillige  sørgede 
han  for  en  ny  Døbefont  og  en  ny  Tavle  til  Højaltret. 
Fonten,  som  er  et  rigt,  men  maadeligt  Arbejde  af  en 
Klokkestøber  fra  1481,  fortjener  her  kun  Omtale,  fordi 
den  i  de  tire  Evangelister,  som  ere  dens  Bærere,  har 
bevaret  Mindet  om  en  ældre  kirkelig  Forestillingsmaade. 
Kun  Matthæus  har  Menneskehoved  med  Hensyn  til  Englen, 
der  er  hans  Symbol;  de  tre  andre  Evangelister  have  der- 
imod enten  en  Ørns  eller  en  Oxes  eller  en  Løves  Hoved, 
overensstemmende  med  det  Emblem,  der  særskilt  betegner 
ethvert  af  Evangelierne.  Altertavlen  kan  derimod  gjøre 
Fordring  paa  vor  Opmærksomhed,  da  den  upaatvivlelig 
er  det  betydeligste  Minde,  vi  have  tilbage  af  det  femtende 
Aarhundredes  Konst. 

Sammenligne  vi  denne  Tavle  med  de  oven  for  om- 
talte Alterbilleder  af  drevet  Metalblik,  saa  vil  den  store 
Forandring,  der  er  foregaaet  i  den  mellemliggende  Tid, 
være  i  Øjne  faldende.     Med  Konstens  Udvikling  var  Bil- 

stilen,  ogsaa  her  har  været  paatænkt  noget  Taarnanlæg; 

Kirke  og  svarer  som  saadan  til  det  udvidede  Chor.  At 
det  umiddelbart  har  sluttet  sig  til  Kirkens  Ombygning, 

skjolde,  som  sees  øverst  paa  Taarnets  vestlige  Side,  til- 
hører Jens  Iversen  Lange,  der  først  blev  Biskop  i  1449. 
Murstenen  er,  som  bekjendt,  et  vanskeligt  Emne  at 
behandle,  naar  den  skal  anvendes  i  gothisk  Stil,  der 

sig  for  huggen  Sten,  og  Vanskeligheden  bliver  i  Sær- 

i  Kjøbet  aldeles  simpelt  med  hele  sin  vægtige  Murmasse, 
men  denne  brydes  saa  heldigt  paa  Forsiden  af  det  store, 
prægtige  Vindue,  der  ligesom  forkynder  de  høje  Hvæl- 

ledets  aandige  Betydning  bestandig  i  Stigning.  Kunde 
man  end  ikke  aldeles  undvære  Guldets  Glans,  saa  be- 
nyttedes den  dog  mere  som  et  konstnerisk  Middel,  til  at 
antyde  en  Grad  af  Glans  og  Herlighed,  som  man  endnu 
ikke  var  i  Stand  til  at  fremstille  paa  anden  Maade. 
Hvide  Marmorbilleder  smykkede  Altrene  i  Italien,  hvor 
imidlertid  Maleriet,  alt  i  det  fjortende  Aarhundrede,  mere 
blev  foretrukket  til  deres  Prydelse;  Norden  for  Alperne, 
navnlig  i  Stæderne  ved  Rhinen  og  Donau,  var  Billed- 
skæring  i  Træ  mest  yndet  til  Altertavlerne,  og  da  Emnets 
Beskaffenhed  her  tvang  Konstneren  til  at  udskjære  de 
enkelte  Figurer  eller  Grupper  hver  for  sig,  og  derpaa 
indsætte  dem  paa  en  Baggrund  i  mer  eller  mindre  dybe 
Rammer,  fik  de  Udseendet  af  store,  oprejste  Skrin,  der 
kunde  tillukkes,  og  hvis  Døre  da  smykkedes  med  Maleri, 
som,  især  i  Nederlandene,  havde  faaet  et  mægtigt  Op- 
sving. Denne  Sammenstilling  af  Maleri  og  Udskjæring  i 
ensfarvet  Træ,  maatte  bringes  i  Harmoni,  og  denne  op- 
naaedes  ved  at  beholde  den  gamle  Skik  og  colorere  de 
udskaarne  Figurer  med  den  allerstørste  Omhu  og  Fuld  - 
stændighed.  Blev  det  udskaarne  Arbejde  ikke  coloreret, 
udeblev  ogsaa  Malerierne. 

Med  Hensyn  til  Alterbilledernes  Indhold  var  der  og- 
saa foregaaet  en  stor  P^orandring.  Allerede  i  lang  Tid 
havde  man  ikke  været  nøjet  med  Forestillingerne  af  den 
hellige  Skrift.  Den  talrige  Skare  af  Helgener,  Mænd  og 
Kvinder,  hvis  Relikvier  vare  spredte  over  hele  Christen- 
heden, til  hvis  Forbønner  de  Troende  tyede  hen  foran 
Altre,  som  vare  viede  til  dem,  havde  faaet  Krav  paa 
selv  at  blive  fremstillede  der,  hvor  de  paakaldtes,  og 
Konsten   øste   gjerne  af  Legendens   rige  Kilde.     Hvor  nu 


201 

Altret  var  viet  til  en  eller  flere  Helgener,  ofte  i  Forening 
med  Frelseren  eller  hans  Moder  eller  andre  bibelske 
Personer,  der  maatte  Altertavlen  indeholde  højst  for- 
skjellige  Forestillinger,  og  dens  Omfang  maatte  voxe  for 
at  kunne  tilfredsstille  Kirkens  Fordringer. 

Denne  barnlige  Trang  til  en  overvættes  Billedrigdom, 
skulde  man  imidlertid  tro  maatte  blive  modarbejdet  af 
den  større  Fylde,  som  Konsten  formaaede  at  lægge  i  den 
enkelte  Forestilling.  Og  man  var  ogsaa  paa  denne  Tid 
kommen  saa  vidt  i  Italien,  at  man  kun  behøvede  Frem- 
stillingen af  en  enkelt  Hovedbegivenhed  eller  Hovedperson 
til  en  Altertavle ,  idet  man  forstod  tillige  at  forene 
Altrets  forskjellige  Helgener  som  Tilskuere  eller  Del- 
tagere i  samme  Billede.  Ogsaa  Norden  for  Alperne  var 
det  allerede  Skik,  at  Altertavlerne  havde  en  Hovedafdeling, 
enten  af  enkelte  større  Figurer  (jævnligst  tre)  eller  af  en 
enkelt  Begivenhed  af  Testamentet  eller  Legenden;  men 
da  man  her  havde  vedligeholdt  den  Form  for  Altertavlen, 
som  oprindelig  skriver  sig  fra  den  ældre  Kirkes  smaa 
Elfenbens  Foldetavler  (Diptycher,  Triptycher),  saa  be- 
nyttedes Fløjene  eller  Dørene  dels  til  at  fuldstændig- 
gjøre  Hovedbilledets  Indhold  ved  en  eller  flere  Rækker 
af  mindre  Fremstillinger,  dels  til  at  ordne  det  rige  Billed- 
forraad  saaledes,  at  man  paa  de  Festdage,  som  nærmest 
angik  Altrets  Helgener,  kunde  benytte  de  Billeder,  som 
svarede  til  hver  især ,  og  forbeholde  de  høje  Fester 
Aabningen  af  Hovedafdelingen,  der  da  viste  sig  i  sin 
fulde  Glans.  Det  er  derfor  ogsaa  ikke  sjelden  Tilfældet, 
at  større  Altertavler  have  to,  ja  tre  Par  Dørfløje. 

Jens  Iversens  Altertavle  bestaar,  efter  almindelig 
Skik,  af  tre  Dele :  Foden,  som  er  umiddelbart  over  Alter- 

bordet;  den  egentlige  Tavle,  som  til  Siderne  breder  sig 
ud  over  Foden  med  sine  to  faste,  lidt  tilbage  liggende 
Fløje,  hvortil  de  bevægelige  Fløje  kunne  støtte  sig,  naar 
de  aabnes;  og  tilsidst  Tavlens  Kroning,  der  løfter  sig  som 
en  zirlig,  gothisk  Architektur  med  fire  smaa  Spir,  og  hvis 
midterste,  højeste  Spidse  bærer  et  Crucifix.  Oven  over  den 
egentlige  Tavle  læses  den  latinske  Indskrift,  som  melder 
os,  at  Biskoppen  i  1479  har  givet  denne  Altertavle,  Gud 
til  Lov  og  Pris  og  den  hellige  Clemens  til  Ære. 

Naar  Hovedtavlen  staar  aldeles  tillukket,  forkynde 
de  ydre  Malerier  alt  dens  Hovedindhold.  I  hele,  næsten 
legemsstore  Figurer  staa  Pave  Clemens  og  Døberen  Jo- 
hannes for  os,  og  neden  under  dem,  i  en  egen  Tvær- 
afdeling, sees,  halvt  skjulte  af  Brystningen  foran  dem, 
den  hellige  Anna,  Christusbarnet  med  Blomster  og  Jom- 
fru Maria,  til  hvem  Jens  Iversen  med  rød  Fløjels  Kalot 
paa  Hovedet  —  Bispehuen  staar  paa  Brystningen  — 
henvender  sig  med  Bøn  om,  at  hun  altid  vil  have  ham  i 
Erindring.  Den  lille  svævende  Seddel  foran  ham  inde- 
holder Bønnens  Ord  paa  Latin.  Han  ledsages  af  sin 
Navnehelgen  Evangelisten  Johannes,  hvis  Kalk  ligeledes 
staar  paa  Brystningen.  Til  Venstre,  ved  Siden  af  Pave 
Clemens,  se  vi,  paa  det  faste  Fløj,  øverst  hans  Martyr- 
død, hvorledes  Skibsfolkene  kaste  ham  i  Havet,  nederst 
hans  Helliggjørelse,  hvor  Engle  nedlægge  hans  Lig  i  det 
af  dem  opførte  Marmorkapel,  og  Pillegrimme  alt  strømme 
til.  Det  faste  Fløj  til  Højre,  ved  Siden  af  Døberen, 
indeholder  øverst  Christi  Daab,  nederst  Johannes'  Martyr- 
død, hvor  Herodias'  Datter  modtager  det  afhuggede  Hoved. 

Aabnes    de    ydre   Fløje,    da    udgjør  Hovedtavlen    et 
Hele,  hvis  Indhold  er  Christi  Lidelse  og  Død,  Begravelse 

og  Opstandelse,  i  otte  Malerier,  fire  for  oven  og  fire  for 
neden,  adskilte  ved  et  Baand  med  Løvværk  og  fire  smaa 
bitte  Billeder,  som  dreje  sig  om  Frelserens  Fødsel  og  den 
tidlige  Forkyndelse  af  hans  Messiasværdighed.  Udførelsen 
af  disse  Malerier  gaar  ikke  ud  over  det  Almindelige  i 
Datidens  tyske  Konst;  det  Overdrevne  i  Betegnelsen  af 
Bødlernes  og  den  larmende  Hobs  raa  Udtryk  hører  ogsaa 
med  til  den  Tids  mere  almindelige  Form  for  Fremstil- 
lingen af  Frelserens  Lidelse,  da  Indtrykket  derved  skulde 
gjøres  smerteligere  og  stærkere;  men  særegent  er  det  Ind- 
fald at  hensætte  et  hornet  Fantom  ved  Siden  af  Pilati 
Hustru  i  det  Billede,  hvor  Pilatus  vasker  sine  Hænder. 
Hendes  advarende  Sendebud  staar  foran  ham,  og  Fan- 
tomet ved  hendes  Side  hentyder  sikkert  paa  den  Drøm, 
som  har  ængstet  hende.  Farven  i  disse  Malerier  er 
mørkere  end  i  dem  paa  Altertavlens  Udside ,  og  da  man 
tillige  i  dem  har  beholdt  den  ældre  Skik,  at  omgive 
Figurerne  med  en  gylden  Grund,  stikker  den  dybere  Farve 
endnu  mere  af  mod  Guldets  Glans.  Denne  Blanding  af 
Pragt  og  Alvor  maa  nødvendigvis  ikke  saa  lidet  have  bi- 
draget til  at  udbrede  noget  Højtideligt  over  den  samlede 
Virkning. 

Saa  langt  gaar  Hovedtavlens  Malerier;  men  aabnes 
nu  de  inderste  Fløje,  da  fremtræde  de  legemsstore,  af 
Træ  udskaarne  Figurer,  som  i  deres  rige  Farveklædning 
og  gyldne  Omgivelse  maa  have  gjort  et  slaaende  Indtryk 
paa  hin  Tids  fromme  Beskuere.  I  Midten  staar  den  hel- 
lige Anna,  som  en  værdig  Matrone,  men  med  et  ung- 
dommeligt Aasyn;  hun  bærer  Christusbarnet  paa  Lin- 
klædet, der  er  kastet  over  hendes  venstre  Arm,  og  lægger 
med   moderlig   Fortrolighed   sin   højre   Haand   paa  Marias 

Skulder.  Den  hellige  Jomfru,  mindre  af  Væxt,  med  ud- 
slaaet  gyldent  Haar,  vender  sig  om  og  ser  op  til  Sønnen, 
hvem  hun  rækker  et  Æble,  idet  hun  med  den  højre 
Haand  samler  den  Gyldenstykkes  Kaabe  omkring  sig. 
Til  Venstre  staar  den  hellige  Clemens  i  fuld  pavelig 
Ornat  og  med  det  gyldne  Anker,  Symbolet  paa  hans 
Martyrdød,  sænket  i  den  højre  Haand.  Johannes  den 
Døber  sees  til  Højre  i  fremskridende  Stilling ;  hans 
Klædemon  af  Kamelhaar  er  her  blevet  til  et  Dyreskind, 
der  hænger  helt  ned  paa  det  venstre  Ben,  men  derover 
bærer  han  en  guldsmykket  Kappe,  og  om  Halsen  har 
han  den  præstelige  Stola,  hvis  ene  Flig  falder  ud  over 
Lammet,  som  ligger  paa  Bogen,  der  hviler  paa  hans 
venstre  Arm,  og  som  han  betydningsfuldt  peger  paa:  »Se 
det  Guds  Lam«. 

Disse  Hovedfigurer  staa  nu  ikke  mere  ene,  de  om- 
gives af  et  betydeligt  Følge  af  den  sejrende  Kirkes  For- 
kyndere og  Blodvidner,  men  som  alle  her  slutte  sig 
underordnede  til,  for  at  hæve  hines  Betydning  og  forhøje 
deres  Glans.  Paa  begge  de  udslagne  Fløje  sees  de  tolv 
Apostle,  sex  paa  hvert,  i  to  Rækker.  De  ere  betydelig 
mindre  end  Hovedfigurerne,  men  staa,  ligesom  disse, 
hver  i  sin  Blinding.  Men  paa  den  forreste  Rand  af  alle 
Blindingernes  Skillerum  er  der  henstillet  endnu  meget 
mindre  Figurer,  otte  hellige  Kvinder  paa  Siderne  af  den 
hellige  Anna,  og  sexten  Martyrer  og  Kirkelærere  paa 
Siderne  af  Apostlene,  og  disse  smaa  fritstaaende  Billeder 
beskærmes  af  pyntelige  smaa  gothiske  Pauluner.  Deres 
Valg  har  sikkert  ikke  beroet  paa  Tilfældet,  skjøndt  det 
nu  maaske  vilde  være  umuligt  at  finde  Grunden  dertil, 
og  enkelte  af  dem   desuden  ikke   længer   lade  sig  angive 

med  Bestemthed,  da  deres  Attributer  ere  tabte;  men 
Øjet  dvæler  lige  fuldt  med  Velbehag  ved  denne  Fylde  af 
Billeder.  Det  mærker  snart  det  Taktfulde  i  denne 
Sammenstilling  af  forskjellige  Størrelser.  Det  Hele  vinder 
ikke  alene  derved  i  Rigdom  og  Afvexling,  men  selve 
Hovedfigurerne  faa  ved  Modsætningen  en  Storladenhed, 
som  de  enestaaende  aldrig  vilde  have  opnaaet. 

I  Udførelsen  staa  de  legemsstore  Figurer  saa  meget 
over  alle  de  andre,  at  de  snarest  maa  betragtes  som 
den  Del,  hvori  den  styrende  Konstners  Haand  kommer  til 
Syne,  og  Billedskjæreren  viser  sig  her,  baade  i  Figurernes 
Holdning  og  Bevægelse  og  i  Klædemonnets  Folder  og 
Kastning,  med  en  Simpelhed  og  en  Rolighed,  som  ofte 
savnes  endog  hos  ansete  Mestere  fra  den  nærmest  følgende 
Tid.  Der  gaar  en  jævn,  redelig  Bestræbelse  for  at  gjen- 
give  Virkeligheden  med  Troskab  og  Omhyggelighed 
igjennem  hele  Behandlingen,  og,  naar  vi  ikke  ville  stille 
vore  Fordringer  for  højt  til  den  Tid  og  Skole,  som  Konst- 
neren  tilhører,  saa  maa  vi  indrømme,  at  han  har  havt 
Følelse  for  det  Finere  i  de  kvindelige  Former,  i  Mod- 
sætning til  den  kraftigere,  drøjere  Skikkelse,  han  har 
givet  Døberen,  og  til  det  mere  passive  Udtryk  af  Alder- 
dommen hos  Paven ,  der  aabenbart  er  lykkedes  ham 
bedst.  Ogsaa  i  Klædemonnets  Folder,  hvor  de  rolig  ned- 
faldende Partier  ere  de  heldigste,  er  han  lige  langt  fra 
det  bløde,  men  charakterløse  Sving,  som  vi  finde  i  de 
tidligere  Skulpturer,  som  fra  det  overdrevent  Knækkede 
og  Udhulede,  der  saa  ofte  betegner  den  følgende  Tid. 
Imidlertid  lader  det  sig  ikke  nægte,  at  han  i  sin  Stræben 
efter  at  gjengive  os  Virkeligheden  meget  er  bleven 
understøttet  af  Maleren,  som  har  coloreret  hans  Arbejde. 

Med  rigtig  Takt  har  denne  forstaaet  at  tilføje  alt  det 
sanseligt  Tiltrækkende,  som  det  ligger  i  Farvens  Magt 
at  give  Enkelthederne  lige  indtil  det  fint  Spættede  i  Øjets 
Iris,  som  er  udtrykt  med  megen  Sandhed.  Det  Ru  i 
Forværk  og  Skind ,  de  smukke  blommede  Mønstre  i 
Gyldenstykket  og  det  rige  Underfor,  skyldes  alt  sammen 
Maleren,  som  hertil  har  benyttet  forskjellige  Stempler; 
selv  enkelte  Dele  af  Stoffet,  som  skulde  have  en  høj 
Grad  af  Tyndhed  og  Lethed,  som  f.  Ex.  det  linnede 
Klæde  over  Annas  Hals,  det,  hvorpaa  Barnet  sidder, 
Stolaen  om  Johannes's  Skulder  osv. ,  er  alt  sammen  ud- 
ført af  Pergament,  og  er  sikkert  først  tilkommet  ved  den 
maleriske  Fuldendelse.  Malerens  Pensel  og  Billedskjære- 
rens  Kniv  have  her  arbejdet  saa  heldigt  sammen,  at  disse 
store  Figurer,  der  træde  os  i  Møde  med  hele  Plastikens 
Haandgribelighed,  tillige  vise  sig  for  os  som  Malerier,  saa 
at  vi  ved  et  flygtigt  Blik  kunde  tro  at  se  en  Efterligning 
af  samtidige  nederlandske  Malere.  At  disse  iVrbejder 
i  ethvert  Tilfælde  skyldes  den  Retning,  som  fra  Briigges 
Malerskole  udbredte  sig  over  det  vestlige  Tyskland,  der- 
for have  vi  det  sikreste  Bevis  i  Døberens  Fremstillings- 
maade.  Det  er  ikke  den  udmagrede  Bodsprædikant,  hvis 
Nøgenhed  kun  daarligt  skjules  af  et  Dyreskind,  saaledes 
som  vi  se  ham  i  de  italienske  Konstværker;  det  er  tvært 
imod  en  Figur  med  kraftige  Lemmer,  der  over  sin  Bods- 
dragt  bærer  alle  Tegn  paa  høj  præstelig  Værdighed,  saa- 
ledes som  vi  alt  se  ham  paa  van  Eycks  berømte  Maleri 
i  Gent. 

Kroningen  er  skilt  fra  Hovedtavlen  ved  en  bred, 
stærkt  udrundet  Krans,  som  des  værre  ved  den  saakaldte 
Istandsættelse   i   1781    er   bleven   aldeles   overmalet   med 

Billeder,  der  ligesom  skulle  paatrykke  det  Hele  et  Slags 
protestantisk  Stempel,  men  hvorved  ikke  alene  den  archi- 
tektoniske,  men  ogsaa  Indholdets  Sammenhæng  har  lidt 
meget.  Naar  Fløjene  aabnes  paa  den  lille  Tavle,  som 
danner  Kroningens  Midte,  sees  Maria,  som  krones  af  den 
thronende  Forløser,  i  Midten  af  de  himmelske  Hærskarer, 
der  her  repræsenteres  af  Englene  Gabriel  og  Michael  paa 
Fløjene.  Tvende  frit  staaende  Figurer,  en  Biskop  og  en 
Engel,  knæle  ved  Siderne  af  Tavlen.  Alle  disse  udskaarn-e 
Figurer  ere  ogsaa  aldeles  tilsmudskede  af  raa  Over- 
maling. Tidligere  bar  det  Skjold,  som  Englen  holder, 
Jens  Iversens  Vaaben. 

Vi  have  endnu  ikke  nærmere  omtalt  Foden,  og  dog 
er  den  ikke  den  mindst  vigtige  Del,  da  Højaltret  var  det 
Sted,  hvor  Monstransen  med  den  indviede  Hostie  be- 
varedes. Det  er  med  Hensyn  hertil,  at  dens  Fløjdørre 
udvendig  have  tvende  Malerier ,  som  begge  forestille 
Christus  i  Gethsemane.  I  det  til  Venstre  knæler  Frelseren 
i  Bøn,  medens  Disciplene  slumre;  i  det  til  Højre  sees 
han,  overensstemmende  med  Matthæus  og  Marcus,  endnu 
to  Gange  knælende,  og  i  Baggrunden  sees  de  Bevæbnede, 
som  komme,  anførte  af  Judas.  Her,  som  ogsaa  i  senere 
Malerier  af  de  berømte  Mestere,  ere  Ordene  »Lidelsens 
Kalk«  forstaaede  og  fremstillede  efter  Bogstaven.  Disse 
Malerier  ere  paa  Guldgrund,  og  slutte  sig  saaledes  til  de 
forhen  omtalte  Billeder  af  hele  Lidelsen,  uagtet  ogsaa 
denne  Billedrække  begynder  med  Gethsemane,  dog  med 
Tilføjningen  af  Gud  Fader,  omgiven  af  Skyer. 

Aabnes  Fløjdørene,  da  sees  inden  for  tre  Skabe, 
lukkede  med  et  pynteligt  og  fra  først  af  formodentlig  for- 
gyldt Jerngitter.      Det   midterste  Rum,   lige   under   Anna 

med  Barnet,  bevarede  Monstransen  med  det  Allerhelligste ; 
i  Sideskabene  gjemtes  efter  al  Sandsynlighed  Relikvier, 
maaske  saadanne,  som  ansaaes  for  at  tilhøre  Clemens 
og  Johannes  den  Døber.  Paa  de  aabnede  Fløjdøres 
indvendige  Sider  er  der  tvende  Malerier,  ligeledes  paa 
Guldgrund,  af  et  mærkeligt  Indhold.  Til  Venstre  sees 
Gud  Fader  paa  en  Throne  med  alle  Herredømmets  In- 
signier, kun  at  han  i  Stedet  for  at  føre  et  Scepter  løfter 
Haanden  velsignende  mod  Christus,  som  med  Tornekronen 
paa  Hovedet  og  blot  med  et  Linklæde  om  Lænderne 
knæler  paa  den  henkastede  Søjle,  ved  hvilken  han  led 
Hudstrygningen,  og  viser  sine  Vunder.  Grædende  Engle 
staa  ved  Siden  med  Kors  og  Nagler,  bag  ved  ham  knæler 
Maria  med  sænket  Hoved  og  foldede  Hænder,  og  derpaa 
følger  en  Flok  af  Gejstlige,  fra  Paven  til  Munken,  an- 
dægtige Vidner  til  hvad  der  foregaar. 

Til  Højre  sees  den  hellige  Pave  Gregors  Messe.  Han 
knæler,  omgiven  af  sine  Gejstlige,  foran  Altret.  Han 
holder  alt  den  indviede  Hostie  i  Haanden,  da  Frelseren 
aabenbarer  sig  og  lader  Blodet  af  sine  Vunder  strømme 
i  Kalken,  som  staar  paa  den  linnede  Dug  over  Patenen. 
Greben  af  Synet  løfter  Gregor  den  højre  Haand  til- 
bedende. 

Begge  disse  Forestillinger  tale  nærmest  til  Gejstlig- 
heden. Det  bør  ikke  oversees,  at  disse  tvende  Malerier, 
naar  Altertavlen  paa  de  høje  Festdage  aabnedes  i  hele 
sin  Pragt  og  Monstransen  glimrede  paa  Alterbordet,  be- 
fandt sig  lige  under  Fløjene  med  Billederne  af  Apostlene, 
til  hvilke  Christus  overantvordede  sin  Kirke.  Det  er 
Kirkens  Lærere,  hvem  det  nærmest  paaligger  at  forkynde 
Forsoningens    Mysterium;    det    er    under    den    præstelige 

Indvielse  af  Brødet  og  Vinen  paa  Altret ,  at  den 
hemmelighedsfulde  Forvandling,  Transsubstantiation,  fore- 
gaar,  og  det  er  Gejstligheden,  som  i  den  katholske  Kirke 
ene  gjøres  delagtig  i  Nydelsen  af  Christi  Blod  i  Sacra- 
mentet.  Billedet  af  Gregors  Messe  antyder  dette  umis- 
kjendeligt,  medens  det  tillige  fremstiller  det  Vidunder, 
som  skete  paa  Gregors  Bøn  for  at  stadfæste  Læren  om 
Transsubstantiationen.  Men  Legenden  taler  rigtignok 
ikke  om  Kalken ;  den  beretter  kun,  hvorledes  denne  Pave 
paa  en  vidunderlig  Maade  overbeviste  en  tvivlende,  men 
from  Kvinde  om  Brødets  Forvandling. 

Efter  dette  Overblik  sees  let,  at  Altertavlens  Ind- 
hold drejer  sig  om  tvende  Hovedforestillinger.  Den  ene 
er  Christi  Lidelse  og  Død,  naar  de  ydre  Fløje  aabnes; 
den  anden  er  de  Helgene,  til  hvilke  Altret  var  indviet, 
men  alt  eftersom  Altertavlen  var  lukket  eller  de  indre 
Fløje  vare  aabnede,  saa  at  det  billedskaarne  Arbejde 
kom  frem,  saaes  disse  Helgene  i  forskjellig  Sammen- 
stilling og  i  Omgivelser  af  forskjellig  Betydning.  Af  disse 
tre  Helgener  tilhøre  Johannes  den  Døber  og  den  romerske 
Clemens,  Aposteldisciplen,  den  højt  ansete  Kirkelærer, 
Historien;  Legenden  har  kun  udsmykket  deres  Liv  og 
Død;  men  den  hellige  Anna  tilhører  udelukkende  Legen- 
den; hun  er  bleven  til  af  den  Trang,  som  tidlig  kund- 
gjorde sig,  efter  at  se  Herrens  Moder  i  det  reneste, 
mest  straalende  Lys.  Forestillingen  om  Marias  ube- 
smittede Undfangelse  blev  især  udbredt  af  Franciscanerne, 
og  den  har  vundet  særdeles  Yndest  hos  den  danske 
Gejstlighed;  thi  ved  Kirkemødet  i  Kjøbenhavn  1425  for- 
ordnedes der,  at  den  hellige  Annas  Fest  skulde  holdes 
hvert  Aar   Dagen   efter   Marias  Undfangelse   og   være   en 

Hoyens  Skrifter.     H.  1^ 

almindelig  Landefest.  Det  kan  følgelig  ikke  forundre  os 
at  finde  hende  paa  en  saa  anselig  Plads  i  Aarhus  Alter- 
tavle; vi  behøve  desuden  kun  at  tage  hen  til  Skjern  ved 
Randers,  saa  skulle  vi  finde  hende  staaende  mellem  den 
hellige  Nicolaus  og  Catharina  fra  Siena,  og  hun  er  over- 
hovedet ikke  saa  sjelden  at  træfi'e  paa  vore  gamle  Alter- 
tavler; men  hvad  der  har  noget  Besynderligt  ved  sig, 
det  er,  at  hun  i  Reglen  ikke  afbildes  uden  i  Forbindelse 
med  Maria  og  Christusbarnet.  Det  er  som  en  egen 
jordisk  Trias  ligeoverfor  den  himmelske,  hvori  hun  først 
faar  sin  Glans  ved  den  Straalerigdom ,  som  udgaar  fra 
Maria  og  hendes  Søn.  Der  staar  med  store  gyldne  Bog- 
staver neden  under  hendes  Figur  og  paa  hendes  Hals- 
linning:  »Sancta  Anna  ora  pro  nobis«;  men  den  fromme 
Biskop  henvender  sig  dog  ikke  til  hende,  men  til  Maria, 
en  Del  af  hendes  Attribut.  Og,  naar  han  oppe  i  Alter- 
kroningen sees  knælende,  saa  er  det  igjen  ved  Siden  af 
Maria  i  hendes  Forherligelse.  Her  paa  Altertavlen  drejer 
baade  Moderens  og  Datterens  Opmærksomhed  sig  om  det 
lille  Barn ,  som  Anna  saa  nænsom  løfter  paa  sin  Haand 
imellem  Døberen,  som  først  forkyndte  dets  Herlighed,  og 
Clemens,  der  lærte  den,  og  omgivet  af  alle  Apostlene. 
Oven  over  throner  Barnet  som  den  sejrende  Forløser; 
øverst  svæver  den  Korsfæstede,  og  hans  Billede  fandtes 
igjen  paa  Hostien  nede  ved  Alterfoden,  det  er  Lys- 
kjærnen,  som  straaler  gjennem  al  Legendens  brogede 
Farvespil. 

Det,  som  i  konstnerisk  Henseende  giver  denne  Alter- 
tavle et  forhøjet  Værd,  er  den  Omstændighed,  at  den 
formelig  er  bestilt  til  Stedet,  den  nu  pryder,  ikke  kastet 
derhen   ved   et   Tilfælde.      Den   bærer   Giverens    Portræt, 

maaske  det  ældste  Originalmaleri,  der  kan  fortjene  dette 
Navn,  vi  nu  ere  i  Besiddelse  af.  Det  bør  herved  be- 
mærkes, at  den  Afdeling  af  Malerierne,  hvortil  Portrættet 
hører,  er  af  en  anden  Pensel  end  Passionshistorien  og 
Malerierne  paa  Fodstykket.  Skjøndt  hele  Arbejdets 
Charakter  synes  at  henvise  dets  Udførelse  til  et  Sted  i 
det  vestlige  Tyskland,  saa  var  det  jo  ikke  umuligt,  at 
denne  Del  af  Malerierne  kunde  være  udført  i  Aarhus 
af  en  tilkaldt  Konstner.  Vi  ere  imidlertid  saa  fattige 
baade  paa  Konstværker  fra  det  femtende  Aarhundrede 
og  paa  Efterretninger  om  Konstnere,  som  dengang  kunde 
have  opholdt  sig  her  i  Landet,  at  den  ytrede  Formodning 
ikke  har  Andet  for  sig  end  det,  at  Muligheden  ikke  lader 
sig  nægte. 

Vi  have  endnu  kun  at  tilføje,  at  den  næstsidste 
katholske  Bisp,  Niels  Clausen,  fuldendte  hele  Indretningen 
af  Choret,  for  ligesom  at  give  den  prægtige  Altertavle 
en  værdig  Ramme.  Det  gamle  Sangchor  var  nødvendig- 
vis blevet  nedtaget  under  Ombygningen;  han  rejste  det 
igjen,  eller  smykkede  det  i  alt  Fald  ved  en  Række  af 
udskaarne  Træfigurer,  der  nu,  i  deres  perlefarvede  Over- 
træk, ere  hensatte  uden  al  Sammenhæng  over  Chor- 
gitteret.  Kannikestole  og  Chorstole  bekostede  han  lige- 
ledes, og  1508  stod  Choret  færdigt.  Endnu  manglede 
der  dog  en  Ting:  den  store  syvarmede  Lysestage  til  at 
staa  midt  paa  Chorgulvet;  ogsaa  den  sørgede  Clausen 
for;  Indskriften  paa  den  siger  os,  at  han  har  givet  den 
i  1515,  og  at  Dirich  Kron  har  støbt  den. 

Kirkens  Udsmykning  var  fuldendt;  det  var  den  høje 
Tid,  thi  kun  tvende  Aar  senere,  og  et  nyt  Liv  begyndte 

at    røre    sig.     Ordets    Magt    skulde    træde    i    Stedet    for 
Tonernes  og  Billedernes. 


Hvad  her  er  antydet  om  Architekturen  i  iVarhus 
Domkirke,  støtter  sig  paa  det  Foredrag,  som  blev  holdt 
af  Forfatteren  i  det  kirkehistoriske  Selskabs  Møde  i 
Aarhus  Domkirke  den  2den  Septbr.  Enkeltheder,  som 
der  med  Lethed  kunde  paapeges  i  selve  Bygningen,  men 
som,  uden  Ledsagelse  af  Tegning,  maatte  blive  trættende 
og  uforstaaelige,  ere  her  udeladte,  det  Historiske  derimod 
mere  fremhævet,  ligesom  ogsaa  Altertavlens  Beskrivelse 
her  er  bleven  mere  fuldstændig. 


2'). 

Sanct  Clemens  i  Aarhus  er  den  yngste  af  Jyllands 
tre  anselige  Stiftskirker.  P^ørst  i  Slutningen  af  det 
tolvte  Aarhundrede  begyndte  Bispen  Peter  Vagusen  paa 
den  endnu  staaende  Murstensbygning,  og,  i  sit  Indulgents- 
brev,  1197,  lagde  Cølestin  HL  særdeles  Vægt  paa  de 
Vanskeligheder,  der  her  til  Lands  vare  forbundne  med  et 
saadant  Foretagende.  Efter  Peters  Død,  1204,  fortsattes 
Bygningen  under  hans  Broder  og  Eftermand  Skjalm,  og 
Innocents  IIL  udstedte  1209  et  nyt  Afladsbrev  for  dem, 
der  vilde  bidrage  til  Bygningen,  som  var  begyndt  med 
ikke  ringe  Omkostning.  Fremgangen  maa  imidlertid  have 
været   langsom,    thi   Biskop   Ebbe    klagede    i    1215    over 


')  Af  »Danske  Mindesmærker,  udgivne  af  C.  F.  Holm,  Heinrich 
Hansen,  C.  F.  Herbst,  N.  Høyen,  J.  Kornerup,  C.  A.  Strunck  og 
J.  J.  A.  Worsaae«,  Tavl.  8-13. 

Kirkens  Trang  til  Hjælp,  og,  endskjøndt  han  selv  var  en 
ivrig  Bygherre  og  formaaede  meget  hos  Valdemar  IL,  er 
det  endda  et  Spørgsmaal,  om  Arbejdet  var  sluttet,  da 
han  i  1224  fratraadte  Bispestolen.  Kjendte  vi  mere  end 
Titlen  paa  Innocents  den  fjerdes  Afladsbrev'),  saa  vilde 
det  maaske  vise  sig,  at  Kirkebygningen  først  blev  endt 
ved  Midten  af  det  trettende  Hundredaar. 

Hen  imod  Slutningen  af  det  fjortende  Hundredaar  om- 
tales en  stor  Istandsættelse  af  Kirkens  betydeligere  Byg- 
ninger. Peder  Jensen  Lodehat  var  dengang  (1386 — 95) 
Biskop  i  Aarhus,  og  det  var  en  højt  anset  og  driftig 
Mand.  Efter  al  Sandsynlighed  er  Choret  dengang  blevet 
udvidet  i  den  Skikkelse,  det  endnu  bevarer,  og  Tvær- 
skibet og  Langhuset  have  faaet  en  Højde,  der  svarede 
til  det  nye  Choranlæg.  Det  kan  gjerne  være,  at  dette 
betydelige  Foretagende  først  under  hans  Efterfølger  Bo 
Magnussen  er  blevet  tilendebragt,  og  at  dette  kan  have 
bidraget  til,  at  han  valgte  sit  Gravsted  i  det  nordre 
Kapel  ved  Siden  af  det  vestre  Taarn  ^).  Under  Jens 
Iversen  Lange  (1449 — 82)  afsluttedes  endelig  den  ydre 
Bygning,  idet  han  forhøjede  Taarnet,  der  ogsaa  bærer 
hans  og  Kirkens  Vaaben,  og  kronede  det  med  et  mægtigt 
Spir.      Han    lod    det    søndre    Taarnkapel    opføre    for    at 


')  Script,  rer.  dan.,  VI,  394. 

^)  Script,  rer.  dan.,  VI,  516.  I  Stiftelsesbrevet  siges  udtryiikelig, 
at  Kapellet  skulde  være  paa  den  søndre  Sine  af  Kirken,  ad  au- 
stralem  partern;  men  der  omtales  kun  et  Kapel  paa  Kirkens 
Sydside,  og  det  er  Jens  Iversen  Langes,  og  vi  have  et  Document 
fra  1517,  som  bevidner,  at  Boes  Grav  var,  hvor  den  endnu  er, 
i  det  nordre  Sidekapel.  Rimeligvis  maa  den  i  Stiftelsesbrevet 
omtalte  Plads  være  opgivet,  da  det  kom  til  Udførelse,  og  den  nu- 
værende valgt.  Pontoppidan,  Marm.  Dan.,  II,  85—86.  Nyerups 
hist.  stat.  Skildring,  IV,  297—98. 

svare  til  Boes,  og  tog  derpaa  fat  paa  Kirkens  indre  Ud- 
smykning. 1479  blev  den  prægtige  Tavle  opsat  paa  Høj- 
altret, og  1481  blev  Døbefonten  støbt.  Under  Niels 
Clausen,  der  sad  paa  Bispestolen  1491 — 1520,  fortsattes 
og  fuldendtes  ogsaa  det  Indre.  Nogle  af  de  Vægmalerier, 
som  i  de  sidste  Aar  ere  befriede  for  Overkalkningen, 
bære  Aarstallene  1494  og  1497.  Sangchoret  opførtes 
1508;  samme  Aar  bleve  Chorskabene  færdige.  Den  syv- 
armede Malmstage  fra  1515  er  det  yngste  Minde  om 
denne  Biskops  Omsorg  for  Kirkens  Prydelse. 

De  ovenanførte  Kjendsgjerninger  tyde  allerede  hen 
paa,  at  Bygningsarbejderne  fra  Slutningen  af  det  fjortende 
og  i  Løbet  af  det  femtende  Hundredaar  maa  have  havt 
en  betydelig  Indflydelse  paa  Kirkens  ydre  og  indre  Ud- 
seende, og  Bygningen  selv  viser  tilstrækkelig,  at  det 
har  været  Tilfældet.  Den  har,  i  det  Hele  taget,  aldeles 
Udseendet  af  en  gothisk  Murstenskirke ,  saaledes  som 
denne  Stil  havde  udviklet  sig  i  Nordtyskland.  Choret 
danner  imidlertid  en  Helhed  for  sig,  det  er  en  Kirkehal, 
som  ved  Tværskibet  skilles  fra  Langhuset,  hvis  Højkirke, 
overensstemmende  med  de  fleste  Kirkebygninger  af  denne 
Art,  ikke  hæver  sig  synderligt  over  Sideskibenes  svære 
Tage.  Dengang  Sanct  Clemens  endnu  stod  urørt  af 
senere  Ændringer,  da  mod  Vest  det  ottekantede,  bly- 
tækte  Tømmerspir  løftede  sig  i  det  Mindste  lige  saa  højt^) 


*)  Taarnets  og  Spirets  samlede  Højde  angives  efter  Sagn  til  340  Alen. 
Det  er  en  Urimelighed.  Dersom  det  havde  været  ligesaamange 
Fod,  vilde  Spiret  endda  have  været  meget  højere  end  selve 
Taarnet.  Ved  Istandsættelsen  af  Morten  Bushardt  (1547—51) 
beholdt  det  endnu  sin  gamle  Højde,  men  efter  Branden  1642 
rejste  det  sig  ikke  mere  som  før.  Den  nuværende  Hætte  fik  det 
1776. 

som  det  mægtige  Taarn,  der  bar  det,  medens  de  smækre 
Chortaarne  rejste  sig  i  deres  iulde  Højde  med  de  kegle- 
formede Spir  i  Øst,  da  alle  Gavlene  havde  bevaret  deres 
Aftrapninger,  og  Sidekapellerne  ved  Choret  endnu  stode 
med  deres  Rundslutninger  og  Gavle  urørte,  da  endelig 
Jordsmonnet  endnu  ikke  var  voxet  højt  op  over  Dør- 
trinene; dengang  maa  Virkningen  af  denne  anselige  Bygning 
vistnok  have  været  langt  rigere  og  større  end  nu,  da 
Ildsvaade,  Sløvhed  og  Smagløshed  har  berøvet  den  saa 
mange  af  dens  tidligere  Prydelser. 

Det  ejendommeligste  Træk  i  denne  Kirkes  Ydre  er 
Chorslutningen.  Sideskibene  danne  ikke  nogen  Omgang 
mod  Øst,  heller  ikke  sluttes  de  mangekantet,  men  med 
en  ret  Linie,  medens  Hovedskibet  med  sin  Afslutning,  de 
tre  Sider  af  en  Sexkant,  træder  frem  foran  dem.  Der 
er  unægtelig  noget  Særegent,  men  tillige  noget  Fattigt  i 
dette  Anlæg,  som  Bygmesteren  har  søgt  at  raade  Bod 
paa  ved  at  rejse  de  tvende  Taarne  lige  i  Forbindelses- 
krogene mellem  Hoved-  og  Sideskibene.  Der  kommer 
herved  lidt  mere  Fylde  i  Afslutningen,  og  de  glatte, 
runde  Taarne,  paa  Siderne  af  og  mellem  de  takkede 
Gavle,  maatte  frembringe  en  Virkning  af  et  aldeles  ejen- 
dommeligt Præg. 

Ogsaa  i  det  Indre  er  det  Choret,  som  frembringer 
den  største  Virkning,  hvad  enten  man  nærmer  sig  Hoved- 
gangen, hvor  Højaltret  saa  malerisk  afbryder  Overblikket 
og  derved  giver  Rummet  bag  ved  et  Skin  af  større 
Dybde,  eller  man,  staaende  i  Langhusets  Sideskib,  lader 
Øjet  dvæle  ved  den  fulde  Sollysning  i  Chorets  Sidegang 
og  dens  Modsætning  til  det  dæmpede  Daglys  i  det  foran- 
liggende Kors.     Det  er  navnlig  ved   de   fire   ottekantede 

Piller  og  deres  Omgivelse,  at  man  ret  bliver  opmærksom 
paa  og  glæder  sig  over  den  Frihed,  hvormed  Bygmesteren 
der  har  bevæget  sig ,  medens  han  i  Chorets  forreste  Del 
har  været  bunden  ved  Hensyn,  der  endnu  blive  tydeligere 
for  os,  naar  vi  se  os  om  i  Tværskibet  eller  gaa  ned  i 
Langhuset. 

Tværskibet  mistede  i  1777  den  eneste  Prydelse,  som 
endnu  var  levnet  fra  Middelalderen,  det  Pulpitur,  som, 
baaret  af  smaa  Granitsøjler,  traadte  fire  Alen  frem  foran 
Chorets  Hovedskib,  og  som  var  rigt  smykket  med  Billed- 
sniderarbejde  1).  Det  var  Sangchoret,  som  Niels  Clausen 
havde  ladet  opføre,  og  som  blev  borttaget,  for  at  man 
desto  friere  kunde  se  op  til  Højaltret.  Efter  at  nu  det 
tilligemed  Altrene  i  Korset  ere  forsvundne  og  Væg- 
malerierne overkalkede,  falde  Sporene  af  de  Forandringer, 
som  dette  Parti  alt  i  Middelalderen  har  gjennemgaaet, 
desto  stærkere  i  Øjnene;  de  ere  ikke  faa,  men  alligevel 
for  utydelige  til  at  man  med  Sikkerhed  deraf  kan  danne 
sig  et  Billede  af  dets  oprindelige  Tilstand.  Kun  saa 
meget  bliver  vist,  naar  man  sammenligner  Galleriet  i  dets 
nordre  Ende  med  Arkaderne  ind  til  Sidekapellerne  ved 
Choret,  med  de  ældste  tilmurede  Vinduer,  som  endnu 
kunne  sees,  og  med  nogle  større  Bueslag,  som  endna 
kunne  skimtes  paa  det  søndre  Korsfløjs  østre  Mur,  at 
hele  Korset  oprindelig  har  været  i  Rundbuestil,  og  at 
Hvælvingen  har  ligget  en  Del  lavere  og  havt  en  anden 
Inddeling. 

Et  vigtigt  Bidrag  til  at  danne  sig  en  Forestilling  om 
Bygningen  i  dens  ældste  Tilstand  faar  man  imidlertid  ved 


2)  Træfigurerne,   som   nu   ere  stillede  oven  paa  Chorgitteret,   hørte 
dertil. 

at  betragte  de  tvende  Kapeller,  som  støde  op  til  Choret, 
og  hvoraf  det  nordre  lige  til  den  seneste  Tid  udgjorde 
en  Del  af  Stiftsbibliotheket,  det  søndre  anvendtes  til 
Materialhus.  Disse  tvende  Kapeller  have  saa  temmelig 
bevaret  deres  oprindelige  Charakter,  kun  deres  halvrunde 
Slutning  er  bleven  borttaget,  efter  Murværket  at  dømme, 
først  i  en  meget  senere  Tid.  Den  østre  Gavl  og  Bly- 
taget beholdt  de  indtil  1775 — 76,  da  det  stygge  svære 
Halvtag  blev  opført,  som  nu  dækker  dem  i  Fællesskab 
med  deres  yngre  Naboer^),  og  som  tillige  skjuler  de 
ældste  rundbuede  Vinduer  paa  Korsets  østre  Side. 

Stilen  i  disse  Kapeller  er  ublandet  romansk,  saaledes 
som  den  viser  sig  i  Murstensbygninger  kort  før  og  efter 
1200,  og  det  samme  Præg  har  sikkert  hele  Choret 
baaret,  som  dengang  ikke  havde  saa  stor  en  Udstrækning 
imod  Øst.  Her  i  Landet  stod  Sanct  Clemens  ene  mellem 
de  romanske  Kirker  med  Sidegange  i  Choret,  Noget,  man 
i  Udlandet  ikke  træffer  saa  sjelden.  De  vare  lavere  end 
Hovedgang'en ,  hvis  Højkirke  ragede  op  over  dem;  men 
hvert  af  dem  havde  sin  halvrunde  Apsis  og  derimellem 
fremtraadte  den  større  Runding,  som  afsluttede  Hoved- 
skibet. Choret  bestod  da  af  to  Fag  (travées),  og  Tvær- 
linien for  de "  lukkende  Halvkredse  maa  omtrent  have 
været  der,  hvor  nu  det  første  Par  af  de  ottekantede  Piller 
rejser  sig.  Lægge  vi  Mærke  til,  at  Anvendelsen  af  tvende 
Halvsøjler  foran  de  buebærende  Piller  er  gjennemgaaende 


)  De  tvende  yderste  Bygninger  paa  Korsets  østre  Side  synes  ikke 
at  høre  til  den  ældste  Kirke.  I  den  søndre  Bygning  var  Dom- 
kirkens gamle  Bogsamling  indtil  1654,  da  det  blev  bestemt,  at 
de  halvt  forraadnede  Bøger  skulde  sælges.  Hertel,  Antikvarisk 
historisk  Beskrivelse  af  Aarhus  Domkirke,  I,  2,  156. 


218 

i  begge  Sidekapellerne,  og  at  lignende  Spor  endnu  findes 
i  Korset  tæt  ved  det  forrige  Stiftsbibliothek,  saa  op- 
kommer let  den  Formodning,  at  Pillerne  i  Chorets  Hoved- 
gang kunne  have  havt  en  lignende  Form. 

Der  er  endnu  et  Par  Ejendommeligheder  ved  Korset, 
som  ikke  bør  forbigaaes.  Den  ene  hører  til  den  oprinde- 
lige romanske  Bygning,  det  er  Galleriet,  baaret  af  tvende 
ottekantede  Piller  i  den  nordre  Korsfløj.  En  muret 
Vindeltrappe  i  den  nordvestre  Krog  førte  op  til  det.  Det 
er  rimeligt,  at  et  lignende  Galleri  har  været  i  den  søndre 
Korsarm,  men  Hensigten  med  dem  lader  sig  ikke  angive 
med  Sikkerhed^).  Det  er  vist,  at  Biskoppen  fra  sin 
Gaard  kunde  gaa  over  til  Kirken  gjennem  en  Løngang, 
som  stod  i  Forbindelse  med  Galleriet,  men  denne  Kjends- 
gjerning  giver  ikke  tilstrækkelig  Oplysning.  Det  øverste 
Galleri,  som  bæres  af  den  brede  Spidsbue,  og  hvis  Be- 
stemmelse heller  ikke  vides,  med  mindre  det  kunde  have 
været  Pladsen  for  et  ældre  Orgel,  hører  til  Bygningens 
yngre  Periode. 

I  den  sydvestre  Korsfløj  er  der  en  Vindeltrappe, 
som  fører  op  til  Taget.  En  lignende  Trappe  har  der 
været  i  den  nordre  Fløjs  østre  Hjørne,  men  som  maaske 
oprindelig  har  havt  sin  Indgang  uden  fra.  Indtil  1747 
stod  der  nemlig  et  Taarn  op  til  Korsgavlen,  som  maa 
have  naaet  højt  op,  da  de  flade  Blindinger,  som  udgjøre 
Gavlfeltets  Prydelser  ikke  ere  udførte  i  dets  østre  Halv- 
del. Dette  Taarn  blev  nedbrudt  i  ovennævnte  Aar.  Det 
skal    have    havt   Vinduer    ud    til   Kirkegaarden    og   have 


')  Lignende    Gallerier    i    Korsarmene    i    S.    Michael    i    Hildesheim, 
i  Winchesters  og  Laons  Kathedraler. 

indeholdt  adskillige  Munkekamre,  men  Beretningen  derom 
er  kort  og  uklar').  I  architektonisk  Henseende  bør 
det  ikke  forbigaaes,  at  Mariekirken  i  Stralsund  har  et 
lignende  Taarn,  aabenbart  til  en  Trappe,  paa  den  nordre 
Korsfløj,  men  paa  det  vestre  Hjørne. 

Naar  man  ser  sig  om  i  Langhuset,  da  hersker  den 
spidse  Bue  overalt,  med  Undtagelse  af  de  blinde  Murbuer 
over  de  mindre  Piller  i  Hovedskibet.  Betragter  man  der- 
imod Sideskibene  udvendig,  opdager  man  strax  Spor  stf 
smallere  rundbuede  Vinduer.  Især  er  det  tydeligt  paa 
den  nordre  Side,  og  man  ser  ogsaa,  at  deres  Anordning 
har  været  forskjellig  fra  de  nuværendes.  Indvendig  bliver 
man  i  Hovedskibet  desuden  snart  opmærksom  paa  den 
Uoverensstemmelse,  der  er  imellem  de  svære  Hovedpiller 
og  Hvælvingens  lette  Gjordbuer,  og  den  faar  endnu  mere 
Betydning,  naar  man  sammenligner  den  med  Choret, 
hvor  en  lignende  Disharmoni  findes  mellem  de  første 
Piller  og  deres  Gjordbuer,  medens  den  aldeles  forsvinder 
ved  de  ottekantede  Piller,  der  ere  af  én  Støbning  med 
selve  Hvælvingen. 

Undersøger  man  Langhusets  Piller  nøjere,  saa  op- 
dager man  paa  den  ved  Prædikestolen  og  paa  nok  en 
paa  samme  Side,  at  der  er  borthugget  et  Fremspring, 
som  har  baaret  Sidebuen,  og  at  denne  altsaa  oprindelig 
har   været   smallere.     Alle  Enkeltheder,   som  Hoved-   og 


M  Schives   og  Cramers   haandskrevne   Beretning   om  Aarhus  Kirkes 
Antikviteter. 

Ved  Eftergravhingen  i  August  1863  (Professor  Worsaae) 
fandtes  Fundamentet  til  denne  Taarnbygning.  Samme  Gang  blev 
den  Levning,  der  i  Grunden  endnu  er  tilbage  af  det  nordre 
Chorkapels  Rundslutning,  fuldstændig  undersøgt,  og  Bygnings- 
inspecleur  Walther  opmaalte  og  tegnede  dette  Parti. 

Fodstykker,  have  ogsaa  et  romansk  Snit,  der  vel  be- 
varedes paa  flere  Steder  endnu  højt  op  i  det  trettende 
Hundredaar,  men  som  var  aldeles  forglemt  i  det  fjortende, 
og  her  vil  derfor  Øjet  igjen  stødes  ved  den  Mangel  paa 
Overensstemmelse  mellem  disse  Former  og  den  forholds- 
vis rige,  gothiske  Ledføjning  i  alle  Vindueskarmene  og 
den  Lethed,  hvormed  Ribberne  ere  fordelte  paa  Stjerne- 
hvælvingen ^). 

Men  idet  vi  saaledes  forfølge  Sporene  af  den  ældste 
Bygning,  møder  der  os  en  anden  Iagttagelse,  som  paa 
det  Nøjeste  hænger  sammen  med  Bygningens  langsomme 
Fremgang.  Langhuset  blev  saa  at  sige  en  ny  Bygning, 
efter  at  det  oprindelige  Kors  og  Chor  vare  færdige  og 
alt  tagne  i  Brug;  den  romanske  Charakter  blev  ikke  op- 
givet, men  den  fik  imidlertid  dog  en  anden  Nuancering. 
Vil  man  ogsaa  lægge  mindre  Vægt  paa  den  lidt  større 
Brede,  som  gaar  igjennem  Langhuset  i  Modsætning  til 
Choret,  saa  fremtræde  dog  Hovedpillerne  med  deres  svære 
Halvsøjler  som  et  nyt  Træk  i  Bygningen.  Ville  vi  nu  for- 
søge paa  at  danne  os  et  omtrentligt  Billede  af  det  gamle 
Langhus,  da  angive  de  blinde  Linier  paa  Tavle  XHI 
Pladsen  for  Vinduerne  i  Sideskibet,  Breden,  som  Pillerne, 
Højden,  som  Sidebuerne  kunne  have  havt,  og  den  dybere 
liggende  ældste  Gulvflade.  Oven  over  Sidebuerne  kunne 
vi  tænke  os  Højkirkens  Vinduer,  to  i  hvert  Fag,  noget 
sammenrykkede  mod  Midten,  og  over  dem  spændte  saa 
den  svære,  runde  Skjoldbue,  som  svarede  til  den  kvadrate 
Krydshvælving  mellem  hvert  Par  af  Hovedpillerne.   Hoved- 


^)  Ribberne  danne  et  firoddet  Stjernemønster.    De  smagløst  paasatte 
forgyldte  Stjerner  tilhøre  derimod  det  forrige  Hundredaar. 

skibets  nuværende  Hvælving  er  efter  al  Sandsynlighed 
løftet  ^  højere  end  den  gamle  romanske. 

Da  Langhusets  oprindelige  Forhold  i  Længde  og 
Brede  bleve  vedligeholdte,  da  den  Forhøjning  af  Byg- 
ningen, som  skulde  gjennemfores,  alt  medførte  et  betyde- 
ligt og  kostbart  Arbejde,  saa  har  man  i'oretrukket  at 
lade  Hovedpillerne  beholde  deres  gamle  Form,  og  blot 
givet  dem  den  nødvendige  Forlængelse. 

De  blinde  runde  Murbuer  høre,  efter  Forfatterens 
Mening,  til  Ombygningen  lige  saa  godt  som  de  spidse  Side- 
buer, men  han  formaar  ikke  med  Bestemthed  at  udtale, 
hvad  Hensigten  med  dem  kan  have  været,  saafremt  ikke 
Bygmesteren  skulde  have  tænkt  ved  deres  Hjælp  at  af- 
lede og  fordele  Trykket  af  den  svære  Murmasse  over  de 
mindre  Piller. 

Den  svære  vestlige  Mur,  som  er  gjennembrudt  for 
neden  for  at  give  Adgang  til  Taarnets  Sidekapeller,  og 
som,  naar  man  gaar  op  paa  Sideskibenes  Hvælvinger, 
sees  at  være  stærkt  forhugget,  for  at  give  Plads  til  disse, 
da  de  skulde  løftes  i  Vejret,  dannede  aabenbart  Kirkens 
ældste  Forside,  foran  hvilken  det  enkelte  Taarn  traadte 
frem.  Dettes  nederste  Del  hører  vistnok  til  det  oprinde- 
lige Anlæg,  men  ethvert  Spor  af  dets  ældste  Charakter 
synes  nu  at  være  forsvundet. 


XI. 

lunds  Domkirke. 


1. 

Udtog    af   et  Foredrag    holdt   ved   det  kirkehistoriske   Selskabs  Møde 

i  Lund  1859'). 

Okjøndt  Christendommen  fra  Begyndelsen  satte  sig  i  af- 
gjort Modsætning  til  Hedenskabet,  knyttede  Kirken  sig 
dog  snart  til  den  hedenske  Poesi  og  Filosofi.  Netop 
Oldtidens  Dannelse  i  det  vestlige  Asien  og  sydlige  Europa 
tog  imod  Christendommen,  som  derfor  ogsaa  stadig  og 
med  stærke  Skridt  gik  imod  Vest,  medens  Udbredelsen 
imod  Østen  forholdsvis  var  ringe  og  sen.  I  Begyndelsen 
af  4de  Aarhundrede  var  Hedenskabet  endnu  Statens 
Grundpille ,  i  Begyndelsen  af  5te  beherskede  allerede  en 
christelig  Filosofi  Verden ,  for  at  den  kunde  modtage  og 
tildanne  de  Barbarer,  der  strømmede  ind  over  det  romerske 
Rige.  Gother,  Longobarder,  Angler,  og  hvad  de  hed  alle 
disse  Stammer,  der  efterhaanden  traadte  frem  paa  Skue- 
pladsen, omfattede  Christendommen  og  hentede  deres 
Styrke  af  den.  Men  der  skulde  ogsaa  en  saadan  Livs- 
kraft til  at  holde  ud  i  de  følgende  mørke  og  matte  Aar- 


)  Dansk  Kirketidende  1859,  Sp.  581—89. 

hundreder.  Der  fulgte  et  Afkræftelsestidsrum,  og  gjennem 
det  8de,  9de  og  10de  Aarhundrede  vandt  Mørket  mere 
og  mere  Sejr,  saa  først  i  det  Ilte  og  12te  Aarhundrede 
begyndte  Alt  at  hæve  sig  igjen.  Det  havde  i  Konsten 
været  en  Overgangstid  i  Udvikling  fra  Barndommens 
Alder  til  den  kraftige  Ungdom,  som  enhver  livlig  og  be- 
gavet Dreng  gjennemlever.  Vi  glæde  os  over,  naar  han 
nemmer  det  Meddelte,  og  navnlig  naar  han  mellem  disse 
Brudstykker  af  Kundskaber  og  Færdigheder  lægger  en 
egen  Tanke  for  Dagen.  Saaledes  var  det  ogsaa  hos  de 
nye  Folk  i  Europa;  men  hvad  Barnet  bruger  Aar  til, 
dertil  bruge  Folkeslagene  Aarhundreder.  Brudstykker 
af  Kundskaber  og  Færdigheder,  de  havde  modtaget  fra 
den  antike  Kultur  og  Konst,  samlede  sig  efterhaanden  til 
en  Grundvold,  hvorpaa  der  udviklede  sig  en  selvstændig 
Konst. 

Lunds  Domkirke  bærer  Spor  af  denne  Forberedelse 
til  en  evropæisk  Konst.  Den  er,  hvad  man  kalder  en 
romansk  Bygning.  I  Midten  af  det  12te  Aarhundrede 
begynder  først  den  gothiske  Bygningskonst  at  bryde  frem 
i  det  nordlige  Frankrig;  i  Midten  af  det  13de  udfolder 
den  sig  kraftig;  men  denne  Kirke  er  ældre  end  1150,  og 
har  Intet  af  det,  der  røber  den  ny  frembrydende  Konst. 
Mellem  den  romanske  og  den  gothiske  Bygningskonst  er 
det  let  at  trække  Grænsen,  men  vanskeligt  er  det  at 
bestemme,  naar  den  romanske  begyndte.  Man  har 
givet  den  mange  Navne,  snart  lige  saa  mange,  som  der  var 
Egne,  hvori  den  udøvedes.  —  Da  Christendommen  under 
Constantin  den  Store  blev  erklæret  for  Statsreligion, 
fandtes  den  endnu  ikke.  Da  de  Christne  begyndte  at 
bygge    Kirker,    sluttede   de   sig   til  hedensk   Konst.     Det 

hedenske  Tempel  og  den  christne  Kirke  var  bygget  f 
samme  Stil,  ja  var  tidt  den  samme  Bygning,  men  Ind- 
retningen var  forskjellig,  fordi  den  Aand,  der  herskede, 
var  en  anden. 

En  af  de  Bygningsformer,  som  hyppig  blev  anvendt  i 
Occidenten,  var  Basilika' en  med  den  lange,  antike 
Søjlerad  i  al  sin  Pragt,  som  endnu  kunde  sees  1823,  før 
Branden,  i  St.  Pauls  Kirke  uden  for  Roms  Mure,  og  den 
Dag  i  Dag  i  Ravenna.  Denne  Bygningsform  i  den  gamle 
Basilika  udholdt  en  lang  Kamp  med  den,  der  fremtraadte 
i  de  store  romerske  Pragtsale,  som  vi  har  et  Exempel 
paa  i  Kirken  St.  Maria  degli  Angeli  i  Rom,  der  op- 
rindelig er  en  Pragtsal  i  Diocletians  Thermer.  Her 
kommer  Pillen  frem,  og  vel  anvendes  ogsaa  Søjlen  enkelt- 
vis i  Forbindelse  med  Pillen,  dog  er  det  aabenbart  mere 
for  Pyntens  Skyld,  end  fordi  Søjlen  her  behøvedes  som 
Bærer.  Denne  Forbindelse  af  Søjle  og  Pille  blev  der- 
imod i  den  romanske  Stil  omdannet  til  en  Helhed,  saa- 
ledes  som  vi  f.  Ex.  kunne  finde  det  i  Roeskilde  Dom- 
kirkes Piller.  Kampen  mellem  Søjlen  og  Pillen  var 
langvarig;  den  spores  i  Frankrig  ind  i  det  Ilte,  i  Tysk- 
land helt  ind  i  det  12te  Aarh.  Men  den  antike  Søjle 
havde  tabt  sin  Charakter,  man  sammentrak  til  korte 
Søjler  som  i  Lunds  Krypte,  udvidede  til  lange  Søjle- 
stænger, medens  Skaftet,  med  glat,  riflet  eller  slynget 
Form  endnu  bestandig  minder  om  antike  Former,  som 
gjenfindes  allerede  fra  1ste  Aarh.  f.  Christi  Fødsel.  Man 
dannede  ogsaa  Søjler  med  Figurer,  og  Trolden  Finn  i 
Lunds  Krypte  har  en  gammel  Stamtavle,  der  gaar  op 
lige  til  de  romerske  Kejseres  Tid.  Det  var  da  disse 
Figursøjler,    der   gav  Anledning   eller   ydre   Tilknytnings- 

punkter  til  forskjellige  barokke  Sagn.    Men  den  romanske 
Bygningsstil  indeholder  endnu  flere  Elementer. 

Sofiekirken  i  Byzants  fremkaldte  et  helt  nyt  Afsnit 
i  Bygningskonsten.  Den  dækkedes  af  en  Kuppel,  der 
hvilede  paa  spidse  trekantede  Flige  eller  Svikler  (penden- 
tifs),  en  mægtig  Kuppel  over  100  Fod  i  Gjennemsnit, 
d^r  med  sine  tilstødende  Halvkupler  danner  et  Under- 
værk af  Bygningskonst.  Dette  dristige  Foretagende  fik 
betydelig  Indflydelse ;  vi  kunne  forfølge  dets  Virkning  '  i 
Lilleasien;  i  det  10de  og  Ilte  Aarh.  spore  vi  den  tydelig 
i  Norditalien  (Venedig)  og  kunne  følge  den  i  det  vestlige 
Frankrig  og  langs  ned  ad  Rhinen.  Da  man  i  det  vest- 
lige Evropa  ikke  havde  Indsigt  og  Færdighed  til  at  op- 
føre et  saa  vanskeligt  Stykke  som  en  Kuppel,  er  det 
lærerigt  at  se,  hvorledes  man  i  Frankrig  og  langs  med 
Rhinen  véd  at  hjælpe  sig  med  Udkragninger  i  Stedet  for 
de  Svikler,  som  skulde  understøtte  Kuppelen,  indtil  Go- 
thiken  fortrængte  Kuppélbygningen  i  flere  Aarhundreder. 
En  endnu  større  Indflydelse  end  ved  sin  Kuppel  fik 
Sofiekirken  i  Byzants  paa  den  udsmykkende  Del  af 
Bygningsstilen.  I  Stedet  for  de  tidligere  Kapitæl- 
former anvendtes  i  Sofiekirken  nye  Kapitæler,  hvis  mas- 
sive Flader  skjultes  af  rigt  og  gjennembrudt  Løvværk, 
og  ikke  alene  Søjlehoveder  og  Buer,  men  selve  Væg- 
flader smykkedes  med  en  lignende  An.  Og  denne  nye 
Retning  optoges  først  i  Ravenna,  senere  i  hele  det  nord- 
østlige Italien,  og  blandede  sig  overhovedet  i  Occidenten 
i  Ilte  og  12te  Aarh.  med  den  barbariserende  Maade, 
hvorpaa  man  endnu  bestandig  efterlignede  den  antike 
romerske  Decoration. 

Høyens  Skrifter.     II,  15 


226 

Imidlertid  kom  der  endnu  et  Element  til  for  at 
gjøre  den  Blanding  fuldstændig,  hvoraf  den  romanske 
Stil  skulde  fremtræde.  Fra  det  7de  Aarh.  komme  Ara- 
berne, og  udbrede  sig  over  store  Dele  af  det  græske 
Kejserrige,  hele  Nordafrika,  ja  endog  ind  i  Spanien. 
Selv  fattige  paa  Kultur,  tilegnede  de  sig  hurtigere  end 
det  vestlige  Evropa  Meget  af  den  græske  Udvikling.  Og- 
saa  deres  Bygninger  udfolde  snart  en  Pragt  lig  den  i 
Byzants,  og  der  fremkom  nu  Træk,  som  betegnede  orien- 
talsk Ejendommelighed.  Det  som  lettest  lader  sig  ud- 
pege, er  den  forskjellige  Maade,  hvorpaa  de  sammensatte 
Buer  af  Cirkelstykker,  dels  glatte,  dels  udtakkede,  dels 
sammenslyngede  eller  gjennembrudte  paa  forskjellig  Maade. 
—  Saaledes  modtog  man  i  Vestevropa  og  anvendte  de 
mest  forskjellige  Bestanddele,  gammel  romerske,  øst- 
romerske,  arabiske;  men  uagtet  al  den  Sammensanken 
fik  denne  Bygningsstil  dog  sin  egen  Charakter  i  de  for- 
skjellige Lande,  i  Italien,  ved  Rhinen,  i  Auvergne,  i 
Normandiet.  Oprindelsen  til  Enkelthederne  kan  paa- 
peges; det  kan  paapeges,  at  de  ere  hentede  hist  eller  her 
fra;  men  de  ere  sammensmeltede  til  en  Helhed  med  en 
ejendommelig  Charakter  paa  de  forskjellige  Steder. 

Lunde -Domkirke  er  en  fremmed  Blomst,  der  er 
plantet  her  oppe.  Den  bærer  paa  engang  Vidne  om 
Kirkens  Magt  og  om  den  evropæiske  Kultur.  Den  Ind- 
flydelse, det  nuværende  Evropas  Kultur  har  paa  de  øvrige 
Verdensdele,  havde  Kirken  dengang  paa  selve  Evropa, 
idet  den  alle  Vegne  fortrængte  Raahed  og  Hedenskab. 
Præsten  var  paa  engang  Missionær  og  Pionér,  hvert  nyt 
Kloster  var  et  nyt  Midtpunkt  for  Kulturen.  I  Christen- 
dommens første  Periode  her  i  Norden  byggedes  alt  denne 

Kirke  som  et  Vidne  om  den  Kraft,  hvormed  Kirken  ud- 
bredte  sig.     Man    siger,    at   Knud    den   Hellige    byggede 
den,  og  vi  har  et  paalideligt  Dokument,  at  den  var  bygt 
1085,  hans  eget  Gavebrev;  men  der  er  dog  stærke  Grunde 
til  Tvivl   om   man  i  den  nuværende  Bygning  kan  paavise 
sikre  Spor  af  den  Kirke ,  som  der  omtales.     Under  Erik 
Ejegod    blev   den   Nordens   Hovedkirke,    og   Asger    1104 
Nordens  første  Erkebisp.     Rimeligvis  har  den  Glans,  der 
nu  lyste  om  Lunds  Erkesæde,  bidraget  til,  at  man  trængte 
til  en  større  Kirke.     Det  var  desuden  en  Tid,  da  Bygge- 
lysten var  vaagnet,  og  hvor  Kirken  gjerne  greb  hver  Lej- 
lighed til  at  udfolde  sig  paa  en  prægtigere  Maade.    Først 
1122  blev  Hovedaltret  i  Krypten  indviet,  1131   det  sidste 
Alter  i  Krypten.     Otto   af  Bamberg,    Slavernes  Apostel, 
sendte    1124    en  Præst  til  Lund,    som   nøjagtig   skildrer 
Asger,  Lund,  de  skaanske  Sæder;  han  omtaler  de  simple 
Træbygninger ,     den     store    Simpelhed    i    Levemaade    og 
Klædedragt,  og  ytrer  blandt  Andet:   »Hvad  der  er  middel- 
maadigt  hos   os,   er  herligt  hos   dem«,    en  Ytring,   han 
næppe  var  bleven  foranlediget  til,   havde  den  nuværende 
prægtige  Overkirke  dengang  staaet  eller  blot  været  nogen- 
lunde fremrykket.     Først  1145  blev  Hovedaltret  i  Over- 
kirken indviet.     Dermed  er  dog  endnu  ikke  sagt,  at  hele 
Kirken  har  staaet  færdig;  vi  spore  her,  som  i  saa  mange 
af  Datidens  Bygninger,   Forandringer,  som  tyde  hen  paa 
Standsning    i    Arbejdet    og    Fortsættelse    efter    forandret 
Plan.      En    saadan    Forandring    i    Planen    viser    sig    her 
tydelig   mellem  Langhusets  østligste  Arcade    og   de   der- 
paa  følgende,  som  alle  sondre  sig  fra  den.     I  den  vestre 
Hoveddør    og  i   Omgangen   paa   det  nordre   Taarn   se   vi 

15* 


228 

over  alt  i  Enkelthederne  en  Stil,  der  ikke  kan  være  ældre 
end  Slutningen  af  12te  Aarh. 

Spørges  der  nu,  hvorfra  Mønsteret  til  denne  Kirke 
er  hentet,  da  maa  vi  svare:  fra  Rhinen;  vi  mindes  om 
de  romanske  Bygninger  i  og  ved  Køln,  og  navnlig  om 
Bonn,  hvis  Domkirke  staar  denne  nærmest  med  Hensyn 
til  Ydresiden  af  Choret.  Lunds  Chor  er  et  saa  prægtigt 
Minde  fra  denne  Stil,  at  vi  først  ved  Rhinen  kunne  finde 
dets  Mage.  Der  var  en  Mængde  Ruiner  af  antike  Byg- 
ninger, hvorfra  Motiverne  kunde  hentes,  og  vistnok  ere 
hentede.  Krypten,  der  er  én  Støbning,  betegner  ogsaa 
derved  sin  Tid,  at  det  ikke  længer  er  den  gamle  »Con- 
fessio«.  Mindet  om  Martyrernes  Hvilested  i  Katakomberne, 
men  en  helt  udviklet  Kirke. 

Naar  vi  betragte  de  faa  Spor,  der  ere  tilbage  inde  i 
Kirken  af  Relieffer ,  eller  de  symbolske  Forestillinger 
over  Indgangsdørene,  eller  den  rige  Udsmykning  af  Krag- 
stene og  Bueslag  og  Søjlehoveder,  hvor  man  i  de  fan- 
tastiske Sammenstillinger  af  Dyr  og  Figurer  over  alt  kan 
forfølge  Grundtrækkene  af  det  korinthiske  eller  romerske 
Kapitæl,  mindes  vi  levende  om,  at  hin  Tids  Bygmester 
tillige  maatte  omfatte  de  beslægtede  Konstfag,  at  der 
ikke  alene  maatte  tænkes  paa,  endog  paa  Kapitælerne  at 
fremstille  Optrin  af  Biblen,  men  ogsaa  af  Historien,  af 
det  daglige  Liv  og  af  den  uendelige  Række  af  Forestil- 
linger, hvortil  Plante-  og  Dyreverdenen,  den  virkelige  og 
den  indbildte,  saa  rigelig  gav  Anledning.  Det  var  jo 
den  gamle  Tankegang,  at  »Vor  Herre  har  skabt  Dyrene 
som  et  Billede  til  Lærdom  og  Advarsel«.  Denne  Konst- 
værkets  Belæring  og  Nydelse  fandt  dog  allerede  dengang 
sine  Modstandere;  det  er  bekjendt,  at  Bernhard  af  Clair- 

veaux  strengt  dadler  Klostrene  for  deres  Fantasterier  i 
Kirkernes  Udsmykning.  »Det  gaar  an««,  skriver  han,  »i 
Bispernes  store  Kirker,  hvor  det  skal  falde  Folk  i  Øjnene, 
men  i  Klosterkirken  sømmer  det  sig  ikke«.  Men  mon 
Bernhard  ikke  selv  i  sin  Iver  oversaa  den  symbolske 
Betydning  af  disse  Billeder? 

Lunde-Kirke  brændte  1234;  men  vi  kjende  kun  saa 
lidt,  baade  til  Ødelæggelsen  og  Istandsættelsen.  Korset 
har  navnlig  bevaret  mange  af  sine  oprindelige  Prydelser. 
Den  mærkeligste  Forandring,  som  ved  denne  Lejlighed  er 
foregaaet  ved  Bygningen,  er,  at  den  blev  hvælvet  helt 
igjennem.  Erkebiskop  Uffe  giver  1254  store  Gaver  til 
Hvælvinger,  og  det  er  ved  den  Lejlighed,  at  disse  første 
Gang  her  omtales;  thi  den  Historie  om  Eskilds  Op- 
hængning »under  Hvælvingen«  tilhører  dels  sikkert  en 
senere  Tid,  dels  staar  den  i  Modsigelse  med  Bygningens 
oprindelige  Construction.  Murstiverne  med  deres  Buer 
ere  først  tilkomne  for  at  støtte  Hvælvingerne,  der  altfor 
usikkert  hvilede  paa  de  Piller,  som  blot  vare  beregnede 
paa  at  bære  et  Træloft.  Det  hører  desuden  med  til  den 
romanske  Stil,  saaledes  som  den  viser  sig  i  Lund,  at 
Hovedskibet  dækkedes  af  et  Træloft. 

Omtrent  samtidig  med  denne  Istandsættelse  skete 
ogsaa  den  Udvidelse  af  Choret,  som  blev  lagt  Jakob 
Erlandsen  saa  stærkt  til  Last,  skjøndt  han  rimeligvis 
blot  har  fulgt  sin  Tids  Skik,  og  Skillerummet,  som  da 
blev  rejst,  og  af  hvis  Søjler  der  endnu  staa  et  Par  i 
Universitetsbygningen,  stemmede  i  sin  Stil  aldeles  med 
den  angivne  Tid.  Da  det  ved  Kirkens  sidste  Istand- 
sættelse blev  borttaget,  fandt  man  tillige  tydelige  Spor 
af  det  ældre  Skillerum,  der  stod  længer  tilbage,  og  som 

nu  aldeles  er  forsvundet  under  den  brede  Trappe.  Ved 
Borttageisen  af  dette  Minde  om  ældre  kirkelig  Skik  har 
man  kun  vundet  Indtrykket  af  Tomheden  i  det  store 
Rum.  Altret  fra  Slutningen  af  16de  Aarh.  stod  endnu 
mellem  disse  to  Kirker,  som  Skillerummet  dannede.  Og 
disse  to  Kirker,  Menigmands  og  Universitetets,  skadede 
ingenlunde  hinanden,  den  første  —  den  protestantiske 
Del  —  var  tilstrækkelig  til  den  nuværende  Gudstjeneste, 
den  anden  stod  som  et  historisk  Minde,  men  kunde  ved 
mange  Lejligheder  have  været  til  Brug.  Det  er  en  egen 
Sag  med  denne  Restavreren :  man  gaar  sædvanlig  to  Af- 
veje, man  haaner  og  ødelægger  de  gamle  Minder,  eller 
man  driver  Afguderi  med  dem.  Den  rette  Middelvej  er 
ikke  let  at  følge,  da  hele  vort  kirkelige  Liv  paa  saa 
mange  Maader  kommer  i  Strid  dermed.  Vi  skulle  blot 
udpege  et  Par  Exempler.  Hine  Middelalderens  Kirker 
kjendte  ikke  til  de  kæmpestore  Orgler,  som  vi  ikke 
længer  kunne  undvære,  men  som  det  er  yderst  vanskeligt 
at  finde  den  rette  Plads  til  i  Bygninger,  hvor  de  slet 
ikke  høre  hjemme;  og  Pulpiturer  og  Kirkestole  havde 
man  endnu  mindre  Forestilling  om  i  en  Tid,  da  Menig- 
heden knælende  eller  staaende  bivaanede  Gudstjenesten, 
og  da  Protestantismen  endnu  ikke  havde  opfundet  disse 
Baase  til  at  pleje  sin  Magelighed  og  —  vi  kunne  sige  — 
sin  Hoffærdighed.  Men  de  gamle  Kirker  have  havt  fælles 
Skjæbne  over  hele  Evropa,  maaske  mindst  i  England. 
Tiden,  Ilden  og  Fjendehaand,  hvortil  vi  des  værre  for 
største  Delen  kunne  henregne  Restavratørerne ,  have  i 
Forening  arbejdet  paa  at  forstyrre  dem.  Hvor  naturligt, 
at  Lunde-Domkirke  har  heller  ikke  kunnet  undgaa  denne 

fælles  Skjæbne,  og  dog  er  der  endnu  saa  Meget  tilovers 
af  denne  herlige  Bygning,  at  den  staar  som  et  stolt 
Mindesmærke,  der  »synes  i  hele  Skaane!«  — 


2. 

Forslag  til  en  Plan  for  Lunds  Domkirkes  Istandsættelse'). 

1862. 

Skal  Istandsættelsen  af  Lunds  .Domkirke  udføres 
efter  en  vel  overlagt  Plan  og  med  det  Formaal,  ikke 
alene  at  bevare  ethvert  Træk  af  dens  oprindelige  Til- 
stand, som  endnu  er  til  Stede,  men  tillige,  saa  vidt  som 
Kjendskabet  til  denne  Bygning  og  andre  lignende  vil  til- 
lade det,  fuldstændiggjøre  det  Manglende,  saa  at  den 
igjen  kan  fremstaa  som  en  harmonisk  Helhed,  uden  der- 
ved at  komme  i  Strid  med  den  lutherske  Kirketjeneste, 
saa  maa  den  nødvendigvis  gaa  ud  fra  det  Indre,  som  vi 
derfor  først  ville  betragte. 

Hvad  er  nu  det  Oprindelige  i  Domkirkens  Indre? 

Det  er  selve  Bygningen,  som  her  maa  være  vor  Vej- 
viser, da  al  den  historiske  Oplysning,  vi  have ,  indskrænker 
sig  til  Underretning  om  Indvielsen  af  Krypten  (1123 — 31) 
og  af  Choret  (1145—46).  Vel  omtales  der  noget  senere 
en  stor  Ildsvaade  i  Lund  (1172),  men  da  vi  hos  Saxo 
have  en  fuldstændig  Efterretning  om  det  højtidelige  Møde 
i  S.  Laurentii  Kirke  1178,  da  Eskil  nedlagde  sit  Embede 
i  Gejstlighedens  og  Menighedens  Nærværelse,  kan  denne 
Brand,  selv  om  den  skulde  have  berørt  Kirken,  næppe 
have   gjort   den    nogen   synderlig  Skade.     Derimod  erfare 

vi,  at  Kirken  i  1234  skal  have  lidt  betydeligt  af  Luerne, 
og  det  fattes  hverken  paa  historiske  Efterretninger  om 
Kirkens  paafølgende  Istandsættelse  eller  paa  Spor  deraf 
i  dens  Indre,  som  stemme  overens  hermed. 

I  Krypten  hersker  den  oprindelige  Charakter  saa 
fuldstændigt,  senere  Reparatur  og  Udpyntning  have  havt 
saa  liden  Indflydelse  paa  at  svække  den,  at  vi  let  blive 
enige  om,  at  det  er  den  samme  Krypte,  som  blev  indviet 
af  Asger  ^),  Kirkens  Grundlægger.  Træde  vi  derpaa  op 
i  den  egentlige  Kirke,  da  opdage  vi  let,  at  dens  Bygning 
deler  sig  i  tvende  Afsnit,  og  at  denne  Deling  tydeligst 
viser  sig  i  Hovedskibet.  Det  ene  Afsnit  omfatter  Choret 
og  Korset  og  fortsættes  ned  i  Langhuset,  hvor  det  op- 
hører med  den  første  Hovedpille  fra  Korset.  Det  andet 
Afsnit  indeholder  den  øvrige  Del  af  Langhuset.  For- 
skjellen  mellem  disse  to  Afsnit  indskrænker  sig  imidlertid 
til  en  forandret  Grundform  og  Anordning  af  Pillerne,  i 
øvrigt  kunne  vi  saa  vel  i  hele  Anlæget  som  i  de  endnu 
bevarede  Enkeltheder  gjenkjende  den  samme  Stil,  som 
hersker  i  Kirkens  østre  Del,  og  vi  finde  i  det  nordre 
Taarns  nederste  Hvælving  Tufstenen  lige  saa  vel  som  i 
Krypten  og  de  tvende  Kapeller  i  Korset.  Vi  betragte 
derfor  begge  disse  Afsnit  som  henhørende  til  Kirkens 
første  Anlæg,  og  deres  Forskjellighed  tjener  kun  til  en 
Oplysning  om,  at  man  under  Bygningsarbejdets  Fort- 
sættelse er  afveget  noget  fra  den  første  Plan,  en  Om- 
stændighed, som  kan  være  fremkaldt  af  helt  forskjellige 
Aarsager,  men  som  ofte  lader  sig  paavise  i  andre  saa  vel 
samtidige   som   senere  Kirkebygninger.     Muligvis   antyder 


')  Ascerus  hujus  ecclesiæ  fundator  (Necrol.  Lund.). 

denne  Forandring,  hvor  vidt  man  var  rykket  mod  Op- 
førelsen, da  Choret  blev  indviet. 

Kaste  vi  derimod  Blikket  op  paa  de  nuværende 
Hvælvinger,  da  er  det  aabenbart,  at  disse  ikke  ere  de 
oprindelige,  saa  forskjellige  ere  de  i  Form  og  Alder. 
Den  ældste  Form  finde  vi  i  Sideskibene,  Krydshvælvinger 
uden  Ribber,  men  de  ere  opførte  af  Mursten,  og  vi  vove 
ikke  at  paastaa  deres  Oprindelighed.  Trods  det  Regel- 
løse, som  nu  findes  i  Udførelsen,  ville  vi  imidlertid  ingen- 
lunde bestride  Sandsynligheden  af,  at  Sideskibene  fra 
først  af  have  været  bestemte  til  at  hvælves;  dette  var  i 
det  tolvte  Aarhundrede  vistnok  som  oftest  Tilfældet  i  saa 
betydelige  Bygninger  som  denne. 

I  Hovedskibet  staar  derimod  Hvælvingen  ikke  i  Har- 
moni med  den  Maade,  hvorpaa  Højkirkens  Vinduer  ere 
ordnede.  Disse  ere,  som  i  saa  mange  andre  Kirker  fra 
det  12te  Hundredaar,  hvis  Hovedskibe  ikke  have  været 
beregnede  paa  Indhvælving,  stillede  uden  noget  strengt 
Hensyn  til  Buer  og  Piller  neden  under,  og  det  Usymme- 
triske, som  nu  støder  Øjet,  er  først  fremkommet  ved 
Loftets  senere  Inddeling  til  Hvælvingsfagene  og  ved  de 
flade  Murpiller  (Lissener),  hvormed  man  har  bragt  en  For- 
bindelse til  Veje  mellem  Gjordbuerne  for  oven  og  Hoved- 
pillerne for  neden.  Naar  denne  væsentlige  Forandring  er 
sket,  derom  gives  os  et  Vink  af  de  smaa  Søjler,  som 
bæres  paa  Kragsten,  og  hvorfra  Hvælvingsribberne  ud- 
springe. De  ere,  som  bekjendt,  senere  indsatte  i  Muren, 
svare  meget  godt  til  det  trettende  Hundredaar,  og  stemme 
heldigt  til  Efterretningen  om,  at  Erkebisp  Uffo  gav  en 
betydelig  Sum  til  Opførelsen  af  de  større  Hvælvinger 
(1252).      Det    var    ikke    alene    Hovedskibets    oprindelige 

Charakter,  som  kom  til  at  lide  for  de  kjære  Hvælvingers 
Skyld,  ogsaa  det  Ydre  maatte  bøde  derfor,  da  Side- 
murene kun  vare  beregnede  paa  at  bære  et  Træloft,  og 
Nødvendigheden  snart  viste  sig  til  uden  fra  at  støtte 
dem  ved  Sprængbuer  og  Murstiver. 

Men  Korset  og  Choret  —  have  de  da  ikke  været  over- 
hvælvede lige  fra  Begyndelsen?  Fortjente  Erkebisp  Niels 
Jonsen  her  Tiltro,  saa  vilde  hans  Fortælling  om,  hvor- 
ledes Eskild  blev  ophængt  i  en  Kurv  under  Kirkens 
Hvælving  tre  Aar  efter  at  hele  Choret  var  indviet,  være 
afgjørende.  Saxo  angiver  imidlertid  kun  i  Almindelighed, 
at  Domkirken  blev  hans  Fængsel,  og  at  han  blev  holdt 
fangen  højt  oppe  i  Bygningen,  saa  at  denne  Fortælling 
synes  blot  at  være  en  Udmaling  af  et  senere  Sagn,  medens 
en  anden  Forfatter  forklarer  Saxos  Udtryk  om  Kirkens 
Taarn  ').  Vi  tør  derfor  ikke  støtte  os  til  en  saa  vaklende 
Beretning.  Rimeligere  vilde  det  forekomme  os,  hvis  man 
i  de  tvende  Halvsøjler,  der  træde  frem  foran  de  tvende 
østre  Piller  i  Hovedskibet,  vilde  se  en  Antydning  til,  at 
Langhuset  ogsaa  havde  været  paatænkt  at  overhvælves, 
en  Tanke,  som  senere  blev  opgivet,  og  saa  af  en  saadan 
paatænkt  Plan  slutte,  at  Kors  og  Chor  allerede  maatte 
have  havt  Hvælving. 

Men  idet  vi  maa  lade  Spørgsmaalet  henstaa  uaf- 
gjort, ville  vi  henholde  os  til  den  Kjendsgjerning,  at  der 
findes  Kirker  fra  det  tolvte  Aarhundrede,  hvis  Chor  og 
Kors  oprindelig  have  været  hvælvede,  medens  Hoved- 
skibet blev  anlagt  til  et  fladt  Træloft,  og  at  andre  have 
faaet  Hvælving   indlagt  i   den   østre  Del  kort  efter  deres 


')  Thomas  Gheysmer,  Langebeks  Script.,  II,  371. 

Opførelse,  medens  Langhuset  vedblev  at  beholde  det  flade 
Loft.  Lysten  til  at  give  Choret  og  Korset  noget  mere 
Opløftet,  og  Følelsen  af  de  større  Vanskeligheder  ved  at 
sætte  Hvælving  paa  Højkirken  i  Langhuset  vare  Aar- 
sagerne  til  en  saadan  Fremgangsmaade,  som  vi  støtte  os 
til,  idet  vi  anbefale  dens  Anvendelse  i  Lunds  Domkirke. 
Dens  østre  Del,  som  ved  den  høje  Trappe  løftes  saa  be- 
tydeligt op  over  Langhuset,  vil  have  Fordel  af  at  beholde 
det  hvælvede  Loft. 

Træde  vi  uden  for,  for  at  betragte  Kirken,  og  be- 
gynde vi  ved  Chorets  runde  Slutning,  da  falder  dens 
øverste  Krans  af  smaa  Gavle  strax  i  Øjnene  som  en 
senere  Tilsætning.  Det  er  først  i  den  romanske  Stils 
seneste  Udvikling,  naar  Chorrundingen  gaar  over  til  Poly- 
gonform, at  Gavlene  komme  til  som  en  passende  Slutning 
af  Polygonens  enkelte  Sider.  De  to  svære  Murstiver, 
som  nu  saa  hæsligt  dække  Rundingens  Forbindelse  med 
Chorets  rette  Sider,  staa  som  en  raa  Nødhjælp,  ligesom 
Langhusets  plumpe  Sprængbuer  og  Murstiver,  hvormed 
man  vilde  bøde  paa  Sidemurenes  utilstrækkelige  Mod- 
standsevne. 

Mansardtaget  og  de  knækkede  Gavle  er  en  saa  sen, 
saa  vilkaarlig  og  smagløs  Forandring,  at  den  maa  vige 
for  disse  Partiers  oprindelige  Rejsning.  Den  nordre  Kors- 
arm  har  heldigvis  i  sin  Gavl  bevaret  Spor,  som,  skjondt 
de  tilhøre  en  langt  senere  Tid,  dog  give  en  paalidelig 
Vejledning. 

Langhuset  mellem  Taarnene  og  Korset  har,  naar  vi 
tænke  os  Mansarden  og  Murstiverne  borte,  saa  temmelig 
bevaret  sin  oprindelige  Charakter  under  alle  de  delvise 
Fornyelser,  som  have  været  nødvendige.    Ved  Højkirkens 

Vinduer  bør  nøje  eftersees,  om  der  findes  Spor  endnu  af 
Karmens  ydre  oprindelige  Indfatning;  Ud\4delsen  af  Side- 
skibenes Yinduer  har  vel  indbragt  en  noget  fremmed 
Tone,  men  her  gjør  det  kirkelige  Liv  Fordringer,  som 
ikke  lade  sig  afvise.  De  tvende  Sidedøre  have  bevaret 
deres  Portaler,  som,  hvor  meget  end  Tiden  har  taget  paa 
dem,  fortjene  den  omhyggeligste  Bevarelse,  da  de,  næst 
Chorrundingen,  ere  de  kosteligste  Vidnesbyrd  om  Kirkens 
ydre  oprindelige  Udseende. 

Saa  mangfoldige  de  Mærker  ere,  som  de  forskjellige 
Tider  have  sat  paa  denne  Bygning,  saa  er  der  dog  næppe 
nogen  Del  af  den,  hvor  de  saaledes  ere  sammenhobede 
som  paa  Forsiden.  For  oven  udpræger  den  seneste  Tid 
sig  i  Gavlens  og  Lanternernes  stygge  og  smaalige  Former; 
for  neden  i  det  søndre  Taarns  klodsede  Murstiver,  af 
hvilke  den  nordvestre  endog  breder  sig  ud  paa  Mellem- 
partiet og  bringer  derved  en  forstyrrende  Skjævhed  ind  i 
hele  Forsidens  Symmetri.  Den  ældste  Tid  spore  vi  i  de 
alvorlige,  ensformige  Murflader,  som  danne  Taarnenes 
Underdele,  og  som  kun  sparsomt  afbrydes  af  nogle  faa 
Lysaabninger.  Denne  faste  ,  strenge  Charakter  hører 
vistnok  til  det  Oprindelige,  om  end  selve  Murværket  gj en- 
tagne  Gange  er  blevet  lappet  og  fornyet  i  stor  Ud- 
strækning. Dernæst  komme  vi  til  det  store,  smukke 
Vindue  højt  oppe  paa  Nordsiden  af  det  nordre  Taarn,  og 
til  Galleriet  oven  over,  som  gaar  om  Taarnets  tre  Sider. 
Stilen  i  disse  Partier  røber  en  senere  Tid  end  den,  der 
gaar  igjennem  Langhuset  og  dets  Portaler,  men  efter  al 
Sandsynlighed  ere  de  dog  ældre  end  Branden  1234. 
Hovedskibets  Forside  (mellem  begge  Taarnene)  har  der- 
imod aabenbart  faaet  sit  nuværende  Præg  efter  Branden. 


«r  mBsOEsa  l  res  ^mA. 


ta. 


C&uMs  'ii|  KticaEKiB  Pbft  <flr  410"  qbøøsbBIi^  BHii^ffs  Over- 
OKii  tlETC  baarån  K^atfiifferiéi  iv^  Piwfcif 
V8i£  Béhk;  flBss   *hm  ^3Eer  si^  ianBRnl  fin 

iMyiii|!ii  Csmxaftaotn  'rvisr  K»iiaHrty  <$aB  tiniies^  udi 

if  ftoK,.  oit  ^orpaa  <hBt  htr  waimabmt  U«  har 

Ikcés  «ii^  EJaUlfte^.   si^  i  4n  Grad  &ks  oBpaf 
i  4Bt  EjAst  :.  t  Bknas)^  hvor  fefiø  Rvtt  i 

lÉf  <éK  ifiiM.li.1.  P^iftal  pwft  IHiiifciffartt  t 


240 

med  Hovedpillerne,  træffe  vi  ikke  ved  Rhinen,  men  vel 
i  enkelte  Kirker  i  det  Luxemborgske  og  i  Lothringen, 
og  endnu  hyppigere  i  de  nedersachsiske  Kirker  i  Harz- 
egnen.  Der  er  noget  Storladent  i  denne  simple  Maade 
at  afbryde  den  lange,  brede  Murflade  under  Højkirkens 
Vinduer,  som  nu  des  værre  forstyrres  ved  Lissenerne, 
der  her  oprindelig  ikke  havde  hjemme. 

Komme  vi  til  Vestenden  med  Taarnene,  da  har 
denne  Del  af  Kirken  lidt  saa  meget,  at  vi  her  ikke  tør 
udtale  os  med  den  Sikkerhed,  som  ved  det  Foregaaende. 
Saa  meget  er  imidlertid  vist,  at  S.  Laurentius  aldrig  har 
havt  noget  Vestchor,  en  Indretning,  der  er  saa  betegnende 
for  en  stor  Del  af  de  rhinske  Kirker.  Lige  saa  lidet  har 
Lunds  Domkirke  havt  en  Forhal,  som  traadte  frem  foran 
begge  de  vestre  Taarne,  et  andet  Hovedtræk  ved  de 
rhinske  Bygninger,  naar  de  ikke  have  noget  Chor  i  Vest. 
Heller  ikke  synes  den  at  have  lignet  de  sachsiske  Kirker 
med  deres  højt  opgaaende  Klokkehus  mellem  Taarnene, 
og  hvor  desuden  Vestsiden  som  oftest  ikke  har  nogen 
Indgang.  Den  slutter  sig  derimod  til  den  Norm,  som  alt 
i  det  tolvte  Hundredaar  vandt  Fasthed,  især  i  Frankrig, 
uden  at  man  derfor  kan  paavise  videre  Lighed  med  nogen 
Kirke  i  dette  Land,  hvorhos  vi  ikke  maa  glemme,  at 
enkelte  Kirker,  ogsaa  i  Tysklands  forskjellige  Egne,  følge 
en  lignende  Plan. 

S.  Laurentius  er  altsaa  ingen  Copi  af  en  bestemt 
Kirke  i  Udlandet,  ihvorvel  flere  af  dens  Hovedtræk  tydelig 
pege  hen  paa  det  vestlige  Tyskland.  Herved  maa  vi 
dog  erindre,  at  den  ældre  Charakter,  som  gaar  igjennem 
dens  Ornamentering,  ved  den  hyppige  Ombygning  og 
Fornyelse,    som   fandt   Sted    i   Slutningen   af   det  tolvte, 

Begyndelsen  af  det  trettende  Hundredaar,  synes  at  være 
bleven  en  Sjeldenhed  i  Rhinlandet.  Hvad  Landsmand 
den  første  Bygmester  for  Resten  saa  har  været,  saa  er 
der  større  Rimelighed  for,  at  han  har  optaget  den  ledende 
Tanke  fra  Tyskland,  end  fra  et  sydligere  eller  vestligere 
Land.  Der  komme  forskjellige  Elementer  til  Syne  i 
S.  Laurentii  Kirke,  men  de  ere  ikke  vilkaarligt  sammen- 
stillede,  de  ordne  sig  til  en  Enhed,  og  der  gaar  en 
Stemning  gjennem  dens  Indre,  som  endnu  føles  af  den 
opmærksomme  Betragter,  og  som  igjen  med  hele  sin 
Magt  vil  gjøre  sig  gjældende,  naar  det  Fremmede,  som 
har  trængt  sig  ind,  kommer  til  at  forsvinde.  Ogsaa  det 
Ydre  vil  ved  en  varsom  og  omhyggelig  Behandling  kunne 
tilnærmes  til  det  Oprindelige,  hvad  Hovedindtrykket  an- 
gaar,  og  videre  kan  man,  efter  de  store  Forandringer, 
som  navnligen  Korsfløjene  og  Vestsiden  have  gjennem- 
gaaet,  heller  ikke  med  Billighed  forlange. 

Med  Hensyn  til  Bevaringen  af  Alt,  hvad  der  kan 
henregnes  til  det  tolvte  Hundredaar,  da  er  der  vel  kun 
én  Mening.  Anderledes  stiller  det  sig  maaske,  naar 
Spørgsmaalet  bliver:  skal  man  da  ogsaa  bevare  det,  som 
er  tilkommet  i  den  følgende  Middelalder,  og  som  dels  har 
medført  Forandringer  af  større  væsentlige  Partier,  dels  i 
Udførelsen  af  Enkeltheder  anvendt  en  senere  Stilart? 

1  det  Indre  er  Hovedskibets  Hvælvinger  den  vigtigste 

Forandring  fra  det  Oprindelige,  og  den  er  alt  foretaget  i 

det  trettende  Hundredaar.     At  man  herved,   i  en  Tid  da 

Kirkebrand   var   ikke   sjelden,    har    tænkt   paa   en   større 

Betryggelse   mod   Ildsvaade,    er   meget   rimeligt,   men   en 

fuldkommen    saa    stor   Indflydelse   har   vistnok    hele    den 

Retning  havt,  som  dengang  gjorde  sig  gjældende  i  Bygnings- 
Høyens  Skrifter.    II.  -^Q 

konsten.  Hvor  hurtigt  man  er  gaaet  til  Værks  med  denne 
P^randring,  sees  bedst  deraf,  at  man  har  beholdt  den  tid- 
ligere Fordeling  af  Vinduerne.  Man  vilde  sørge  for 
Varigheden ,  og  det  nye  Middel ,  Hvælvingen ,  blev 
netop  Varighedens  mest  vedholdende  Fjende.  Man  vilde 
følge  den  nye  Retning;  Domkirken  maatte  ikke  staa  til- 
bage for  de  andre  Kirker,  som  da  opførtes;  men  man 
oversaa,  at  hvordan  man  saa  vilde  fordele  Vindues-  og 
Hvælvings-Fag,  saa  vilde  disse  aldrig  komme  i  Harmoni 
med  Vægge  og  Piller,  naar  man  ikke  paa  anden  Maade 
kunde  skaffe  Gjordbuerne  et  synligt  Støttepunkt  end  ved 
at  indflikke  de  magre  Lissener,  der  hverken  svare  til  de 
mægtige  Hvælvinger  eller  til  de  kraftige  Piller.  Skal 
Hvælvingen  staa  i  Harmoni  med  det  Øvrige,  da  maa  den 
Tanke,  der  synes  at  have  fremkaldt  de  to  østre  Piller, 
igjen  optages  og  fuldføres,  da  maa  enhver  af  Hoved- 
pillerne have  sin  Halvsøjle  fra  Gulvet  og  helt  op  til 
Gjordbuen,  Nu  at  optage  en  Tanke,  som  alt  blev  op- 
givet for  700  Aar  siden,  vil  imidlertid  under  de  sted- 
findende Forhold  have  sine  store  Betænkeligheder,  og  vi 
kunne  derfor  ikke  Andet  end  paa  det  Varmeste  anbefale 
igjen  at  indsætte  Træloftet.  Det  Indvendige  af  Lang- 
huset faar  da  igjen  et  Hovedtræk  tilbage  af  det  Udseende, 
den  Holdning,  som  det  stod  med,  da  Bygningen  var  fuld- 
endt; Sidemurene  befries  da  for  den  for  tunge  Byrde, 
der  gjorde  Sprængbuer  og  Murstiver  til  en  Nødvendighed 
og  forvanskede  i  en  saa  høj  Grad  de  oprindelige  Forhold. 
At  Kirkens  Værdighed  ikke  derved  vil  komme  til  at  lide, 
er  overflødigt  videre  at  udvikle  paa  en  Tid,  da  man 
holder  paa  de  forskjellige  Bygningsstiles  særegne  For- 
dringer.    Hvor  vidt  i  øvrigt  dette  Træloft  skal  have  syn- 

lige  Bjælker  med  dybe  Fyldinger,  eller  en  Forskalling 
under  Bjælkerne  med  flade  Fyldinger,  bør  overlades  til 
et  nærmere  Valg  under  Projectets  Udførelse.  Vi  tillade 
os  her  blot  at  erindre  om,  at  der  i  S.  Michael  i  Hildes- 
heim  endnu  er  et  Træloft  over  en  mindre  Afdeling  af 
Kirken,  med  Forskalling  og  malerisk  Decoration  fra  sidste 
Halvdel  af  det  tolvte  Hundredaar,  og  at  dette  uden 
Vanskelighed  lader  sig  benytte  til  Udførelse  efter  en 
større  Maalestok. 

Et  andet  Spørgsmaal  er,  om  det,  for  Orgelets  Skyld, 
maaske  bliver  nødvendigt  at  beholde  Hvælvingen  under 
Taarnene;  men  i  ethvert  Tilfælde  maa  Gjordbuen  mellem 
Hovedskibets  Hjørnepiller  ved  Taarnene  bevares,  kun  at 
den,  ligesom  den  tilsvarende  Gjordbue  mellem  Pillerne 
op  til  Korset ,  bliver  rund  i  Stedet  for  at  den  nu 
er  spids. 

Den  nuværende  Afdeling  af  Forstuen  (eller  For- 
hallen) mellem  Taarnene  maa  bortfalde,  og  dette  Rum 
udvides  til  Hjørnepillerne.  Orgelet  maa,  om  muligt, 
trækkes  noget  tilbage ,  for  at  ikke  Sangerchoret  foran 
samme  skal  træde  for  langt  ind  i  Hovedskibet. 

I  Korset  og  Choret  staa  Hvælvingerne  derimod  godt 
sammen  med  det  Oprindelige,  og  Alt  taler  for  at  beholde 
dem,  kun  bør  de  stemmes  til  den  gjennemgaaende  Rund- 
buestil. De  spidse  Gjordbuer  og  Ribberne  maa  altsaa 
forsvinde,  ogsaa  i  Halvkuglen  over  Apsis,  og  Korsets 
midterste  Hvælving  maa  erholde  den  noget  flade  Kuppel- 
form, som  paa  dette  Sted  hører  til  den  Tids  Særkjende, 
og  som  vi  ogsaa  finde  i  Kryptkirken  netop  i  den  Kvadrat, 
som  er  midt  under  Korset.  De  tvende  spidsbuede  Vin- 
duer paa  Chorets  Sider,  maa,  saafremt  det  er  nødvendigt 

16* 


244 

at  beholde  dem,  i  ethvert  Tilfælde  forandres,  og  de  store 
Vinduer  i  Korsarmene  ombyttes  med  tvende  rundbuede 
Fag  i  hver  Ende,  der  anordnes  saaledes,  at  de  svare  til 
Hvælvingernes  Sidebuer. 

Kirkens  Ydre.  Naar  Langhusets  og  Chorets  Mur- 
stiver ere  borttagne,  eller  de  sidste,  saafremt  de  ikke 
kunne  undværes ,  bragte  i  en  bedre  Overensstemmelse 
med  hele  Chorpartiet,  staar  det  kun  tilbage,  nærmere  at 
betragte  Forsiden  og  Korsets  Endesider. 

Forsiden  bestaar  af  Hovedskibets  store  forreste  Parti 
og  de  tvende  Taarne,  som  indeslutte  det. 

Den  største  Vanskelighed  ligger  i  at  paavise  saa- 
danne  Monumenter,  som  her  kunde  tjene  til  Vejvisning. 
De  Bygninger,  som  Lunds  Kirke  mest  nærmer  sig  til  i 
Choret  og  Korset,  ere,  som  oven  for  bemærket,  for  det 
Meste  aldeles  afvigende  fra  den  i  hele  det  vestre  Anlæg, 
eller,  naar  de,  som  i  Andernach,  nærme  sig  til  den,  saa 
forskjellige  i  Udførelsen,  at  de  ikke  godt  lade  sig  be- 
nytte. Kathedralen  i  Worms  tilbyder  imidlertid  i  sit 
østre  Chor,  der  er  retsidet  sluttet,  vistnok  en  Vejledning, 
som  ikke  bør  oversees.  Partiet  med  de  tre  Vinduer  og 
Galleriet  over  dem  lader  sig  maaske  heldigt  anvende, 
naar  det  stemmes  efter  Charakteren  i  Lunds  Kirke;  men 
Gavlen  maa  nødvendigvis  forbindes  paa  en  anden  Maade 
med  de  tvende  firkantede  Taarne,  som  i  Lund  støde  tæt 
op  til  dem,  medens  de  tvende  runde  Taarne  i  Worms,  i 
Gavlhøjden  staa  aldeles  frie.  I  det  tolvte  Hundredaar 
hersker '  der  imidlertid  en  saa  stor  Ubundethed  i  den 
Maade,  hvorpaa  en  Gavl  forbinder  sig  med  tilstødende 
Taarne,  at  denne  Del  af  Opgaven  ikke  vil  være  synderlig 
svær  at  overkomme. 


i 

Taarnene  i  Lund  have,  efter  de  endnu  bevarede  Spor 
at  dømme,  altid  rejst  sig  med  den  simple,  glatte  Mur- 
flade og  sluttet  sig  med  den  op  til  Murpartiet.  Flade 
Fyldinger,  snart  buede,  snart  firkantede,  med  lette  Halv- 
søjler eller  Lissener,  som  saa  hyppig  ere  anvendte  for 
at  afbryde  den  ensforraede  Murflade,  synes  aldrig  her  at 
have  været  benyttede.  At  Murstiverne,  for  saa  vidt  de 
maa  beholdes,  bør  have  bedre  Former,  være  ens  høje  og 
indskrænkes  strængt  til  Taarnenes  Sidemure,  er  vel  over- 
flødigt at  bemærke.  Med  Hensyn  til  Taarnenes  Højde- 
forhold, da  vil  den  Maade,  hvorpaa  Levningerne  af  det 
øverste  Galleri  i  det  nordre  Taarn  anvendes,  faa  en  be- 
tydelig Indflydelse ;  men  herom  saa  vel  som  om  Tagenes 
Form,  enten  med  Gavle  eller  med  simple  Pyramider,  vil 
der  i  det  udførte  Project  bedre  kunne  udtales,  og  det 
bør  derfor  her  ikke  foregribes. 

Forsidens  Behandling  faar  en  mere  eller  mindre 
ledende  Indflydelse  paa  Korsarmenes  Endesider,  og  vi 
skulle  her  blot  erindre  om,  at  Rundbuefrisen,  der  er  saa 
charakteristisk  paa  hele  den  øvrige  Bygning,  her  paa 
ingen  Maade  kan  undværes. 

Men  Centraltaarnet?  Vi  kunne  af  Kirkens  Grund- 
plan ikke  overbevise  os  om,  at  et  Centraltaarn  i  den 
Betydning,  som  vi  kjende  det  paa  de  rhinske  Kirker, 
nogensinde  har  været  paatæ^nkt.  At  Lunds  Domkirke  alt 
i  Middelalderen  har  havt  et  Spir  over  Korset,  er  en 
Kjendsgjerning;  men  om  dette  Spir  først  er  kommet  til 
efter  Branden  1234,  eller  alt  før  den  Tid  har  været  der, 
derom  savne  vi  paalidelig  Efterretning,  uden  for  saa  vidt 
vi  ville  henholde   os  til  de  fundne  Myntpræg,  der  dog  ere 

altfor  ubestemte  og  almindelige  til  at  man  derpaa  med 
Sikkerhed  kan  støtte  sig.  Vi  kunne  paavise  anselige 
Kirker,  som  Maria  paa  Capitolet  i  Køln,  der  aldrig  synes 
at  have  havt  et  saadant  Spir,  men  vi  kunne  ikke  nægte, 
at  det  er  yderst  almindeligt  gjennem  hele  Middelalderen, 
og  jævnligt  har  været  anvendt  alt  i  det  tolvte  Hundred- 
aar.  Et  let  Taarn  med  sit  Spir,  naar  det  fik  en  pas- 
sende Charakter,  vilde  paa  en  god  Maade  bryde  Tagets 
lange  Linie,  og  vilde  ogsaa  kunde  rejses  uden  Fare 
for  Kirken. 

Med  Hensyn  til  Enkeltheder  i  en  senere  Stil,  f.  Ex. 
Portalet  paa  Forsiden,  hvis  Dør  man  saa  barbarisk  har 
ødelagt,  den  sene  gothiske  Udsmykning  af  Gavlen  paa 
den  nordre  Korsarm,  v.  Durens  sære  Lune  paa  et  Fod- 
stykke i  Hovedskibet  og  paa  Brønden  nede  i  Krypten, 
da  kunne  vi  ikke  ønske,  at  disse  Enkeltheder,  der  aldrig 
ville  kunne  udøve  nogen  forstyrrende  Indflydelse  paa  det 
Heles  Virkning,  blive  borttagne.  Bevarede  vilde  de  der- 
imod staa  som  livlige  Mindeblade  i  Kirkens  Historie. 

Den  rige  Udsmykning  af  Kapitæler  og  Ledføjningens 
forskjellige  Dele,  som  vi  finde  saa  vel  paa  Chorets  Ydre 
som  paa  Portalerne,  og  som  i  det  Indre  gaar  igjennem 
alt  det  Oprindelige  lige  fra  Krypten,  hører  med  til  det 
mest  Charakteristiske  ved  Lunds  Domkirke.  At  denne 
plastiske  Udsmykning  ikke  allevegne  er  bleven  færdig, 
opdages  paa  flere  Steder,  hvor  det  derfor  er  en  Selv- 
følge, at  den  burde  fortsættes  og  fuldendes.  Men  ikke 
alene  Mejslen  har  været  anvendt,  ogsaa  Farven  har  været 
benyttet  til  ydermere  at  smykke  den  udhugne  Prydelse, 
saaledes    som    det  er  godtgjort  ved  uomtvistelige  Dele  af 

den  oprindelige  Decoration  •),  og  vi  ere  desuden  over- 
beviste om,  at  Tærningkapitælerne,  de  glatte  Skafter, 
Fodstykkerne  have  været  bestemte  til  at  modtage  en 
Udziring  med  Farver,  der  svarede  til  den  plastisk  ud- 
førte. Men  til  denne  Udsmykning  vilde  Nøgenheden  paa 
Væggene,  Hvælvingerne  og  det  store  flade  Loft  kun  daar- 
ligt  svare,  lige  saa  lidt  som  den  malede  Efterligning  af 
Kvaderstensmuren,  hvoraf  Sporene  nu  findes,  men  som 
sikkert  ikke  har  hørt  til  det  Oprindelige.  Naar  Sveri,g 
endnu  kan  opvise  en  rig  malerisk  Udsmykning  af  simple 
Landsbykirker,  vil  det  ikke  kunne  omtvivles,  at  Lunds 
Domkirke  maa  have  havt  en  lignende,  og  deri  bestyrkes 
vi  endnu  mere  ved  den  senere  Tids  Opdagelser,  som  op- 
lyse den  Rigdom,  der  gaar  igjennem  netop  den  romanske 
Kirkes  Decoration. 

Her  maa  vi  indskrænke  os  til  i  Almindelighed  at 
bemærke,  hvorledes  en  saadan  Decoration  maa  falde  i 
tvende  store  Afdelinger:  den  ene,  den  blot  ornamentale, 
paa  Ledføjningen,  Vindueskarme,  Undersiden  af  Bueslag, 
Baandene  mellem  de  flade  Fyldinger  paa  Loftet  osv. ; 
den  anden,  som  vi  kunne  kalde  den  hgurlige,  paa  de 
mere  udstrakte  Murflader,  paa  Hvælvingerne  og  i  Loftets 
større  Fyldinger.  Det  gamle  og  det  nye  Testamente,  selv 
Kirkekistorien  give  her  et  uudtømmeligt  Stof.  Visse  Dele 
af  denne  Decoration,  som  Loft  og  Hvælvinger  samt  den 
øverste  Del  af  Højkirken,  vilde  med  størst  Fordel  kunne 
udføres,  inden  Bygningen  igjen  overgaves  til  kirkeligt 
Brug;  derimod  kunde  Hovedpladsen  for  den  historiske 
Fremstilling,    de   mere  udstrakte  Murflader,    overlades  til 


)  Brunius,  Lunds  Domk.,  2den  Udgave,  S  121. 

efterhaanden  at  rykke  frem.  Her  kunde  aabne  sig  et 
herligt  Spillerum  for  svensk  Konst,  hvorved  der  dog 
maatte  opstilles  bestemte  Fordringer  til  den  Hoved- 
charakter,  som  skulde  gaa  igjennem  det  Hele. 

Med  Hensyn  til  Vinduerne ,  da  tænke  man  ikke  paa 
Glasmalerier;  det  hører  ikke  hjemme  i  det  protestantiske 
kirkelige  Liv.  Kun  i  de  større  Vinduer  lode  Farver  sig 
anvende,  men  med  den  største  Sparsomhed,  det  mest 
omhyggelige  Valg.  De  kunde  i  Forbindelse  med  mat 
slebne  Ornamenter  danne  som  en  Ramme  om  Vinduets 
store  Lysflade. 

Dørenes  Fløje  maa  stemmes  til  den  mere  byzantinsk- 
antike  Charakter,  som  gaar  igjennem  den  skulpterede 
Udsmykning.  Det  mangler  ikke  paa  vejledende  Mønstre 
i  Udlandet,  og  det  malmrige  Sverig  burde  ikke  lade 
denne  Lejlighed  gaa  forbi  til  at  smykke  dem  med  en  let 
Broncebeklædning. 

Selve  Gulvet  burde  have  Del  i  denne  Udsmykning. 
Vi  tvivle  ikke  om,  at  man  er  enig  i,  at  Murstensgulvet 
ikke  passer  i  Krypten,  men  at  Fliser  maåtte  anvendes 
saa  vel  der  som  oppe  i  Kirken.  Ja,  det  vilde  endog  være 
ønskeligt,  at  disse  Fliser  overalt,  hvor  Gulvet  ikke  skjules 
af  Stole  eller  Bænke,  bleve  ornerede  paa  en  eller  anden 
hensigtssvarende  Maade.  Det  Samme  gjælder  om  Trinenes 
Forsider  paa  den  store  Trappe,  som  fører  fra  Skibet  op 
til  Korset. 

Da  det  gamle  Kannikechor  blev  borttaget  og  den 
store  Trappe  opført,  blev  der  tillige  foreslaaet,  at  stille 
Altret  midt  i  Korset  og  rejse  et  Ciborium  (Tabernakel) 
over  det,  baaret  af  fire  Søjler.  De  Grunde,  som  bleve 
anførte  imod  dette  Forslag,  kunne  vi  ikke  anse  for  fyldest- 

gjørende;  vi  optage  det  derfor  igjen  og  anbefale  det  paa 
det  Varmeste.  Øjet  trænger  til  Hvile  i  det  store  øde 
Rum  over  Trappen,  og  denne  Trang  vilde  blive  tilfreds- 
stillet paa  den  mest  betydningsfulde  Maade,  naar  Altret 
her  blev  stillet,  under  en  Omgivelse,  der  forkyndte  dets 
høje  Værdighed,  idet  den  tillige  harmonisk  fyldte  Rummet. 
Et  saadant  Ciborium  lader  sig  uden  Vanskelighed  ind- 
rette saaledes,  at  det  svarer  til  det  kirkelige  Liv,  paa 
samme  Tid  som  det  tilbagekalder  Erindringen  om  én 
Sædvane,  der  er  ældre  end  den  Periode,  hvortil  vi  knytte 
Forestillingen  om  paveligt  Hierarchi  og  katholsk  Væsen. 
Den  Lethed  og  Dygtighed,  hvormed  man  i  Sverig  for- 
staar  at  behandle  Granit  og  Porfyr,  vilde  her  fortræffe- 
ligt kunne  benyttes  til  Ciboriumssøjlerne. 

Den  gamle  Altertavle,  som,  efter  Stilen  og  Pragten 
at  dømme,  godt  kan  være  den  samme,  som  blev  sat  over 
Højaltret  i  Slutningen  af  det  fjortende  Hundredaar,  skulde 
blive  staaende  i  Chorets  Slutning,  som  et  kirkeligt  Minde. 
Paa  et  luthersk  Alter  passer  den  dog  ikke,  og  hvor 
prægtig  den  end  kan  blive,  naar  den  igjen  straaler  i  ny 
Forgyldning,  kan  den  alligevel  ikke  gjøre  Fordring  paa 
betydeligt  Konstværd,  selv  med  Hensyn  til  den  Tid,  som 
den  tilhører.  Vilde  man  paa  en  passende  Maade  pynte 
Alterbordet,  og  til  Højre  og  Venstre  indrette  et  Par  For- 
hæng, som  strakte  sig  mellem  Øst  og  Vest,  samt  benytte 
de  to  Malmsøjler  (de  saakaldte  Jachin  og  Boas)  til  de 
forreste  Bærere  af  disse  Forhæng,  saa  bevaredes  herved 
en  Forestilling  om  den  Maade^  hvorpaa  Højaltret  engang 
havde  været  smykket. 

Et  andet  højst  interessant  Minde  om  den  ældre  Tid 
har    Kirken   i   de   gamle  Kannikestole;   men,    efter  at   de 

ere  flyttede  fra  deres  oprindelige  Plads,  er  der  ligesom 
trykket  et  Cainsmærke  paa  dem.  De  kunne  ikke  komme 
til  Rist  eller  Ro,  men  flakke  fra  det  ene  Sted  til  det 
andet,  ned  i  Krypten,  op  i  Korset,  hen  i  Sideskibene. 
Det  er  muligt,  at  man  allerbedst  kunde  sørge  for  deres 
Opstilling  og  Bevaring  ved  rent  at  bringe  dem  ud  af 
Forbindelsen  med  Domkirken,  hvor  de  nu  aldeles  have 
tabt  deres  Betydning. 


XII. 


Ifogle    Bemærkninger    om    Eoeskilde    Domkirkes 

Alder  og  Stil. 


10. 

Uen  ældste  Underretning  om  denne  Kirkes  Opførelse  af 
Grundmur  skylde  vi  Ælnoth-),  som  beretter,  at  Biskop 
Svend  opførte  den  med  udmærket  Tavleværk  af  Sten  (in- 
signi  lapideo  tabulatu).  At  han  herved  forstaar  Murenes 
Opførelse  og  ikke  Gulvets  Udlægning  med  Stentavl  eller 
Tagets  Beklædning  med  saadanne,  sees  af  hans  Fortælling 
om  Flytningen  af  Kong  Knuds  Lig  fra  S.  Albans  Træ- 
kirke til  Krypten  i  den  søndre  Kirke,  som  siden  kom  til 
at  bære  Kongens  Navn ;  der  bruger  han  de  samme  Udtryk 
om  den  nye  Kirke,  som  endnu  stod  under  Bygning,  at 
den  lige  fra  Grunden  var  opført  af  udmærket  Stentavle - 
værk.  Ælnoth  omtaler  ikke,  at  Svend  blot  fortsatte  og 
fuldendte  sin  Formands  Værk;  men  Saxos  Udsagn,  at 
Vilhelm  var  den  nye  Bygnings  første  Stifter,  understøttes 
af  den  betingede  Maade,  hvorpaa  den  navnløse  Forfatter 


')  Ny  kirkehistoriske  Samlinger,  2det  Bind  (18G1),  S.  340. 
^)  Ælnothi  Monachi  historia  ortus  vitæ  et  passionis  S.  Canuti  regis 
Daniæ.     Langebeks  Scriptores,  111,  325—90. 

fra  Roeskilde  nævner  Svend  som  Kirkens  Bygherre,  »saa 
godt  som«  fra  Grunden  af^),  og  selv  det  anselige  Grav- 
minde, Vilhelm  havde  faaet  i  Choret,  synes  at  tale 
hans  Sag. 

Saa  kort  og  ubestemt  for  Resten  vore  ældste  For- 
fattere ytre  sig  om  Roeskilde  Domkirke,  saa  er  der  et 
Punkt,  hvorom  de  udtale  sig  tydeligt  og  enstemmigt,  og 
det  er  om  Bygningsemnet.  Det  Udtryk,  hvormed  Saxo 
betegner  Bygningsarbejdet:  saxeo  opere^),  kan  alene 
forstaaes  om  huggen  Sten,  og  naar  han  skildrer  det  Vid- 
underlige i  Sakristanens  Redning,  da  Kirken  styrtede 
sammen,  saa  glemmer  han  ikke  at  omtale  de  vægtige 
Brudsten  (petrarum  pondere^).  Endnu  mere  betegnende 
er  Ælnoths  Udtryk:  Sten-Tavleværk,  tabulatus  lapideus, 
der  bestemt  angiver,  at  det  var  omhyggeligt  tildannede 
Kvadersten,  som  bleve  anvendte.  Denne  Talemaade,  som 
aldeles  tilhører  Middelalderen,  er  imidlertid  ej  saa  gængs 
som  den  almindelige  Benævnelse:  Sten,  lapis,  enten  brugt 
alene  eller  med  en  Tilsætning,  som  antyder  dens  Be- 
skaffenhed i  raa  Brudskikkelse  eller  i  tilhugget  Kvader- 
form; Ducange  har  kun  et  eneste  Citat  af  denne  Tale- 
maade, hentet  fra  et  vaticansk  Haandskrift  af  en  fransk 
Forfatter  fra  det  Ilte  Aarhundrede,  og  han  forklarer  det 
næppe  rigtigt  om  et  Stengulv*).  Hos  Ælnoth  er  det 
utvetydigt,   og   en  Forfatter   fra  Middelalderens  Slutning, 


^)  Hos  Langebek,    1,   378,    ipse  Roeskildens,   eccles.   fere  veluti  a 

fundamento  fundavit. 
=*)  Da  Knud  den  Helliges  Lig  var  flyttet  til  Krypten  i  den  nye  Kirke, 

blev    det    nedlagt    i    en   Stenkiste ,    saxeo    sarcophago   impositus. 

Ælnoth,  Langebeks  Script.,  HI,  378. 
^)  Petraria:  et  Stenbrud. 
*)  Lapideo  tabulatu  fabricavit  ecclesiam. 

den  lærde  Joh.  Trithemius,  benytter  endog  Ordet  tabu- 
latus  uden  videre,  naar  han  omtaler  den  store  Kloster- 
kirke i  Hirschau  (opført  1082 — 91),  som  var  en  prægtig 
Kvaderstens  Bygning^).  Udtrykket  synes  at  være  laant 
af  Brætspillet  (tabulatum)  med  dets  firkantede  Tavl,  og 
betegner  godt  Muren  af  de  store,  firkantede,  tilhugne 
Sten  med  det  fine  Fugesnit,  især  naar  den  sammenlignes 
med  en  Mur  af  brændte  Sten,  som  baade  ere  smallere 
og  adskilles  ved  brede  Kalkfuger. 

Den  Uoverensstemmelse,  som  altsaa  findes  mellem 
de  ældste  Beretninger  om  Roeskilde  Domkirke  og  dens 
Bygning,  saaledes  som  den  nu  viser  sig  i  sine  oprindelige 
Partier,  faar  endnu  større  Betydning,  naar  vi  se  hen  til 
vore  andre  Kirkebygninger,  som  i  Alder  staa  den  nær- 
mest. Det  vilde  jo  være  rimeligt,  at  vore  Læremestere 
ikke  alene  i  Religionen,  men  ogsaa  i  Alt,  hvad  der  hen- 
hørte til  at  opføre  Kirkens  Bygninger,  snart  maatte  op- 
dage, hvor  let  det  var  her  at  skaflTe  sig  et  bekvemt 
Bygningsemne  af  brændte  Sten,  medens  derimod  Rulle- 
stenene, som  rigtignok  laa  lige  for  Haanden,  vare  meget 
vanskeligere  at  behandle,  naar  man  vilde  give  dem  regel- 
rette Former,  og  de  blødere  Bradsten,  som  fandtes  paa 
Øerne  og  i  Jylland,  savnede  de  Fortrin,  som  man  let 
kunde  give  Murstenen.    Var  nu  et  saa  betydeligt  Arbejde 


')  Qvi  totum  opus  sine  adjutorio  secularium  artificum  egregio 
tabulatu,  ut  hodie  cernitur  ecclesia,  consumarunt.  Cetera 
namque  monasterii  ædificia  præter  ecclesiam  pæne  omnia  suc- 
cessu  temporis  per  diversos  abbates  mutata  sunt.  Chronicon 
ins.  monast.  Hirsaugi,  S.  99  i  Baseler  Udgaven  1559.  Af  denne 
anselige  Bygning,  som  blev  ødelagt  1692,  staar  endnu  det  nordre 
Taarn  ,  og  dets  mørke  Kvaderstens  Mure  roses  endnu  for  deres 
fortrællelige  Udførelse. 

som  Domkirken  først  blevet  udført  af  brændte  Sten,  saa 
vilde  den  herved  vundne  Erfaring  sikkert  have  havt 
Følger;  det  nye,  fortrinlige  Bygningsemne,  som  ikke  var 
vanskeligt  at  erholde,  maatte  snart  have  udbredt  sig  i  en 
videre  Kreds.  Dette  er  imidlertid  saa  langt  fra  at  have 
været  Tilfælde,  at  tvært  imod  de  ældste  Partier  af  den 
samtidige  Frue  Kirke  i  Roeskilde  ere  opførte  af  Kalktuf, 
og  at  de  ældste  Partier  af  vore  Kjøbstad-  og  Landsby- 
kirker ere  opførte  af  Rullesten,  raa  eller  tilhugne,  af 
Kalktuf  eller  Kridtsten ,  alt  eftersom  disse  Stenarter 
lettest  fandtes  i  Omegnen.  I  Jylland  har  man  endog  paa 
enkelte  Steder,  i  Mangel  af  et  bedre  Emne,  taget  til 
Takke  med  Stenahlen.  Mer  end  et  halvt  Aarhundrede 
gaar  hen  efter  Domkirkens  Indvielse  af  Svend  Norbagge, 
inden  vi  med  Sikkerhed  kunne  spore  Anvendelsen  af 
brændte  Sten,  og  saa  snart  vi  kunne  paavise  dens  Brug, 
bliver  den  heller  ikke  længer  overset  i  vore  skriftlige 
Vidnesbyrd.  Svend  Aagesen  melder  udtrykkeligt ,  at 
Valdemar  var  den  Første,  som  paa  Sprogø  opførte  et 
Taarn  af  brændte  Sten  (coctis  ,lateribus) ,  og  at  han  paa 
Danevirke  rejste  en  Teglstensmur  (niurum  erexit  lateri- 
tium);  og  i  Slutningen  af  samme  Aarhundrede  anfører 
Biskop  Orm  Mursten  (lateres),  naar  han  skriver  om 
Kirken,  som  skal  opføres  i  Lygum,  og  som  virkelig  er 
opført  helt  igjennem  med  brændte  Sten.  Her  i  Sjælland 
have  vi  maaske  endnu  Levninger  af  Murstensarbejdet  fra 
Valdemar  den  Førstes  Tid  i  den  lange  østre  Mur  med  de 
halvrunde,  taarnagtige  Fremspring  i  Vordingborg  Slots- 
ruiner,  hvor  de  brændte  Sten  ere  længere  og  tyndere  end 
i  de  Partier,  som  kunne  tilskrives  Valdemar  Atterdag, 
og  hvor  overhovedet  hele  Anlæget   bærer  et  ældre  Præg. 

Men  af  ulige  større  Betydning  er  det,  at  Sorø  Kirke, 
kort  efter  Aarhundredets  Midte,  opføres  af  Mursten,  saa 
vel  som  den  samtidige  Kirke  i  Ringsted  i).  Med  Sand- 
synlighed kunne  vi  derfor  ikke  antage,  at  brændte  Sten 
have  været  anvendte  her  til  Lands  før  omtrent  fra  Midten 
af  det  tolvte  Aarhundrede;  men  fra  den  Tid  kunne  vi 
ogsaa  stadigt  forfølge  dem  i  deres  Anvendelse  paa  vore 
Kirkebygninger  og  se  dem  fortrænge  alle  de  ældre 
Bygningsemner. 

Da  vi  imidlertid  slet  ikke  have  nogen  historisk  Kund- 
skab om  den  Maade,  hvorpaa  vore  ældste  Kirkebygninger 
bleve  opførte ,  men  maa  hente  al  Oplysning  fra  Monu- 
menterne selv;  da  vi  desuden  vide,  at  i  Slutningen  af 
det  ellevte  Aarhundrede  Alt  hvad  der  hørte  til  Kirke- 
bygningen lededes  af  Gejstligheden,  at  det  var  omkring 
de  gejstlige  Stiftelser  de  haandværksdygtige  Lægbrødre 
(conversi)  samlede  sig;  da  endelig  vore  tidligste  Byg- 
mestere  vare  Fremmede  eller  opdragne  i  fremmed  Skole, 
saa  fremkommer  let  det  Spørgsmaal,  om  da  ikke  et  Blik 
paa  de  samtidige  Forhold  i  Udlandet  kunde  tjene  til 
nærmere  at  oplyse  det  oven  for  Anførte.  Det  er  en  be- 
kjendt  Sag,  at  Brugen  af  Mursten  kom  over  Alperne 
med  romersk  Cultur.  Hvor  denne  havde  faaet  fast  Sæde, 
formaaede  ikke  engang  Folkevandringens  Ødelæggelser  at 
tilintetgjøre,  hvad  den  havde  udført,  og  selve  Haand- 
værket  blev  paa  flere  Steder  forplantet  til  de  barbariske 
Stammer,  som  afløste  Romerne,  og  holdtes,  om  end  højst 
tarveligt,  i  Live  navnlig  ved  Gejstlighedens  Bestræbelser. 


')  Worsaae  har  sikkert  Ret  i  sin  Tvivl  om  at  Ringsted  Kirke 
indeholder  synlige  Spor  af  Svend  Norbagges  Bygning.  Konge- 
gravene i  Ringsted  Kirke,  S.  6. 

Men  i  Løbet  af  det  10de  og  Ilte  Aarhundrede ,  da 
Christendommen  mere  udbredtes  mod  Øst  og  Nord,  var, 
uden  for  Italien,  Anvendelsen  af  brændte  Sten  bestandig 
i  Aftagende;  den  Bygningskonst,  som  dengang  udviklede 
sig  og  blev  Forløber  for  Gothiken,  øvede  sig  fortrinsvis 
paa  huggen  Sten.  Vistnok  anvendtes  i  Mellem-  og  Nord- 
Italien  stadig  Mursten  til  betydelige  Bygninger,  men  dels 
bevarede  man  ældre  romerske  Sædvaner  i  dens  An- 
vendelse, dels  benyttedes  dette  Emne  netop  i  den  Tid, 
som  vi  fæste  Blikket  paa,  som  oftest  ikke  paa  den  selv- 
stændige Maade,  som  i  den  senere  Middelalder,  men 
tjente  mere  til  at  danne  den  egentlige  Murmasse,  som 
saa  enten  paa  hele  Bygningen  eller  paa  dens  fornemste 
Side  udvendig  beklædtes  med  en  smuk  Overflade  af 
huggen  Sten.  I  Frankrig  synes  det,  som  om  den  brændte 
Sten,  naar  Talen  er  om  Mures  Opførelse,  ikke  om  Gulv- 
beklædning o.  desl.,  har  været  indskrænket  til  saadanne 
sydlige  Provindser  som  Languedoc ,  hvor  gode  Brudstene 
vare  sjeldne,  og  her  vedblev  man  at  forme  den  næsten 
firkantet,  saaledes  som  romersk  Brug  havde  været.  I 
England  var  huggen  Sten  det  mest  gængse  Bygningsemne; 
men  selv  i  de  østlige  Provindser,  hvor  man  antager,  at 
Anvendelsen  af  brændte  Sten  aldrig  aldeles  har  været 
afbrudt,  benyttede  man  Stenene  af  de  romerske  Ruiner, 
og,  nødsagedes  man  til  at  brænde  nye,  blev,  selv  i  det 
trettende  Aarhundrede,  de  gamle  Sten  efterlignede,  og 
deres  Forbinding  i  de  forskjellige  Skifter  var  desuden 
anderledes  end  den,  der  brugtes  i  Nederlandene,  hvorfra 
det  synes  at  England  først  har  faaet  de  endnu  sædvan- 
lige Former.  I  Tysklands  vestlige  Egne,  ved  Mosel  og 
Rhin,  hvor  saa  mange  og  mægtige  Levninger  af  romerske 


257 

Murstensbygninger  havde  holdt  sig,  og  hvor  det  ikke 
havde  manglet  paa  Bygningsforetagender,  blev  Anvendelsen 
af  brændte  Sten  bestandigt  sjeldnere,  og  i  sidste  Halvdel 
af  det  ellevte  Aarhundrede  brugtes  de  kun  ved  højst 
enkelte  Lejligheder,  mere  som  en  farvet  Prydelse,  f.  Ex. 
i  Bueslag  mellem  hugne  Sten,  end  som  et  nødvendigt 
Bygningsemne.  Imidlertid  kan  man  dog  i  Bonn  og  Køln 
spore  Afvigelser  fra  de  romerske  Murstensformer.  Mere 
Øster  paa,  i  de  sachsiske  Lande,  erfare  vi  af  et  sam- 
tidigt Vidne  ,  at  den  konsterfarne  Biskop  Bernward  i 
Hildesheim  (f  1022)  paa  egen  Haand  opfandt  at  brænde 
Teglsten,  men  det  synes  ikke  som  denne  Opfindelse  har 
havt  videre  Følger.  S.  Michaelskirken,  som  han  selv 
begyndte  at  opføre,  er  ene  af  huggen  Sten,  og  heraf  ere 
ogsaa  de  øvrige  bekjendte  Bygninger  helt  op  i  det  tolvte 
Aarhundrede  lige  til  Brandenborg.  Et  af  de  mest  paa- 
faldende  Exempler  paa,  hvor  lidt  man  tænkte  paa  at  be- 
nytte Murstenen,  er  den  Maade  hvorpaa  Trassen  blev 
anvendt  ved  nedre  Rhin.  Man  udskar  denne  Sten,  som 
tidligere  havde  været  anvendt  i  store  Kvadre,  i  smaa 
Stykker,  der  havde  samme  Størrelse  og  Form  som  den, 
der  siden  blev  saa  almindelig  for  Murstenene.  I  samme 
Skikkelse  udførtes  den  ogsaa,  og  det  er  nu  noksom  be- 
kjendt,  hvor  meget  den  saaledes  er  bleven  anvendt  i  den 
søndre  Del  af  Jylland^). 

Dette  Overblik  viser  altsaa,  hvor  liden  Rimelighed 
der  er  for,  at  en  saa  anselig  Murstensbygning  som  Roes- 
kilde Dorakirke  skulde  være  begyndt  under  Svend  Estrid- 
sen,  fuldendt  under  Knud  den  Hellige.    Den  da  almindelige 


')  Adjunkt  Helms'  Afhandling  i  Ny  kirkehist.  Saml.  I,  4.  H. 

Høyens  Skrifter.     H.  17 

Bygningsmaade  i  Udlandet  svarer  godt  til  de  Vidnesbyrd, 
vi  have  om  denne  Bygning  af  vore  egne  Forfattere.  Den 
Mulighed ,  at  Nødvendigheden  her  kunde  bringe  Byg- 
mesterne  til  at  opfinde  det  Samme,  som  Bernward  mere 
end  et  halvt  hundrede  Aar  tidligere  havde  opfundet,  for- 
svinder, saa  snart  man  lægger  Mærke  til,  hvor  blottet 
Roeskilde  Kirke  er  for  al  saadan  Ejendommelighed,  som 
vi  kunne  tillægge  en  dansk  Rod.  I  det  tolvte  Aar- 
hundrede  har  det  derimod  stor  Sandsynlighed,  at  Sjæl- 
land, med  Hensyn  til  Anvendelsen  af  brændte  Sten,  er 
gaaet  i  Spidsen  for  de  danske  Lande,  og  skal  der  nævnes 
et  bestemt  Udgangspunkt,  da  taler  Alt  for,  at  det  har 
været  Absalons  Stiftelse  i  Sorø,  der  har  udøvet  en  be- 
tydelig Indflydelse.  Den  Overensstemmelse,  som  vi  finde 
mellem  vore  ældste  Murstensbygninger  og  de  nordtyske, 
saa  vel  i  Stenenes  Form  og  Forbinding,  som  i  visse  Sær- 
egenheder ved  Bueslagene,  gjør  det  rimeligt,  at  vi  have 
faaet  dette  Bygningsemne  fra  vore  sydlige  Naboer,  og 
der  kommer  desuden  en  anden  Omstændighed  til,  som  i 
historisk  Henseende  kaster  Lys  paa  den  Forandring,  som 
der  foregaar  i  hele  det  nordøstlige  Tysklands  Bygnings- 
væsen ved  Aarhundredets  Midte.  Kort  efter  1100  ind- 
kaldte Erkebispen  i  Bremen  (Frederik  I)  Hollændere  for 
at  opdyrke  Marsklandet  mellem  Weser  og  Elben,  og 
denne  Begyndelse  blev  efterfulgt  af  Holstens  Greve , 
Adolf  H,  som  1140  lod  Hollændere  nedsætte  sig  i  Wagrien, 
og  af  Henrik  Løve,  som  sendte  Nybyggere  til  Meklen- 
borg.  Men  af  endnu  større  Betydning  blev  dog  Albrecht 
Bjørns  Foretagende,  at  befolke  Egnene  om  Havel  og  Elben 
helt  ned  til  Bøhmens  Grænseland  med  Folk  fra  det 
Utrechtske,  med  Hollændere,  Selændere  og  Flamlændere. 

Den  samtidige  Helmold^)  giver  en  livfuld  Skildring  af 
Landets  Opkomst  ved  disse  Nybyggere,  og  gjentagne 
Gange  lægger  han  Vægt  paa  den  Styrke,  som  Bispe- 
dømmerne i  Brandenborg  og  Havelberg  vandt  ved  de 
Fremmedes  Nedsættelse,  hvorledes  Stæderne  tiltoge  og 
Kirkernes  Antal  voxede.  Da  nu  Brudstenen  var  det  al- 
mindelige Bygningsemne  i  de  sachsiske  Lande,  medens 
man  paa  deres  østre  Grænse  og  i  det  Brandenborgske 
maatte  hjælpe  sig  med  Rullestenen,  raa  eller  tilhugget, 
lige  til  Midten  af  det  tolvte  Aarhundrede,  og  da  denne 
saa  fortrænges  af  Murstenen,  som  fra  den  Tid  bliver  det 
almindelige  Bygningsmiddel  i  Markerne,  Pommern  2), 
Meklenborg  og  følger  med  Bygningsstilen  gjennem  alle 
dens  Forandringer,  saa  maa  nødvendigvis  den  Formodning 
paatrænge  sig,  at  denne  Overgang  skyldes  de  neder- 
landske Nybyggere.  I  deres  nye  Hjem  fandt  de  kun  den 
haarde,  ubekvemme  Rullesten,  de,  som  vare  vante  til, 
især  langs  med  Rhinen,  at  benytte  den  bløde  Tuf  i  hande- 
lige  Størrelser  og  Former;  hvad  maatte  da  ligge  nærmere 
for  disse  driftige,  vindskibelige  Folk,  end  at  de  her, 
hvor  de,  paa  Grund  af  den  lange  Afstand  og  besværlige 
Transport,  ikke  kunde  erholde  Trassen,  ikke  engang  uden 
megen  Omkostning  tjenlige  Brudsten,  maatte  falde  paa 
at  erstatte  den  med  Teglsten,  hvis  Brænding  de  ikke 
vare  ubekjendte  med^).     Det  var  ikke  alene  mod  Øst  at 


')  Hans  Chronicon  Slavorum  gaar  ikke  længere  end  til  1170. 

*)  Unægtelig  mødtes  dansk  og  lysk  Indflydelse  paa  Rygen  og  den 
nærmeste  pommerske  Kyst;  men  de  første  Kirker  paa  Rygen  vare 
kun  skyndsomst  opførte  Træbygninger  iMiiilers  Saxo,  S.  838,  845); 
det  er  først  i  Slutningen  af  Aarhundredet,  at  Murstenen  be- 
gynder.    Kuglers  pommersche  Kunstgeschiehte. 

^)  Eyck  van  Zuylichem,   les  égllses  romanes  du  royaume  des  pays- 

17* 

den  nederlandske  Vindskibelighed  saaledes  kom  til  at 
gjøre  sig  gjældende,  den  spores  ogsaa  vester  paa,  da 
Englænderne  kalde  Mursten  af  samme  Form  »de  flamske« ; 
men  vi  dvæle  her  nærmest  ved  Betragtning  af  Bygnings- 
emnet, ikke  af  Stilen,  der  med  de  Tillempelser,  som 
Murstenen  fordrede ,  i  Nordtyskland  sluttede  sig  til  den 
romanske  Stils  almindelige  Udvikling. 

Det  synes  ikke  overflødigt  her  at  bemærke,  hvorledes 
den  samme  Indflydelse  viser  sig  i  Holsten,  om  end  de 
hollandske  Nybyggere  lede  meget  i  Wagrien  ved  Ven- 
dernes Indfald,  og  tildels  maatte  styrkes  ved  holstensk 
Indflytning.  I  Bosau ,  hvor  Vicelin  virkede,  har  den 
uanselige  Kirke  endnu  beholdt  sit  oprindelige  Chor  af  raa 
Kampesten,  men  skjulte  under  en  tyk  Kalkskal;  i  Born- 
høvet  findes  Kampestenen  ligeledes;  men  i  Segeberg,  hvis 
Kirke  er  opført  efter  1156,  bevarer  den  anselige  Bygning, 
sikkert  det  betydeligste  Minde  om  den  romanske  Stil  i 
Holsten,  næsten  hele  det  oprindelige  Langhus,  smukt  op- 
ført af  Mursten  med  Pillegesimser  og  Søjlekapitæler  af 
huggen  Kalksten^). 

Vi  vende  nu  tilbage  til  Roeskilde  Domkirke  og  anse 
det  for  sikkrest   at  holde  os  til  den  Beretning,    som    saa 


bas,  S.  6  —  »quand  je  dis  piérre,  il  faul  y  comprendre  aussi  bien 
des  briques  que  des  piérre  de  taille,  car  depuis  le  temps  des 
Romaiiis  on  a  fait  un  grand  usage  de  briques,  qu'on  pouvait 
facilement  se  procurer  partout  dans  les  teirains  argileux«.  — 
Imidlertid  bemærker  han  S.  7,  at  S.  Peder,  den  bedst  bevarede 
romanske  Kirke  i,  Utrecht,  og  næsten  alle  de  ældste  Landsby- 
kirker der  i  Stiltet  ere  af  Tufsten;  i  Groningen  bliver  derimod  i 
det  12te  Aarbundrede  Murstenen  almindeligere  end  Tufstenen,  S.  8. 
1  Overgangsstilen  bliver  den  brændte  Sten  hyppigst,  os  Kvaderstenen 
anvendes  da  i  mindre  Former,  men  bedre  tilhuggen  end  tidligere. 
1)  Se  oven  for  S.  ol. 

enstemmig  findes  i  vore  ældste  Kilder,  at  Svend  Nor- 
bagges  Bygning  var  af  huggen  Sten.  Da  det  følgende 
Afsnit  kommer  til  at  oplyse,  hvor  vanskeligt,  for  ikke  at 
sige  umuligt,  det  er  af  den  nu  staaende  Bygning  at  danne 
sig  et  Begreb  om,  hvorledes  den  ældre  har  set  ud,  skulle 
vi  her  indskrænke  os  til  den  Bemærkning,  at  det  er 
meget  rimeligt,  at  saadanne  Enkeltheder  som  Søjleskafter 
af  Granit  og  Stykker  af  den  udvendige  Stensokkel  kunne 
hidrøre  fra  Svends  Bygning.  Han  smykkede  jo  sin  Kirke 
med  Marmorsøjler  1),  det  vil  her  sige  med  Søjler  af 
plettet,  stribet  eller  flammet  Sten.  Denne  Antydning, 
den  eneste  vi  have  om  Kirkens  Indre  med  Hensyn  til 
Stilen,  er  imidlertid  for  almindelig,  til  at  vi  deraf  kunne 
danne  os  et  fuldstændigt  eller  paalideligt  Billede.  Nær- 
mest ligger  det  at  tænke  sig  den  som  en  treskibet  Kirke, 
hvis  Hovedskib  var  ved  tvende  Søjlerækker  skilt  fra  de 
tvende  Sidegange,  og  som  helt  igjennem  har  havt  et  fladt 
Træloft.  Denne  Forklaring  lader  i  det  Mindste  An- 
tydningen af  Søjlerne  fremtræde  paa  en  Maade,  som  svarer 
til  den  Vægt,  som  den  korte  Angivelse  synes  at  lægge 
paa  dem,  og  til  den  indre  Ordning,  som  i  hin  Tid  jævn- 
ligen  fulgtes  og  nærmest  sluttede  sig  til  den  ældre  christe- 
lige  Basilika.  At  den  oprindelig  har  været  smykket  med 
Maling,  sees  af  Beretningen  om  Svends  Efterfølger  Arnold, 
som  fornyede  denne  Udsmykning''^).  Saxo  er  des  værre 
tavs  om  alt  dette,  han  dvæler  kun  ved  den  prægtige 
Lysekrone,  hvormed  Svend  prydede  sin  Kirke  ^);  derimod 


')  Marmoreis  Columnis  decoravit.    Anonymus  Roesk.  hos  Langebek, 

I,  378. 
2)  Anonym.  Roeskild.  hos  Langebek,  I,  379. 
')  Den   omtales   ogsaa  hos  Anonym.  Roeskild.   tilligemed   de   øvrige 

skylde  vi  ham  en  anden  Beretning,  der  oplyser  os  om, 
at  denne  Kirke  ikke  kan  have  havt  det  Omfang,  som 
den  nuværende  har.  Han  fortæller  jo,  at  Vilhelms  Grav 
maatte  flyttes,  da  Bygningens  Indvielse  skulde  gaa  for 
sig,  eftersom  Gravmindet  hævede  sig  over  Gulvet  og  paa 
Grund  af  det  indskrænkede  Rum^)  var  til  Hinder  for 
det  »pulpitum«,  som  skulde  opføres  i  Anledning  af  denne 
Højtidelighed.  Ogsaa  her  er  uheldigvis  Fortællingen  med- 
delt i  saa  almindelige  Udtryk,  at  vi  blot  kunne  tale  om 
en  sandsynlig,  ikke  om  en  aldeles  sikker  Forklaring.  At 
dette  pulpitum  ikke  har  været  en  midlertidig  Indretning, 
for  hvis  Skyld  en  Biskop  som  Svend  troede  sig  nødsaget 
til  at  flytte  sin  ærværdige  Formands  Grav,  fremlyser  alt 
af  det  Udtryk,  Saxo  har  valgt  (condere),  endskjøndt  han 
nærmest  synes  at  sætte  det  i  Forbindelse  med  Højtide- 
ligheden; heller  ikke  maa  man  tænke  paa  en  Prædikestol 
(ambo,  lectorium),  endskjøndt  det  valgte  Udtryk  ogsaa 
kunde  forklares  herom,  thi  samtidige  Monumenter  vise 
os,  at  denne  hverken  havde  et  saa  strengt  fastsat  Sted 
at  staa  paa,  heller  ikke  behøvede  saa  megen  Plads,  at 
Gravens  Flytning  derved  skulde  blive  nødvendig;  men 
mest  sandsynligt  er  det,  at  Saxo  har  ment  det  mere 
eller  mindre  ophøjede  Skillerum  mellem  Choret  og  Lang- 
huset, hvor  Sangerne  stode,  og  hvorfra  ogsaa  Ordet  kunde 
forkyndes  Menigheden.  Vi  finde  denne  Indretning  angivet 
med  samme   Benævnelse  og  paa  samme  Sted  i  Lanfrancs 


Prydelser,  hvorved  der  vel  nærmest  tænkes  paa  Alt  hvad  der 
hørte  til  Altret  og  Gudstjenesten  der.  Langebek,  Script.  I,  378. 
')  Gum,  perfecto  sacello,  solas  locandi  pulpiti  angustias,  qvo  minus 
,  dedicatio  perageretur,  obstare  conspiceret,  condendi  ejus  gratia 
Wilhelmi  monumentum  summovit  cineresque  mausoleo  erutos 
etc.     Mullers  Saxo,  S.  576. 


263 

samtidige  Kirkebygning  i  Canterbury  >).  Rigtigheden  af 
denne  Forklaring  forudsat,  saa  maa  Vilhelms  Gravsted 
have  været  midt  foran  i  Choret,  en  Plads,  som  baade 
sømmede  sig  for  en  saa  anset  Biskop  og  for  Kirkens 
Grundlægger,  og  som  tillige  passer  godt  til  Saxos  For- 
tælling om  Sammenstyrtningen  af  Bygningens  vestre  Del, 
der  var  opført  af  Svend-).  Men  paa  denne  Plads  maatte, 
naar  Rummet  var  indskrænket,  noget,  som  ingenlunde 
kan  siges  om  den  nuværende  Kirke,  Gravmindet  nøcl- 
vendigvis  blive  til  Hinder,  og  dels  paa  Grund  af  Snæver- 
heden, dels  af  Hensyn  til  selve  Monumentets  Værdighed^), 


')  R.  WilJis,  the  architectural  history  of  Canterbury  Cathedral,  S.  37, 
38.  —  Det  var  dette  Skillerum,  dei  senere  hen  i  Middelalderen 
blev  Gjenstanden  for  den  rigeste  architektoniske  Udsmykning 
(Sangchoret,  jubé,  rood-loft    Lettner). 

2)  Mullers  Saxo,  S.  577.  Saa  fuldstændigt  som  denne  Fortælling 
end  bærer  Præget  af  Legenden,  saa  er  der  alligevel  ingen  Grund 
til  at  tvivle  om,  at  Kjærnen  i  Beretningen  (Bygningens  delvise 
Sammenstyrtning)  indeholder  en  historisk  Kjendsgjerning.  At  det 
er  den  Del  af  Bygningen,  som  Svend  havde  opført,  der  ned- 
styrtede, er  tydelig  udtrykt  af  Saxo.  Sikkert  altsaa  den  vestre 
Del,  thi  Vilhelms  Grav  var  jo  i  den  østre  Del,  Choret,  som  var 
den  Del  af  Kirkebygningen,  der  i  Regelen  først  blev  fuldendt,  og 
hvis  Stifter  han  følgelig  var.  Benævnelsen  sacrarium  om  den 
nedstyrtede  Del  indeholder  ingen  Modsigelse;  dette  Udtryk  bruges 
selv  af  Saxo  om  hele  Kirken,  ikke  blot  om  Choret  (S.  561),  og  i 
Roeskilde,  hvor  den  ældste  Kirke  var  af  Træ,  kunde  der  ikke 
være  nogen  Anledning  til  at  afvige  fra  den  almindelige  Regel. 
Ælnoth  giver  os  et  godt  Bidrag  til  at  oplyse  Fremgangsmaaden  i 
saa  Henseende.  Vi  lære  af  ham,  at  i  Odense  blev  den  gamle 
Albani  Kirke,  en  Træbygning,  staaende,  medens  man  ikke  langt 
fra  den  opførte  den  nye  Stenkirke.  Noget  Lignende  er  sikkert 
ogsaa  sket  i  Roeskilde,  baade  fordi  Kirketjenesten  og  Bygnings- 
arbejdet derved  uforstyrrede  kunde  fortsættes,  og  fordi  man  og- 
saa i  Roeskilde  Trækirke  havde  Kongegrave,  som  maatte  staa 
urørte,  indtil  de  kunde  flyttes  over  i  den  nye  Kirke. 

^)  Saxo  angiver   som   Grund   til   dens   senere   Benyttelse  til   Biskop 

nemlig    for    ikke     at    skjule    det    under    denne    Stol    for 
Sangerne,  raaatte  derfor  Graven  flyttes. 

Op  til  Domkirken  stødte  Kapitelsbygningen,  Klosteret 
for  Kathedralens  Gejstlige,  som  ligeledes  var  opført  af 
Svend  Norbagge.  Den  bør  omtales  her,  da  den  hørte  til 
hele  det  kirkelige  Anlæg  og  den  ogsaa  var  opført  af 
huggen  Sten^).  Da  Saxo  bemærker,  at  Biskoppen  fik 
Understøttelse  af  Kongen  (Knud  den  Hellige)  til  at  op- 
føre Korsgangen  (ambitus),  som  omgav  den  indre  Kloster- 
gaard  (atrium),  har  den  rimeligvis  været  en  for  den  Tid 
anselig  Bygning,  under  hvis  stille  Tag  selv  Fornemme  af 
verdslig  Stand  undertiden  søgte  hen,  for  uforstyrret  at 
kunne  tale  om  vigtige  iVnliggender  2).  Den  laa  paa  Dom- 
kirkens søndre  Side  3).  Det  var  derhen,  at  Absalon 
tyede  som  til  et  sikkert  Fristed,  da  han  efter  Overfaldet 
paa  Knud  Magnussen  og  Valdemar  flygtede  for  de  for- 
følgende Drabsmænd,  og  det  var  her,  i  Kapitlets  Hal,  at 
Valdemar  I  mødtes  med  de  Gejstlige,  da  Absalon  blev 
valgt  til  Biskop.  Dens  Beliggenhed  lærer  os  desuden,  at 
Svends  Domkirke  var  anlagt  saaledes,  at  den  kunde  vise 
hele  sin  Forside  aldeles  frit,  en  Anordning,  som  dengang 
var  blevet  almindelig  Skik  ved  Kathedralerne.  Den  tid- 
ligere Trækirke  synes  derimod,  ligesom  den  ældste  S.  Al- 
bani Kirke   i  Odense,    at  have  havt  Forgaarden  (atrium) 


Asgers  Begravelse:    »parabilem   magis   et  inter  ceteros  (tumulos) 

cultissimiim  advertentes«.     Mullers  Saxo,  S.  578. 
')  Claustrum     lapideum    fratribus    construxit    et    ecclesiæ    addidit. 

Anon.  Roeskild.     Langebek,  1,  378. 
^)  Der  var  det  f.  Ex.   at  Magnus  Nielsen   havde   et  hemmeligt  Møde 

med  Knud  Lavard,  da  han  alt  pønsede  paa  dennes  Mord.    Lange- 

beks  Script.  IV,  259. 
3)  Mullers  '^axo,  S.  726. 

foran  den  vestre  Side  ' ) ,  saaledes  som  det  havde  været 
15rug  ved  de  ældste  christelige  Basilikaer.  Men  For- 
gaarden  havde  tabt  sin  Betydning  for  Menigheden ,  efter 
at  Modsætningen  til  Hedenskabet  mere  og  mere  var  for- 
svunden, hvorimod  der  stedse  lagdes  større  Vægt  paa  at 
give  Kirkens  Forside  den  størst  mulige  Anseelse,  og 
Atrium  blev  nu  kun  en  Gaard  for  Brødrene,  som  boede 
sammen  ved  Domkirken.  Selv  ved  de  egentlige  Kloster- 
anlæg, hvor  Atrium  længst  holdt  paa  sin  gamle  Plads, 
finde  vi  den  efter  det  I2te  Aarhundredes  Begyndelse  kun 
undtagelsesvis  vesten  for  Kirken. 


2^). 

Saa  mange  Forandringer  der  end  ere  gjorte  ved 
Roeskilde  Domkirke  lige  fra  Begyndelsen  af  det  fjortende 
Hundredaar,  saa  er  det  alligevel  ikke  vanskeligt  at  danne 
sig  en  Forestilling  om  dens  oprindelige  Udseende.  Tænker 
man  sig  Tilbygningerne  borte,  og  den  to  Loft  høje  Lav- 
kirke, saaledes  som  den  omgiver  Choret,  fortsat  fra 
Korsarmene  hen  til  Taarnene,  saa  har  man  allerede  det 
ydre  Hovedtræk,  som  nu  savnes  føleligst,  da  det  skjules 
af  Kapeller  og  Vaabenhuse.  Rigtig  nok  har  det  der, 
hvor  det  endnu  er  bevaret,  mistet  sin  mærkeligste  Prydelse, 
Spidsgavlen,  som  løftede  sig  over  ethvert  af  Fagene,  af- 
brød den  ensformige  Tagflade   og   dannede   tillige  som  en 


')  Se  Fortællingen  hos  Saxo  S.  561  ff  om  Svend  Estridsen ,  da  Vil- 
helm forbyder  ham  at  komme  ind  i  Kirken  og  da  Kongen  senere 
bodfærdig  kommer  tilbage. 

»)  Ny  kirkehistoriske  Samlinger,  3die  Bind  (1864),  S.  47. 


266 


I 


267 

ferone  over  hele  Lavkirken').  Træder  man  derpaa,  med 
dette  Billede  for  Øje,  ind  i  Kirken  og  gaar  længst  op  i 
Choret,  saa  vil  man  med  samme  Lethed  kunne  fremkalde 
en  f'orestilling  om  det  Indre.  Den  Lyshed,  som  nu 
hersker  i  Gangen  bag  om  Choret,  gik  ogsaa  igjennem 
begge  Sideskibene,  førend  deres  Ydermure  gjennembrødes 
for  at  aabne  Adgang  til  Kapellerne;  det  rige  Lys,  som 
nu  udbreder  sig  fra  Galleriet  over  Chorets  Omgang, 
strømmede  ogsaa  ind  fra  Gallerierne  over  Sideskibene, 
førend  deres  lignende  Vinduer  bleve  spærrede  af  Kapel- 
lernes Tage. 

Inden  vi  gaa  videre  i  vor  Betragtning  af  Kirken  som 
et  Hele,  ville  vi  standse  et  Øjeblik  ved  de  Ejendomme- 
ligheder, som  alt  have  vist  sig.  Udvendig  har  ingen  af 
vore  ældre  Kirker  en  saadan  Krans  af  Gavle  over  Lav- 
kirken, der  som  oftest  desuden  kun  er  ét  Loft  høj;  og 
indvendig  har  ingen  af  dem  en  saadan  Gang  omkring 
Choret.  Hvor  en  saadan  findes  eller  fandtes,  som  i 
S.  Peter  i  Malmø  eller  i  vor  Frue  i  Kjøbenhavn,  der 
hører  eller  hørte  Bygningen  til  den  gothiske  Stil,  og  selv 
disse  Kirker  have  aldrig  havt  det  store,  aabne  Galleri, 
som  Choret  har  i  S.  Lucius.  Heller  ikke  har  nogen 
anden  af  vore  ældre  Kirker  et  saa  rummeligt,  hvælvet 
Galleri  over  Sideskibene.  Viborg  Domkirke  og  S.  Knud 
i  Odense  have  det  kun  tilsyneladende,  thi  umiddelbart 
bag  ved  Buernes  Række  ligger  Lavkirkens  Skraatag. 
I  Ribe  Domkirke  tindes  det  vistnok,  men  dets  Ydre  har 
aldrig  havt  det  rige  Udseende  eller  saaledes  grebet  ind  i 


')  Se  Raderingen  i  "Roeskilde  Domkirke,  beskreven  af  Steen  Friis«, 
1,8  [eller  Løflers  Tegning  i  »Danske  Mindesmærker«,  2den  Række, 
Tav.  5,  som  her  er  gjengivet  i  Træsnit  S.  288.] 

hele  Stil-Charakteren,  som  det  gjør  i  Roeskilde;  og  ved 
sine  Undersøgelser  har  desuden  Adjunkt  Helnis  godtgjort, 
at  det  først  senere  er  blevet  udvidet  saaledes  som  man 
nu  ser  det,  men  at  det  fra  først  af  har  svaret  til  Skin- 
Gallerierne  i  Viborg  og  Odense. 

Fortsætte  vi  derpaa  vor  Betragtning  inde  i  Roeskilde 
Kirke,  og  lade  Øjet  dvæle  ved  de  mægtige  Piller,  hvis 
hele  Sammensætning  er  én  Støbning,  og  hvor  de  Led 
(Halv-  og  Kvart -Søjler,  skarpe  Pillehjørner),  der  ere 
bestemte  til  at  bære  Gjord-  og  Skjoldbuer  og  Kryds- 
ribber, saa  tydelig  angive  Øjemedet,  da  bliver  det  aldeles 
klart ,  at  Bygningen  lige  fra  Begyndelsen  har  været 
bestemt  til  helt  igjennem  at  overhvælves.  Der  er  i 
Hovedskibet  tillige  en  anden  Særegenhed,  som  ikke  kan 
undgaa  vor  Opmærksomhed:  alle  Pillerne  have  i  det 
Væsentlige  samme  Skabelon  og  samme  Styrke,  de  bære 
allesammen  Gjordbuer,  og  Hvælvingsfagene,  hvis  Antal 
svarer  til  Pillernes  Par,  have  Rectanglens  langagtig -fir- 
kantede Form.  Betragte  vi  derimod  andre  Kirker,  som 
maa  regnes  til  de  ældste ,  der  her  i  Landet  ere  anlagte 
til  et  hvælvet  Loft,  f.  Ex.  S.  Clemens^)  i  Aarhus, 
S.  Nicolai  i  Svendborg,  Klosterkirken  i  Løgum,  da  lægge 
vi  snart  Mærke  til,  at  Pillerne  i  Langhuset  have  ulige 
Højde  og  Styrke,  at  kun  hveranden  af  dem  er  beregnet 
paa  at  bære  en  Gjordbue,  og  at  Hvælvingsfagene  derved 
faa  en  Udstrækning,  der  enten  er  eller  nærmer  sig  til 
at  være  en  ren  Firkant,  hvis  Midte  ofte  deles  af  en 
Tværribbe. 


')  Den    oprindelige   Ordning    er    bevaret    under  Langhusets    senere 
Forhøjelse. 

Idet  vi  kaste  Blikket  paa  Kapellerne  under  og  mellem 
Taarnene,  se  vi  nok,  at  dette  Parti  har  faaet  et  helt  ny- 
modens Udseende,  da  de  adelige  Gravkamre  bleve  ind- 
rettede. Men  længe  før  Christian  den  Femtes  Tid  var 
det  Oprindelige  forkvaklet;  alt  i  Begyndelsen  af  det 
femtende  Aarhundrede  blev  her  stiftet  Kapeller  og  Altre, 
som  udkrævede  betydelige  Forandringer,  og  den  Forvirring, 
som  disse  forskjellige  Omvæltninger  have  afstedkommet, 
er  nu  saa  stor,  at  et  klarere  Overblik  først  vil  kunne 
erholdes,  naar  Gravkamrene  blive  borttagne  og  det  Hele 
nøjere  undersøgt^).  Imidlertid  er  dog  saa  meget  tyde- 
ligt, at  de  tvende  vestre  Piller  oprindelig  maa  have  havt 
samme  Skabelon  som  alle  de  øvrige,  og  at  man  først  i 
en  senere  Tid  har  fundet  det  nødvendigt  at  forstærke 
dem.  Endnu  ser  man,  trods  Gravkamrenes  tilklæbede 
Mure,  at  de  staa  aldeles  frit  og  danne  Støttepunkterne 
for  de  indre  Hjørner  af  begge  Taarnene,  i  Stedet  for  at 
disse  inde  i  de  romanske  Kirker  skilles  fra  det  øvrige 
Langhus  ved  deres  faste  Sidemure,  saaledes  som  i  Lund, 
Viborg  og  Ribe. 

Efter  dette  Overblik  ville  vi  nærmere  betragte  visse 
Enkeltheder,  hvorved  S.  Lucius  afviger  fra  de  øvrige  af 
vore  ældste  Kirker.  Dersom  den  havde  den  høje  Alder, 
som  hidindtil  har  været  antaget,  da  maatte  vi  vente 
overalt  at  finde  den  runde  Bue,    men   den  er  tvært  imod 


')  Den  tydeligste  Forestilling  af  dette  Parti,  saaledes  som  det  kan 
have  været  i  Slutningen  af  Dronning  Margrethes  Tid,  giver  Grund- 
tegningen i  Steen  Friises  Roeskilde  Domkirke,  I,  4  [her  S.  2GG]. 
Den  nuværende  Tilstand  er  nøjagtigst  angivet  i  Prof.  Meldahls 
Grundtegning  til  2det  Hefte  af  samme  Skrift  [eller  endnu  bedre 
i  Løflers  Plan  i  Danske  Mindesmærker  Tavle  2.] 

blandet  med  Spidsbuen  i),  og  selv  i  denne  Blanding 
spores  en  vis  Plan.  I  alle  Sidebuerne  ind  til  Lavkirken, 
saa  vel  i  Choret  som  i  Langhuset,  hersker  den  spidse 
Bue  overalt,  og  Uligheden  mellem  disse  Buer  er  kun  en 
Følge  af  det  større  eller  mindre  Rum,  som  de  skulle 
overspænde.  Vi  se  det  strax  lige  i  den  indre  Chor- 
slutning,  hvor  Afstanden  er  snævrere  mellem  de  tykke 
Søjler  paa  Gulvet,  end  mellem  Galleriets  spinkle  Søjle- 
skafter. I  Hovedskibets  brede  Sidebuer  mod  Vest  ere 
de  næsten  runde,  hvorimod  de  i  de  smallere  Rum  nær- 
mest ved  Korspillerne,  baade  i  Langhuset  og  Choret,  ere 
stærkt  tilspidsede  for  at  naa  den  fornødne  Højde.  Rund- 
buen hersker  derimod  overalt  i  Vinduerne  og  i  de  Partier, 
som  i  videre  Forstand  kunne  henregnes  til  deres  Om- 
givelse. Udvendig  sees  dette  paa  Lavkirken  omkring 
Choret  og  paa  Korsfløjenes  Endesider;  indvendig  er  det 
Tilfældet  paa  Højkirkens  Langsider.  Vinduerne  ligge  her 
i  en  noget  sænket  Flade,  der  omsluttes  af  det  frem- 
trædende Murparti  som  af  en  Ramme,  der  runder  sig  for 
oven.     I  Choret  er  denne  Ramme  fuldstændig  bevaret  2); 


')  At  Spidsbuen  uomtvistelig  hører  til  det  Oprindelige,  er  først  til- 
fulde godtgjort  ved  den  omfattende  og  omhyggelige  Istandsættelse, 
som  begyndte  i  1859  og  lededes  af  Kammerraad  Steen  Friis. 
Det  er  dette  betydelige  Arbejde,  som  vi  skylde  mange  og  vigtige 
Oplysninger;  det  er  derved,  at  den  ældre  maleriske  Udsmykning, 
efter  Aarhundreders  Forløb,  igjen  er  kommen  til  Syne.  En  fuld- 
stændig og  nøjagtig  Oplysning  om  dette  mærkelige  Foretagende, 
det  første  i  sit  Slags,  der  har  fundet  Sted  hos  os,  har  Steen 
Friis  meddelt  i  2det  Bind  af  Ny  kirkehistoriske  Samlinger,  S.  111, 
577  og  766. 

'^)  Ogsaa  Korsfløjene  have  bevaret  deres  runde  Skjoldbuer.  De 
stemme  ogsaa  bedre  med  Rundbuen,  som  gaar  igjennem  hele 
Vinduespartiet,  og  det  er  maaske  dem,  der  have  givet  Anledning 
til,  at  begge  Korsets  Tværgjorder  have  faaet  lignende  Form. 

i  Langhuset  overskjæres  derimod  allevegne  Buerundingen 
af  de  spidse  Skjoldbuer,  der,  efter  al  Rimelighed,  ere 
blevne  forandrede  efter  en  ødelæggende  Brand. 


1  I  I  I 


/  2  5  4  J 


10 


io 


W 


25 


SOAlem 


Da  den  runde  Bue  findes  over  den  sydøstre  Indgang 
ved  Choret,  som  heldigvis  er  bevaret,  har  Rundbuen, 
efter  al  Sandsynlighed,  ogsaa  været  herskende  over  alle 
Indgange. 

En  anden  Særegenhed  er  de  tredelte  Vinduer,  som 
findes  helt  igjennem  paa  Lavkirkens  øverste  Loft,  som 
fremtræde  saa  storladne  paa  begge  Korsfløjenes  Ende- 
sider, og  som,  efter  al  Sandsynlighed,  have  vist  sig  i 
samme  mægtige  Forhold  paa  Hovedskibets  Forside.  End- 
skjøndt  det  er  tre  enkelte  Vinduer,  saa  ere  de  dog  saa- 
ledes  sammenstillede,  at  de  danne  en  Helhed.  Vi  kunne 
især  bemærke  dette  udvendig  omkring  Choret,  hvor  de 
fine  Rundstave  løbe  ud  i  Buer,  der  samle  sig  som  en 
fælles  Ramme  oven  over  dem.  Indvendig  i  Korsfløjene 
træde  sammenkoblede,  smækre  Stensøjler  i  Stedet  for 
Rundstavene  og  bære  de  omsluttende  Bueslag,  medens 
deres  ydre  Udsmykning,  hvor  Murstiver  indtage  Rund- 
stavenes Plads  og  højere  op  fortsættes  som  glatte  Lis- 
sener,  flytter  Afslutningen  helt  op  paa  Gavlens  øverste 
Flade.  Vi  søge  forgjæves  efter  noget  Lignende  i  vore 
ældre  romanske  Kirker,  og  kunne  vi  ogsaa  paa  enkelte 
Steder  i  Udlandet  opvise  noget  Tilnærmende,  saa  mangler 
det  dog  den  pyramidale  Rejsning,  som  her  er  saa  aaben- 
bar,  og  som  vinder  i  Betydning,  eftersom  det  er  den,  der 
har  foranlediget  Gavltagene  over  Lavkirken,  da  det  ellers 
ikke  vilde  være  muligt  paa  en  hensigtssvarende  Maade  at 
dække  den  uden  at  tage  Lyset  fra  Højkiikens  Vinduer  ^). 


')  Da  man  i  1859  havde  blottet  del  gamle  Murværk  indvendig  paa 
Galleriet  om  Chorslutningen ,  kom  en  lavere  aftrappet  Brystning 
med  tilhørende  Sidekarm  til  Syne  under  det  mellemste  af  de 
tredelte  Vinduer.  Frises  Beretning,  Ny  kirkeh.  Saml.,  II,  117. 
Da  Materialet  og  Murarbejdet  i  øvrigt  er  det  samme  i  hele  dette 
Parti,  og  da  Tredelingen  saa  utvetydig  gaar  igjennem  hele  den 
ydre  Anordning,  som  ikke  indeholdt  noget  Spor  til  Forandring, 
er  der  ingen  Grund  til  at  tvivle  om  Oprindeligheden  af  Galleriets 
nuværende  Gharakter.     At  eive   en    fyldestgjorende  Forklaring   af 

S.  Lucius  indeholder  altsaa  flere  og  betydningsfulde 
Afvigelser  fra  vore  ældste  Kirker,  som  alle  henhøre  til 
den  romanske  Stil.  Den  Indflydelse  fra  Tyskland,  som 
vi  saa  tydelig  kunne  paavise  i  Lunds,  Ribes,  Viborgs, 
Sorøs  Kirker,  taber  sig  aldeles  her,  hvor  der  desuden  i 
alle  Hovedforholdene,  saa  vel  i  Planen  som  i  Rejsningen, 
gaar  en  Retning  til  det  Storladne,  i  Højden  Stræbende, 
helt  forskjellig  fra  den,  der  bevæger  sig  i  de  fleste  tyske 
Kirker  fra  det  Ilte  og  12te  Hundredaar.  Her  i  Landet 
finde  vi  ikke  nogen  anden  eller  selvstændig  Spire  til 
denne  Retning,  ligesom  vi  savne  Exempler  paa  dens 
Efterfølgelse,  thi  S.  Lucius  staar  aldeles  for  sig  selv 
imellem  vor  Middelalders  Monumenter. 

Gaa  vi  derimod  til  Frankrig,  til  de  gamle  Landskaber 
Picardie,  Isle  de  France,  Champagne  og  de  dertil  nær- 
mest grænsende  Egne,  da  træffe  vi  en  Række  af  Kirker, 
som  allerbedst  kunne  oplyse  det  Særegne  ved  S.  Lucius. 
Der  finde  vi  denne  saa  betegnende  Blanding  af  runde  og 
spidse  Buer  i  Forening  med  den  rummelige  Omgang  om- 
kring Choret  og  det  aabne  Galleri,  som  fortsættes  over 
Sideskibene;  der  have  vi  de  tredelte  Vinduer  og  den 
ældste  Hvælvingsbygning  med  fremspringende  Ribber,  og 
der  se  vi  det  højtstræbende  Indre  baaret  af  korte,  svære 
Søjler  saaledes  som  i  den  indre  Chorslutning  i  Roeskilde. 
Alle  disse  Kirker  høre  tii  sidste  Halvdel  af  det  tolvte 
Hundredaar,  alle  have  den  samme  Hovedcharakter,  saa 
forskjellige  de  kunne  være  i  enkelte  Partier;  det  er  i 
dem,   at   den   gothiske  Stil  udriver   sig   af  det  romanske 


en  saadan  Enkelthed,  hvor  noget  rent  Tilfældigt  under  selve 
Bygningsarbejdet  kan  have  havt  sin  Indflydelse,  vil  ogsaa  i  mange 
Tilfælde  have  sin  store  Vanskelighed. 

Høyens  Skrifter.     II.  Ig 

Svøb  og  tiltager  med  forbavsende  Hurtighed  i  Væxt  og 
Udvikling. 

Omgangen  i  Choret  finde  vi  for  Resten  alt  i  franske 
Kirker  fra  det  ellevte  Hundredaar,  og  med  det  forbandtes 
Kapeller,  som  bleve  anlagte  efter  Chorrundingens  Radier, 
og  det  var  disse  »udstraalende«  Kapeller,  som  den 
gothiske  Stil  benyttede  for  at  udfolde  den  største  Rigdom 
om  Kirkens  østre  Ende.  Men  netop  i  denne  Overgangs- 
periode kunde  de  blive  højst  underordnede,  som  i  Senlis 
og  Bourges,  eller  aldeles  udeladte,  som  i  Notre  Dame  i 
Paris,  der  saaledes  giver  os  den  bedste  Forklaring  af 
den  østre  Ende  i  Roeskilde  i). 

Naar  vi,  inde  i  Chorslutningen  i  S.  Lucius,  løfte 
Blikket,  saa  lægge  vi  Mærke  til  den  Række  Blindinger, 
som  findes  under  Højkirkens  Vinduer.  De  ere  for  oven 
lukkede  med  et  Kløverblads  Udsnit  og  prydede  med 
Apostlenes  malede  Billeder.  Disse  Blindinger  have,  under 
Taget  paa  Ydermuren,  tilsvarende  flade  Fordybninger, 
som  aldrig  have  været  beregnede  paa  at  komme  til  Syne, 
og  som  derfor  let  kunde  fremkalde  den  Gisning,  at  den 
første  Tanke  havde  været  at  danne  en  aaben  Buerække. 
Men  selv  om  dette  ikke  har  været  Tilfældet,  saa  vidner 
dog  den  ældste  malede  Decoration  om,  at  man  her  vilde 
have  Billedet  af  en  hel  Arcadegang^),  og  det  er  ogsaa 
paa  denne  Plads,  at  vi  i  Noyon,  Soissons,  Laon,  Chalons 


^)  Lassus  et  Viollet  le  Duc,  Monographie  de  Notre  Dame  de  Paris. 
La  cathedrale  de  Senlis  hos  Chapui  etJolimont,  Vues  pittoresques 
des  cathedrales  de  la  France.  Planen  af  Bourges  i  Viollet  le 
Duc's  Dictionnaire  raisonnée  de  rarchitecture  francaise  du  XI  au 
XVI  Siécle,  II,  295. 

2)  Friises  Beretning,  Ny  kirkeh.  Saml.,  II,  584  og  586. 

sur   Marne    se    et   virkeligt   Triforium    strække   sig   under 
Højkirkens  Vinduer  og  over  det  aabne  Galleri^). 

Naar  vi  kaste  Øjet  paa  Grundplanen  til  Roeskilde 
Domkirke,  savne  vi  de  fremtrædende  Korsfløje,  og  det  er 
først  under  Restavrationsarbejdet,  at  man  paa  Korsets 
søndre  Side'-^)  er  kommen  paa  Spor,  som  ikke  kunne 
Andet  end  lede  til  den  Formodning,  at  man  fra  først  af 
har  havt  den  Tanke  at  opføre  en  fuldstændig  Korskirke, 
en  Tanke,  som  imidlertid  tidlig  maa  være  bleven  opgivet. 
Nogle  af  de  franske  Kirker,  som  især  vække  vor  Op- 
mærksomhed, have  stærkt  fremtrædende  Korsfløje,  f.  Ex. 
Noyon,  Soissons,  Laon;  andre  af  dem  have  ikke  engang 
Tværskib,  f.  Ex.  Bourges,  og  det  Samme  skal  oprindelig 


')  Vitet,  Notre  Dame  de  Noyon  med  Kamées  store  Kobberværk,  som 
er  efterslukket  i  Forsters  Allgemeine  Bauzeitung,  1852.  Her  i 
Roeskilde  er  dette  Triforium  indskrænket  til  Chorslutningen. 
I  Soissons  er  det  derimod  blot  i  den  søndre  Korsfløj ,  Viollet  le 
Duc,  Dictionnaire,  1,  195.  I  S.  Georg  i  Limburg  an  der  Lahn 
(1213—42),  der  er  fremstaaet  under  fransk  Paavirkning,  findes 
det  eneste  Exempel  i  Tyskland  paa  et  saadant  Triforium  over 
Galleriet.  G.  Moller,  Denkmåhler  der  deutschen  Baukunst,  2ter 
Band.  Schnaase,  Geschicte  der  bildenden  Kiinste,  V,  472.  — 
Naar  Steen  Friis  i  sin  Beretning,  Ny  kirkeh.  Saml.,  II,  .592,  gjør 
opmærksom  paa,  at  den  regelmæssige  Fortandning  mellem  Chor- 
rundingen  og  Sidemurene  her  er  afbrudt,  saa  kan  det  gjerue 
være  muligt,  at  det  lavere  Parti  har  i  nosen  Tid  havt  et  midler- 
tidigt Tag  paa  Grund  af  en  indtraadt  Standsning  af  Arbejdet; 
derimod  tyder  Intet  hen  paa,  at  dette  Parti  af  Højkirken  ikke  fra 
først  af  skulde  have  været  paatænkt.  —  De  sammesteds  omtalte 
»Levninger  af  en  Egebjælke«  have  efter  al  Rimelighed  været  det 
sidste  Spor  af  den  Sammenkjædning  af  Tømmerstokke,  som  blev 
anvendt  for  at  give  Murene  Styrke.  Brunius  har  fundet  lignende 
Spor  i  Lunds  Domkirke.  I  Frankrig  anvendtes  den  endnu  i 
Slutningen  af  det  tolvte  Hundredaar. 

')  Friises  Beretning,  Ny  kirkeh.  Saml  ,  II,  769. 

18* 

have  været  Tilfælde  i  Sens  og  Senlis  i),  der  først  senere 
have  faaet  Kors.  Selv  i  Notre  Dame  i  Paris  har  man 
faaet  Tvivl,  om  den  fra  først  af  skulde  have  Tværskib; 
den  fik  det  imidlertid,  men  kun  med  svagt  fremtrædende 
Korsfløje.  Man  ser,  hvor  godt  hele  denne  Vaklen  svarer 
til  Fremgangsmaaden  i  Roeskilde. 

De  tredelte  Vinduer  faa  først  deres  rette  Betydning, 
naar  vi  forfølge  dem  i  de  franske  Monumenter.  Vi  op- 
dage da  snart,  at  denne  Sammenstilling  af  to  eller  tre 
enkelte  Vinduer  er  den  første  Begyndelse  til  at  skaffe 
den  større  Lysmasse  til  Veje  ,  som  den  nye  Retning  saa 
stærkt  gjorde  Krav  paa;  det  er  denne  Sammenstilling, 
hvorfra  de  mægtige  gothiske  Kirkevinduer  have  deres 
Oprindelse,  kun  at  alle  de  enkelte  Vinduer  her  tabe  sig 
som  aldeles  underordnede  Led  i  den  store,  harmoniske 
Sammensætning.  Vi  kunne  for  Resten  finde  talrige 
Exempler  paa  saadanne  tredelte  Vinduer  i  Kirkerne  langs 
med  Rhinen,  i  S.  Martin  og  S.  Kunibert  i  Køln,  i  Kloster- 
kirken i  Heisterbach  osv.  '^),  men  enten  findes  de  i  yngre 
Dele  af  ældre  Bygninger,  eller  ogsaa  tilhøre  disse  helt 
og  holdent  det  trettende  Hundredaar. 

Men  denne  franske  Indflydelse,  der  kom  til  at  udøve 
en  saa  mægtig  Indflydelse  paa  alle  Nabolande,  frem- 
traadte  her  under  særegne  Betingelser.  Alle  hine  Kirker 
vare  opførte  af  Kvadersten,  medens  Murstenen  her  hjemme 
var  bleven  det  Emne,  som  man  lettest  kunde  skaffe  til 
Veje,  og  med  hvis  Haandtering  man  var  mest  fortrolig. 
Men  dette  saa  forskjellige  Emne  fik  allerede  en  betydelig 


')  Viollet  le  Duc,  Dictionnaire,  VI,  412—13. 

^)  Boisserée,  Denkmale  der  Baukunst  am  Niederrhein. 

Indflydelse  paa  Opførelsen.  Det  tillod  ikke  den  Lethed 
og  Dristighed  i  hele  Sammenføjningen  (Constructionen) 
som  den  hugne  Sten.  Chorslutningen  i  S.  Lucius  er  i 
saa  Henseende  særdeles  oplysende.  Tag  Stensøjlerne 
bort,  og  det  vil  være  umuligt  alene  med  Mursten  at 
frembringe  noget  saa  Kjækt  og  Slaaende.  Beholdt  man 
det  engang  tilvante  Emne,  maatte  det  desuden  ligge  nær, 
saa  meget  som  muligt  at  blive  ved  med  de  gamle  Former, 
og  naar  vi  derfor  i  de  franske  Bygninger,  navnlig  i 
Enkelthederne,  se,  hvor  langsomt  de  romanske  Træk  for- 
svinde ,  kan  det  ikke  have  noget  Paafaldende ,  at  de 
endnu  i  en  højere  Grad  gjøre  sig  gjældende  i  Murstens- 
bygningen i  Roeskilde. 

Det  er  især  i  Chorets  Sidevægge,  at  vi  føle  Ind- 
trykket af  den  ældre  Stil.  Arcaderne  mod  Syd  og  Nord 
ligne  mere  Gjennembrydningen  af  en  Mur  end  den  fri 
Forbindelse  mellem  Piller.  Selve  Pillerne  erindre  os  i 
hele  deres  Sammensætning  om  de  svære  Korspiller  i 
Sorø,  og  derfor  ere  ogsaa  Gjordbuerne  saa  brede  og 
svære').  I  Højkirkens  og  Galleriets  Hvælvinger  faa  vi 
nok  et  Vidnesbyrd  om,  at  vi  her  befinde  os  i  den  ældste 
Del  af  Bygningen.  I  disse  Hvælvinger  staa  de  svære 
Krydsribber  slet  ikke  i  Murforbindelse  med  Kapperne,  og 
disse  have  endnu  ikke  Korshvælvingens  Former  i).  Vi 
mindes  her  om  lignende  Forsøg  i  Udlandet  paa  at  frem- 
bringe et  Skin  af  Hvælvingen  med  Krydsribber,  inden 
man  endnu  forstod  dens  rette  Bygningsmaade ,  der,  som 
bekjendt,    udgik    fra    det    nordlige  ^Frankrig.      Vi   kunne 


')  Friises  Beretning,  Ny  kirkeh.  Saml.,  11,  591. 
^)  Friises  Beretning,  a.  St.,  590. 


278 

træffe  paa  disse  Forsøg  i  selve  Gothikens  Moderland^), 
ligeledes  i  flere  Egne  af  Tyskland,  i  Westphalen  2),  i  Alt- 
mark, hvor  den  smukke  Kapitelsal  i  Jerichow  har  en 
lignende  Hvælving^),  ja  selv  i  Magdeborg,  i  Domkirkens 
Chor*).  Det  kan  altsaa  ikke  undre  os  her  at  tinde  et 
lignende  Forsøg,  der  tillige  giver  os  et  godt  Fingerpeg 
med  Hensyn  til  Bygningens  Alder. 

Saa  snart  vi  forlade  Korset  og  træde  ind  i  Lang- 
huset, møder  der  os  en  forandret  Charakter,  og  ved  det 
andet  Hvælvingsfag  er  der  desuden  tydelige  Spor  til  et 
nyt  Afsnit  i  Bygningen^),  som  saa  gaar  i  én  Støbning 
helt  igjennem  den  øvrige  Kirke.  De  enkelte  Former  ved- 
blive at  være  romanske;  men  naar  man  staar  i  Hoved- 
skibet, opdager  man  snart,  at  der  helt  igjennem  gaar  en 
friere  Retning  med  et  inderligere  Sammenhæng.  I  Pillernes 
Sammensætning  underordne  Halv-  og  Kvart-Søjlerne  sig 
kj endelig ;  de  ere  blot  tjenende  Led,  der  støtte  de 
bærende  Dele  af  Hvælvingen,  medens  Halvsøjlen  i  den 
romanske  Stil  fremtræder  næsten  som  en  selvstændig 
Bærer.  Sidebuerne  aabne  sig  bredere  ,  Halvsøjler  og 
Kragbaand  (impost,  Kåmpfer),  som  vi  se  under  Sidebuerne 
i  Choret,  ere  her  bortfaldne.  Der  gaar  en  friere  Flugt 
gjennem  det  Hele,  endskjøndt  med  den  samme  Grund- 
tone, som  alt  er  anslaaet  i  Choret. 


1)  VioUet  le  Duc,  Diptionnaire,  I,  186.     IV,  109. 

^)  G.  Schnaase,  Geschichte  d.  bild    Kiinste,  V,  63. 

^)  F.    Adler,    Mitteralterliche    Backsteinbauwerke    des    preussischen 

Staates,  1,  42,  43.     Denne  Sal  antages  at  være  opført  1215—30. 
*)  Rosenthai,    Der  Dom   zu  Magdeburg.     E.  Forster,    Denkmale   der 

deutschen  Kunst,  120— 21ste  Lleferung." 
^)  Friises  Beretning,  a.  St.,  777. 

Hovedskibets  Hvælving  er  ikke  den  oprindelige , 
Gjord-  og  Skjoldbuer  ere  sikkert  fornyede,  men  der  er 
et  Træk  bevaret,  som  gjør  det  højst  sandsynligt,  at  den 
virkelige  Krydshvælving  her  har  været  anvendt.  Det  er 
de  smaa  Søjler  under  Korsribberne,  som  vi  her  sigte  til, 
og  de  smaa  Pillehjørner  ved  Siden  af  dem,  som  støtte 
Skjoldbuerne.  Det  er  en  lignende  Forbindelse  mellem 
Pillen  og  Hvælvingens  bærende  Dele,  som  den,  der  findes 
i  flere  af  de  nordfranske  Kirker,  i  Notre  Dame  i  Paris, 
i  den  søndre  Korsarm  i  Soissons,  i  Kirken  i  S.  Germer, 
men  som  senere  aldeles  forsvinder  i  den  udviklede 
Gothiki). 

Sammenlignes  S.  Lucii  Grundplan  med  de  franske 
Kirkers,  da  blive  vi  opmærksomme  paa  en  Uoverens- 
stemmelse, som  ved  første  Øjekast  har  noget  Paafaldende. 
Vi  tænke  her  nærmest  paa  de  Kirker,  hvor  Tværskibet 
tydelig  er  udtalt,  og  hvor  derfor  Korsets  Piller  og  de, 
som  bære  de  indre  Taarnhjørner,  ere  ulige  stærkere  end 
de  øvrige.  Selv  Kirken  i  S.  Germer  2),  hvis  Langhus 
indvendig  har  saa  meget  tilfælles  med  Roeskilde,  hvad 
Pillernes  Ensartethed  og  Hvælvingens  Fordeling  angaar, 
skiller  sig  fra  den  ved  de  stærkere  Piller  i  Korset  og  i 
Vestenden.  Den  nærmeste  Grund  til,  at  denne  For- 
stærkning af  de  Punkter,  som  skulle  udholde  det  sværeste 
Tryk,   ikke    er  bleven  anvendt  i  Roeskilde,   maa  vistnok 


')  Dette  Mellemled  findes  ogsaa  i  samtidige  tyske  Kirker,   hvor  den 

franske  Indflydelse  er  kjendelig,  saaledes  i  Tikanten  i  S.  Gereon 

i  Køln  og  i  S.  Georg  i  Limburg  a.  d.  L. 
^)  Den    lille    By    S.    Germer    ligger   i    Nærheden    af   Beauvais.      Et 

Længdesnit  af  denne  Kirke   findes  i  Archives   de   la  commission 

des  monuments  historiques,  Livr.  34—36. 

søges  i  Bygningsmaaden.  Man  har  hellere  villet  fordele 
den  bærende  Kraft  ligelig  gjennem  hele  Bygningen,  end 
vove  sig  til  at  benytte  Murstenen  til  saadanne  Sammen- 
føjninger, der  indtil  den  Tid  kim  vare  udførte  med*  huggen 
Sten.  Den  gothiske  Murstensbygning  fik  desuden  aldrig 
det  rige  Spil  i  den  ydre  Afstivning,  som  betegner  Kvader- 
stenskirkerne.  I  Roeskilde  spille  Murstiverne  en  højst 
underordnet  Rolle,  Højkirken  har  dem  endog  kun  som 
flade  Lissener,  og  Sprængbuer  ere  slet  ikke  anvendte')^ 
Med  Hensyn  til  Udsmykningen  (Decorationen),  da 
hersker  der  et  stort  Maadehold  i  de  franske  Kirker,  som 
høre  til  Overgangen  og  den  tidlige  gothiske  Stil,  og  de 
kunne  heri  langt  fra  maale  sig  med  den  overvættes  Rig- 
dom, som  betegner  flere  af  de  romanske  Bygningsskoler. 
I  vor  Murstenskirke  maatte  dette  Maadehold  af  mange 
Grunde  blive  til  Fattigdom,  og  vi  maa  formelig  lede  efter 
et  plastisk  Ornament.  Et  saadant  findes  imidlertid  ind- 
vendig om  Vinduet  i  det  søndre  Sideskib  nærmest  ved 
Korset.  Det  er  den  bekjendte,  brudte  Linie  (batons 
rompus,  zigzags,  chevron),  som  snart  i  største  Simpel- 
hed, snart  i  den  rigeste  Sammensætning  saa  tidt  er 
bleven  brugt  i  de  romanske  Kirker  i  Frankrig  og  Eng- 
land. Morsomt  nok,  at  den  ogsaa  i  sin  simpleste  Form 
hører  til  de  faa  Ornamenter,  vi  finde  i  et  Par  af  de 
nordfranske   Kirker   (Notre   Dame   i  Noyon    og   Kirken   i 


')  Naar  Kirken  i  S.  Germer  heller  ikke  har  Sprængbuer,  hører  den 
til  de  faa  Undtagelser  mellem  de  franske  Kirker.  1  Tyskland 
findes  de  derimod  ikke  engang  ved  Domkirken  i  Magdeborg.  De 
enkelte  større  Sprængbuer,  som  man  ser  udvendig  paa  S.  Georg 
i  Limburg  a.  d.  L. ,  have  Udseendet  af  en  senere  tilkommen 
iNødhjælp. 

S.  Germer) ' ).  For  Resten  indskrænker  den  plastiske 
Udsmykning  i  Roeskilde  sig  næsten  udelukkende  til  de 
nødvendigste  architektoniske  Led,  Kragbaand,  Dæksten, 
Hoved-,  og  Fodstykker  paa  Søjler  og  Piller.  De  pynte- 
ligste Hoveder  (Kapitæler)  bæres  af  de  smækre  Søjler  i 
Chorets  Galleri;  de  ere  imidlertid  ingenlunde  rige  og  bære 
umiskjendeligt  Præget  af  den  seneste  romanske  Stil.  De 
øvrige  Hovedstykker,  saavel  de  af  huggen  Sten  paa  de 
underste  Søjler  i  Chorrundingen,  som  alle  de  andre  af 
Mursten,  høre  til  det  Slags  Kapitæler,  som  man  i  Tysk- 
land kalder  de  trapezskjoldede,  i  Modsætning  til  de  lavere 
Tærningkapitæler  med  halvrunde  (rundskjoldede)  Side- 
flader. Begge  disse  Arter  af  Søjlehoveder  have  en  fælles 
Oprindelse  og  findes  alt  'tidlig  i  byzantinske  Kirker  og 
andre  Bygninger;  men  kun  de  trapezskjoldede  lode  sig 
ogsaa  udføre  i  Mursten  og  vandt  derfor  stor  Yndest  i 
Nordtyskland,  hvor  de  i  Løbet  af  det  tolvte  og  trettende 
Hundredaar  anvendtes  grumme  hyppigt,  og  hvorfra  de 
ogsaa  vandrede  ind  til  os  2).  Det  er  interessant  at  for- 
følge den  Forandring,  som  her  foregaar  med  dette  Kapitæl, 
alt  eftersom  det  danner  Hovedet  paa  den  svære  Halv- 
søjle eller  paa  Dværgsøjlen  under  Krydsribben ,  eller 
slutter  sig  mere  umiddelbart  til  den  mægtige  Rundstav, 
hvor  denne  fremtræder  blot  som  et  Led  af  den  sammen- 
satte Pille. 


*)  I  Noyon  er  den  anvendt  udvendig  om  Vinduerne  paa  Ghoret,  i 
S.  Germer  derimod  indvendig  om  Sidebuerne  paa  Gulvet  i  Giioret. 

2)  F.  V.  Qvast  i  Deutscbes  Kunstblatt,  1850,  Nr.  29-31.  F.  Adler, 
Mittelalt  Backsteinbauw.  d.  preuss.  Staates ,  1 ,  40  med  Salzen- 
bergs  geometriske  Forklaring. 

Fodstykket  (Basis)  har  i  Choret  aldeles  den  attiske 
Skabelon  med  Hjorneblade,  som  vi  endnu  kunne  tinde  i 
det  Fag  af  det  søndre  Sideskib,  der  er  nærmest  ved 
Korset.  Det  bæres  desuden  af  en  Tærning  ligesom  i 
Sorø  og  Ringsted.  Fødderne  paa  de  underste  Søjler  i 
Chorrundingen  liøre  til  det  plumpeste  og  sløveste  Sten- 
huggerarbejde,  man  kan  se,  og  bære  Præget  af  høj  Alder, 
medens  derimod  Galleriets  smækre  Søjler  hvile  paa  Fød- 
der, der  ere  ulige  bedre  tilhugne,  og  som  desuden  véd 
Skabelonens  fladtrykte  Snit  og  de  brede  Hjørneblade  røbe 
den  romanske  Stils  sidste  Tid.  Saa  snart  vi  komme  ind 
i  Langhuset,  forsvinder  den  attiske  Skabelon  og  Hjørne- 
bladet; under  Afløbet  og  Listen  dannes  Foden  (ligesom 
den  saakaldte  toskanske  Basis)  blot  af  et  pudeformet  Led 
(torus),  der  hviler  paa  en  lav,  aftrappet  Tærning  i). 
Havde  huggen  Sten  her  været  anvendt,  vilde  vi  upaa- 
tvivlelig  endnu  tydeligere  gjenkjende  Overgangen  til  det 
tidlig-gothiske  Fodstykke. 

Den  Hindring,  som  Murstenen  endnu  lagde  i  Vejen 
for  den  plastiske  Udsmykning,  lod  sig  derimod  uden 
Vanskelighed  overvinde  ved  Farvernes  Anvendelse,  og  vi 
kunne  derfor  ikke  Andet  end  være  den  Mand  højligen 
forbundne,  ved  hvis  utrættelige  Omsorg  saa  betydelige 
Levninger  af  den  ældste  maleriske  Udsmykning  igjen  ere 
lagte  for  Dagen.  To  Retninger  gaa  her  jævnsides.  Den 
ene  omfatter  Bygningens  vertikale  Partier;  den  knytter 
sig  paa  det  Nøjeste  til  Murstensbygningen,  saaledes  som 
denne  udviklede  sig  i  Nordtyskland,    og  raed  faa  Midler, 


')  Lignende    Fodstykker     af    Mursten     i     S.    Lorenz     i    Salzwedel 
(1220-30). 

Murstenens  røde  og  Kalkens  hvide  Farve,  forstaar  den 
at  frembringe  et  kraftigt,  men  enstonet  Spil  i  de  archi- 
tektoniske  Former.  Den  anden,  som  i  Roeskilde  holder 
sig  til  Hvælvingen  og  dennes  nærmeste  Partier,  er  fri 
malerisk;  den  tilhører  overhovedet  den  romanske  Stil, 
som  i  høj  Grad  udviklede  den,  og  hvorfra  den  gik  over 
i  den  gothiske.  Snart  gaar  den  ud  paa  at  give  det 
simple  Emne  et  rigere  Udseende  ved  at  efterligne  den 
ædlere  Stens  punkterede  eller  flammede  Overflade,  og  det 
er  paa  denne  Maade  at  den  behandler  Søjleskafterne 
under  Krydsribberne.  Snart  erstatter  den  Savnet  af  ud- 
huggen  Prydelse  ved  en  malerisk  Efterligning  af  de  af- 
vexlende  Former  i  Ribbernes  Snit  eller  af  Løvværket  paa 
Kapitælerne^). 

Men  det  er  især  Udmalingen  af  Hvælvingernes  Midte, 
navnlig  i  Galleriet  om  Choret  og  i  dettes  Højkirke,  som 
fængsler  vor  Opmærksomhed,  ligesom  vi  ogsaa  her  sikkert 
have  de  ældste  Levninger  af  denne  Udsmykning,  der, 
efter  hele  Charakteren  at  dømme,  gaar  længere  tilbage 
end  Aar  1300.  Ved  Synet  af  disse  Malerier  mindes  vi 
levende  om  den  rige  Udhugning,  hvormed  man  smykkede 
Krydsribbernes  Samling  i  Slutstenen.  Det  var  især  den 
sidste,  som  tidlig  blev  Gjenstand  for  den  rigeste  Pynt, 
men  ogsaa  selve  Ribberne,  ja  Fladerne  imellem  dem  tæt 
ved  Slutstenen  bleve  saaledes  prydede-).  Vi  kunne  og- 
saa, saa  vel  paa  Galleriet  som  i  Højkirken,  let  opdage 
den  Del  af  Malingen,  som  skal  forestille  Slutstenen,  og 
som  paa  førstnævnte  Sted  endog  er  prydet  med  en  Maske, 


')  Afbildningerne  i  Friises  Beretning,  a.  St. ,  S.  116—17,  584,  774. 

2)  I  Viollet  le  Dues  Dictionnaire,  111,  262,   er  der  en  Afbildning  af 

denne  Udsmykningsmaade  fra  Ghorslutningen  i  Kirken  i  S.  Germer. 

men  en  nærmere  Betragtning  vil  tillige  overbevise  os  om, 
at  Malerens  Tanke  har  været  at  fremstille  en  stor  ud- 
smykket Flade,  der  dækkede  hele  Krydsets  Midte.  Man 
lod  nemlig  ikke  altid  Slutstenen  komme  til  Syne,  da 
Sammenføjningen,  især  med  en  rig  Decoration,  her  var 
saa  vanskelig;  man  foretrak  da  at  skjule  hele  Krydset 
under  en  rigt  udskaaren  Plade  af  Sten  eller  Træ  ' ),  som 
blev  ophængt  i  dets  Midte.  Det  er  en  saadan  ophængt 
Plade,  som  vor  Maler  aabenbart  har  havt  for  Øje. 

Den  Del  af  Kirkens  Indre ,  som  i  Særdeleshed 
fængsler  Beskuerens  Øje,  er  unægtelig  den  indre  Chor- 
runding,  hvor  desværre  det  forhøjede  Gulv  skjuler  den 
nederste  Del  af  de  underste  Søjler.  Hele  dette  Parti 
viser  sig  umiskj endelig  som  en  ligefrem  Efterligning  af 
Chorslutningen -)  i  de  nordfranske  Kirker.  De  stærke, 
lavstammede  Søjler  ere  et  af  Hovedtrækkene  i  de  fleste 
Kirker,  som  høre  til  Overgangen  eller  den  tidlige  gothiske 
Stil,  og  man  behøver  blot  at  kaste  et  Blik  ind  i  Notre 
Dame  i  Paris,  for  at  overbevise  sig  om  den  egne,  alvor- 
lige Virkning,  de  frembringe  i  det  sig  mægtigt  højnende 
Langhus.  Selv  i  de  Kirker,  som  Noyon,  hvis  Hovedskib 
bæres  af  sammensatte  Piller,"  hviler  Chorrundingen  paa 
de  fire  korte  Søjler,  og  def  blev,  allerede  i  Slutningen 
af  det  tolvte  Hundredaar,  en  yndet  Opgave,  at  vække 
Forbavselse    ved    den    Lethed ,    hvormed    man    lod    hele 


^)  De  bleve  ikke  alene  brugte  i  Frankrig,  —  i  Ste  Chapelle  findes 
saadanne  mesterligt  udskaarne  Træplader  fra  c.  1240  —  men 
ogsaa  i  Tyskland;  Essenwein,  Deutschlands  Backsteinbau  im 
Mittelalter,  S.  12.  1  Roeskilde  se  vi  saadanne  Plader  af  Metal 
med  udstraalende  gothisk  Løvværk  anvendte  i  Christian  I's  Kapel. 

^)  Lignende  Partier  findes  i  den  rundsluttede  søndre  Korsarm  i 
Soissons,  og  i  begge  de  retsluttede  Korsarme  i  Laon. 

Rejsningen  løfte  sig  paa  dem.  I  S.  Leu  d'Esserent^) 
har  man  endog  kun  givet  de  to  mellemste  en  Tykkelse, 
der  fuldkommen  svarer  til  dem  i  Roeskilde  2),  medens  de 
to  yderste  vel  have  korte  Skafter  og  stærkt  udladende 
Hoveder,  men  kun  f  af  de  andres  Førlighed.  I  S.  Lucius 
er  det  især  Galleriet,  som  slaar  ved  sin  Dristighed.  De 
fire  spinkle  Søjler^)  bære  paa  deres  dertil  udskaarne 
Dæksten,  hvis  Snit  minder  om  dem  i  Noyon,  ikke  alene 
Sidebuerne,  men  tillige  Højkirkens  udkragede  Mur  og  de 
svære  Gjordbuer  ind  over  Galleriet.  Det  er  netop  denne 
aldeles  fri  Søjlestilling,  som  gjør  en  saa  slaaende  Virk- 
ning; i  Frankrig  støttes  dette  Parti  tillige  ved  opløbende 
Knipper  af  Rundstave,  der  hvile  paa  de  underste  Søjlers 
udladende  Hoveder. 

Naar  vi  fra  Choret  vende  os  imod  Vest  og  gaa  hen 
til  Hovedindgangen,  have  vi  alt  bemærket,  at  det  Op- 
rindelige   for   største  Delen   er  forsvundet,    og   at   det   er 


')  Byen  ligger  i  Nærheden  af  Beauvais.  Det  her  anførte  Parti  er 
afbildet  i  Viollet  le  Dues  Dictionnaire,  IV,  84,  og  antages  at  være 
opført  henved  1190. 

-)  Disse  Søjler  have  et  saa  ærværdigt  Udseende,  at  de  gjerne  kunne 
være  Levninger  af  den  ældre  Kirke.  Et  Blik  paa  Hovedskibet  i 
Vestervig  Klosterkirke  kan  give  os  en  Forestilling  om,  hvorledes 
de  tidligere  have  været  anvendte.  De  aftrappede  Tærninger,  som 
Fødderne  nu  hvile  paa,  ere  først  tilkomne  ved  deres  senere  Be- 
nyttelse. 

^)  Skafterne  ere  sammensatte  af  uensartede  Stykker.  Oprindelig 
have  de,  efter  al  Rimelighed,  havt  en  farvet  Anstrygning,  baade 
for  at  skjule  det  Uensartede  og  for  at  stemme  dem  sammen  med 
det  Øvrige.  Det  vilde  overhovedet  ikke  være  urimeligt  at  antage, 
at  saa  vel  deres,  som  de  underste  Søjlers  Kapitæler  have  havt 
en  farvet  Udsmykning,  men  de  oprindelige  Spor  savnes  og  Øjet 
er  aldeles  afvant  med  denne  Forestilling.  I  Lunds  Domkirke 
er  der  imidlertid  fundet  tydelige  Spor  af  Farver  paa  udhugne 
Kapitæler. 

vanskeligt  at  paavise  dets  Spor.  Imidlertid  kunne  vi 
dog  lægge  Mærke  til,  at  der  i  de  nye  Sidemure  til  Hahns 
og  Krabbernes  Ligkamre  staa  tvende  Murstenssøjler  halvt 
skjulte,  og  disse  røbe  en  høj  Alder.  Efter  al  Sand- 
synlighed have  de  fritstaaende  baaret  en  Tribune,  som 
traadte  frem  neden  for  det  mellemste  store  Vindue.  En 
saadan  Tribune  maa  ikke  sammenblandes  med  det  Tvær- 
galleri, vi  kunne  finde  i  enkelte  af  vore  ældre  Landsby- 
kirker ' ) ,  som  maaske  have  faaet  det  fra  de  sachsiské, 
rundbuede  Kirker,  hvor  det  ofte  forekommer.  Sjelden- 
heden  af  en  saadan  Tribune  2)  gjør,  at  vi  desto  mere 
lægge  Vægt  paa  dens  Tilstedeværelse  i  en  saa  anselig 
Kirke  som  Kathedralen  i  Laon^).  Der  synes  den  imidler- 
tid ikke  at  have  staaet  i  en  saa  umiddelbar  Forbindelse 
med  Sideskibenes  Gallerier,  som  Tilfældet  kan  have  været 
i  Roeskilde.  Hvortil  den  egentlig  har  været  bestemt, 
lader  sig  maaske  ikke  angive  med  Sikkerhed,  men  den 
bør  ikke  forbigaaes  med  Taushed,  da  den  ogsaa  peger 
hen  paa  S.  Lucii  Slægtskab  med  de  nordfranske  Kirker  4). 


^)  F.  Ex.  i  Fjennesløvlille  og  Tveje  Merløse. 

')  Imellem  de  romanske  Kirker  kunne  vi  kun  paavise  den  i  Novarras 
ærværdige  Kathedral.    F.  v.  Osten,  Die  Bauwerke  in  der  Lombardei. 

3)  Archives  de  laCommission  des  monuments  historiques,Livr.74— 76. 

*)  Efter  denne  Fremstilling  havde  man  altsaa  et  frit  Gjennemblik 
mellem  Søjlerne  til  den  øvrige  Kirke,  og  Gulvet  laa  i  samme 
Flugt  lige  fra  Hovedindgangen  til  Choret.  Naar  det,  i  Suhms 
Samlinger,  I,  2,  166,  hedder,  at  Oluf  Daa  blev  begraven  i  Roes- 
kilde Domkirke  »allernederste  ved  trenene«,  saa  maa  denne 
Efterretning  fra  det  16de  Hundredaars  Midte  sammenlignes  med 
Efterretningen  i  Script.  Rer.  Dan.,  VII,  152  (Episcopi  Roes- 
kildenses),  som  udtrykkelig  melder,  at  han  blev  begravet  »juxta 
turrim«.  Udtrykket  »allernederst«  vil  her  sige  det  Samme  som 
allerlængst  mod  Vest,  og  »trenene«  synes  blot  at  være  en  Fejl- 
skrift i  Stedet  for  Taarnene. 

Det  Udvendige  af  vor  Domkirke  vidner  om  den 
samme  sparsomme  Udsmykning  som  det  Indre,  og  vi 
gjenfinde  her  lignende  romanske  Former.  Fodstykket  af 
huggen  Sten  har  den  attiske  Skabelon,  og  fraregne  vi 
Rundbuefrisen  over  Højkirkens  Vinduer  og  de  Spor, 
der  ere  tilbage  af  en  lignende  stigende  Frise  paa  Lav- 
kirkens østre  Gavl  om  Choret,  kunne  vi  næppe  paavise 
noget  andet  Ornament  end  Murstens  Mønstrene,  som  ere 
indlagte  i  de  øverste  Fyldinger  paa  den  søndre  Korsgavl. 
Det  er  den  tidligere  Maade ,  hvorpaa  man  smykkede 
Fladerne  i  Murstensbygningen ,  inden  ^anvendelsen  af 
formede  og  farvede  glasserede  Sten  kom  ret  i  Brug. 
Paa  den  vestre  Gavl  i  Dalum  Kirke  ved  Odense  have  vi 
et  andet  endnu  pynteligere  Exempel  paa  denne  Ud- 
smykning, der  nu  skjules  af  det  senere  tilbyggede  Taarn. 

Desto  større  Opmærksomhed  fortjene  Gavlene  over 
Lavkirken ,  især  da  vi  her  ikke  kunne  anføre  noget 
Lignende  fra  de  anselige  franske  Kirker.  I  Champagne, 
Bretagne  og  Normandie  kan  man  paavise  saadanne  Gavle, 
dog  kun  paa  Langhusets  Sider  og  under  Vilkaar,  som 
ere  meget  forskjellige  fra  dem  i  Roeskilde.  Det  er 
mindre  Kirker  paa  Landet^),  tildels  med  Træloft  over 
Hovedskibet.  Lavkirkens  Hvælvinger  støde  da  vinkelret 
mod  Højkirkens  Mure,  og  dennes  Vinduer  sidde  i  Mellem- 
rummene mellem  Gavlene.  I  Tyskland  træffe  vi  paa  et 
eneste  lignende  Exempel,  det  er  Sognekirken  i  Wolmir- 
stådt  (ved  Magdeborg),  men  der  er  det  fremkommet  ved 
en  senere  Udvidelse  af  Bygningen  2). 


')  VioUet  le  Duc,  Dictionnaire.  I,  196. 

-)  Qvast  u.  Otto,   Zeitschrift  fiir  christliche  Archåologie  und  Kunst, 
I,  261 

Høyens  Skrifter.     H.  -^^ 

Paa  selve  Højkirken  kunne  vi  derimod  let  finde  saa- 
danne  Gavle;  Overgangsstilen  har  dem  ofte  i  Tyskland, 
navnlig  i  Rhinegnene.  Da  den  runde  Chorslutning  maatte 
vige  for  Polygonformen ,  afsluttedes  dennes  Sider  jævnlig 
med  Gavle.  Men  da  disse  Bygninger  ikke  have  Omgang 
om  Choret,  falder  Lavkirken  og  dens  Gavle  selvfølgelig 
bort.  Ogsaa  de  saakaldte  Kirkehaller  have  ikke  sjelden 
Gavle  paa  Langhusets  Sider;  men  i  disse  Bygninger  ere 
alle  tre  Skibe  omtrent  ens  høje,  og  Gavltagene  ere  lagte 
over  de  tvende  yderste  for  at  lette  den  svære  Tagmasse. 
Choret  ved  Aarhus  Domkirke  er  et  smukt  Exempel  paa 
en  saadan  Bygning. 

Nærmest  kunde  Kathedralen  i  Amiens  og  Domkirken 
i  Magdeborg  benyttes  til  Sammenligning.  Den  første  har 
Gavle  over  Lavkirken  paa  den  søndre  Side  af  Choret, 
den  anden  har  Gavle  over  Langhusets  Sideskibe.  Altsaa 
ogsaa  her  er  det  kun  en  stykkevis,  ikke  helt  gjennemført 
Plan.  Dertil  kommer,  at  Forholdene  paa  begge  Steder, 
hvor  Lavkirken  kun  kan  være  ét  Loft  høj,  frembringe  en 
meget  forskjellig  Virkning;  i  Amiens  er  det  et  aldeles 
underordnet  Parti,  i  Magdeborg  trykkes  de  rigtsmykkede 
Gavlflader  af  den  mægtige  Højkirke.  Man  ser  desuden 
ved  tørste  Øjekast,  at  disse  Bygninger  tilhøre  en  senere 
Retning,  og  at  de  derfor,  ligesom  de  oven  for  nævnte 
Haller,  paa  Grund  af  deres  yngre  Alder,  ikke  kunne 
have  havt  nogen  Indflydelse  paa  Roeskilde.  Vor  Dom- 
kirke kan  vistnok  ikke  taale  Sammenligning  med  de  sidst- 
nævnte Kathedraler,  af  hvilke  den  i  Amiens  hører  til 
den  gothiske  Stils  største  og  mest  beundrede  Værker, 
men  den  træder  ikke  desto  mindre  paa  en  ejendommelig 
Maade  ind  i  Monumenternes  Række. 


291 

Dersom  det  efter  denne  Fremstilling  bliver  utvivl- 
somt, at  den  nuværende  Domkirke  ikke  kan  være  den 
Bygning,  som  blev  opført  i  Slutningen  af  det  ellevte 
Hundredaar,  saa  bliver  Spørgsmaalet:  naar  er  den  da 
opført?  De  sidste  Efterretninger,  vi  have  om  den,  gaa 
ikke  synderligt  ud  over  Midten  af  det  tolvte  Hundredaar, 
og  dengang  stod  endnu  den  gamle  Kirke.  Da  Biskop 
Asger  var  død  (1156),  blev  hans  Lig  nedlagt  i  Vilhejms 
Grav,  den  mest  anselige  i  Choret ' ),  og  da  Kong  Valdemar 
var  forsamlet  med  Kannikerne  for  at  vælge  en  ny  Biskop, 
omtalte  han  udtrykkelig  Kirken  som  grundet  og  begavet 
af  hans  Forfædre-).  Da  stod  altsaa  endnu  den  gamle 
Kirke,  men  saa  høre  vi  den  heller  ikke  omtale,  før  den 
rammes  af  en  Ildebrand  1234^).  Denne  Mangel  paa 
historisk  Oplysning  er  ikke  særegen  for  Roeskilde,  det 
er  et  Savn,  den  har  tilfælles  med  mange  af  Udlandets 
anseligste  Kirker  4).  De  nuværende  Kathedraler  i  Chartres, 
Laon,  Noyon,  Mainz,  Worms  og  Speier,  for  at  nævne 
nogle  af  de  bekjendteste,  have  allesammen  været  tillagte 
en  langt  højere  Alder,  end  de  virkelig  have;  man  holdt 
sig  til  de  ældste  Udsagn  om  disse  Kirkers  Stiftelse  og 
Fuldendelse,  man  oversaa  de  tørre  og  korte  annalistiske 
Efterretninger,  ja  vigtige,  samtidige  Angivelser,  fordi  man 
ikke  forstod  at  rime  dem  sammen  med  Monumenterne  3). 


1)  Saxo,  ed.  Muller,  578. 

-)  Saxo,  ed    Muller,  737. 

3)  Script.  Rer.  Dan.,  I,  166,  184,  254,  287;  II,  437,  629;  III,  310. 

')  En  livlig  Fremstilling  af  dette  Savn  har  Vitet  givet,  S.  191  i  hans 
»Notre  Dame  de  Noyon«,  optaget  i  2det  Bind  af  hans  Etudes  sur 
les  beaux  arts«,  Paris  1847.  Om  den  høje  Alder,  man  tillagde 
denne  Kirke,  S.  195  tf. 

^)  Et   slaaende  Exempel    herpaa    give    de    senere   Undersøgelser  af 

19=^ 

Det  er  først  ved  den  Klarhed,  som  de  architektoniske 
Undersøgelser  have  udbredt  over  Middelalderens  forskjel- 
lige  Stilarter,  og  ved  en  omhyggelig  Sammenligning  af 
dem,  at  man  er  kommen  til  den  Overbevisning,  at  selve 
Bygningen  i  sin  Opførelse  indeholder  et  saa  uforkasteligt 
Vidnesbyrd  om  det  Heles  eller  de  forskjellige  Deles  Alder, 
at  dette  nødvendig  maa  adspørges  ved  Siden  af  den 
historiske  Beretning  for  at  erholde  et  paalideligt  Ud- 
bytte, ja,  at  dette  Vidnesbyrd,  hvor  den  skriftlige  Under- 
retning fattes,  er  ene  tilstrækkeligt  til  at  paavise  det 
Tidsrum,  Bygningen  tilhører. 

Den  ovennævnte  Brand,  1234,  beskrives  ikke  nær- 
mere, vi  erfare  Intet  om  dens  Omfang  og  den  gamle 
Kirkes  videre  Skjæbne.  Vi  søge  i  det  nuværende  Chor 
forgjæves  efter  det  gamles  Spor;  thi  selv  de  Granitsøjler, 
som  muligen  kunne  have  tilhørt  det,  ere  nu  anvendte 
paa  en  hel  forskjellig  Maade.  Svend  Estridsens  og  Biskop 
Vilhelms  Grave  ere  forsvundne,  deres  Ben  ere  tilligemed 
Harald  Blaatands  og  en  Margrethes  i)  flyttede  og  ned- 
lagte i  Chorets  fire  Piller,  og  vi  mindes  derved  om  den 
Flytning,    som  Absalon   lod   foretage  med  sine  Forfædres 


Domkirkens  Historie  i  Magdeborg,  der  dog  hører  til  en  yngre  Tid. 
Qvast  u.  Otto,  Zeitschrift  f.  christliche  Archåologie  und  Kunst, 
I,  221  fr. 
')  Det  er  nu  engang  antaget,  at  det  er  Margrethe  Fridkullas  Ben, 
som  gjemmes  her;  men  fortjener  dog  ikke  den  Efterretning  Op- 
mærksomhed, som  vi  have  i  Liber  daticus  Roeskildensis,  at 
Aarsdagen  for  den  Dronning  Margrethe,  som  havde  skjænket 
Jordegods  i  Gythinge  Herred  til  Kirken,  blev  fejret  med  samme 
Højtidelighed  som  Svend  Estridsens.  Det  var  denne  Margrethe, 
som  Langebek  antog  for  Harald  Heins  Dronning,  Script.  Rer.  Dan., 
III,  266.  Werlautr  antager  Muligheden  af,  at  denne  Margrethe 
ogsaa  er  begravet  i  Roeskilde,  De  hellige  3  Kongers  Kapel,  S.  46. 


i 

Lig  fra  den  lille  Landsbykirke  i  Fjennesløvlille  til  den 
nye  og  prægtige  Klosterkirke  i  Sorø^).  Efterretningen 
fra  1234  er  den  første,  vi  have  om  nogen  Ildsvaade  i 
Roeskilde,  og,  efter  det  Lidet,  vi  kjende  til  Kirkens 
Historie,  maa  vi  altsaa  formode,  at  den  i  henved  halv- 
andet hundrede  Aar  havde  bevaret  sin  Oprindelighed. 
De  tvende  andre  mest  bekjendte  af  Knud  den  Helliges 
Bygninger  havde  dengang  enten  lidt  ved  Brand  eller 
veget  Pladsen  for  et  nyt  Anlæg;  S.  Alban,  senere  S.  Knud, 
i  Odense  blev  tildels  ombygget  efter  Ødelæggelsen  1143 
og  1157,  og  S.  Laurentius  i  Lund  begyndte,  kort  efter 
Erkesædets  Oprettelse,  at  fremtræde  i  en  ulige  større  og 
prægtigere  Skikkelse.  Er  der  end  al  Sandsynlighed  for, 
at  S.  Lucius  var  betydeligere  end  dens  tvende  Samtidige, 
saa  har  den  alligevel,  naar  vi  tage]  Hensyn  til  dens  Alder 
og  til  Saxos  Antydning  af  Chorets  Omfang-),  ingenlunde 
kunnet  maale  sig  med  Domkirkerne  i  Ribe  og  Viborg, 
der  fuldendtes  omtrent  paa  samme  Tid,  som  Roeskilde, 
under  Absalons  Styrelse,  tiltog  i  Rigdom  og  Anseelse 
fremfor  noget  andet  Stift.  Kjøbenhavn  blev  lagt  under 
Roeskilde  Bispestol,  en  By,  der  alt  havde  saa  megen 
Betydning,  at  Peder  Sunesen  der  grundede  en  Collegiat- 
Kirke,  medens  Jyllands  tredie  Stiftskirke  begyndte  at 
rejse  sig  i  Aarhus  under  tvende  Biskopper  af  Hvidernes 
Slægt.  Domkapitlet  i  Roeskilde  vandt  ny  Anseelse  under 
Niels  Stigsen,  og  i  en  Tid  som  denne,  hvor  man  saa 
ivrigt  stræbte  efter  at  omgive  Domkirkerne  med  større 
Glans,  niaatte  derfor  Trangen  til  at  udvide  eller  ombygge 


')  Nyt  historisk  Tidsskrift,  I,  253. 

^)  Ny  kirkehistoriske  Samlinger,  II,  349. 

den  gamle  Kirke  blive  levende.  Saa  ufuldstændig  er 
imidlertid  vor  Kundskab,  at  dersom  Nogen  vilde  frem- 
sætte den  Gisning,  at  det  ikke  var  den  gamle  Kirke, 
som  brændte  1234,  men  at  det  var  den  nye,  hvis  Op- 
førelse dengang  allerede  var  begyndt,  og  at  det  var  denne 
Brand,  som  blev  Aarsag  til  den  oven  for  omtalte  Stands- 
ning i  Arbejdet,  saa  vilde  en  saadan  Gisning  ikke  have 
noget  Usandsynligt. 

Men,  selv  om  vi  vilde  lægge  nogen  Vægt  paa  en 
saadan  Gisning,  bliver  den  nye  Bygning  alligevel  ikke 
rykket  mange  Aar  tilbage;  den  indeholder  desuden  en 
Kjendsgjerning,  som  afgj ørende  tyder  hen  paa,  at  den 
nuværende  Domkirke  tilhører  den  første  Halvdel  af  det 
trettende  Hundredaar.  Flere  af  de  Enkeltheder,  der  ere 
saa  betegnende  for  S.  Lucius,  som  Blandingen  af  runde 
og  spidse  Buer,  de  tredelte  Vinduer,  de  smaa  Søjler 
under  Hvælvingens  Krydsribber,  gjenfindes  dels  i  Kirker, 
som  ere  opførte  paa  samme  Tid,  f.  Ex.  Kirken  i  Løgum, 
vor  Frue  i  Aarhus,  Søndersogns  Kirke  i  Viborg,  S.  Nicolai 
i  Svendborg,  dels  i  saadanne  Bygninger,  som  paa  den 
Tid  eller  kun  lidet  senere  have  modtaget  betydelige 
Istandsættelser  efter  svære  Brande,  som  S.  Laurentius  i 
Lund,  Kirkerne  i  Sorø  og  Ringsted.  Den  sidstnævnte  er 
den  eneste,  som  har  langagtig  firkantede  Hvælvingsfag, 
ligesom  S.  Lucius  ').  Den  brændte  1241  og  Brandskaden 
maa  have  været  betydelig,  da  den  maatte  indvies  paa  ny 
1268''^).  Da  dens  Hovedskib  har  en  mindre  Spænding 
end  de  andre  Kirkers,  som  fik  Hvælvinger  indsatte,   har 


')  Kongegravene  i  Ringsted  Kirke,  Kjøbenhavn  1858,  Tavle  IV,  V. 
^)  Scriptores  R.  D  ,  IV,  22. 

dette  maaske  givet  Bygmesteren  Mod  til  her  at  forlade 
den  kvadrate  Hvælvingsform.  Det  var  netop  Tiden  for 
Overgangsstilen,  ikke  alene  i  Danmark,  men  selv  i  Tysk- 
land, hvis  Indflydelse  derfor  ogsaa  gjorde  sig  gjældende 
paa  de  fleste  Steder  uden  for  Roeskilde.  Imod  Slutningen 
af  det  samme  Hundredaar  træder  derimod  den  gothiske 
Stil  fuldstændigere  frem,  som  i  S.  Knud  i  Odense. 

Den  Indflydelse  fra  Frankrig,  som  Domkirkens  Byg- 
ning vidner  om ,  faar  en  tilstrækkelig  Forklaring  ved 
Historiens  Vidnesbyrd.  Paris  var  dengang  det  jævnlige 
Opholdssted  for  Danske  ^  som  havde  Lyst  til  boglig 
Syssel,  eller  som  vilde  forberede  sig  til  en  højere  Stilling 
i  Kirken.  De  fleste  af  Hvidernes  mægtige  Slægt,  som  i 
mere  end  hundrede  Aar  uafbrudt  beklædte  Roeskilde 
Bispestol,  stode  i  Forbindelse  med  Frankrig,  og  derhen 
drog  ogsaa  Niels  Stigsen,  da  han,  træt  af  Kampen  mod 
Kongemagten,  søgte  Ro  inden  for  Klostrets  Mure.  Men 
en  nærmere  Oplysning  om  dette  Forholds  Indflydelse 
savne  vi  aldeles.  Den  højt  ansete  Biskop  Stephan  af 
Noyon,  som  kom  hertil  1193  for  at  bejle  paa  sin  Konges 
Vegne  til  Ingeborg,  og  i  hvis  Selskab  Peder  Sunesen  gik 
tilbage  til  Paris  som  den  unge  Dronnings  Ledsager,  var 
en  ivrig  Bygherre,  og  det  var  under  ham,  at  Noyons 
Domkirke  fuldendtes^);  men  de  Formodninger,  som  kunne 
knyttes  hertil,  ere  alt  for  løse  til  at  have  nogen  Be- 
tydning. Kirken  i  Roeskilde  er  desuden  ikke  nogen 
Efterligning  af  denne  eller  hin  franske  Bygning,  det  er 
mere  Stilens  almindelige  Retning,  som  der  kommer  til 
Udtale.    Den  ledende  Tanke^  de  store  Hovedlinier  skyldes, 


')  Vitet,  Notre  Dame  de  Noyon,  397. 

efter  al  Rimelighed,  en  af  Kirkens  Mænd,  som  havde 
været  i  Frankrig.  Greben  af  det  Storladne  i  den  nye 
Retning  og  med  et  Kjendskab  til  Bygningsvæsenet,  som 
dengang  ikke  var  sjeldent  hos  de  Gejstlige,  kunde  han 
udkaste  den  Plan ,  som  i  det  Væsentlige  blev  fulgt, 
medens  han  i  Udførelsen  maatte  holde  sig  til  de  Kræfter, 
han  her  forefandt.  Det  er  ikke  som  i  Ribe,  hvor  des- 
uden Emnet  er  det  samme  eller  et  lignende  som  i 
Kirkerne  ved  Rhinen,  og  hvor  Arbejdet  ofte  er  saa  for- 
trinligt, som  om  det  skyldtes  indkaldte  Stenhuggere;  eller 
som  i  Trondhjem,  hvor  ikke  alene  det  Hele,  men  alle 
Enkelthederne  bære  et  saa  afgjort  engelsk  Præg,  at  man 
fristes  til  den  Formodning,  at  Værkstederne  i  det  Mindste 
have  været  styrede  af  en  kyndig  og  dygtig  Britte.  I  Roes- 
kilde derimod  tilhører  Udførelsen  aldeles  det  Haandværk, 
som  her  var  blevet  hjemme  i  Løbet  af  det  tolvte 
Hundredaar,  og  hvoraf  de  ældste  Mure  i  Vordingborg  og 
Kirkerne  i  Sorø,  Ringsted,  Kallundborg  saa  tydeligt  bære 
Mærket.  Emnets  Natur  lagde  uoverstigelige  Hindringer  i 
Vejen  for  at  opnaa  den  Lethed,  der  her  skulde  svare  til 
det  Storladne,  Højtstræbende  i  hele  Planen,  men  det  har 
til  Gjengjæld  givet  Bygningen  et  Præg  af  Selvstændighed, 
som"  gjør  den  endnu  kjærere  for  os. 

Med  den  gamle  S.  Lucius  forsvandt  ogsaa  den  fælles 
Bolig  (claustrum  lapideum)  tilligemed  Korsgangen,  am- 
bitus^),  som  Svend  Norbagge  havde  bygget  paa  dens 
søndre  Side  for  de  Gejstlige ,  som  forrettede  Kirke- 
tjenesten.  Den  nye  Indretning ,  som  Domkapitlet  fik 
under  Niels   Stigsen,    træder  kjendelig  frem   i   det,    der 


)  Script    R.  D.,  I,  378.     Saxo,  ed.  Muller,  599. 

berettes  os  om  Branden  1282.  Her  er  ikke  længer  Tale 
om  nogen  fælles  Boligø)  for  Kannikerne;  enhver  af  dem 
bor  for  sig.  Det  var  i  Erkedegnens  Stegers,  at  Ilden 
opkom  ved  Middagstid,  og  hans  Bolig  brændte  tilligemed 
de  fleste  andre  Kannikegaarde.  I  den  store  Brand- 
skade-), som  Kirken  dengang  led,  nævnes  derimod  ikke 
Taarnene,  og  denne  Tavshed,  der  jo  kunde  være  tilfældig, 
faar  Betydning,  da  der  tillige  fortælles,  at  Klokkehuset, 
domus  campanarum  ^),  blev  et  Bytte  for  Luerne.  Man 
kommer  herved  let  paa  den  Formodning,  at  Taarnene 
(o:  den  Del  af  dem,  som  løfter  sig  frit  over  Bygningen) 
dengang  endnu  ikke  have  været  saa  vidt  færdige,  at  de 
havde  faaet  Klokkestolen  indsat,  og  denne  Formodning 
vinder  i  Sandsynlighed,  naar  vi  huske  paa  den  Gjæring, 
som  alt  var  begyndt  under  Niels  Stigsen  og  som  i  1259 
brød  ud  i  den  aabne  Kamp  mellem  Gejstlighed  og  Konge- 
vælde, hvori  Roeskilde  Biskop,  Peder  Bang,  spillede  en 
saa  fremragende  Rolle.  Dette  Klokkehus,  som  stod  tæt 
op  til  Lavkirken   paa  dens  søndre  Side,   netop   der  hvor 


')  Script.  R.  D.,  I,  188. 

2)  Combusta  est  ecclesia  Roeskild.  tota  exterius  et  interius,  Script., 
I,  188.  —  Ecclesia  Roeskild.  penitus  est  exusta.  hidulgents- 
brevet  hos  J.  Paludan,  De  templo  Sancti  Lucii,  14.  Selve  Byg- 
ningen viser  bedst,  hvor  lidet  Luerne  have  forniaaet,  om  end 
Hovedskibets  Hvælvinger  have  været  nedstyrtede  i  Langhuset. 
De  anførte  Ord  skildre  mere  det  stærke  Indtryk,  Synet  af  Bran- 
den har  gjort,  end  Skadens  virkelige  Omfang. 

^)  I  de  nedersachsiskc  Kirker  kaldes  den  øverste  Del  af  Vestenden 
mellem  Taarnene  Klokkehuset,  og  Klokkestuen  det  Rum,  hvor 
Klokkerne  hænge,  Qvast  u.  Otto,  Zeitschrift  f.  christ.  Arch.  u. 
Kunst,  I,  251.  Paa  en  saadan  Indretning  lader  der  sig  slet  ikke 
tænke  i  Roeskilde.  Benævnelsen  tyder  hen  paa  en  Bygning  til 
Klokkerne,  men  uden  Spir.  I  Slesvig  staar  endnu  bag  ved 
Choret  et  saadant  gammelt  og  nu  næsten  faldefærdigt  Klokkehus. 

Bygningens  yngre  Afsnit  begynder,  var  en  midlertidig  Ind- 
retning, som  blev  nødvendig,  saa  snart  Kirketjenesten 
kunde  begynde  i  Choret.  Paa  Pladsen  i),  hvor  det  havde 
staaet,  lod  Biskop  Oluf  opføre  et  Kapel  til  vor  Frues 
Ære,  som  blev  indviet  1310.  Det  var  den  ældste  af  de 
Tilbygninger,  hvorved  Kirken  alt  i  Middelalderen  blev 
saa  vanheldet,  og  den  største  2)  næst  efter  de  hellige  tre 
Kongers  Kapel,  som  Christian  I  stiftede.  Dets  Fuld- 
førelse saa  vel  som  Hovedaltrets  Ciborium^),  der  lige- 
ledes var  en  Gave  af  Biskop  Oluf,  bestemmer  os  Tiden, 
da  Roeskilde  Kirke  havde  forvundet  den  Skade,  som 
Luerne  havde  anrettet.  Rimeligvis  har  ogsaa  en  ny  Ind- 
vielse fundet  Sted,  men  derom  tie  de  faa  Efterretninger, 
vi  have. 


*)  Script.,  I,  188.  Petrus  Olai  siger,  at  det  stod  dengang  (o:  før  end 
de  vestre  Taarne  fik  Klokker)  over  vor  Frues  Kapel  (super  capella 
beatæ  Virginis),  og  gjør  sig  derved  skyldig  i  en  grov  Skjødesløs- 
hed,  men  angiver  os  tillige  Pladsen,  hvor  det  har  staaet. 

^)  Den  danske  Vitruvius,  II,  Tavle  76. 

^)  Dette  Udtryk  maa  sammenlignes  med  Ordene  »aperto  ciborio«  i 
Liber  daticus  Roeskild. ,  Script.,  Ili,  267.  Paa  Svend  Estridsens 
og  Margrethes  Aarsdage  skulde  Messen  læses  af  en  Kannik 
»aperto  ciborio«.  Olufs  Gave  maa  derfor  enten  have  været  et 
lille  prægtigt  Tabernakel,  hvori  Monstrantsen  stod,  eller,  maaske 
endnu  snarere,  en  Altertavle,  i  hvis  Fod  der  var  indrettet  Plads 
til  det  »Allerhelligste«.  Paa  visse  Højtidsdage  aabnedes  Altrets 
Fløjdøre,  og  igjennem  det  forgyldte  Gitter  foran  Helligdommen 
saaes  da  den  glimrende  Monslrants.  Altertavlerne  i  Aarhus  og 
Slesvig  ere  indrettede  paa  denne  Maade. 


XIII. 

Mariebo  Stiftskirke  i). 


Jjørst  i  Aaret  1803  fik  Lolland  og  Falster  sin  egen 
Bispestol.  Til  Stiftskirke  udkaaredes  den  anseligste 
Bygning  paa  disse  Øer,  Sognekirken  i  Mariebo,  tæt  ved 
den  søndre  Sø,  i  en  af  vort  Fødelands  yndigste  Egne. 
Nu  staar  den  fuldkomment  frit,  engang  var  den  omgiven 
af  talrige  Klosterbygninger,  der  efterhaanden  saa  godt 
som  aldeles  ere  forsvundne ,  og  desto  mere  i  Øjne 
faldende  vender  den  derfor  sin  brede  Forside  imod  Øst, 
medens  det  smallere  Chor  fremtræder  i  Vest  fra  Lang- 
huset.  Nu  har  den  kun  et  lille  Spir,  som  i  nyere  Tid 
er  blevet  opsat  paa  den  østre  Gavl,  tidligere  rejste  sig 
et  ikke  uanseligt  firkantet  Klokketaarn  ved  Chorets  Ende, 
og  det  stod  der  endnu  i  Midten  af  forrige  Aarhundrede. 
Det  Paafaldende  i  dens  Ydre  tilhører  den  imidlertid 
ikke  alene;  Mariager  Kirke  havde  en  lignende  Form. 
Ogsaa  dens  Forside  vendte  imod  Øst,  og  Taarnet  stod  i 
Vest  op  mod  Chorets  Slutning.  Men  den  største  Del  af 
Langhuset  blev  nedrevet  i  sidste  Halvdel  af  forrige  Aar- 


')  »Fædrelandet«  1861,  Nr.  257—260,  optrykt  i  »Ny  kirkehistoriske 
Samlinger«,  2det  Bind,  S.  666. 

hundrede,  og  kun  dets  vestlige  Del  tilligemed  Choret  og 
Taarnet  staar  tilbage  som  Vidnesbyrd  om  vor  Fattigdom 
eller  vor  Sløvhed. 

Da  det  Særegne  ved  disse  Bygninger  forklares  af 
deres  Bestemmelse  til  Klosterkirker,  og  da  de  begge 
havde  deres  Mønster  i  Vadstena  Kirke,  som  endnu  staar 
mellem  sine  Klosterbygninger,  der,  om  de  end  for  største 
Delen  ere  forandrede  eller  ombyggede,  alligevel  have  be- 
varet Spor  af  den  oprindelige  Indretning,  vil  et  Blik  paa 
denne,  den  hellige  Birgittes,  Stiftelse  være  nødvendigt, 
inden  vi  gaa  over  til  en  Betragtning  af  Mariebo  Kirke  ^ ). 

Da  Birgittes  Ben  i  Aaret  1374  bragtes  fra  Rom  til 
Vådstena,  stod  allerede  en  Del  af  Klosterbygningerne, 
saaledes  som  hun  selv  havde  bestemt  det,  efter  at  hendes 
Orden  havde  faaet  pavelig  Bekræftelse;  men  det  fuld- 
stændige Klosterliv  synes  dog  først  en  halv  Snes  Aar 
senere  at  have  taget  sin  Begyndelse.  Søstrenes  Antal 
var  fastsat  til  tresindstyve,  og  til  dem  sluttede  sig  fem 
og  tyve  Brødre.  Denne  Begrænsning  af  Klosterboernes 
Tal  og  især  Samlivet  af  Søstre  og  Brødre  under  en 
Abbedisses  Styrelse  hørte  til  det,  som  gav  Salvator- 
ordenen    dens    særegne    Charakter.       Men    dette    Samliv 


')  Beskrivelsen  af  Vadstena  Klosterkirke  i  dens  nuværende  Tilstand 
støtter  sig  paa  den  Skildring  og  Opmaaling,  som  Prof.  C.  G. 
Brunius  har  meddelt  S.  78— 112  i  »Konstanteckningar  under  en 
resa  år  1849,  Lund  1851«.  Med  Hensyn  til  Maalene  maa  det 
erindres,  at  den  svenske  Fod  er  lidt  mindre  end  den  danske. 
Den  historiske  Fremstilling  grunder  sig  paa:  1.  Diarium  Vazste- 
nense  ab  anno  1344  ad  annum  1545  (Scriptores  rerum  Sueci- 
carum  medii  ævi,  Tomus  I,  Upsaliæ  1818).  2.  Wadstena  Kloster- 
Reglor.  Efter  gamla  håndskrifter,  utgifna  af  C.  F.  Lindstrom, 
Stockholm  1845.  (Samlingar  utgifna  af  Svenska  Fornskrift-Sål- 
skapet,  Andra  delen,  Haft.  1). 

kunde  i  Følge  Bestemmelsen  aldrig  faa  det  Omfang,  som 
lignende  ældre  Stiftelser  havde,  og  dets  nærmeste  For- 
maal  var  vel  at  sikre  Nonnerne  den  præstelige  Bistand 
paa  en  saa  inderlig  og  uadskillelig  Maade  som  muligt. 
I  Kirken  skulde  der  være  tretten  Altre,  hvis  Tjeneste 
besørgedes  af  lige  saa  mange  Præster,  understøttede  af 
fire  Degne,  og  for  at  de  uforstyrret  kunde  varetage  deres 
Kald,  kom  otte  Lægbrødre  til,  som  skulde  sørge  for  alt 
det  Fornødne  ved  Kirke-  og  Klosterbygninger.  Alt  var 
i  Begyndelsen  højst  tarveligt;  den  første  Kirke  var  kun 
af  Træ,  og  efter  dens  Brand  (1388)  har  den  følgende 
ikke  udkrævet  lang  Tid,  da  den  stod  færdig  til  Birgittes 
Skrinlægning  (1393).  Den  første  Juni  var  den  Højtids- 
dag, da  Stifterindens  Ben  indførtes  i  Kirken  som  hellige 
Relikvier;  selv  under  Loftet  var  den  beklædt  med  Tapeter, 
og  fire  Biskopper  bare  Helgenskrinet,  som  hensattes  paa 
Højaltret  i  Brødrenes  Chor. 

Imidlertid  tiltog  Ordenen  i  Anseelse.  Allerede  i  det 
følgende  Aar  kunde  den  sende  Brødre  til  Italien,  for  at 
grundlægge  et  nyt  Kloster  i  Nærheden  af  Florents,  og  i 
den  samme  Sommer  strømmede  talrige  Skarer  til  Vad- 
stena, for  at  bringe  deres  Ofre  og  nyde  godt  af  det 
Jubelaar,  Paven  havde  tilstaaet  Klostret  paa  Dronning 
Margrethes  Forbøn.  Midlerne  bleve  nu  tilstrækkelige  til 
at  omgive  Klostret  med  den  ydre  Værdighed,  som  Stedets 
Helligdom  kunde  gjøre  Fordring  paa,  og  ved  Siden  af 
den  gamle  Kirke  begyndte  en  ny  at  rejse  sig.  Men  med 
den  nye  Bygning,  der  opmuredes  af  hugne  Kalksten  fra 
Ombjerget,  kunde  det  ikke  gaa  saa  rask  fremad  som  med 
den  ældre,  thi  Arbejdet  var  besværligere,  Omkostningerne 
over   alt  Forhold   større.     Først   i    1405  kunde  Brødrene 

festlig  drage  omkring  Altret  i  det  nye  Chor  med  Christi 
Legeme  og  Helgeners  Relikvier,  og  derpaa  synge  deres 
Aftenpsalmer.  Det  er  den  samme  Chorbygning,  som 
endnu  staar  ved  Langhusets  vestre  Ende,  men  som,  for 
omtrent  tredive  Aar  siden,  mistede  sit  Alter  og  sine 
Chorstole,  for  at  indrettes  til  Forstue,  efter  at  Byen 
havde  faaet  Klosterkirken  til  Sognebrug. 

Efter  at  Choret  var  fuldendt,  synes  en  Standsning 
at  være  indtraadt  indtil  1413,  da  Erik  af  Pommern  be- 
søgte Vadstena.  Det  var  første  Gang,  at  han  kom  der 
som  Enehersker  i  de  tre  nordiske  Riger,  og  han  nærede 
en  lignende  Ærbødighed  for  den  hellige  Birgitte  og 
hendes  Stiftelse,  som  hans  Forgængerinde,  Dronning  Mar- 
gi'ethe.  Ydmyg  vandrede  han  paa  sin  Fod  fra  Sken- 
ninge  til  Vadstena,  hvor  han  lovede  at  fuldføre  Kirken, 
og  Aaret  efter  naaede  Langhusets  Sidemure  deres  fulde 
Højde.  Landets  Magnater  vilde  ikke  staa  tilbage,  og  de 
mægtige  Piller,  som  bære  Hvælvingerne,  opførtes  ved 
deres  Bidrag  af  velvalgte,  smukt  tilhugne  Kalkkvadre. 
1420  begyndtes  der  paa  Hvælvingernes  Udmuring;  Taget 
havde  man  alt  begyndt  at  tække  med  Kobberplader,  men 
et  Par  af  de  dygtigste  Mestere  døde,  og  Aarene  giede 
hen,  indtil  endelig  1430  hele  Bygningen  kunde  indvies  af 
Upsala  Erkebisp  i  Kongens  og  Herrernes  Nærværelse. 

I  det  Væsenlige  staar  Vadstena  Kirke  uforandret  i 
sit  Ydre,  kun  savner  den  Klokketaarnet,  saaledes  som 
det  fandtes  ved  de  to  danske  Kirker,  og  det  ottekantede 
Klokkehus  med  Spir,  som  senere  blev  sat  paa  Rygaasen 
af  Choret,  nedtoges  1781.  Et  fælles  Tag  løfter  sig  an- 
seligt over  Langhusets  trende  lige  brede  og  lige  høje 
Skibe,  og  den  østre  Forside  viser  sin  store,  simple  Flade 

af  de  blaanende  Kalksten  uden  anden  Prydelse  end  de 
tre  høje  Vinduer  og  de  tvende  Døre,  som  føre  ind  til 
Sideskibene ;  thi  Hovedskibet  har  ikke,  lige  saa  lidt  som 
i  Mariebo  eller  Mariager,  nogen  særegen  Indgang.  Denne 
Anledning  til  architektonisk  Pragt  er  aldeles  bortskaaren. 
Indvendig  har  derimod  Meget  forandret  sig.  Højchoret 
er  forsvundet,  og  Alterpladsen  nu  henflyttet  i  den  østre 
Del  af  Hovedskibet.  Af  alle  de  oprindelige  Alterborde 
er  der  kun  to  tilbage  ved  de  østligste  Piller  i  Langhusét, 
og  et  Par  Altertavler  staa  opstillede  som  Mærkværdig- 
heder i  det  nordre  Sideskib.  Omgangen  langs  med 
Væggene  i  Langhuset  og  dens  otte  Fod  høje  Jerngitter 
ere  sporløst  borte,  og  man  maa  gjætte  sig  til,  hvor 
Søstrenes  Chor  kan  have  været.  Efter  Klosterreglen 
skulde  det  være  i  en  vis  Højde  over  Gulvet,  dog  saa- 
ledes  at  Nonnerne  kunde  se  Monstrantsen,  naar  den  op- 
løftedes i  Højchoret,  og  høre  Præsternes  Sang  og  Messe. 
Nu  findes  der  i  det  nordre  Skibs  Sidemur  to  smaa  Døre, 
som  oprindelig  have  tjent  til  Forbindelse  mellem  Søstrenes 
Bolig  og  Kirken,  og  over  den  østre  af  disse  Døre  synes 
det  tilsvarende  Vinduesfag  altid  at  have  været  blindt. 
Her  formoder  man  derfor,  at  Opgangen  har  været  til 
Søstrenes  Chor,  som  altsaa  skulde  have  strakt  sig  over 
en  Del  af  det  nordre  Sideskib. 

I  Følge  Størrelsen  og  den  omhyggelige  Udforelse 
hører  denne  Kirke  til  Sverigs  betydeligste  Mindesmærker, 
og  den  Sparsomhed,  hvormed  architektonisk  Prydelse  er 
anvendt,  den  store  Simpelhed,  som  hersker  overalt,  maa 
vel  nærmest  forklares  af  den  Aand,  som  gaar  igjennem 
Ordenens    Regler.       Efter    den    oprindelige    Bestemmelse 

maatte  selv  Altrene  kun  tarvelig  være  forsynede  med 
Lysestager  og  hellige  Kar,  og  andet  Guld  og  Sølv  maatte 
ikke  findes  i  Klostrets  Eje;  thi  det  skulde  ikke  samle 
hverken  paa  Guld  eller  Sølv  eller  dyrebare  Stene,  men 
Christi  Naade  var  det  Liggendefæ,  som  de  skulde  er- 
hverve sig  ved  uafladelig  Tanke,  Bøn  og  Lovsang.  Saa 
alvorligt  som  dette  var  udtalt  af  Stifterinden,  og  det 
endog  i  Frelserens  Navn,  saa  vanskeligt  var  det  allige- 
vel at  overholde  denne  Strenghed,  som  stred  mod  hele 
Tidens  Aand.  Hvorledes  kunde  man  modstaa  Lysten  til 
at  omgive  den  canoniserede  Birgittes  Relikvier  med  den 
Glans,  som  Kirken  hævdede  om  slig  en  Helligdom?  Paa 
hendes  nye  Helgenskrin  (1412)  var  der  ogsaa  anvendt 
mere  end  400  Mark  rent  Sølv.  Den  dybe  Ærbødighed, 
hvormed  kronede  Hoveder  og  fremmede  Prælater  nær- 
mede sig  til  Vadstena,  det  fromme  Sind,  hvormed  de  til- 
bøde deres  kostelige  Gaver ,  gjorde  Fristelsen  endnu 
mere  uimodstaaelig.  Men  med  det  voxende  Liggendefæ 
fulgte  ogsaa  Angsten  for  at  miste  det,  og  for  at  faa 
et  trygt  Gjemmested  indrettedes  der,  endnu  før  Aar- 
hundredets  Midte,  et  hvælvei:  Lønkammer  under  Sten- 
broen i  Søstrenes  Gaard.  Saa  aldeles  havde  man  glemt 
Forbudet  mod  overflødigt  Guld  og  Sølv,  saa  smigret  følte 
man  sig  ved  Besiddelsen  af  disse  gyldne  Kongekroner, 
disse  dyrebare  Dronningesmykker,  disse  funklende  Helgen- 
skrin —  en  eneste  Guldtavle  med  tvende  Relikvier 
vurderedes  til  270  Guldstykker  —  at  de  bleve  fremlagte 
til  Skue  i  Brødrenes  Refectorium,  da  Carl  Knudsen  var 
der  i  Besøg,  og  Præsterne  maa  være  blevne  helt  over- 
raskede,   da   denne  Fyrste   bebrejdede  dem,   at  de,   med 

Fare  for  deres  Sjæle,  saaledes  havde  handlet  mod  Bir- 
gittes Forskrift  ^). 

Som  det  gik  med  Forbudet  mod  Guld  og  Sølv,  gik 
det  med  Bestemmelsen  om  Altrenes  Antal.  Der  skulde 
kun  være  tretten  i  denne  Kirke,  men  i  Klostrets  Dagbog 
opregnes  etterhaanden  nitten  Altre.  Et  af  disse  og,  som 
det  synes,  et  af  dem  uden  for  Reglen,  var  helliget  til 
Marias  Moder ,  S.  Anna ,  stiftet  og  rigt  udstyret  af 
Dronning  Philippa.  Erkebispen  i  Upsala  indviede  det 
1427,  altsaa  tre  Aar  før  Kirkens  fuldstændige  Indvielse, 
men  han  gjorde  det  ogsaa  kun  paa  den  fromme  Dronnings 
indstændige  Begjæring. 

Klosterbygningerne  vare  opførte  af  Mursten.  Den 
Del,  som  omfattede  Søstrenes  Boliger,  laa  Nord  for  Kirken 
og  sluttede  sig  mest  til  Langhuset ;  Brødrene  boede 
sønder  paa,  og  deres  Bolig  laa  i  Nærheden  af  Choret  og 
Sacristiet.  I  rummelige  Sale  samledes  man  til  Møder  og 
til  de  fælles  Maaltider;  Klostertugten  kom  først  ret  til 
Syne  i  Cellerne,  som  laa  adskilte  hver  for  sig,  da  Dørene 
kun  førte  ud  til  den  fælles  Gang;  Pladsen  i  dem  var 
indkneben,  og  Daglyset  faldt  saa  sparsomt  ind,  at  disse 
Rum  i  vore  Dage  vilde  kaldes  umenneskelige,  selv  i  en 
Straffeanstalt  2).  Og  dog  beboedes  de  af  Nonner,  som 
ofte  hørte  til  Landets  rigeste  og  fornemste  Slægter,  og 
dog  herskede  i  denne  Orden  ingenlunde  den  barske 
Strenghed,    som   i  nogle  af  de  andre.     Man  finder  endnu 


^)  Kongen  sigtede  til  Udtrykkene  i  det  attende  Kapitel  i  Birgittes 
Klosteriegler,  Wadstena  Kloster-Reglor,  S.  77. 

-)  Ifølge  Brunius,  S.  104—5,  dannedes  enhver  Celle  af  et  Rum,  som 
holdt  G  svenske  Fod  i  Breden  og  15  Fod  i  Længden  Det  havde 
kun  én  Vinduesaabning,  6  Tommer  bred  og  12  Tommer  høj. 

Hovens  Skrifter.     H.  20 

Spor  af  Varmerør  i  Væggene  mellem  de  forskjellige 
Kamre,  og  dette  oplyses  end  fuldstændigere  ved  Tegningen 
af  Mariager  Kloster  i  Resens  Atlas,  hvor  Ovnpladsen 
angives,  hvorfra  Varmerørene  udgik.  Særegen  for  Vad- 
stena Kloster  synes  den  Maade  at  have  været,  hvorpaa 
Søstrene  maatte  skrifte.  De  stode  i  en  hvælvet  Gang 
uden  for  den  nordre  Side  af  Choret  og  betroede  sig  her 
til  deres  Skriftefædre  gjennem  smaa  Glugger,  inden  for 
hvilke  Præsterne  sad  i  selve  Choret'). 

Klostret  har  havt  det  Held,  at  dets  Dagbog  eller 
Erindringsbog  (diarium  s.  memoriale  Vazstenense)  er 
bleven  bevaret.  Den  er  for  en  stor  Del  ført  samtidig, 
og  den  gaar  fra  Klostrets  Stiftelse  hge  til  dets  Op- 
hævelse. Det  er  gjennem  den,  at  vi  Aar  for  Aar  kunne 
følge  Bygningens  Gang  og  med  større  Sikkerhed  bestemme 
visse  Dele  af  Kirkens  Indre.  Den  Maade,  hvorpaa  en 
saadan,  tilsyneladende  saa  strengt  afsluttet.  Stiftelse  kom 
i  Berøring  med  det  ydre  Liv,  og  den  mangfoldige  Virk- 
somhed, som  derved  sattes  i  Bevægelse,  fremtræder  ved 
dens  Hjælp  i  et  klarere  Lys;  men  vi  opdage  tillige,  hvor- 
ledes Alt  blev  paa  det  Nøjeste  knyttet  til  Klostret  og 
dets  Vedtægter.  Mellem  dets  Lægbrødre  var  der  dygtige 
Stenhuggere,  Tømmermænd,  Smede,  Kobbersmede,  som 
udhamrede  Pladerne  til  Taget,  Glarmestere,  som  forstode 
at  støbe  Glasset  til  Ruderne,   »saa  at  man  ej  behøvede  at 


^)  Det  er  vistnok  disse  Glugger,  som  der  sigtes  til  i  Klosterreglerne, 
hvor  der  siges,  at  Søstrene  skulde  skrifte  ved  »vindoghan«,  og 
disse  »vindoghan«  skulde  være  saa  rumnielise,  at  Guds  Legeme 
og  Kalken  kunde  rækkes  igjennem  dem,  W.  Kloster -Reglor. 
XXII  Kapit. 

kjøbe  det  i  dyre  Domme  af  de  Verdslige«  ^).  Vare 
disse  Mestere  og  Forstandere  for  Værkstederne  end  ikke 
altid  optagne  i  selve  Klostret,  saa  stode  de  alligevel  i  nært 
Forhold  dertil.  Jæppe  Bekare,  af  adelig  Slægt  og  kyndig 
i  Bygningsfaget,  var  en  af  de  saakaldte  Brødre  uden  for 
Klostret,  og  efter  Prælaternes  Bestemmelse  ledede  han 
Bygningsarbejdet  indtil  sin  Død  (1404).  Da  Murmester 
Thyrgil,  Klostrets  Tjener,  døde  i  Upsala,  hvor  han  ar- 
bejdede ved  Kirkebygningen,  blev  hans  Lig  ført  tilhage 
og  begravet  paa  Klostrets  Kirkegaard  (1430).  Mester 
Suno,  som  fuldendte  Kirken  og  levede  flere  Aar  efter, 
anføres  ved  sin  Dødsdag  med  stor  Berømmelse,  ligesom 
hans  Moder  længe  i  Forvejen  omtales  som  en  from  Kvinde. 
At  Bygmesteren  maatte  holde  sig  til  en  vis  Forskrift, 
som  Abbedissen  bestemte,  fremgaar  tydelig  af  det,  der 
fortælles  om  Tagets  Ombygning  (1455—61).  Da  bleve 
Kirkens  Gavle  og  dens  Klokketaarn  betydelig  forhøjede, 
men  Mester  Øwidh  fulgte  heller  ikke  Klostrets,  »men 
Kongens,  de  Adeliges  og  andre  vise  Mænds  Raad«  2). 
Den  højere  Rejsning,  som  Kirken  dengang  fik,  er  sikkert 
bleven  henregnet  til  det  »hoffærdige«  Bygningssæt ^),  der 
i  Birgittes  Regler  agtes  for  ligesaa  brødefuldt  som  at 
rane  fra  de  Fattige.  Hvor  vidt  imidlertid  Chorets  Hen- 
lægning i  Vest  har  været  en  Følge  af  en  særegen  Kloster- 


')  Diarium  V.,  Aar  1404,  S.  117. 

2)  Diarium  V  ,  Aar  1455,  S.  173. 

^)  Abbatissan  skal  och  vita  ath  om  hon  iater  bjggia  liere  hws  æn 
there  san  vidherthorft  wtkræl'uer  som  byggia  j  Rlostreno  ælia  oc 
ath  hon  Iater  byggia  hogfærdogh  hws,  thet  skal  ræknas  henne 
swa  stor  Synd  som  hon  hatde  rouat  mæd  oluer\ælle  Kost  oc 
Klædhe  af  mynom  fattikom  mannom«,  Wadstena  Kloster -Reglor, 
S.  76. 

20* 

bestemmelse  eller  af  tilfældige  Omstændigheder  ved  Bygge- 
pladsen, maa  her  staa  uafgjort;  men  den  blev  efterfulgt 
i  begge  Salvators-Klostrene  i  Danmark. 

Medens  der  i  Vadstena  var  sørget  saa  godt  for  Alt, 
hvad  der  vedkom  Bygningerne,  stod  det  derimod  meget 
tarveligt  til  med  alt  det,  som  henhørte  til  Kirkens  Ud- 
smykning med  Maleri-  eller  Billedhuggerarbejde.  Und- 
tages det  nye  Skrin  til  Birgittes  Relikvier,  som  var  ud- 
ført i  Stockholm^),  saa  hengaar  der  en  lang  Aarrække, 
inden  vi  finde  noget  Altersmykke  omtalt.  Da  Erik  af 
Pommern ,  formodentlig  dengang  han  var  tilstede  ved 
Kirkens  Indvielse,  skjænkede  to  gyldne  Kroner,  stillede 
han  flere  Betingelser  for  sin  Gave,  blandt  Andet,  at 
S.  Annas  Alter,  som  hans  afdøde  Dronning  havde  stiftet, 
skulde  smykkes  med  en  Gruppe,  der  forestillede  Marias 
Kroning.  Men  vi  have  ingen  Vished  om,  at  de  tvende 
Figurer  ere  blevne  udførte,  og  i  ethvert  Tilfælde  kom 
denne  Anledning  fra  Kongen,  ikke  fra  Klostrets  Bestyrelse. 
Selv  Højaltret  synes  ikke  at  have  havt  nogen  Altertavle 
før  1442,  da  det  indviedes  til  S.  Peter.  Eftersom  Altret 
havde  været  i  Brug  siden  1405,  maa  denne  Beretning 
vel  forstaaes  om  en  Ombygning"^),  hvorved  det  fik  den 
Tavle,    som    1521   blev  ombyttet  med  en  ny,    skænket  af 


')  Tvende  Brødre  at'  lijelkernes  Slægt,  Dattersønner  af  den  hellige 
Birgittes  Søster,  havde  bekostet  dette  Skrin.  Det  var  alt  begyndt 
1408  af  Sten  Bentson,  Sverigs  Riges  Marsk,  men  han  døde 
samme  Aar  og  blev  begravet  i  Vadstena.  Broderen  Thorir  Bent- 
son,  Uplands  Lavmand,  lod  det  derpaa  fuldføre.  Diarium  V. 
S.  131. 

^)  Om  Birgittes  Alter  anføres  fuldstændigt,  at  det  paa  ny  blev  op- 
muret og  indviet  1459 ,  da  det  fik  den  prægtige  Altertavle. 
Diarium  V.  S.  177. 

den  fromme  Præst  Niels  Amundsen  og  hans  Venner. 
Ingen  Guldsmed,  Maler  eller  Billedhugger  omtales,  kun 
en  Søster,  Anna  Clausdatter,  død  1454,  nævnes  som  en 
Mesterinde  i  Udsyning;  og  naar  endelig  en  Broder  Gerard 
optages  (1487),  der  roses  som  en  god  Maler,  saa  er  det 
en  Fremmed,  en  Tysker.  Imidlertid  omtales  kort  før  og 
efter  Midten  af  det  femtende  Aarhundrede  ikke  mindre 
end  16  Altre,  som  bleve  indviede,  og  ved  et  Par  af 
dem  nævnes  udtrykkelig  Billeder,  og  henimod  Slutningen 
af  samme  Aarhundrede,  da  Birgittes  Datter,  Catharina, 
ogsaa  ophøjes  til  Helgen  (1489),  gjøres  der  flere  prægtige 
Relikvieskrin,  og  paa  Altret  opstilles  hendes  Billede;  her 
behøvedes  altsaa  Konstnere.  Men  Klostret  greb  til  det 
samme  Middel,  som  de  rige  Hansestæder  ved  Østersøen 
saa  ofte  benyttede;  det  lod  Konstværket  komme  anden- 
steds fra.  I  Nederlandene  stod  Konsten  dengang  i  den 
frodigste  Blomstring,  og  i  mange  af  de  tyske  Rigsstæder 
manglede  det  ikke  paa  Værksteder,  hvor  Konsten  dreves 
fast  som  en  Vindskibelighed ,  og  hvis  Frembringelser 
havde  en  rivende  Afsætning  og  gik  langvejs  baade  mod 
Nord  og  Øst.  Derfra  ere  vel  ogsaa  de  tvende  Tavler 
komne  til  Vadstena,  som  i  Særdeleshed  omtales:  den  til 
Birgittes  Alter,  som  opstilledes  1459  og  kostede  600 
lybske  Mark,  og  Catharinas  Billede,  som  betaltes  med 
100  rhinske  Gylden.  Den  ene  af  de  gamle  Altertavler, 
som  Kirken  endnu  bevarer,  og  i  hvis  Midte  Birgitte 
throner  næsten  i  Legemsstørrelse,  er  efter  al  Sandsynlig- 
hed den,  som  engang  prydede  hendes  Alter,  selv  om  den 
senere  skulde  have  skiftet  Plads'). 


)  Brunius  beskriver  den  fuldstændigt  S.  93— 95;  men  han  antager, 
at  det  er  den  nye  Altertavle  (1521)  til  Hovedaltret.  Dette  var 
imidlertid  indviet  til  S.  Peter,  ikke  til  S.  Birgitte.  Diarium  V.  S.IGO 

Da  Erik  af  Pommern  i  Maj  1413  besøgte  Vadstena 
og  lovede  at  fuldføre  Kirken,  gav  han  tillige  det  Løfte 
at  stifte  et  Kloster  til  Marias  og  Birgittes  Ære  paa  Lol- 
land. Dronning  Margrethe  havde  allerede  ved  et  Mage- 
skifte faaet  Skjemminge  af  Jens  Grim  for  der  at  grund- 
lægge et  Kloster,  da  det  Skin,  som  saaes  der  om  Natten, 
jo  tydede  hen  paa,  at  dette  Sted  vilde  være  velbehage- 
ligt for  Christi  Moder.  Nu  skrede  i  Løbet  af  de  næste 
halvtredie  Aar  Forberedelserne  saa  rask  fremad ,  at 
Prioren  i  Vadstena  med  tvende  Brødre  kunde  tage  over 
til  Lolland  og  grundlægge  det  nye  Kloster,  som  blev 
kaldt  Mariebo,  og  hvis  Navn  altsaa,  som  ved  de  fleste 
af  Salvatorordenens  Stiftelser,  strax  forkyndte,  til  hvis 
Ære  det  var  viet.  Efter  fuldbragt  Gjerning  vendte  Prioren 
tilbage,  og  det  nye  Kloster  fik  en  varm  Beskytter  i 
Roeskilde  Bisp,  Peder  Jensen  Lodehat.  Han  modtog 
ikke  alene  paa  det  Hæderligste  de  Sostre  og  Brødre,  som 
paa  ny  sendtes  over  fra  Sverig,  men  han  skænkede  til- 
lige Mariebo  en  kostbar  Gave,  et  Bæger,  som  havde  til- 
hørt den  hellige  Birgitte,  og  som  blev  anvendt  til  Relikvi- 
gjemme.  Han  døde  i  samme  Aar  (13de  October  1416), 
02;  hans  Bortgang  beklagedes  meget  i  Vadstena  ^). 

Endskjøndt  vi  ikke  have  noget  Vidnesbyrd  des- 
angaaende,  kan  det  alligevel  ikke  omtvivles,  at  der  ved 
Klostrets  Grundlægning  alt  har  staaet  en  foreløbig  Bygning 
til  Gudstjeneste,  og  at  der  har  været  sørget  for,  at 
Klosterlivet  kunde  begynde  og  det  fastsatte  Antal  af 
Søstre  og  Brødre  blive  optaget.  Brødrenes  første  Prior, 
den    fornemste    Gejstlige    næst   Abbedissen,    men    som    i 


4 


')  Diarium  V.  S.  136-38. 

denne  Orden  kaldtes  den  almindelige  Skriftefader  (con- 
fessor  generalis),  var  en  anset  Præst  fra  Vadstena,  Peter 
Johansen,  den  Samme  som  havde  formaaet  de  svenske 
Stormænd  til  at  bekoste  de  prægtige  Piller  i  Moder- 
klostrets Kirke,  og  han  forestod  Prioratet  i  Mariebo  til 
sin  Død  (1427)  ^).  Hans  Efterfølger  Johannes  var  saa 
anset  ved  Ordenens  Generalmøde  i  Vadstena  (1429),  at 
han  betragtedes  som  den  Ypperste  af  alle  Brødrene,  som 
der  samledes  2).  Disse  Kjendsgjerninger  tale  tilstrækkelig 
for,  at  Mariebo  maa  have  været  i  en  frodig  Opkomst, 
især  naar  man  tillige  sammenligner  dem  med  de  Klager, 
som  indløbe  fra  andre  Steder,  hvorhen  Vadstena  havde 
sendt  Aflæggere.  At  man  imidlertid  strax  efter  Grund- 
lægningen har  været  betænkt  paa  at  opføre  anselige  Byg- 
ninger, derom  vidner  det  mærkelige  Brev,  som  Kongen 
og  Lunds  Erkebisp  udstedte  1417,  og  hvori  Christus, 
den  hellige  Birgittes  Brudgom,  selv  indføres  talende:  «Jeg 
vil  nu  lade  hele  Verden  opføre  et  Kloster  til  min  Moders 
Ære,  paa  det  at  Synd  og  Ondskab  maa  blive  formindsket. 
Jeg  begjærer  derfor  en  Hjælp  af  Menneskeheden  til  at 
opbygge  dette  Kloster,  ikke  at  jeg  er  fattig  og  trængende, 
thi  jeg  er  en  Herre  over  alle  Ting,  men  paa  det  at  Eders 
Redebonhed  maa  blive  aabenbar  for  Andre.  Derfor,  hvo 
der  er  kommen  til  Skjelsalder  og  har  foresat  sig  at  leve 
ugift,  det  være  sig  en  Jomfru  eller  Ungkarl,  skal  give  en 
Penning  gangbar  Mønt.  I  lige  Maade  de,  som  leve  i 
Enkestand.  Men  hvo  der  er  gift,  skal  give  to  Penninge, 
en  for  sig   og  en  for  sin  Kone,   til   min  Moders  Klosters 


1)  Diarium  V.  S.  14G. 

2)  Diarium  V.  S.  148. 

Opbyggelse.  Forældre,  som  have  Børn  paa  16  Aar, 
skulle  ogsaa  for  hvert  af  samme  give  en  Penning,  paa 
det  at  Kjærlighed  og  Lydighed  kan  blive  formeret  i 
dem«  ^). 

En  Opfordring,  der  var  saa  aldeles  i  Tidens  Aand, 
kunde  ikke  forfejle  sin  Virkning;  men  den  Indtægtskilde, 
som  satte  Abbedissen  i  Stand  til  at  begynde  paa  en, 
efter  Forholdene  her  til  Lands,  saa  anselig  Bygning,  som 
den  endnu  staaende ,  blev  ikke  ved  at  strømme  lige 
rundelig;  den  udtørredes  efterhaanden ,  og  en  Standsning 
indtraadte.  Da  lode  syv  Cardinaler  i  Rom  (1446)  udgaa 
et  Afladsbrev  til  Enhver,  som  vilde  række  en  hjælpsom 
Haand  til  Jomfru  Marias  og  Birgittes  Kirke  i  Mariebo, 
hvis  meget  store  Stenbygning  for  ikke  længe  siden  var 
grundlagt  og  begyndt,  men  endnu  ikke  bygget  færdig  eller 
fuldendt,  og  som  udkrævede  meget  Arbejde  og  megen 
Bekostning").  Sporene  af  den  indtraadte  Standsning 
opdages  endnu  let,  omtrent  midtvejs  paa  Langhuset.  Ud- 
vendig blive  de  kjendelige  ved  Murstenenes  forskjellige 
Farve;  den  vestre  Del  har  dem  lysere,  den  østre  mørkere. 
Indvendig  opdager  man  dem  ved  at  lægge  Mærke  til  den 
gjennemgaaende  Forskjel,  som  tindes  saa  vel  i  Ledføj- 
ningen  som  i  Højdeforholdene.  Disse  Forskjelligheder 
mødes  i  de  tvende  Piller,  som  udgjøre  det  Qerde  Par  fra 
den  østre  Gavlmur.  I  disse  Piller  svarer  den  ene  Halv- 
del til  det  Parti  af  Bygningen,  som  er  opført  af  de 
mørkere  Sten,  den  anden  Halvdel  til  de  lysere ,  og  For- 
skjellen  fortsættes  oven  paa  Hvælvingerne  i  de  Piller,  som 


')  Pontoppidan,  ann.  eccl.  dan.,  II,  514. 
^)  Pontoppidan,  ann.. eccl.  dan.,  II,  516. 

der  tjene  til  at  støtte  det  svære,  brede  Tag.  Men  denne 
Forskjel  er  imidlertid  ikke  saa  stor,  at  den  forudsætter 
nogen  langvarig  Standsning  af  Bygningsarbejdet,  eller 
indfører  nogen  Forandring  i  Stilarten.  Naar  vi  nu  er- 
indre, at  i  Vadstena  Kirke  var  Choret  den  Del,  som 
først  blev  færdig,  og  at  saa  kunde  ogsaa  Gudstjenesten 
begynde  i  den  nye  Bygning,  saa  maa  vi  mdrømme  Sand- 
synligheden af,  at  Choret  i  Mariebo  og  den  dermed 
sammenhængende  Del  af  Langhuset,  som  er  opført  af  de 
lysere  Sten,  maa  betegne  den  Del  af  Bygningen,  til  hvis 
Fuldendelse  der  opfordredes  i  det  ovennævnte  Afladsbrev, 
og  at  vi  derimod  i  Bygningens  følgende  Afsnit  med  de 
mørkere  Sten  se  Brevets  Virkning.  Hele  Kirken  maa 
have  staaet  fuldendt  ikke  længe  efter  Aarhundredets 
Midte;  thi  i  den  Begjæring,  sora  Christian  den  Første 
sendte  til  Paven  (1468)  om  at  erholde  Bekræftelse  paa 
alle  de  Indulgentser,  som  Klosteret  tidligere  havde  været 
i  Besiddelse  af,  taler  han  ikke  et  Ord  om  Bygningens 
Trang,  men  ytrer  blot  sin  Frygt  for,  at  dersom  hans 
Begjæring  ikke  blev  opfyldt,  da  vilde  Iveren  for  Kirkens 
Tjeneste  afkjøles  og  aftage;  medens  han  derimod  i  den 
Bøn,  som  han  samme  Aar  indsendte  om  pavelig  Under- 
støttelse til  Mariager  Kloster,  udtrykkelig  nævner  den 
store  Trang,  der  er  til  at  faa  den  nye  Kirke  og  Kloster- 
bygningerne færdige,  da  Indtægterne  kun  vare  faa  paa 
Grund  af  de  urolige  Krigsaar^). 

Mariager  Kirke  var  altsaa  den  yngste  ,  skjøndt 
Klostrets  Stiftelse  maa  have  været  samtidig  med  det  i 
Mariebo.    Der  findes  Lavhævd  paa  en  af  dets  Ejendomme 


Pontoppidan,  ann.  eccl.  dan.,  II,  646—47. 

fra  1412.  Senere  voxede  dets  Besiddelser  stadig,  da 
flere  af  den  jydske  Adel  bare  stor  Godhed  for  det,  og 
Erik  Ottesen  af  Rosenkrandsernes  ansete  Familie  endog 
indgav  sig  deri.  Da  Reformationen  kom,  forsvandt  Munke- 
livet hastig ,  derimod  beholdt  Søstrene  i  Mariebo  og 
Mariager  deres  Boliger  i  længere  Tid,  men  i  Kirken 
indførtes  luthersk  Gudstjeneste,  og  under  den  nye  Styrelse 
kunde  disse  protestantiske  Jomfruklostre  ikke  trives;  de 
bleve  derfor  hævede,  og  den  verdslige  Syssel,  som  alt 
var  flyttet  ind  i  Brødrenes  Huse,  drog  nu  ogsaa  ind  i 
Søstrenes  Kamre  og  Sale.  Vadstena  Kloster  forvandledes 
til  Kaserne,  til  Tugthus  og  til  Lægehus  for  en  væmmelig 
Sygdom.  De  danske  Klostre  tog  Avlsbruget  i  Besiddelse, 
og  i  Mariager  indrettedes  Svinestien  der,  hvor  Nonnerne 
havde  havt  deres  Bolig.  Det  var  en  Forandring  fra  den 
Tid,  da  Lægfolks  Besøg  kun  modtoges  saa  at  sige  paa 
Klostrets  Dørtærskel,  da  man  vel  hilsede  paa  Kongen 
med  Festlighed  —  Christoffer  af  Bajern  og  Dorothea 
mødtes  paa  Vadstena  Kirkegaard  med  Helgenskrin  i 
Spidsen  for  Præsternes  Tog  —  men  da  selv  de  kronede 
Hoveder  kun  med  Vanskelighed  fik  Lov  til  at  komme 
længer  ind  i  Præsternes  Bolig  end  i  Spisesalen^). 

Den  Forandring,  som  foregik  med  Gudstjenesten  i 
den  lutherske  Kirke ,  tillod  alligevel  paa  mange  Steder, 
at  Erindringer   om  Katholicismen   bleve  skaanede   og  be- 


*)  Diarium  V.  144G,  S.  162.  Paa  sin  »Eriksgata«  kom  ChrislolVer 
alt  i  1442  til  Vadstena,  og  var  dengang  baade  i  brødrenes  Kloster 
og  i  Søstrenes  Refectorium.  Men  han  bekræftede  da  alle 
Klostrets  Privilegier,  skjænkede  det  nye,  og  blev  i  Følge  sin  Bøn 
optaget  som  Broder,  »litteras  fraternitatis  peciit  et  accepit«. 
Diarium  V.  S.  158 


316 

varede  til  vor  Tid,  og  dette  gjælder  især  om  flere  af 
vore  Kathedraler.  Med  Klosterkirkerne  omgikkes  man 
som  oftest  ikke  nær  saa  skaansomt;  hvor  mange  af  dem 
ere  ikke  blevne  rent  ødelagte  eller  yderlig  mishandlede ! 
Som  et  Exempel,  der  oplyser  Lysten  til  at  udslette 
ethvert  Spor  af  Klosterlivet,  tjener  den  Vanskelighed, 
som  vi  nu  have  ved  at  gjøre  rigtig  Rede  for  Nonne- 
choret.  Herved  forstaaes  det  Sted,  hvor  Søstrene  i  deres 
Klosterkirke  samledes  for  at  deltage  i  Gudstjenesten, 
navnlig  naar  Messen  holdtes  for  Højaltret.  Naar  Birgittes 
Regel  bestemmer,  at  dette  Chor  skal  indrettes  oppe  under 
Taget  (Loftet)^),  da  tyde  disse  Udtryk  vistnok  hen  paa 
den  lave,  beskedne  Kirke,  som  havde  foresvævet  den 
fromme  Kvinde;  i  den  højere,  anselige  Bygning  ville  de 
svare  til  hvad  der  ellers  kaldes  Pulpitur,  naar  man  her- 
ved forstaar  et  friere,  rummeligere  Stade ,  sammenbygget 
med  Kirken,  ikke  vore  smaalige,  ophængte  Træpulpiturer. 
Dette  var  ikke  noget  Særegent  for  Birgittes  Klostre,  det 
var  en  ahnindelig  Indretning  i  Kirkerne  ved  Nonneklostre, 
og  i  Udlandet  kunne  vi  finde  disse  Stader  i  den  modsatte 
Ende  af  Højchoret,  der  hvor  vi  ere  vante  til  at  se 
Orgelet;  men  de  kunne  have  en  saa  lang  Udstrækning, 
at  en  Del  af  Hovedskibets  Gulv  derved  overhvælves,  og 
det  Samme  kan  være  Tilfældet  med  det  ene  af  Side- 
skibene. Hos  os  staar  endnu  Nonnernes  Chor  i  S.  Jo- 
hannes' Klostrets  Kirke  i  Slesvig,  og  i  Oxholm  Kirke, 
som  har  hørt  til  Nonneklostret  paa  Øland  i  Limfjorden, 
findes   der  tydelige  Spor   til  denne  Indretning.     Da  dette 


')  »Oc  Systrana  Koor  skal  vare  vppe  vndi  thakino  tho  swa  at  the 
magen  see  gudhz  likama  oc  hora  tidhagærdh  j  Kirkionne«,  Wad- 
stena  Kloster-Reglor,  X  Kap. 

Chor  væsentlig  var  beregnet  paa,  at  Søstrene  usete  bag 
ved  dets  Gitter  kunde  være  tilstede  ved  Altertjenesten, 
behøvede  det  selv  intet  Aher;  imidlertid  maa  det  i  Vad- 
stenas ældre  Kirke  have  havt  et  saadant,  da  en  Abbe- 
disse der  blev  indviet  1422;  men  efter  at  den  nye  Kirke 
var  fuldendt  og  indviet,  nævnes  det  ikke  tiere.  Vi  have 
oven  for  omtalt,  hvor  man  formoder,  at  Søstrenes  Chor 
har  været  i  Vadstena;  i  Mariebo  synes  der  ikke  engang 
at  være  Spor  til  Gisning,  med  mindre  vi  ville  antage,  at 
det  har  været  paa  den  nordre  Side  af  Omgangen,  den 
Side  altsaa,  som  stod  nærmest  i  Forbindelse  med  Søstrenes 
Bolig.  Denne  ikke  brede,  aabne  Gang,  som  følger  langs 
med  Sideskibenes  og  Forsidens  Vægge  og  bæres  af  lette 
Piller  og  flade  Buer,  der  høre  oprindelig  med  til  Byg- 
ningen, er  løftet  lidt  mere  end  fire  Alen  over  den  nu- 
værende, forhøjede  Gulvflade,  og  krones  af  et  Trægitter, 
der,  hvis  det  ikke  hidrører  fra  Nonnernes  Tid,  dog  kan 
give  os  en  Forestilling  om,  hvorledes  de  ubemærkede 
her  kunde  samles  bag  ved  dets  Forhæng.  Menigmand 
kalder  endnu  denne  Gang  »Lækteren«  (Pulpituret),  og  i 
Mariager,  hvor  den  fandtes^  aldeles  paa  samme  Maade, 
hed  det,  »at  Munkene  der  havde  siddet«  ^).  Vi  tør 
imidlertid  ved  denne  Gisning  ikke  overse,  at  Gangen, 
som  har  Døre  ud  ad  baade  paa  Østsiden  i  Hovedskibet 
og  i  de  vestre  Ender  af  Sideskibene,  ogsaa  kan  have 
tjent  til  en  Forbindelse  mellem  Kloster  og  Kirke,  hvor 
man  selv  under  Gudstjenesten  i  Stilhed  kunde  færdes; 
i  Vadstena  kan  denne  Gang,  der,  som  det  synes,  ikke 
var  hævet  over  Gulvet,  blot  have  havt  et  saadant  Øjemed. 


^)  Danske  Magazin,,  VI  S.  237. 

I  Udlandet  finde  vi  lignende  Gange  baade  i  Kloster-  og 
Sognekirker.  I  det  ældgamle  Nonnekloster  i  Essen  be- 
varer Kirken  endnu  Levninger  af  en  saadan  Gang,  men 
som  aabenbart  kun  har  tjent  til  Forbindelse  mellem 
Nonnechoret  i  Vest  og  Højchoret  i  Øst;  i  Freybergs 
Domkirke  og  i  Frue  Kirke  paa  Torvet  i  Halle  minde  Om- 
gangene paat'aldende  om  den  i  Mariebo,  kun  at  de  ere 
højere  og  prægtigere  og  i  disse  Bygninger  indførte  som 
et  ophøjet  Stade  til  Menighedens  Brug. 

En  lignende  Usikkerhed  som  den  om  Nonnechoret 
synes  ogsaa  at  have  hersket  med  Hensyn  til  Højchoret; 
men  her  giver  dog  Vadstenaklostrets  Dagbog  en  fastere 
Grund  at  staa  paa.  Den  Tidsfølge,  hvori  den  angiver 
Kirkebygningens  Fremgang,  den  "Nøjagtighed,  hvormed 
den  gjør  Langhusets  Indretning  kjendelig  fra  Chorets, 
kan  ikke  lade  nogen  Tvivl  om,  at  Højchoret  laa  i  Vest 
i  den  fremspringende  Chorbygning.  Her  stode  ogsaa 
Chorstolene,  indtil  man  gjennembrød  den  vestre  Slutnings- 
mur,  for  der  at  skaffe  Kirken  en  Hovedindgang.  Det 
var  i  dette  Chor,  at  Hovedaltret  stod,  indviet,  i  Følge 
Birgittes  egen  Anvisning,  til  Apostelen  Peter;  her  læstes 
Højmessen,  her  indviedes  Søstrene,  og  saa  stor  var 
Stedets  Hellighed,  at  Ingen,  som  ikke  var  kronraget,  fik 
Tilladelse  til  at  træde  inden  for  det  Gitter,  som  aflukkede 
Choret  fra  Langhuset.  Det  bemærkes  udtrykkelig  som 
et  Brud  paa  Ordensreglerne,  at  Kongen,  Carl  Knudsen, 
var  tilstede  i  Højchoret,  da  hans  Datter  optoges  mellem 
Nonnerne  1).     Men   denne  Hellighed   maatte  vige   for  den 


')  Hans  Dalter  Birgitte  blev  indviet  til  Nonne  med  fire  andre  for- 
nemme Jomfruer  20  Septbr.  1455.  In  harum  consecratione  facta 
est  transgressio  clausuræ.  Nam  primo  Dns  Rex  Carolus  coro- 
natus  intravit  chorum  fratrum  etc  ,  Diarium  V.  S.  172. 

nye  Lære.  1  Vadstena  stod  det  forladt;  i  Mariebo  blev 
det  overladt  til  Nonnerne,  som  i  Frederik  den  Andens 
Tid  maatte  høre  Bebrejdelser  af  Odense  Biskop,  fordi 
Jomfruernes  Chor  var  opfyldt  med  Helgenbilleder,  som 
de  tilbade.  I  Mariager,  hvor  Søstrene  dog  først  uddøde 
hen  imod  Slutningen  af  det  sextende  Aarhundrede,  glemte 
man  saa  hurtig  dets  Betydning,  at  man,  et  Par  Menneske- 
aldre senere,  kaldte  det  »Domkirken«,  uagtet  man  havde 
en  Erindring  om,  at  Munkene  der  havde  holdt  deres 
Bønner,  og  at  der  havde  været  et  Alter  ^).  Den  lutherske 
Gudstjeneste  kunde  imidlertid  ikke  undvære  et  Chor,  men 
dette  henlagdes  i  den  østre  Ende  af  Langhuset,  hvor  et 
eller  flere  af  de  katholske  Altre  sikkert  ogsaa  havde 
staaet,  og  i  Vadstena  opsatte  man  der  den  erkekatholske 
Altertavle,  som  flyttedes  fra  Byens  Sognekirke,  da  denne 
blev  nedrevet,  en  kirkelig  Tankeløshed,  som  der  heller  ikke 
hos  os  savnes  Exempler  paa.  Det  Besynderligste  skete 
imidlertid  i  Mariager.  Da  Taarnet,  som  for  en  stor  Del 
var  indbundet  i  Chorets  Slutningsmur,  endnu  var  bevaret, 
saa  blev  Hovedindgangen  lagt  derigjennem,  og  man  tog 
den  Beslutning,  at  anvende  Choret,  der  havde  omtrent 
en  femte  Del  af  hele  Kirkens  Længde,  til  Langhus.  Men 
hvortil  skulde  man  nu  bruge  det  gamle  Langhus,  med  en 
Længde  af  83  Alen  og  en  Brede  af  47  illen?  Det  var 
jo  aabenbart  altfor  stort  til  den  daværende  Menighed,  og 
det  Simpleste  vilde  derfor  være  at  nedrive  det  deraf,  som 
var  overflødigt.  Som  sagt,  saa  gjort;  de  tre  Fjerdedele 
af  Langhuset  faldt  virkelig  for  den  økonomiske  Iver.  Nu 
stod  den  sidste  Fjerdedel  tilbage;  man  lukkede  dens  østre 


')  Danske  Magazin,  VI,  237. 

Side,  til  hvis  Midte  et  usselt  lille  Chor  blev  tilbygget; 
man  tog  den  høje  Hvælving  ned  og  indlagde  i  dens 
Sted  et  fladt  Gibsloft  i  en  Højde,  som  kunde  svare  til 
Hvælvingen  i  Choret,  og  i  de  tvende  Stumper  af  Side- 
skibene, der  nu  figurere  som  Korsfløje;  og  saaledes  fik 
man  i  Aaret  1788  det  store,  unyttige  Skrummel  af  en 
katholsk  Klosterkirke  omdannet  til  en  pæn,  lille  luthersk 
Korskirke  ,  som  oven  i  Kjøbet  ikke  længer  forargede 
Nogen  ved  at  have  Choret  i  Vester. 

Vi  have  hidtil  betragtet  Indretningen  af  disse  tre 
Kirker,  men  selv  i  hele  Stilen  hersker  der  en  saa  stor 
Overensstemmelse,  at  Moderkirken  ogsaa  i  denne  Hen- 
seende maa  have  udøvet  megen  Indflydelse.  Uligheden 
mellem  deres  Størrelse  er  ikke  saa  stor,  at  den  paa 
nogen  Maade  kan  komme  i  Betragtning,  og  de  øvrige 
Uligheder  hidrøre  dels  fra  det  forskjellige  Bygningsemne, 
dels  fra  den  Frihed,  hvormed  de  forskjellige  Mestere  be- 
vægede sig,  ofte  i  en  og  samme  Bygning,  dels  fra  de 
forandrede  Tidsforhold,  eftersom  Mariager  Kirke  er  saa 
meget  senere,  at  den  tidligere  Strenghed  var  opgivet  selv 
i  Vadstena;  men  Hovedtrækkene  ere  de  samme.  Ingen 
af  dem  har  Taarn  paa  Forsiden  eller  Dør  til  Hovedskibet 
eller  Tværskib  mellem  Langhus  og  Chor,  ingen  af  dem 
har  Højkirke,  de  høre  alle  tre  til  hvad  man  i  Tyskland, 
maaske  noget  vilkaarlig,  har  givet  Navn  af  Kirkehal. 

Den  anseligste  af  disse  Bygninger  er  unægtelig  den 
i  Vadstena.  Den  breder  sig  mægtigst  med  sine  Mure  af 
store,  smukke  Kvadersten;  men  dens  Simpelhed  har,  ikke 
engang  indvendig,  tilstedet  en  rigere  Udfoldning  af  den 
gothiske  Stil  end  den,  der  findes  i  de  andre  to  Murstens- 

bygninger.  Mariager  optog  dens  Grundplan^);  Lang- 
husets tre  Skibe  havde  omtrent  lige  stor  Brede,  og  fire 
ottekantede  Piller  skilte,  tilligemed  fire  Vægpiller,  Hoved- 
skibet fra  dets  Naboer  i  Nord  og  Syd.  Men  i  Højden 
afveg  den  fra  sit  Mønster.  Her  gik  ikke,  som  i  Vad- 
stena, den  samme  Højde  gjennem  Langhus  og  Chor,  men 
Hovedskibet  løftede  sig  omtrent  femten  Alen  op  over 
Sideskibene,  og  disses  Hvælvinger  vare  derimod  ligesaa 
høje  som  Chorets.  Denne  Sænkning  af  Chorloftet  i 
Modsætning  til  Hovedskibet  havde  Mariager  tilfælles  med 
nogle  af  de  største  gothiske  Kirker  i  Tyskland.  Der  var 
endnu  en  Enkelthed,  hvorved  den  skilte  sig  til  sin  For- 
del fra  Moder  og  Søster,  den  havde  ikke  de  tvende  Døre 
til  Sideskibene  paa  den  østre  Gavlmur,  men  paa  den 
nordre  og  søndre  Side  af  Langhuset ,  dog  helt  op 
mod  Øst. 

Abbedissen  i  Mariager  har  ikke  været  bange  for  at 
høre  Dadel  for  sin  »Hoflfærdighed« ,  da  hun  tillod,  at 
Hovedskibets  Vægge  rejstes  saa  høje  under  Hvælvingerne, 
at  de  ligesom  dannede  en  Højkirke,  rigtignok  uden  Vin- 
duer og  uden  at  kunne  opdages  uden  fra.  Men  de  Mur- 
flader, som  nu  kom  til  Syne  over  de  lavere  Sidebuer  i 
Hovedskibet,  kunne  ikke  have  staaet  aldeles  nøgne,  de 
maatte  dog  have  deres  Ensformighed  brudt  og  oplivet 
ved  en  eller  anden  Prydelse,  f.  Ex.  ved  en  Anvendelse 
af  flade  Blindinger  af  forskjellige  Former  og  symmetrisk 
sammenstillede,  saaledes  som  vi  kunne  se  det  efter  en 
mindre   Maalestok    i    S.   Peter    i   Nestved    eller    i   Kjøge 


')  Se    Beskrivelsen    af   den,    som    den    stod    ved    1752,    i    Danske 
Magazin,  VI,  S.  236— 38. 

Hovens  Skrifter.     ]1.  21 

Kirke.  I  Krogene  ved  Gjordbuerne  kan  have  været  smaa 
Søjler,  som  tilsyneladende  bare  Hvælvingsribberne;  noget 
Lignende  var  allerede  anvendt  i  Vadstena.  Men  samle 
vi  nu  disse  Enkeltheder  til  ét  Billede,  saa  faa  vi  et 
rigere,  mere  pynteligt  Indtryk,  end  vi  skulde  have  ventet 
i  en  Birgittiner-Kirke.  En  saadan  Forestilling  er  imidler- 
tid ikke  ubeføjet;  det,  som  endnu  staar  tilbage  af  det 
Oprindelige,  hører  til  det  smukkeste  Murstensarbejde,  vi 
have  fra  Middelalderen,  og  for  omtrent  30  Aar  siden 
kunde  man  rundt  omkring  i  Mariager  finde  Brudstykker 
af  architektoniske  Prydelser  af  brændt  Ler,  som  havde 
været  i  den  nedbrudte  Kirke.  Tre  saadanne  Stykker  med 
et  Christushoved  vare  dengang  benyttede  til  Udpyntningen 
af  en  Grotte  i  det  nye  Anlæg. 

Mariebo  Kirke  har  den  mindste  Udstrækning,  men 
den  er  trods  al  Mishandling  den  fuldstændigst  bevarede 
af  disse  tre  Bygninger.  Den  simple  Alvor,  som  afpræger 
sig  helt  igjennem  den,  kan  imidlertid  ikke  taale  at  miste 
Noget  af  det,  som  giver  den  sin  kirkelige  Charakter,  og 
det  er  først  efter  at  have  erholdt  det  Berøvede  tilbage, 
at  den  kan  vise  sig  i  hele  sin  Ejendommelighed.  For- 
siden er  bred,  men  en  Tilvæxt  af  Jordsmonnet  paa  halv- 
anden Alen  over  dens  Grundlinie  gjør  den  endnu  bredere 
og  overskjærer  begge  Dørene  saa  uheldig,  at  man  snarere 
falder  paa,  at  de  danne  Nedgangen  til  en  Kjælder  end 
Lidgangen  til  en  Kirke.  Gavlenes-  glatte  Flader  be- 
høvede den  trinformede  Kroning,  som  formodenlig  er 
nedtagen,  da  man  ved  Tagets  Istandsættelse  opførte  den 
nye  charakterløse  Gesims  over  Langsiderne  og  beklædte 
Taget  med  de  almindelige,  formløse  hollandske  Teglsten. 
Det  var   kun   en   daarlig  Erstatning,   at   man   flikkede   et 

uheldigt  lille  Spir  øverst  til  den  østre  Gavl,  medens  man 
samtidig  afstumpede  den  vestre  under  et  Valmtag  og 
aldeles  dækkede  Chorslutningen  med  et  lignende.  I  en 
Bygning  som  denne,  hvor  Prydelsen  er  anvendt  saa  spar- 
somt, hvor  en  smykkende  Ledføjning  er  bleven  ene  de 
Partier  forbeholdt,  der  i  Særdeleshed  hæve  det  Hele, 
som  Piller,  Buer,  Vinduer,  der  burde  man  allermindst 
skæmmet  Vindueskarmene  ved  Indmuring,  og  borttaget 
Stavene  af  formede  Sten ,  som  for  oven  afsluttedes  i 
nette  Buer,  men  hvoraf  nu  blot  enkelte  Stumper  ere  til- 
bage. Træder  man  ind  i  Kirken,  saa  skjules  en  Del  af 
Pillernes  Fødder  i  den  forhøjede  Gulvflade,  og  i  Stedet 
for  at  Blikket  uhindret  skulde  glide  hen  mellem  Pillerne 
op  til  Altret,  standses  det  nu  af  et  hæsligt  Bindingsværks 
Skillerum,  som  gaar  fra  Gulvet  op  under  Hvælvingen  og 
aflukker  Langhusets  sidste  Pillefag  samt  Choret  fra  den 
øvrige  Kirke.  De  andre  Mishandlinger  lade  sig  til  Nød 
undskylde  med,  at  de  ere  en  Virkning  af  Tiden  og  af 
Fattigdom ;  det  oversteg  alt  Kræfterne  tilbørlig  at  ved- 
ligeholde Tag  og  Fag.  Fattigdom  over  altid  et  svært 
Tryk,  sløver  Sands  og  Følelse,  og  at  den  i  høj  Grad  har 
været  tilstede,  ser  man  strax  deraf,  at  Kirken  ikke 
engang  har  havt  Raad  til  at  bekoste  et  Fodstykke  til 
det  Brystbillede  af  Marmor,  som  saa  smukt  bevarer  den 
ærværdige  Biskop  Rasmus  Møllers  Træk.  I  Mangel  af 
et  Fodstykke  hug  man  et  Hul  i  den  ene  af  Pillerne,  og 
puttede  Bissens  Arbejde  derind.  Men  Fattigdommen  er 
ikke  tilstrækkelig  til  at  forklare  hint  Skillerum ,  den  op- 
lyser i  det  Højeste,  hvorfor  det  blev  af  Bindingsværk  og 
ikke  af  Grundmur;  til  at  rejse  det  maatte  der  en  god 
Slump  Raahed,    understøttet   af   en  ængstelig  og  smaalig 

21* 

Synsmaade  for  det  Kirkelige;  thi  ellers  maatte  man  dog 
let  kunne  begribe ,  at  Orgelet  var  langt  bedre  opstillet  i 
den  østre  Del  af  Hovedskibet,  at  Choret  var  et  slet  Sted 
for  Stiftsbibliotheket,  men  den  rette  Plads  for  Altret,  og 
at  det  ingenlunde  var  et  Angreb  paa  den  rettroende 
Kirke,  om  det  her  stod  i  Vest. 

Det  Særegne  ved  de  tre  Birgittiner  Kirker,  at  de 
have  Choret  i  Vest,  er  alt  bemærket.  Dersom  Mariebo 
Kirke  havde  været  den  eneste,  som  var  os  levnet,  saa 
havde  vi  med  al  Rimelighed  kunnet  forklare  det  af 
Pladsen,  hvorpaa  den  ligger,  da  Jordsmonnet  begynder 
at  skraane  ned  mod  Vandet,  der  hvor  Choret  staar,  saa 
det  maatte  opføres  paa  en  Underbygning.  Vi  bør  des- 
uden ikke  glemme,  at  det  var  en  Klosterkirke,  at  Søstrene 
vare  den  rette  Menighed,  Brødrene  dens  Præster,  og  at 
man,  idet  Klosterbygningerne  af  andre  Hensyn  lagdes 
nær  ved  Søen,  saa  godt  som  blev  tvunget  til  at  aabne 
Adgangen  til  Kirken  for  Processioner  og  Lægfolk  paa 
dens  østre  Side.  En  saadan  Tilsidesættelse  af  Kirkens 
Orientering  er  desuden  ingenlunde  sjelden ;  vi  behøve  blot 
at  se  os  lidt  om  i  Kjøbenhavn  for  at  finde  flere  Exempler 
derpaa  (Slotskirken  ,  Holmens  Kirke  ,  den  ufuldendte 
Marmorkirke),  og  vi  kunne  forfølge  disse  Undtagelser  op 
i  en  langt  ældre  Tid,  selv  den  ærværdige  S.  Peter  i  Rom 
har  Choret  i  Vest.  De  kirkelige  Fordringer  paa,  at  det 
udelukkende  skal  være  i  Øst,  stilles  derfor,  og  vel  aller- 
mindst i  et  luthersk  Land,  ingenlunde  som  noget  saa 
Ufravigeligt,  at  man  i  Mariebo  ikke  skulde  taale  en  Und- 
tagelse derfra.  Først  naar  Skillerummet  bliver  nedtaget 
og  Choret  indsat  i  sin  oprindelige  Værdighed ,  kan  Byg- 
ningens Indre  fremtræde   i   sin  fulde  Betydning,    og   man 

vil    da    kunne    føle    det    Storladne    i    dens    Helhed,    saa 
tarvelig  den  end  er  udstyret  i  det  Enkelte. 

Under  Udviklingen  af  den  gothiske  Stil  bleve  de 
Bredeforhold  mest  yndede,  som  gave  hvert  af  Sideskibene 
Hovedskibets  halve  Brede,  og  Sidebuerne  mellem  dettes 
Piller  en  dertil  svarende  Aabning.  Ethvert  af  Hoved- 
skibets Hvælvingsfag  tik,  som  en  Følge  heraf,  en  lang- 
agtig firkantet  Form,  hvis  smalle  Sider  laa  i  Syd  og 
Nord,  medens  derimod  Sideskibenes  Hvælvinger  bleve 
kvadrate  eller  strakte  deres  lidt  smallere  Sider  i  Øst 
og  Vest.  I  meget  store  Kirker  kunde  Hovedskibets  Brede 
gjentages  tre  Gange,  men  da  fordobledes  Sideskibenes 
Antal,  og  Forholdene  bleve  altsaa  de  samme.  Imidlertid 
kom  ogsaa  andre  Forhold  til  Anvendelse,  især  efter  at 
Bygmestrene  begyndte  at  føle  sig  som  fuldkomne  Herrer 
over  den  Constructionsmaade,  som  de  anvendte,  og  vi 
finde  allerede  i  det  trettende  Aarhundrede  Kirker,  hvor 
alle  tre  Skibe  ere  lige  brede.  Sidebuernes  Aabninger 
komme  da  ofte,  om  ej  altid,  til  at  svare  til  denne  Brede; 
Pillerne  blive  derfor  færre,  de  kvadrate  Forhold  gjøre  sig 
gjældende  helt  igjennem,  ogsaa  i  alle  Hvælvingsfagene. 
Man  kan  let  danne  sig  en  Forestilling  om  den  forskjel- 
lige  Virkning,  som  opnaaes  ved  denne  Forskjel  i  For- 
holdene. I  det  første  Tilfælde  vil  den  i  Særdeleshed 
udgaa  fra  Hovedskibet;  selv  om  Sideskibene  ere  ligesaa 
høje,  tjene  de  blot  til  at  understøtte  hint,  og  Øjet  føler 
det  især,  naar  det  ser  op  til  den  mægtige  Spænding, 
som  dets  Hvælving  har  i  Sammenligning  med  Sideskibenes. 
I  det  sidste  Tilfælde  udgaar  Virkningen  fra  hele  Lang- 
husets Udstrækning,  gjennemkrydset  af  de  forskjellige 
Pillerækker;    de    mere    aabne    Sidebuer    lade    Forskjellen 

mellem  Længde-  og  Brede-Forholdene  blive  mindre  i  Øjne 
faldende,  og  det  Hele  bliver  til  en  stor  og  prægtig  Sal 
eller  Hal,  hvis  udstrakte  Loft  støttes  af  Piller.  Saa 
storladent  som  dette  Syn  kan  være,  vil  denne  Hal  allige- 
vel aldrig  kunne  frembringe  den  mere  sluttede  Virkning, 
som  fremkommer  ved  Langhusets  kraftigere  Fremtræden, 
hvorved  Choret  ogsaa  kommer  til  at  gribe  mere  ind  i  det 
Hele,  og  endnu  større  bliver  Indtrykket,  naar  et  Tværskib 
(Kors)  kommer  til.  Da  dette  i  Reglen  har  Brede  og 
Højde  som  Hovedskibet,  bryder  det  de  lange  Sidelinier, 
og  denne  Brydning  i  Forbindelse  med  den  Lysstrøm,  som 
falder  ind  fra  de  store  Vinduer  i  begge  Tværskibets  Ender, 
skiller  paa  en  mere  slaaende  Maade  mellem  Chorets 
Helligdom  og  Langhuset,  Menighedens  Samlingsplads. 

Ingen  af  vore  tre  Kirker  har  noget  Tværskib,  og  de 
ligne  i  saa  Henseende  mange  af  Tysklands  anseligste 
Kirkebygninger ,  især  fra  det  femtende  Aarhundrede. 
Mariebo  skiller  sig  igjen  fra  de  to  andre  og  slutter  sig 
til  den  Klasse  af  Bygninger,  hvor  de  smallere  Sideskibe 
underordne  sig  for  det  bredere  Hovedskib.  Ikke  fire, 
men  syv  ottekantede  Piller  staa  her  til  Højre  og  Venstre; 
ikke  fem,  men  otte  Sidebuer  aabne  sig  her  i  Syd  og 
Nord  ind  til  Sideskibene,  hvis  Vinduer  ligge  nærmere 
end  i  Vadstena  og  Mariager  og  derfor  lade  Lyset 
kraftigere  spille  ind  under  Hovedskibets  Hvælving,  Denne, 
hvis  Fag  svare  i  Antal  til  Sidebuernes,  og  fortsættes  med 
samme  Brede  og  Højde  i  Chorets  tvende  Fag,  faar  der- 
ved en  Rigdom,  en  Afvexling  og  en  Lethed  i  sin  Virkning, 
som  den  hverken  naar  i  Vadstena  eller  kunde  opveje  i 
Mariager  ved  sin  mere  opløftede  Højde.  Sammenligner 
man  i  det  Indre  den  senere  østre  med  den  tidligere  vestre 

Halvdel  af  Langhuset,  bliver  man  let  var,  at  den  sidste 
har  noget  mere  Pynteligt.  Ikke  alene  Ribberne ,  men 
ogsaa  Gjordbuerne  have  et  tilspidset  Snit,  medens  disse 
danne  simple,  firkantede  Flader  i  den  østre  Del;  Side- 
buerne have  en  rigere  Ledføjning,  og  denne  udmærker 
sig,  saa  vel  i  Buerne  som  i  Vindueskarmene,  derved,  at 
de  afstumpede  Hjørner  ikke  have  en  ret,  men  en  noget 
udhulet  Flade,  hvorved  der  fremkommer  et  finere  Spil  af 


Det  Indre  af  Marfebo  Rirke  set  imod  øst 


Lys  og  Skygge.  Sidevæggene  have  smaa  spidsbuede 
Blindinger  med  afrundede  Hjørner,  for  at  bryde  og  smykke 
Murfladerne  mellem  Vinduerne.  Dette  mere  Pyntelige 
falder  bort  i  den  østre  Del,  som  derimod  har  faaet  Er- 
statning i  de  noget  rankere  Forhold  og  den  lidt  større 
Højde,  som  er  bleven  Pillerne  og  Gjordbuerne  til  Del. 
Det  samme  stjerneformede  Mønster  gaar  igjennem  alle 
Hovedskibets  Hvælvingsfag,  medens  Sideskibene  dækkes 
af  simple  Krydshvælvinger;  men  Ribberne  ere,  i  den  østre 

Del  af  Hovedskibet,  aldeles  glatte,  uden  nogen  Led- 
føjning.  Med  al  den  Simpelhed  er  deres  Udgang  fra 
Pillernes  Hoveder  og  deres  Sammenstilling  med  Gjord- 
buerne tiltalende  for  Øjet,  navnlig  mod  Øst,  hvor  disse 
Enkeltheder  bedst  ere  bevarede. 

Ved  at  gjøre  Sideskibene  smallere  undgik  Byg- 
mesteren i  Mariebo  at  give  Taget  en  saa  svær  Brede, 
som  det  maatte  have  paa  de  to  andre  Steder.  Ved  at 
give  Langhuset  flere  Hvælvingsfag  og  følgelig  flere  Piller, 
erholdt  han  et  større  Antal  Støttepunkter,  som  han  for- 
længede oven  over  Hvælvingerne  og  sammenbandt  med 
Buer.  Saaledes  fremkom  ligesom  en  ny  Hal  oppe  under 
Taget  med  tre  Gange,  der  svare  til  Skibene  neden  under. 
Heri  minder  Mariebo  altsaa  om  Loftet  over  St.  Stephans 
Chor  i  Wien.  Det  er  disse  Arcader,  som  kraftigt  under- 
støtte det  store  Tag,  og  som  man  har  forsømt  at  an- 
vende i  Vadstena,  hvorfor  Taget  der  ogsaa  var  brøst- 
fældigt en  Snes  Aar  efter  at  Kirken  var  indviet. 
I  Mariager  opnaaede  Bygmesteren  en  lignende  Fordel  ved 
at  forhøje  Hovedskibet,  men  da  han  enten  ikke  kunde 
eller  ikke  turde  forsyne  dette  Parti  med  Vinduer  og  lade 
det  vise  sig  udvendigt,  opnaaede  han  heller  ikke  de  For- 
dele, som  en  saadan  Højkirke  kunde  have  givet  hans 
Bygning. 

Særegent  for  disse  Birgittiner -Kirker  er  ogsaa  de 
brede  eller  trykkede  Forhold,  som  især  komme  frem  i 
det  Ydre.  Naar  vi  i  Mariebo  fradrage  det  tilvoxede 
Jordsmon,  ville  de  lodrette  Ydermure  endda  vise  sig  som 
lave  i  Forhold  til  hele  Breden,  naar  vi  betragte  den  for- 
fra, og  set  fra  Siden  vil  den  store  Tagflade  have  noget 
Trykkende.      Det   Samme    er   Tilfældet  i   Vadstena.      At 

dette  Indtryk  bliver  saa  paafaldénde,  ligger  imidlertid  i 
den  Tarvelighed,  hvormed  disse  Bygninger  ere  udstyrede; 
thi  den  gothiske  Stil  har  ottere  behandlet  saadanne  For- 
hold paa  en  Maade,  at  derved  noget  Rigt  og  Majestætisk 
er  fremtraadt.  Sammenligne  vi  Mariebos  Forside  med 
Domkirkens  i  Milano,  saa  ere  Grundforholdene  omtrent 
de  samme,  men  i  Milano  er  den  store  ensformede  Flade 
heldigt  opløst  i  mindre  Partier,  som  samle  sig  til  et 
pragtfuldt  Hele,  og  Gavlens  lange,  skraa  Linier  afbrydes 
af  Murstivernes  bestandigt  voxende  smækre,  line  Spir. 
Betragte  vi  Børsen,  rigtignok  en  verdslig  Bygning,  men 
hvis  Princip  er  aldeles  gothisk,  om  end  dens  Udsmykning 
tilhører  Renaissancen,  og  hvis  Grundforhold  ogsaa  ligne 
dem  i  Mariebo,  og  betragte  vi  den  saaledes,  som  den 
stod  for  en  tredive  Aar  siden,  ukrænket  i  sit  Ydre,  saa 
se  vi,  at  de  store  Opgange  til  Hoveddørene  og  den  Rig- 
dom, hvormed  disse  ere  omgivne,  samler  hele  Virkningen 
om  dem,  og  drager  Øjet  hen  til  den  anseligste  lodrette 
Højde,  som  gaar  igjennem  Gavlspidsen.  Langsiderne  i 
Mariebo  vilde  ikke  føle  Trykket  af  det  store  Tag,  som 
i  øvrigt  toner  saa  smukt  med  sin  røde  Farve  over  Søen, 
dersom  det  havde  Gavle  over  Sideskibene,  saaledes  som 
S.  Stephan  i  Wien,  der  ved  deres  Hjælp  søger  at  skjule 
det  uhyre  Tag,  som  med  sit  brogede  Teglmønster  ser  ud 
som  et  prægtigt  Telt.  Endnu  heldigere  har  man  brudt 
Børsens  store  Tagflade  med  knejsende,  prydede  Gavle. 

Der  er  endnu  et  Træk,  som  ikke  bor  forbigaaes,  det 
er  den  Mangel  paa  Symmetri  i  Forsidens  underste  Del, 
den  tomme,  tætte  Murflade,  som  man  støder  paa  der, 
hvor  man  venter  at  finde  Døren  til  Hovedskibet.  Det  er 
Tilfældet   baade  i  Vadstena  og  Mariebo.     Cistercienserne 

vilde  ikke  have  Taarne  paa  Forsiden,  det  var  dem  alle- 
rede en  for  verdslig  Prydelse;  Birgittinerne  vilde  ikke 
engang  taale,  at  den  smykkedes  med  en  Hovedindgang, 
som  om  de  derved  ret  vilde  betegne  deres  Afslutning  fra 
Verden.  Kalde  vi  nu  Birgittes  Advarsel  imod  et  hof- 
færdigt Bygningssæt  tilbage  i  vor  Erindring,  og  anvende 
vi  den  paa  de  her  omtalte  Forhold,  saa  opstaar  let  den 
Formodning,  at  denne  nøgne  Fremtræden  af  den  over- 
legne Brede  er  benyttet  til  at  give  den  anselige  Bygning 
et  Ydmygheds  Præg,  som  var  i  Stiftelsens  Aand.  Det, 
som,  alene  set  fra  æsthetisk  Standpunkt,  kunde  be- 
brejdes som  en  Fejl,  faar  saaledes,  betragtet  i  sin  histo- 
riske Sammenhæng,  Gyldighed  som  et  betydningsfuldt 
Træk,  der  ikke  bør  udviskes;  vi  blive  herved  opmærk- 
somme paa  en  strengere  kirkelig  Synsmaade  for  Bygnings- 
konsten,  som  gjorde  sig  gjældende  ikke  alene  i  det  tolvte, 
men  selv  i  det  femtende  Aarhundrede. 

I  Tyskland  kalder  man  Kirker,  som  de  her  omtalte, 
Kirkehaller,  for  ved  denne  Benævnelse  strax  at  antyde, 
at  de  enten  slet  ikke  have  nogen  Højkirke,  eller  dog 
ikke  have  den  fuldstændig ,  at  altsaa  Hovedskibet  slet 
ikke  eller  kun  i  et  ringe  Forhold  løfter  sig  over  Side- 
skibene, og  at  det,  selv  med  tilstrækkelig  Højde,  dog 
ikke  er  forsynet  med  Vinduer.  Imidlertid  savner  denne 
Benævnelse  historisk  Grund;  thi,  med  eller  uden  Højkirke, 
danner  Kirkebygningen  ligefuldt  en  stor  Hal,  og  i  begge 
Tilfælde  stammer  den  fra  Romernes  Pragtsale  i  Paladser 
og  Thermer  og  fra  deres  Børs-  og  Dom-Haller  (Basiliker). 
Menigheden  behøvede  et  stort  Rum  til  sine  Forsamlinger, 
og  det  fandtes  i  Bygninger  som  den  klassiske  Basilika, 
den  kongelige  Hal,  der  hentede  sit  eget  ældgamle  Stam- 

træ  fra  Grækenland  og  Ægypten.  Men  i  Stedet  for 
verdslig  Færd  flyttede  nu  christelig  Andagt  ind  i  den; 
den  bevarede  vel  Navnet,  men  det  hentede  sin  Betydning, 
ikke  fra  Herskerens,  men  fra  Guddommens  Majestæt. 
Det  var  ikke  Bygningens  Stil,  men  dens  Indretning  og 
Betydning,  som  forandredes.  Det  var  Altrets  Helligdom, 
som  nu  indviede  Stedet,  ikke  en  kejserlig  Billedstøtte; 
det  var  Evangeliets  Forkyndelse,  som  nu  lod  sig  høre, 
ikke  Dommerens  Fortolkning  af  Loven ;  det  var  Billeder 
af  den  helHge  Skrift,  som  nu  talte  til  Øjet,  ikke  hedensk 
Symbolik  eller  profan  Historie.  Men  Bygningsformerne 
vare  de  samme;  thi  vel  formaar  Architekturen  uimod- 
staaelig  at  bevæge  Sindet  i  forskjellige  Retninger,  men 
de  Stemninger,  den  vækker,  have  altid  en  vis  Alminde- 
lighed, de  komme  først  til  at  gjøre  det  mere  særlige 
Indtryk  ved  Skulpturens  og  Maleriets  Fremstillinger  og 
ved  det  Liv,  som  rører  sig  inden  for  og  uden  for 
dens  Mure. 

Efter  at  de  overleverede  klassiske  Former  gjennem 
et  langt  Tidsløb  vare  forvanskede  og  forandrede  af  de 
nye  Folkeslag,  som  havde  taget  den  gamle  Kultur  i  Arv, 
og  da  den  saakaldte  gothiske  Stil  i  det  tolvte  og  trettende 
Aarhundrede  udviklede  sig,  bevaredes  endnu  bestandig 
flere  af  den  gamle  Basilikas  Grundtræk,  men  hele  det 
architektoniske  Udtryk  var  blevet  nyt,  selvstændigt,  den 
bar  den  Stammes  Præg,  af  hvis  Tanke  og  Følelse  dets 
Træk  vare  udsprungne.  Træde  vi  ind  under  den  gothiske 
Højkirkes  Hvælvinger,  da  gribes  vi  af  den  Magt  og  Højhed, 
som  throner  der;  vi  glemme  hele  det  vidtløftige  og  ind- 
viklede Støtteværk,  som  bærer  den  uden  fra,  de  ranke, 
smækre  Piller   forsvinde   fast   for  Øjet   mellem   de   brede, 

høje  Vinduer  med  deres  brogede,  gjennemsigtige  Farver, 
og  det  Hele  løfter  sig  i  Vejret  som  et  straalende  Paulun. 

Men  ved  Siden  af  Højkirken,  hvis  dristige  Udvikling 
vi  maa  søge  i  Frankrig  og  Tyskland,  fremtraadte  ogsaa 
den  anden  Form  for  Kirkerne,  som  nu  kaldes  Kirke- 
hallen. Det  var  imidlertid  ingen  ny  Form,  den  stammede 
lige  saa  vel  som  Højkirken  fra  den  klassiske  Old,  og  i 
Triers  ærværdige  Domkirke  kunne  Mærkerne  endnu  paa- 
vises  fra  den  Tid,  da  den  som  en  romersk  Sal  havde 
tre  lige  høje  Skibe.  Fra  det  ellevte,  tolvte  Aarhundrede 
kunne  vi  paavise  lignende  Former  ved  Loire  i  Frankrig 
og  i  dette  Lands  sydlige  og  vestlige  Egne;  vi  kunne 
finde  dem  i  Tyskland  mellem  Rhin  og  Weser,  og  fra  den 
romanske  Stil  gik  den  over  i  den  gothiske.  Kathedralen 
i  Poitiers  ,  fra  første  Halvdel  af  det  trettende  Aar- 
hundrede, dækker  sin  anselige,  smukt  udstyrede,  tredelte 
Sal  med  ét  Tag,  og  lukker  den  mod  Øst  med  Gavl- 
murens uhyre  Flade.  Men  Frankrig  foretrak  bestandig 
Højkirkens  Form.  I  Tyskland  derimod  blev  Elisabeth- 
kirken i  Marburg  et  Mønster  for  Kirkehallen,  som  vandt 
stor  Udbredelse.  Det  samme  Land,  som  i  Køln  og  Stras- 
burg  havde  rejst  saa  kolossale  og  dristige  Højkirker,  saa 
i  Løbet  af  det  fjortende,  femtende  Aarhundrede  denne 
Form  næsten  aldeles  fortrængt  af  Kirkehallen.  Den  Om- 
stændighed, at  den  sidste  ikke  behøvede  den  vidtløftige 
og  kostbare  Anvendelse  af  Murstiver  og  Sprængbuer,  som 
Højkirken  krævede,   har  vel  ikke  A^æret  uden  Indflydelse. 

Det  særegne,  højtidelige  Indtryk,  som  Højkirken  gjør, 
kan  Kirkehallen  ikke  fremkalde,  allerede  af  den  Grund, 
at  dens  Hovedskib  i  Belysningen  staar  tilbage  for  Side- 
skibene.   Den  kan  frembringe  en  dyb,  alvorlig,  rolig,  klar 

Virkning,  men  den  faar  aldrig  det  Opløftende  som  Høj- 
kirken, der  samler  det  mægtige,  ov^en  fra  strømmende 
Lys  i  Bygningens  Midte.  Inden  for  sit  Raaderum  kan 
den  derimod  lade  Virkningen  spille  med  mere  Afvexling, 
end  det  er  muligt  for  Højkirken.  Gaa  ned  i  Lunds  eller 
Viborgs  Kryptkirker,  hvor  dyb  Alvor  møder  Dig  under 
de  lave  dæmrende  Hvælvinger;  eller  træd  ind  i  Cordovas 
Domkirke,  og  føl  det  grænseløse,  anelsesfulde  i  denne 
Skov  af  Søjler!  Besøg  saa  de  lysere,  gothiske  Kirke- 
haller  i  Tyskland,  og  læg  Mærke  til  den  forskjellige  Af- 
toning,  der  kommer  frem  i  Virkningen,  eftersom  Side- 
gangen og  Hovedskibet  ere  af  ens  eller  af  forskjellig 
Brede,  Sidebuerne  mere  eller  mindre  aabne,  Hvælvingerne 
løftede  lavere  eller  højere  i  Vejret  af  Pillerne!  Den  store 
Indflydelse,  som  Tyskland  havde  paa  vor  kirkelige  Konst 
i  Middelalderen,  gjør  det  muligt  selv  i  vor  Fattigdom  at 
finde  Exempler  paa  denne  forskjellige  Aftoning.  Choret 
i  Aarhus  Domkirke  gjør  sin  slaaende  Virkning  ved  den 
Lethed,  hvormed  Lyset  fordeler  sig  under  de  høje  Hvæl- 
vinger, mellem  de  ranke  Piller.  Endnu  pynteligere  er 
Choret  i  S.  Peter  i  Slesvig,  men  det  udfolder  sig  ikke 
saa  frit,  og  dog  —  hvilken  Forskj el  mellem  dets  smækrere 
Former  og  den  storladne  Brede,  som  gjør  sig  gjældende 
i  hele  Langhuset !  Den  mægtige  Gavhnur,  som  nu  danner 
Forsiden,  minder  ved  sin  store  Flade  om  Mariebo,  men 
den  var  fra  først  af  kun  bestemt  til  en  midlertidig  Lukning 
af  den  ufuldendte  Bygning,  og  den  er  bleven  staaende. 
Unegtelig  staar  dette  Langhus  i  Storladenhed  over  det  i 
Mariebo;  men  man  føler,  at  Hovedskibets  særegne  Former 
og  Forhold  i  Piller  og  Sidebuer  næppe  kunne  være  op- 
rindelig  paatænkte,    snarere    maa   være    en   Følg;e   af    en 

Ombygning,  som  ikke  har  udslettet  alle  Sporene  af  et 
ældre  Anlæg  i  romansk  Stil.  Mariebo  Kirke  kan  ikke 
maale  sig  med  det  Storladne  i  Slesvig  eller  med  det 
Lette,  Dristige  i  iiarhus,  men  den  har  et  Fortrin  fremfor 
dem  begge,  den  er,  trods  smaa  Afvigelser  i  Enkelt- 
hederne, af  én  Støbning  helt  igjennem;  en  rolig,  klar 
Samstemning  er  udbredt  over  det  Hele.  Uagtet  For- 
holdene ikke  ere  trykkede,  bærer  det  Indre  alligevel 
Præget  af  det  ejendommelige,  man  kunde  kalde  det 
Ydmygheds,  Udtryk,  som  saa  særlig  betegner  Vadstena 
og  Mariebo.  Sammenligner  man  Langhusets  Forhold  i 
Mindens  Domkirke,  en  af  de  tyske  Kirkehaller,  hvor 
Bredeforholdene  ere  stærkest  udtalte,  da  løfter  dette  sig 
endda  mere. 


Mariebo  Kirke  deler  Skjæbne  med  andre  af  vore 
mærkeligste  Bygninger  fra  Middelalderen,  den  er  for  stor 
til  sin  Menighed,  dens  Menighed  for  fattig  til  at  vedlige- 
holde den.  Da  Byen  ved  Ildsvaade  havde  mistet  sin 
Sognekirke,  fik  den  Klosterkirken  til  Erstatning;  men 
Stiftelsens  rige  Midler  havde  Regeringen  brugt,  og  den 
store,  tomme  Kirke  blev  snart  til  en  altfor  tung  Byrde. 
Hvorledes  man  afhjalp  denne  Byrde  i  Mariager,  er  alle- 
rede omtalt ;  saa  vidt  er  det  endnu  ikke  kommet  i 
Mariebo ,  men  Kirken  er  mishandlet  og  i  en  meget  for- 
falden Tilstand,  og  Byen  og  Stiftet  have  næppe  de  til- 
strækkelige Kræfter  til  ene  at  istandsætte  og  vedlige- 
holde den  paa  en  sømmelig  Maade.  Det  er  allerede  et 
Skridt  fremad,  at  Regeringen  har  den  Overbevisning,  at 
en  Kirke,  som  denne,  ikke  maa  betragtes  blot  som  Byens 

eller  Stiftets,  men  som  hele  Landets  Ejendom.  Det  er 
kun  ved  at  fastholde  og  følge  denne  Synsmaade,  at  vi 
kunne  frede  om  de  faa  betydeligere  Mindesmærker,  som 
ere  os  levnede  fra  Middelalderen.  Et  Lands  offentlige 
Monumenter  ere  som  dets  synlige  Historie,  og  hvo  kunde 
vel  nænne,  i  en  Tid  som  vor,  at  lade  disse  talende 
Vidnesbyrd  synke  i  Grus,  eller  skamskænde  dem?  Vi 
have  i  disse  Dage  rejst  et  Ilædersminde  for  en  af  vore 
navnkundige  Mænd^),  men  det  vilde  være  et  daarligt 
Tegn,  dersom  vi  samtidig  vedbleve  med  at  vise  Ringeagt 
for  de  Monumenter,  der  burde  staa  som  ukrænkelige 
Bautastene  over  Forfædrenes  fromme  Færd. 


Efterskrift 

af  Udgiveren. 

Efter  at  denne  Afhandling  er  skrevet,  og,  vi  kunne 
tilføje,  som  en  Følge  af  Høyens  ivrige  Bestræbelser,  er 
Mariebo  Kirke  nu  bleven  restavreret  af  Etatsraad  Christian 
Hansen,  efter  hvis  Tegninger  den  oven  for  meddelte  Plan 
og  Tværsnittet  er  udført.  Den  oven  for  S.  322  f.  givne 
Beskrivelse  af  Kirkens  sørgelige  Tilstand  passer  saaledes 
ikke  længere,  og  Kirken  viser  sig  atter  i  sin  oprindelige 
Skikkelse,  saa  vidt  som  det  var  muligt  efter  at  de  om- 
givende Klosterbygninger  ere  nedrevne,  og  naar  ogsaa 
Nutidens  Krav  skulde  tilfredsstilles.  Hvad  der  paa  Planen 
er  givet  med  en  lysere  Tone,  er  nyt  opført;  men  med 
Undtagelse  af  et  Par  nødvendige  Murstiver  udvendig,   og 


')  [Oehlenschlåger.     Statuen  blev  afdækket  d.  21  October  1861.] 

Understøttelsen  under  Orgelet  indvendig,  hvorved  den  for- 
reste, østlige,  Del  af  Omgangen  er  bleven  dobbelt,  er  det 
opført  ganske  som  de  tidligere,  brøstfældige  Mure  endnu 
viste  sig  eller  viste  sikre  Spor  af.  Dette  er  saaledes 
Tilfældet  med  Chorets  Slutning  imod  Vest ,  der  maatte 
nedtages  helt,  og  nu  ved  Gjenopførelsen  fik  det  hæslige 
Valmtag  erstattet  af  en  aftrappet  Gavl.  Bag  ved  denne 
hæver  sig  en  Del  højere  en  lignende  aftrappet  Gavl  over 
Vestenden  af  Kirkens  Langhus  og  Sideskibe,  og  sét  over 
den  smukke  Træplantning  ned  imod  Søen  gjør  dette  Parti 
et  ret  malerisk  Indtryk.  Den  østlige  Facade  har  der- 
imod endnu  sin  skraa  Taglinie  og  det  lidet  passende 
Klokkespir  over  Gavl  spidsen.  Men  Grunden  omkring 
Kirken  er  udgravet;  man  gaar  ikke  mere  ned  til  den  som 
til  en  Kjælder,  og  Bygningen  viser  sig  ikke  særlig  trykket, 
om  end  tarvelig  og  beskeden.  Det  Indre  er  i  høj  Grad 
tiltalende  og  værdigt.  Efter  at  Bindingsværks -Skille- 
rummet er  borttaget,  vise  de  smukke  Forhold  sig  tydelig, 
og  den  lyse  og  rummelige  Kirke  har  med  al  sin  Venlig- 
hed en  Alvor,  som  mange  større  og  prægtigere  Kirker 
mangle.  Den  oven  for  S.  312  omtalte  Forskjel  i  Former 
og  Højdeforhold  imellem  den  vestlige  og  den  østlige  Del 
er  ikke  saa  stor,  at  den  forstyrrer  Hovedindtrykket;  men 
man  betragter  ikke  Bygningen  nærmere  uden  at  blive  den 
var.  Man  ser  da  ogsaa  tydelig,  at  Bygningen  er  begyndt 
fra  Vest  af,  hvor  Choret  var  og  er.  Man  havde  opført 
4  Pillefag  af  Langhuset  med  de  tilsvarende  Ydermure, 
og  overhvælvet  dette  Stykke,  da  Arbejdet  maatte  af- 
brydes ai'  Mangel  paa  Penge.  Hvælvingernes  Tryk  i  den 
ufuldendte  Bygning,  der  manglede  Afslutning  imod  Øst, 
drev  Pillerne  ud  af   den  lodrette  Stilling;    de   ere   blevne 

skjæve  og  helde  mod  Øst,  stærkere  jo  længere  man 
kommer  frem.  Da  man  nu  atter  havde  faaet  Midler  til 
at  fortsætte  og  fuldende  Bygningen,  gjaldt  det  først  om 
at  raade  Bod  paa  denne  Ulempe.  Det  sidste  Hvælvings- 
fag er  blevet  nedtaget,  og  ved  Ombygningen  forhøjet 
hen  imod  en  halv  Alen,  og  i  Overensstemmelse  dermed  er 
det  fjerde  Pillefags  østre  Halvdel  og  alt  det  Nye  blevet 
udført.  Og  Hjælpen  har  været  tilstrækkelig,  thi  de  3 
østlige  Pillefag  og  den  svære  østlige  Mur  staa  endnu 
fuldstændig  lodret ,  og  sikre  Bygningens  Varighed  og 
Skjønhed. 


Hovens  Skrifter.     II.  22 


XIV. 

Claus  Berg  og  hans  Altertavle  i  Odense^). 

(Vedstaaende  Afbildning  gjengiver  Hovedtavlen  og  Fodstykket) 


-True  Kirke  i  Odense  ejer,  som  bekjendt,  den  Altertavle, 
der  prydede  samme  Bys  Graabrødre  Kirke ,  indtil  denne 
i  1805  bestemtes  til  Nedbrydelse.  Den  er,  som  saa 
mange  Altertavler  i  Tyskland  og  de  nordiske  Riger,  ud- 
skaaret  i  Træ;  men  den  udmærker  sig  ved  sin  ualminde- 
lige Størrelse,  sin  rige  Forgyldning,  sin  betydningsfulde 
Fremstilling,  og  den  staar  tillige  som  et  kosteligt  Minde 
om  Stifterindens,  den  elskelige  Dronning  Kirstines,  Fromhed. 
Der  er  desuden  en  anden  Omstændighed,  som  gjør 
dette  Arbejde  tiltrækkende:  det  er  det  eneste  af  vore 
Altersmykker  fra  hine  Dage,  som  har  bevaret  sin  Mesters 
Navn,  og  det  skyldes  hans  Sønnesøn,  at  vi  dog  komme 
til  nogen  Kundskab  om  den  Stilling,  en  Konstner  i  hin 
Tid  kunde  indtage  her  til  Lands.  Mester  Claus  Berg 
var  en  Udlænding;  han  blev  indkaldt  fra  Liibeck,  og  der- 
hen vilde  han  atter  vende  tilbage,  men  Dronningen  satte 
saa  megen  Pris   paa  ham,   at   hun   formaaede  ham  til   at 


^)  »Fædrelandet«  1865,   Nr.  266—68.     Optrykt   i   Ny  kirkehistoriske 
Samlinger,  3die  Bind,  S.  506. 

blive  og  fæste  Bo  i  Odense,  hvor  hun  skjænkede  ham  en 
grundmuret  Gaard.  Da  der  fødtes  ham  en  Søn,  bar  hun 
denne  selv  til  Daaben,  lod  ham  opkalde  efter  sin  Skyts- 
helgen, Frants  fra  Assisi,  holdt  ham  i  Skole  og  sendte 
ham  siden  til  Rostock  for  der  at  studere.  Dronningens 
Død  synes  ikke  at  have  medført  nogen  Forandring  i 
Faderens  Forbindelse  med  højtstaaende  Mænd.  En  af 
vore  mest  ansete  Biskopper,  Iver  Munk  fra  Ribe,  var 
hans  Gjæsteven,  og  det  var  til  ham,  at  han  betroede  sig, 
da  han  havde  den  Hjertesorg,  at  Sønnen,  alt  ved  Daaben 
bestemt  til  at  blive  Klostermand,  forlod  den  herskende 
Kirke  og  blev  Lutheraner.  Det  lykkedes  vel  omsider 
Iver  Munk  at  overtale  den  unge  Berg  til  at  forlade 
Odense  (1532)  og  ombytte  sit  Rectorembede  med  en 
Plads  i  det  biskoppelige  Cancelli;  men  han  blev  alligevel 
sin  Overbevisning  tro;  vi  finde  ham  snart  igjen  som 
Skolemand,  derpaa  som  Præst  ved  Nicolai  Kirke  i  Kjøben- 
havn  og  endelig  som  Bisp  i  Opslo. 

Han  blev  en  gammel  Mand.  I  43  Aar  sad  han  paa 
Bispestolen,  og  i  sin  Alderdom  saa  han  sig  omgiven  af 
en  hel  Præsteslægt.  Begge  hans  Døtre  vare  gifte  med 
Præster,  og  Sønnen,  som  var  opkaldt  efter  sin  Farfader, 
studerede  ogsaa  Theologi,  gik  til  Wittenberg,  blev  efter 
sin  Hjemkomst  Kannik  i  Opslo  og  i  Aaret  1590  udvalgt 
til  Kapitlets  Decan. 

Omtrent  ved  denne  Tid  fortalte  den  alderstegne 
Biskop  engang  de  faa  Træk  af  sit  eget  og  sin  Faders 
Liv  og  Levnet,  som  unge  Claus  Berg  senere  hen  op- 
tegnede, vistnok  mere  for  sin  Families  Skyld,  end  fordi 
han  tænkte  paa,  at  de  nogensinde  skulde  blive  bekjendte 
i  en  videre  Kreds.     Dette  blev  imidlertid  Tilfældet  halv- 

andet  hundrede  Aar  senere,  da  Haandskriftet,  som  var 
i  den  lærde  Rostgaards  Samling,  udgaves  i  det  første 
Bind  af  »Danske  Magazin«. 

Naar  Udgiverne  anbefale  denne  Optegnelse  »til  En- 
hver ,  som  har  Smag  paa  de  angeneme  Kryderier  i 
Historien«,  da  have  de  skjellig  Grund  dertil;  men  venter 
Læseren  at  finde  noget  Udførligere  om  Mester  Claus  Berg 
og  hans  Konst,  da  bliver  han  fuldstændig  skuffet.  Den 
egentlige  Forfatter,  den  gamle  Biskop,  var  en  altfor  ivrig 
Lutheraner,  til  at  han  skulde  have  dvælet  ved  Faderens 
Arbejder,  der  bare  et  saa  fuldstændig  papistisk  Præg. 
Han  betragtede  romersk-katholske  Altertavler  og  Helgen- 
billeder ene  fra  det  kirkelige  Synspunkt  og  deres  Mestere 
maa  for  ham  have  staaet  som  et  Samfund,  hvis  Værker 
burde  bekæmpes  med  samme  Skaanselsløshed  som  selve 
Paven.  Men  det  Ry,  der  gik  af  Faderens  Hovedværk, 
kunde  dog  ikke  Andet  end  fornøje  Sønnen,  og  det  niaatte 
kildre  den  gamle  Mand,  naar  han  i  Sebastian  Miinsters 
Verdensbeskrivelse  fandt,  at,  saa  kort  for  Resten  Ind- 
holdet var  om  Fyen,  saa  blev  ikke  desto  mindre  Graa- 
brødrenes  Altertavle  omtalt  som  et  beundringsværdigt 
Arbejde,  hvis  Lige,  efter  Sigende,  ikke  skulde  findes  i 
Evropa. 

Trods  denne  Berømmelse  var  der  alligevel  en  anden 
Side  af  Faderens  Liv,  som  han  lagde  fuldkomment  saa 
megen  Vægt  paa,  og  det  var  hans  Familieforhold.  Claus 
Berg  var  adelig,  han  hørte  til  en  gammel  Patricierslægt, 
hvis  Skjoldmærke  nøjagtig  beskrives.  Da  han  fra  Ung- 
dommen af  havde  Lyst  til  »Udkastning«  —  det  vil  sige, 
til  at  gjøre  Udkast,  at  tegne  —  saa  droge  de  fromme 
Forældre  Omsorg  for  at  han  kunde  følge  sin  Tilbøjelighed, 

»thi«,  efter  Bispens  Forestilling,  »udi  Pavedømmet  mente 
de,  de  gjorde  Gud  den  største  Tjeneste,  dersom  de  gave 
deres  Børn  til  denne  Konst«.  Han  gjorde  ogsaa  store 
Fremskridt,  saa  at  han  overgik  alle  Andre ;  men  han  brugte 
ikke  sin  Konst  til  dermed  at  fortjene  sit  Brød,  og  derfor 
fulgte  han  heller  ikke  strax  Dronning  Kirstines  An- 
modning, da  hun,  som  havde  hørt  hans  Rygte,  vilde 
kalde  ham  til  Odense.  Han  forlod  først  sin  Fødeby,  da 
hun  indbød  ham  til  at  komme  med  Svende,  kyndige  i 
Billedskjæring,  og  vejlede  dem  som  deres  Hoved  og 
Høvedsmand.  Tolv  høvisk  klædte  Svende  fulgte  ham  saa, 
og  modtoge  hver  Maaned  deres  Løn  af  Dronningen.  Selv 
lagde  han  ikke  Haand  paa  Værket,  han  gjorde  blot 
Tegningen  til  den  store  Altertavle  og  styrede  Ar- 
bejdets Gang. 

Han  var  Ungkarl,  da  han  kom  til  Odense,  men  da 
han  bestemte  sig  til  at  blive  der  og  opgive  sin  enlige 
Stand,  faldt  hans  Valg  paa  en  adelig  Jomfru  af  de 
Grotters  Slægt,  som  stammede  fra  Ditmarsken.  Ogsaa 
denne  Families  Vaaben  angives  fuldstændig,  og  selv  den 
Omstændighed  udelades  ikke,  at  Jomfruens  Fader,  Evert, 
gjentagne  Gange  blev  opkaldt  i  Bergs  Familie.  Alt  tyder 
hen  paa  en  stor  Omhu,  baade  hos  Bispen  og  hans  Søn, 
for  at  vaage  over  Familiens  Værdighed;  og  selve  Stam- 
faderen fremtræder  i  denne  Skildring  som  en  Mand,  der 
holdt  paa  sin  Byrd,  Noget,  som  maaske  ikke  saa  lidet 
har   bidraget   til   at  hævde   hans  Anseelse  som  Konstner. 

Optegnelsen  savner,  med  Hensyn  til  vor  Mester,  en- 
hver Tidsbestemmelse.  Vi  erfare  hverken  hans  Fødsels- 
aar,  eller  Tiden  for  hans  xinkomst  til  Odense,  ja,  ikke 
engang  hans  Dødsaar.     Vi  kunne  blot  af  Sammenhængen 

slutte  os  til,  at  han  levede  endnu  1532,  og  den  Uro,  som 
greb  ham,  da  han  opdagede  Sønnens  Hang  til  at  følge 
den  nye  Lære,  røber  noksom  den  Fasthed,  hvormed  han 
selv  hang  ved  den  Kirke,  som  han  havde  viet  sine 
Kræfter.  Om  hans  Virksomhed  erfare  vi  heller  ikke 
Andet  end  det,  som  angaar  Altertavlen ;  men  heldigvis  er 
dette  Arbejde  saa  omfattende  og  saa  forskjelligt  baade  i 
Form  og  Indhold,  at  dets  Betragtning  nok  er  i  Stand  til 
at  give  os  et  temmelig  fuldstændigt  Begreb  om,  hvad  han 
som  Konstner  formaaede. 

For  rigtig  at  vurdere  ham  maa  vi  imidlertid  kaste 
et  Blik  paa  Konstens  Stilling  i  den  By,  hvor  han  op- 
voxede  og  fik  sin  Konstnerdannelse.  Liibeck  stod  paa 
Højdepunktet  af  sin  Magt,  det  var  den  anseligste  og 
rigeste  af  de  nordtyske  Hansestæder,  Handel  og  Vind- 
skibelighed stode  i  fuldeste  Blomster.  De  talrige  Haand- 
værkere  vare  ordnede  i  fire  store  Lav,  og  det  første  af 
disse.  Smedenes,  omfattede  tillige  næsten  alle  de  Fag, 
hvor  Konsten  dengang  havde  sine  Arnesteder,  Guldsmede, 
Malmstøbere,  Malere  og  Snedkere;  thi  Konsten  hørte 
endnu  til  Haandværket,  og  det  var  kun  den  Navnkundig- 
hed, som  omgav  den  geniale  Mester,  der  hævede  ham 
over  hans  Lavsbrødre.  Men  denne  Glans  savnedes  i 
Liibeck  som  overalt  i  de  nordtyske  Stæder.  De  rige 
Patricier  og  Kjøbmænd  kunde  nok  smykke  Kirkerne  med 
kostbare  Værker,  hentede  andensteds  fra;  men  inden  for 
deres  Mure  kunde  de  ikke  faa  nogen  Konstner  til  at 
trives,  saa  at  han  erhvervede  sig  et  stort  Navn,  eller 
grundede  en  selvstændig  Skole  saaledes  som  i  Stæderne 
ved  Rhinen  og  Donau.  Hvad  der  udførtes  i  Liibeck,  var 
kun   som    et   Gjenskin    af    den   Retning,    der   herskede   i 

Mellem-  og  Sydtyskland.  Haandværkerne  vare  desuden 
aldeles  udelukkede  fra  Raadet,  og  vi  faa  herved  tillige 
et  Vink  om  Grunden  til,  at  Claus  Berg  ikke  vilde  »bruge 
sin  Konst  for  Andre«;  Patricieren  vilde  ikke  opgive  sine 
Rettigheder,  han  følte  sig  for  god  til  at  lade  sig  optage 
i  et  Lav. 

Det  Eftertryk,  som  Frands  Berg  i  sin  Fortælling 
lægger  paa,  at  hans  Fader  ikke  selv  arbejdede  ved  Ud- 
skjæringen,  men  blot  holdt  sine  Svende  dertil,  hænger 
aabenbart  sammen  med  hans  Lyst  til  at  vise  Faderens 
Stilling  i  saa  fornemt  et  Lys  som  mulig.  Han  var 
Patricier,  det  var  bare  for  sin  Fornøjelse,  eller  for  Dron- 
ningens og  Guds  Skyld,  at  han  leverede  Tegningerne, 
men  selv  nedlod  han  sig  ikke  til  det  simple  Haand- 
arbejde.  Imidlertid  savner  denne  Skildring  af  Forholdet 
ikke  aldeles  en  historisk  Grund.  Det  var  især  i  Tysk- 
land, at  udskaaret  Træarbejde  i  Løbet  af  det  femtende 
og  Begyndelsen  af  det  sextende  Hundredaar  blev  drevet 
i  et  saadant  Omfang,  at  endog  de  østlige  og  nordlige 
Nabolande  i  Overflødighed  kunde  forsynes  dermed.  Den 
overvættes  Rigdom,  som  endnu  er  bevaret  af  saadanne 
Arbejder,  maatte  forekomme  os  uforklarlig,  naar  vi  ikke 
kjendte  det  inderlige  Sammenhæng,  som  der  var  mellem 
Haandværk  og  Konst.  Snedkeren  leverede  ikke  alene 
simplere  eller  prægtigere  Bohave,  men  selvstændige  Konst- 
værker  kunde  ogsaa  komme  fra  hans  Haand,  og  en  saa 
anset  Mester  som  Jørgen  Syrlin  i  Ulm,  der  baade  skar  i 
Træ  og  huggede  i  Sten,  kaldte  sig  simpelt  hen :  Snedker 
og  Billedhugger.  Men  den  Haandfærdighed,  som  der  var 
saa  rigelig  Lejlighed  til  at  erhverve  sig  i  de  talrige 
Værksteder,  fik  kun  Noget  at  betyde ,  naar  den  styredes 

af  et  kyndigt  Øje,  og  omvendt  vilde  Konstnerblikket  tidt 
have  været  i  Forlegenhed,  naar  der  ikke  havde  været 
nok  af  brugbare  Hænder  til  at  udføre  de  omfangsrige 
Værker,  der  forlangtes. 

Mellem  disse  indtoge  Altertavlerne  den  første  Plads. 
Selv  om  deres  Fløje  vare  bestemte  til  Malerier,  dannedes 
dog  den  egentlige  Hovedtavle  af  Udskjæring,  enten  det 
nu  var  enkelte  store  Figurer  eller  historiske  Fremstil- 
linger i  ophøjet  Arbejde.  Desto  mere  paafaldende  maa 
det  derfor  synes  ved  første  Øjekast,  naar  vi  ikke  finde 
Billedskjæreren ,  men  den  Konstner ,  som  har  malet 
Fløjene,  angivet  som  de?ii  egentlige  Mester  eller  Styrer  af 
hele  Arbejdet,  især  naar  det  Udskaarne  tillige  røber  en 
helt  forskjellig  Haand  fra  den,  som  har  ført  Penslen. 
Den  Flersidighed,  som  hin  Tids  Konstnere  saa  ofte  besad, 
og  som  gjorde,  at  vi  jævnlig  kunne  finde  Malere  tillige 
anførte  som  Billedskjærere,  og  at  begge  disse  Konstarter 
hørte  under  et  og  samme  Lav,  vilde  derfor  ikke  give 
tilstrækkelig  Oplysning,  naar  det  ikke  tillige  stod  som 
en  afgjort  Kjendsgjerning,  at  den  Retning,  som  Konsten 
i  det  Hele  tog,  væsentligst  udgik  fra  Maleriet.  Det  store 
Opsving,  som  Brødrene  van  Eyck  havde  givet  Maler- 
konsten  i  Nederlandene,  virkede  efterhaanden  ogsaa  paa 
de  tyske  Skoler  og  udbredte  en  ny  Glorie  om  den.  Den 
vandt  ikke  alene  i  Anseelse,  men  den  fik  en  saa  af- 
gjørende  Indflydelse,  at  den  malerisk-perspectiske  Frem- 
stillingsmaade  blev  den  ene  gjældende  især  i  Træskulp- 
turen. Denne  kom  herved  til  at  staa  i  en  vis  Af- 
hængighed, som  traadte  endnu  stærkere  frem  ved  den 
fuldstændige,  konstneriske  Farvegivning,  .der  som  oftest 
fordredes   til   ethvert  udskaaret  Arbejde.     Hensigten  med 

det  her  Sagte  er  naturligvis  ingenlunde  at  ville  nægte 
de  fortrinligste  Billedskjærere  Krav  paa  at  betragtes  som 
selvstændige  Konstnere,  men  kun  at  oplyse  Forholdet 
mellem  Tegneren  Claus  Berg  og  hans  billedskjærende 
Svende. 

Endnu  mere  udbredt  blev  Malernes  Indflydelse,  da 
Træsnit  og  Kobberstik  spredte  berømte  Mesteres  Ar- 
bejder vidt  omkring.  I  Aarene  1508 — 12  udkom  Albrecht 
Diirers  tre  Suiter  af  Passionshistorien  og  en  lignende  af 
Lucas  Cranach,  og  at  disse  Værker  have  virket  helt  her 
oppe,  derpaa  kan  Bergs  Samtidige,  Hans  Briiggemann 
fra  Husum,  give  os  et  slaaende  Exempel.  Næppe  kan 
det  være  aldeles  tilfældigt,  at  han  kom  til  at  udføre 
Altertavlen  i  Bordesholms  Klosterkirke  paa  samme  Tid, 
som  Dronning  Kirstines  Svoger,  Hertug  Frederik,  lod 
sætte  et  kostbart  Gravminde  der  over  sin  afdøde  Hustru 
Anna  af  Brandenborg  (f  1514),  hvor  han  selv  ligger  af- 
bildet ved  Siden  af  hende  i  legemsstore  Figurer,  rimelig- 
vis udførte  af  en  duelig  Malmstøber  fra  Liibeck.  Alter- 
tavlen blev  efter  syv  Aars  Arbejde  opstillet  1521  og 
indeholder,  i  en  lang  Følge  af  Relieffer,  Christi  Lidelse 
tilligemed  enkelte  fritstaaende  Figurer,  som  pege  hen  paa 
Syndefaldet,  Maria  som  Bebuderinde  af  Forløsningen,  og 
Dommedag.  I  dette  omfangsrige  Værk,  der  1666  flyttedes 
til  Slesvigs  Domkirke,  finde  vi  helt  igjennem,  ikke  alene 
i  Passionens  forskjellige  Optrin,  men  ogsaa  i  de  frit- 
staaende Figurer,  at  den  Suite  af  Diirers  Træsnit,  som 
er  bekjendt  under  Navnet  »den  lille  Passion«,  har  været 
den  rige  Kilde,  hvoraf  Briiggemann  stadig  har  øst.  Snart 
er  det  enkelte  Figurer,  snart  hele  Partier  af  Sammen- 
stillingen,   som   han  har  benyttet,   men   altid  med  megen 

Dygtighed  og  Snildhed  og  med  en  rigtig  Følelse  for  det, 
som  han  kunde  anvende  i  sit  udskaarne  Arbejde.  Hos 
Claus  Berg  lader  en  saadan  Benyttelse  af  denne  eller 
hin  berømte  Konstner  sig  vel  ikke  paavise,  i  det  Mindste 
ikke  med  den  Sikkerhed  eller  i  det  Omfang;  han  synes 
overhovedet  at  have  stræbt  efter  et  gjennemgaaende  Præg 
af  Uafhængighed,  skjøndt  man  sporer  fremmed  Paavirkning 
fra  forskjellige  Sider.  Hovedtavlen  i  hans  Værk  beror 
desuden  i  hele  sin  Sammenstilling  paa  en  vis  Idékreds, 
som  han  maatte  bevæge  sig  i,  om  end  flere  af  dens  Ele- 
menter allerede  jævnlig  vare  anvendte.  I  Fremstillingen 
af  Passionen  har  han  derimod  undertiden  valgt  saadanne 
Motiver,  at  man  kommer  til  at  tænke  paa  Durer,  f.  Ex. 
i  Christi  Forhaaning  og  Korsfæstelse.  Endnu  oftere 
mindes  man  om  Lucas  Cranach ,  som  hans  Følelse  synes 
mere  at  samstemme  med.  Reliefferne  med  Christus 
bedende  i  Gethsemane  Have,  med  Tornekroningen  og  med 
Frelserens  Udstilling  for  Folket,  minde  ved  flere  Træk 
saa  meget  om  de  tilsvarende  Compositioner  i  Cranachs 
Træsnit,  at  man  næppe  vil  tilfredsstilles  ved  at  antage 
en  blot  tilfældig  Lighed. 

Idet  vi  gaa  over  til  en  nærmere  Betragtning  af  hans 
Altertavle,  maa  vi  minde  om,  at  den  ikke  mere  er  fuld- 
stændig. De  Malerier,  som  oprindelig  prydede  den,  naar 
den  stod  lukket,  ere  for  længe  siden  forsvundne,  og  det 
Samme  er  Tilfældet  med  den  architektoniske  Udsmykning, 
som,  efter  al  Sandsynlighed,  afsluttede  den  for  oven.  Nu 
staar  den  som  et  mægtigt  Skab  med  Fløjdøre,  og  aabnes 
disse,  sees  tvende  Rum  af  ens  Brede,  men  hvoraf  det 
underste  kun  er  lavt,  det  øverste  desto  højere.  Det 
underste  hører  til  Altertavlens  Fod,  og  de  Malerier,  som 

dækkede  de  indre  Sider  af  dens  Fløje,  ere  ligeledes  tabte; 
det  udskaarne  Arbejde  danner  her  et  eget  Afsnit,  der 
staar  i  nærmere  Forhold  til  Altertjenesten,  og  soni  vi 
derfor  senere  skulle  omtale. 

Naar  Fløjdørene  til  det  øverste  store  Rum,  den  egent- 
lige Altertavle,  aabnes,  ere  de  indvendig  prydede  med 
en  Fremstilling  af  Lidelsens  Historie  i  sexten  Relieflfer, 
otte  paa  hver  Fløj.  Ved  deres  Indhold  staa  de  i  nøje 
Forbindelse  med  Hovedtavlen,  men  de  ere  ordnede  i  en 
Følge,  som  er  aldeles  uafhængig  af  den.  Det  er  altsaa 
her  ikke  saaledes  som  hos  Briiggemann,  hvor  den  histo- 
riske Fremstilling  af  Gangen  til  Golgatha  og  Kors- 
fæstelsen indeholdes  i  det  store,  midterste  Hovedparti, 
som  P'løjenes  Optrin  saa  paa  det  Nøjagtigste  slutte  sig 
til.  Her  derimod  udgjør  Hovedtavlen  en  egen  Helhed, 
og  det  store  Relief,  som  har  langt  større  Dybde  end  de 
smaa  paa  Fløjene,  fylder  et  Rum,  der  er  omtrent  fem 
Alen  bredt  og  henved  sex  Alen  højt.  Paa  de  tre  Sider 
er  Relieffet  omgivet  af  en  Ramme,  hvis  lette  Søjler  af 
sammensnoede  Grene  støtte  tvende  Bueslag  med  rigt 
Løvværk,  som  i  Forening  med  et  lignende  tredie,  der  i 
Midten  bæres  af  tvende  Kragsten,  danne  Rammen  for  oven. 

Handlingen  foregaar  oppe  i  Himlen,  i  hvis  Midte  der 
løfter  sig  et  gyldent  Træ,  med  tvende  sammenslyngede 
smækre  Stammer,  hvis  Sideskud  ere  afhugne.  Kun  nede 
ved  Roden,  midt  paa  og  øverst  oppe,  udgaar  der  fra 
hver  Side  en  Gren,  der  næsten  skjules  af  det  rige  Løv, 
og  disse  Grene,  som  strække  sig  vandret  ud  imellem 
Skyerne,  mødes  paa  Havvejen  og  sammenflettes  med  tre 
tilsvarende  Grene,  som  komme  fra  Rammens  Søjler  netop 
der,    hvor    disse    have    Plads    til    at    bære    et    lillebitte 

Helgenbillede.  Paa  den  nøgne  Stamme  hænger  den 
lidende  Forsoner  med  Hænderne  naglede  paa  de  to 
øverste  Grene  og  Fødderne  fæstede  til  selve  Træet. 
Offeret  er  fuldbragt,  Hovedet  er  sunket  ned  paa  Brystet, 
Sidevunden  er  aabnet,  der  er  intet  Livstegn,  kun  Vinden 
leger  med  Beltets  brede  Flige. 

I  kolossal  Størrelse  er  han  der  fremstillet,  ikke  til 
Spot  for  raa  Krigsmænd  og  forstokkede  Skriftkloge,  men 
til  Vidnesbyrd  om,  at  han.  Faderens  Enbaarne,  havde 
hengivet  sig  til  Soningsoffer  for  alle  de  tidligere,  alle  de 
dalevende,  alle  de  kommende  Slægter.  I  store  Skarer 
samle  de  Udvalgte  fra  alle  Sider  sig  om  ham,  tabe  sig  i 
hans  Beskuelse  eller  samtale  om  det  Fuldbragte,  medens 
Englebørn  boltre  sig  imellem  Skyerne  under  deres  Fødder, 
eller  stikke  de  smaa  Hoveder  frem.  Øverst  paa  den 
mellemste  Gren  til  Venstre  staar  Døberen  Johannes  nær- 
mest ved  Korset.  Hans  Kamelhaars  Klædning  er  afbildet 
som  Skindet  af  et  vildt  Dyr.  I  stærk  Bevægelse  peger 
han  ned  paa  Lammet,  som  ligger  paa  Bogen  ved  hans 
Fødder,  Billedet  paa  Frelserens  Uskyld  og  Taalmodighed. 
Ved  Siden  af  ham  løfter  Moses,  fast  som  Modsætning  til 
Kjærlighedens  Evangelium ,  Lovens  Tavler.  Abraham 
nærmer  sig  fuld  af  Tro,  David  staar  angerfuld,  Noah 
løfter  undrende  sin  Haand.  Bag  ved  dem  sees  andre 
Unge  og  Gamle,  Nogle  med  tilhyllede  Hoveder,  Pro- 
feterne ,  som  forudsagde  Herrens  Komme.  Dette  er 
Mændene  fra  det  gamle  Testamente,  medens  vi  til  Højre 
af  Korset  se  Christi  egen  Samtid  repræsenteret  af  Apost- 
lene. Andreas  og  Petrus  skynde  sig  tilligemed  Paulus 
hen  til  Korset.  Efter  dem  se  vi  Johannes  med  Kalken 
og  hans  Broder  Jacob  som  Pilgrim.    Thomas  med  Lansen 

bøjer  sig  i  Samtale  hen  mod  Jacob,  Alphæi  Søn,  som 
holder  Valkestokken,  og  derpaa  følger  en  anden  sam- 
talende Gruppe  af  tre  Apostle,  medens  en  fjerde  af  dem 
vender  sig  om  til  Matthæus,  som,  ledsaget  af  Lucas- 
Oxen  og  Marcus  -  Løven ,  tillige  minder  os  om  Evange- 
listerne. Engle,  af  hvilke  Nogle  bære  gyldne  Kloder, 
slutte  Rækkerne  yderst  til  begge  Sider. 

Tvende  andre  Skarer  ere  forsamlede  paa  de  to 
nederste  Grene,  og  det  er  det  nye  Testamentes  Slægter, 
Blodvidnerne,  og  Kirkens  Lærere  og  Beskyttere,  som  vi 
her  faa  Øje  paa.  Udtrykket  af  Vemod,  Sorg,  Smerte 
over  Frelserens  Lidelse  bliver  her  stærkere,  og  Middel- 
alderens Legende  møder  os  her  med  nogle  af  sine  mest 
slaaende  Træk.  Til  Venstre  nærmest  ved  den  Kors- 
fæstedes Fødder,  synker  Frants  fra  Assisi  sammen  i  en 
smertefuld  Henrykkelse  og  holder  Hænderne  med  de 
aabnede  Haandflader  frem,  som  om  han  endnu  engang 
skulde  modtage  Naglernes  hellige  Mærker.  Ved  Siden 
af  ham  sees  Pave  Clemens,  saa  kommer  Albanus  med 
sit  afhuggede  Hoved  i  sine  Hænder,  derpaa  træder  Mau- 
ritius op  som  Christi  Stridsmand,  og  yderst  lytte  to 
Helgener  i  verdslig  Dragt  (Cosmus  og  Damianus?)  til- 
ligemed Qvirinus,  som  troligen  bærer  paa  Møllestenen,  til 
en  Erkeengels  Tale.  Denne  støtter  sig,  knælende,  paa 
sin  højre  Haand,  og  løfter  forklarende  den  venstre,  idet 
han  peger  hen  paa  Korset. 

Til  Højre  staa  tvende  højt  ansete  Kirkelærere, 
Hieronymus  i  Cardinalsdragt  og  Gregorius  den  Første  i 
paveligt  Skrud,  nærmest  ved  Christi  Fødder.  Efter  denne 
følger  Ludvig  den  Niende  af  Frankrig,  som  bærer  Modellen 
til   en   Kirke,   idet   han    sorgfuld   hæver  Blikket   op   mod 

den  Tornekronedes  Hoved.  Biskoppen  bag  ved  ham, 
som  har  løftet  hans  Kongekaabe,  drejer  Hovedet  op- 
mærksom tilbage  til  Bernhard  af  Clairvaux,  som,  halv 
fravendt,  med  Haand  og  Hoved  synes  at  udtrykke  en 
smertefuld  Klage,  medens  Bernhardinus  fra  Siena  fast, 
men  bedrøvet,  stirrer  paa  Forsoneren.  Trende  Helgene 
danne  den  sidste  Gruppe,  og  den  Yderste  af  dem,  i  Læg- 
mands Dragt,  hører  med  stor  Deltagelse  paa  det,  som 
siges  ham  af  Englen,  der  staar  bag  ved,  og  udstrækker 
Haanden  mod  Frelserens  Fødder.  Saa  vel  til  Venstre 
som  til  Højre,  skimtes  bag  ved  de  Forreste  andre  Helgene, 
blandt  dem  til  Højre  sees  endog  to  Cardinaler,  og  ved 
den  Yngste  af  disse  fristes  man  let  til  at  tænke  paa 
Bonaventura,  den  serafiske  Lærer. 

Ved  at  lægge  Mærke  til  de  Personligheder,  som  vi 
enten  med  Sikkerhed  eller  med  en  vis  Grad  af  Sand- 
synlighed kunne  navngive,  bliver  det  tydeligt,  at  enhver 
af  de  to  sidste  Skarer  bærer  sit  eget  Mærke.  Den  til 
Venstre  dannes  af  Martyrerne,  de  hellige  Blodvidner,  og 
at  Frants  af  Assisi  regnes  til  dem,  kan  ikke  undre  os, 
naar  vi  huske  paa,  at  han,  efter  Sagnet,  blev  et  levende 
Billede  af  den  Korsfæstede.  Den  til  Højre  viser  hen  til 
Kirkens  Lærere  og  Beskyttere.  Det  er  som  en  af  de 
Sidstnævnte,  at  Ludvig  den  Niende  fremstilles  her  bærende 
det  hellige  Kapel,  som  han  opførte  til  Gjemmested  for 
Frelserens  Tornekrone,  denne  dyrebare  Relikvie,  hvis  Be- 
varing skyldtes  hans  fromme  Omsorg. 

Til  denne  Fremstilling  knyttes  tvende  andre.  Den 
ene,  neden  under  det  gyldne  Træ,  drejer  sig  om  Marias 
Forherligelse  som  Christi  Moder;  Altret,  som  prydedes 
med    denne   Tavle,    var   jo    viet    til    -den    store   Moder, 

Jomfruen«.  Det  er  den  himmelske  Dronning,  som  her 
viser  sig  paa  Skyerne.  Et  udvalgt  Følge  af  Helgeninder 
omgiver  hende,  Engle  ere  hendes  Pager,  Erkeengle  og 
andre  af  det  himmelske  Hierarchis  højere  Klasser,  med 
rige  Fjedersmykker  og  kronede  Hoveder ,  danne  den 
yderste  Omgivelse.  Al  den  Pragt  i  Klædemon  og  Pry- 
delser, hvormed  Kirstines  Hof  kunde  vise  sig  ved  fest- 
lige Lejligheder,  fremtræder  her  i  den  rigeste  Guldglans. 
I  Midten  staar  Anna,  Marias  Moder,  med  Christusbarnet 
i  Armene,  og  den  Maade,  hvorpaa  Løvslyngningen  fra 
Korsets  Fod  taber  sig  bag  ved  hende,  røber  noksom  den 
nøje  Forening,  hvori  denne  Forestilling  er  tænkt  med  den 
foregaaende.  Barnet  er  uroligt  og  vil  hen  til  Maria,  som 
har  vendt  sig  for  at  modtage  det,  medens  en  kronet 
Helgeninde,  der  staar  tæt  ved  Annas  venstre  Side,  synes 
ved  sin  Armbevægelse  ligesom  at  ville  vogte  Barnet,  idet 
det  flyttes.  Det  maa  være  Elisabeth  fra  Thiiringen,  hvem 
Maria  yndede  i  den  Grad,  at  hun,  i  Følge  Legenden,  i 
en  Aabenbaring  endog  betroede  hende  alle  sine  Tanker, 
hele  sin  fromme  Attraa  i  den  Tid,  hun  opdroges  i 
Templet. 

Til  Venstre  af  Maria  staa  hellige  Jomfruer  i  tvende 
Rader,  og  de  i  den  forreste  Række  ere  let  kjendelige: 
den  alexandrinske  Catharina  med  Sværdet,  Barbara  med 
Kalken  og  Ursula  med  Pilen.  Claras  nonneklædte  Hoved 
sees  mellem  de  to  Sidstnævnte.  Til  Højre  og  bag  ved 
Elisabeth  skimte  vi  en  yngre  og  en  ældre  Kvinde  i 
Nonnedragt,  maaske  den  hellige  Birgitte  og  hendes  Datter. 
I  forreste  Række  følger  derpaa  Maria  Magdalena  med 
Krukken,  hvori  den  kostelige  Salve,  og  Christine.  De 
tvende   Mænd    i    Lægmands   Dragt,    som    holde    sig    saa 

beskedent  i  Baggrunden ,  ere  upaatvivlelig  Annas  og 
Marias  Husbonder,  Joachim  og  Joseph. 

Den  anden  Fremstilhng  sees  for  oven,  og  den  drejer 
sig  om  Marias  Forherligelse  som  Christi  Brud.  Lige 
over  den  Korsfæstedes  Hoved  bærer  en  Flok  Smaaengle 
Skyerne,  hvorpaa  Jomfruen  knæler  ydmygt  mellem  Faderen 
og  Sønnen.  Disse  sidde  paa  en  rummelig  Throne  med 
snoede  Piller,  hver  med  sin  korsbeltede  Klode  til  Fod- 
skammel. Faderen  bærer  Kejserkrone,  og  Kaaben  synker 
tung  ned  over  den  side  Alba;  Sønnens  nøgne  Legeme 
omhylles  let  af  det  Klæde,  hvormed  han  rejste  sig  af 
Graven.  Begge  løfte  med  den  højre  Haand  Kronen  over 
hendes  Hoved.  Den  venstre  Haand  hæves  af  Sønnen  til 
Velsignelse ,  men  Faderen ,  hvis  Blik  hviler  paa  den 
Knælende,  sænker  den  med  en  Bevægelse,  som  om  han 
indbyder  hende  til  Sæde.  Tvende  Englechor  ledsage 
Handlingen  med  Sang  og  Strengeleg. 

Sønnen  throner  nu  ved  Faderens  højre  Haand, 
Lidelsen  er  bleven  til  Sejr,  og  Engle  svinge  sig  derfor 
ilsomt  frem,  saa  de  lange  Klæder  flagre  i  Luften,  og 
løfte  triumpherende  Korset  til  Højre  og  Hudstrygnings- 
pælen  til  Venstre,  medens  Andre  fremvise  Passionens 
øvrige  Tegn,  som  nu  ere  afbrudte. 

Staa  end  disse  Fremstillinger  af  Maria  i  nøje  For- 
bindelse med  Altret,  som  var  indviet  til  hende,  saa  staa 
de  i  et  ligesaa  nøje  Sammenhæng  med  Fremstillingen  af 
den  Korsfæstede,  idet  Opmærksomheden  derved  henledes 
paa  det  Betydningsfulde  i  hans  Fødsel  og  paa  hans  Op- 
højelse efter  Døden.  Hans  Lidelse,  Forsoningens  Myste- 
rium, er  imidlertid  Hovedsagen,  og  Hentydningen  derpaa 
forekommer  ligesaa  tidlig,  som  Konsten  træder  i  Kirkens 

Tjeneste.  Først  stod  han,  under  Lammets  Billede,  ved 
Foden  af  det  blodige  Kors  eller  paa  selve  Korset;  da 
han  senere  personlig  afbildedes  derpaa,  skete  det  med 
en  saadan  Omgivelse,  at  Lidelsens  dybe  Betydning  der- 
ved blev  kundbar.  Sejrende  stod  Livet  eller  hans  Kirke 
ved  den  ene  Side,  og  lige  over  for  den  overvundne  Død, 
eller  Synagogen  med  Bind  for  Øjnene  og  med  sønder- 
brudt Banner.  Denne  mere  symbolske  Behandling  af 
Korsfæstelsen  gik  stadig  ved  Siden  af  den  rent  og  simpelt 
historiske  Fremstilling  og  voxede  i  Rigdom  og  Mang- 
foldighed, alt  eftersom  Konsten  udviklede  sig.  Man  be- 
varede eller  optog  igjen  ældre  Former,  f.  Ex.  Lammet; 
man  opfandt  nye,  f.  Ex.  Christus  som  Smertens  Mand, 
der,  nedstegen  fra  Korset,  eller  staaende  i  Graven,  eller 
fremstillende  sig  for  Faderen,  fremviste  alle  Lidelsens 
Mærker.  Snart  forbandtes  denne  Forestilling  med  Tre- 
enigheden, snart  bragtes  den  i  Berøring  med  Kirkens 
Lære  om  Hostiens  Forvandling.  Lammets  Forherligelse 
(Joh.  Aabenbaring),  som  vi  alt  se  i  den  romerske  Basi- 
likas Mosaiker,  blev  Gjenstanden  for  det  kostelige  Alter- 
billede, som  Brødrene  van  Eyck  udførte  i  Gent  tidlig  i 
det  femtende  Hundredaar.  Her  mødes  de  udvalgte  Slægter 
ved  Livets  Vand  i  det  himmelse  Jerusalem.  I  Mellem- 
grunden staar  Lammet  paa  Alterbordet  og  lader  sit  Blod 
strømme  i  Kalken,  medens  Engle  holde  alle  Passionens 
Insignier,  og  Martyrer,  Mænd  og  Kvinder,  nærme  sig  med 
Sejrspalmer.  Her  have  vi  altsaa  Forsoningens  Mysterium, 
men  vi  have  tillige  Treenigheden ;  thi  over  Lammet  svæver 
den  Helligaand,  og  oven  over  den,  i  Billedets  øverste 
Afdeling,  throner  Faderen  mellem  Maria  og  Johannes 
den  Døber  og  lovsyngende  Englechor. 

Omtrent  hundrede  Aar  senere  udførte  Rafael  sit 
verdensberømte  Frescomaleri  i  Vaticanet :  La  disputa 
deir  Eucaristia,  hvor  det  samme  Grundemne  behandles, 
men  mere  fra  et  dogmatisk  Synspunkt.  Her  er  det  der- 
for Hostien,  det  indviede  Messeoffer,  i  den  gyldne  Mon- 
strants  paa  Altret,  som  har  samlet  Kirkens  Fædre  og 
mest  ansete  Lærere  omkring  sig,  i  from  Opløftelse  eller 
stille  Grublen.  Men  oppe  i  Skyerne,  over  den  svævende 
Due,  aabenbarer  Christus  sig  som  den  forklarede  Smertens 
Mand;  Døberen  peger  paa  ham:  »se,  det  Guds  Lam, 
som  bærer  Verdens  Synd« ;  Moderen  trykker  ydmyg  de 
foldede  Hænder  mod  Brystet;  Stamfædrene,  Apostle, 
Blodvidner  sidde  omkring  dem.  Øverst,  midt  imellem 
Himlens  Hærskarer,  sees  den  velsignende  Fader. 

Samtidig  hermed  malede  Albrecht  Diirer  i  Niirnberg 
og  Jehan  Bellegambe  i  Douai  Treenigheds  Billeder,  men 
aabenbart  for  at  fremhæve  Lidelsen  og  Forsoningen. 
I  Dlirers  Maleri  holder  Faderen  derfor  Sønnen  paa  Korset 
foran  sig  som  for  at  vise  ham  til  det  gamle  og  nye 
Testamentes  Hellige  og  til  hele  den  udvalgte  Menighed, 
som  repræsenteres  af  Pave  og  Kejser,  Klerke  og  Riddere, 
Lægfolk  og  Lærde.  Her  foregaar  Handlingen  oppe  i 
Skyerne,  hos  Bellegambe  derimod  føres  vi  ind  i  Himme- 
riges Haller,  hen  til  Thronen,  hvor  Faderen  sidder  med 
Sønnen  paa  Skjødet,  men  Christus  er  nøgen  og  torne- 
kronet, og  med  den  højre  Haand  peger  han  paa  Saaret 
i  Siden. 

Med  disse  store  Mestere  kan  hverken  Briiggemann 
eller  Berg  i  nogen  Henseende  sammenlignes;  men  det 
fortjener  vor  Opmærksomhed,  at  vi  saa  højt  op  mod 
Nord    bevare    to    saa   indholdsrige   Fremstillinger   af    det 

samme    Emne    og    fra    samme    Tid.      Skjøndt    den    rent 
historiske  Side    er   den  mest  fremtrædende   hos   Briigge- 
mann,     savner    hans    Altertavle    ingenlunde    aldeles    det 
mystiske  Præg.     Dette  viser  sig   allerede   paa   dens  Fod, 
hvor  de  fire  Relieffer  indeholde  Nadveren,   sammenstillet 
med  dens  Forbilleder  i  det  gamle  Testamente:    Abraham 
og     Melchisedek     og     Paaskelammet     før    Udgangen     af 
Ægypten,  og  i  dens  Sammenhæng  med  Kjærlighedsmaal- 
tidet  i  den  ældste  christelige  Kirke.    Men  det  fremtræder 
endnu  stærkere  paa  selve  Hovedtavlen.     Oven  over  Kors- 
fæstelsen  se   vi   i   en   egen   Afdeling   Maria   med   Barnet, 
men  i  Jomfruens  Skikkelse  i  Johannes  Aabenbaring,   »be- 
klædt med  Solen,  og  Maanen  under  hendes  Fødder«;    og 
for    endnu    mere    at    henlede    Tanken    paa    dette    »store 
Tegn«,  har  Konstneren  lige  over  for  Altertavlen  henstillet 
tvende  Figurer,  baarne  paa  høje,  snoede  Søjler,  Augustus 
og    Sibyllen,   som   efter  Legenden   gjør  ham   opmærksom 
paa  Synet,  der  bebuder  Frelsen.     I  Reformationsperioden 
omdøbtes  disse  tvende  Figurer  til  Portræter   af  Christian 
den  Anden  og  hans  Dronning. 

Det  mystiske  Indhold  af  Bergs  Tavle  er  tildels  be- 
slægtet med  nogle  af  de  saakaldte  Rosenkransbilleder  i 
Tyskland,  og  især  med  den  berømte  udskaarne  Tavle  paa 
Borgen  i  Niirnberg,  hvoraf  der  findes  en  Afstøbning  i 
Skulptursamlingen  i  Prinsens  Palais.  Vi  mindes  herved 
tillige  om  Sognepræsten  Michael  ved  S.  Albani  Kirke  i 
Odense,  som  opfordret  af  Dronning  Kirstine  (1496)  for- 
fattede »Marie  Psaltere,  eller  om  Jomfru  Marie  Rosen- 
krans og  dens  Broderskab«,  en  Digtning,  som  N.  M. 
Petersen  kalder  Katholicismens  Svanesang.  Men  endnu 
nøjere   knytter   det    sig    til    det    aandige   Liv  hos   Graa- 


357 

brødrene,  i  hvis  Kirke  Tavlen  var  opstillet.  Deres  største 
Lærer,  Toskaneren  Bonaventura  (død  1274,  optagen  som 
Helgen  1482)  ytrer  i  sin  lille  Afhandling  om  Livets  Træ 
(lignum  vitæ),  at  Pauli  Ord:  »jeg  er  korsfæstet  med 
Christus«,  stedse  bør  fylde  enhver  Christens  Sind  og 
Tanke.  For  nu  ved  Indbildningskraften  at  komme  For- 
standen til  Hjælp  benytter  han  Skildringen  af  Livsens 
Træ  i  det  himmelske  Jerusalem  (Joh.  Aabenb.  22,  2)  til 
deraf  at  danne  et  Billede  af  Christi  Liv  og  Død  og  For- 
herligelse. Tre  Tvillinggrene  udbrede  sig  paa  hver  Side 
af  Stammen,  og  Frugterne,  som  hænge  paa  dem,  angive 
ved  korte,  rimede  Indskrifter  betydningsfulde  Steder  i 
Evangelierne  og  Aabenbaringen.  De  ere  fordelte  saa- 
ledes,  at  de  to  nederste  Grene  indeholde  hans  Fødsel  og 
Vandring  paa  Jorden,  de  to  mellemste  hans  Lidelse  og 
Død,  og  de  to  øverste  hans  Forherligelse  og  Guddoms- 
magt. Afhandlingen  ledsages  af  et  Billede  for  større 
Tydeligheds  Skyld.  Det  forestiller  Træet  med  de  tre 
Tvillinggrene  paa  hver  Side.  Deres  Kviste  bære  i  Stedet 
for  Frugter  smaa  runde  Skiver  med  Indskrifterne,  og 
selve  Stammen  bærer  den  Korsfæstede.  Paa  dens  nederste 
Del  staar  der  skrevet:  origo  (Oprindelsen);  midt  paa 
den :  passio  (Lidelsen) ;  øverst  oppe :  glorificatio  (For- 
herligelsen). 

Det  her  Anførte  vil  tilstrækkelig  godtgjøre  den  store 
Indflydelse,  som  Bonaventuras  Skildring  har  havt  paa 
hele  Bergs  Fremstilling.  Hensynet  til,  at  Altret  var  ind- 
viet til  Maria,  og  til  den  Begrænsning  for  Billedværket, 
som  vilde  blive  uundgaaelig  selv  ved  en  saa  stor  Alter- 
tavle, maatte  nødvendigvis  udkræve  en  friere  Behandling 
af  hele   Emnet,    og    den   historiske   Side   af  Livets   Træ 

Frelseren  alt  er  fæstet.     I   det   næste  Relief  er  Sorg   og~ 
Klage  over  det  nedtagne  Lig,  og  hermed  ender  Lidelsens 
Historie.     Men,  hvad  der  oftere  er  brugt,  Hovedbegiven- 
hederne   efter   Frelserens   Død    fortsættes    indtil   Pindse- 
festen,   og   det   er  herom,   at  Relieferne   dreje  sig  i  den 
nederste   Række.     Yderst    paa    højre   Fløj    se   vi    derfor 
Frelseren    i    Underverdenen.     Det    var    et    Optrin  ,    som 
Legenden  udmalede  rigt  og  eventyrligt.     Christus  har  alt 
sat    Foden    paa    den    sunkne    Port    i    den    underjordiske 
Hvælving  og  trykker  med  den  tillige  et  Uhyre  ned,    som 
harmfuldt  slaar   sine   Hugtænder    i   Plankerne.     Uden   at 
ænse  det  andet  Uhyre,   som  truer   ham   fra   oven,   løfter 
Frelseren  triumpherende  Sejrsfanen  i  sin  højre  Haand  og 
udstrækker   den   venstre    for    at   drage   tvende   af  Stam- 
fædrene   op   af  Dybet.     Ved  hans    Side    staar  Johannes 
den  Døber  lovprisende,    og   bag  ved   sees  Adam  og  Eva, 
som    alt    ere    befriede.      Det    følgende   Relief   fremstiller 
Opstandelsen.    Vægterne  slumre,  den  ene  hviler  nok  saa 
trøsiig  med  Arm   og  Hoved  paa  Dækstenen   af  Graven, 
hvis  Forside  viser  os  det  rudeformede  Segl  ubrudt.     Kun 
en   af  Vægterne   har   aabnet  Øjnene    og   stirrer   forbavset 
paa   Christus,    der   staar   oven   paa  Graven   med  Kaaben 
flagrende   af  den  Hast,    hvormed  han   har  rejst   sig,    og 
med  Haanden  løftet   som  til  Tak  eller  Velsignelse.     Den 
forseglede  Grav   forekommer   ofte   i   den  Tids  Billeder  af 
Opstandelsen,    ogsaa   efter  Bonaventuras  Mening  opstod 
Christus,  uden  at  Gravstenen  blev  bortvæltet.    Paa  venstre 
Fløj  ender  Billedrækken  med  Himmelfarten  og  Apostlenes 
Forsamling  paa  Pindsedag. 

Efter  det  her  Anførte  har  Berg  kun  i  et  Par  enkelte 
Træk  fjernet  sig  fra  den  bibelske  Fortælling.     Det  kunde 

imidlertid  jo  ikke  være  Andet,  end  at  den  fuldstændige 
Udmaling  af  ethvert  enkelt  Optrin,  hvad  enten  det  skete 
med  Ord  eller  med  Pensel  eller  med  Kniv  og  Mejsel, 
maatte  komme  til  at  antage  en  forskjellig  Charakter  efter 
Tidsalderens,  Folkets,  Konstnerens  forskjellige  Vilkaar. 
Man  var  sig  dette  fuldkommen  bevidst;  man  ansaa  det 
endog  for  gavnligt,  at  den  Enkelte,  ved  Læsningen  i  den 
hellige  Skrift,  fuldstændig  forestillede  sig  Begivenheden, 
for  at  den  ret  kunde  blive  ham  levende.  I  sine  Be- 
tragtninger over  Jesu  Liv,  som  Bonaventura  rettede  til 
en  from  Kvinde,  anbefaler  han  udtrykkelig  denne  Frem- 
gangsmaade,  naar  den  kun  ikke  kommer  til  at  stride 
mod  Sandhed,  Tro  eller  gode  Sæder.  Men,  hvor  let  en 
saadan  Udmaling  kunde  gaa  over  til  selv  at  fremkalde 
Legenden;  hvor  vanskelig  det  i  mange  Tilfælde  lader 
sig  afgjøre,  om  den  konstneriske  Fremstilling  udspringer 
fra  en  mundtlig  eller  skriftlig  Overlevering,  eller  denne 
maaske  har  sin  Oprindelse  fra  en  konstnerisk  Tradition, 
derpaa  giver  den  ovennævnte  Afhandling  os  et  mærkeligt 
Exempel.  Det  Belte,  som  omgiver  den  Korsfæstede  her 
paa  Hovedtavlen,  og  i  hvis  lange  Flige  Luftningen  spiller, 
kan  ikke  være  den  fattige  Omgjordning,  som  Strids- 
mændene, efter  den  apokryfiske  Nicodemus,  gav  Christus, 
da  han  skulde  korsfæstes.  Ligesaa  lidt  kan  dette  Belte 
være  fremkommet  derved ,  at  man  efterhaanden  formind- 
skede det  Klædemon,  hvori  man  saa  ofte  i  den  tidligere 
Middelalder  fremstillede  Christus  paa  Korset.  Bona- 
ventura giver  os  imidlertid  et  oplysende  Vink,  idet  han 
til  hin  fromme  Kvinde  udmaler  Forberedelsen  til  Dom- 
mens Iværksættelse,  drager  han  Maria  ind  i  selve  Hand- 
lingen.    Da  den  dybt  nedbøjede  Moder   ser  sin  Søn  staa 

aldeles  nøgen  ved  Korset,  samler  Imn  Sjælens  sidste 
Kraft,  trænger  sig  ind  mellem  Bødlerne,  afriver  sit  lange 
Hovedklæde  og  binder  det  om  Sønnen  for  at  skjule  hans 
Nøgenhed.  Der  gaar  en  inderlig,  gribende  Følelse  gjennem 
denne  Skildring,  hvorfra  den  saa  først  oprinder,  og  let 
forstaaeligt  bliver  nu  det  lange  Belte ,  hvormed  den 
Korsfæstede  er  omgjordet  paa  saa  mange  Konstværker 
fra  den  senere  Middelalder. 

Fodstykket,  der  er  ligesaa  bredt  som  Hovedtavlen, 
udgjør  et  aflangt  Rum,  omtrent  halvanden  Alen  højt, 
hvis  Indfatning  for  oven  er  afdelt  i  trende  Bueslag  med 
Løvslyngninger.  Det  mellemste  er  endnu  smallere  end 
det  paa  Hovedtavlen  og  bæres  ikke  af  Kragsten,  men  af 
to  snoede  Søjler,  der  skille  det  fra  Siderummene  som  en 
lille  Helligdom  for  sig.  Undertiden  var  det  mellemste 
Rum  lukket  med  et  forgyldt  Gitter,  og  bag  ved  det  be- 
varedes da  Monstrantsen  eller  den  indviede  Hostie. 
Briiggemanns  Altertavle  og  den  i  Aarhus  Domkirke  have 
det  saaledes  aflukkede  Gjemme.  Fodstykket  sattes  her- 
ved i  den  nøjeste  Forbindelse  med  Altertjenesten  og 
Messeoff'eret,  og  dets  udskaarne  og  malede  Billeder  inde- 
holdt derfor  ofte  Fremstillinger  af  den  lidende  Frelser 
eller  af  Gregors  Messe,  for  at  minde  om  Hostiens  mystiske 
Forvandling.  Paa  Bergs  Alterfod  finde  vi  ikke  den  oven- 
nævnte Indretning,  derimod  se  vi,  mellem  begge  Søjlerne, 
Christus  staaende  som  Smertens  Mand ,  Messeoff'erets 
levende  Symbol. 

Inden  vi  gaa  videre  i  vor  Forklaring,  maa  vi  imidler- 
tid minde  om  den  Sædvane,  at  Altertavlens  Giver  saare 
ofte  fremstilledes  paa  selve  Alterbilledet  som  et  an- 
dægtigt  Øjenvidne    til    den   forestillede   Begivenhed    eller 

knælende  ned  foran  sin  Skytshelgen,  eller  anbefalet  af 
denne  til  Jomfruen  og  hendes  Søn.  Undertiden  blev  en 
saadan  Afbildning  sat  paa  Fodstykket,  som  paa  den  be- 
rømte Altertavle  i  Gent,  hvor  Giveren  Jodocus  Vijts  og 
hans  Hustru  Lisbeth  Burlut  sees  knælende  paa  de  ud- 
vendige Sider  af  Fodstykkets  Fløje.  Hos  Berg  finde  vi 
derimod  Giverinden  og  hendes  Familie  forsamlede  i  begge 
Alterfodens  Siderum.  De  ligge  knælende  med  de  foldede 
Hænder  og  bønfaldende  Øjne  rettede  paa  Frelseren,  der 
staar  i  deres  Midte  med  alle  Mærkerne  paa  sin  Lidelse, 
og  vanskelig  vil  man  træffe  paa  en  værdigere  og  mere 
betydningsfuld  Maade  til  at  ihukomme  den  Fromhed,  som 
Altret  skylder  sin  rige  Prydelse.  Hver  Gang  Nadveren 
uddeltes,  maatte  det  jo  være,  som  om  disse  knælende 
Figurer  selv  vare  tilstede  derved;  hver  Gang  Messen  blev 
læst  for  deres  Sjæle,  var  det  jo,  som  om  de  selv  deltoge 
i  Bønnen.  Til  Højre  se  vi  Dronning  Kirstine  nærmest 
ved  Christusbilledet,  derpaa  hendes  Svigerdatter,  Dronning 
Elisabeth;  yderst  hendes  egen  Datter  Elisabeth  af  Bran- 
denborg.  Til  Venstre  knæler  Kong  Hans  ligeoverfor  sin 
Hustru,  bag  ved  ham  deres  ældste  Søn  Christian  den 
Anden,  hvis  mægtige  Skikkelse  ogsaa  Udlandet  beundrede, 
derpaa  deres  yngste  Søn ,  Frants ,  som  var  død  før 
Faderen,  og  tilsidst  Christian  den  Andens  Førstefødte, 
Johannes.  Her  knæle  de  Alle  i  gyldne  Klæder,  men  man 
opdager  snart,  at  Kirstine,  trods  den  Guldglans,  som 
omgiver  hende,  er  fremstillet  i  den  samme  strengt  til- 
hyllende Enkedragt,  hvori  vi  ogsaa  se  hende  paa  den 
store  Ligsten  i  S.  Knuds  Kirke ,  medens  derimod  Datter 
og  Svigerdatter  prunke  i  fuldeste  Stads,  ligesom  de  hel- 
lige Kvinder  oven  over  paa  Hovedtavlen. 

Endskjøndt  vi  ikke  have  nogen  authentisk  Angivelse 
af  disse  Portræter,  da  den  ældste,  vi  have,  skyldes  Peder 
Resen  (1684),  saa  stemmer  denne  alligevel  saa  nøjagtig 
med  de  andre  paalidelige  og  samtidige  Afbildninger,  der 
endnu  ere  bevarede,  at  der  næppe  kan  være  Tvivl  om 
Rigtigheden  af  Navnene  paa  de  tvende,  som  vi  kun 
kjende  af  dette  Relief:  Datteren  Elisabeth  og  Sønne- 
sønnen Johannes;  om  end  den  sidste,  tildels  vel  af  Hen- 
syn til  Sammenstillingen ,  kan  være  fremstillet  noget 
større  end  rimeligt  vilde  være  i  en  Alder  af  fire,  paa 
femte  Aar.  Resens  Udsagn,  at  Altertavlen  først  blev 
færdig  efter  Dronningens  Død  (1521),  har  derfor  stor 
Sandsynlighed.  Om  Tiden  for  dens  Begyndelse  er  man 
derimod  aldeles  i  det  Uvisse.  Skal  der  endelig  gjættes, 
turde  det  have  størst  Sandsynlighed,  at  Berg  først  er 
bleven  indkaldt  efter  Kirstines  Ophold  i  Liibeck  (1503), 
og  at  Hovedtavlen  er  det  Parti,  som  først  blev  udført. 

Denne  Altertavle  staar  imidlertid  ikke  mere  i  den 
uforkrænkede  Helhed ,  hvormed  den  engang  smykkede 
Graabrødrenes  Kirke.  Det  er  ikke  alene  de  malede  Bil- 
leder paa  Fløjene,  son)  nu  ere  tabte,  men  selv  det  ud- 
skaarne  Arbejde  har  lidt  endel.  Fremspringende  Enkelt- 
heder, som  Hænderne,  ere  paa  flere  Steder  lemlæstede 
eller  aldeles  borte.  Af  de  Helliges  Attributer  er  der 
som  oftest  kun  Brudstykker  tilbage ,  hvis  oprindelige 
Skikkelse  ved  en  omhyggelig  Betragtning  nok  lader  sig 
udfinde ,  men  som  nu  slet  ikke  forstaaes  og  derfor  over- 
sees  eller  benævnes  urigtig.  Frelserens  Sejrsfane  i  Under- 
verdenen antages  saaledes  for  et  Hammerskaft.  Enkelte 
af  dem  ere  desuden  vilkaarlig  forvanskede,  som  Peters 
Nøgle ,    hvori    man    har    stukket    en    Stump    Hellebard. 

Undertiden  mangle  de  aldeles,  som  Clemens'  Anker,  hvor 
man  kun  af  Armens  Holdning  og  Haandens  Bevægelse 
kan  slutte  sig  til,  hvad  der  har  været.  Disse  Mangler 
føles  desto  mere,  da  flere  af  de  Hellige,  selv  af  dem  i 
den  forreste  Række,  aldrig  have  havt  Attributer,  og  Gis- 
ningen følgelig  maa  blive  meget  løs,  eftersom  Over- 
leveringen aldeles  er  tabt.  Dette  gjælder  f.  Ex.  om  den 
Helgeninde,  som  oven  for  er  kaldt  Christine,  en  Be- 
nævnelse, som  blot  støtter  sig  paa  den  Formodning,  at 
Dronningens  Navnehelgen  næppe  vilde  savnes  ved  en 
saadan  Fremstilling,  og,  da  hun  ikke  kunde  faa  Plads 
bag  ved  Giverinden,  maatte  hun  vel  søges  mellem  de 
mest  bekjendte  Helgeninder,  som  slutte  sig  til  Anna  og 
Maria.  Det,  som  dog  skader  allermest,  er  den  uvidende 
og  raa  Opmaling,  hvorved  man  har  villet  raade  Bod  paa 
de  Beskadigelser,  den  oprindelige  Farvegivning  havde  lidt 
i  Tidernes  Løb.  Kun  den  glansfulde  Forgyldning  er  be- 
varet tilligemed  de  Ornamenter,  der  som  broderede  Borter 
smykke  Klædernes  yderste  Rande,  og  som,  efter  æld- 
gammel Konstnertradition,  tildels  dannes  af  fromme  Sen- 
tentser:  ave  maria,  regina  coeli,  osv.  Enkelte  Partier  af 
Linnedet  og  af  guldindvirkede  Stoffer  ere  dog  ogsaa  be- 
varede og  vidne  om  den  Takt,  hvormed  man  dæmpede 
det  for  meget  Afstikkende,  og  om  den  Snildhed,  hvormed 
man  ved  Farvepaalægning  og  Udridsning  forstod  at  an- 
give forskjellige  Tøjer,  f.  Ex.  Vederskinds  Silke.  Under- 
foderet, som  i  Reglen  er  farvet  og  gjennemtrukket  med 
fine  Guldmønstre,  er  derimod  næsten  overalt  tilsmudsket, 
hvad  der  er  saa  meget  mere  beklageligt,  som  man  derved 
havde  søgt  at  bringe  Afvexling  og  Ro  ind  i  den  over- 
vættes Metalglans,   og  som  det  undertiden,   f.  Ex.   i  den 

opstandne  Frelsers  flagrende  Kaabe,  er  anvendt  for  desto 
kraftigere  at  fremhæve  Figuren.  Ansigterne  og  alt  det 
Nøgne  tilligemed  Haaret  ere  saa  fejlfuldt  og  afskyeligt 
overmalede,  at  det  ikke  alene  støder,  men  forstyrrer  og 
vildleder. 

Ved  disse  store  udskaarne  Arbejder  maatte  Maleren 
som  oftest  understøtte  Billedskjæreren,  og  mange  af  de 
finere  Enkeltheder  vare  ligefrem  beregnede  paa  Penslens 
og  Farvens  Bistand.  Vi  kunne  let  overbevise  os  om  den 
Nethed,  Omhu  og  Udførlighed,  hvormed  den  blev  ydet, 
ved  at  betragte  de  bedst  bevarede  Partier  af  de  store 
Figurer  paa  Altertavlen  i  Aarhus  Domkirke,  eller  de 
smaa  Relieffer  paa  den  i  Roeskilde,  et  nederlandsk  Ar- 
bejde fra  sidste  Halvdel  af  det  sextende  Hundredaar. 
Vistnok  kunne  vi  finde  udskaarne  Altertavler,  som  ikke 
ere  colorerede,  vi  behøve  blot  at  henvise  til  Briiggemanns, 
men  de  danne  kun  Undtagelser  fra  den  almindelige  Regel. 
Man  har  maaske  lejlighedsvis  lagt  Mærke  til,  at  Dags- 
lyset paa  store  runde  Figurer  eller  paa  dybe  Relieffer, 
hvor  kraftige  Skygger  smukt  mødes  med  de  brudte  Halv- 
lys, frembringer  en  saa  harmonisk  Virkning  paa  Træets 
naturlige  Farve,  at  man  ikke  nænnede  at  forstyrre  den. 
Maaske  har  man  nu  og  da  fundet  Billedskjærerens  Haand 
saa  beundringsværdig,  at  man  ikke  vilde  miste  Synet  af 
den,  saaledes  som  Vasari  udtrykkelig  fortæller,  at  det 
var  Tilfælde  med  den  Lindetræs  Figur  af  den  hellige 
Roehus,  som  endnu  staar  under  Prædikestolen  i  S.  An- 
nunziata  i  Florents,  og  som  en  Franskmand,  Mester 
Janni,  havde  udskaaret.  Kom  Farverne  til,  saa  maatte 
nødvendigvis  den  milde,  harmoniske  Lysvirkning  tabes; 
men    det    livlige    Spil,    som    frembragtes   ved    dem,    den 

Rigdom  og  Glans,  som  Forgyldningen  udbredte  over  det 
Hele,  tiltalte  alligevel  stærkere,  og  de  enkelte  Figurer  i 
de  smaa  Relieffer,  ofte  i  en  betydelig  Frastand,  traadte 
unægtelig  tydeligere  fra  hverandre. 

Naar  Frands  Berg  fortæller,  at  hans  Fader  ikke  selv 
lagde  Haand  paa  Udskjæringen,  saa  bekræftes  dette  fuld- 
komment ved  Betragtningen  af  hans  Altertavle.  Man 
sporer  tydelig,  at  det  er  en  Tegner,  som  har  angivet  det 
Hele,  og  at  Noget  af  det,  som  støder  os  mest,  snart-  i 
Sammenstillingen  snart  i  de  enkelte  Figurers  Bevægelse, 
rimeligvis  er  en  Følge  af,  at  hans  Svende  ikke  rigtig  have 
forstaaet  Mesteren  eller  have  havt  at  kæmpe  med  uover- 
kommelige Vanskeligheder.  Naar  vi  lægge  Mærke  til 
visse  Skævheder,  visse  Fortrykninger  af  Legemets  Former, 
som  vi  opdage  selv  i  et  saa  lovprist  Arbejde  som  den 
staaende  Maria  i  Niirnberg,  hvoraf  der  er  en  Afstøbning 
paa  Prinsens  Palais,  og  som  synes  at  være  udgaaet  af  et 
mere  malerisk  end  plastisk  Blik,  saa  maa  vi  ikke  undre 
os  over  gjentagne  Gange  at  finde  en  lignende  Mangel  i 
Bergs  Altertavle,  netop  i  de  Figurer,  som  næsten  ere 
aldeles  fritstaaende.  Det  er  en  højst  vanskelig  Sag  for 
den  blotte  Tegner  at  lede  Billedskjæreren,  især  naar 
denne  kun  har  Haandværkerens  Færdighed ,  og  Mere 
synes  Bergs  Svende  ikke  at  have  havt.  Briiggemann, 
der  ogsaa  maatte  bruge  mange  Medhjælpere,  og  som 
derfor  er  meget  ulige  i  de  forskjellige  Dele  af  hans  store 
Værk,  har  aabenbart  havt  et  langt  skarpere  Blik  for 
Plastikens  Fordringer,  og  han  har  derfor  helt  anderledes 
forstaaet  at  anvende  de  Tegninger  (Træsnit),  han  be- 
nyttede. Stod  Bergs  Arbejde  aldeles  blottet  for  Farve 
og  Forgyldning,  vilde  vi  upaatvivlelig  endnu  klarere  mærke 

den  Afstand,  der  i  plastisk  Henseende  er  imellem  ham 
og  Briiggemann.  I  dennes  heldigste  Partier  er  der  en 
Naturlighed  i  Bevægelsen,  en  Livlighed  og  Sandhed  i 
Udtrykket,  som  vi  forgjæves  søge  hos  Berg,  eller  i  alt 
Fald  kun  finde  undtagelsesvis.  Denne  har  derimod  et 
vist  Sving,  en  Bestræbelse  for  at  naa  noget  Højere,  en 
Anelse  derom,  som  gaar  ud  over  den  jævne  Forestillings- 
kreds, hvori  Briiggemann  helst  bevæger  sig. 

Den  Afdeling,  hvor  Berg  fremtræder  i  det  fordel- 
agtigste Lys,  er  de  Helliges  Forsamling  om  det  store 
Crucifix.  Denne  Tilstrømning  til  Korset,  denne  Mang- 
foldighed i  Bevægelsen  og  den  særegne  Charakter  i  de 
forskjellige  Hovedgrupper  bærer  Præget  af  en  ejen- 
dommelig Opfatning  og  svarer  godt  til  Tanken,  der  ligger 
til  Grund  for  denne  Forestilling.  Det  Overdrevne,  som 
kommer  til  Syne,  hver  Gang  han  rigtig  vil  give  det 
sjælelige  Udtryk,  udsones  vi  her  lettere  med  end  i  de 
andre  Partier,  fordi  vi  tydelig  spore,  at  der  har  fore- 
svævet Konstneren  en  Række  af  højst  forskjellige  Cha- 
rakter- og  Stemningsbilleder.  Men  han  har  skjænket 
P'ordelingen  i  Rummets  Højde  for  liden  Opmærksomhed. 
Figurernes  ulige  Størrelse  i  de  tvende  Rader  gjør  ikke 
godt,  og  de  blive  desuden  trykkede  af  de  meget  større 
Figurer  i  den  øverste  Afdeling,  hvor  hans  Mangler  altfor 
kjendelig  træde  frem:  stor  Svaghed  i  Tegningen  af  nøgne 
Former,  urolige,  tvungne  Bevægelser,  tomme,  flagrende 
Klæder.  Udtrykket  i  Marias  Ansigt  hører  imidlertid  til 
det  smukkest  Følte,  og  de  to  smaa  Engle,  som  staa  med 
foldede  Hænder,  skotte  med  barnlig  Forundring  op  til 
hende.  I  den  nederste  Afdeling,  hvor  Udtrykket  af  jom- 
fruelig   Renhed    og    Lyksalighed    skulde    være    gjennem- 

gaaende  hos  de  hellige  Kvinder,  som  ere  samlede  omkring 
Maria  og  Anna,  taber  dette  sig  altfor  meget  i  et  ens- 
artet, sødligt  Smil  paa  de  rundkindede  Ansigter,  hvorved 
man  let  kommer  til  at  tænke  paa  »)den  sødlige  Ynde«, 
der  beskrives  hos  de  kvindelige  Figurer  paa  en  Altertavle 
af  en  westphalsk  Konstner  i  Dortmund.  Den  Uskyldig- 
hed, som  man  skulde  vente  i  Holdning  og  Bevægelser, 
savnes  fuldstændig  i  det  paatagne ,  konstlede  Væsen, 
hvormed  de  Fleste  vise  sig.  Det  gjør  derfor  godt,  at 
lade  Øjet  hvile  paa  Fodstykkets  knælende  Portrætfigurer. 
Her  er  især  hos  Kvinderne  Ro  og  Simpelhed  i  Hold- 
ningen og  dog  tilstrækkelig  Afvexling.  Det  er,  som  om 
Fremstillingen  af  det  virkelige  Liv  bedre  vilde  have  svaret 
til  hvad  Konstneren  formaaede,  trods  al  hans  Stræben 
efter  at  ville  give  noget  Højere. 

Saa  vel  paa  Hovedtavlen  som  paa  Fodstykket  ere 
Figurerne  udførte  i  et  saa  stærkt  Relief,  at  de  forreste 
næsten  ere  fritstaaende.  De  ere  holdte  paa  to  Planer, 
perspectiviske  Linier  anvendes  ikke,  og  Behandlingen  til- 
lader derfor  stor  Frihed.  De  enkelte  Grupper  ere  ud- 
førte paa  samme  Maade,  som  vi  finde  det  hos  Briigge- 
mann  og  mange  andre  Billedskjærere;  de  ere  udskaarne 
af  store  Stykker  Egetræ,  der  ere  saa  snildt  samlede,  at 
man  kun  ved  en  nøjere  Undersøgelse  opdager  Sammen- 
føjningen. Grupperne  i  den  nederste  Afdeling  bestaa 
saaledes  af  fem  Stykker.  Udskjæringen  er  gjennemfort 
med  stor  Færdighed,  Mændenes  flagrende  Kaaber  og  side 
Klædemon,  Kvindernes  posede  Ærmer  og  rummelige  Kjoler 
ere  udhulede  med  stor  Kjækhed  for  at  frembringe  Fylde 
og  Lethed,  men  de  overflødige  Krøller  og  Knæk,  de 
tynde,    udskærpede    Folder,    som    bryde    og    overskjære 

de  større  Flader ,  og  hvorved  man  uvilkaarlig  bliver 
mindet  om  Veit  Stoss  og  hans  Skole,  ere  rigtignok  alt- 
for ofte  anvendte  uden  Hensyn  til  Tyngdens  Love,  til 
Tøjets  Natur  eller  til  Formerne,  som  de  tilhylle.  Ogsaa 
her  er  Overdrivelsen  større  hos  de  kvindelige  Helgene 
end  hos  Portrætfigurerne. 

Anderledes  er  derimod  Behandlingen  paa  Fløjdørene. 
Reliefet  er  her  meget  fladere.  Enhver  af  de  sexten  xVf- 
delinger  er  udskaaren  af  en  Egetavle  i  malerisk  Per- 
spectiv,  og  Reliefets  ydre  Flade  alligevel  holdt  inden  for 
Rammen.  Her  vare  store  Vanskeligheder,  som  overstege 
Bergs  Evne,  da  han  ikke  synes  at  have  kjendt  meget  til 
de  perspectiviske  Linier.  Paafaldende  Misforhold  mellem 
Figurernes  Størrelse  paa  de  forskjellige  Planer  og  Uklar- 
hed i  Gruppernes  Sammenstilling  forekomme  derfor  ofte. 
Loftets  architektoniske  Linier  ere  behandlede  med  den 
største  Yilkaarlighed ,  og  hvor  han  skal  fremstille  et  frit 
Rum,  som  ved  Paagribelsen,  Gangen  til  Golgatha,  Kors- 
fæstelsen, hjælper  han  sig  stedse  med  et  Slags  udhugget 
og  udhvælvet  Klippeside  til  Baggrund. 

Overleveringen  fra  den  ældre  christelige  Konst  var 
for  længe  siden  gaaet  tabt,  den  bibelske  Fortælling  frem- 
traadte  stadig  i  Samlivets  Dragter.  Den  gamle  Tradition 
spores  næppe  engang  i  Frelserens  side  Livkjortel  eller  i 
Apostlenes  bare  Ben;  thi  begge  Dele  kunne  godt  være 
hentede  fra  Klædemon,  som  brugtes  i  Kirkens  Tjeneste, 
og  fra  vSædvaner  i  Munkes  og  Eremiters  Levemaade.  For 
at  antyde,  at  Begivenheden  foregik  i  det  Fjerne,  var  det 
tilstrækkeligt  at  benytte  enkelte  Træk  fra  Osteriandet, 
og  en  tyrkisk  Turban  smykker  derfor  den  romerske  Stat- 
holder, og  Ypperstepræsten  bærer  et  Slags  hornet  Bispehue. 

Men  alt  det  Øvrige  er  ligefrem  taget  af  det  omgivende 
Liv.  Nadverstuens  Loft  er  prydet  med  den  store  Rose, 
hvis  Navn  endnu  er  bevaret  ved  en  xlfdeling  af  det 
kongelige  Taffel;  den  forseglede  Grav  staar  i  et  Kapel, 
og  selv  over  Himmelfartsbjerget  løfter  der  sig  en  Hvæl- 
ving paa  Søjler,  som  om  Konstneren  havde  villet  antyde 
en  overjordisk  Hal. 

Konstnerens  overdrevne  Stræben  efter  at  give  Lyd- 
trykket Liv  og  Charakter  aabenbarer  sig  i  Lidelsens 
Historie  paa  en  modsat  Maade  af  den,  som  vi  finde  paa 
Hovedtavlen.  Den  Raahed,  som  man  yndede  i  Frem- 
stillingen af  Christi  Passion,  naar  Topmaalet  hos  Berg. 
Der  foregaar  det  Samme  som  i  hundrede  andre  Compo- 
sitioner  fra  den  Tid,  der  dreje  sig  om  dette  Emne,  men 
Alt  har  her  en  vildere,  mere  dyrisk  Charakter.  Der  er 
ingen  Ende  paa  det  hæsligste  Vrængeri,  den  kaadeste, 
mest  oprørende  Grusomhed,  og  den  stygge  Opmaling 
bidrager  Sit  til  at  gjøre  det  endnu  mere  modbydeligt. 
Nu  formaa  vi  næppe  at  begribe,  hvorledes  en  saadan 
Fremstilling  kunde  tiltale  den  andægtige  Beskuer,  men 
hin  Tid  havde  stærkere  Nerver.  Selv  hos  nogle  af  de 
største  Konstnere  fra  hin  Periode  komme  vi  snart  til  den 
Overbevisning,  at  det  mere  gjaldt  om  at  give  alt  det 
Forsmædelige  i  Lidelsen,  end  om  at  fremstille  den  Ren- 
hed, det  ophøjede  Taalmod,  som  satte  Martyren  i  Stand 
til  at  bære  selv  den  forfærdeligste  Pinsel.  Man  ^-ilde 
først  og  fremmest  have  et  stærkt  og  dybtgribende  Ind- 
tryb  af  den  Haan  og  den  Gru,  Frelseren  for  vor  Skyld 
havde  gjennemgaaet.. 

Der  er  imidlertid  paa  Hovedtavlen  en  Figur,  som  er 
beslægtet  med  den  samme  Retning,  der  er  udpræget  paa 

Fløjene,  det  er  den  store  Figur  raf  den  Korsfæstede. 
Berg  har  anvendt  hele  sin  Formue  paa  i  denne  Figur  at 
give  os  et  Billede  af  Dødens  Sejr  over  Livet.  Det  var 
en  Opgave,  hvis  Løsning  selv  en  Konstner  af  Holbeins 
Natur  blev  fristet  til  at  prøve  paa,  og  hvorom  hans 
Maleri  af  den  døde  Frelser  (i  Basel)  endnu  bærer  Vidnes- 
byrd. Da  Opmalingen  ogsaa  her  har  gjort  Sit  for  at 
forvanske  den  oprindelige  Charakter  i  Bergs  Arbejde,  vil 
man  kunne  danne  sig  et  fuldstændigere  Begreb  om  denne 
Figur  ved  at  sammenligne  den  med  det  store  Crucifix  i 
Sorø  Kirke,  som  Lage  Urne  og  Henrik  Tornekrands  be- 
kostede 1527.  Det  er,  efter  alle  ydre  Kjendemærker, 
udgaaet  fra  Bergs  Værksted,  og  havde  indtil  1846  bevaret 
sin  oprindelige  Farvegivning,  der  skulde  hjælpe  til  at 
fremhæve  den  blaalige  Ligtone,  som  udbredte  sig  over  de 
afsjælede  Lemmer.  En  skaanselløs  Overmaling  har  ogsaa 
her  svækket  Originalens  Virkning,  men  den  har  ikke 
været  saa  raa  og  vilkaarlig  som  i  Odense,  og  man  kan 
derfor  endnu  danne  sig  en  Forestilling  om  Billedskjærerens 
og  Malerens  Samvirken. 


Bergs  Altertavle  er  i  de  sidste  halvhundrede  Aar 
flere  Gange  bleven  beskreven  —  af  Miilertz,  Molbech 
og  Viborg  —  og  den  sidstnævnte  Forfatter  har  tillige 
med  Varme  talt  for  dens  Istandsættelse  paa  en  værdig 
Maade.  Vist  er  det,  at  den  afskyelige  Overmaling  maa 
tilbageskræmme  ethvert  Øje,  som  i  den  vil  se  noget 
Mere  end  en  gammeldags  katholsk  Curiositet,  hvis  ægte 
og  durable  Forgyldning  har  conserveret  sig  over  al  For- 
ventning.     Men  uagtet   den,    selv  naar   den   forstyrrende 

Opmaling  er  fjernet,  langtfra  vil  kunne  hævde  den  Be- 
rømmelse, der  er  tillagt  den  som  Skulpturarbejde,  saa  er 
den  alligevel  noget  meget  Mere  end  en  blot  Curiositet. 
Den  er,  imellem  vore  Altertavler,  det  betydeligste  Konst- 
værk,  som  er  levnet  os  fra  Middelalderen;  dens  Indhold, 
der  paa  ethvert  Sted,  hvor  man  har  Sands  for  kirkelig 
Konst,  vilde  vække  Deltagelse,  gjør  den  til  et  af  de 
allermærkeligste  Vidnesbyrd  om  det  aandige  Liv,  som 
kunde  ytre  sig  i  Katholicismens  sidste  Dage;  og '  den 
hører  endelig  til  et  af  de  allerbetydeligste  historiske 
Mindesmærker,  som  vi  endnu  ere  i  Besiddelse  af. 


XV. 

Viborg  Domkirke 


I. 

Medens  Niels  Friis  sad  paa  Viborg  Bispestol,  drog  der 
i  Sommeren  1501 ,  det  var  paa  den  hellige  Bothulfi  Dag 
17  Juni,  et  Tordenvejr  hen  over  Byen,  en  Lynstraale 
slog  ned  i  Domkirken,  og  med  den  brændte  de  nærmest 
omliggende  Gader  og  S.  Hans  Kirke.  Det  er  første  Gang, 
»  at  vi  finde  en  Ildsvaade  omtalt  ved  »vor  Frue«  i  Viborg, 
en  af  Danmarks  ældste  Kathedraler,  og  da  en  saadan 
Ulykke  sjælden  forbigaaes  i  vore  Annaler ,  naar  den 
rammer  en  saa  mærkelig  Bygning,  kan  man  af  denne 
Tavshed  med  god  Grund  formode,  at  den  hidindtil  havde 
været  forskaanet,  og  at  den,  med  Undtagelse  af  nogle 
senere  Tilbygninger,  endnu  stod  bevaret  i  den  Skikkelse, 
hvori  den  blev  rejst  i  det  tolvte  Hundredaar.  Branden 
havde  raset  fra  Vest  til  Øst,  Taarnene  vare  faldne. 
Altre  og  Kanikestole  ødelagte.  Af  alle  de  kirkelige 
Prydelser  frelstes  kun  den  syvarmede  Messing  Lysestage, 
som    Kannik    P.   Povelsen    havde    ladet    gjøre    1494,    et 

'Crucifix    og    den    metalsmykkede   Ark,    som   gjemte   den 
hellige  Kjelds  Levninger. 

Vi  savne   des  værre   saa  godt   som  al  historisk  Op- 
lysning   om  Istandsættelsen    efter    Branden    og   den   Tid, 
som  den  medtog;  kun  et  Afladsbrev,  som  Johannes  Jep- 
sen, Biskop  i  Roeskilde,  udstedte  1503  for  at  fremskynde 
Hjælp,  bærer  endnu  Vidnesbyrd  om  den  Deltagelse,  som 
var  vakt,  og  om  de  Midler,   som  dengang  anvendtes  ved 
en    saadan  Lejlighed.     Det    nye    Chors   Indretning,    som 
skyldles  Niels  Friis,  tyder  imidlertid  hen  paa,  at  Guds- 
tjenesten alt  kan  være  begyndt  før  hans  Død  (1512);  og 
ikke   længe   efter   forøgedes   de   gamle   Altres  Antal   med 
et  nyt  til  den  hellige  Nicolaus,    som  blev  stiftet  1515  af 
Niels  demensen,  Embedsmand  paa  Kalø  og  Aalborghus, 
og   som   stod  i   den  søndre  Korsfløj.     Ombygningens  Be- 
skaffenhed lod  sig  desuden  paavise  gjennem  hele  Kirken. 
Den  øverste  Halvdel  af  Chorrundingen  maatte  opføres  af 
ny.    Nye  Hvælvinger  maatte  indsættes  i  Choret  og  Korset, 
hvis  Gavlsider  tillige  bleve  forandrede,    fik  høje  Vinduer 
med  spidse  Buer,  men  tillige  Murstiver  for  at  holde  paa 
dem.     I  Langhuset  bleve  Arcaderne  i  Galleriet  over  Side- 
skibene reparerede,  og  en  Mur  opsattes  bag  ved  dem  for 
at  styrke  Væggene  til  at  bære  Hvælvingen,  som  nu  kom 
til    at    afløse    det    tidligere    flade    Bjælkeloft.      Taarnene 
bleve  ombyggede,    kun   det  søndre  bevarede  for  neden  et 
lille  Stykke    af  det   oprindelige.     Deres   østre   og  vestre 
Sider  gjordes  bredere,  og  i  det  nordre  Taarn  indrettedes 
der  et  Kapel,   saa  Trappen   maatte   flyttes   ud  i   en   lille 
Tilbygning    mod    Vest.      Som    en    Følge    heraf    fik    hele 
Kirkens   Forside   et  nyt   Udseende.     Den   gamle   Fa(^ade, 
hvis   mellemste   Parti   traadte   lidt  frem   foran   Taarnene, 

forsvandt  aldeles.  Rummet  mellem  Taarnene,  hvor  Kirkens 
Forstue  var,  og  som  havde  Hovedskibets  Brede,  14  Alen, 
blev  klemt  sammen  til  lidt  over  9  Alen,  og  paa  den 
svære  Mur,  som  adskilte  Forstuen  fra  Langhuset,  blev 
nu  Hovedskibets  Forside  opført  og  fik  et  højt  Vindue 
med  spids  Bue. 

Alt  det  her  Anførte,  der  saa  vel  ved  Bygnings- 
emnet som  ved  Opførelsesmaaden  og  Stilen  var  kjendeligt 
baade  fra  det  Oprindelige  og  fra  den  senere  Restavration, 
udførtes  efter  Datidens  Fordring  i  gothisk  Stil.  Overens- 
stemmende hermed  fik  Taarnene  høje,  blybeklædte  Tømmer- 
spir og  Langhusets  Sidemure  en  Krans  med  Brystning, 
hvorved  der  dannedes  en  aaben  Vægtergang  (Løbe- 
kransen), som  havde  Udgang  fra  Taarnene.  Man  vilde 
øjensynlig  hævde  Kirkens  Anseelse  i  det  Ydre,  ligesom 
man  i  det  Indre  vistnok  har  sørget  for  malerisk  Ud- 
smykning; men  Sammenligningen  mellem  det  Ny  og  det 
Gamle  faldt  ingenlunde  ud  til  det  Førstes  Fordel.  Fattig- 
dommen kom  til  Syne  i  Anvendelsen  af  Mursten  i  Stedet 
for  Granit  og  i  den  yderste  Tarvelighed,  hvormed  den 
øverste  Del  af  Chorrundingen  blev  behandlet;  Mangel 
paa  Dygtighed  røbede  sig  allevegne  i  Udførelsen,  navnlig 
i  den  plumpe  Forandring  af  Taarnene,  i  den  slette  For- 
deling af  Hvælvingsfagene  i  Hovedskibet  og  i  de  raa 
Kapitæler,  Fodstykker,  Kragbaand,  som  maatte  gjøres 
af  ny. 

Ved  Reformationen  sank  Biskoppens  Anseelse  og 
Kirkens  Indkomster  led  et  svært  Skaar,  saa  Tabet  af 
Aalborg,  der  1554  lagdes  til  Børglum  Stift,  blev  endnu 
mere  føleligt.  Kirketjenesten  forandredes,  de  mange 
Altre  borttoges,    men  Kannikestolene  bleve   staaende   og 

dannede  det  nye  Chor  i  den  mellemste  Del  af  Korset, 
hvor  ogsaa  en  luthersk  Altertavle  blev  opstillet  1542. 
Det  gamle  Højchor,  over  Krypten,  med  Erik  Glippings 
Grav,  synes  derimod  at  være  benyttet  til  Samlingssted 
for  Minder  om  den  ældre  Tid.  Der  blev  det  katholske 
Højalter  staaende;  derop  flyttedes  ogsaa  S.  Kields  Ark 
fra  hans  Kapel,  hvor  Lysene,  der  havde  brændt  Dag  og 
Nat,  udslukkedes.  S.  Villadses  Kiste  fik  ligeledes  Plads 
her,  efter  at  hans  Kirke  var  nedrevet,  og  Jens  Nielsens 
(t  1442)  og  Helene  Munks  gamle  Skriftestol  førtes  der- 
hen fra  Graabrødre  Kirke.  Det  nordre  Sacristi  brugtes 
til  Archiv  for  den  jydske  Adel. 

Ildebranden,  27  Juni  1567,  ødelagde  Taarnenes  Spir 
og  Langhusets  Tag.  Den  øverste  Del  af  Murværket  maa 
ogsaa  have  taget  Skade,  thi  begge  Korsfløjenes  Gavle 
bare  umiskjendelig  Præget  af  Frederik  den  Andens  Tid. 
Pontoppidan  har  desuden  bevaret  en  Indskrift,  som  be- 
retter, at  Dørfløjen  i  den  nordre  Sideindgang  maatte 
fornyes,  men  indvendig  synes  Kirken  alligevel  ikke  at 
have  været  rørt  af  Luerne.  Kongen  gav  samme  Aar  10 
Tylvter  Egetømmer  fra  Silkeborg  Skove,  men  Istand- 
sættelsen har  nok  først  for  Alvor  begyndt  1569,  og  i 
det  følgende  Aar  gav  Kongen  endnu  100  Egetræer  dertil. 
Spirene  bleve  gjenrejste  i  samme  Skikkelse  som  de  af- 
brændte og  sées  paa  Prospecten  af  Viborg  i  Resens 
Atlas.  Naar  det  i  Aaret  1578  tillodes  at  nedrive  S.  Hans 
Kirke  og  Kloster  og  anvende  Stenene  til  Domhusets  og 
Domkirkens  Forbedring,  da  kan  derved  næppe  sigtes  til 
Istandsættelsen  efter  Branden,  men  vel  til  den  aarlige 
Vedligeholdelse   af  Bygningens  Tag  og  Fag,   thi  Kirkens 

voxende  Trang  kan  man  fra  nu  af  stadig  forfølge  gjennem 
hele  det  følgende  Hundredaar. 

Salget  af  Plads  til  Gravsteder ,  som  begjærligen 
attraaedes  baade  af  Adelsmænd  og  fornemme  Borgere, 
udgjorde  en  af  dens  fornemste  Indtægtskilder,  og  efter- 
haanden  som  Gulvet  allevegne  blev  optaget,  maatte  der 
sørges  for  at  varetage  Kirkens  Bedste,  selv  om  de  ældre 
historiske  Minder  derved  bleve  krænkede.  Næppe  var 
derfor  under  Biskop  Vandal  (1617 — 41)  den  natlige 
Psalmesang  afskaffet  i  Kryptkirken,  før  man  ved  Aflukker 
mellem  Søjlerne  forvandlede  den  til  en  Gravkjælder. 
Rummet  mellem  Taarnene,  altsaa  der  hvor  Langhusets 
Forstue  og  Kirkens  Hovedindgang  fordum  havde  været, 
blev  kjøbt  i  1663  og  der  opført  et  Gravkapel  for  Malthe 
Sehested  og  hans  Familie.  Den  vestre  Dør,  som  tid- 
ligere havde  ført  fra  Forstuen  ind  i  Hovedskibet,  blev  nu 
Indgang  fra  Kirken  til  det  nye  Gravkammer.  For- 
modentlig har  denne  Dør  staaet  lukket  lige  siden  Om- 
bygningen efter  1501 ,  og  Hovedindgangen  været  henlagt 
til  Langhusets  søndre  Side,  hvis  Dør  derfor  ogsaa  kaldtes 
»den  store  Kirkedør«.  Conventhuset,  en  gammel  Til- 
bygning, som  laa  ved  den  søndre  Korsfløjs  østre  Side, 
blev  under  Biskop  Deichmann  (1700 — 12)  solgt  til  Familie- 
begravelse, og  det  gamle  Højchor  indrettedes  derpaa  til 
Convent.  Men  for  at  skaffe  Plads  maatte  han  flytte 
Erik  Glippings  Grav    og   nedrive   det  katholske  Højalter. 

Trods  alle  disse  Bestræbelser  for  at  flye  Kirken  de 
nødvendige  Midler  til  Vedligeholdelse ,  viste  det  sig 
alligevel,  at  det  langt  overgik  dens  Kræfter.  Alt  under 
Christian  den  Fjerde  maatte  der,  i  Aarene  1600  og 
1608—9,  ydes  Bistand  fra  Kirkerne   i  Viborg  og  Aarhus 

Stifter.  Kongen  bekostede  selv  Blytag  paa  det  ene  Spir. 
Da  den  gamle  Maling  paa  Hvælvinger  og  Vægge  forfaldt, 
maatte  man  hjælpe  sig  med  at  lade  Hvidtekosten  gaa 
over  Løvværk  og  Vaabenskjolde.  Byens  Velstand  var 
desuden  i  stærkt  Aftagende,  især  da  den  efter  1660  op- 
hørte at  være  Samlingspladsen  for  den  jydske  Adel.  Den 
voxende  Fattigdom  kom  ret  til  Syne  efter  den  store  Ilds- 
vaade,  som  hjemsøgte  Byen  1667;  de  afbrændte  Byg- 
ninger bleve  for  en  stor  Del  henstaaende  som  Ruiner,  og 
Grundejendommenes  Værdi  sank  til  det  næsten  Utrolige. 
Under  saadaune  Forhold  kan  det  ikke  undre,  at  Biskop 
Glud,  1677,  forgjæves  opfordrede  sine  Landsmænd  til  at 
vise  deres  Gavmildhed  mod  Kirken.  Vel  foretoges  der 
en  større  Reparation  kort  før  1700,  men  den  miaa  have 
været  aldeles  utilstrækkelig.  I  1724  løde  Klagerne  paa 
ny;  Kirken  var  baade  forarmet  og  brøstfældig;  men 
Bønner  og  Forestillinger  hjalp  ikke,  der  maatte  en  mere 
paatrængende  Nødvendighed  til,  og  den  udeblev  ikke. 

I  den  tørre  Sommer  1726,  om  Eftermiddagen  den 
25  Juni,  da  netop  mange  af  Byens  Kjøbmænd  og  Haand- 
værkere  vare  tagne  til  Markedet  i  Skive,  opkom  der  ved 
Skjødesløshed  Ildløs  i  et  Bryggers,  en  stærk  Blæst  drev 
de  udbrydende  Flammer  hen  over  de  straatækte  Huse,  og 
den  betydeligste  Del  af  Byen,  de  fleste  offentlige  Byg- 
ninger tillige  med  vor  Frue  og  Søndersogns  Kirke,  kom 
til  at  gaa  op  i  Luer.  Da  Domkirkens  høje  Spir  styrtede 
brændende  ned  paa  Langhusets  Tag,  sloge  de  igjennem 
det  og  Høj  kirkens  nærmeste  Hvælvinger,  og  antændte  Alt 
hvad  brænde  kunde.  De  faa  mærkelige  Minder  om  den 
katholske  Tid,  Kannikestolene,  S.  Kields  Ark  og  Villadses 
Kiste,   fortæredes  nu  tilligemed  Kirkens  øvrige  Træværk. 

Fire  Aar  senere,  da  den  augsborgske  Troesbekjen- 
delse  fejrede  sin  Jubeldag,  25  Juni  1730,  blev  Kirken 
paa  ny  indviet  af  Biskop  Trellund.  Bygmesteren,  Kammer- 
raad  Claus  Stallknecht,  havde  opfyldt  sit  Løfte,  at  fuld- 
ende Arbejdet  til  den  bestemte  Tid,  og  havde  ikke  over- 
skredet den  beregnede  Sum,  36,000  Rdl.,  hvorfor  baade 
Domkirken,  Søndersogns  Kirken,  Raadhuset,  Bispegaarden 
og  en  Fløj  af  S.  Hans  Hospital  skulde  gjøres  færdige. 
Man  maa  finde  denne  Bekostning  ubegribelig  billig,  især 
naar  man  lægger  Mærke  til,  at  Istandsættelsen  af  Tag  og 
Fag  ved  Ribe  Domkirke,  som  blev  udført  af  Broderen, 
Kai  Stallknecht,  1738 — 43,  kom  til  at  koste  over 
20,000  Rdl.  Men  det  Gaadefulde  i  Billigheden  taber  sig 
rigtig  nok,  naar  man  nøjere  undersøger,  hvorledes  det 
hang  sammen  med  Restavrationen  i  Viborg.  Taarnene 
fik  ikke  mere  Spir  »formedelst  den  store  depence«,  men 
derimod  et  Par  stygge  Kalotter,  og  Klokkespiret  over 
Domkirkens  Kors  blev  rent  udeladt.  Langhusets  øverste 
Tag  mistede  sin  højere  Rejsning  og  sin  gothiske  Krans 
med  Brystning,  der  senere  ogsaa  paa  Ribe  Domkirke 
forsvandt  under  Kai  Stallknechts  Hænder.  Fraregnes 
Tagværket  og  en  Del  af  Hvælvingerne,  navnlig  de  to 
dobbelte^)  i  Hovedskibet,  som  vare  nedstyrtede  og  derfor 


')  I  Contracten  om  Istandsættelsen  kalder  Stallknecht  de  kvadrate 
Hvælvinger  i  Hovedskibet  »dobbelte  Korshvælvinger».  De  vare 
paa  tværs  delte  ved  en  Mellemribbe,  som  gik  ned  mellem  de  to 
Sidekapper,  hvorunder  Højkirkens  Vinduer  sadde.  Kun  over  det 
Vinduesfag,  som  var  nærmest  ved  Taarnene,  var  der  en  enkelt, 
det  vil  sige,  en  efter  rectangelformet  Grundplan  slaaet  Hvælving. 
De  tre  andre  i  Hovedskibet  vare,  efter  Stallknechts  Udtryk, 
dobbelte,  og  deres  Sidekapper,  som  kom  til  at  sidde  skjævt  over 
Vinduerne,  gjorde  derfor  en  højst  uheldig  Virkning  i  Højkirken. 
Det  var   denne  ældre,   slette  Fordeling  af  Hvælvingsfagene,   som 

iriaatte  opmures  af  ny,  saa  bestod  denne  saa  meget  om- 
talte Restavration  væsenlig  i  en  Afpudsning  af  Piller  og 
Vægge,  Indsætning  af  nye  Ruder  og  Møblering  med  Stole- 
stader, Prædikestol  og  Altertavle.  De  to  sidste  Stykker 
kostede  tilsammen  lidt  over  200  Rdl. ,  og  Tavlen  blev 
ti  x\ar  derefter  solgt  for  30  Rdl.  Orgelet  var  slet  ikke 
taget  med  i  Overslaget,  det  saa  vel  som  Lysekronerne 
kom  til  især  ved  private  Gaver.  Men  Oppudsningen  af 
det  Indre  var  ogsaa  fuldstændig.  Medens  det  Ydre  ved- 
blev at  bære  Mærkerne  af  Ødelæggelsens  Vederstygge- 
lighed, forsvandt  inde  i  Kirken  ethvert  Spor  af  tidligere 
eller  senere  Brandskade  under  det  tykke,  hvide  Kalk- 
dække,  der  som  et  Liglagen  overalt  skjulte  Granit- 
kvadrene. Mangel  paa  Sands  for  og  Kjendskab  til  den 
ældre  Stil  fulgte  vistnok  med  Tidsalderen,  men  Byg- 
mesterens Udygtighed  og  Smagløshed  blev  noksom  lagt 
for  Dagen  ved  de  tunge  og  overlæssede  Kragbaand  og 
Karnisser,  hvormed  han  oppyntede  Hovedskibet.  Det 
Allerværste  var,  at  han  ingenlunde  holdt  sin  Forpligtelse : 
»Mure  og  Piller  i  saa  god  Stand,  som  de  nogen  Tid 
haver  været,  at  forskaffe«.  Senere  Undersøgelse  har  til- 
strækkelig vist,  at  han  ikke  synderlig  har  bekymret  sig 
derom,  men  derimod  uden  al  Skaansel  mishandlet  de 
gamle  Granitpiller  for  desto  bekvemmere  at  kunne  ifore 
dem  et  skuffende  Overtræk. 

Det  varede  heller  ikke  længe  før  den  aarlige  Ved- 
ligeholdelse var  utilstrækkelig,  og  en  større  Reparation 
gjordes  behov.     I  1773 — 74  stod  Domkirken  derfor  lukket 


Mangel  paa  Dygtighed  og  Sparsommeligheds  Hensyn  i  Forening 
havde  frembragt ,  der  blev  troligen  bevaret  af  den  senere 
Bygmester. 

henved  et  Aar  og  Gudstjenesten  holdtes  i  Søndresogns 
Kirke.  En  Snes  Aar  senere  (1796 — 98)  maatte  en  ny 
Udbedring  finde  Sted,  hvortil  enhver  Kirke  i  Danmark 
maatte  give  et  lille  Tilskud,  foruden  at  der  indsamledes 
Penge  paa  Snapstinget.  Næppe  var  tredive  Aar  forløbne, 
før  der  i  1828  igjen  begyndtes  paa  en  Hovedreparation. 
Den  næststørste  Tilbygning,  det  gamle  Conventhus,  der 
var  blevet  Gravkapel  og  som  laa  op  til  Choret  og  den 
søndre  Korsfløj,  blev  nedrevet,  og,  for  at  støtte  Fløjen, 
sattes  en  Murstiver,  en  uhyre  Klods,  op  til  dens  østre 
Side.  Blev  Kirkens  Ydre  saaledes  end  mere  vanheldet, 
saa  vandt  dens  Indre  desto  mere,  da  Krypten  blev  be- 
friet for  Grave  og  Skillerum  og  igjen  fremstod  i  sin  op- 
rindelige Skikkelse.  Modsætningen  mellem  det  Liv,  som 
her  kom  til  Syne,  og  den  Død,  som  rugede  over  den 
øvrige  Kirke,  var  slaaende;  men  det  var  alligevel  kun 
med  den  stadigt  voxende  Trang  til  en  gjennemgribende 
Fornyelse,  at  Tanken  efterhaanden  blev  vakt  om  Mulig- 
heden af  at  fremdrage  Kirkens  egentlige  Kjærne  af  den 
daarlige  Skal,  som  nu  gjemte  den^). 

Halvfjerdehundrede  Aar  vare  henrundne,  siden  Kirken 
havde  lidt  under  den  første ,  den  mest  ødelæggende 
Brand.  Dens  Fornyelse  efter  1501  havde  skilt  den  ved 
nogle  af  dens  største  Skjønheder,  givet  den  en  ny  Pynt, 
men  forsømt  tilbørligt  at  styrke  Murene,  som  allerede 
dengang  havde  en  mere  end  trehundredaarig  Ælde.  Senere 


')  Med  Hensyn  til  de  historiske  Kjendsgjerninger  i  denne  Frem- 
stilling af  Kirkens  Lidelser,  da  ere  de  med  stor  Omhu  samlede 
i  M.  R.  Ursins  indholdsrige  og  udførlige  Arbejde:  Stiftsstadcn 
Viborg ,  en  topographisk ,  historisk  og  statistisk  Beskrivelse. 
Kjøbenhavn  1849. 


383 

Uheld  svækkede  Bygningen  bestandig  mere.  Ved  Restav- 
rationen  1730  og  ved  de  Istandsættelser,  som  med  korte 
Mellemrum  idelig  maatte  gjentages,  var  man  mere  be- 
tænkt paa  linder  et  stadseligt  Skin  at  skjule  dens  Af- 
fældighed, end  paa  at  anvende  virksomme  Midler  til  at 
afhjælpe  den.  Følgen  deraf  blev  da,  at  en  Snes  Aar 
efter  den  sidst  omtalte  Hovedreparation  kunde  det  ikke 
længer  undgaa  Kirkeinspectionens  Opmærksomhed ,  at 
Bygningen  paafaldende  forværredes,  og  den  lod  derfor 
Architekt  N.  S.  Nebelong  anstille  en  foreløbig  Under- 
søgelse af  Kirkens  Tilstand  og  udkaste  en  Plan  til  dens 
Restavration.  Undersøgelsen  førte  til  det  Resultat,  at 
den  allerstørste  Del  af  Kirkens  Udmure  maatte  nedtages 
lige  til  Grunden;  Planen  til  Restavration  gik  ud  paa  at 
fremdrage  det  Oprindelige  overalt,  hvor  det  var  tilstede, 
og  fuldstændiggjøre  det  Manglende  i  Overenstemmelse 
dermed.  Det  var  det,  som  man  kunde  vente  af  en  Mand, 
der  ved  Istandsættelsen  af  Ribe  Kirke  havde  havt  Lej- 
lighed til  at  blive  fortrolig  med  en  Bygning,  som  i  saa 
mange  Henseender  har  Lighed  med  den  i  Viborg;  det 
stemmede  desuden  med  Nutidens  Fordringer  og  med  den 
store  Betydning,  som  denne  Kirke  har  mellem  de  faa 
større  Monumenter,  som  ere  os  levnede  fra  Middelalderen. 
Dette  skete  i  1858 — 59,  og  Nebelongs  Tegninger 
bleve  derpaa  indsendte  til  Kirkeministeriet.  Kongens 
(Frederik  den  Syvendes)  Besøg  i  Viborg  to  Aar  senere 
og  den  Opmærksomhed  og  Deltagelse,  som  han  skjænkede 
Kirken  og  den  paatænkte  Restavration ,  gav  et  Stød 
fremad;  men  endnu  stærkere  kom  den  uundgaaelige  Nød- 
vendighed til  at  virke  for  Sagen,  da,  i  Foraaret  1862, 
Gjordbuerne    under  Hovedskibets   Hvælving    begyndte    at 

aabne  sig.  Efter  at  den  ene  af  dem  var  belagt  med 
Jernskinner,  og  Jernankere  spændte  under  dem  begge, 
kunde  Gudstjenesten,  som  imidlertid  havde  været  holdt  i 
Søndresogns  Kirke,  vel  igjen  begynde,  men  ved  det  sær- 
lige Syn,  som,  i  Følge  Loven  af  19  Februar  1862,  blev 
holdt  om  Sommeren  samme  Aar,  erklærede  tre  af  vore 
kyndigste  og  mest  erfarne  Bygmestere,  at  det  vilde  være 
uforsvarligt  at  vedblive  med  Tjenesten  i  Domkirken. 
Bygningen  var  ved  Ælde,  Ildsvaade  og  anden  Mishandling 
i  den  Grad  forfalden,  at  de  enkelte  mest  brøstfældige 
Dele  ikke  kunde  istandsættes,  uden  at  der  tillige  saa- 
ledes  blev  sørget  for  det  Øvrige,  at  Istandsættelsen  for 
største  Delen  maatte  blive  en  hel  Ombygning.  Men  trods 
denne  affældige  Tilstand,  havde  denne  Kirke,  dels  i  fuld- 
stændige Partier  dels  i  umiskjendelige  Spor,  saaledes  be- 
varet sin  oprindelige  Charakter,  at  det  vilde  være  muligt 
ved  en  saadan  Ombygning  at  fastholde  den  og  fuld- 
stændig gjenoplive  dette  ærværdige  Monument. 

Efter  at  Regjeringen  havde  givet  sit  Samtykke  til 
Restavrationens  Udførelse  efter  N.  S.  Nebelongs  Teg- 
ninger, skrede  i  det  følgende  Aar  Forberedelserne  rask 
frem;  men  Brøstfældigheden  kom  ogsaa  nu  først  for  Dagen 
i  sit  fulde  Omfang.  Der  skulde,  efter  den  lagte  Plan, 
begyndes  med  Choret  og  Korset,  hvor  store  Partier  af 
Murene  alt  i  Forvejen  vare  udpegede  til  Nedbrydelse; 
dog,  da  det  kom  til  Stykket,  blev  denne  helt  igjennem 
uundgaaelig.  Nedtagelsen  maatte  gaa  for  sig  med  al 
mulig  Omhu,  da  enhver  brugbar  Granitkvader,  navnlig 
naar  den  kjendelig  bar  Stilens  Mærke,  igjen  skulde  op- 
sættes paa  sin  gamle  Plads.  Opførelsen  begyndte,  under 
de  uheldigste  Omstændigheder,  i  Sommeren  1864;  i  Efter- 

aaret  1866  stode  Chorets  og  Korsets  Mure  fuldstændig 
rejste;  Chorets  Runding  havde  igjen  faaet  sin  Søjlegang, 
som  den  havde  savnet  siden  loOl,  og  dets  Taarne  løftede 
igjen  deres  Spir  op  mod  Himlen. 

IL 

Det  Foranførte  godtgjør  noksom,  at  vor  Frue  i  Vi- 
borg lige  saa  lidt  som  vore  andre  Kirker  fra  Middelalderen 
er  bleven  uforandret,  men  dens  Grundplan  er  i  alt  det 
Væsenlige  bevaret  og  viser,  at  én  og  samme  Tanke  fra 
først  af  har  gaaet  igjennem  hele  Anlæget.  Det  er  en 
Korskirke  med  en  Krypte,  som  strækker  sig  langs  under 
Højchoret.  Krypten  deles  ved  to  Søjlerækker  i  tre 
Gange,  hvoraf  den  mellemste  er  ubetydeligt  bredere  end 
de  to  andre.  Mod  Øst  har  den  en  rund  Slutning,  Apsis, 
som  udvendig  dog  ikke  danner  en  fuldstændig  Halvcirkel, 
og  mod  Vest  har  den  saa  vel  paa  den  nordre  som  paa 
den  søndre  Side  et  lille,  firkantet  Sacristi,  der  ligger  lige 
i  Krogen  mellem  dens  Sidemur  og  den  fremspringende 
Korsarm.  Ved  denne  Krypte  løftes  Højchoret  halvtredie 
Alen  over  Korsets  Gulvflade.  Mellem  dets  runde  Slut- 
ning, der  udvendig  ogsaa  dannes  af  et  aabent  Cirkel- 
segment, og  dets  Sidemure  styrkes  Forbindelsen  uden  fra 
ved  to  firkantede  Taarne  med  Vindeltrapper.  I  de  to 
Sidekapeller,  som  svare  til  de  neden  under  liggende  i 
Krypten,  var  der  Sacristi  med  Alt,  hvad  der  henhørte  til 
Tjenesten  ved  Højaltret,  som  stod  frit  i  Apsis,  og  i  dette 
Højchor  varetog  Kannikerne  i  den  første  Tid  ogsaa  deres 
daglige  Gjerning.  Senere  blev  det  her,  som  i  saa  mange 
andre    ældre   Kirker,    nødvendigt   at   udvide   Choret   mod 

Vest;  Gulvet  i  den  mellemste  Del  af  Korset  løftedes  da 
i  den  fornødne  Højde,  og  her  fik  saa  Chorstolene  Plads 
inden  for  de  murede  Skillerum,  som  aflukkede  dem  fra 
Korsfløjene  og  Langhuset.  Det  var  ogsaa  her,  at  Niels 
Friis,  etter  den  store  Brand,  satte  de  nye  Chorstole,  som 
han  smykkede  med  en  Afbildning  af  Christi  Lidelse  og 
med  en  Indskrift  i  ophøjet  udskaarne  Bogstaver,  og  som 
bevaredes  indtil  1726.  Højaltrets  Plads  er  sporløst  for- 
svundet tilligemed  de  tvende  Altre  i  Korsarmene,  Hvis 
Pladser  ere  bevarede  i  Ribe  saa  vel  som  i  Lund,  hvor 
de  endog  have  staaet  i  egne  Kapeller. 

To  svære,  i  Grundplanen  korsformede,  Piller  danne 
Grænsen  mellem  Tværskibet  og  Langhuset,  hvor  sex  fir- 
kantede Piller  paa  hver  Side  skille  Hovedgangen  fra 
Sidegangene.  Uligheden  i  disses  Breder  —  det  nordlige 
er  lidt  smallere  —  har  næppe  nogen  kirkelig  Betydning, 
men  er  snarere  opstaaet  af  stedlige  Aarsager  eller  ved 
en  af  de  Tilfældigheder,  hvoraf  vi  kunne  opdage  saa 
mange  i  denne  som  i  alle  andre  af  den  Tids  Bygninger. 
Derimod  fortjener  det  Opmærksomhed,  at  ind  mod  Side- 
gangene ere  Hovedskibets  Piller  forsynede  med  Pilastre, 
det  vil  sige:  Bærere  til  Gjordbuer,  og  at  disse  Ganges 
Sidemure  have  havt  lignende  tilsvarende  Pilastre,  skjøndt 
deres  nederste  Stykker  i  en  senere  Tid  var  borthugget. 
Disse  Sidegange  have  altsaa  lige  fra  Begyndelsen  været 
bestemte  til  at  overhvælves.  Hovedskibet  er  i  sit  For- 
hold til  hele  Langhuset  bredere,  end  det  er  i  Lund  eller 
i  Ribe,  medens  man  derimod  i  Udlandet,  baade  ved 
Rhinen  og  i  Nedre  Sachsen,  kan  træflfe  paa  lignende 
Forhold.  Ogsaa  i  Længden  er  dets  Udstrækning  større 
end  i  Ribe,   og   man   sporer   alt   i  Grundplanen   tydeligt, 

at  Bygmesteren  har  lagt  an  paa  at  give  dette  Parti  et 
saa  storladent  Udtryk,  som  det  under  de  stedfindende 
Vilkaar  vel  var  muligt. 

Taarnene  i  Vester  have  paa  Langhusets  Nord-  og 
Sydside  kun  et  ubetydeligt  Fremspring,  og  i  deres  op- 
rindelige kvadrate  Skikkelse  staa  de,  efter  Stilens  For- 
dringer, i  et  smukt  Forhold  baade  til  Vestsiden  og  til 
hele  Bygningen.  Rummet  imellem  dem,  hvor  Kirkens 
Forstue  har  været,  har  aldeles  mistet  sin  oprindelige 
Indretning.  Af  dets  vestre  Side  findes  kun  Fundamenterne, 
som  vise,  at  det  har  traadt  et  Par  Alen  frem  foran 
Taarnene;  af  dets  østre  Side  (dets  indre  Mur)  er  den 
nederste  Del,  med  den  gamle  Indgang  fra  Forstuen  til 
Hovedskibet,  endnu  bevaret.  Denne  Mur  er  i  Følge  sin 
Tykkelse  beregnet  paa  at  være  en  Hovedstøtte  for  hele 
dette  Parti,  og  i  Nærheden  af  Rhinen  kan  paa\ases  en 
lignende  Fordeling  af  Grundmurenes  Styrke  i  den  forreste 
Del  af  Kirken. 

Ved  Betragtningen  af  den  Bygning,  som  rejstes  paa 
den  saaledes  beskrevne  Grundplan,  begyndes  der  bedst 
med  Krypten,  som  endnu  staar  vel  bevaret.  Denne  lille 
Kirke,  to  og  tyve  Alen  lang,  fjorten  bred  og  halvsyvende 
høj  midt  under  Hvælvingen,  og  hvis  Gulv  ligger  fulde 
fire  Alen  under  Langhuset,  har  naturligvis  noget  Kjælder- 
agtigt  i  sit  Udseende;  men  de  to  Søjlerækker  med  deres, 
paa  alle  Sider  tilsvarende,  Halvsøjler  og  Udskjæringen 
af  Væggene  i  bueformede,  flade  Fordybninger,  der  sam- 
stemme med  hele  dens  Bue-  og  Hvælvingssystem,  hæver 
imidlertid  Indtrykket  over  det  Dagligdags.  Krypten  under 
S.  Laurentius  i  Lund  er,  som  bekjendt,  meget  større,  da 
den  strækker  sig  ikke  blot  under  Choret,  men  under  hele 

Korset.  Tage  vi  nu  den  Del  af  samme,  som  svarer  til 
Krypten  i  Viborg,  saa  opdage  vi  let,  at  den  sidste  gjør 
et  Indtryk,  som  er  helt  forskjelligt  fra  det,  vi  modtage  i 
Lund.  Bredeforholdet  er  der  det  Overvejende,  medens 
Længden  og  Højden  er  omtrent  den  samme  som  i  Viborg; 


Fordelingen  af  det  lige  Antal  Søjler  er  i  Lund  mere 
sammentrængt  mod  Øst,  medens  det  Omvendte  er  Til- 
fældet i  Viborg,  hvor  den  østre  Slutning  desuden  dannes 
af  et  mere  aabent  Cirkelstykke.  Her  bevæger  den  Ind- 
trædendes Blik  sig  derfor  friere  ,  og  den  sørgmodige 
Stemning,   som    saa  let  indtræder  i   et   saa  dybtliggende, 

sparsamt  oplyst  Rum,  og  som  godt  skikker  sig  til  Stedet 
og  dets  Bestemmelse,  mildnes  ved  de  angivne  Forhold  i 
sit  Tryk. 

Saa  vel  i  hele  Anlæget  som  i  mange  Enkeltheder 
mindes  man  for  Resten  stadig  om  den  ældre  Søster  i 
Lund.  Vi  gjenfinde  her  det  samme  cubiske  Søjlehoved 
med  afrundede  Hjørner  og  halvrunde  Skjoldflader  paa 
Siderne;  det  samme  Snit  i  Tærningen  (Architravstykket), 
som  forbinder  Kapitælet  med  Bueslagene.  De  to  mellemste 
Søjler  have,  ligesom  Søjlerne  i  Lund,  ikke  noget  Hjørne- 
blad paa  deres  Fodstykker.  Gjordbuerne  og  Kryds- 
hvælvingerne, uden  fremtrædende  Ribber,  have  samme 
Skabelon.  Den  rigere  Udsmykning  med  riflede  Søjle- 
skafter maatte  bortfalde,  da  Bygningsemnet  her  var  den 
haarde  Granit,  ikke  nær  saa  handelig  som  den  skaanske 
Sandsten.  Hvert  af  Søjleskafterne,  to  Alen  sex  Tommer 
højt,  er  af  én  Sten,  som  ved  de  to  mellemste  Søjler  be- 
staar  af  en  glatsleben  rødlig  Porfyr,  der  som  Rullesten 
findes  i  Omegnen  af  Limfjorden.  Saa  vel  i  Sidemurene 
som  i  Gjordbuerne  kan  der  desuden,  ved  Siden  af  Gra- 
niten,  enkeltvis  forefindes  Kvadre  af  en  rød  jernholdig 
Sandsten,  aldeles  som  den,  der  findes  paa  Furland,  og  af 
Kalktuf  (Kildekalk),  der  desuden  er  anvendt  til  Hvæl- 
vingerne. Overhovedet  maa  det  bemærkes,  at  disse  her 
anførte  Bygningsemner  gave  et  vigtigt  Hjælpemiddel  til 
allevegne  at  forfølge  Sporene  af  den  oprindelige  Bygning. 

Men  var  Krypten  bevaret,  da  var  det  ikke  Tilfældet 
med  Tværskibet  og  Choret,  hvor  det  Gamle  blot  stykke- 
vis var  tilbage.  Korsfløjenes  Gavlsider  vare  i  den  Grad 
forandrede,  at  kun  Granitsoklen  og  de  Kvadre,  som  igjen 
vare   anvendte,   mindede    om   det   Oprindelige.     Den  Op- 

lysning  med  Hensyn  til  det  Savnede,  som  man  maatte 
vente  hos  de  beslægtede  Kirker  i  Lund  og  Ribe,  bortfaldt 
aldeles  paa  det  første  Sted,  hvor  de  paagjældende  Partier 
havde  undergaaet  betydelige  Forandringer  efter  Branden 
1234,  og  indskrænkede  sig  i  Ribe  kun  til  nogle  Enkelt- 
heder, da  Gavlsiderne  der  vare  beregnede  paa  to  store 
Indgange,  og  da  en  senere  Stil  alt  i  Middelalderen  havde 
delvis  paatrykt  dem  sit  Stempel.  Den  eneste  Udvej  til 
at  danne  sig  en  Forestilling  om,  hvorledes  de  kunde  have 
set  ud,  maatte  derfor  søges  ved  en  Sammenligning  med 
saadanne  Gavlsi-der  paa  Korsene  af  de  rhinske  Kirker, 
der  svarede  til  den  Stil,  som  gik  igjennem  de  bevarede 
Partier  af  vor  Frue  i  Viborg. 

Chorets  Langsider  og  Taarne  vare  i  en  ynkelig  For- 
fatning, men  syntes  ikke  at  have  lidt  nogen  synderlig 
Forandring  med  Undtagelse  af  det  øverste  Murværk  og 
den  nye  Krans,  som  blev  paasat  efter  1726  tilligemed  de 
stygge  Kalotter  paa  Taarnene.  Disse  vare  afbrudte  i 
Chormurenes  Højde  og,  efter  Afbildningen  hos  Resen, 
maa  de  alt  have  været  nedtagne  i  samme  Højde  siden 
1567,  saafremt  ellers  deres  Spir  nogensinde  havde  været 
gjenrejste  efter  Branden  1501. 

Chorrundingen  var  udvendig  den  mærkeligste  Del  af 
hele  Kirken,  og  heldigt  nok  var  det  Gamle  her  endnu 
skaanet  saa  vidt,  at  man  kunde  gjøre  sig  en  tydelig  Fore- 
stilling om  det  Heles  Ejendommelighed.  Det  anselige 
Fodstykke,  som  fortsattes  paa  Chorets  Langsider,  angav 
Kryptens  ydre  Højde  over  den  omgivende  Grundflade,  og 
her  var  ogsaa  dens  Vinduer.  Paa  Fremspringet  af  dette 
Fodstykke  laa  Chorets  egne  Sokkel,  og  herpaa  rejste  dets 
Mure  sig.     Langsiderne  oplivedes  kun  af  de  højtsiddende 

Vinduer,  men  selve  Rundingen,  som  ved  Taarnene  ad- 
skiltes fra  dem ,  smykkedes  med  fire ,  høje ,  smækre 
Halvsøjler.  Mellem  disse  sade  dens  tre  Vinduer  rnidt 
under  de  store,  lidt  fremtrædende  Buer,  som  hvilede  paa 
Halvsøjlerne,  der  tillige  bare  de  tvende  Halvbuer,  hvor- 
med Rundingen  afsluttedes  op  til  Taarnene.  I  Muren 
over  Vinduerne  var  der  imidlertid  alt  flikket  med  brændte 
Sten,  som  ogsaa  vare  anvendte  i  den  største  Del  af  de 
store  Buer;  og  hele  den  øvrige  Del  af  Rundingen  var 
ligeledes  opført  af  Mursten,  hvis  ensformige  Flade  blot 
afbrødes  ved  et  Vindue  oven  over  den  mellemste  Bue. 
Murstenenes  Størrelse,  Skifternes  Forbinding  og  Vinduets 
Snit  viste  altsammen  hen  til  Restavrationen  efter  1501. 
Kun  paa  den  indre  Side  af  det  nordre  Taarn  var  der  et 
enkelt  svagt  Spor  tilbage  af  det  Ældre.  Det  var  et  til- 
muret lille  Bueslag,  der  efter  den  Højde,  hvori  det 
fandtes,  pegede  hen  paa  den  tidligere  Tilværelse  af  en 
aaben  Søjlegang,  og  denne  svage  Antydning  bestyrkedes 
desuden  ved  Chorrundingens  øvrige  Anordning  og  Højde- 
forhold. Vi  blive  atter  her  mindede  om  Lunds  Dom- 
kirke, hvor  den  prægtige  Søjlegang  endnu  staar  fuld- 
kommen bevaret.  Viborgs  Chorslutning  afviger  imidlertid 
i  sin  Helhed  noget  saa  vel  fra  Lund  som  fra  Ribe; 
medens  disse  i  Anordningen  nærmere  slutte  sig  til  Kirkerne 
ved  Nederrhin,  fører  Viborg  derimod,  med  sin  enkelte 
Arcadestilling  og  dens  ranke  Halvsøjler,  Tanken  snarere 
hen  til  de  store  Kathedraler  ved  Mellemrhin  (Mainz, 
Speyer  og  Worms). 

Til  denne  rige  Udstyrelse  dannede  de  tvende  Taarne 
en  paafaldende  Modsætning,  ogsaa  derved,  at  Graniten 
kun    fandtes    i    de    underste    Skifter    og    paa   Hjørnerne, 

medens  Murene  for  Resten,  saa  højt  det  Gamle  strakte 
sig,  vare  opførte  af  Kalktuf i).  Med  Hensyn  til  de 
gjennemgaaende  architektoniske  Linier,  da  forbandtes  de 
alene  ved  Grundsoklen  med  den  øvrige  Chorbygning,  de 
overskare  derimod  Chorets  egen  Sokkel,  og  deres  ens- 
formige Mure  afbrødes  kun  ved  et  Par  smaa  Aabninger, 
der  kastede  Lyset  ind  paa  Trapperne.  Saa  paafaldende 
som  denne  Simpelhed  var,  naar  den  sammenlignedes  med 
den  Pyntelighed  og  Overensstemmelse  med  Chorrundingen, 
som  man  finder  paa  andre  saadanne  Taarne,  saa  var  den 
dog  ikke  uden  Exempel.  Den  anselige  Klosterkirke  i 
Laach  (ikke  langt  fra  Andernach)  har  ligesaa  simple 
Taarne  mellem  Chor  og  Kors;  og  ved  Speyers  kolossale, 
prægtige  Kathedral  bliver  det  endnu  mere  i  Øjne  faldende, 
hvor  fattigt  Chortaarnene  tage  sig  ud  i  den  rige  Om- 
givelse. Først  hvor  Taarnene  stige  op  over  Kirkens  Mure, 
blive  de  rigere  udstyrede. 

I  det  Indre  af  Choret  og  Korset,  der  havde  beholdt 
sine  fire  Hovedpiller  i  deres  gamle,  skjøndt  yderst  mis- 
handlede Skikkelse,  var  det  især  Hvælvingerne,  som  til- 
droge sig  Opmærksomheden,  da  de  sikkert  vare  ældre 
end  Stallknechts  Restavration.  De  fire  store  Gjordbuer 
over  Korsets  Hovedpiller  vare  af  Granit,  men  ikke  nær 
saa  omhyggelig  opførte  som  de  andre  gamle  Partier;  de 
havde  aabenbart  lidt  af  Brandskade,  og  man  havde  styrket 
dem  for  oven  med  Murstensbuer.  Hvælvingen  over  dem 
havde  et  Slags  Kuppelform,  uden  at  dog  den  egentlige 
Kuppel,    saaledes    som   i   Ribe,    kjendelig    var    skilt    fra 


)  Ved  Restavrationen    ere   de   opførte  helt  igjennem  af  Granit,   der 
bedre  slaar  sig  under  vor  umilde  Himmel. 

de  nedadgaaende  Hjørneflige,  og  den  var  helt  igjennem 
opført  af  Mursten.  Hvælvingerne  i  begge  Korsarmene  og 
i  Chorets  Kvadrat  vare  simple  Krydshvælvinger  med 
fremspringende  firkantede  Ribber  og  opførte  af  Mursten ; 
kun  enkeltvis  fandtes  nogle  faa  Tufsten  i  den  store 
Masse.  Men  selv  om  det  er  en  afgjort  Sag,  at  disse 
Hvælvinger  vare  saa  gamle  som  det  første  Aarti  af  det 
sextende  Hundredaar,  bliver  dog  endnu  det  Spørgsmaal 
tilbage,  om  Chor  og  Kors  fra  Begyndelsen  have  baaret 
Hvælving,  eller  om  de,  ligesom  Hovedskibet,  have  havt 
fladt  Loft.  At  Chorrundingen  (Absis)  altid  har  været 
dækket  med  en  Halvkupel,  derom  kan  der  ikke  være 
Tvivl.  I  Chorets  Kvadrat  talte  Vinduernes  noget  sammen- 
rykkede Stilling  for  en  Krydshvælving,  naturligvis  uden 
fremspringende  Ribber.  I  Tværskibets  Fløje  savnedes 
ethvert  Spor  af  den  oprindelige  Tilstand,  men  den  kuppel- 
agtige Hvælving  over  Korsets  Midte  indeholdt  dog,  trods 
sin  senere  Alder,  en  Oplysning,  som  ikke  bør  oversees. 
Det  var  dette  Parti,  som  i  de  romanske  Kirker  saa  ofte 
fik  en  mere  opløftet  Charakter  end  den  øvrige  Bygning, 
og  hvorpaa  man  her  i  det  tolvte  Aarhundrede  havde  de 
nærmeste  Exempler  i  Rhinegnene.  Endnu  kunne  vi  der 
se  Kathedraler  og  Kirker,  hvor  dette  Parti  selv  ud- 
vendig løfter  sig  over  det  øvrige  Tag.  Hos  os  har  Ribe 
indvendig  bevaret  en  Erindring  om  denne  Sædvane  i  den 
smukt  udrundede  Kuppel,  som  hæver  sig  over  Korsets 
Midte  ^),  og  den  Lighed,  der  i  flere  Punkter  er  saa  i 
Øjne   faldende  mellem   Ribe  og  Viborg,   kan   ikke   andet 


')  Ogsaa  i  Lund,  hvor  Krypten  har  bevaret  sin  oprindelige  Hvælving, 
har  det  midterste  Parti  i  dens  Tværskib,  der  svarer  til  Korsets 
Midte  i  Højkirken,  en  Kuppelhvælving. 

end  lede  paa  den  Formodning,  at  den  ovennævnte  kuppel- 
agtige Hvælving  var  en  Gjentagelse  af  den  oprindelige. 
At  Kirker  fra  det  tolvte  Aarhundrede  have  været  an- 
lagte til  et  overhvælvet  Chor  og  Kors,  medens  Lang- 
husets Hovedskib  beholdt  det  flade  Loft,  derpaa  haves  et 
uomtvisteligt  Exempel  i  den  mærkelige  og  anselige  Kirke 
i  Konigslutter,  opført  vel  1150.  Der  var  det  Tilfældet  i), 
og  ogsaa  der  havde  Korsets  midterste  Hvælving,  hvor- 
over et  anseligt  Centraltaarn  hævede  sig,  vel  ikke  nogen 
Kuppel,  men  dog  et  højere  løftet  Bueslag  end  Nabo- 
hvælvingerne. 

Udvendig  paa  Langhuset,  hvis  øverste  Murværk  med 
Kransen  hidrørte  fra  Restavrationen  efter  den  sidste  llds- 
vaade,  kunde  man  nok  forfølge  de  gamle  Hovedlinier, 
uagtet  de,  især  paa  den  søndre  Side,  bleve  meget  af- 
brudte ved  senere  Tilbygninger.  S.  Annas  Kapel,  hvis 
Halvtag  lænede  sig  op  til  Korsfløjen,  var  mindre  betyde- 
ligt, men  ældre;  dets  Nabo,  vor  Frues  Kapel,  opført  ved 
1400,  var  desto  betydeligere.  Det  optog  en  Brede  af 
hele  tre  Fag  i  Sideskibet  og  traadte  10  Alen  længer 
frem  end  selve  Korsarmens  Gavlside.  Sokkelstykkerne 
og  Granitkvadrene,  som  toges  fra  Kirkens  Mur,  da  denne 
maatte  gjennembrydes  for  den  indre  Forbindelses  Skyld, 
bleve  anvendte  til  Kapellets  Opførelse ,  men  naaede  ikke 
synderligt  op  over  Vinduernes  Underkant,  og  Resten  af 
Murværket  bestod  af  brændte  Sten.  Stallknecht  satte  et 
svært   Valmtag   derpaa,    som    i  Forening    med   de   nyere 


)  Den  nuværende  Hvælving  over  Hovedskibet  er  ikke  ældre  end  fra 
Slutningen  af  del  syttende  Hundredaar,  da  den  kom  i  Stedet  for 
det  gamle  Træloft,  der  af  Brøstfældighed  styrtede  ned.  (Die 
mittelalterlichen  Baudenkmaler  Nieder-Sachsens,  2  Heft.). 

Tagsten  gav  det  et  plumpt  og  næsten  modernt  Udseende, 
Det  mærkeligste  Stykke  paa  denne  Side,  og  som  staar 
endnu,    er   Kirkens   Hovedindgang')    ikke    langt  fra    det 


')  Det  var  Dørfløjen  i  denne  Indgang,  som  indtil  1726  var  beklædt 
med  den  meget  omtalte  Messingplade,  4  Alen  lang  og  omtrent 
2  Alen  bred.  Paa  dens  Overflade  var  der  udstukket  en  Mands 
og  en  Kvindes  Figur  i  fuld  Legemsstørrelse.  Oven  over  ham 
læstes:  Christe  fili  dei  miserere  mei,  og  oven  over  hende:  O 
mater  dei  miserere  mei.  Af  de  mindre  Figurer  i  den  udstukne 
Indfatning  anføres  der  ved  hans  Side:  S.  Peter,  S.  Andreas, 
S.  Johannes;  og  ved  hendes:  S.  Paul,  S.  Jacob  og  S.  Andreas. 
Under  Manden  stod  der:  Hic  jacet  Johannes  de  Lembech  qui 
obiit   MCCC....;    og    under  Kvinden    stod    der:    hic    jacet  Juta 

qvondam  uxor  Johannis  de  Lembech,  qvæ  obiit  MCCC Da 

Dødsaarene  ikke  synes  at  have  været  fuldt  udskrevne,  kan  dette 
Arbejde  jo  være  udført  i  Vedkommendes  levende  Live.  Pladen 
var  indsat  i  en  Træramme,  hvorpaa  der  stod:  H.  P.  B.  ir)98, 
altsaa  Begyndelsesbogstaverne  af  Giverens  Navn  og  Aarstallet,  da 
Pladen  fik  denne  nye  Anvendelse.  Peder  Resen  siger  udtrykkelig, 
at  Pladen  sad  paa  den  søndre  Dør;  men  selv  det  mere  ubestemte 
Udtryk  hos  Christen  Erichsen  og  Pontoppidan  »paa  den  store 
Kirkedør«  burde  ikke  kunne  misforstaaes,  da  den  vestre  Dør,  fra 
1663  i  det  Seneste,  havde  ophørt  at  være  Indgang  til  Kirken. 
Det  er  det  fromme  Udraab  over  de  to  Figurer,  der  har  givet  An- 
ledning til  den  fejlagtige  Angivelse,  at  en  saadan  Indskrift  fandtes 
over  den  vestre  Dør. 

Alt  paa  Resens  Tid  gik  det  Sagn ,  at  Pladen  var  hentet 
andensteds  fra.  Da  man  nu  hos  Terpager  finder  den  fuldstændige 
Beretning  om  Frue  Alters  rige  Stiftelse  i  Ribe  Domkirke  1388  af 
Hennekenus  f Johannes)  Lembek  paa  de  Vilkaar,  at  der  aarlig 
skulde  holdes  Sjælemesser  for  hans  Fader  Nicolaus  og  dennes 
Hustru  Ydde,  samt  for  ham  selv  og  hans  Hustru  Jutta  og  for 
Johannes,  miles  osv. ;  og  da  nu  tillige  Lembekkernes  Gravkapel 
var  i  Lindegaarden  ved  Domkirken,  saa  er  det  ikke  usandsynligt, 
at  Messingpladen  kan  være  kommen  fra  Ribe,  hvor  der  endnu 
har  været  en  anden  Gravplade  af  samme  Art.  Som  bekjendt  var 
der  en  lignende  Plade  paa  Biskop  Niels  Jepsens  Grav  i  Roeskilde, 
og  den  eneste  endnu  bevarede  smykker  Erik  Menveds  Grav  i 
Ringsted. 

Additamenta  Nr.  80,  Folio  (Chr  Erichsens  Excerpt.),  Haand- 
skrift  paa  Universitets-Biblioth.  —  Resenii  Fionia,  insul.  min.  et 

søndre  Taarn.  Under  en  nymodens  Fronton  med  Frederik 
den  Fjerdes  Navnetræk  er  Indgangen  opført  i  Rundbue- 
stil med  fire  Søjler,  to  paa  hver  Side,  men  i  sin  nu- 
værende Tilstand  indeholder  den  blot  en  Sammenstilling 
af  Brudstykker  og  uligeartede  Dele.  To  af  Fodstykkerne 
ere  omvendte  Kapitæler,  og,  skjøndt  hver  enkelt  Del  kan 
være  fra  det  tolvte  Hundredaar,  er  det  dog  tvivlsomt,  om 
nogle  af  dem  oprindeligt  have  hørt  til  Domkirken  eller 
ere  tagne  andensteds  fra. 

Paa  den  nordre  Side  er  Jordsmonnet  voxet  op  over 
Sokkelen.  Indgangen  svarer  i  sin  Stilling  til  den  paa 
Sydsiden;  men  den  er  blot  en  simpel,  rundbuet  Dør.  Paa 
denne  Side  var  kun  en  Tilbygning,  hvis  Halvtag  støttede 
sig  op  til  Korsarmen.  Udvendig  trykkede  dens  vestre 
Side  ind  paa  Sideskibets  nærmeste  Vindue,  som  derved 
blev  forkludret,  og  indvendig  var  dens  Forside  rykket 
frem  i  Sidegangen,  som  derved  blev  endnu  smallere  og 
indsnævret  i  sin  Forbindelse  med  Korset.  Denne  Ind- 
retning var  ingenlunde  ny.  Kapellets  Krydshvælving  med 
fremspringende  Ribber,  der  i  de  fire  Kroge  bares  af 
temmelig  spinkle  Rundstave,  var  kjendelig  ældre  end 
1500,  men  det  var  ligesaa  uomtvisteligt  en  hel  Del  yngre 


Jutlandia,    Haandskrift  Nr.  360,    samme   Sted.     Terpager,    Ripæ 
Cimbricæ,  S.  293-94. 

I  Følge  en  Meddelelse  fra  Adjunkt  Helms  i  Ribe  findes  der 
i  Stiftsarchivet  (Capsa  31)  et  Modtagelsesbevis  fra  Karen  Krabbe 
(Niels  Skeels  Efterleverske)  for  den  Ligsten,  belagt  med  Messing 
og  med  Limbekkernes  Vaaben,  som  tilforn  laa  paa  en  af  de 
Limbekkers  Grave  udi  Bethlehem  Kapel,  men  nu  foran  Choret 
(1567).  Et  Brev  fra  Frederik  den  Anden,  Kolding  1567,  til  Ka- 
pitlet i  Ribe,  angiver,  at  hun  ønsker  Stenen  til  sin  Søns  Grav. 
I  ethvert  Tilfælde  give  disse  Aktstykker  Oplysning  om,  hvorledes 
man  allerede  dengang  flyttede  om  med  Ligstenene. 

end  Domkirken.  Det  Rimeligste  er,  at  den  første  Stiftelse 
i  en  senere  Tid  er  bleven  udvidet,  men  efter  en  daarlig 
lagt  og  daarlig  udført  Plan.  Det  var  den  hellige  Kjelds 
Kapel,  som  blev  canoniseret  11.  Juli  1189;  der  stod 
hans  Alter  og  hans  Ark,  og  foran  Altret  blev  den  ær- 
værdige Biskop  Gunner  begravet  1251.  De  synlige 
historiske  Minder  vare  imidlertid  for  længe  siden  for- 
svundne, en  ny  Gravkjælder  indrettedes  alt  i  det  syttende 
Hundredaar  under  det  forhøjede  Gulv,  og  Erindringen 
om  den  første  Bestemmelse  var  paa  den  Tid  saa  svækket, 
at  Præsten  i  det  søndre  Sogn,  Christen  Erichsen  (f.  1646, 
d.  1711),  som  var  en  saa  flittig  Samler  af  Alt,  hvad  der 
angik  Domkirkens  Historie,  antog  den  nordre  Korsarm 
for  at  være  Kjelds  Kapel. 

Tilstanden  i  det  Indre  af  Langhuset  kunde  først  ret 
skjønnes,  efter  at  Overkalkningen  var  borttaget.  Side- 
skibenes Udmure  vare  i  den  brøstfældigste  Tilstand;  de 
stode  vinde  og  skjæve,  den  nedersi:e  Del  af  Pilastrene 
(Vægpillerne)  med  samt  Foden  manglede,  og  selve  Op- 
førelsen var  saa  raa  og  skjødesløs,  som  om  disse  Mure 
efter  en  af  de  store  Brande  havde  faaet  en  gjennem- 
gribende,  men  skyndsom  Reparation.  I  det  søndre  Side- 
skib var,  saa  vel  ved  S.  Annas  som  især  ved  vor  Frues 
Kapel,  den  gamle  Mur  gjennembrudt  lige  over  for  de  fire 
Gulvarcader  mellem  Hoved-  og  Sideskibet;  men  her 
havde  dog  Pilastrene  paa  de  Partier  af  den  gamle  Mur, 
som  bleve  staaende,  bevaret  deres  oprindelige  Kragbaand 
(imposte)  med  det  samme  smukke  Snit  som  paa  Pillerne 
lige  over  for.  Gjordbuerne  vare  derimod,  med  Undtagelse 
af  den  ind  til  Korsarmen  og  den  nærmest  ved  Taarnet, 
tilspidsede.      Paa    den    nordre    Side    havde    Gjordbuerne 

beholdt  deres  runde  Former  undtagen  i  Partiet  ved  Kjelds 
Kapel.  Men  denne  Side  havde  alligevel  lidt  mest;  her 
var  ikke  et  eneste  Kragbaand  bevaret  paa  Pilastrene; 
deres  fattige  Snit  viste,  at  de  stammede  fra  Restavra- 
tionen  efter  1501.  Alle  Sideskibenes  Krydshvælvinger 
vare  af  Mursten  med  fremspringende  Ribber,  dels  simple 
firkantede,  dels  rundt  afpudsede.  Af  de  ældste  glatte 
Krydshvælvinger  var  der  Intet  tilbage. 

Langhusets  Grundflade  fandtes  omtrent  en  Alen 
under  det  forhøjede  Gulv,  hvori  Fodstykkerne  paa  Hoved- 
skibets Piller  næsten  fuldstændigt  vare  begravede.  Disse 
Piller  have  megen  Lighed  med  dem  i  Ribe,  kun  ere  de 
ikke  saa  høje,  da  Hovedskibets  Brede  ikke  er  saa  stor. 
Man  kan  endnu  paa  mange  Steder  se,  at  de  have  været 
opførte  med  samme  Omhu  som  i  Ribe,  og  at  Fugningen 
ogsaa  har  havt  samme  Finhed.  Deres  beklagelige  Til- 
stand med  fladere  og  dybere  udsprængte  Fliser  og  Stykker, 
afstumpede  Hjørner  og  forknust  Ledføjning  paa  Fodstykke 
og  Kragbaand,  har  i  Hovedsagen  været  en  nødvendig 
Følge  af  den  Skjørning,  som  er  foregaaet  paa  Granitens 
Overflade  under  to  voldsomme  Brande.  Et  Flammehav 
af  nedfaldne  Bjælker  og  Brædder  fra  Loftet  foruden  af 
Træværket  nede  i  Kirken  har  raset  omkring  dem.  Ved 
den  sidste  Ildsvaade  var  det  jo  især  Hovedskibet,  som 
har  lidt,  da  de  to  midterste  Hvælvinger  brast  under  de 
nedstyrtende,  brændende  Taarnspir.  Men  ogsaa  Stall- 
knecht  har  handlet  ubarmhjertigt  med  dem,  da  han  be- 
tragtede Graniten  blot  som  et  Underlag  for  sit  Kalkover- 
træk og  for  at  fastholde  dette  uden  videre  indkilede 
Spigre  i  Fugerne  og  paanaglede  Pinde  og  Baandstave. 

Buerne,  som  bæres  af  Gulvets  Piller,  krones  for 
oven  af  et  gjennemgaaende ,  ledføjet  Baand,  der  springer 
lidt  frem  foran  Galleriet  paa  Hovedskibets  Langsider. 
Dette  Galleri  dannes  af  en  Række  Arcader,  der  i  Antal 
og  Brede  svarer  til  dem  paa  Gulvet,  men  i  Højde  for- 
holder sig  til  disse  som  6  til  10.  Saa  vel  i  Størrelse 
som  i  Anordning  ligne  de  dem  i  Ribe.  I  enhver  af  dem 
er  paa  en  Linie  i  Midten  af  Arcadens  Murtykkelse  stillet 
tvende  smaa,  men  smækre  Søjler  med  tilsvarende  Pilastre 
paa  Arcadens  Sider,  som  forbindes  ved  tre  smaa  runde 
Buer,  og  paa  dem  hviler  den  tynde  Murflade,  der  som 
en  Fylding  lukker  den  øverste  Del  af  Arcaden.  Dette 
Galleri  havde  intet  andet  Loft  end  Sideskibenes  Halvtag 
og  fik  sin  Lysning  fra  Hovedskibet,  aldeles  som  det,  efter 
Adjunkt  Helms'  Paavisning,  fra  først  af  ogsaa  var  Til- 
fældet i  Ribe.  Som  tidligere  bemærket  blev  der  efter 
Branden  1501  opført  en  Mur  bag  ved  Arcaderne;  men  at 
deres  Udseende  ind  mod  Hovedskibet  dengang  alligevel 
er  blevet  bevaret,  derom  vidner  den  foretagne  Istand- 
sættelse, der  endnu  kan  paavises  i  Murstens  Indflikningen 
i  de  smaa  Buer  og  i  de  tynde  Murflader  over  dem,  samt 
i  nogle  af  Tærningerne  over  Søjlernes  Kapitæler,  der 
have  det  samme  raa  Snit  som  Pilastrenes  Kragbaand  i 
det  nordre  Sideskib.  Først  da  en  ny  Brand  havde  for- 
øget Skrøbeligheden  ,  tilmurede  Stallknecht  dem  fuld- 
stændigt og  trak,  for  dog  at  pynte  lidt  paa  den  tomme 
Flade,  et  ledføjet  Baand  tværs  over  dem  i  Flugt  med 
Pillernes  Kragbaand. 

Højkirken  har  paa  hver  Side  syv  rundbuede  Vinduer, 
der  sidde  midt  over  Galleriets  tilsvarende  Buer.  Der 
var   ikke    det   ringeste    Spor   til    at    dette   Hovedskib   fra 


401 


iIlU L  I 


10  Alen 


Begyndelsen  har  været  bestemt  til  at  overhvælves,  men 
det  er  gaaet  her*  som  i  de  fleste  ligeartede  romanske 
Basilikaer  Nord  for  Alperne,  hvor  Ælde,  Ildsvaade,  Om- 

Høyens  Skrifter.     U.  ofi 

bygning  har  tilintetgjort  den  flade  Dækning,  der  dog 
stemmer  saa  godt  til  hele  deres  Charakter.  Kun  paa 
enkelte  Steder  sees  endnu  det  flade  Loft,  og  S.  Michael  i 
Hildesheim  har  endog  været  saa  heldig  at  beholde  sit 
oprindelige  Træloft  med  dets  maleriske  Udsmykning;  som 
oftest  har  derimod  Hvælvingen  afløst  det,  men  det  vilde 
ikke  være  let  at  paavise  et  Sted,  hvor  denne  Afløsning 
var  foretaget  paa  saa  uheldig  en  Maade  som  i  Viborg. 
Man  havde  foran  hver  anden  af  Hovedskibets  Piller  op- 
ført lige  fra  Grunden  en  plump  Halvpille,  i  Skabelon  som 
en  halv  Ottekant;  der  stode  tre  paa  hver  Side,  den  fjerde 
var  derimod  kun  klistret  op  paa  Baandet  over  Gulv- 
arcaden  lige  i  Krogen  ved  den  store  Hjørnepille  til  Korset. 
Disse  Halvpiller  tjente  til  at  bære  Gjordbuerne,  hvor- 
imellem de  tunge  og  slet  fordelte  Krydshvælvinger  vare 
udspændte.  De  vare  opførte  af  Mursten  og  ved  deres 
Borttagelse  saaes  det,  at  de  slet  ikke  havde  været  ind- 
bundne i  Pillerne  eller  Muren  bag  ved  dem.  Murfladen 
fandtes  tvært  imod  paa  disse  Steder  vel  bevaret,  og  Krag- 
baandet  paa  Galleriets  Piller  saa  vel  som  Baandet  over 
Gulvets  Arcader  havde  der  lidt  mindre  end  ellers. 
Gulvets  Piller  havde  vel  baade  paa  Kragbaand  og  især 
paa  Fodstykker  taget  mere  Skade,  men  det  var  aaben- 
bart  ikke  en  Virkning  af  Tilmuringen,  men  af  Ilden.  Bag 
ved  Gjordbuerne,  lige  i  deres  Udspring  fra  de  plumpe 
Halvpiller,  var  derimod  den  gamle  Murflade  meget  be- 
skadiget. Store  Huller  vare  her  voldsomt  udhuggede  og 
tregre'nede  Jern  inddrevne  ,  hvis  mellemste  Gren  for- 
længedes ud  ad  og  var  forsynet  med  en  Krog,  hvori 
Jernankere  kunde  spændes  paa  tværs  under  Gjordbuerne 
for  saaledes  bedre   at  sammenholde  og  styrke  Højkirkens 

Mure  til  den  uvante  Byrde.  Det  kan  næppe  være  tvivl- 
somt, at  dette  Hjælpemiddel  har  været  brugt  før  Stall- 
knechts  Tid,  og  at  dets  Anvendelse  falder  sammen  med 
Indlægningen  af  Hvælvingerne,  men  den  Maade,  hvorpaa 
det  er  anvendt,  og  hele  den  ovennævnte  Tilklining  af 
Gjordbuernes  Bærere  er  i  ethvert  Tilfælde  et  Bevis  mere 
for  at  Hovedskibet  fra  først  af  ikke  har  været  bestemt 
til  at  overhvælves. 

Hovedskibets  vestre  Side  har  for  neden  beholdt  sin 
gamle  Granitmur  og  den  rundbuede  Indgang  fra  Forstuen, 
men  Graniten  naar  ikke  højere  op  end  til  Baandet  under 
Galleriet  paa  Langsiderne.  Hele  den  øvrige  Mur  er  af 
brændte  Sten,  kun  temmelig  højt  oppe,  lige  i  den  syd- 
vestre Krog,  sees  et  Par  Granitkvadre,  som  maaske 
endnu  indtage  deres  oprindelige  Plads.  Denne  Side  af 
Hovedskibet  maa  betragtes  i  Forening  med  Taarnene,  af 
hvilke  det  søndre  har  sin  gamle  anselige  Vindeltrappe 
med  Indgang  fra  Sideskibet,  medens  det  nordre  inde- 
holder et  Gravkapel  fra  1665.  Dette  Taarn  er  imidler- 
tid, som  man  udvendig  tydeligt  kan  se,  ombygget  lige  fra 
Grunden,  og  Indretningen  af  dets  underste  Del  til  Kapel 
hidrører  fra  denne  Ombygning,  efter  1501 ,  som  ogsaa 
dets  spidsbuede  Vindue  udviser.  Det  søndre  Taarn  har 
derimod  udvendig  i  en  Højde  af  omtrent  10  Alen  bevaret 
sit  gamle  Udseende  mod  Syd  og  mod  Vest,  hvor  det  til- 
lige angiver  sin  oprindelige  Brede.  Dets  Mur  er  ikke 
ensformig  som  paa  Chortaarnene,  men  den  har  paa  hver 
Side  tre  flade,  rundbuede  Blindinger  mellem  Lisener  med 
Kragbaand  under  Buerne.  Baade  i  Udsmykning  og  Om- 
fang har  det  stor  Lighed  med  det  søndre  Taarn  i  Ribe, 
som    blev    nedbrudt    1790—98,     men    hvis   Rester    bleve 

26* 

omhyggeligt   undersøgte    og   tegnede    af  Theophilus   Han- 
sen 1836. 

Pladsen,  som  nu  optages  af  en  bred  Murstiver  til 
Udvidelsen  af  det  søndre  Taarn,  af  Trappegangen  op  til 
det  nordre  og  af  Forsiden  til  Sehesteds  Gravkapel, 
strækker  sig  hen  over  de  Fundamenter,  paa  hvilke  engang 
Hovedskibets  oprindelige  Forside  rejste  sig  og  traadte  et 
Par  Alen  frem  foran  begge  Taarnene.  Inden  for  den  laa 
Hovedskibets  Forstue,  der  ikke  har  havt  den  dybe  kva- 
drate Form  som  det  tilsvarende  Parti  i  Ribe,  men  i  sit 
Længde-  og  Brede -Forhold  mere  stemmet  med  Lunds 
Domkirke.  Paa  begge  disse  Steder  træder  man  imidlertid 
ind  i  en  Forhal,  der  aabner  sig  aldeles  frit  til  Hoved- 
skibet og  har  dets  fulde  Højde,  medens  man  derimod  i 
Viborg  kom  ind  i  en  Forstue,  som  ved  den  ovennævnte 
Granitmur  var  skilt  fra  den  øvrige  Kirke  og  kun  gjennem 
dens  rundbuede  Dør  havde  Forbindelse  med  den.  Oven 
over  denne  Forstue  maa  der  have  været  en  stor  Tribune 
med  Indgang  fra  Taarntrapperne.  Den  fik  sin  Hoved- 
lysning fra  Forsiden;  ind  mod  Hovedskibet  kan  den  der- 
imod have  havt  et  Par  Arcader,  i  Flugt  med  Lang- 
sidernes Gallerier,  eller  ogsaa  en  eneste  stor  Bue  svarende 
til  den  mellem  Langhuset  og  Korset  og  baaren  paa 
Hjørnepiller  op  til  Taarnene  ^).  Ved  et  saadant  Anlæg, 
som  upaatvivlelig  har  været  overhvælvet  baade  for  neden 
og  for  oven,  bliver  det  begribeligt,  hvorfor  man  har  givet 
den  indre  Mur  en  Styrke,  som  her  virkelig  behøvedes,  og 


')  Den  sidste  Maade  er  valgt  ved  Restavrationen,  da  Orgelet  her 
kan  faa  en  hensigtssvarende  Plads,  medens  det  af  Stallknecht 
var  opstillet  under  det  forreste  Hvælvingsfag  i  Hovedskibet  oven 
paa  et  Pulpitur,  som  oplog  hele  Skibets  Brede. 

hvorfor  man  har  fremskudt  den  egentlige  Forside,  da 
Forstuen  ellers  ikke  kunde  faa  en  passende  Dybde.  I  den 
anselige  Klosterkirke  i  Limburg  an  der  Haardt,  større  og 
et  helt  Hundredaar  ældre  end  vor  Frue  i  Viborg,  var  der 
ogsaa  en  hvælvet  Forstue,  medens  hele  den  øvrige  Kirke, 
med  Undtagelse  af  Krypten,  havde  flad  Dækning. 

III. 

Roeskilde  og  Odense  ere  de  to  Steder,  hvor  vi  her 
i  Landet  tidligst  finde  den  hugne  Sten  omtalt  som 
Bygningsemne.  I  Hamborg  lod  Bezelinus  Alebrand  i 
1037  en  Kvaderstens  Bygning  begynde  for  at  afløse  den 
gamle  Domkirke  af  Træ,  men  henved  en  Menneskealder 
forløb  inden  et  lignende  Foretagende  gik  for  sig  i  Roes- 
kilde, hvor  Biskopperne  Vilhelm  og  Svend  lode  en  ny 
Kathedral  opføre.  Huggen  Sten  blev  efter  al  Sandsynlig- 
hed ogsaa  anvendt  til  S.  Laurentii  Kirke  i  Lund,  som 
endnu  stod  under  Bygning,  da  Knud  den  Fjerde  rigt  be- 
gavede den  1085;  Ujed  Vished  vide  vi  det  om  den  nye 
S.  Albans  Kirke  i  Odense,  som  kom  til  at  bære  S.  Knuds 
Navn.  Af  ulige  større  Betydning  blev  imidlertid  den  nye 
Domkirke  i  Lund,  som  Asger  grundlagde,  efter  at  han 
1104  var  viet  til  Erkebiskop  i  alle  tre  nordiske  Riger. 
Han  indviede  selv  de  3  Altre  (1123 — 31)  i  Krypten,  der 
er  saa  anselig,  at  Tanken  ledes  hen  paa  den  i  Speyer, 
og  1145  var  hele  Bygningen  saa  vidt  fremrykket,  at  hans 
Efterfølger  kunde  med  stor  Højtidelighed  indvie  Højaltret. 

Sammenligne  vi  nu  de  bedst  bevarede  Partier  af 
Lunds  Kathedral,  navnlig  Choret  og  dets  runde  Slutning 
med  de  mere  bekjendte  samtidige  Kirker  i  Udlandet,    da 

er  Slægtskabet  til  dem  ved  Rhinen  saa  umiskjendeligt, 
som  det  ikke  kunde  blive  uden  ved  en  stærk  Paavirkning 
derfra.  Talen  er  her  ikke  om  en  slavisk  Efterligning  af 
denne  eller  hin  Bygning,  men  om  den  gjennemgaaende 
Charakter  og  om  den  Anordning  af  Chorslutningens  Ydre, 
hvorved  de  romanske  Kirker  ved  Rhinen  i  det  tolvte 
Hundredaar  saa  tydelig  skilte  sig  baade  fra  de  franske 
og  fra  de  øvrige  tyske  Kirker,  hvor  ikke  rhinsk  Ind- 
flydelse aabenbart  har  gjort  sig  gjældende. 

Paafaldende  maa  det  imidlertid  synes,  at  de  Chor- 
slutninger,  hvor  vi  finde  den  største  Lighed  med  S.  Lau- 
rentius i  Lund,  som  ved  Kathedralen  i  Bonn,  ved  S. 
Gereon  i  Køln  og  ved  Sognekirken  i  Andernach,  alle 
have  en  yngre  Charakter  og  tilhøre  en  noget  senere  Tid. 
Hos  dem  alle  tre  løfter  Choret  sig  over  en  Krypte,  og 
de  to  blinde  Arcaderækker  ere  ordnede  som  i  Lund,  om 
end  forskjellige  i  Enkelthederne;  oven  paa  dem  krones 
det  Hele  af  et  Galleri  med  Søjler.  Men  i  Lund  ere  alle 
Forholdene  kortere  og  bredere,  hele  Ledføjningen,  alle 
Søjlehovederne  have  en  Rigdom,  en  Afvexling  og  et 
saadant  ældre  Præg^),  som  ikke  findes  ved  de  nævnede 
rhinske  Kirker.  Ogsaa  det  øverste  Galleri  er  forskjelligt. 
I  Lund  dannes  det  af  en  aaben  fritstaaende  Søjlerække, 
i  de  andre  Kirker  har  det  derimod  en  Brystning,  som 
bærer  Søjlerne,  der  ere  mindre  og  dels  sammenstillede  to 


')  Ikke  alene  Chorslutningen ,  men  ogsaa  Langhusets  Sidedøre  og 
dets  Indre  indeholde  en  usædvanlig  Rigdom  paa  Kapitæler,  der 
snart  ere  en  tør  Efterligning  af  det  korinlhiske  og  saakaldte 
romerske  Kapitæl,  snart  ere  sammensatte  af  de  mest  fantastiske 
Elementer,  men  stadigt  saaledes ,  at  Hovedformen  af  det  antike 
Kapitæl  er  bevaret. 

og  to,  dels  koblede  til  firkantede  Piller.  Galleriet  i 
SchwazrheindorfF  (Kirken  indviet  1151)  antages  for  at 
have  givet  Mynsteret  hertil.  Lunds  frie  Søjlegang  gjen- 
finde  vi  imidlertid  paa  Chorslutningen  af  Kathedralen  i 
Mainz,  og  en  lignende  Behandling  af  det  korinthiske 
Kapitæl  og  af  fantastiske  Dyr  findes  ogsaa  der  ved 
Chorets  sydøstre  Portal  og  i  det  indre  Parti  nærmest 
derved.  Den  yngste  Alder,  som  tillægges  denne  Del  af 
den  mærkelige  Bygning,  henføres  til  Restavrationen  efter 
Branden  1137').  Er  denne  x\ngivelse  sikker,  saa  har 
Udførelsen  i  ethvert  Tilfælde  vedligeholdt  et  ældre  Præg. 
Ødelæggelse  og  Fornyelse  vexlede  overhovedet  i  hin 
Periode  saa  ofte  i  Rhinegnene,  og  der  var  en  saadan 
Bevægelse  saa  vel  i  Livet  som  i  Konsten  i  Modsætning 
til  det  langsommere  Norden,  at  det  slet  ikke  er  saa 
underligt,  om  S.  Laurentius  giver  et  fuldstændigere  Bil- 
lede af  den  ældre  romanske  Stil,  end  det  maaske  er 
muligt  at  paavise  i  selve  Moderlandet. 

Da  Lunds  Domkirke  begyndte  at  rejse  sig  efter  en 
saa  stor  Maalestok,  det  synlige  Tegn  paa  at  den  danske 
Kirke  var  udfriet  af  den  Afhængighed,  som  tidligere  havde 
bundet  den  til  Erkesædet  i  Bremen,  fejrede  Østifternes 
Biskopper  alt  Gudstjenesten  i  velbyggede  Stenkirker, 
men  Jylland  stod  endnu  tilbage.  Eskil,  som  dengang  var 
Biskop  i  Viborg,  havde  tidligere  været  Kannik  under 
Asger  i  Lund;  det  var  en  ypperlig,  klog  og  meget  lærd 
Mand  2)  j  med  Iver  for  sit  Kald;  han  nævnes  som  sit 
Kapitels   Velgjører,    og    det   var   ham,    som    først    lagde 


')  Herman  Emben,  der  Dom  zu  Mainz,  185S. 
^)  Scriptores,  I,  383.    Anonym.  Roeskild. 


408 

Mærke  til  den  fromme  Kjeld,  der  senere  skulde  udbrede 
sin  Glorie  over  Stiftet,  og  forfremmede  ham  til  Kannik. 
Har  han,  som  der  fortælles,  lagt  Grunden  til  Viborgs 
Domkirke'),  saa  blev  han  tidlig  bortrevet  fra  dette  Ar- 
bejde, da  Erik  Emun  lod  ham  dræbe,  rimeligvis  fordi 
han  var  Kongens  Modstander  i  Borgerkrigen,  som  denne 
havde  vakt.  Hans  Efterfølger  (1133)  var  Svend,  Provst 
ved  Kapitlet  og  Broder  til  Erkebispen,  og  hans  nære 
personlige  Forhold  til  Lund  svækkedes  ikke,  da  Asger 
døde  (1137),  og  begges  Brodersøn  Eskil  blev  hans  Af- 
løser. Denne  Eskils  Nidkjærhed  i  at  styre  sin  Kirke, 
hvis  Selvstændighed  han  kraftig  og  uforsagt  hævdede, 
og  hans  Omhu  for  at  give  Gudstjenesten  den  ydre  Glans, 
som  Tiden  fordrede,  er  bekjendt  nok;  om  Svend  vide  vi 
deiimod  kun,  at  han  var  fredelig  og  from.  Han  var  den 
eneste  af  Jyllands  Bisper,  som  ikke  deltog  i  Kampen  ved 
Fodvig;  han  kunde  ikke  som  Brodersønnen  tumle  sin 
Ganger;  men  han  blev  ikke  træt  af  at  foreholde  den  ene 
af  sine  Brødre,  en  raa  Krigsmand,  hans  vilde  Levnet,  og 
han  skyede  ikke  som  Olding  den  lange  Vandring  til 
Jerusalem,  da  han  omsider  havde  rørt  Broderens  Sind  og 
bevæget  ham  til  at  tage  Korset  og  valfarte  til  Frelserens 
Grav.  Om  hans  Virksomhed  for  Kirkebygningen  savnes 
nærmere  Underretning;  men  Willo,  som  blev  hans  Efter- 
følger i  Provstiet,  røgtede  sit  Kald  med  megen  Varme  og 
vedligeholdt  Broderskabet  mellem  Lund  og  Viborg.  Det 
inderlige  Forhold  mellem  begge  Stifterne  og  Ligheden 
mellem  Kirkernes  Krypter  gjør  det  højst  sandsynligt,  at 
Erkesædet  her  har  havt  en  stor  Indflydelse,    og,    at  Ar- 


)  Suhm,  V,  323. 

bejdet  paa  Bygningen  i  Svends  Tid  maa  være  et  godt 
Stykke  fremrykket,  sees  af  den  hellige  Kjelds  Levnet^). 
Han  blev  Provst  efter  Willos  Død,  og,  da  en  voldsom 
Ildløs  i  Byen  truede  Klostret'-),  gik  han  med  en  anden 
Kannik  op  i  Taarnef^),  bad  og  bønfaldt  Gud  for  Kirkens 
og  Byens  Frelse,  og  Flammerne  sagtnedes  og  Ilden  hørte 
op.  Da  han  nogle  Aar  senere  (1150—51)  fornam,  at 
Dødstimen  stundede  til,  lod  han  sig  bringe  ind  i  Kirken 
for  der  sidste  Gang  at  forrette  sin  Bøn.  Den  Strenghed 
og  Simpelhed,  som  gaar  igjennem  hele  Bygningens  Stil, 
taler  for  at  den  Kirke,  som  nævnes  i  ovenstaaende  Be- 
retning, maa  have  været  den  ny  Kirke,  som  efter  Suhm 
blev  fuldført  af  Svends  Efterfølger,  Biskop  Niels  1169, 
en  Tidsangivelse  som  falder  sammen  med  Pave  Alexander 
den  Tredies  Stadfæstelse  paa  Kapitlets  Rettigheder  og 
den  rige  Gave,  som  Niels  havde  lagt  dertir^). 

Endskjøndt  det  fremgaar  af  det  Foranførte,  at  vi 
savne  bestemte  Tidsangivelser  for  Opførelsen  af  Viborgs 
Domkirke,  vil  der  dog  være  al  Rimelighed  for  at  den  har 
staaet  under  Bygning  fra  henved  1130  til  henved  1170, 
og  at  en  saa  betydelig  Del  har  været  fuldendt  ved  1150, 


')  Scriptores,  IV,  426. 

^)  Kanuikernes  Bolig,  der  laa  Nord  og  Øst  for  Kiricen. 

^)  Script.,  IV,  429.  Der  staar  blot:  turrimque  ascendit,  men  i 
Legenden  siges  udtrykkelig:  turrim  ecclesiæ.  Side  435  anføres 
der  af  Biskop  Gerners  CoUectanea,  at  Kjeld  som  Provst  lod  op- 
føre det  søndre  Kirketaarn,  men  Kilden  til  denne  Underretning 
angives  ikke,  lige  saa  lidt  som  om  der  menes  det  søndre  af  Chorets 
eller  af  Forsidens  Taarne.  Gerner  har  vistnok  tænkt  paa  de 
sidste. 

■*)  Om  Sammenhængen  mellem  Domkapillernes  Indretning  og  Be- 
rigelse og  Domkirkernes  Bygning  se  L.  Helveg:  De  Danske 
Domkapitler,  5,  og  den  Danske  Kirkes  Historie,  I,  o46. 

at  Gudstjenesten  alt  dengang  kunde  holdes  i  den.  Medens 
Clioret  og  Krypten  røbe  Paavirkning  fra  Lund,  mindes 
man  derimod  i  Langhuset,  og  navnlig  i  Hovedskibets 
nordre  og  søndre  Side,  paafaldende  om  Ribe,  hvis  Dom- 
kirke, som  foran  bemærket,  har  lignende  Buerækker, 
baarne  af  firkantede  Piller  paa  Gulvet ,  og  ligedanne 
Gallerier  oven  over  dem;  og  denne  Overensstemmelse 
findes  ikke  blot  i  Anordningen,  men  den  kan  forfølges  i 
Enkeltheder  som  Søjlehoveder  og  Søjlefødder.  Biskop 
Turho,  som  faldt  ved  Fodvig,  angives  bestemt  som  den, 
der  begyndte  at  opføre  Ribe  Kirke  af  huggen  Sten ' ), 
og  Flamlænderen  Elias  (1142 — 66),  en  modig,  snild, 
utrættelig,  om  just  ikke  from  Biskop,  tog  med  Erke- 
bispens  (Eskils)  Bistand  for  Alvor  fat  paa  at  ordne 
Kapitlet,  og  lod  alt  1144  Klosterbygningen  opføre  for 
Kannikerne '-),  hvad  der  taler  for  at  Kathedralens  Op- 
førelse ikke  har  staaet  i  Stampe.  Selve  Domkirken  inde- 
holder desuden  en  Oplysning,  som  ikke  bør  oversees. 
Den  kom  til  at  lide  under  svære  lldsvaader  baade  1176 
og  1242,  og  dens  Istandsættelse  foretoges  med  en  Omhu 
og  Bekostning,  som  har  havt  en  indgribende  Virkning 
paa  hele  dens  architektoniske  Charakter.  Efter  den  Tids 
Sædvane  tog  man  ikke  Hensyn  til  at  bevare  det  oprinde- 
lige Præg  i  de  ødelagte  Partier,  og  man  kan  derfor  nu, 
endog  i  Enkelthederne  af  disse  Istandsættelser,  paavise 
dels  hele  den  Pyntelighed,  som  betegner  den  sidste  Over- 
gang i  den  romanske  Stil,  dels  Begyndelsen  af  selve 
Gothiken.      Men    den   oven   for   udpegede   Lighed   mellem 


')  Scriptores,  VII,  167. 

2)  A.  Hvitfelds  Bispers  Krønike,  18,  Fol.  Udg. 

Hovedskibet  i  Viborg  og  Ribe  indskrænker  sig  kun  til 
det,  der  paa  det  sidstnævnte  Sted  hører  til  det  Oprinde- 
lige, og  vi  faa  da  derved  atter  et  Bidrag  til  at  bestemme 
Bygningstiden  for  begge  Kirker. 

De  tre  her  omtalte  Kathedraler  danne  en  særskilt 
Gruppe  mellem  vore  kirkelige  Monumenter.  Er  end 
Lunds  Domkirke  begyndt  tidligere,  saa  kunne  vi  alligevel 
med  Føje  betegne  dem  alle  tre  som  samtidige  og  hen- 
hørende til  den  første  Halvdel  af  det  tolvte  Hundredaar^ 
selv  om  deres  fuldstændige  Udbygning  overskrider  dets 
Midte.  Det  er  ikke  saa  meget  ved  deres  Bygningsemne, 
at  de  skille  sig  fra  vore  andre  Kirker  i  det  ellevte  og 
tolvte  Hundredaar,  da  vi  jo  vide,  at  den  hugne  Sten  alt 
var  anvendt  i  Roeskilde  og  Odense,  og  den  desuden 
endnu  kan  paavises  i  Dalby  og  Vestervig,  for  ikke  at  omtale 
mange  af  vore  Landsbykirker;  med  Hensyn  hertil  beroer 
Forskjellen  blot  paa  den  større  eller  mindre  Udstrækning; 
men  det  er  ved  den  Kjendelighed,  hvormed  de  pege  hen 
paa  en  Stil,  som  ingen  af  vore  øvrige  Domkirker  bærer 
Præget  af.  De  høre  alle  tre  til  en  og  samme  Familie; 
men  enhver  af  dem  har  tillige  Noget,  som  giver  den  en 
særlig  Charakter.  Lunds  Domkirke,  Erkesædet,  har  det 
mest  Storladne  i  Anlæget  og  har  været  den  prægtigste; 
Chortaarnene  give  derimod  Viborg  det  mest  maleriske 
Udseende;  Ribe  minder  ogsaa  ved  sin  Forside  om  lignende 
Anlæg  ved  Rhinen.  Mellem  Hovedskibene  i  Viborg  og 
Ribe  er  Ligheden  i  Ojne  faldende,  men  en  nøjere  Sammen- 
ligning vil  let  fremkalde  Overbevisningen  om,  at  de  ingen- 
lunde ere  anlagte  paa  at  gjøre  det  samme  Indtryk,  og, 
selv  afset  fra  de  Forandringer,  som  senere  bleve  foretagne 

i  Ribe ,  maatte  det  Afvigende  i  deres  Grundforhold  nød- 
vendig fremkalde  en  forskjellig  Virkning  i  det  Hele. 

Den  særegne  Stemning,  som  gaar  igjennem  enhver  af 
disse  Kirker,  og  som  ingenlunde  er  en  Følge  af  noget 
Tilfældigt,  gjør  Savnet  af  Kjendskab  til  de  Mænd,  som 
her  have  arbejdet,  dobbelt  føleligt,  skjøndt  vi  i  denne 
Henseende  dele  Skjæbne  med  Udlandet,  hvor  man  i  hin 
Periode,  ligesom  hos  os,  vel  kan  finde  Bygherrens,  men 
kun  saare,  saare  sjælden  Bygmesterens  Navn.  Ved  ethvert 
Domkapitel  var  Omsorgen  for  Kirkens  og  de  øvrige  Byg- 
ningers Opførelse  og  Vedligeholdelse  overdraget  til  en  af 
Kannikerne,  som  kaldtes  magister  operis,  og  en  saadan 
Mand  kunne  vi  finde  nævnet  saa  vel  i  Fortegnelsen  over 
Afdøde  (Necrologiet)  som  i  Gavebogen  for  Lunds  Dom- 
kirke. Han  hedder  Donatus^),  og  Navnet  har  jo  en 
fremmed  Lyd.  Men  det  er  blot  hans  Navn  og  hans 
Dødsdag,  som  vi  lære  at  kjende;  om  Dødsaaret,  om  hans 
Gjerning  og  Personlighed  savne  vi  enhver  Oplysning. 
Imidlertid  er  selv  denne  lille  Antydning  ikke  at  forsmaa. 
I  det  tolvte  Hundredaar  stege  fremmede  Gejstlige  endnu 
til  de  højeste   kirkelige  Værdigheder   her   i  Landet,   eller 


')  Necrologiet  har  ved  VI.  Kai.  Novemb. :  »Donatus  architectus, 
magister  hujus  operis  obiit«,  Script.,  III,  461.  I  liber  datlcus 
staar  der  VI.  Kai.  Novemb:  »obiit  Donatus  magister  operis 
hujus  ecclesiæ«,  Script.,  III,  565.  Den  sidste  Angivelse  svarer 
fuldstændig  til  det,  som  man  i  Frankrig  kaldte  maistre  de  l'oeuvre, 
det  som  vi  nu  kalde  Bygningsinspectør.  Da  endnu  i  det  tolvte 
Hundredaar  de  kirkelige  Bygmestere  meget  ofte  vare  Gejstlige, 
har  Necrologiets  Benævnelse:  architectus.  slet  ikke  noget  Paa- 
faldende.  Rimeligheden  for,  at  denne  Donatus  kan  have  havt  en 
væsenlig  Del  i  Opførelsen  af  Lunds  Domkirke,  skal  ikke  be- 
strides, men  de  ovenanførte  tvende  Angivelser  indeholde  ikke 
nogen  bestemt  Udtalelse  derom. 

indkaldtes  for  at  ordne  Klostervæsenet;  hint  Navn  giver 
os  derfor  et  Vink  om,  at  fremmede  Gejstlige  ogsaa  have 
virket  for  Kirkebygningen,  og,  hvor  svagt  det  end  er,  er 
det  dog  et  Bidrag  til  at  oplyse,  hvorledes  den  fremmede 
Bygningsstil  her  kunde  linde  Indgang.  Fra  Ribe  erholde 
vi  et  andet  Bidrag,  der  tillige  kan  tjene  som  Commentar 
til  Saxos  bekjendte  Skildring  af  denne  Byes  Søhandel. 
Det  er  nu  en  uomtvistelig  Kjendsgjerning,  at  den  vul- 
kanske Tufi),  som  i  saa  stort  Omfang  findes  anvendt, 
ved  Domkirken,  er  hentet  fra  Rhinegnen,  hvor  den  Stil 
blomstrede,  der  har  gjort  sig  gjældende  ved  Bygningens 
Opførelse.  Tages  Tidsforholdene  i  Betragtning,  saa  vil 
den  største  Sandsynlighed  være  for,  at  det  er  Byg- 
mesteren, som  kjendte  det  saa  brugbare  Emne,  der  har 
ladet  det  hente  langvejs  fra,  og  at  det  ikke  er  et  blot 
Tilfælde  ,  at  rhinsk  Tras  og  rhinsk  Bygningsstil  her 
mødes.  Ligheden  mellem  Kirkerne  i  Ribe  og  Viborg  har 
længe  været  kjendt,  men  først  i  den  allerseneste  Tid  er 
man  bleven  opmærksom  paa,  at  Brugen  af  den  rhinske 
Tufsten  ikke  har  været  aldeles  ubekjendt  i  Viborg-),  en 


')  J.  Helms  i  Ny  kirkehistoriske  Samlinger,  2,  303. 

2)  Efter  al  Professor  Johnstrup  havde  paavist  et  Stykke  vulkansk 
Tuf  fra  Rhinen  mellem  de  fra  Viborg  hidsendte  Prøver  af  Sten 
fra  Domkirken,  har  Architekt  Tholle,  som  leder  Bygningsarbejdet 
[t  1872],  oplyst,  at  denne  Tuf  er  anvendt  især  i  den  tynde  Skjoldmur 
i  Galleriets  Arcader,  og  at  alle  Kilestenene  i  de  tre  smaa  Buer  i 
den  vestligste  Arcade  paa  iNordsiden  ere  deraf.  Ogsaa  i  Chor- 
taarnene  var  den  øverste  Del  af  den  oprindelige  Mur  og  det  til- 
svarende Stykke  af  Axen,  hvorom  Trinene  snoede  sig,  opført  af 
denne  Tufsten.  Nogle  enkelte  Stykker  fandtes  blandede  mellem 
andre  Slags  Sten  i  den  ombyggede  øverste  Del  af  Apsis  og  i 
Gavlen  over  Chorbuen.  Saa  aabenbart  som  det  er,  at  Tras  ikke 
har  været  anvendt  i  noget  betydeligt  Omfang,   saa  er  det  allige- 

Omstændighed,  der  unægtelig  tjener  til  end  ydermere  at 
oplyse  det  Samtidige  og  Overensstemmende  i  Bygnings- 
stilen. I  Ribe  er  Grundplanen  imidlertid  bredere  og 
rummeligere,  Gulvets  Piller  og  Arcader  have  der  en 
højere  Rejsning,  og  i  det,  som  henhører  til  Udsmyk- 
ningen af  de  enkelte  Dele,  er  der,  selv  i  de  ældste 
Partier,  en  Rigdom  og  Afvexling,  som  fattes  i  Viborg. 
Her  opvejes  derimod,  som  alt  tidligere  bemærket,  den 
mindre  Brede  ved  Sideskibenes  mere  underordnede  For- 
hold; Hovedskibet  har  desuden  en  større  Længde  end 
i  Ribe,  og,  da  ogsaa  Choret  har  en  længere  Udstrækning, 
og  dets  Gulv,  paa  Grund  af  Krypten,  er  løftet  op  over 
Korsets  og  Langhusets,  saa  faar  det  Indre  i  Viborg  mere 
Dybde  og  perspectivisk  Virkning,  og  Choret  kommer  til 
at  vise  sig  med  større  Højhed  og  Betydning.  I  Ribe 
fremtræder  det  Kirkelige  mere  lyst  og  festligt,  i  Viborg 
mere  alvorligt  og  mægtigt. 


IV. 

Da  Viborg  Domkirke  blev  lukket  i  Efteraaret  1862, 
havde  den  for  det  sagkyndige  Øje  alt  længe  vist  sig  i  en 
dobbelt  Skikkelse.  Den  ene  var  Kirken  i  sin  daværende 
Tilstand,  udvendig  en  frastødende  Blanding  af  forskjellige 
Tider  med  hæslige  Mærker  af  gjentagen  Ødelæggelse, 
indvendig  ensformig,  men  med  et  nymodens  Skjær  udbredt 
over    det    Hele    og    gaadefuld    ved    denne    tilsyneladende 


vel  mærkeligt  nok,  at  finde  den  benyttet  netop  i  den  Del  af 
Bygningen,  der  har  saa  megen  Overensstemmelse  med  det  til- 
svarende Parti  i  Ribe  Domkirke. 

Ungdom,  der  viste  sig  saa  kluntet  i  al  sin  Pynt.  Den 
anden  Skikkelse  tilhørte  et  af  vore  ærværdigste  Monu- 
menter, helt  igjennem  med  en  skarpt  udpræget  Charakter, 
simpel  og  dog  storladen  og  ved  sin  Alvor  langt  mere 
svarende  til  den  Stemning,  som  i  vore  Dage  fylder  det 
kirkelige  Liv.  Denne  Skikkelse  var  skjult  under  det  ny- 
modens Væsen,  tildels  forandret  eller  aldeles  fortrængt, 
men  den  lod  sig  endnu  kalde  tilbage.  Bygningens  For- 
fald var  saa  stort,  at,  hvad  man  end  vilde  gjøre,  saa 
maatte  Istandsættelsen  for  største  Delen  blive  en  Om- 
bygning, og,  kom  det  hertil,  da  vilde  desuden  de  oprinde- 
lige, endnu  tilstedeværende  Partier  rejse  et  Krav  paa 
Bevaring,  der  ikke  kunde  afvises  uden  at  krænke  det 
historiske  Mindes  Ret  paa  en  Maade,  som  Samtiden 
maatte  erklære  for  uforsvarlig. 

Restavrationen  af  ældre  Bygninger,  i  den  Forstand 
hvori  den  nu  tages,  tilhører  aldeles  vor  Tid.  Ved  Be- 
tragtningen af  den  rige  Arv,  som  vi  have  modtaget  fra 
det  Forbigangne,  er  det  stadigt  gaaet  mere  op  for  os, 
hvilken  stor  og  mangesidig  Betydning  den  har.  Det  er 
et  af  Nutidens  skjønneste  Kjendetegn,  at  Tanken  og  Øjet, 
idet  de  utrættelige  stræbe  frem  mod  nye  Regioner,  med 
samme  Utrættelighed  se  tilbage  for  at  ransage  og  klare 
Fortiden  og  for  grundigt  at  følge  den  Gang,  som  Aandens 
Udvikling  har  taget.  Med  Hensyn  til  Konstens  Værker, 
da  har  den  Synsmaade  efterhaanden  vundet  i  Gyldighed, 
at  en  vis  æsthetisk  Theori  ikke  er  nok  til  at  vurdere 
Fortidens  Gjerning,  men  at  det  gjælder  om  at  forstaa 
dens  rette  Betydning.  Det  er  derfor  ikke  alene  den 
klassiske  Oldtid,  som  fængsler  vor  Betragtning,  ogsaa 
Middelalderen  gjemmer,  i  sin  Overgang  fra  det  Gamle  til 

det  Ny,  saare  Meget,  som  ikke  alene  har  stor  historisk 
Betydning,  men  som  i  konstnerisk  Henseende  har  afgjort 
Værd  ved  den  Ærlighed,  Djærvhed  og  Inderlighed,  hvor- 
med det  taler  til  vor  Følelse.  Især  have  dens  architek- 
toniske  Mindesmærker  allevegne  vakt  en  Opmærksomhed 
og  en  Deltagelse,  som  stiger  bestandigt  efter  som  Be- 
kjendtskabet  med  dem  bliver  mere  almindeligt. 

Nutidens  Restavration  gaar  altsaa  ud  paa  at  bevare 
Monumentets  oprindelige  Charakter;  men  den  Tilstand, 
hvori  den  gamle  Bygning  forefindes,  faar  en  stor  Ind- 
flydelse paa  den  Fremgangsmaade,  der  skal  vælges,  og 
de  Midler,  der  skulle  anvendes  for  at  opnaa  det  tilsigtede 
Øjemed.  Da  den  prægtige  Chorslutning  paa  Lunds  Dom- 
kirke skulde  istandsættes  (1780 — 84),  maatte  den  ned- 
tages helt  ned  til  Grunden  af  samme  Aarsag,  som  har 
gjort  en  lignende  Fremgangsmaade  nødvendig  i  Viborg. 
Man  havde  i  det  tolvte  Hundredaar  ikke  sørget  for  en 
tilstrækkelig  indre  Forbinding  mellem  de  ydre  Murflader 
af  huggen  Sten  og  den  uregelmæssige  Fylding  af  Kalk 
og  Smaasten,  som  dannede  Murens  egentlige  Kjærne. 
Man  havde  stolet  paa  Kalkens  bindende  Kraft ,  men 
denne  var,  som  Undersøgelsen  viste,  udtørret  og  Murens 
indre  Sammenhæng  i  høj  Grad  svækket,  tildels  fuldstændig 
opløst.  Den  oprindelige  Constructions  Beskafi'enhed  kan 
saaledes  betinge  den  Vej,  som  Restavrationen  skal  følge. 
Men  en  ikke  ringere  Indflydelse  faar  den  Grad,  hvori 
Skaden  viser  sig  paa  saadanne  Dele  af  Bygningen,  som 
man  helst  maatte  ønske  at  bevare.  Det  at  kunne  be- 
holde enhver  Enkelthed,  som  har  nogen  Betydning,  ja 
selv  enhver  simpel  Kvadersten  af  det  Oprindelige,  er  en 
i  alle  Henseender  saa  stor  Fordel,   at  Bygmesteren  vist- 

nok  ikke  vil  give  Slip  paa  den.  Har  Alderen  end  slidt 
noget  paa  en  Ledføjning,  er  en  Overflade  end  lidt  gnavet, 
en  Kant  lidt  skaaret,  saa  ville  saadanne  Stykker  allige- 
vel kunne  anvendes,  uden  at  staa  altfor  skrigende  ved 
Siden  af  det  ganske  Ny,  og  de  ere  jo  tillige  uimodsige- 
lige Vidnesbyrd  om  det  Oprindelige.  Men  Beskadigelsen 
af  et  Parti   kan  være    saa  stor,   hænge  saa  nøje  sammen 


Viborg  Domkirke   efter  Restavrationen. 


med  det  Constructive,  at  Bygmesteren,  naar  han  vil  sorge 
for  Restavrationen  paa  en  værdig  og  varig  Maade,  ikke 
har  anden  Udvej  end  ved  Nyt  at  gjenoprette  det  Gamle, 
idet  han  samvittighedsfuldt  anvender  ethvert  Stykke  af 
det  Oprindelige,  som  endnu  er  brugbart.  Dette  har  i 
Viborg  været  Tilfælde  med  Pillerne  paa  Gulvet  i  Hoved- 
skibet,  som  man  havde  gjort  Regning  paa   at  kunne  be- 

vare,  indtil  man  saa  dem  i  den  ynkelige  Tilstand,  som 
Kalkpudsen  saa  fuldstændigt  havde  dækket^). 

Ved  Restavrationen  af  et  ældre  Monument  vil  Ar- 
bejdet som  oftest  ikke  blot  indskrænke  sig  til  Istand- 
sættelsen af  det  Beskadigede ;  der  kan  mangle  hele 
Partier,  som  da  igjen  maa  bringes  til  Veje.  I  Viborg  be- 
høves det  ved  Korsfløjenes  Gavlsider,  ved  det  Øverste  af 
Chortaarnene,  ved  Spiret  over  Korset  og  ved  Langhusets 
Hovedside  i  Vest  med  begge  dens  Taarne.  Ved  Op- 
førelsen af  de  sidstnævnte  vilde,  som  alt  foran  bemærket, 
det  søndre  Taarn  ved  Ribe  Domkirke  have  ydet  for- 
trinlig Hjælp,  naar  man  ikke  uden  Skaansel  havde  ned- 
revet det^)  og  ikke  engang  i  Tegning  bevaret  Erindringen 
derom.  De  rhinske  Kirker  tilbyde  imidlertid  rigelige 
Hjælpemidler,  som  ere  blevne  benyttede,  men  med  den 
Frihed,  som  ogsaa  det  Oprindelige  i  Viborg  saa  vel  som 
i  Ribe  og  Lund  bærer  Præget  af,  og  med  stadigt  Hensyn 
til  de  Fordringer,  som  Bygningsemnet  —  Graniten,  Vi- 
borgs Kjendemærke,  —  forlanger,  og  i  Overensstemmelse 
med  den  Simpelhed  og  Alvor,  som  er  udbredt  over 
Domkirken. 

Der  er  endnu  et  Punkt,  som  ikke  maa  forbigaaes, 
da  Viborgs  Kirke  har  delt  Skjæbne  med  de  fleste  andre 
fra   Middelalderen    og    i    Tidernes    Løb    faaet    flere    Til- 


')  Til  deres  Gjenoprettelse  vil  ene  og  alene  den  jydske  Granit  blive 
anvendt,  medens  man  ved  den  ovrige  Bygning,  især  ved  Partier, 
som  blive  udførte  fra  ny,  ikke  turde  overse  de  Fordele,  som  til- 
bøde sig  ved  tillige  at  anvende  Granit  fra  Uddevalla. 

-)  Ved  Kirkens  Istandsættelse  17f)0— 93.  Dets  Tilstand  synes  iklie 
at  have  været  betænkelig,  men  man  sagde,  at  det  var  overflødigt, 
og  at  man  behøvede  dets  Materialier,  især  Tagblyet,  til  den  øvrige 
Istandsættelse. 


I 

bygninger.  Saadanne  Tilbygninger  maa  ofte  skaanes,  selv 
om  det  ér  nok  saa  klart,  at  de  ikke  gavne  det  Oprinde- 
lige. Roeskilde  Domkirke  kan  her  tjene  til  en  god  Op- 
lysning, da  begge  dens  Langsider  ere  aldeles  forbyggede 
med  Kapeller  og  Vaabenhuse ;  men  disse  Tilbygninger 
knytte  sig  saa  nøje  til  hele  Kirkens  Historie  og  til  dens 
Betydning  som  nationalt  Monument,  og  de  have  saaledes 
bevaret  de  forskjellige  Stilmærker,  at  de,  i  Forbindelse 
med  selve  Kirken,  indeholde  en  hel  Historie  om  vor 
Architektur  fra  det  trettende  Hundredaar  til  den  nyeste 
Tid.  Medens  der  ikke  kan  være  Tvivl  om,  at  de  indre 
Gravkapeller  i  Langhusets  Vestende  bør  vige  for  den 
fuldstændige  Restavration  af  det  Indvendige,  ville  sikkert 
de  vægtigste  Stemmer,  og  med  god  Grund,  løfte  sig  til 
Forsvar  for  de  ydre  Tilbygninger.  I  Viborg  var  For- 
holdet anderledes.  Ingen  af  de  tre  Tilbygninger  havde  i 
architektonisk  Henseende  nogen  Betydning,  ethvert  kirke- 
ligt eller  historisk  Minde  var  for  lang  Tid  siden  ødelagt 
eller  borttaget,  derimod  var  det  aabenbart  til  Fordel  for 
Kirken  at  blive  befriet  for  dem.  Kjelds  Kapel  var  især 
forkludret,  det  kan  først  være  opført  efter  hans  Canoni- 
sation,  men  dets  oprindelige  Tilstand  var  aldeles  ukjende- 
lig,  og  ved  paa  en  værdig  Maade  at  frede  om  Grunden, 
hvor  det  stod,  vil  Erindringen  derom  ukrænket  kunne 
overleveres  til  Fremtiden. 


V. 

Foruden  Kathedralen  var  der  kun  to  Kirker  i  Viborg, 
som  bleve  staaende  ved  Magt  efter  Reformationen.  Den 
ene  af  dem  hørte  til  Graabrødrenes,  den  anden  til  Sorte- 

27* 

brødrenes  Kloster.  Den  første  blev  i  Februar  1830  solgt 
til  Nedbrydning,  den  anden  bevarer  efter  Branden  1726 
kun  Chorets  Mure  i  den  oprindelige  Tilstand,  og  de  vidne 
om  at  den  har  været  en  beskeden  Klosterkirke,  hvor  den 
o;othiske  Stil  alt  har  været  i  Færd  med  at  fortrænge  den 
romanske  1). 

Kathedralen  staar  saaledes  næsten  som  det  eneste 
synlige  Vidnesbyrd  om  Viborgs  gamle  Herlighed;  men  det 
opvejer  ogsaa  alle  de  andre,  Byen  engang  kunde  opvise, 
og  det  vinder  i  historisk  Betydning  ved  en  nærmere  Be- 
tragtning. Fra  den  Dag,  da  Erik  Ejegod  under  Taarer 
tog  Afsked  med  sit  Folk  paa  Viborg  Ting,  til  den  Dag, 
da  hans  Sønnesøn  Valdemar  blev  i  Viborg  hyldet  som 
Danmarks  Konge,  er  det  jo  sørgeligt  at  se  Rigets  til- 
tagende Svaghed  og  den  bestandig  opvaagnende  Tve- 
dragt. Hele  dette  Tidsrum  har  kun  en  lysere  Side,  naar 
vi  skue  hen  paa  Kirkens  Gjerning.  Det  er  imidlertid 
ikke  den  Side,  som  Saxo  synderlig  har  opholdt  sig  ved. 
Giver  han  end  paa  enkelte  Steder  en  varm  og  livfuld 
Skildring  af  Kirkens  Mænd,  saa  dvæler  han  dog  helst  ved 
Kæmpernes  Bedrifter  og  ved  Forherligelsen  af  Valdemar  og 
hans  Mænd.  Og  dog  var  Kirkens  Bedrift  ikke  saa  ringe. 
Medens  Fyrsterne  i  indbyrdes  Kamp  ødte  Landets  Marv 
og  Folkets  Kraft,  arbejdede  den  i  Stilhed  for  begges 
Velfærd.  Klostre  anlagdes  rundt  omkring,  dengang,  da 
Stæderne  vare  faa  og  af  ringe  Betydning,  da  Jordens 
Opdyrkning  stod  langt  tilbage,  en  sand  Velgjerning,  thi 
fredelig  Syssel  trivedes  bedst  i  dem    og   i  deres  Nærhed. 


')  Ocsaa  den  lidt  yngre  Graabrødre  Kirke,  hvis  Chor  stod  endnu  i 
Sommeren  1830,  hørte  til  vore  ældste  Minder  om  den  begyndende 
gothiske  Stil. 


421 

Paa  samme  Tid  ordnedes  Domkapitlerne  og  fik  større 
Fasthed;  det  var  Middelpunkter,  hvorfra  der  kunde  virkes 
med  mere  Sammenhold  og  Kraft,  og  et  aabenbart  Tegn 
paa  Gejstlighedens  stigende  Betydning  viste  sig,  da  den 
sejrende  Valdemar,  som  alt  var  hyldet,  dog  fandt  det 
fornødent  at  lade  sig  indvie  i  Kirken.  Det  var  første 
Gang  i  Danmark,  at  Drotten  bøjede  sit  Hoved  for  at 
modtage  Kronen  af  en  Præst.  Men  denne  Præst,  Eskil, 
Lunds  Erkebisp,  var  ogsaa  en  af  sin  Tids  mest  frem- 
ragende Mænd.  Medens  vore  Konger,  Valdemar  ikke 
undtagen,  bøjede  sig  for  Kejseren  og  bejlede  til  hans 
Gunst,  stod  Eskil  ulokket  og  urokket  af  hans  Vælde. 
Faa  Aar  i  Forvejen,  da  han  paa  Tilbagerejsen  fra  Rom 
blev  efter  Kejserens  Foranstaltning  fanget  og  holdt  i 
Fængsel  i  Thionville,  skrev  han  som  bunden  Mand  hjem, 
at  det  danske  Riges  Ære  og  den  danske  Kirkes  Selv- 
stændighed stod  ham  saa  højt,  at  han  heller  vilde  lide 
for  den  end  herske  i  den.  Han  forbød  at  tænke  paa 
Løskjøbelse,  thi  han  var  engang  løskjøbt  ved  Christi  Blod 
og  forlangte  ingen  anden  Løskjøbelse  ^). 

Eskil,  saa  vel  som  hans  tvende  Farbrødre,  Asger, 
hans  Formand  paa  Erkesædet,  og  Svend,  Biskop  i  Vi- 
borg, hørte  til  en  Slægt,  der  ikke  veg  for  Skjalm  Hvides 
hverken  i  Magt  eller  Anseelse;  men  dens  kraftfuldeste 
Alder  faldt  i  en  Gjæringens  og  Oplosningens  Tid,  og  desto 
mere  bør  vi  skjønne  paa  de  Minder,  som  den  har  efter- 
ladt, og  som  endnu  kunne  fortælle  os  om  dens  Daad. 
Lunds  Domkirke  tilhører  os  ikke  mere;  desto  kjærere 
bør  den  i  Viborg  være  os.     Under  det  Glemselens  Skjul, 


')  L.  Helvegs  den  danske  Kirkes  Historie,  I,  381 

som  ved  Tidernes  Omskiftning  var  kastet  over  den,  har 
den  bevaret  sit  izamle  Præc?  Oij  er  et  af  vore  stolteste 
Mindesmærker,  og  naar  vi  nu  se,  hvad  det  koster  at  ud- 
fore et  saadant  Arbejde,  trods  al  den  Erfaring,  alle  de 
Hjælpemidler,  som  vor  Tid  er  i  Besiddelse  af,  saa  maa 
vi  undrende  sporge,  hvorledes  det  den  Gang  var  muligt. 
Viborgs  Mark  var  vistnok  tættere  oversaaet  med  Granit- 
blokke og  Valget  af  dem  lettere  end  nu ;  men  hvor  vare 
de  Kræfter,  som  kunde  udfore  Arbejdet,  den  Tanke  som 
kunde  styre  det,  de  Midler,  hvormed  det  kunde  bestrides? 
—  Vi  vide  kun  alt  for  vel,  at  Rigets  Hoveddele  endnu 
ikke  dannede  nogen  tætsluttet  Helhed;  at  den  Cultur, 
som  fulgte  herind  med  Christendommeu,  kun  langsomt 
fæstede  Rod  og  trivedes:  at  der  vol  fandtes  Præst  og 
Kriger,  Fribaaren  og  Tra^l ,  men  at  der  endnu  ikke  ret 
var  Plads  for  den  Borgerstand,  i  hvis  Midte  vi  nu  ville 
soge  de  Evner  og  den  Dygtighed,  som  der  udkræves  til 
sligt  et  Foretagende. 

Kirken  var  dengang  det  Fristed,  hvor  der  kunde 
plejes  og  værnes  om  Fredens  Gjerning.  Det  var  mellem 
de  Gejstlige  i  Domkapitlerne  og  i  Klostrene,  at  der 
fandtes  kyndige  Bygmestere;  det  var  omkring  dem,  at 
La^gfolk,  der  havde  Lyst  til  Haandgjerning,  samledes, 
og  det  var  derfra,  at  Dygtighed  i  denne  Retning  spredtes 
ud  ovor  hele  Landet.  Ligesom  aandelig  Undervisning 
udgik  fra  Dom-  og  Klosterskoler,  saaledes  var  selve 
Kirke-  OiZ  Klosterbvsninoen  Konstens  02  Haandværkets 
Arne.  Vi  behove  blot  at  kaste  Ojet  paa  en  Række  af 
Jyllands  Landsbykirker  for  at  overtyde  os  om  den  Ind- 
flydelse, Viborgs  og  Ribes  Kathedraler  have  havt.  Disse 
Bviininser    indeholde    desuden    et    vistijit   Bidraji    til    vor 

mangelfulde  Kundskab  om  hin  Alders  Historie.  De  op- 
lyse os  paa  den  mest  slaaende  Maade  om  den  gribende 
Betydning,  som  det  kirkelige  Liv  alt  havde  vundet,  og 
som  ene  kunde  gjøre  det  muligt  at  bringe  de  Midler  til 
Veje,  som  der  behøvedes  til  saadanne  Værker, 

Hin  Tids  Kongeborge  ere  for  længe  siden  sjunkne  i 
Grus,  vi  maa  tye  til  Kirken,  og  det  er  ogsaa  i  dens 
Monumenter,  at  Middelalderen  afspejler  sig  størst  og 
herligst.  Det  er  vor  Ros,  at  vi  i  Norden  vare  de  Første 
til  at  slutte  os  til  Christendommen  og  den  Verdens- 
caitur,  som  den  gik  i  Spidsen  for.  Vi  have  rejst  de 
ældste  Minder,  som  kunde  vidne  herom,  men  det  er  der- 
for ogsaa  vor  Pligt  at  værne  om  dem,  som  vi  endnu 
have  tilbage. 


XVI. 

Kirken  og  Klostret  i  Sorø'). 

(1869). 


I. 

1/a  Absalon  i  Aaret  1158  afløste  Asger  paa  Roeskilde 
Bispestol,  blev  det  hans  tørste  Gjerning  at  føre  sine 
Landsmænd  til  en  sejrrig  Kamp  mod  de  hedenske  Ven- 
der, men  aldrig  saa  snart  indtraadte  en  længere  Vaaben- 
hvile,  før  han  med  samme  Iver  arbejdede  i  Kirkens 
Tjeneste.  Klostrene  vare  dengang  ikke  alene  en  Tilflugt 
for  det  aandelige  Liv  efter  den  Tids  Begreb,  men  de 
vare  tillige  P'risteder  for  al  fredelig  Syssel;  at  beskytte 
og  pleje  dem  blev  derfor  en  Samvittigheds  Sag  for  ham, 
og  hans  Virksomhed  i  denne  Retning  kom  tillige  til  at 
rejse  ham  et  Mindesmærke,  som  endnu  levende  vækker 
vor  Deltagelse. 

Hans  Fader  Asger  Ryg  havde  allerede ,  i  Forening 
med  to  af  sine  Brødre,  tænkt  paa  at  grundlægge  et 
Kloster  og  havde  dertil  udset  en  Plads  i  den  skov-  og 
vandrige  Egn  mellem  Sorø  og  Tuel  Søer.  Begge  de 
ældre   Brødre   saa   imidlertid   kun   Anlæget   i    dets    første 


')  Af  »Danske  Mindesmærker«. 

Begyndelse,  og  selv  Asger,  der  havde  skjænket  den  Grund, 
hvorpaa  Klostret  blev  opført,  fik  ikke  den  fuldendte  Kirke 
at  se.  Bygningen  var  dog  saa  vidt  fremrykket,  at  den 
kunde  indvies,  og  Roeskilde  Bisp  indsatte  en  Prior, 
Thomas  fra  Odense,  til  Forstander  for  Klostret.  Asger, 
som  med  sin  Hustrus  Samtykke  havde  ladet  sig  ind- 
klæde som  Klosterbroder,  døde  tretten  Dage  efter  Ind- 
vielsen, og  blev  begravet  i  Kirken.  Det  var  Benedictinere, 
som  flyttede  ind  i  denne  lille  Stiftelse;  men  Tiden  var 
saa  haard.  Bestyrelsen  saa  slet,  at  den  sikkert  var  gaaet 
aldeles  til  Grunde,  efter  at  dens  tredie  Prior  havde  for- 
ladt den  i  1160,  saafremt  ikke  Absalon  i  Tide  var  traadt 
til.  For  ham  stod  det  strax  klart,  hvor  ypperlig  denne 
Egn  var  skikket  for  de  driftige  og  vindskibelige  Cister- 
ciensere;  han  lod  derfor  Brødre  komme  fra  Esrom,  og, 
efter  at  han  den  13  Juni  1161  havde  indviet  Klostret  til 
dets  nye  Beboere,  begyndte  der  et  nyt  og  frodigt  Liv. 
I  den  første  Tid  behøvedes  der  næppe  nogen  ny  Bygning; 
Sovesal  og  Spisestue  vare  der  alt;  Kirken  var  opført  af 
Sten,  og  var  den  end  lille,  svarede  den  alligevel  til 
Klostrets  daværende  Forhold;  den  gjemte  desuden  Fade- 
rens og  Farbroderens,  Ebbes,  Ben ,  og  blev  efterhaanden 
Hvilestedet  for  mange  Flere  af  Slægten;  den  stod  ikke 
alene  som  et  Vidnesbyrd  om  Familiens  Fromhed,  men 
tillige  som  det  Sted,  hvor  den  selv  efter  Døden  skulde 
samles.  Men  det  varede  ikke  længe,  før  Trangen  til 
Udvidelse  i  alle  Retninger  gjorde  sig  gjældende.  Under 
dets  anden  Abbed,  Englænderen  Simon,  som  modtog 
Abbedstaven  1164  og  førte  den  med  Dygtighed  i  tre  og 
tyve  Aar,  tiltog  Klostret  stadig  i  Rigdom  og  Anseelse, 
baade  ved  Brødrenes    egen  Driftighed    og   ved   de   mange 

og  betydelige  Gaver,  som  Absalon  og  hans  Frænder  lode 
det  tilflyde.  Brødrenes  Antal  forøgedes  og  med  dem 
Conversernes,  thi  Klostrets  Virksomhed  holdt  sig  ikke 
inden  for  dets  egne  Mure  og  disses  nærmeste  Omgivelse, 
men  strakte  sig  vidt  omkring  til  de  mange  Avisgaarde, 
hvis  Drift  det  maatte  besørge.  Klostrets  Bygninger  be- 
gyndte derfor  at  blive  for  smaa,  Kirken  for  lille,  saa 
meget  mere  som  den  stigende  Anseelse  krævede  ,  at 
Kirkebygningen,  selv  om  den  blev  holdt  i  den  Simpelhed, 
som  Ordenslovene  paabøde,  dog  burde  svare  til  Stedets 
Værdighed. 

At  nu  Absalon  selv  havde  Del  i  disse  nye  Anlæg, 
derfor  savnes  ikke  tydelige  Beviser.  Han  bidrog  dels 
ved  Pengegaver  ^),  dels  ved  at  lægge  saadanne  Ejen- 
domme til  Sorø  som  Thoaker  i  Halland,  hvorfra  Brødrene 
kunde  hente  nødvendige  Bygningsemner,  Jern  og  Tømmer  2). 
At  han  ogsaa  vilde  knytte  Slægtens  Minde  til  den  nye 
Kirke,  udtalte  han  baade  ved  at  flytte  Bedstefaderens  og 
Farbroderens,  Tokes,  Ben  fra  Fjennesløvlille  derhen  og 
ved  selv  at  vælge  sit  Gravsted  der.  Derimod  savne  vi 
aldeles  udtrykkelige  Efterretninger  om  Aarene,  da  Kirke- 
bygningen blev  begyndt  eller  fuldendt.  Man  kan  kun  i 
Almindelighed  sige,  at  Sorø  og  den  samtidige  Ringsted 
Kirke  ere  opførte  i  den  anden  Halvdel  af  det  tolvte 
Hundredaar,  og  det  er  kun  ved  at  benytte  visse  histo- 
riske  Kjendsgjerninger   som    Støttepunkter,    at   man   kan 


')  Den  tredie  Del  af  Offeret  paa  salig  Margretes  Grav  i  Frue  Kirke 
i  Roeskilde  skulde  anvendes  »ad  opus  monasterii  construendi«. 
Sladfæslelsesbrevet  af  Lucius  den  Tredie  1181,  Thorkelins  Diplo- 
matår., I,  267. 

^)  Liber  donat.  monast.  Sor.  i  Scriptores,  IV,  471. 

nærme  sig  til  en  nøjere  Tidsbestemmelse.  For  Ringsted 
gjør  saaledes  Knud  Lavards  højtidelige  Skrinlægning  det 
højst  sandsynligt,  at  Korset  og  Choret  med  den  ældste 
lave^)  Chorslutning  alt  har  været  opført  i  1170.  Med 
Hensyn  til  Sorø,  da  blev  Cisterciensernes  store  Lys, 
Bernhard  af  Clairvaux,  først  optaget  i  Helgenkredsen 
1174,  og  tidligere  kunde  man  altsaa  ikke  paatænke  at 
vie  Kapellet  i  den  søndre  Korsarm  til  hans  Ære.  Den 
25  Januar  1181  kom  først  Pavens  Stadfæstelse  paa 
Klostret  og  dets  Privilegier  som  henhørende  til  Cister- 
cienser  Ordenen-),  og  det  er  rimeligt,  at  Kirkens  Ind- 
vielse kan  have  staaet  i  Forbindelse  med  denne  højtide- 
lige Erklæring  (solennis  professio).  Disse  Sandsynlig- 
heder ere,  fra  den  historiske  Side,  de  væsentligste  Vej- 
ledere til  en  nøjere  Fastsættelse  af  Bygningstiden  ^). 

Der  er  imidlertid  et  andet  Punkt,  som  her  fortjener 
Opmærksomhed.  iVlle  de  anseligere  Kirker  i  Stæderne 
og  ved  Klostrene,  som  vare  opførte  eller  stode  under 
Opførelse,  da  Opmærksomheden  blev  henvendt  paa  Sorø 
og  Ringsted,  vare  byggede  af  huggen  Sten.  Der  fandtes 
endnu  Trækirker,  selv  i  Stæderne,  f.  Ex.  i  Aarhus,  og 
endnu  oftere  paa  Landet,  men  til  mindre,  fattigere  Kirker 
benyttedes  ogsaa  utilhugne  Rullesten,  eller  Kalktuf  eller 
Kridtsten,  alt  eftersom  de  fandtes  i  den  nærmeste  Omegn. 
Cistercienser  Klostret  i  Herrisvad  (1144 — 50)  var  opført 


^)  Worsaae,  Kongegravene  i  Ringsted  Kirke,  S.  14. 

^)  Thorkelins  Diplomatarium,  1,266.    Index  diplomatarii  Sor.  Monast., 

Scriptores,  IV,  559. 
^)  Ildebranden   1193,   Script,  I,  179,   er   en    almindelig   Angivelse. 

Den   synes   ikke   at  have   havt  nogen   Betydning.     Estrup   sætter 

den   i   Forbindelse   med   Gaven  af  Thoaker,   som   dog   først   kom 

4  Aar  senere. 

af  huggen  Sten,  og  der  er  ingen  Grund  til  at  antage,  at 
ikke  det  Samme  har  været  Tilfældet  i  Esrom  (ved  1150), 
hvorhen  Munkene  vare  hentede  fra  Clairvaux.  Lige  i 
Sorøs  Nærhed  blev  Fjenneslovlille  Kirke  rejst  paa  lig- 
nende Maade,  og  det  Samme  gjælder  om  Bjernede,  som, 
i  Følge  Indskriften,  over  Døren,  er  bygget  efter  1150^). 
Naar  derfor  Asger  Rygs  Kirke  i  Sorø  nævnes  som  en 
lille  Stenkirke  (ecclesiam  lapideam  parvam),  da  har  denne 
upaatvivlelig  været  af  samme  Beskaffenhed  som  de  tvende 
forannævnte.  Absalons  Kirkebygning  er  derimod  helt 
igjennem  opført  af  Mursten  -).  Den  pludselige  Frem- 
træden af  dette  nye  Bygningsemne  her  til  Lands  hidrører 
vistnok  fra  den  stadige  Berørelse,  som  Danmark  var  i 
med  sine  sydlige  Naboer.  Tyske  Haandværkere  bosatte 
sig  i  vore  Kjøbstæder  3),  den  rhinske  Indflydelse  kan 
paavises  i  vore  Kathedraler,  den  sachsiske  i  nogle  ai" 
vore  mærkeligste  Landsbykirker  ^).  Selv  den  Forandring, 
som  indtraadte  i  Valdemars  Stilling  til  Frederik  Barba- 
rossa,  fik  her  sin  Betydning;  thi,  da  Kongen  misfornøjet 
var  vendt  tilbage  fra  Mødet  i  S.  Jean  de  Laune  (1162), 
besluttede  han  ved  sin  Hjemkomst  at  forstærke  Dane- 
virke.     Han  fulgte  deri  zibsalons  Raad,  hvis  Mægling  det 


')  Ebbe,  som  døde  1150,  byggede  den  af  Træ;  Stenkirken  blev  først 
opført  af  hans  Søn  Sune.  For  saa  vidt  som  man  finder  Mursten  i 
disse  to  Bygninger  og  det  i  saadanne  Partier,  som  endnu  høre 
til  det  tolvte  Hundredaar,  da  ere  de  aabenbart  fra  en  Tid,  da 
Murstenen  alt  var  begyndt  at  anvendes  i  Sorø. 

*)  At  her  ved  Mursten  forstaaes  brændte,  ikke  raa  Sten,  behøver 
vel  næppe  at  anmærkes.  Tyskernes  »Backstein«  har  det  Fortrin 
at  være  ak^eles  utvetydigt. 

')  Mullers  Saxo,  650,  652. 

^)  Ny  kirkehistoriske  Samlinger,  HI,  63. 

desuden  var  lykkedes  at  bringe  en  Udsoning  til  Veje 
mellem  Kongen  og  den  holstenske  Greve  Adolf  den 
Anden.  Denne  havde  en  sand  Fortjeneste  af  sit  Land, 
ved,  ligesom  Erkebisperne  af  Bremen,  Henrik  Løwe  og 
Albrecht  af  Brandenborg,  at  indkalde  nederlandske  Ny- 
byggere ,  hvis  velgjørende  Indflydelse  den  samtidige  Hel- 
mold  har  skildret  saa  levende.  Overalt,  hvor  disse  vind- 
skibelige Folk  bosatte  sig  i  det  nordlige  Tydskland,  ind- 
førtes Brugen  af  Mursten,  et  i  de  Egne  aldeles  ukjendt 
og  højst  nødvendigt  Bygningsemne. 

Danevirkes  gamle  Befæstning  bestod  af  Jord  og 
Tømmer;  for  at  give  dens  søndre  Side  større  Fasthed 
skulde  den  nu  beklædes  med  Murværk,  og  til  Udførelsen 
valgtes  ikke  længer  Rullesten ,  som  hidtil  havde  været 
Sædvane,  men  den  brændte  Sten.  Saxo  nævner  ud- 
trykkelig Absalon  som  Deltager  i  dette  Arbejde  i),  og 
han  lovpriser  dets  Fortrinlighed;  Svend  Aagesen  anfører 
det  som  et  af  Valdemars  Storværker,  og  det  er  ved 
denne  Lejlighed,  at  Murstenen'-)  første  Gang  omtales  i 
vore  Kildeskrifter.  Dette  nye  Bygningsemne  frembød 
ogsaa  store  Fordele  fremfor  Rullestens  Graniten;  det  var 
nemmere  at  haandtere  og  kostede  derfor  mindre  Tid  og 
Ulejlighed;  det  lod  sig  tillige  med  større  Lethed  skafi'e 
til  Veje,  og  med  Hensyn  til  Arbejdets  Udseende  stod  det 
over  Kalktuf  og  Kridtsten.  Hvad  var  altsaa  rimeligere, 
end   at  Roeskilde  Biskop,   med  sit  omfattende  klare  Blik 


')  Mullers  Saxo,  481,  482,  "muium  cocti  laleris«.  Han  kalder  det 
en  Fuldendelse  af  Thyras  Værk  og  tilføjer:  tanto  excellentius 
opus  edentes  qvanto  se  muliebri  noverant  industria  clariores. 

^)  Cocti  lateres,  murum  lateritium. 

baade  for  Krigens  og  Fredens  Gjerning,  ogsaa  drog  Om- 
sorg for  at  det  nye  Emne  kunde  være  til  Rede  i  Kirkens 
Tjeneste  '). 

II. 

Sorø  Kirke  er  treskibet,  hvælvet  og  bygget  i  den 
latinske  Korsform.  Da  den  blev  opført  af  Cisterciensere, 
maatte  den  ikke  have  Taarne  paa  Vestsiden,  og  mod 
Østen  maatte  Choret  blive  ligesluttet.  En  saadan  Chor- 
slutning  blev  senere,  da  den  romanske  Stil  gik  over  til 
den  gothiske,  meget  almindelig  selv  ved  anselige  Kathe- 
draler,  men  endnu  ved  Midten  af  det  tolvte  Hundredaar 
var  den  noget  Særegent  for  denne  strenge  Orden.  Hen- 
imod  Slutningen  af  samme  Seculum  fik  alligevel  selv 
Clairvaux  en  rund  Chorslutning,  som  blev  optaget  af  flere 
af  de  senere  Cistercienser  Klostre.  I  Tværskibets  Fløje 
har  Sorø  to  Kapeller  paa  hver  Side  af  Højchoret.  Lig- 
nende Kapeller  fandtes  allerede  i  den  ældre  berømte 
Benedictiner  Kirke  i  Cluny,  hvorfra  Citeaux's  Stiftere 
vare  udgangne,  og  vi  finde  dem  her  i  Ringsted  Kirke, 
der  hørte  til  samme  Orden.  Kapeller  fandtes  ikke  alene 
i  Korsfløjene,  men  ogsaa  i  Sideskibene,  naar  disse  fra 
Korset  fortsattes  langs  med  Højchoret,  ja  vel  endog  gik 
om    dettes    østre    Side-).     Saaledes    var    det    allerede    i 


*)  I  Slutningen  af  sit  Testament  glemmer  han  ikke  at  betænke 
Murmester  Aage  —  Achoni  magistro  laternm  —  og  en  anden 
Aage,  som  var  Stenhugger,  lapicida.  Ved  -magister  laterum«  ci- 
der maaske  tillige  tænkt  paa  Teglbrænderen,   Scriptores,  V,  426. 

^)  Et  simplere  Anlæg,  svarende  til  Kapellerne  om  den  runde  Chor- 
slutning, som  jævnlig  findes  i  de  franske  romanske  Kirker,  og 
som  senere  udfoldedes   saa  pragtfuldt   i   de  gothiske  Kathedraler. 

Stamklostret  Citeanx,  hvis  oprindelige  Bygning  kun  er 
bevaret  i  Afbildninger  i),  men  den  samme  Ordning  finde 
vi  endnu  i  tyske  Cistercienser  Kirker,  som  i  Riddags- 
liausen-)  ved  Brunsvig  og  i  Ebrach^),  ikke  langt  fra 
Bamberg.  Ved  at  kaste  et  Blik  paa  disse  smaa,  lave  og 
lavtliggende  Kapeller  ser  man  strax,  hvor  bekvemt  de 
ere  udtænkte  til,  at  Brødrene  i  al  Stilhed  der  kunde  bede 
og  foretage  sig  deres  strenge  Bodsøvelser  efter  Chor- 
tjenesten^). 

I  Sorø  have  vi  saaledes  et  Exempel  paa  den  simpleste 
Form  af  en  ret  anselig  Ordensbygning.  Blandt  de  franske 
Klostre  staar  den  i  sin  Grundplan  nærmest  ved  Fontenai 
(Departem.  Cote  d'or),  et  af  de  ældste  Anlæg  fra  Citeaux, 
der  udmærker  sig  ved  stor  Tarvelighed,  men  som  dog 
har  en  Forhal^),  hvad  Sorø  aldrig  har  havt.  I  Tysk- 
land have  Kirkerne  i  Eberbach  ^)  i  det  Nassauske,  Maul- 
bronn')  i  Wiirtemberg  og  Loccum^)  i  Hannover  samme 
Hovedtræk  i  Grundplanen  som  Sorø,  men  de  to  første 
have  dog  tre  Kapeller  i  hver  Korsfløj,  og  disse  indtage  i 


I 


')  Viollet  le  Duc,   dictionnaire  de  larchitectuie  francaise   du  XI  au 

XVI  Siécle,  I,  271. 
^)  Erbkam,  Zeitschrift  fiir  Bauwesen,  7.  Bind. 
')  Carl  Schnaase,  Geschichte  d.  bild.  Kiinste  im  Mittelalter,  3,  443. 
■*)  Med  Hensyn  til  Fortsættelsen  af  Sideskibene  langs  med  Hojchoret, 

da  slutter  Cistercienser  Kirken  i  Lygum  sig  til  denne  Anordning, 

dog  uden  de  smaa  Kapeller,  se  J.  P.  Trap,  statistisk-topographisk 

Beskrivelse  af  Hertugdømmet  Slesvig. 
')  Viollet  le  Duc,  I,  274. 
^)  Geier    und   Gorz,    Denkmale    romanischer    Baukunst    am    Rhein, 

1ste  Hefte. 
^)  E.  Forster,  Denkmale  deutscher  Baukunst,  Bildnerei  und  Mahlerei, 

7de  Bind. 
®)  C.  W.  Haase,  Die  mittelalterl.  Baudenkmiiler  Niedersachsens. 

Hoyens  Skrifter      II.  28 

Maulbrono  saa  meget  af  Tværskibets  Brede,   at  det  ind- 
snevres  til  en  Gang  foran  dem. 

Paa  Vestsiden  af  Kirken  i  Sorø,  hvor  Hovedskibet 
med  sine  to  Murstivere  træder  lidt  frem  foran  begge 
Sideskibene,  er  Hovedindgangen  først  bragt  til  Veje  i  1772 
ved  at  bryde  Hul  paa  den  gamle  Mur;  men  sin  nu- 
værende Form  har  Portalet  dog  først  faaet  efter  Akade- 
miets Gjenopførelse.  Det  fører  ind  til  en  lav  Forstue 
under  Orgelet,  og  herfra  træder  man  ind  under  de  høje 
Hvælvinger  med  deres  brogede  Ribber.  Mellem  Lav- 
kirkens Piller  aabne  sig  til  Højre  og  til  Venstre  otte 
rundbuede  Arcader,  som  forbinde  den  med  Sidegangene. 
Langs  hen  under  Højkirkens  Vinduer  løber  der  et  bredt 
Baand  med  malede  Skjoldmærker  og  Indskrifter,  som 
minde  om  den  navnkundige  Slægt,  der  stiftede  og  ud- 
videde Klostret,  og  om  nogle  andre  af  dets  fornemste 
Velgjørere.  Gjennem  det  rigt  udskaarne  Chorgitter,  over 
hvilket  Lage  Urnes  mægtige  Crucifix  er  ophængt,  kommer 
man  ind  i  Tværskibets  Midte,  der  nu  bruges  til  Chor. 
Den  er  derfor  adskilt  fra  begge  Korsfløjene  ved  pyntelige 
Egetræs  Skillerum  og  faar  ved  den  Maade,  Stole  og 
Pulte  ere  ordnede  paa,  næsten  Udseende  af  et  Munke- 
chor.  Det  var  sagtens  her,  at  Kirkesangeren  havde 
Plads  i  Frederik  den  Tredies  Tid  og  selv  langt  senere, 
og  at  de  Peblinge,  der  skulde  synge  i  Kirken,  samledes 
med  ham^).  Altret  staar  under  den  store  Bue  mellem 
Tværskibet  og  det  gamle  Højchor,  hvis  Gulv  er  løftet 
flere   Trin   i  Vejret  for   at   skaff'e   Plads   til  tvende  Lig- 


^)  Om  de  indskaarne  Navnes  Alder,  se  hos  Estrup  i  hans  Indledning 
til  Wendelboes  Beskrivelse  af  Mindesmærkerne  i  Sorø  Kirke, 
S.  20,  Anm.  1. 

kjældere.  Højchoret  bruges  nu  blot  som  Gjemmested  for 
Gravmonumenter,  og  det  er  de  historiske  Minder  om 
Absalon  og  Henrik  Tornekrans,  Klostrets  Alpha  og  Omega, 
om  Christoffer  den  Anden  og  Valdemar  Atterdag  med 
Dattersønnen  Oluf,  som  her  føre  Ordet. 

I  den  nordre  Korsarm,  som  kaldes  Sacristiet,  og 
hvor  Skriftemaalet  holdes,  hænger  der  over  Præstens  Stol 
det  gamle  Egetræes  Crucifix,  som  er  et  af  Kirkens  ældste 
og  ærværdigste  Minder.  Sidekapellerne  ere  blevne  til 
Gravkamre,  og  i  det  nordligste  af  disse  ligge  den  lærde 
Greve  Otto  Thott  og  hans  Frue  i  kostbare  Marmorkister. 
I  Nabokapellet  hviler  Baronen  Ludvig  Holberg  ligeledes 
i  en  prægtig  Marmorkiste,  et  Arbejde  af  Johannes  Wiede- 
welt  (1780),  som  Sorø  Akademi  har  bekostet  for  sin 
fornemme  Velgjører. 

I  den  søndre  Korsarm  sees  endnu  ved  dens  vestre 
Væg  den  gamle  Murstenstrappe,  som  førte  op  til  Brødrenes 
Sovesal.  Nu  fører  den  kun  op  paa  en  lav  Udbygning, 
der  træder  tre  Alen  frem  foran  den  søndre  Endevæg. 
Det  er  en  chaotisk  Sammenblanding  af  gammelt  og  nyt 
Murværk,  hvis  midterste  Parti  indeholder  Laurids  Fosses 
lille  Gravkammer.  Ved  Siderne  heraf  gaar  man  ned  til 
tvende  andre  Gravkamre  uden  for  Kirken,  de  sidste 
Rester  af  den  gamle  Klosterbygning.  Ogsaa  i  denne 
Korsarm  ere  Sidekapellerne  optagne  af  Begravelser.  I  det, 
som  er  nærmest  ved  Choret,  hvile  Reitzensteinerne,  i  det 
følgende  Fosserne. 

Sammenlignes  Kirkens  nuværende  Indretning  med  den 
tidligere  i  Middelalderen,  da  er  selve  Langhuset  meget 
forandret,  om  endskjøndt  man  ikke  strax  gjør  sig  Rede 
derfor.     Træder  man   nu   ind    i   Hovedskibet,    tyder  Alt 

28^ 

hen  paa,  at  det  er  Samlingsstedet  for  en  protestantisk 
Menighed  af  begge  Kjøn;  ville  vi  derimod  forestille  os 
denne  Del  af  Kirken  i  Klostrets  Tid,  da  faar  den  et 
helt  andet  Udseende.  De  store  Vinduer  paa  Vestsiden 
lode  dengang  Daglyset,  uhindret  af  Orgelet,  falde  ind 
under  Hvælvingen;  ingen  lukkede  Stole  spærrede  Gulvet; 
derimod  kan  det  vel  være ,  at  enkelte  Altre  optoge 
Pladsen  i  nogle  af  Arcaderne,  eller  hist  og  her  i  Side- 
skibene, uagtet  vi  savne  bestemte  Efterretninger  derom. 
Kvinderne  vare  aldeles  udelukkede  fra  denne  Kirke;  det 
var  blot  Mændene,  som  her  kunde  træde  ind  for  at  bede 
i  Stilhed  eller  for  at  samles  til  Gudstjenesten.  Klostrets 
Lægbrødre,  Avisbrugere,  Haandværkere ,  ringe  og  for- 
nemme Folk  fra  Omegnen,  andægtige  Rejsende  strømmede 
her  sammen  især  paa  Festdagene. 

I  Tværskibet  og  Choret,  som  udelukkende  tilhørte 
de  Gejstlige,  ere  Sporene  af  den  indtraadte  Forandring 
kjendeligere.  Det  stærkt  forhøjede  Gulv  i  Partiet  bag 
ved  Altret  og  i  Korsfløjenes  Kapeller  er  først  kommet, 
da  man  indrettede  Gravkjældere  under  dem.  Oprindelig 
laa  Kapellerne  kun  et  Trin  over  Tværskibets  Gulvflade, 
og  selv  til  Høj  choret  kom  man  med  Lethed  op  ad  det 
Par  Trin,  som  skiller  det  fra  Korset,  thi  hos  Cister- 
cienserne  fandtes  aldrig  nogen  Kryptkirke,  som  kunde 
give  Anledning  til  Chorets  højere  Leje.  Inde  i  selve 
Højchoret  var  derimod  Pladsen,  hvor  Hovedaltret  stod, 
løftet  et  Par  Trin  over  den  forreste  Gulvflade.  Altret 
var  holdt  i  stor  Tarvelighed;  den  Metalglans,  som  i  det 
tolvte  Hundredaar  saa  ofte  smykkede  det  Helligste,  glim- 
rede ikke  hos  Cistercienserne,  og,  efter  at  malede  og 
udskaarne  Altertavler  vare  komne   i  Brug,   rejstes   der  i 

den  strenge  Orden  en  stærk  Modstand  imod  deres  An- 
vendelse. Frelserens  Billede  var  tilladt,  og  det  er  ikke 
usandsynligt,  at  det  gamle  Egetræs  Crucifix  i  den  nordre 
Korsfløj  kan  have  smykket  den  østre  Chorvæg  over  Høj- 
altret'). Da  Choret,  ligesom  hele  Kirken,  var  viet  til 
vor  Frue,  faar  det  en  særegen  Betydning,  at  hendes  Bil- 
lede, med  Barnet  paa  Armen,  er  udskaaret  lige  under 
Forsonerens  Fødder  paa  selve  Korset. 

Den  Plads,  hvor  nu  Altertjenesten  holdes,  var  ind-^ 
rettet  til  Klosterbrødrenes  daglige  Gudstjeneste;  det  var 
altsaa  Munkenes  Chor.  Det  var  aabent  mod  Høj  choret, 
men  aflukket  mod  Nord  og  Syd,  dog  med  en  Dør'^)  paa 
hver  Side  ligesom  nu.  Ogsaa  mod  Vest  var  det  aflukket; 
men,  hvor  dets  Grænse  der  var,  lader  sig  nu  ikke  be- 
stemme med  Sikkerhed.  Sin  sidste  Indretning  tik' Choret 
i  Aarene  1464 — 67;  maaske  gav  Brøstfældighed  An- 
ledning dertil,  maaske  var  en  Udvidelse  i  Tidernes  Løb 
bleven  nødvendig,  men  hvad  enten  dets  Grænse  har  været 
der  omtrent,  hvor  nu  Chorgitteret  staar,  eller  den  har 
været  rykket  længer  frem  i  Hovedskibet,  saa  har  det  i 
ethvert  Tilfælde  havt  en  Forbindelse  dermed.  Om  denne 
Forbindelse  giver  Lage  Urnes  store  Crucifix  os  et  op- 
lysende Vink.  Det  viser  jo  den  Korsfæstede  udskaaret 
paa  den  ene  og  malet  paa  den  anden  Side  3),  og  det 
minder  saaledes  om  Altertavler,  der  ligeledes  havde  Bil- 


')  Altare  sctæ  crucis  in  choro  beatæ  virginis,  Scriptores,  IV,  S.  538. 

2)  Scriptores  r.  d.,  IV,  S.  541—42. 

^)  Maleriet  er  nu  skjult  under  en  raa  Overstrygning  fra  1846. 
Neden  under  Korset  stod  Henrik  Tornekranses  Skjoldmærke, 
prydet  med  Abbedhuen  og  tvende  korslagte  Abbedstave.  Over 
det  stod  hans  Valgsprog:  omnia  in  laudem  dei.  1527. 

leder  baade  paa  For-  og  Bagsiden,  og  som  tjente  til 
Smykke  og  Opbyggelse  baade  inde  i  Choret  og  uden  for. 
Var  nu  dette  Crucifix  ophængt  over  det  vestre  Skille- 
rum, saa  vilde  dets  malede  Side  være  synlig  for  Brødrene, 
det  udskaarne  Billede  derimod  vende  ud  mod  Hoved- 
skibet oven  over  Lægmands  A.ltret,  der  stod  mellem 
Skillerummets  tvende  Døre.  At  en  saadan  Anordning 
har  kunnet  finde  Sted,  kan  man  endnu  se  i  Maulbronn^); 
men,  selv  om  der  i  Sorø  ikke  har  været  noget  Alter  paa 
dette  Sted,  men  kun  en  Dør,  som  da  har  været  i  Midten 
lige  under  Crucifixet,  saaledes  som  det  nu  er  paa 
Chorgitteret,  vil  denne  Forklaring  af  dets  Hensigt  lige 
fuldt  passe. 

Chorstolene  vare  ordnede  langs  med  Skillerummenes 
Vægge,  og  Brødrene  kom  herved  til  at  danne  tvende 
Afdelinger,  der  skiftevis  kunde  svare  hinanden  eller  synge 
sammen,  alt  eftersom  Vexelsangen,  Antifonien,  krævede 
det.  Da  Abbeden  havde  Forsædet  paa  den  ene  Side, 
Prioren  paa  den  anden,  blev  det  en  Sædvane  at  overføre 
hele  Chorets  Navn  paa  enhver  af  disse  Afdelinger  efter 
den,  som  havde  Forsædet,  og  saaledes  fremkom  Be- 
nævnelserne Abbedens  Chor  og  Priorens  Chor-).  Men 
af  hele  denne  Indretning ,  som  endnu  stod  bevaret  i 
Midten  af  det  sextende  Seculum,  er  der  fast  Intet  til- 
bage. Kun  tvende  Endestykker  af  Pultene,  med  ud- 
skaarne Relieffigurer  af  den  hellige  Jomfru  og  af  Apostlen 


*)  En  lignende  Anordning  af  Chorskilleiummet  kunde  man,  endnu 
for  tredive  Aar  siden,  se  i  Slesvigs  Domkirke.  Lægmands  Alter- 
tavlen var  der  et  Maleri,   en   kirkelig  Allegori,   af  .lurian  Ovens. 

2)  Du  Gange,  Glossarium  ad  scriptores  mediæ  et  infimæ  Latinitatis: 
Ghorus. 

Matthias,  bære  endnu  Mindet  om  Abbeden  Hemming 
Jacobsens  ' )  Værk,  der  henregnedes  til  Kirkens  præclara 
monumenta. 

xHlerede  i  Slutningen  af  det  fjortende  Hundredaar 
havde  Munkenes  Chor  faaet  sin  mest  i  Øjne  faldende 
Prydelse  i  Valdemar  Atterdags  store  Marmorkiste,  som 
stod  i  dets  Midte  2).  Det  var  ikke  vore  Kathedraler, 
som  først  kom  til  at  prunke  med  Pragtminder  over  vore 
Konger;  det  var  en  Ære,  som  forbeholdtes  Kloster- 
kirkerne 2).  Ringsted  gjemmer  den  udstukne  Messing- 
plade over  Erik  Menved  og  Ingeborg;  i  Sorø  Højchor 
ved  den  nordre  Side  opsattes  den  prægtige  Malmkiste 
med  legemsstore  støbte  Billeder  af  hans  Broder  Chri- 
étoffer  den. Anden  og  Euphemia.  Alt  før  han  blev  Konge, 
havde  han  skjænket  Klostret '')  store  Gaver  for  der  at 
erholde  sit  Hvilested.  Selv  Margrete  havde  faaet  sit 
Gravsted  her,  naar  ikke  Roeskilde  Bisp  med  Magt  havde 
bortført  Liget.  Efter  Ordensreglerne  kunde  Konger  og 
Dronninger  saa  vel  som  de  ypperste  Gejstlige  begraves  i 
Cisterciensernes  Kirker,  og  Absalons,  Erkebispens,  Lig 
var  ogsaa  det  første,  som  nedlagdes  i  Højchoret.  Men 
denne  Regel  blev  allerede  overtraadt  i  det  tolvte  Seculum; 
Klostrenes  Velgjørere  og  fornemme  Personer  af  begge 
Kjøn  bleve  allerede  dengang  begravne  i  Ordenens  Kirker. 


')  Han  døde  1467,  Scriptores,  IV,  538. 

^)  Der  stod  den  endnu  1749,  da  Thurah  udgav  sin  danske  Vilruvius. 

Den  blev  først  flyttet  til  sin  nuværende  Plads  1777,   Wendelboes 

Mindesmærker  i  Sorø,  S.  16. 
•';  I  Frankrig   og   England   minde   S.  Denis   og  Westminster  os   om 

den    store    Betydning,    som    ansete    Abbedier    i    saa    Henseende 

have  havt. 
')  Sciptores,  IV,  494. 

Selv  Absalon  lod  sin  Bedstefaders  og  Farbroders  Lig 
indsætte  i  Pillen  mellem  de  to  Sidekapeller  i  den  søndre 
Korsfløj,  og  hans  Sødskendebarn,  Suno  Ebbesen  (f  1186) 
tik  sin  Grav  i  Munkenes  Chor  nær  ved  den  Plads,  hvor 
Valdemars  Kiste  siden  blev  sat.  Ogsaa  Esbern  Snare 
og  hans  Sønner  laa  samme  Sted,  men  foran  Trinene  op 
til  Højchoret.  Senere  voxede  Antallet  af  Familiens  og 
Velgjørernes  Grave  stadigt,  dog  vare  Stenene,  som  dækkede 
dem,  højst  simple,  thi  Ordenens  Regler  forlangte,  at  Ind- 
skrifter og  Figurer  blot  maatte  indridses  paa  deres  Over- 
flade, og  saaledes  finde  vi  det  endnu  i  Aaret  1300  paa 
den  roeskildske  Biskops,  Johannes  Krags,  Sten^)  i  den 
søndre  Korsfløj.  Selv  Oluf,  Margretes  Søn,  har  kun  en 
simpel  Gravsten-),  der  nu  er  flyttet  op  i  Højchoret  fra 
sin  oprindelige  Plads  i  Munkenes  Chor  paa  Priorens  Side. 
Korsfløjenes  fire  Kapeller  ere  anselige  og  aabenbart 
ikke  saaledes  indrettede  til  ubemærket  der  at  foretage 
Bodsøvelser  som  de  smaa  Kapeller  i  flere  af  de  tyske 
Klostre.  De  minde,  efter  Grundplanen  at  dømme,  der- 
imod om  de  lignende  Kapeller  i  Clairvaux  og  Fontenai. 
I  Tyskland  har  Loccum  imidlertid  Lighed  med  Sorø,  og 
der    er    endog   hvert   Kapel    indvendig    forsynet    med    en 


')  Det  Samme  er  Tilfældet  med  Gravstenen  over  Abbed  Niels 
Clemensen  f  1444,  men  der  er  dog  Indskriften  udhugget  i  op- 
højede Bogstaver.     Den  ligger  ved  Siden   af  Johannes  Krags  Sten. 

^)  Har  den  maaske  været  bestemt  til  at  afløses  af  et  prægtigere 
xMinde?  Man  kommer  herved  til  at  tænke  paa  hans  Morbroders, 
Prins  Christoffers,  Gravminde,  som  aldrig  blev  opstillet.  E.  C. 
Werlauff:  De  hellige  tre  Kongers  Kapel  i  Roeskilde  Domkirke, 
S.  71.  I  Morten  Pedersens  laa  denne  Sten  endnu  paa  sin  Plads, 
og  angives  i  et  daværende  Gravvers  rigtigt  som  liggende  mellem 
Bedstefaderens  og  Oldefaderens  Gravminder,  Morten  Pedersens 
Absalons  og  Esbern  Snares  Herkomst  osv  ,  S.  58. 

rund  Afslutning  til  Alterpladsen.  Ogsaa  med  Hensyn  til 
Valget  af  Helgene  fortjene  Sorøs  Kapeller  Opmærksom- 
hed. Nærmest  op  til  Højchoret,  hvor  det  hellige  Korses 
Alter  var,  laa  mod  Nord  det  Kapel,  der  var  viet  til 
Døberen  Johannes,  som  bebudede  Frelseren;  det  søndre 
Kapel  var  helliget  Evangelisten,  som  tillige  med  Marie 
stod  ved  Christi  Kors.  Af  de  tvende  yderste  var  det 
nordre  viet  til  Peder,  hvem  Christus  havde  givet  Nøglerne, 
og  til  Paulus,  Kirkens  store  Lærer.  Det  søndre,  det 
Kapel,  som  stødte  op  til  Klosterbygningen,  var,  maaske 
ikke  uden  en  vis  Hentydning,  helliget  til  de  to  Mænd, 
som  indtoge  en  saa  fremragende  Plads  i  hele  Munkelivet: 
den  gamle  Benedict  fra  Nurcia,  Klostervæsenets  Grund- 
lægger i  Occidenten,  og  Bernhard  af  Clairvaux,  Cister- 
ciensernes  store  Lys,  netop  dengang  optaget  i  Helgen- 
kredsen. 

Selve  Korsfløjene  bleve,  efter  de  tvende  førstnævnte 
Kapeller ,  kaldte  Johannes  den  Døbers  og  Johannes 
Evangelistens  Presbyterier.  Ved  Presbyterium  som  Steds- 
benævnelse  forstaaes  i  Almindelighed  baade  Pladsen  foran 
Altret  i  Choret  og  hele  Choret;  her  bruges  det  derimod 
om  hele  Korsfløjenes  Rum  uden  for  Kapellerne.  Det  er 
Forfatteren  til  Listen  over  de  fornemste  Begravede^)  i 
Sorø  Kirke,  som  benytter  det  saaledes,  naar  han  for- 
tæller om  Ligenes  Flytning  fra  den  gamle  Kirke  og  deres 


')  Script.,  IV,  539.  Catalogus  illustrium  Soræ  sepultorum.  For- 
fatteren samlede  i  152-4  sine  Optegnelser  af  Klostrets  gamle 
Bøger.  De  gaa  i  det  Hele  taget  ikke  længere  end  til  loOO,  og 
indeholde  det  vigtigste  Bidrag  til  vor  Kundskab  om  Kors-  og 
Chorpartiet  i  Sorø  Kirke.  Listen  ender  med  Henrik  Christiern- 
sens  Valgsprog:  omnia  in  laudem  dei,  og  er  rimeligvis  for- 
fattet   efter  denne  Abbeds  Tilskyndelse. 

Fordeling  i  Højctioret  og  Korsarmene,  og  det  maa  altsaa 
dengang  have  været  en  gængs  Benævnelse. 

Efter  at  denne  Vejleder  først  har  os  vist  om  i  Høj- 
choret  og  Munkenes  Chor,  fører  han  os  fra  Abbedens 
Side  ind  i  den  søndre  Korsarm  for  der  at  angive  de  Be- 
gravedes Pladser,  hvorved  han  desuden  kommer  til  at 
nævne  Døren  til  Sacristiet,  Trappen  op  til  Brødrenes 
Sovesal  og  den  østre  Kirkedør  i  det  søndre  Sideskib  ^). 
Derpaa  leder  han  os  over  i  den  nordre  Korsarm,  op- 
regner der  Begravelserne,  og  slutter  med  Conversernes 
Chor.  Converserne '-),  de  Omvendte,  udgjorde  en  egen 
Afdeling  i  Cisterciensernes  Samfund,  som  havde  optaget 
dem  fra  Carthåuserne.  De  bare  en  egen  Dragt,  aflagde 
Lydigheds  og  Kyskheds  Løftet,  havde  en  stor  Betydning 
for  Ordenens  Virksomhed  som  Avisbrugere,  »Møllere, 
Fiskere  og  overhovedet  som  Klostrets  Haandværkere , 
men  kunde  som  Converser  aldrig  opnaa  Præstevielse.  De 
boede  adskilte  fra  de  egentlige  Brødre,  og  i  Kirken  havde 
de  deres  egen  Samlingsplads,  uden  at  det  dog  synes,  at 
der  har  været  nogen  bestemt  Regel  for,  hvor  denne 
skulde  være.  I  Clairvaux  var  deres  Chor  i  Hovedskibet 
helt  nede  ved  den  vestre  Dør;  i  Maulbronn  stode  deres 
Chorstole  i  det  nordre  Sideskib.  I  Sorø,  hvor  vor  Vej- 
leder kommer  til  det  efter  at  have  forladt  den  nordre 
Korsarm,  har  det  efter  al  Sandsynlighed  ligget  i  det  til- 


')  Ved  Døren  laa  den  roeskildske  Provst  Tucho  begravet,  og  tæt 
ved  ham  laa  Skelm  Skegge  »sub  testudine  columpnarum  Chori«, 
det  vil  efter  al  Rimelighed  sige:  i  den  første  Arcade  fra  Korset 
paa   den   søndre   Side.      Det  er  ikke   usandsynligt,    at  Munkenes 

-    Chor  har  strakt  sig  saa  langt  ind  i  Hovedskibet. 

2)  Dr.  R.  Dohme,  die  Kirchen  des  Cistercienserordens  in  Deutsch- 
land  wåhrend  des  Mittclalters,  Leipzig  1869,  S.  10,  11. 


443 

stødende  Sideskib,  saafremt  man  ikke  vil  antage,  at 
Kapellet,  hvor  nu  Christian  Frises  Gravminde  staar,  og 
som  er  en  meget  gammel  Tilbygning,  kunde  have  været 
bestemt  hertil '). 

III. 

Den  malepiske  Virkning,  som  Sorø  Kirke  nu  gjør, 
idet  man  træder  ind  i  Hovedskibet,  tilhører  ikke  den  op- 
rindelige Bygniitg.  Langhusets  hvælvede  Loft,  som  alle- 
vegne har  spidse  Buer,  og  dets  Bærere,  som  ved  deres 
afvexlende  enkelte  og  sammensatte  Former  og  deres 
svagere  og  stærkere  Fremspring  bryde  Sidevæggenes  store 
Murflader,  ere  først  indkomne  efter  den  store  Ildebrand 
1247.  Klostrets  Gavebog'-)  har  heller  ikke  forsømt  at 
bevare  Mindet  om  Esbern  Snares  Datter  Ingeborg,  som 
ved  sin  store  Gave  af  Jordegods  (1250)  fastsatte,  at 
Indtægterne  deraf  først  skulde  anvendes  til  at  opføre 
Kirkens  Hvælvinger.  De  enkelte  Hvælvingsfag  have  her 
endnu  den  ældre  firkantede  Form,  hvor  en  Tværribbe 
deler  Kvadraten  mellem  to  Gjordbuer;  thi  Hovedskibet 
var  fra  først  af  ikke  anlagt  til  Hvælving,  og  da  denne 
skulde  indsættes,  vare  Lavkirkens  Sidebuer  saa  smalle  i 
Forhold    til    Hovedskibets    Brede,     at    den    Fordeling    af 


')  I  Pontoppidans  marmora  danica,  1,  154,  angives  Abbed  Niels 
Clemensens  Ligsten  at  ligge  i  Conversernes  Chor.  Har  den  den- 
gang (1739)  ligget,  hvor  den  nu  ligger,  ved  Siden  af  Biskop 
Krags  i  den  søndre  Korsarm ,  da  beroer  denne  Angivelse  paa  en 
løs  Gjætning.  En  lignende  Vilkaarlighed  er  det,  naar,  i  samme 
Værk  S.  153,  Thorbern  Jensens  Ligsten  siges  at  ligge  i  Priorens 
Chor.  Den  findes  i  den  nordre  Korsarm ,  det  nu  saakaldte 
Sacristi. 

2)  Scriptores,  IV,  502. 

Fagene,  som  findes  i  Ringsted  og  Roeskilde  i),  ikke 
kunde  følges.  Alle  Enkelthederne  have  derimod  samme 
Charakter  som  i  Ringsted;  de  tredelte  runde  Kryds-  og 
Tværribber  bæres  af  smaa  Søjler;  Gjordbuerne  ere  fir- 
kantede og  svære,  kun  en  fin  Rundstav  pryder  dem  lige 
i  Overgangen  til  Kappernes  krumme  Flader,  dog  er  i 
Sorø  tillige  Underfladens  ensformige  Brede  lettet  ved  tre 
vel  fordelte  smaa  runde  Tværstave. 

Vil  man  danne  sig  en  Forestilling  om^  det  Udseende, 
som  Absalons  Kirke  oprindelig  havde,  da  maa  man  først 
tænke  sig  Hvælvingen  og  dens  Bærere  borttagne.  Et 
fladt  Bjælkeloft  med  inddelte  og  malte  Fyldinger  strakte 
sig  dengang  over  hele  Skibet;  det  var  mere  ensformigt, 
men  med  Hensyn  til  Højden  kan  det  ikke  have  gjort 
synderlig  Forskjel.  Arcadernes  Piller  viste  deres  simple, 
glatte  Forsider  og  vare  kun  smykkede  med  det  rige  Fod- 
stykke og  Kragbaandet  (imposte,  Kåmpfer) ,  som  nu  af- 
brydes af  Gjordbuerne  og  Tværribbernes  Bærere,  der  til- 
lige overskjære  Sidemurenes  eneste  Prydelse,  det  smalle 
Tandsnitsbaand,  som  angiver  Grænsen  mellem  Lav-  og 
Højkirken.  Dennes  Vinduer,  som  ere  stillede  midt-)  over 
Arcadernes  Buer,  sade  dengang  friere,  ikke  som  nu  klemte 
og  skjævt  under  Hvælvingens  Sidebuer,  og  bidroge  til  at 
give  Væggene  et  symmetrisk  Udseende,  som  nu  er  tabt^). 


')  Ringsted  Kirke  var  afbrændt  sex  Aar  tidligere  end  Sorø,  og  var 
heller  ikke  i  Hovedskibet  beregnet  paa  Hvælving,  men  det  er 
smallere  end  i  Sorø,  og  derimod  ere  Lavkirkens  Sidebuer  bredere; 
der  lod  den  aflange  Firkant  sig  derfor  anvende.  Roeskilde  nu- 
værende Kirke  var  lige  fra  Begyndelsen  anlagt  til  den  Hvælvings- 
fordeling,  som  den  har. 

^)  Den  enkelte  Undtagelse  berøres  senere. 

^)  Slmg.  Træsnittet  oven  for  S.  117. 

Sideskibene  have  bedre  vedligeholdt  deres  oprindelige 
Udseende.  Gjordbærerne,  som  ere  indbundne  i  Pillerne 
og  fuldstændig  have  det  romanske  Præg,  vise,  at  de 
fra  først  af  have  været  anlagte  til  Hvælving;  men 
den  nuværende  er  ej  den  første;  dens  spidse  Buer  høre 
til  samme  Tid  som  Hovedskibets  Loft.  Paafaldende  er 
det,  at  saa  vel  Gjordbuer  som  Krydsribber  udspringe 
neden  for  Arcadepillernes  Kragbaand,  men  den  saa  vidt 
muligt  foretagne  Undersøgelse  af  Murværket  har  ikke 
klaret  det  Gaadefulde  heri.  I  Tværskibet  er  ogsaa  det 
oprindelige  Udseende  mere  bevaret.  Tre  simple  Kryds- 
hvælvinger danne  dets  Loft,  og  her  er  endog  kun  en 
Gjordbue,  den  ind  mod  Hovedskibet,  spids,  de  andre  ere 
alle  runde.  Krydsribberne  have  samme  Skabelon  som  i 
Langhuset,  men  kun  i  den  midterste  Hvælving  bæres  de, 
ligesom  i  Hovedskibet,  af  smaa  Søjler.  Saa  vel  Høj- 
choret,  der  senere  skal  blive  omtalt,  som  Tværskibet 
have  vistnok  lige  fra  Begyndelsen  været  hvælvede^); 
derfor  sidde  heller  ikke  Højkirkens  Vinduer  lodret  over 
Lavkirkens  Arcader,  men  ere  nærmere  sammenstillede 
for  at  passe  under  Hvælvingens  Sidebuer. 

Det  mangler  naturligvis  ikke  her  paa  saadanne 
Uoverensstemmelser,  hvorpaa  Middelalderens  Bygninger, 
baade  fra  den  romanske  Tid  og  senere,  levere  saa  talrige 
Exempler.      Vi    kunne   blot   paapege    dem,    thi    en    fuld- 


)  I  Ringsted  have  derimod  Tværskibets  Fløje  faaet  Hvælvinger  med 
spidse  Buer  og  Gjordbærere,  aldeles  som  i  Hovedskibet.  Den 
oprindelige  Anordning  af  Højkirkens  Vinduer,  som  endnu  kan 
sees,  peger  ogsaa  tydelig  hen  paa,  at  der  har  været  Træloft, 
saafremt  man  ikke  vil  antage  Muligheden  af  en  Tøndehvælving, 
hvad  der  af  andre  Grunde  ikke  har  Rimelighed. 

stændig  og  paalidelig  Forklaring  vilde  alene  kunne  gives, 
dersom  man  havde  en  samtidig  Beretning  om  Arbejdets 
Gang.  Kaster  man  blot  et  Blik  paa  de  fire  Hovedpiller 
midt  i  Tværskibet,  saa  forundres  man  ikke  alene  over 
deres  Forskjellighed,  men  tillige  over  det  Besynderlige  i, 
at  den  sydøstre  f.  Ex.  slet  ikke  er  beregnet  paa  at  mod- 
tage den  Rundstav  paa  Gjordbuens  Underflade,  som  den 
nordøstre  i  sin  Sammensætning  synes  at  være  anlagt  paa. 
Denne  Uoverensstemmelse  bliver  endnu  mere  slaaende, 
naar  den  sammenlignes  med  den  Ensformighed,  der  gaar 
igjennem  Hovedskibets  Gjordbuer  og  deres  Bærere.  Det 
Parti  af  Hovedskibet,  som  er  Korset  nærmest,  frembyder 
især  saa  paafaldende  Afvigelser  fra  alt  det  Følgende,  at 
forskjellige  Tanker  her  nødvendigen  maa  have  krydset 
hverandre  og  fremkaldt  en  Usikkerhed  i  Arbejdets  Gang, 
indtil  en  afgjørende  Beslutning  endelig  blev  taget.  Den 
første  af  Lavkirkens  Arcader  fra  Korset  er  endnu  be- 
varet paa  Nordsiden^).  Den  har  en  svær,  meget  sam- 
mensat Bue,  hvis  Underflade  bærer  en  tredelt  Rundstav, 
der  neden  for  Kragbaandet  har  været  fortsat  i  en  Halv- 
søjle, hvis  Spor  endnu  lade  sig  forfølge.  De  tre  følgende 
Arcader  have,  som  alle  de  øvrige,  en  glat  Underbue, 
men  de  pilasteragtige  Fremspring  paa  Pillernes  Sider 
vise,  at  man  har  villet  gjøre  disse  Arcader  højere  end 
den  foregaaende,  men  under  selve  Arbejdet  igjen  opgivet 
denne  Tanke.  Det  er  kun  paa  den  nordre  Side,  at  denne 
Usikkerhed  finder  Sted,  paa  den  søndre  er  der  intet  Spor 
til  noget  Saadant  2).     Anordningen  af  Højkirkens  Vinduer 


^)  Paa  Sydsiden  er  den  aldeles  forhugget. 

^)  I  Riddagshausen  ere  paa  begge  Sider  i  Hovedskibet  de  to  Arcader 
nærmest  Korset  lavere  end  alle  de  folgende.     Der  ser  man  tyde- 

har  ogsaa  i  dette  Parti  været  tænkt  anderledes,  end  den 
senere  blev  fortsat.  Over  den  første  Arcade  fra  Korset 
sees  nu  intet  Vindue,  da  det  er  lukket  af  Tværribbens 
Bærer  og  af  Hvælvingskappen.  Udvendig  kunne  vi  der- 
imod finde  det  tilmuret  baade  paa  Nord-  og  Sydsiden  af 
Højkirken.  Det  er  den  ostre  Halvdel  af  et  Dobbelt- 
vindue, der  vel  staar  i  Flugt  med  alle  de  følgende 
enkelte  Vinduer,  men  skiller  sig  fra  dem  baade  ved  sin 
Form,  sin  Indfatning  af  Søjler  og  ved  den  Stilling,  det 
har  indtaget  over  Lavkirkens  Arcader. 

I  det  nordre  Sideskib  have  de  Gjordbærere,  som  ere 
forbundne  med  Arcadernes  Piller,  Form  af  Halvsøjler,  og 
denne  Form  gaar  endog  i  de  to  nridterste  over  til  et 
tredelt  Søjleknippe.  I  det  søndre  Sideskib  dannes  kun 
de  tre  østlige  af  Halvsøjler,  alle  de  øvrige  have,  ligesom 
samtlige  Gjordbærere  paa  Udvæggene,  Pilasterform,  og 
denne  er  afkraget  for  neden.  Saadanne  Afl^ragninger  ere 
ikke  sjældne,  uden  at  man  derfor  altid  kan  angive  en 
gyldig  Grund  til  deres  Anvendelse.  I  den  prægtige 
Cistercienserkirke  i  Arnsburg^)  findes  de  benyttede  paa 
forskjellig  Maade  i  hele  Hovedskibet.  Her  i  Sorø  ere  de 
oprindelige  Afkragninger,  ved  deres  rigere  Snit  og  ved 
Granitstenen,  som  jævnligen  afslutter  dem,  let  kjendelige 
fra  de  senere,  som  ere  fremkomne  ved  Borthugning. 


lig,  at  en  forandret  Byggeplan  hav  fremkaldt  denne  Uoverens- 
stemmelse. Da  Choret  og  Korset  med  dets  nærmest  tilstødende 
Partier  i  Reglen  var  den  Del  af  Kirken,  som  først  blev  fuldendt, 
kan  det,  med  Hensyn  til  Sorø,  maaske  fortjene  Opmærksomhed, 
at  Munkenes  Chorskillerum  i  Riddagshausen  netop  staar  der, 
hvor  Forandringen  begynder.  Erbkam,  Zeitschrift  fiir  Bauwesen, 
7de  Bind. 
^)  Molleri>  Denkmaler  der  deutschen  Baukunst,  3die  Bind. 

Trods  disse  Uligheder  og  Uoverensstemmelser  gaar 
der  alligevel  en  og  samme  Tone  gjennem  hele  den  op- 
rindelige Bygning.  Murværket  er  udført  med  den  største 
Omhu^),  og  alle  Enkeltheder  svare  til  den  romanske  Stil, 
saaledes  som  den  viste  sig  i  den  sidste  Halvdel  af  det 
tolvte  Hundredaar,  Naar  enkelte  Partier  have  noget 
Tungt  og  Klodset,  sammenholdte  med  lignende  Dele  i  Ribe 
og  Viborg  Domkirker,  og  dersom  Kragbaand,  Hoved-  og 
Fodstykker  ikke  have  et  saa  rent  og  skarpt  Snit  som  i 
de  sidstnævnte  Kirker,  da  er  det  for  største  Delen  en 
Følge  af  det  forskjellige  Bygningsemne.  Selv  den  bedst 
formede  og  brændte  Sten  kan  aldrig  faa  det  rene  og 
skarpe  Snit,  som  opnaaes  i  den  hugne  Sten,  og  i  hin 
Tid  kjendte  man  ikke  til  formede  Mursten  (terra  cotta), 
man  opmurede  selv  Kapitæler  og  Baser  skiftevis  og  ud- 
mejslede derpaa  de  krumme  eller  skraa  Flader;  Kalk- 
fugen maatte  endog  hist  og  her  tjene  som  et  Mellemled. 
En  Sammenligning  mellem  et  af  de  murede  Søjlehoveder 
i  Sorø  med  et  lignende  Kapitæl  af  huggen  Sten  fra  Kal- 
lundborg  eller  Roeskilde  vil  i  dette  Tilfælde  give  den 
bedste  Forklaring.  Det  er  det  saakaldte  trapezskjoldede 
Kapitæl,  der  dog  lod  sig  efterligne  i  Murstenen,  medens 
det  rundskjoldede  Tærningkapitæl  kun  lod  sig  udføre  i 
huggen  Sten,  saaledes  som  vi  ogsaa  kunne  finde  det 
mellem  de  endnu  bevarede  Levninger  fra  Klosterbygningen. 
Begge  disse  Kapitælformer  have  et  fornemt  og  gammelt 
Slægtregister;  de  nedstamme  begge  fra  det  rige  korinthiske 


')  Ved  at  se  paa  Arcadepiller  og  Gjordbærerc  i  det  nordre  Sideskib, 
hvor  Overkalkningen  er  borttaget,  faar  man  et  Begreb  om,  hvor- 
ledes det  svære  Kalklag  har  dækket  og  forvansket  det  smukke 
Murværk. 

Kapitæl,  og  vi  kunne  allerede  finde  denne  fattige  Efter- 
ligning benyttet  i  det  fjerde  Hundredaar')  efter  Christus. 
De  ældste  Exempler  paa  Anvendelse  af  Mursten  til  det 
trapezskjoldede  Kapitæl  gaa  ikke  længer  tilbage  end  til 
Midten  af  det  tolvte  Seculum.  Det  er  udført  med  den 
største  Nethed  i  Kirken  i  Jerichau,  1149— 1159 -)• 

Den  mest  ejendommelige  Enkelthed,  som  Sorø  Kirke 
fremviser,  er  imidlertid  det  rigt  sammensatte  Fodstykke 
under  Piller  og  Halvsøjler.  Det  har  gaaet  gjennem  hele 
Bygningen,  lige  saa  vel  i  Tværskibet,  hvor  et  gunstigt 
Tilfælde  har  bevaret  det  ved  Nedgangen  til  Ramel  Sehe- 
steds Gravkjælder,  som  i  Langhuset,  hvor  vi  kunne  for- 
følge det  gjennem  hele  det  nordre  Sideskib.  Det  er  i 
hele  sin  Skabelon  kjendelig  beregnet  paa  Murstenen,  men 
findes  ikke  i  de  hidtil  bekj en dtgjorte  Værker  over  Middel- 
alderens Murstensbygninger  i  de  brandenborgske  Marker 
eller  Kystlandene  ved  Østersøen.  Her  hjemme  gjenfinde 
vi  et  nærbeslægtet  Fodstykke  under  Halvsøjlerne  i  Om- 
gangen bag  ved  Choret  i  Roeskilde  Domkirke,  og  Spor 
af  et  lignende  i  Tværskibet  i  Aarhus  Domkirke.  Det  er 
et  af  de  lettest  kjendelige  Mærker  paa,  at  vore  Byg- 
mestere   ikke   manglede   Lyst   til   at   give   deres  Arbejder 


')  I  Ancyra,  se  Texier,  descriplion  de  l'Asie  mineure,  1ste  Bind, 
70de  Tavle. 

'-)  F.  Adler,  mittelalterliche  Backstein -Bauwerke  des  preussischen 
Staates,  I,  S.  40.  Saa  vel  her  som  paa  andre  Steder  i  Altmark 
have  de  skraa  Hjørner  en  noget  convex  Form,  der  udkræver 
mere  Færdighed  i  Behandlingen  end  den  simple  Flade,  saaledes 
som  i  Sorø  og  Ringsted.  I  S.Lorenz  i  Salzwedel  bliver  Trapezet 
til  et  trekantet  Skjold,  som  derved  endnu  stærkere  kommer  til 
at  erindre  om  den  lignende  Capitælform  i  Sta  Sophia  i  Constan- 
tinopel,  se  Salzenberg,  altchristliche  Baudenkmiiler  in  Constan- 
tinopel.  Tavle  20 

et    eget    Præg,    idet    de    fulgte    med    den    store   Cultur- 
strømning  fra  Syden. 

Naar  vi  til  de  her  givne  Træk  endnu  tilføje,  at 
Gulvet  næppe  har  været  belagt  med  Andet  end  glatte 
Fliser,  at  Vinduerne  ikke  have  havt  Glasmaleri,  Træ- 
loftet derimod  nok  en  sømmelig,  men  ingenlunde  rig  eller 
broget  Udsmykning  med  Farver,  og  derpaa  danne  os  et 
samlet  Billede  af  Kirkens  Udseende  ved  Slutningen  af 
det  tolvte  Hundredaar,  saa  vil  dette  vise  os  en  anselig 
Bygning,  der  i  Størrelse  fuldkommen  kunde  maale  sig 
med  vore  samtidige  Kathedraler,  og  som  bar  Datidens 
Stil  fuldstændig  udpræget  i  et  nyt  Bygningsemne.  Men 
med  Hensyn  til  Emnets  Kostbarhed,  til  Udsmykningens 
Rigdom,  da  stod  den  ved  Siden  af  Viborg  og  Ribe  som 
en  alvorlig  og  ydmyg  Nonne  ved  Siden  af  fornemme  og 
prægtige  Kvinder.  Sammenligne  vi  den  derimod  med  dens 
Nabo  ,  Benedictinerkirken  i  Ringsted ,  Hvilestedet  for 
Valdemarernes  Slægt,  da  maa  denne  vige  beskeden  til- 
bage. Den  har  aldrig  været  saa  stor,  ikke  havt  saa 
smukke  Forhold  eller  den  Enhed  og  Harmoni  i  hele  sit 
Anlæg  som  Sorø.  Her  havde  den  hellige  Bernhard  ikke 
fundet  Anledning  til  at  ivre  mod  den  overdaadige  Konst 
og  Pragt  i  de  rige  Benedictinerkirker,  som  han  i  sin 
Apologi  har  skildret  med  saa  stærke  Farver  og  i  saa 
ildfulde  Træk^). 

Sit  oprindelige,  alvorlige  Præg  beholdt  Kirken  allige- 
vel ikke   længe.     Den   13  Maj    1247    ramtes    den   af   en 


')  Apologia  ad  Guilhelmum  S.  Theodorici  abbatem,  Opera  S.  Bern- 
hardi,  Vol.  I,  544.  Denne  mærkelige  Skildring  er  mange  Gange 
anført  Fuldstændig  findes  den  ogsaa  hos  R.  Dohme,  die  Kirchen 
des  Cistercienserordens  in  Deutschland,  S.  27. 

Ildsvaade ,  der  sikkert  har  været  højst  ødelæggende. 
Taarnet^)  over  Korset  gik  op  i  Luer;  Taget  har  følgelig 
brændt  og  er  tilligemed  Træloftet,  som  ikke  kunde  mod- 
staa  Ilden,  styrtet  ned  i  Hovedskibet  og  har  der  udbredt 
Ødelæggelsen 2).  De  stærke  Piller  og  Mure  have,  som 
Synet  endnu  viser,  trodset  Flammerne,  og  Ingeborgs  før- 
omtalte Gave  vidner  om,  at  man  i  1250  alt  var  sysselsat 
med  Kirkens  Istandsættelse,  og  at  Hovedskibets  Over- 
hvælving allerede  dengang  har  været  paatænkt;  men  det 
Tab,  Klostret  havde  lidt,  var  for  omfattende  til  at  det 
hurtig  kunde  oprettes.  Det  var  ikke  alene  Kirken  og 
den  tilstødende  Klosterbygning,  som  var  brændt,  men 
Conversernes  Boliger,  Værkstederne,  Møllerne,  Avls- 
bygningerne laa  altsammen  i  Grus,  og  hele  den  ydre 
Virksomhed  var  lammet.  Det  kan  derfor  heller  ikke 
undre  os,  om  det  er  gaaet  langsomt  med  Fornyelsen, 
uagtet  Klostret  havde  saa  betydelige  Midler,  og  at  det 
kunde  trække  ud  til  1285,  inden  der  kunde  tænkes  paa 
Kirkens  Indvielse  3). 


')  1  Taarnet  hang  to  Klokker,  hvoraf  kun  den  ene  blev  reddet, 
»non  sine  miraculo«.  Det  var  vedtaget  hos  Cistercienserne,  at 
naar  en  Gjæst  døde  i  Klostret ,  skulde  der  ringes  med  den 
mindste  Klokke  ved  hans  Begravelse,  se  Dohme,  die  Kirchen  des 
Cistercienserordens  etc,  S.  28. 

^)  Spor  af  nedløbet  smeltet  Bly  fandtes  endnu  paa  Murværket  i  det 
nordre  Sideskib,  da  Overkalkningen  var  borttaget. 

')  Ringsted  Kirke,  der  afbrændte  1241,  blev  paa  ny  indviet  1268. 
Aaret  for  Indvielsen  af  Sorø  Kirke  er  ikke  angivet,  men  Flyt- 
ningen af  Ligene  fra  den  gamle  Kirke  foretoges  i  Slutningen  af 
1285  og  har  efter  al  Rimelighed  først  fundet  Sted,  da  Bygningen 
nærmede  sig  sin  Fuldendelse,  og  da  dens  Indvielse  altsaa  snart 
maatte  følge  efter.  Der  er  ingen  Grund  til  at  antage,  at  Kirken 
først  blev  fuldendt  mod  Slutningen  af  det  fjortende  Hundredaar, 
thi   de   i   liber   donationum   anførte   Gaver   i  Aarene  1328,   1382, 

29* 

Med  Gjenfødelsen  var  der  imidlertid  indtraadt  be- 
tydelige Forandringer.  Tidens  Aand  var  uiinodstaaelig. 
Lavkirken  beholdt  alle  sine  romanske  Enkeltheder,  Vin- 
duerne vedbleve  at  være  rundbuede,  men  ikke  des  mindre 
var  Virkningen  af  den  gothiske  Hvælving  med  dens 
spidse  Buer  saa  stor,  at  en  ny  Stemning  gik  igjennem 
det  Hele  og  fik  en  afgjørende  Indflydelse  paa  det  Indres 
Fuldendelse.  Sammenlignet  med  de  rige,  samtidige  Cister- 
cienserklostre  ved  Nederrhin,  stod  Sorø  meget  tarvelig; 
men  i  Modsætning  til  sit  tidligere  Præg  fik  Kirken  nu  et 
pynteligere,  festligere  Anstrøg,  som  udbredte  sig  fra 
Gulvet  til  Hvælvingen.  Atten  Tommer  under  den  nu- 
værende Gulvflade  findes  endnu  i  det  søndre  Sideskib  de 
røde  og  sorte  glaserede  Fliser  med  ophøjet  Ornamente- 
ring, hvormed  Gulvet  var  udlagt.  Væggenes  og  Pillernes 
oprindelige  Smykke,  den  simple  Afi^ugning  paa  det  smukke 
Murværk  af  røde  Sten,  kunde  ikke  mere  bevares,  da  de 
indsatte  Hvælvinger  og  deres  Bærere  ikke  vare  opførte 
med  den  Nethed  og  Omhu  som  det  Gamle,  og  da  de  uens- 
artede Partier  heller  ikke  vare  saaledes  sammenbundne, 
at  de  kunde  undvære  den  Mægling,  som  en  malerisk  Ud- 
smykning ene  kunde  tilvejebringe.  Des  værre  lader  der 
sig  ikke  danne  en  klar  og  fuldstændig  Forestilling  om, 
hvorledes  denne  Decoration  har  været  i  Slutningen  af 
det  trettende  Hundredaar.  Det,  som  man  nu  ser  paa 
Hvælvingen,  er  en  skjødesløs  Opmaling  af  en  senere  Ud- 
smykning, og  de  Spor,  som  hidtil  ere  fundne  under 
Kalken  paa  Gjordbærere  og  Piller  i  det  nordre  Sideskib, 


83,  84,  med  Tilføielsen:  ad  fabricam  ecclesiæ,  angaa  blot  den 
almindelige  Vedligeholdelse  af  Kirkens  og  Klostrets  Bygninger 
samt  af  Alt,  hvad  der  behøvedes  til  Gudstjenesten. 

og  som  høre  til  forskjellige  Tider,  ere  for  faa  og  for  usam- 
menhængende til  deraf  at  kunne  drage  en  Slutning.  Det, 
som  især  havde  været  lærerigt ,  at  kjende  Forholdet 
mellem  den  rent  architektoniske  Decoration  og  Omfanget 
og  Valget  af  de  figurlige  Fremstillinger,  bliver  ogsaa 
uoplyst,  da  de  faa  Levninger,  som  endnu  ere  tilbage  af 
bibelsk  Historie  eller  af  Legenderne ,  alle  tilhøre  Katho- 
licismens  sidste  Tid.  Indtil  1846  saaes  øverst  paa  enhver 
af  Tværribbernes  Bærere  i  Hovedskibet  en  malet  Figur: 
Christus  som  den  lidende  Forsoner,  Maria  med  Barnet, 
Døberen  Johannes ,  Evangelisten  Johannes ,  Apostlen 
Thomas  og  Abbederne  Benedict  og  Bernhard.  I  den 
søndre  Korsarm,  i  den  runde,  flade  Blinding  oppe  i 
Gavlen,  staar  endnu  Maria  i  Solgislen,  omgivet  af  en 
Rosenkrans,  en  Forestilling,  som  især  blev  meget  yndet 
i  Slutningen  af  det  femtende  Seculum.  Under  Overkalk- 
ningen er  der  i  de  sidste  Aar  fundet  Rester  af  den  hel- 
lige Christoflfer  og  af  et  stort  bibelsk  Maleri :  Christus 
paa  Vejen  til  Golgatha.  Dette  hører  aabenbart  til 
Klostrets  allerseneste  Tid. 

Medens  den  kirkelige  Udsmykning  kun  er  levnet  i 
faa  Brudstykker,  er  derimod  den  historiske,  den  lange 
Række  af  malede  Skjoldmærker,  bedre  bleven  bevaret. 
Den  har  i  Tidernes  Løb  faaet  Tilsætninger,  og  gjentagne 
Gange  har  den  lidt  under  en  ukyndig  Opmaling,  men  den 
ellers  saa  ubarmhjertige  Hvidtekost  er  dog  her  bleven 
nødt  til  at  være  mere  skaansom,  end  den  plejer,  og  kun 
paa  den  vestre  Side,  i  den  søndre  Korsarm,  mangler  der 
nogle  Vaaben.  Hvidernes  Slægt  blomstrede  paa  en  Tid, 
da  de  adelige  Skjoldmærker  begyndte  at  faa  en  Be- 
tydning, der  bestandig  tiltog.     Vaabenskjoldene  bleve  en 

indholdsrig  Prydelse  for  de  prægtige  Gravminder,  og  de 
bleve  optagne  selv  paa  Kirkernes  Vægge ' ).  Det  var 
derfor  i  sin  Orden,  at  de  ved  den  nye  maleriske  Ud- 
smykning ogsaa  fik  Plads  i  Sorø  Kirke,  som  allerede  den 
roeskildske  Biskop  Peder  (f  1214),  i  sin  Stadfæstelse  af 
Absalons  Gave  til  Klostret,  erklærede  at  være  grundet 
til  en  Begravelse  for  Familien ''^).  Da  disse  Vaaben 
bleve  opmalede  i  1515,  forsømte  Henrik  Christiernsen 
ikke  at  føje  baade  Lage  Urnes,  Erik  Valkendorfs  og 
sine  egne  baade  fædrene  og  mødrene  Skjoldmærker  til  de 
Tilsætninger,  som  allerede  vare  komne,  og  hvorom  baade 
Valdemar  Atterdags  og  andre  kongelige  og  adelige  Vaaben 
vidne.  Skrifttrækkene  bære  Mærket  af  Christiernsens  Tid, 
men  Rammen  om  Indskrifterne  røber  en  højere  Alder. 
Disse  Skjoldmærker  ere  i  ethvert  Tilfælde  et  historisk 
Minde  af  en  saadan  Betydning,  at  de  fortjene  en  alvorlig, 
men  varsom  Undersøgelse,  hvorved  maaske  endnu  en  Del 
af  det  Oprindelige  igjen  kunde  fremdrages. 

Om  Kirkens  Bygning  høres,  efter  Gjenfødelsen,  Intet 
før  i  sidste  Halvdel  af  det  femtende  Hundredaar.  Den 
lille  Forstue,  som  var  foran  det  nordre  Sideskib,  kan 
gjerne  have  været  der  lige  fra  Begyndelsen,  om  den  end 
efter  Branden  har  faaet  en  Gavl,  som  stemmede  med  de 


')  I  Sanct  Stephens  Kapel,  i  den  gamle  engelske  Kongeborg  i  Wést- 
minster,  ombygget  af  Edward  den  Tredie  (1329—60),  løb  der 
over  den  Arcaderække,  som  var  paa  den  søndre  Væg,  et  Baand 
med  de  kongelige  og  mange  adelige  Skjoldmærker.  Brittons 
chronological  history  of  english  Architecture,  Vol.  V,  S.  207. 

'^)  »Monasterio  Soræ  qvod  a  progenitoribus  nostris  in  sepulturam 
nostre  cognationis  fundatum  esse  dinoscitur«,  Thorkeiins  Diploma- 
tarium, I,  79.  Absalon  selv  taler,  i  tvende  af  sine  Gavebreve, 
dog  kun  om  den  faderlige  Omhu,  som  han  særligen  skjænkede 
de  fattige  Brødre  i  Sorø,  samme  Værk,  I,  250—251. 

andre  Gavlsider,  saaledes  som  vi  finde  den  afbildet  i  den 
danske  Vitravius ').  Om  Kapellet  op  til  det  nordre  Side- 
skib ved  Korset  vides  slet  Intet,  men,  efter  Udførelsen 
at  dømme,  er  det  næppe  yngre  end  det  fjortende  Secu- 
lum.  Om  Højchoret  er  det  derimod  bekjendt,  at  det  blev 
ombygget  af  Abbed  Olaus  Jyde  (1476-90)-)-  Grund- 
planen blev  ikke  forandret,  men  de  høje  gothiske  Vin- 
duer paa  Nord-  og  Sydsiden  med  deres  smukke  Karm- 
snit gave  tydeligt  tilkjende,  at  denne  Del  af  Bygningen 
havde  faaet  et  anseligere  Udseende.  Efter  al  Rimelighed 
er  derfor  den  oprindelige  simple  Krydshvælving  dengang 
tillige  bleven  ombyttet  med  en  saakaldet  Stjernehvælving, 
hvor  Krydsribberne  mødtes  i  et  Mynster,  der  gav  An- 
ledning til  Benævnelsen.  Olaus  fik  ogsaa  sit  Hvilested 
foran  selve  Højaltret. 

Istandsættelsen  1515^)  har  efterladt  sine  Spor  i 
Opmalingen  af  Skjoldmærkerne.  Ogsaa  den  Decoration, 
som  endnu  pynter  Hvælvingerne,  og  som  sidste  Gang 
blev  opmålet  1846,  skyldes  Henrik  Christiernsen.  Den 
svarer  aldeles  til  den  samtidige  Malning  paa  Hvælvingerne 
i  Ringsted  og  i  Roeskilde  Domkirke,  hvor  Lage  Urne  lod 
den  udføre. 

Den  alvorlige  Gjæring,  som  nu  begyndte  i  det  kirke- 
lige Liv,  skræmmede  hverken  Roeskilde  Bisp  eller  Sorøs 
Abbed  fra  udholdende  at  værne  om  Klostrets  Værdighed. 
I  1527  blev  det  ovenomtalte  kolossale  Crucifix,  et  sandt 
Pragtsmykke  for  Kirken,  ophængt  over  det  vestre  Chor- 
skillerum.     I    1536   blev  den    simple  Trætavle,    som   med 


')  II,  Tavle  94. 

2)  Scriptores,  IV,  538. 

^)  Marmora  danica,  I,  152. 

en  malet  Indskrift  betegnede  Absalons  Hvilested'),  om- 
byttet med  den  monumentale  Ligsten,  som  endnu  vel  be- 
varet dækker  hans  Grav.  Klostrets  Dødsdom  var  fældet, 
men  Henrik  Christiernsen  vilde  endnu  ligesom  forherlige 
dets  sidste  Øjeblikke  ved  Mindet  om  dets  Stifter,  den 
navnkundigste  Mand  i  den  danske  Kirke. 

Den  Forandring,  som  Reformationen  indførte  i  hele 
det  kirkelige  Liv,  synes  ikke  strax  at  have  havt  nogen 
synderlig  Virkning  paa  Sorø.  I  sit  aabne  Brev  af 
28  Octbr.  153S  paalagde  Christian  den  Tredie  Abbeden 
at  sørge  for  Klostrets  Vedligeholdelse,  og  da  Oluf  Karse- 
mose  døde  1556,  stod  Munkenes  Chor  endnu  urørt-). 
Det  var  først,  da  Kirken  skulde  tages  i  Brug,  efter  at 
Frederik  den  Andens  Skole  var  flyttet  fra  Hillerød  til 
Sorø,  at  man  har  fjernet,  hvad  der  kunde  minde  om  den 
katholske  Cultus,  men  man  maa  her  være  gaaet  mere 
uskaansomt  til  Værks  end  i  de  fleste  andre  af  vore  Kirker, 
og,  efter  den  Skildring,  som  Durop  giver  i  sit  Digt^)  til 
Hofmesteren  Just  Høeg,  ser  det  mere  ud,  som  om  Billed- 
stormere havde  huseret  derinde ,  end  som  om  man  var 
gaaet  frem  med  det  Maadehold,  der  her  havde  været 
ønskeligt.  Kirkebygningen  selv  synes  man  ikke  at  have 
skjænket  tilbørlig  Opmærksomhed,  thi  ved  Synsforret- 
ningen  i   November  1623'*)   truede   Taarnet   over   Korset 


')  Scriptores,  IV,  571. 

'')  Scriptores,  IV,  539. 

2)  Sora,  humili  spiritu  descripta,  Hafniæ  1635.  Paa  den  syvende 
Side:  ...  sanctique  anathemata  templi  diruta  sunt  ...  Åltaria, 
Organon,  Ambon ,  Candelabra,  chori  tabulæ,  agneuteria,  capsæ 
clathratæ,  foruli,  risci,  simulacra,  sacella. 

*)  E.  G.  Tauber,  Udsigt  over  Sorøe  Academies  Forfatning  under 
Kongerne  Christian  den  fierde  og  Frederik  den  tredie,  Aet- 
stykkerne  S.  XI 

med  at  falde  ned,  og,  hvad  der  er  højst  betegnende, 
Vinduerne  vare  aldeles  forfaldne.  Taarnet  blev  sat  i 
Stand  1626;  men  Bygningen  led  desuden  under  en  ældre 
Brøst,  som  gjorde  en  mere  omfattende  Istandsættelse 
nødvendig.  Ved  Oluf  Jydes  nye  Højchor  havde  man 
taget  for  lidet  Hensyn  til  det  Tryk,  Hvælvingen  maatte 
udøve  paa  Mure  med  saa  store  Vinduesaabninger,  og 
under  Frederik  den  Tredie  maatte  derfor,  vel  samtidig 
med  at  han  sørgede  for  Alter')  og  Chorgitter,  Prædike- 
stol og  Orgel,  Hvælvingen  nedtages  tilligemed  den  største 
Del  af  Slutningsmuren.  Den  nye  Stjernehvælving  fik 
Kongens  og  Dronningens  Navnetræk  paa  Slutstenen,  og 
lignende  Navnetræk  tilligemed  Kongens  Valgsprog  ind- 
sattes øverst  paa  den  istandsatte  Gavlmur.  De  nye  Vin- 
duer paa  Østsiden  fik  de  samme  Forhold  som  de  gamle, 
men  Karmsnittet  var  simplere  og  mindede  ved  sine  butte 
Hjørner  om  det  Snit,  man  endnu  i  det  syttende  Hundred- 
aar  beholdt,  hvor  man  efterlignede  gothiske  Former.  Den 
tidligere  Fejl  blev  imidlertid  ikke  undgaaet;  Hvælvingen 
begyndte  efterhaanden  igjen  at  udøve  sit  Tryk.  Man  til- 
murede Sidevinduerne  for  neden,  men  det  hjalp  ikke; 
man  lagde  svære  Træankere  ind  for  at  holde  Murene 
sammen,  men  Brøstfældigheden  tiltog,  og  det  første  Offer, 
den  krævede  eller  dog  gav  Paaskud  til,  var  Taarnet  over 
Korset,  som  blev  borttaget  i  Slutningen  af  det  forrige 
Hundredaar.  Tilsidst  nødtes  man  i  1867  til  at  nedtage 
de  revnede  Mure,  og  ved  deres  Gjenopførelse  bestemte 
man  sig  til  atter  at  optage  Vinduernes  gamle  Former, 
saaledes  som  de  findes  i  den  øvrige  Kirke ,  da  man  der- 


')  Altertavlen  har  Aarstallet  1656. 

ved  tillige  bedre  kunde  sørge  for  den  fremtidige  Vedlige- 
holdelse. 

Afpudsningen  af  Gravkapellerne  i  Korsarmene,  Op- 
stillingen af  Pulpiturer  og  Stolestader  have  medført  en 
Ødelæggelse  af  mange  interessante  Enkeltheder,  som  godt 
kunde  være  undgaaet.  Forhøjningen  af  Gulvet,  der  i 
Choret  maaske  alt  er  begyndt  i  Middelalderens  sidste 
Tid,  men  som  senere  har  udbredt  sig  over  hele  Kirken 
og  i  den  Grad  er  voxet,  at  det  nuværende  Gulv  ligger 
tre  Kvarter  over  det  oprindelige,  har  jo  øjensynligen  for- 
andret Højdeforholdene  og  tildels  begravet  Pillernes  Fod- 
stykker. Den  eneste  Forandring,  hvorved  Kirken  har 
vundet,  blev  foretaget  i  1827.  Dengang  fik  det  søndre 
Sideskib  Vinduer,  som  det  ikke  tidligere  havde  havt  paa 
Grund  af  den  uden  for  liggende  Klostergang,  og  Lyset  i 
Kirken  vandt  derved  en  mere  harmonisk  Fordeling. 

Kirkens  ydre  Udseende  har  faaet  sin  væsentligste 
Forandring  ved  aldeles  at  blive  løsrevet  fra  den  tilstødende 
Klosterbygning,  der  begyndte  at  miste  sin  ældre  Cha- 
rakter,  da  den  under  Frederik  den  Anden  blev  taget  til 
Skolebrug  og  indrettet  for  Lensmanden  og  den  kongelige 
Familie.  Endnu  større  vare  de  Forandringer,  som  fore- 
toges, da  den  under  Christian  den  Fjerde  blev  Sædet  for 
en  adelig  Højskole.  Det  nye  Akademi,  som  blev  oprettet 
under  Christian  den  Sjette,  bar  sin  Tids  Præg  saa  fuld- 
stændigt, at  den  gamle  Kirke  kun  tog  sig  fattig  ud  ved 
Siden  af  denne  Stadsbygning.  Efter  den  ødelæggende 
Brand  1813  svarede  det  kun  lidet  til  Tidens  Fordringer 
at  optage  den  afbrændte  Bygnings  gammeldags  Væsen 
eller  at  vende  tilbage  til  Klosteranlæget  med  de  nød- 
vendige Hensyn  til  Højskolens  Behov;  men  Bygmesteren, 

Professor  P.  Malling,  havde  alligevel,  som  man  ser  af 
hans  Tegninger  i  Akademiets  Bibliothek,  ikke  opgivet 
Tanken  om  at  bevare  den  Del  af  Klostergangen,  som 
endnu  stod  langs  med  Kirkens  søndre  Side,  og  sætte 
den  i  et  Slags  Forbindelse  med  Hovedbygningen.  Denne 
Tanke  blev  imidlertid  senere  opgivet,  og  Gangen  for- 
svandt. Saa  meget  man  end  maa  beklage  Tabet  af  dette 
sidste  Minde  om  den  gamle  Klostergaard,  saa  lader  det 
sig  ikke  nægte,  at  Kirken  som  enestaaende  Bygning 
snarere  vandt  end  tabte  herved.  Derimod  havde  Kirken 
noget  i  Forvejen  lidt  et  andet  Tab,  som  man  sikkert 
maa  vente  vil  blive  oprettet.  Det  var  Taarnet  over 
Korset,  som  blev  borttaget  under  Paaskud  af,  at  det 
tyngede  for  meget  paa  Choret.  Nu  kan  det  Paaskud 
ikke  bruges  mere,  og  ved  at  gjenrejse  Taarnet  vil  baade 
et  historisk  Minde  blive  fornyet  og  Kirken  erholde  en 
Prydelse,  som  den  ikke  bør  undvære  i). 

I  det  Foregaaende  er  det  allerede  bemærket,  at  der 
ikke  var  nogen  Indgang  paa  Hovedskibets  Forside.  Saa- 
ledes  var  det  ogsaa  i  det  gamle  Stamkloster  i  Citeaux 
og  ved  mange  af  de  tyske  Cistercienserkirker^),  hvor 
Lægfolk  havde  Adgang  gjennem  en  Dør  paa  det  ene 
Sideskib  eller  gjennem  en  lille  Forstue,  der  kunde  være 
paa  Siden  af  Langhuset  eller  foran  det,  som  i  Sorø. 
Efter   at  Forstuen  var   nedrevet   blev   den  indre  Dør  paa 


')  [Dette  skete  ogsaa  Aaret  efter  at  denne  Afhandling  blev  skrevet, 

saaledes  som  Afbildningen  foran  S.  424  viser]. 
'^)  Eberbach,  Loccum,   Cliorln,  Lehnin,  Berne.     En   fast  Regel  var 

det  imidlertid  ikke,   baade  Glairvaux   og   andre  franske   og  tyske 

Gistercienserkirker    havde    en    Forhal    eller    Hovedindgang    paa 

Vestsiden. 

Sideskibet  tilmuret,  og  i  dens  Sted  indsattes  det  nu- 
værende spidsbuede  Vindue  for  at  svare  til  dets  Mage  i 
det  nordre  Sideskib,  der  heller  ikke  har  beholdt  sin  op- 
rindelige Form.  Hovedskibets  Forside  havde  tre  Vin- 
duer, saaledes  som  det  er  fremstillet  i  den  danske  Vitru- 
vius,  men  en  styg  Forvanskning,  som  det  øverste  Vindue 
senere  havde  lidt,  gav  Anledning  til  dets  nuværende 
runde  Form,  som  man  ogsaa  kan  finde  i  Cistercienser- 
kirker*). 

Kun  den  Del  af  Hovedskibets  Gavl,  som  har  Mur- 
stenene lagte  i  Mynster,  hører  til  det  Gamle.  Den  af- 
trappede Kam,  der  ogsaa  fandtes  paa  Sideskibene  og  paa 
den  lille  Forstue,  er  taget  bort,  formodentlig  i  Slutningen 
af  det  forrige  Hundredaar,  og  Tegningen  i  Vitruvius  er 
des  værre  saa  charakterløs,  at  det  ikke  er  muligt  derefter 
at  bestemme  dens  Alder.  Endskjøndt  Afbildningen  af 
Højchorets  Østside  hos  Thurah  heller  ikke  er  nøjagtig, 
har  den  dog  bevaret  Mindet  om  den  Stilblanding,  der  saa 
ofte  findes  her  til  Lands  i  Bygninger  fra  Midten  af  det 
sextende  til  Midten  af  det  syttende  Hundredaar.  De 
smaa  Fodstykker  med  Kugler  paa,  som  afbryde  de  skraa 
Sider  paa  den  af  Frederik  den  Tredie  restavrerede  Gavl, 
er  en  ligefrem  Renaissance-Oversættelse  af  den  Maade, 
hvorpaa  Gavlenes  Skraasider  i  gothiske  Bygninger  af- 
brødes ved  smalle,  lodret  fremragende  Partier.  Den 
øvrige  Del  af  Kirkens  Østside  optages  af  Korsarmenes 
Højkirke  og  de  tvende  Kapeller  paa  hver  Side  af  Choret. 
Disse  Kapeller   have   lidt   meget  ved  at  indrettes  til  Be- 


)  Klosterkirken  i  Eberbach  havde,  ligesom  Sorø  Kirke  nu,  et  rundt 
Vindue  midt  over  de  to  nederste. 

graveiser,  men  de  to  nordlige  kunne  dog  endnu  give  os 
en  Forestilling  om  det  oprindelige  Udseende,  uagtet  Vin- 
duerne ere  forandrede  og  tilmurede,  og  Taget  er  nyt. 
De  ere  dækkede  med  et  fælles  Halvtag,  saaledes  som 
det  ogsaa  var  Tilfældet  i  Citeaux  og  Fontenai,  og  som 
det  findes  i  tyske  Cistercienserkirker,  f.  Ex.  i  Loccum  og 
Riddagshausen,  og  denne  Simpelhed,  i  Stedet  for  at  give 
ethvert  af  dem  sin  egen  Gavl,  passer  godt  til  den  Tarve- 
lighed, der  skulde  være  et  Særkjende  for  Ordenen  ^).    ' 

Kirkens  nordre  Side,  der  altid  har  staaet  frit  ud  til 
Kirkegaarden,  har  bedst  bevaret  sine  Hovedlinier.  Det 
opvoxede  Jordsmon  skjuler  imidlertid  aldeles  det  gamle 
Fodstykke,  som  findes  godt  vedligeholdt  paa  den  nordre 
Korsarms  vestre  Mur,  der  engang  dannede  Armens  Ud- 
side, men  nu  skjuler  sig  i  Kjælderen  under  Christian 
Frises  Gravminde.  Dette  Fodstykke  godtgjør  sin  Op- 
rindelighed ved  dets  Overensstemmelse  med  Pillefodstykket 
inde  i  Kirken,  og  dets  Dækning  berøver  Bygningen  Noget 
af  det,  der  er  mest  betegnende  for  dens  Stil,  Sideskibets 
Rejsning  i  Modsætning  til  den  forholdsvis  lave  Højkirke. 
Denne  har  mistet  sin  gamle  rige  Murkrans,  hvis  endnu 
kjendelige  Spor  røbe,  at  den  har  havt  Lighed  med  den 
paa  Choret  i  Ringsted,  kun  at  de  smaa  Halvsøjler,  der 
støttede  Rundbuefrisen  ,  her  vare  fordelte  i  bestemte 
Mellemrum.  Den  nordre  Korsarm  har  beholdt  sin  smukke 
Gavl,  men  hele  dens  Anordning  og  dens  stærkt  udkragede 
og  rigt  profilerede  Hjørner  tilhøre  Tiden  efter  Branden, 
hvad  der  sagtens  ogsaa  har  været  Tilfældet  med  de  andre 


')  Under  Tagene  over  de  sydlige  Kapeller,  som  rigtignok  ere  mest 
forandrede,  bærer  Muren  Spor  af,  at  der  har  været  en  Tid,  da 
der  var  Vinkeltag  over  dem. 

Gavle.      Den   blev   i   1861  heldig   benyttet   som   Mynster 

til   Restavrationen   af  den  søndre  Korsgavl,    der   ved   en 

eller   anden   Istandsættelse  var   bleven   omskiftet  med   et 
hæsligt  Valmtag. 

IV. 

Sorø  Akademi  med  de  to  fremspringende  sydlige 
Endefløje  indtager  samme  Plads  som  den  søndre  Længe 
af  Christian  den  Sjettes  Bygning.  Forlænger  man  de 
tvende  fremspringende  nordlige  Endefløje  hen  til  Kirken, 
saa  har  man  den  østre  og  vestre  Længe  af  samme  Byg- 
ning, og  Rummet  mellem  Kirken  og  disse  tre  Længer 
indesluttede  Klostergaarden,  omgivet  af  Munkegangen  paa 
alle  fire  Sider.  Fraregnedes  nu  denne  Gang,  et  Parti  af 
det  underste  Stokværk  i  den  østre  Længe  i)  og  den  lille 
Bygning,  som  endnu  staar  ved  Kirkens  søndre  Korsfløj, 
saa  vilde  man  i  alt  det  Øvrige  forgjæves  søge  Spor  af 
det  gamle  Kloster,  paa  hvis  Grund  denne  Stadsbygning 
var  opført.  Men  selv  det  ældre  Akademi  var  i  saa 
mange  Henseender  forandret  og  fornyet,  at  kun  Hoved- 
trækkene af  det  gamle  Kloster  vare  bevarede'^).  Man 
kan   til   Nød   danne   sig   en   Forestilling    om   Bygningen   i 


')  Grundplanen  af  underste  Stokværk,  Tab.  93  hos  Thurah.     Det  er 
det  Stykke,  soøi  slutter  sig  til  den  søndre  Længe  (Tværlængen). 
*)  Adspice  cum  fano  triclinia  cumqve  palæstra 

Sacra  Lycea,  gradus,  prisca  peristylia, 
Muros,  tecta,  fores,  habitacula,  strata,  fenestras, 
Ut  nova  consurgunt  sedulitate  pia. 

1643.     E.  P.  Vinding,  rector  scolæ. 
Inscriptiones  Scolæ  soranæ.     In   prima  classe,    Marmora   danica, 
I,  170. 


\ 

Christian  den  Fjerdes  Tid  ved  Hjælp  af  Kobberet  i  P. 
Resens  danske  Atlas  1677.  Den  haandskrevne  Text 
giver  ingen  Vejledning,  men  Kobberet  med  dets  korte 
Forklaring  tjener  ret  godt  som  topografisk  Oplysning  til 
de  tvende  Synsforretninger  i  Februar  og  October  1623  '). 
Her  er  naturligvis  kun  Tale  om  de  vigtigste  Bygninger, 
og  af  disse  er  der  kun  to  hos  Resen,  som  ere  senere 
end  Synsforretningen:  Boldhuset  tæt  ved  Porten,  der  af 
Stephanius  omtales  som  en  ny  Bygning-),  og  Consistb- 
rium,  Samlingsstedet  for  Akademiets  Lærere^),  der  lige- 
ledes først  blev  opført,  efter  at  Akademiet  var  stiftet.  . 

Ved  nu  at  gjenuemlæse  Synsforretningerne  opdages 
strax,  at  Sorø  er  blevet  et  af  Kronens  Herresæder  med 
sin  Borgegaard  og  Ladegaard.  Der  er  næsten  ikke  en 
Benævnelse  tilbage,  som  kan  minde  om  Klostret.  Den 
vestre  Længe  kaldes  Salen  (Sallit)  med  Saltrappen,  eller 
det  lange  Hus^^),  og  der  var  Dronningens  og  Prinsens 
Gemakker  og  Lensmandens  Kammer.  Den  søndre  Længe 
indeholdt  Søvnhuset  ^)  og  Skolemesters  Kammer,  og  den 
østre  Længe  var  Frederik  den  Andens  Skole,  som  vendte 
ud  til  en  ydre  Gaard  (Skolegaarden),    der   mod  Syd  be- 


^)  E.  G.  Tauber,  Udsigt  over  Soroe  Academies  Forfatning,  Nr.  5  og 
14  af  Actstykkerne. 

-)  Skandinavisk  Litteraturselskabs  Skrifter.  1816  og  17. 

3)  E.  G.  Tauber,  Udsigt  osv.,  S.  20.    Ny  Danske  Magazin,  IV,  225. 

^)  Hos  Resen:  Hofmesters  Residens  i  den  nordre  Ende,  Kornhuset 
i  den  søndre.  Men  ved  den  skjødesløse  Angivelse  menes  vel 
Kornloftet. 

^)  Her  sov  Skolebørnene.  I  den  nederste  Etage  (Stuen)  var  Skolens 
Borgestue  og  Sacristiet,  og  midt  imellem  dem  fem  Kamre.  I  den 
øverste  Etage  (det  øverste  Loft)  var  der  elleve  Kamre  (Sove- 
kamre) for  Skolebørnene,  og  Stuen  (det  nederste  Loft)  havde 
Hvælvinger,  Actstykkerne  hos  Tauber,  Side  VI,  III,  3. 

grænsedes  af  et  Tømmerhus,  mod  Nord  af  »Liberiet«, 
tæt  ved  den  søndre  Korsarm.  Klostergaarden  ^)  nævnes 
ikke,  men  Gangen  omkring  den  kaldes  Skolegangen.  Ved 
at  sammenligne  de  i  Synsforretningen  7  Febr.  1623  an- 
givne Maal  (Salen  75|  Alen  lang  og  15 J  Alen  bred; 
Søvnhuset  86  Alen  langt  og  15  Alen  bredt)  med  Maalene 
paa  Christian  den  Sjettes  Bygning  hos  Thurah,  Tavle  93, 
findes  Forskjellen  imellem  dem  saa  ringe,  at  der  ikke 
kan  være  Tvivl  om,  at  den  nye  Bygning  har  været  opført 
paa  den  gamle  Grund.  Paa  den  østre  Længe  angiver 
Synsforretningen  intet  Maal ,  men  det  er  tydeligt ,  at 
Søvnhusets  Længde  er  regnet  fra  Muren,  som  skiller 
mellem  det  og  »Salen«  og  helt  ud  til  dets  østre  Yder- 
mur. I  Grundplanen  til  underste  Stokværk  hos  Thurah 
er  det  kjendeligt,  at  den  fremspringende  Ende  af  den 
østre  Fløj  og  det  nærmeste  Parti,  som  støder  op  til 
Tværfløjen  (Søvnhuset),  maa  have  indeholdt  Levninger  af 
den  gamle  Bygning. 

Afbildningen  af  Klosterbygningen  hos  Resen  er  des 
værre  saa  daarlig,  at  den  har  givet  Anledning  til  en  be- 
synderlig Misforstaaelse -),  men  der  er  endnu  Levninger 
tilbage  eller  bevarede  i  Aftegning,  som  kunne  tjene  os 
til  videre  Vejledning.  Den  lille  Udbygning  ved  den  søndre 
Korsarm  med  Ramel  Sehesteds  og  Just  Høegs  Begravelser 
var  en  Del  af  det  gamle  Kloster    og   angiver   den  Brede, 


')  Hos  Resen:  Fiatergaarden. 

-)  Den  utrolig  slette  peispecliviske  Fremstilling  har  forledet  E.  G. 
Tauber  til  i  sin  hypothesiske  Grundtegning  af  Akademiets  Byg- 
ninger 1623  at  angive  den  østre  Klosterlænge,  som  om  den  laa 
i  Flugt  med  Kapellerne  i  den  søndre  Korsfløj  og  ikke  var  bredere 
end  disse. 

hvori  dets  østre  Længe  strakte  sig  mod  Syd.  Disse  to 
Begravelser  ligge  kun  et  Par  Trin  lavere  end  Korsets 
oprindelige  Gulv,  og  Sehesteds  er  et  Rum  lidt  over  8  Alen 
i  Kvadrat  med  gamle  Krydshvælvinger,  hvis  Gjordbuer 
bæres  paa  Væggene  af  zirligt  udhugne  Kragsten,  men 
sarales  i  et  fælles  Støttepunkt  paa  Søjlen,  der  staar  midt 
i  Rummet.  Den  gamle  Døraabning  ind  til  Korset  er 
endnu  kj endelig,  og,  da  catalogus  sepultorum  kommer  til 
»Kirkekarrenes  Dør«  (ostium  ampullarum)  lige  efter  at 
have  omtalt  Begravelserne  ved  Benedicts  og  Bernhards 
Kapel,  maa  de  kostbare  Kar  være  opbevarede  her,  og 
dette  Rum  have  udgjort  Sacristiet^)  eller  dog  hørt  dertil. 
Til  denne  Del  af  Klostret  stødte  det  tilsvarende 
Parti  af  Munkegangen,  som  ogsaa  er  angivet  paa  Pro- 
fessor Mallings  Tegning  af  hele  Kirkens  søndre  Side, 
saaledes  som  den  saa  ud  efter  Branden  1813.  Ogsaa 
Begyndelsen  af  den  vestre  Gang  findes  der;  men  endnu 
vigtigere  er  det,  at  Gangen  langs  med  det  søndre  Side- 
skib er  der  i  hele  sin  Udstrækning.  Vistnok  havde  den 
lidt  meget,  men  tre  af  dens  Arcader  bevarede  dog  endnu 
saa  Meget  af  deres  Oprindelighed,  at  de  bare  det  bedste 
Vidnesbyrd  om  Gangens  Ælde.  Hele  Tegningen  2)  tjener 
desuden  til  at  stadfæste  Rigtigheden  i  Hovedtrækkene  af 
den  Grundtegning,  som  findes  i  Vitruvius. 


')  I  Opregningen  af  Brandens  Ødelæggelser  1247  nævnes  baade 
domiim  vestiarii  og  domum  sacrarii.  Begge  Udtryk  lade  sig  for- 
klare om  Sacristiet,  det  første  er  endog  gaaet  over  i  det  engelske 
vastry  som  Benævnelse  derfor.  Estrups  Oversættelse  af  domus 
sacrarii:  Sacristanens  Hus,  er  meget  tvivlsom. 

^)  Den  opbevares  i  Archivet  ved  det  oldnordiske  Museum 

» 

Heyens  Skrifter.     II.  30 

Det  her  Anførte  godtgjør  altsaa  en  Klostergaard  fulde 
45  Alen  i  Firkant  med  sin  Omgang  (ambitus)  paa  alle 
fire  Sider  og  indesluttet  af  -  Kirken  og  Klostrets  tre 
Længer.  At  disse  have  indeholdt  anselige  Sale,  derom 
overtydes  man  ved  at  se  den  Række  af  Søjleskafter, 
Hoved-  og  Fodstykker  af  huggen  Sten  og  af  forskjellig 
Størrelse,  men  alle  med  Præget  af  det  tolvte  og  trettende 
Hundredaar,  som  ved  Etatsraad  Worsaaes  Omsorg  ere 
samlede  fra  Haver  og  Huse  i  Sorø  og  nu  ere  opstillede 
paa  Kirkegaarden.  Afdøde  Etatsraad  Chr.  Molbech  havde 
allerede  lagt  Mærke  til  adskillige  af  dem,  og  havde,  ledet 
ved  Indretningen  af  Ramel  Sehesteds  Begravelse,  dannet 
sig  den  rigtige  Forestilling  om  deres  Anvendelse  til 
Støttepunkter  i  Midten  af  Klostrets  hvælvede  Værelser  ^). 

Vende  vi  nu  tilbage  til  Kirken  og  komme  ind  i  den 
søndre  Korsarm,  saa  finde  vi  der  den  murede  Trappe, 
som  førte  op  til  Brødrenes  Sovesal ,  dormitorium.  Dette 
stemmer  aldeles  med  de  allerfleste  Cistercienserklostre  i 
Tyskland  og  Frankrig,  og  denne  Beliggenhed  valgtes  for 
at  lette  Brødrene  Adgangen  til  Kirken  ved  den  natlige 
Gudstjeneste.  Op  til  den  store  Sal,  der  indtog  den 
største  Del  af  den  øverste  Etage  (det  øverste  Loft), 
førte,  i  Klostret,  en  Trappe  nede  fra  Omgangen,  og  mellem 
denne  Opgang  og  Sacristiet  laa  Kapitelsalen  (capitulum, 
domus  capitularis),  det  Sted  i  Klostret,  som,  næst  Alter- 


')  Skandin.  Litterat.  Selskabs  Skrifter,  1816-  17.  1  et  mindre  Rum 
stilledes  den  enkelte  Søjle  i  Midten;  i  en  større  Hal  eller  Sal 
kunde  en  Række  af  Søjler  gaa  igjennem  Midten.  I  Dominicaner- 
klostrene  i  Aarhus  og  Helsingør,  nu  indrettede  til  Hospitaler, 
findes  saadanne  Sale,  men  som  have  tabt  ved  Forandring  og  ved 
Indsættelsen  af  Skillerum. 

pladserne,  holdtes  mest  i  Ære  ').  Der  samledes  Brødrene 
hver  Morgen  og  hørte  en  Oplæsning,  f.  Ex.  et  Kapitel  af 
Ordensreglerne,  førend  de  skiltes  ad  til  Dagens  Gjerning; 
der  havde  Bestyrelsen  sine  Møder,  og  der  kunde  ogsaa 
Abbederne  linde  deres  Hvilested.  I  Sorø  blev  alt  Simon, 
den  anden  Abbed  (f  11  (S8),  begravet  der,  og  fire  af  de 
følgende  Abbeder  havde  ligeledes  der  deres  Gravsteder'-). 
Et  andet  vigtigt  Rum  i  Klostret  var  Brødrenes  store 
Spisestue,  refectorium.  Det  er  saa  gjennemgaaende  ved 
Cistercienserklostrene ,  at  den  havde  sin  Plads  i  Længen 
lige  over  for  Kirken,  at  Sorø  vistnok  har  havt  den  paa 
samme  Sted,  og  den  saakaldte  Skolens  Borgestue,  som 
laa  i  denne  Længe,  hvis  underste  Stokværk  var  hvælvet, 
har  maaske  netop  været  en  Levning  af  det  gamle  Refec- 
torium. Naar  man  fra  denne  Sal  kom  ud  i  Munke- 
gangen,  var  den  paa  dette  Sted   ofte   forbundet   med   en 


I 


')  I  Boisserée,  Denkmale  der  Baukunst  am  Niederrhein ,  ere  flere 
Kapitel-  og  Sovesale  afbildede.  1  Hases  Værk,  die  mittelalter- 
lichen  Baudenkmale  Niedersachsens,  er  der  en  Tegning  af  Loc- 
cums  Kapitelsal.  Sovesalen  oven  over  er  nu  forandret  til  Gjæste- 
værelser.  Kapitelsalen  i  Arnsburg  og  Sovesalen  oven  over  findes 
i  Mollers  Denkmåler  der  deutschen  Baukunst,  III,  Tavle  60.  De 
franske  Klosterkapitelsale  ligne  de  tyske,  se  Viollet  le  Duc  dictio- 
naire,  VIII,  9o.  Meget  forskjellige  ere  derimod  Kapitelsalene  ved 
de  engelske  Kathedraler,  se  Britton,  Cathedral  antiquities. 

^)  Scriptores,  IV,  Series  abbalum,  S.  536  hedder  det,  at  Abbed  Hem- 
ming, I  1310,  blev  begravet  »in  domo  capitulari  juxta  chorum 
prioris«.  Forudsat  at  Afskriveren  ikke  har  begaaet  en  Skjødes- 
løshed,  vil  den  rimeligste  Forklaring  være,  at  hans  Grav  var  paa 
den  Side  i  Kapitelsalen ,  hvor  Prioren  havde  Forsædet.  I  denne 
Sal  havde  Munkene  vel  ikke  de  høje,  afdelte  Træstole  stalli)  som 
i  Choret,  der  var  kun  en  aaben  Bænk  langs  med  Væggene,  men 
Abbed  og  Prior  sade  paa  et  ophøjet  Sæde  lige  over  for  Indgangen, 
og  dette  kunde  i  alt  Fald  give  Anledning  til  en  lignende  Be- 
nævnelse af  de  forskjellige  Sider. 

30* 

Brønd  under  Tag^),  hvor  Brødrene  i  al  Bekvemnieiighed 
kunde  to  sig  før  og  efter  Spisningen.  Sorø  havde  imidler- 
tid ikke  denne  Indretning;  Brønden  var  midt  i  Kloster- 
gaarden  og  har  rimeligvis  ogsaa  engang  været  beskyttet 
med  et  Tag;  selv  den  slette  Tegning  hos  Resen  2)  synes 
at  antyde  en  Omgivelse,  som  var  ødelagt.  Kjøkkenet 
var  i  Nærheden  af  Spisesalen,  men  kunde  ogsaa,  som  i 
Loccum,  være  i  den  vestre  Længe.  Med  Hensyn  til 
denne  maa  det  bemærkes,  at  ikke  alle  Klostre  havde 
den,  og  at  den  vestre  Munkegang  da  var  aldeles  aflukket 
paa  Udsiden^).  Hvor  den  derimod  fandtes,  benyttedes 
den  til  Kjøkken,  Kjældere  og  Forraadskamre ,  men  inde- 
holdt ogsaa  Værelser  for  Prioren*),  i  Sorø  maaske  ogsaa 
for  Kjældermesteren  (cellarius)  ^)  og  hans  Underordnede. 
Det  var  vel  ogsaa  i  denne  Del  af  Klostret,  hvor  det 
Værelse  fandtes,  der,  efter  Traditionen,  havde  været 
Absalons  Kammer^).  Medens  de  Afdelinger  af  Byg- 
ningen, som  stode  nærmest  i  Berøring  med  Kirkens  Kors 


^)  En  saadan  Brønd  var  tidt  pyntelig  opført  og  lignede  et  Kapel. 
I  Tyskland  kaldtes  den  Tonsur,  Mittelalterl.  Kunstdenkmale  des 
Oesterreich.  Keiserstaates,  Lief.  21,  S.  38. 

-')  I  Forklaringen:  Fratergaarden  og  Brønden. 

')  Det  var  Tilfældet  i  flere  af  de  franske  Klostre,  ogsaa  i  tyske, 
som  i  det  store  Kloster  Altenberg  ved  Køln  og  i  Arnsburg. 

')  I  Loccum. 

^)  Gellarius  var  Overbestyrer  af  hele  Klostrets  Husholdning;  han 
synes  tillige  at  have  havt  Tilsyn  med  Modtagelsen  og  Salget  af 
Sædevare. 

«)  I  Synsforretningen,  20  Octb.  1623,  S.  XIII,  nævnes  dette  Kammer, 
men  Pladsen  opgives  rigtignok  ikke.  Hvorvidt  denne  Tradition 
har  havt  nogen  Betydning,  lader  sig  nu  ikke  afgjøre.  Men  rime- 
ligere vilde  det  være,  at  Absalon,  saafremt  han  ikke  havde  sin 
egen  Bolig,  tog  ind  hos  Abbeden  eller  havde  sit  Værelse  i  den 
større  Bygning,  bestemt  til  de  fornemme  Gjæster. 

og  Chor,  vare  fordelte  mod  Øst,  fjernere  fra  alt  det  ydre 
Liv,  havde  derimod  den  vestre  Længe  den  Fordel  at  staa 
umiddelbart  i  Berøring  med  Klostrets  Virksomhed,  for 
saa  vidt  som  den  havde  med  Haandværk  og  Avlsbrug  at 
gjøre.  Da  Sorø  derfor  gik  over  til  at  blive  et  Krongods, 
indrettedes  den  til  Lensmandens  Bolig,  og  der  blev  det 
ogsaa  bekvemmere  at  have  Aftrædelse  og  Ophold  for  den 
kongelige  Familie. 

Der  er  endnu  en  Bygning,  som  ikke  maa  glemines, 
inden  vi  forlade  det  egentlige  Kloster,  da  den,  uden  at 
staa  i  Sammenhæng  dermed,  dog  var  nøje  knyttet  der- 
til'). Det  er  det  oven  for  nævnede  »Liberi«,  som  laa 
tæt  op  til  den  søndre  Korsarm.  Det  var  en  gammel 
Bygning,  to  Loft  høj,  hvælvet  baade  for  neden  og  for 
oven,  men  i  1623  saa  forfalden,  at  den  truede  med 
Sammenstyrtning.  Den  havde  været  Klostrets  Bibliothek, 
og  herved  maa  man  ikke  alene  tænke  paa  Bogsamlingen, 
men  tillige  paa  Arbejdsværelset  for  dem  af  Brødrene, 
som  syslede  med  Afskrivning.  I  Citeaux  og  Clairvaux 
indtog  Bibliotheket  samme  Plads  som  i  Sorø. 

Foruden  Brødrenes  Bolig  var  der  mange  andre  Byg- 
ninger; thi  en  saadan  Stiftelse  var  jo  som  en  egen  lille 
By,  uden  Kvinder,  men  udstyret  med  alt  det  Nødvendige 
til  selv  at  kunne  forsyne  sig  med  alle  Livets  Nødvendig- 
heder. Den  lange  (Opregning  af  de  Bygninger ,  som 
brændte   1247''^),  giver  om  ikke  et  fuldstændigt,  saa  dog 


*)  Synsforretningen  angiver  den  rigtigt  som  en  for  sig  selv  staaende 
Bygning,  der  har  staaet  omtrent  der,  hvor  det  nu  nedrevne  Syge- 
hus stod;  i  Resens  daariige  Tegning  er  dens  ene  Ende  skudt 
ind  mellem  Kirken  og  Klostret. 

-)  Scriptores,  IV.  Series  Abbatum.  Forfatteren  nævner  hverken 
Refectorium  eller  Rapitelsal,  men  anfører  den  sidste  liere  Gange 
som  Abbedernes  Begravelsesplads. 

et  ret  godt  Overblik  over  Klostrets  daværende  Omfang 
og  Betydning;  men  man  maa  selv  gjøre  sig  den  Ulejlig- 
hed at  udskille  det,  der  hørte  til  de  forskjellige  Af- 
delinger. Til  Gudstjenesten  hørte  Kirken  og  Biskoppens 
Kapel;  til  Brødrenes  Bolig  hørte  Munkegangen,  Sove- 
salen, Sacristi  og  Klædekammer  ' ),  Kjældermesterens  og 
Underkjældermesterens  Værelser.  En  anden  Afdeling  be- 
stod af  saadanne  Bygninger  som  Brødrenes  Sygestue, 
Conversernes  Sovesal  og  Sygestue  og  de  to  Gjæstehuse, 
det  større  og  det  mindre.  En  tredie  Afdeling  omfattede 
endelig  alle  Økonomibygningerne,  Bageri-)  og  Bryggeri, 
Væveri  og  Hestemølle  ^),  Brøndhus,  Vandmølle '^),  Stalde 
og  Lader.  Det  Hele  var  omgivet  af  en  Ringmur,  hvoraf 
der  endnu  staar  et  Stykke  ved  Kirkegaarden ,  Øst  for 
Choret.  Denne  Mur  havde  flere  Porte,  hvoraf  dog  kun 
den  ene  nævnes,  formodentlig  Hovedporten,  som  endnu 
staar,  det  sidste  Minde  om  Klostrets  mange  Bygninger^). 


^)  (lomus  vestiarii ,  domus  sacrariii?).  Udtrykket  domus,  Hus,  maa 
ikke  vildlede;  det  bruiies  ofte  for  at  betegne  et  eller  flere  sam- 
menhængende Værelser.  Den  samme  Forfatter  kalder  Kapitelsalen 
domus  capitularis. 

-)  Esbern  Snare  lod  paa  egen  Bekostning  opføre  den  gode,  grund- 
murede Bygning  med  Bageri  og  Kværnhus;  saaledes  maa  vistnok 
Udtrykket  »universam  domum  pistrini"  iLiber  donat. ,  Scriptores, 
IV,  474)  opfattes. 

^)  Formodentlig  Valkemøllen  til  det  i  Klostret  vævede  Uldtøj 

^)  Sunos  Sønner,  Erkebisp  Andreas  og  Biskop  Peder,  bekostede  for 
største  Delen  Vandledningen  til  Vandmøllen,  Script.,  IV,  473—74. 
—  Paa  Resens  Tegning  er  Vandmøllen  angivet. 

■^)  Under  Rectors  Bolig  lindes  ældre  Mure  og  deriblandt  saadanne, 
som  sikkert  ere  fra  Klostrets  Tid.  En  nærmere  Bestemmelse  af 
den  Bygning,  hvortil  disse  Mure  have  hørt,  vil  altid  blive  højst 
usikker.  Dersom  Consistorium  har  staaet  her,  kommer  man  dog 
ikke  længer  tilbage  end  til  Christian  den  Fjerdes  Tid,  og  den 
eamle  Grundmur  bliver  lige  gaadefuld.    Skal  der  endelig  gjætles, 

Til  at  danne  sig  en  Forestilling  om,  hvorledes  disse 
Bygninger  vare  fordelte  —  thi  af  Synsforretningerne  og 
Resens  Tegning  lære  vi  kun  at  kjende  Kronens  Herre- 
gaard  —  give  Grundplanerne  af  Citeaux  og  Clairvaux  gode 
Bidrag.  Gjæstebolig  og  Sygestue,  Conversernes  Bolig, 
Værksteder  og  Avlsbygninger  træde  der  frem  i  forskjel- 
lige  Grupper,  nærmere  og  fjernere  fra  Brødrenes  store 
Boligø).  Men  disse  Klostre  vare  ulige  større  og  anse- 
ligere end  Sorø.  Loccum-)  i  det  Hannoverske  passer 
bedre  til  Sammenligning,  men  det  har  lidt  under  For- 
andringer. Imidlertid  staar  der  ikke  alene  hele  det 
egentlige  Kloster,  men  ogsaa  flere  af  de  andre  Byg- 
ninger: Abbedens  Bolig,  Gjæstehuset,  Valkemøllen  og 
Porthuset  med  sit  Kapel.  Lægger  man  denne  Plan  ved 
Siden  af  Resens  Tegning,  saa  overraskes  man  af  Lig- 
heden i  Hovedtrækkene,  og  ved  en  saadan  Sammen- 
ligning faar  man  et  bedre  Syn  paa  Sorø  end  det,  som  Byg- 
ningernes Fordeling  i  Borgegaard  og  Ladegaard  kan  give. 

Loccums  Porthus  giver  tillige  Anledning  til,  inden 
vi  forlade  Sorø,  at  belyse  en  gammel  Tradition,  som  hid- 
indtil har  gjort  sig  gjældende  der.  Morten  Pedersen  3) 
beretter,  at  det  lille  Kapel  paa  den  østre  Side  ved  Porten 
var  den  Kirke,   som   Asger  Ryg   havde   ladet  opføre,   og 


saa  niaa  man  heller  gjælte  paa  Abbedens  Bolig.  En  saadan 
staar  endnu  i  Loccum,  to  Loft  høj,  med  rummelige  Sale  og 
Kamre  og  med  et  lille  Kapel  paa  Ostsiden.  Den  ligger  Øst  for 
Kirken,  men  en  ældre  Abbedbolig  findes  Vest  for  Kirken. 

')  Viollet  le  Duc,  dictionnaire,  I,  architecture  monastique. 

^)  G.  W.  Hase,  mittelalterliche  Baudenkmåler  iNiedersachsens.  Teg- 
ningerne ere  ledsagede  af  en  godt  oplysende  Text.  Klostret  blev 
stiftet  1163.     Kirken  er  opført  1240  til  1277. 

•')  Om  Absalons  og  Esbern  Snares  Herkomst,  S.  7. 


472 

som  blev  Begyndelsen  til  Sorø  Kloster.  Da  denne  For- 
fatter, Klostrets  Forstander  fra  1565,  levede  saa  nær  ved 
den  katholske  Tid,  vakte  denne  Beretning  ingen  Tvivl, 
men  blev  i  1632  gjentaget  af  Stephanius,  Søn  af  den 
hæderlige  og  højlærde  Mand,  Mester  Hans  Steffensen,  der 
ogsaa  var  Forstander  for  Sorø.  Han  havde  som  Barn 
selv  set  Kapellets  Stenalter,  der  var  ødelagt  faa  Aar, 
før  han  skrev  i).  Modsætningen  mellem  det  ringe  Kapel 
og  den  anselige  Kirke,  som  skyldte  det  sin  Oprindelse, 
gav  tillige  et  kosteligt  Stof  til  en  rhetorisk  Skildring, 
som  heller  ikke  blev  forsømt  af  Mogens  Friis,  da  han 
1643  holdt  sin  Lovtale  over  Sorø.  Den  samme  For- 
fatter underretter  os  imidlertid  om,  at  det  var  en  lille 
Murstensbygning'-),  og  dette  maa  allerede  vække  Tvivl 
om  Beretningens  Paalidelighed.  Kapellet  er  nu  aldeles 
forsvundet,  kun  en  tilmuret,  spidsbuet  Aabning  paa  den 
østre  Side  i  Porten  antyder  en  Indgang  dertil;  men  saa 
vel  denne  Bue  som  hele  Porthvælvingen  røber  en  meget 
yngre  Alder  end  Asger  Rygs  eller  Absalons  Tid.  Et 
saadant  lille  Kapel  ved  Hovedporten  fandtes  ofte  ved 
Cistercienserklostrene  ^).  Det  var  indrettet  til  de  Rej- 
sendes og  Kvindernes  Andagt,  da  disse  ikke  havde  Ad- 
gang til  Klosterkirken.    I  Sorø  har  formodentlig  Bygningens 


')  Stephanius  omtaler  tillige  »cubicula  et  concammerata  triclinia« 
ved  Porthuset,  og  det  hvælvede  Kammer  med  Søjlen  i  Midten  er 
uden  Tvivl  et  af  disse  Rum,  som  man  senere  har  døbt  til  Saxos 
Celle. 

^)  parvuni  aliqvod  lateritii  operis  sacellum,  Soræ  encomium.,  S.  20. 

3)  Saaledes  i  Citeaux,  Loecum,  Kiddagshausen.  Paa  alle  disse  Steder 
ligger  Kapellet  paa  Portens  østre  Side.  I  de  to  sidstnævnte  var 
det  viet  til  S.  Georg.  I  Walkenried  var  Kvindernes  Kapel  viet  til 
S.  Nicolaus,  Urkundenbuch  des  histor.  Vereins  fiir  Niedersachsen. 

Uanselighed  bidraget  til  at  fremkalde  Traditionen,  da 
man  jo  vidste,  at  Asker  Rygs  Kirke  kun  havde  været 
lille;  men  denne  havde  sikkert  længe  i  Forvejen  ophørt 
at  være  til.  Den  traadte  naturligvis  i  Baggrunden,  da 
Absalons  Kirke  stod  fuldendt,  men  den  bevaredes  som 
et  ærværdigt  Minde,  da  Absalons  Forældre  og  andre  af 
hans  nære  Slægtninge  hvilede  inden  for  dens  Mure.  Men 
1285,  Dagen  efter  alle  Sjæles  Dag'),  bleve  disse  Lig 
højtideligt  flyttede  over  i  den  nye  Kirke  og  fik  der  deres 
Grave  dels  i  Højchoret  dels  i  Korsfløjene.  Denne  sene 
Flytning  lader  sig  næppe  forklare  paa  anden  Maade,  end 
at  den  gamle  Kirke  har  lidt  ved  Branden  eller  i  den 
Grad  været  brøstfældig,  at  man  opgav  den  efter  at  have 
skilt  den  ved  de  Relikvier,  som  hidtil  havde  givet  den 
Betydning.  Imellem  de  i  1247  afbrændte  Bygninger 
nævnes  ogsaa  Biskoppens  Kapel  ^)  —  sacellum  episcopi — , 
og  det  er  ikke  umuligt,  at  det  er  den  gamle  Kirke 
—  antiqva  ecclesia  —  som  opføres  under  denne  Titel, 
da  Absalon  jo  som  Biskop  i  Roeskilde  var  bleven  den 
ny  Grundlægger  af  Klostret,  maaske  endog  havde  ladet 
Faderens  Kirke  indrette  til  sit  eget  Kapel. 


')  Scriptores,  IV,  540. 

^)  I  sit  Testament  giver  Absalon  et  stort  Sølvbæger  til  Kapellet  i 
Sorø  —  capellæ  de  Sora  —  vistnok  den  samme  Bygning.  Til 
Klostret  gav  han  derimod  et  Sølvskrin  med  Relikvier.  Scriptores, 
V,.  424,  426. 

Forklaring  over  Træsnittet  S.  432. 

Kirkens  nuværende  Grundplan. 

a.  Den  ny  vestre  Hovedingang  med  Forstue  og  Gjennem- 
gang  under  Orgelet.  Hele  denne  senere  Indretning  er 
angivet  med  en  lysere  Krydsning. 

b.  Hovedskibet.  Gjordbuernes  og  Tværribbernes  Bærere 
angivne  med  en  lysere  Krydsning.  I  Sideskibene  ere 
Kragstenene,  som  bære  Gjordbuerne,  og  som  staa  højt 
over  Gulvet,  blot  antydede  med  et  Omrids. 

c.  Det  nuværende   Chor. 

d.  Den  nordre  Korsarm.  nu  Skriftestolen,  med  Thotts  og 
Holbergs  Begravelser. 

e.  Den  søndre  Korsarm  med  Reitzensteins  og  Fossernes 
Begravelser.  I  den  søndre  Ende  er  mod  Øst  Ned- 
gangen til  Ramel  Sehesteds  Begravelse.  Det  lille  Rum 
i  Midten  indeholder  Laur.  Fosses  Gravsted.  I  den 
vestre  Gravkj ælder  staar  Just  Høegs  Kiste.  Trappen 
førte  op  til  Munkenes  Sovesal. 

f.  Det  gamle  Højchor  med  Absalons ,  Christoffer  den 
Andens  og  Valdemar  Atterdags  Gravminder. 

De   sex   Fag   Vinduer   ere   angivne   saaledes,    som 
de  vare   før  Chorets    sidste  Istandsættelse.     De  to  Fag 
mod  Øst  vare  fornyede  i  Frederik  den  Tredies  Tid. 
h.  Gammelt,    men    tilbygget    Kapel    med    det    store    Grav- 
minde over  Christian  Friis  fra  Krogerup. 

Murstiverne  udvendig  paa  det  søndre  Sideskib 
bleve  først  opførte  for  at  støtte  Kirken,  efter  at  den 
gamle  Munkegang  var  borttaget. 


XVII. 

Endnu  nogle  Ord  om  S.  Knuds  Kirke  i  Odense. 


Af  Jacob  Helms  ^). 


I 


det  foran  S.  102  ff.  trykte  Tillæg  til  Afhandlingen  om 
S.  Knuds  Kirke  har  Hr.  Architekt  Fenger  gjort  opmærk- 
som paa,  at  af  de  tre  Afsnit,  hvori  Kirken  med  Hensyn  til 
Opførelsestiden  falder,  er  det  mellemste  —  fra  Pille  e 
til  Pille  g  (se  Planen  S.  84  og  Træsnittet  paa  næste  Side)  — ' 
bygget  senere  end  begge  de  andre.  Hvad  angaar  de  højere 
liggende  Dele,  kan  Rigtigheden  heraf  ikke  betvivles.  Teg- 
ningen viser,  hvorledes  her  i  Mellempartiet  Triforiebuen  paa 
Midtskibets  Nordside,  paa  Grund  af  denne  senere  Opførelse, 
er  bleven  rykket  hen  til  Siden,  bort  fra  Ogningslinierne,  og 
ganske  tilsvarende  ere  Forholdene  lige  over  for  paa  Syd- 
siden. Samme  Overbevisning  faa  vi  ved  at  lægge  Mærke 
til  den  Maade,  hvorpaa  Murfladerne  inde  i  Kirken  og  Tag- 
gesimserne uden  paa,  navnlig  imod  Vest,  ere  øgede  sammen. 
Et  om  muligt  endnu  mere  slaaende  Vidnesbyrd  i  denne  Sag 
aflægges  der    af  en   Mængde  smaa  Huller   —    Sømhuller  — , 


)  At  ovenstaaende  Bemærkninger  fremkomme,  skyldes  nærmest 
Hr.  Ktatsraad  Herholdt,  med  hvem  jeg  har  havt  den  Glæde  at 
gjennemgaa  Kirkens,  i  Anledning  af  Restavrationen ,  for  største 
Delen  blottede  Mure.  Ogsaa  af  Hr.  Architekt  Lendorf  er  der 
ydet  mig  fortrinlig  Bistand,  bl  A.  ved  Meddelelsen  af  Tegningen 
til  det  her  indsatte  Træsnit 


I 

som  oppe  paa  begge  Triforier  nær  ved  Samraenføjnings- 
linierne  kunne  iagttages  paa  Bagsiden  af  Øst-  og  Vest- 
bygningens Mure.      De  sidde  her  fordybede   ind   i  de  korte, 


3    k    3    a   1    o 


lodrette  Stødfuger,  men  deres  Plads  er  netop  stedse  lige  ud 
for  de  vandrette  Fugelinier  i  Mellembygningen.  Det  er 
nemlig  Mærkerne    af   de    Søm,    hvorpaa  Retningssnoren    har 

været  befæstet  under  Opmuringen  af  sidstnævnte  Afsnits 
Overdel. 

Angaaende  Vestbygningens  Opførelsestid  møder  os 
hos  Forfatterne  ingen  Uoverensstemmelse.  Architekturen 
modsiger  jo  heller  ikke  Indskriften '),  i  hvilken  i  alt  Fald  de 
lavere  Partier  deraf  nævnes  som  et  Værk  af  Biskop  Gisico. 
At  det  har  varet  temmelig  længe,  inden  man  er  naaet  til 
at  fuldende  Hovedskibets  Hvælvinger  hen  imod  den  vestlige 
Ende,  synes  at  fremgaa  af  de  sene  Former,  som  Stukkapi- 
tælerne højt  oppe  over  Pillerne  k  og  k'  vise  os.  Næp])e 
lader  der  sig  i  hele  Kirken  paavise  en  Enkelthed,  hvis  Præg 
mere  afgjort  vidner  om  en  sen  Tid  i  Middelalderen  end  det 
førstnævnte  af  disse  to  Kapitæler  med  den  polygone  Grund- 
form og  de  hule,   nicheagtige  Sideflader. 

Men  nu  Choret,  Østbygningen,  fra  hvad  Tid  er 
den  ?  At  den ,  som  enhver  synlig  Del  af  Kirken ,  er  yngre 
end  Branden  1247,  derom  hersker  der  ingen  Tvivl.  Men 
er  den,  som  den  almindelig  er  bleven  holdt  for,  og  som 
Høyen  har  hævdet,  Kirkens  ældste  Afsnit,  eller  er  den,  som 
Fenger  antager,  yngre  end  Vestpartiet  og  først  opført  en 
Tid  hen  i  det  fjortende  Aarhundrede,  eller  mulig  endogsaa 
først  hen  i   det  femtende? 

I  disse  Kirkens  to  Hovedpartier  have  vi  jo  for  os  to 
Afsnit  af  samme  Bygning,  begge  opførte  til  samme  Højde, 
og  hvori  det  af  den  hele  Anordning,  Profiler  osv.  nu  sees, 
at  man  ved  Opførelsen  af  det  yngre  i  det  Hele,  og  tildels 
endog  i  høj  Grad,  er  bleven  ved  at  gaa  i  det  Spor.  som 
var  blevet  betraadt,  da  det  ældre  byggedes.  Men  idet  disse 
to  Bygningsafsnit  nu  derhos  alligevel  i  ikke  faa  Henseender 
afvige  fra  hinanden,  maa  der  foreligge  meget  afgjørende 
Grunde,  dersom  vi  ved  dem  skulle  overbevises  om,  at  den 
Del  af  Kirken,  hvis  Særkjende  er  tykkere  Mure  og  sværere 


')  [Denne  Indskrift  har  faaet  en  ny  og  omhyggelig  Beliandling  af 
Stiftsprovst  Damgaard  i  Ny  kirkehistoriske  Samlinger,  VI, 
S.  795-820.1 

Former,  mindre  højt  opstigende  og  mere  sammentrykkede 
Buer,  og  i  det  Hele  taget  lavere  holdte  Linier  og  mere 
trykkede  Forhold,  at  den  skulde  være  den  yngste  og  hid- 
røre fra  Middelalderens  Slutningstid ,  hvis  Bygninger  jo 
dog  ellers  pleje  at  have  ganske  andre,  ja  ganske  mod- 
satte Kjendemærker. 

Lad  det  strax  være  indrømmet,  at  én  af  de  imod  den 
gængse  Opfattelse  af  Chorets  Alder  fremførte  Indvendinger 
er  af  saa  stor  Vægt,  at  denne  Opfattelse  utvivlsomt  derved 
i  nogen  Grad  maa  modificeres.  Men  til  at  samstemme  i  det 
deraf  og  af  andre  Grunde  udledte  Resultat,  kunne  vi  dog 
ikke  derved  nødes.  Af  disse  andre  Grunde  maa  nogle  fore- 
komme i  sig  selv  kun  at  have  ringe  Vægt,  saaledes  Hen- 
visningen til,  at  en  Bueaabning  i  „det  nordre  Sideskibs 
syvende  Fag"  (altsaa  i  Mellembygningen,  ikke  i  Choret)  mulig 
kan  have  ført  ind  til  dette  eller  hint  af  to  sent  opførte 
Kapeller.  Det  er  jo  ogsaa  kun  i  Forbindelse  med  mere  af- 
gj ørende  Omstændigheder,  at  skriftlige  Efterretninger  om 
naar  der  vides  at  være  opkrævet  Cathedraticum ,  eller  om 
at  Kirken  er  bleven  indviet  1499,  kunne  blive  af  nogen 
væsentlig  Betydning..  Hvad  Indvielsen  angaar,  maa  det  er- 
indres, at  en  saadan  slet  ikke  behøver  at  have  Tilende- 
bringelsen af  et  betydeligere  Bygningsarbejde  til  sin  Forud- 
sætning, men  ogsaa  kan  være  bleven  hidført  ved  at  Kirken 
ansaaes  for  paa  en  eller  anden  Maade  at  være  bleven  be- 
smittet. Heller  ikke  som  mere  end  underordnede  Bigrunde 
kunne  vi  betragte,  hvad  der  er  anført  om  at  Choret  be- 
findes slettere  bygget  end  Skibet,  —  at  Stenene  her  ere 
mindre  røde  og  have  mere  Lighed  med  dem  i  Mellem- 
bygningen, —  at  man  ved  Opførelsen  nogle  Steder  synes 
ae  have  manglet,  andre  Steder  ikke  at  have  lagt  Vægt  paa 
at  benytte  Formsten  til  Detailler.  Hvad  angaar  Firkløver- 
baandet,  da  kunde  det  dog  maaske  nok  forekomme  henimod 
Slutningen  af  det  trettende  Aarhundrede,  men  det  kan  ogsaa 
være  senere  indsat  paa  den  gamle  Bygning,  ja  det  er  vel 
end  ikke  umuligt,  at  det  Øverste  af  Højkirkens  Mure  i  Choret 

kunde  være  en  senere  Tilsætning.  Som  det  længere  hen 
skal  vises,  er  det  i  alt  Fald  en  Kjendsgjerning,  at  der  i  en 
senere  Tid  i  andre  Henseender  er  blevet  omdannet  ved 
Choret  for  at  bringe  det  i  nærmere  Overensstemmelse  med 
Vestbygningens  rankere  Forhold. 

Ganske  vist  mangler  der  ved  Kirkers  Ombygning  ikke 
Exempler  paa,  at  Chorets  Fornyelse  er  bleven  opsat  tilsidst. 
Men  var  ved  en  Ildsvaade  Choret  ikke  ganske  særlig  blevet 
forskaanet,  —  eller  fandt  der  ved  Gjenopførelsen  en  be- 
tydelig Udvidelse  af  Bygningen  Sted,  saa  at  man  (som  ved 
Fornyelsen  af  Domkirken  i  Køln  eller  af  Peterskirken  i 
Rom)  kunde  begynde  et  godt  Stykke  længere  tilbage  for  det 
gamle  Chor,  —  eller  blev  Kirken  i  det  Hele  ikke  rejst  igjen 
netop  paa  den  gamles  Plads,  da  maatte  der  ved  Ombygningen 
være  lige  saa  god  Grund  til  at  begynde  med  Choret,  som 
ved  den  første  Anlæggelse.  Der  bliver  vel  altsaa  nok  en 
Mulighed,  men  ikke  nogen  overvejende  Sandsynlighed  for, 
at  man  ved  Gjenopførelsen  af  S.  Knud  skulde  have  været 
særlig  foranlediget  til  at  begynde  med  Skibet,  og  det  saa 
meget  mindre,  som  den  Omstændighed,  at  der  hidtil,  selv 
nede  i  Grunden,  ingen  som  helst  Spor  ere  fundne  af  den 
ældre  Kirke,  nok  kan  vække  Tvivl  om,  hvor  vidt  denne  har 
ligget  netop  paa  samme  Sted  som  den  nuværende. 

Vistnok  møder  der  os  i  Choret  en  paafaldende  Mangel 
paa  Plan  og  Enhed;  men  denne  vedbliver  jo  at  være  lige 
stødende  og  lige  lidt  forklaret,  hvad  enten  man  i  Østbyg- 
ningen  ser  Kirkens  ældste  eller  dens  yngste  Del.  Denne 
Mangel  paa  Enhed  aabenbarer  sig  for  øvrigt  ogsaa  paa  et 
andet  Punkt  end  i  Anordningen  af  de  forskjellige  Pillefag 
og  deres  Bueaabninger.  Naar  Høyen  har  fremhævet,  at  alle 
disse  sidstnævnte  have  en  Ledføjning,  der  betegner  den  ud- 
viklede Spidsbuestil,  kan  der  næppe  gives  ham  Medhold 
heri.  Karme  som  de  i  Sideskibenes  Vinduer,  der  kun  op- 
lives ved  Rundstaven  imellem  de  afskraaede  Hjørner,  minde 
snarest  om  Overgangstiden  fra  den  romanske  til  den  gothiske 
Stil.     Men  i  en  endnu  langt  højere  Grad   gjælder  dptte  om 

Triforiebuerne .  hvis  Profiler  Høven  vistnok  i  det  Mindste 
tildels  har  været  forhindret  i  at  kjende,  da  deres  Aabninger 
før  vare  tilmurede.  Disses  overmaade  svære  og  massive 
Former  have  i  og  for  sig  Intet  med  Gothik  at  gjøre,  men 
vel  findes  saadanne  meget  almindelig  i  tidlig -gothiske  Byg- 
ninger ligesom  her  indblandede  imellem  udpræget  gothiske 
Profiler  og  Former. 

De  nærmere  Omstændigheder  ved  de  aldeles  forskjellige 
Planer  og  Bestræbelser,  der,  som  Høyen  bemærker,  have 
krydset  hverandre  og  skadet  Enheden  i  denne  Del  af  Byg- 
ningen, ere  os  jo  ubekjendte.  Det  kunde  dog  maaske  ligge 
nær  her  at  tænke  paa  ét  Forhold,  som  muligvis  kunde 
have  været  medvirkende  i  denne  Henseende,  —  nemlig  den 
dobbelte  Stilling,  hvori  denne  Kirke  stod  paa  den  ene  Side 
til  Biskoppen  som  hans  Kathedral,  paa  den  anden  til  Knuds- 
brødrene  som  deres  Klosterkirke.  Bygherre  var  vel  nærmest 
Biskoppen,  og  da  Bygningskonstens  Udøvelse  jo  nu  alminde- 
lig var  gaaet  over  til  Lægmandsstanden,  maa  han  vel  an- 
tages at  have  benyttet  en  Architekt  af  denne  Stand,  Men 
i  Klostrene  havde  Munkene  langtfra  endnu  allevegne  opgivet 
selv  at  forestaa  Arbejder  ved  deres  egne  Kirker,  og  navnlig 
hvis  den  gamle  Forbindelse  med  det  ansete  Moderkloster  i 
England  endnu  fremdeles  er  vedbleven  at  fortsættes,  kunde 
der  maaske  nok  iblandt  Brødrene  i  S.  Knuds  Kloster  have 
været  dem,  der  kunde  mene  sig  berettigede  og  skikkede  til 
at  have  et  Ord  med  at  sige  i  Bygningsspørgsmaal.  Fra 
denne  Side  kunde  ogsaa  et  og  andet  Træk  være  indkommet 
i  Anlæget,  hvorved  Høyen  dog  maaske  ikke  helt  uden  Grund 
er  bleven   mindet  om   engelske  Kirkebygninger. 

Iblandt  alle  de  Indvendinger,  som  ere  fremførte  imod 
den  Mening,  at  Choret  er  Kirkens  ældste  Del,  er  den  væg- 
tigste uden  Spørgsmaal  den,  som  støtter  sig  til  den  i  nogle 
Henseender  unægtelig  vidt  fremskredne  Udvikling  af  dets 
Bygningsstil.  Forskj ellen  i  denne  Henseende  fra  det,  der 
møder  os  i  Domkirken  i  Roeskilde  og  i  Klosterkirkerne  i 
Ringsted  og  Sorø  har  her  imidlertid  mindre  at  sige,  da  der 

jo  ikke  kan  være  Tale  om  en  væsentligt  her  i  Danmark 
alene  foregaaet  og  jævnt  fremadskridende  Udvikling  af  Archi- 
tekturen.  Selv  i  Lande,  hvor  der  blev  bygget  saa  Meget 
som  i  England  og  Tyskland,  haves  der  jo  overraskende 
Exempler  paa,  at  den  fra  Frankrig  overførte  Gothik  ganske 
pludseligt  dukker  op  her  eller  der,  uden  at  Forudsætningerne 
dertil  ere  at  spore  ved  nys  udførte  Byggeforetagender  i 
samme  Landsdel,  ja  medens  man  i  Nærheden  endnu  en  Tid 
lang  fremdeles  vedblev  at  bygge  paa  den  gamle  Vis.  En 
ganske  anden  Vægt  med  Hensyn  til  vort  Chors  Alder  har 
derimod  Henvisningen  til  Forholdene  i  Tyskland.  Thi  er 
der  end  nogen  Sandsynlighed  for,  at  visse  Egenskaber  i 
S.  Knuds  x\nlæg  kunne  pege  mod  England,  saa  har  Fenger 
dog  sikkert  fuldstændigt  Ret  i  sin  Antagelse,  at  det  er  de 
nordtyske  Murstenskirker,  med  hvilke  den  er  nærmest  be- 
slægtet. Men  er  det  fremfor  Alt  ved  Sammenligningen  med 
dem,  at  S.  Knuds  Alder  maa  udfindes,  maa  det  fremdeles 
indrømmes,  at  der  næppe  mere  kan  være  Tale  om.  at  det 
nu  staaende  Chor  skulde  være  paabegyndt  snart  efter  Bran- 
den 1247.  Det  er  jo  først  i  den  sidste  Fjerdedel  af  Aar- 
hundredet,  at  Gothiken  begynder  at  gjøre  sig  gjældende  i 
de  nævnte  nordtyske  Bygninger').     Forrest  i   Rækken  staar 


')  Som  et  nyere  værdifuldt  Bidrag  med  Hensyn  til  denne  Sag  for- 
tjener her  at  nævnes:  G.  Floerke:  »Die  vier  Parochial  -  Kirchen 
Rostocks.     Ein  Beitrag   z.    Gesch.   d.  Backsteinbaues   in  d.  nord- 

deutschen  Tiefebene,  1872". I  sin  foran  nævnte  Afhandling 

S.  817  f.  kalder  Stiftsprovst  Damgaard  den, Antagelse,  at  AU, 
hvad  der  nu  sees  af  S.  Knuds  Kirke,  hidrører  fra  Tiden  efter 
1247,  "den  noget  dristige  Hypothese«,  og  siger,  at  det  opstilles 
som  el  »Hovedargument«  for  samme,  »at  man  ikke  begyndte  al 
bygge  af  brændte  Sten  i  Danmark  for  mod  Slutningen  af  13de 
Aarhundrede«.  Der  tilføjes,  at  en  saadan  Betragtning  ikke  kan 
gjøres  gjældende  ved  en  Bygning  som  den  nærværende,  hvis 
Bygherrer  og  Bygmestre  havde  lært  Bygningskonsten  »i  deres 
Hjemstavn  England,  hvor  man  længe  havde  kjendt  og  brugt  dette 
Bygnings-Æmne«.  Hertil  maa  bemaMkes,  at  man  maa  være  meget 
i  Tvivl  om,   hvem   der   kan   have   fremsat   en  saa  grundlos  Paa- 

Hoyens  Skrifter.     U.  31 

jo  uden  Tvivl  den  af  Hoyen  fremhævede  store  Frue  Kirke 
i  Lybek,   der  blev  grundlagt   1276. 

Ikke  desto  mindre  vil  det  vistnok  staa  fast,  at  Choret 
i  S.  Knud  er  ældre  end  Skibet.  Foruden  det  allerede  foran 
Fremhævede  tale  ogsaa  følgende  Grunde  derfor: 

1.  Den  svære  og  storslaaede  Behandlingsmaade  af 
Karmene,  som  vi  i  Choret  have  forefundet  i  Triforiebuerne, 
forekommer  i  Vestbygningen  kun  for  neden,  nemlig  kun  i 
det  sydlige  Sideskibs  Vinduer.  Gaa  vi  nu  med  Fenger  ud 
fra,  at  Vestbygningen  er  ældst,  komme  vi  altsaa  til  det  Re- 
sultat, at  man,  efter  ved  Arbejdets  Begyndelse  at  have  an- 
vendt en  om  den  romanske  Stil  stærkt  mindende  Behandlings- 
maade,   strax    efter    atter    har    opgivet    den,    saa    den    slet 


stand  som  den  anførte  med  Hensyn  til  Tiden,  da  man  hos  os 
begyndte  at  bygge  med  brændte  Sten.  Høyen  kan  det  i  alt  Fald 
ikke  være,  som  det  vil  sees  af  hans  Ord  foran  S.  254f.,  medens 
det  paa  den  anden  Side  ganske  vist  baade  af  ham  og  Andre  har 
maattet  hævdes,  at  der  er  gode  Grunde  til  at  tvivle  om,  at  Mur- 
sten ere  brugte  her  til  Lands,  dengang  da  den  ældste  S.  Knuds 
Kirke  byggedes.  Hovedargumentet  for_jHøyens  og  vor  Opfattelse 
af  Kirkens  Alder  er  imidlertid  ikke  hentet  fra  Materialet,  men 
derimod  fra  Bygningsstilen  og  Formerne.  —  Hvad  angaar  den 
Paastand ,  at  et  Bygningsemne  som  det  i  S.  Knud  anvendte  har 
været  kjendt  og  brugt  i  England  i  en  tidligere  Tid  end  i  Nord- 
tyskland og  Danmark,  da  maa  det  atter  her  være  tilladt  at  ud- 
tale en  Tvivl.  Udmærkede  engelske  Archæologer,  der  have  be- 
skjæftiget  sig  med  Spørgsmaalet  om  Anvendelsen  af  brændte 
Sten  i  deres  Fædrelands  Bygninger  fra  Middelalderen,  ere  nemlig 
slet  ikke  komne  til  et  saadant  Resultat,  men  derimod  til  dette, 
at  netop  i  England  er  Brugen  af  saaledes  formede  Mursten, 
som  vi  kjende  dem  hos  os,  først  opkommen  i  anden  Halvdel  af 
13de  Aarhundrede.  Hvor  brændte  Sten  forekomme  i  Kirker  fra 
en  ældre  Tid,  ere  de  —  i  Følge  disse  Forskere  —  stedse  af  en 
helt  anden  Form:  store,  tynde,  brede,  som  Romerne  brugte  dem, 
ja  de  ere  endog  i  de  fleste  Tilfælde,  f.  Ex.  de  der  findes  i 
den  berømte  Abbedskirke  i  S.  Albans,  i  Virkeligheden  selv 
romerske  Sten,  som  ere  tagne  fra  ældre  Bygninger.  Se  J.  H. 
Parkers  »Glossary  of  terms  used  in  Grec.  etc.  arehitecture«, 
Oxford,  Vth-  edit.,  1850,  Vol.  I,  S.  92-95  (Artikel:   »Brick«). 

ikke  mere  kom  til  Syne  i  denne  Del  af  Kirken  og  heller 
ikke  i  den  lavere  Del  af  Choret,  men  at  man  saa  i  en 
meget  senere  Tid,  da  man  byggede  dettes  Triforier,  atter 
skulde  være  vendt  tilbage  dertil.  Dette  synes  ikke  meget 
antageligt.  Er  Choret  derimod  den  ældste  Del  af  Kirken, 
kan  det  sydlige  Sideskibs  Udvæg  i  Vest  bygningen  jo  godt 
være  temmelig  nær  samtidig  med  Hojkirken  i  hin  ostlige 
Del,  og  Overensstemmelsen  i  Formerne  bliver  da  saare  let 
forklarlig. 

2.  Det  sees  for  oven  til  Hojre  paa  det  S.  476  indsatte 
Træsnit  saa  vel  som  paa  Længdesnittet  S.  87,  i  hvilken  for- 
kert Stilling  Midtskibets  Hvælving  i  Chorets  vestligste  Fag 
befinder  sig  til  Højkirkens  Vinduer,  hvis  Karme  er^dog  over- 
skjæres  deraf  (se  Hoyens  Ord  S.  94  nederst).  Noget  ganske 
Lignende  sees  i  det  samme  Fag  i  det  sydlige  Sideskib  i  For- 
holdet imellem  Hvælvingen  og  den  smalle  Bue  ind  imod 
Hovedskibet,  medens  i  det  nordre  paa  samme  Sted  en  Skjold- 
bueribbe  sees  at  være  bleven  forandret  og  lagt  i  en  anden 
Ketning  end  den  oprindelige.  Selv  om  nu  Hoyen  maatte 
have  taget  fejl  i  den  Mening,  at  Choret  oprindelig  ikke 
skulde  have  været  bestemt  til  at  overhvælves,  slaar  det  dog 
fast,  at  saadanne  og  saaledes  fordelte  Hvælvinger  som  de 
nuværende,  har  her  ikke  været  fra  forst  af.  Men  da  de  nu- 
værende Hvælvinger  her  ere  ordnede  i  Lighed  med  dem  i 
Vestbygningen,  hvilke  uimodsigelig  ere  oprindelige  i  denne, 
bliver  det  altsaa  sandsynligt,  at  hin  ældre  Overdækning  af 
Choret  hidrorer  fra  en  Tid,  der  er  ældre  end  den,  da  Vest- 
bygningen opførtes. 

3.  Oppe  paa  Triforierne  kan  man  ved  at  undersøge  Høj- 
kirkens Mure  forvisse  sig  om,  at  af  Chorets  øverste  Vinduer 
er  Underdelen  i  en  senere  Tid  bleven  tilmuret,  og  det  som  en 
Følge  af,  at  Sideskibenes  Tage  nu  støde  sammen  med  hine 
Mure  noget  højere  oppe,  end  det  fra  forst  af  har  været 
Tilfæ^ldet.  Men  disse  Tage  i  Choret  ere  rettede  efter  dem 
i  Skibet,  hvilke  stedse  have  havt  den  nuva^rende  Stilling. 
Er  Choret  ældst,  forstaaes  dette  let.     Forandringen  er  sket, 

for  at  dettes  Sideskibe  kunde  komme  i  Overensstemmelse  og 
under  samme  Tagflade  med  de  mere  rankt  opstigende  i  den 
yngre  Vestbygning.  Men  var  derimod  denne  ældst,  saa 
maatte  jo  altsaa  Chorets  Bygmester  aldeles  meningsløst  og 
tvært  imod  Tidsaandens  Krav  baade  have  sat  Højkirkens 
Vinduer  lavere  nede  og  ladet  Sideskibenes  Tage  faa  en 
anden  og  mindre  opadstigende  Retning,  end  Tilfældet  i  begge 
Henseender  var  i  den  ældre  Bygning.  Saa  meget  mindre 
kan  dette  antages,  da  det  sees,  at  man  allerede  i  en  tidlig 
Tid^)  end  ikke  har  taget  i  Betænkning  at  forkorte  Vin- 
duerne ved  at  tilmure  deres  Underdel  for  at  raade  Bod 
paa  hin  Uoverensstemmelse. 

Især  denne  sidst  anførte  Grund  synes  at  være  over- 
bevisende og  i  Forbindelse  med  de  andre  at  maatte  gjore 
det  aldeles  utvivlsomt,  at  Choret  er  ældre  end  Vest- 
bygningen. Men  da  nu,  som  vi  have  set,  ingen  Del  af 
Kirken  kan  henføres  til  en  ældre  Tid  end  til  Slutningen  af 
det  trettende  Aarhundrede,  nødes  vi  derved  til  at  antage, 
at  Biskop  Gisicos  i  Indskriften  omtalte  Fortjeneste  af  Kirkens 
Opførelse,  fremfor  Alt  har  angaaet  dens  østlige  Del.  Ved 
Udtrykket  „dette  Bygningsværk",  som  han  prises  for  at  have 
rejst,  bringes  vi  da  ikke  som  hidtil  nærmest  til  at  tænke 
paa  det  vestlige  Parti  af  Kirken,  paa  hvis  Sideskibsmure 
Indskriften  findes  anbragt,  men  meget  mere  paa  hele  Kirken 
taget  under  Et,  eller  rettere,  saa  Meget  af  den.  som  hidtil 
stod  opført.  Var  der  end  maaske  begyndt  paa  „den  svære 
Bygning"  en  kort  Tid  før  Gisicos  Tiltrædelse  til  Bispesædet 
—  man  tænke  paa  Afladsbrevene  af  1284  og  1285  — ,  saa 
kunde  Æren  for  at  have  „rejst"'  den  dog  ligefuldt  til- 
komme ham. 

Som  det  ved  Gothikens  første  Fremkomst  i  alle  Egne 
er  almindeligt,  at  Egenheder  fra  den  romanske  Stil  findes 
indblandede    imellem  de  nye  Former,    saaledes  er  det  ogsaa 


M  Tilmuringen    er    nemlig    foretaget    med    store    Mursten,    lagte    i 
middelalderlige  Skifter. 


485 

overmaade  ineget  Tilfældet  i  de  nordtyske  Murstensbygninger 
fra  Slutningen  af  det  trettende  Aarhundrede.  Charakteristisk 
for  denne  Tid  er  ogsaa  den  hyppige  Anvendelse  af  den 
smalle,  sammentrykkede,  lancetformede  Bue.  Men  begge 
disse  Egenheder  finde  vi  i  S.  Knuds  Chor  saaledes  frem- 
trædende, at  der  ogsaa  set  fra  denne  Side  bliver  megen 
Sandsynlighed  for,  at  netop  denne  Del  af  Kirken  hidrører 
fra  Gisicos  Dage. 

Særdeles  mærkelig  ved  de  to  Hovedafsnit  af  S.  Knuds 
Kirke,  hvormed  vi  her  have  at  gjore,  er  den  store  Over- 
ensstemmelse, der  findes  imellem  de  vigtigste  Profiler  i 
begge,  —  en  Overensstemmelse,  som  vi  i  Bygninger  fra 
Middelalderen  ikke  pleje  at  finde  i  Partier,  imellem  hvis 
Oi)forelse  der  ligger  en  Menneskealder,  end  sige  da  et  Aar- 
hundrede eller  mere.  Men  er  Vestbygningen  bleven  paa- 
begyndt  allerede  en  halv  Snes  Aar  ,  eller  kun  lidt 
mere,  efter  Chorets  Grundlæggelse,  og  mulig  inden  dette 
endnu  er  blevet  helt  fuldendt  ,  saa  bliver  hin  Gjen- 
tagelse  af  de  i  den  ældste  Del  forekommende  Profiler  let 
forklarlig. 

Ogsaa  et  andet  Spørgsmaal  trænger  vistnok  til  at 
drages  lidt  bestemtere  frem,  end  det  hidtil  er  blevet.  Ind- 
skriften (se  S.  lOG)  siger  os  jo,  at  „denne  svære  Bygning 
blev  til  Brug"  i  Aaret  1301.  Lige  saa  lidt  som  Høyen 
(S.  82)  har  Fenger  (S.  105)  turdet  gjore  gjældende,  at 
Kirkens  Vestbygning  ved  den  Tid  var  videre  fremskreden, 
end  at  Indskriften  da  kunde  anbringes  under  Sideskibenes 
Gesims.  Og  uden  Tvivl  er  det  med  Rette,  at  begge  For- 
iattere  ere  blevne  staaende  herved.  Men  indrømmes  det,  at 
det  i  Aaret  1301  sandsynligvis  endnu  stod  saa  langt  tilbage 
med  Opforeisen  af  Vestbygningen,  hvilken  anden  Del  af 
Kirken  kan  det  da  være,  der  sanune  Aar  er  bleven  taget 
i  Brug,   end  Choret  eller  dog  Bygningens  østligere   Del  ? 

Der  er  vistnok,  som  man  ogsaa  hidtil  har  gjort,  al 
Grund  til  at  antage,  at  de  to  højst  man*kelige,  store  og 
prægtige  Indskrifter,    ved    hvilke  Tanken    ledes    hen    til    det 

fjerne  Syden  og  Osten  i),  ere  indsatte  netop  i  det  Aar,  som 
nævnes  i  den  ene.  og  hvormed  Bogstavernes  Former  passe 
saa  godt.  Forholder  dette  sig  saaledes,  og  er  det  rigtigt, 
at  Biskop  Gisico  er  død  Aar  1300,  synes  der  af  sig  selv 
at  frembyde  sig  en  ret  tiltalende  Opfattelse  af  de  nærmere 
Forhold,  under  hvilke  man  har  følt  sig  tilskyndet  til  at 
smykke  denne  Kirke  med  de  her  i  Norden  saa  lidet  sæd- 
vanlige store  Indskriftprydelser.  Med  særligt  Hensyn  til 
Festen  ved  Chorets  Indvielse,  Aaret  efter  Gisicos  Død, 
kunde  man  jo  have  kronet  disse  Sideskibsmure,  hvis  Op- 
førelse havde  været  en  af  de  sidste  Frugter  af  hans  nid- 
kjære  Iver  for  Kirkebygningens  Gjenopførelse,  med  de  i 
lang  Frastand  læselige  og  endnu  for  os  saa  interessante 
Skriftlinier.  Hermed  var  der  jo  sat  den  meget  fortjente 
Biskop  det  herligste  Mindesmærke,  og  med  det  Samme  var 
der  sket  et  varmt  Opraab  til  de  Efterlevende  om  dog  at 
værne  om  og  fuldende  det  store  Værk,  hvorfra  han  ved 
Døden  var  bleven   bortkaldt. 


Efter  saaledes  at  have  søgt  at  klare  os  Forholdet 
imellem  Chorets  og  Vestbygningens  Alder,  ville  vi  endnu  til 
Slutning  betragte  Mellembygningen  lidt  nærmere.  Som 
vi  alt  have  set,  er  Overdelen  deraf  yngre  end  de  til  begge 
Sider    tilstødende    Bygningsdele.       Men    det     er    netop    paa 


')  Det  er  jo  i  den  arabiske  Architektur,  at  disse  store  ornamentale 
Indskrifter  langs  henad  Bygningerne  egentlig  have  hjemme.  Der- 
fra have  de  fundet  Vej  til  det  tolvte  Aarhundredes  Bygninger  i 
Palermo,  og  herfra  menes  atter  de  tyske  Riddere  at  have  over- 
ført dem  til  det  af  dem  beherskede  Land,  hvor  de  forekomme 
paa  adskillige  Kirker,  saaledes  paa  Choret  af  S.  Jacoh  i  Thorn 
(med  Aarslallet  1309)  og  Slotte,  som  Marienburg  o.  fl.  Paa  ad- 
skillige Bygninger  udgjore  de  ligesom  her  i  Odense  en  fort- 
løbende Frise,  i  hvilken  de  enkelte  Majuskelbogstaver  ere  an- 
bragte paa  kvadratiske  Flader  af  brændt  Sten.  Hvorvidt  de  fore- 
komme andre  Steder  i  det  nordligere  Europa,  er  mig  ubekjendt. 

denne  afgjort  yngre  Del  af  Mellembygningen,  at  man  ser 
Sporene  af,  at  man  har  været  i  Begreb  med  at  ville  give 
Kirken  et  nordligt  Sidetaarn  (se  Noten  S.  89  f.),  hvilket  dog 
aldrig  er  blevet  rejst.  Samtlige  Omsta^ndigherler  vise  nu 
klart,  at  det  har  været  en  Fejltagelse  af  Hoyen,  naar  han 
har  ment,  at  Buen,  som  sees  imellem  Fortandingsmurene 
udvendig  paa  Højkirkens  Nordside,  havde  været  bestemt  til 
at  holdes  aaben,  saaledes  at  Taarnets  Indre  lige  op  til 
Spidsen  af  Hvælvingerne  var  kommet  til  at  slutte  sig  som 
en  Korsfløj  til  Midtskibet.  Tvært  imod  bliver  der  endog 
megen  Grund  til  at  antage,  at  selv  for  neden  har  Pillefaget 
€ — f,  hvori  den  stilløse,  runde  Bue  (se  Træsnittet)  i  en  sen 
Tid  er  bleven  ophugget,  tidligere  været  helt  tillakket  ved 
en  spidsbuet  Blindingsmur,  blot  med  Undtagelse  af  en  Dor- 
aabning,  hvis  noget  afslidte  Tærskel  endnu  har  kunnet 
spores.  Af  en  anden  Dør,  findes  der,  som  Tegningen  viser, 
for  oven,  oppe  ved  det  vestlige  Hjørne  af  den  nys  nævnte 
store  Bue,  endnu  betydelige  Lavninger.  Den  har  vistnok 
ført  ud  til  et  Sangchor  (som  i  Domkirken  og  i  Frue  Kirke 
i  Lybek),  en  Orgeltribune  eller  lign.,  og  den  staar  i  For- 
bindelse med  en  skraat  nedad  gaaende  og  paa  langs  igjennem 
Murtykningen  førende  Gang  paa  omtrent  to  Favnes  Længde. 
Til  denne  Gang  kommer  man  ind  igjennem  en  Dor  oppe 
paa  Triforiet. 

Oven    over    denne    sidstnævnte    Dør    oo-    ved    dens  Side 

o 

noget  lavere  nede  sees  paa  Murens  Bagside  en  Sammen- 
føjningslinie ,  som  imellem  et  ældre  og  et  yngre  Afsnit  af 
Mellembygningens  Mur,  og  ovre  paa  det  søndre  Triforium 
findes  i  Højde  med  Bueaabningernes  Underkant  en  Ind- 
dragning af  Muren,  der  synes  at  tyde  paa  det  Samme. 
Uagtet  der  paa  begge  Mures  Forside  nok  kan  spores  nogen 
Forstyrrelse  endnu  lidt  længere  ned  efter,  synes  det  dog, 
som  om  det  væsentlig  kun  er  ned  til  disse  nysnævnte  Spor, 
at  Mellembygningen  er  yngre  end  Vestbygriingen.  At  den 
derimod  helt  ned  er  yngre  end  Choret,  synes  nemlig  ikke 
at  kunne  betvivles.    Den  Linie,  vi  til  Højre  paa  vor  Tegning 

kunne  forfølge  fra  nederst  til  øverst,  er  paa  sit  længste 
Stykke  —  saa  langt  nemlig  som  den  gaar  omtrent  lodret  — 
aldeles  utvivlsomt  en  Øgningslinie,  hidrørende  fra  Kirkens 
Opførelse.  Som  det  af  Professor  Kornerup  er  eftervist  med 
Hensyn  til  Roeskilde  Domkirke,  og  som  det  ogsaa  kan 
iagttages  paa  andre  af  vore  større,  gamle  Kirker,  brugte 
man  jo  nemlig  ved  saadanne  betydeligere  Bygninger  mest 
at  gaa  stykkevis  frem,  og  navnlig  har  man  hyppig  givet 
Choret  en  foreløbig  Afslutning,  inden  man  ret  tog  fat  paa 
Skibet.  Men  hvad  nu  den  her  omtalte  Øgningslinie  angaar, 
da  sees  den  jo  ud  for  Underdelen  af  Vinduet  og  videre  op 
efter  at  bøje  af  imod  Øst.  Dette  i  Forbindelse  med  Sporene> 
paa  Murens  Bagside  kan  næppe  forklares  anderledes,  end 
at  dette  Parti  af  Kirken  maa  være  bleven  ramt  af  en  For- 
styrrelse, som  har  stærkt  beskadiget  Højkirkens  Mure  hen 
til  eller  dog  nær  hen  imod  de  alt  for  Haanden  værende  og 
i  Bygningen  oprindelige,  østlige  Sammenføjningslinier.  Paa 
den  længste  Strækning  har  man  derfor  ved  Gjenopførelsen 
fundet  det  rigtigt  at  forny  Muren  helt  hen  til  disse  Linier, 
men  for  oven  har  man,  som  Tegningen  af  Nordsiden  viser, 
ikke  kunnet  nøjes  med  dette,  men  maattet  gaa  ud  over  den 
og  ombygge  ogsaa  lidt  af  det  ældste  Bygningsafsnits  Mur. 

Af  skriftlige  Kilder  synes  vi  ikke  at  skulle  faa  nogen 
Underretning  om,  hvorfra  den  her  omtalte  Forstyrrelse  har 
hidrørt.  En  Brand,  som  den,  der  nævnes  1365,  kan  ikke 
have  været  Grunden.  Havde  en  Ildsvaade  saa  betydelig 
beskadiget  Kirken  midt  paa  Bygningen,  maatte  den  have 
udbredt  sine  Virkninger  videre  og  da  i  alt  Fald  efterladt 
Brandspor  paa  de  tilstødende,  endnu  staaende  ældre  Mure. 
Meget  sandsynligere  maa  en  anden  Forklaring  forekomme. 
Det  er  paa  Midtskibets  Nordside  meget  kjendeligt,  at  den 
imod  Vest  tilstødende  ældre  Mur  (over  Pille  g)  er  bleven 
trykket  stærkt  fremad,  og  at  der  lige  ud  for  Triforiebuen 
findes  paa  Vægsøjlen  et  pludseligt  Knæk,  som  om  det  var 
fremkommet  ved  et  voldsomt  Stod  paa  Muren.  Det  er  Spor, 
der   have    Lighed    med    dem,    som    findes    paa    Kirker,    hvis 

Mure  have  lidt  ved  et  derover  nedstyrtet  Taarns  Fald.  Og 
saaledes  synes  da  dette  i  Forbindelse  med  det  snævert  be- 
grænsede Rum  for  Ødelæggelsen  at  maatte  —  her  ad  en 
helt  anden  Vej  —  føre  ogsaa  os  hen  til  den  af  Høyen 
(S.  89)  udtalte  Formodning  om  et  tilsigtet,  svært  Midttaarn 
efter  de  engelske  Kirkers  Forbillede,  kun  at  vi  gaa  endnu 
et  Skridt  videre  og  tænke  os,  at  dette  Taarns  Opførelse 
virkelig  er  bleven  iværksat^).  Som  det  synes,  ville  alle 
ved  Midtpartiet  fremtrædende  Egenheder  paa  fyldestgj ørende 
Maade  kunne  forklares  ved  et  saadant  Taarns  Fald,  der- 
iblandt ogsaa  den  foran  fremhævede,  at  Beskadigelserne 
kunne  spores  noget  længere  ned  paa  Murenes  Forside  end 
paa  deres  Bagside.  Ja  vi  faa  herved  tillige  en  rimelig  For- 
klaring med  Hensyn  til  de  to  østligste,  gothiske  Løvkapi- 
tæler i  Vestbygningen  —  dem  paa  Vægsøjlerne  over  Fillerne 
g  og  g'  —  hvilke  ere  af  en  lavere  Form  end  de  nærmest 
følgende  imod  Vest,  og  som  ere  forarbejdede  af  mørkerød 
Terraeotta,  medens  de  andre  ere  af  graa  Stuk.  Da  de 
sidde  saa  nær  ind  til  det  aldeles  forstyrrede  og  ombyggede 
Parti  og  ere  støttede  ind  imod  Mure,  hvilke  selv  synes  at 
bære  Spor  af  at  være  blevne  rystede  ved  hin  Begivenhed, 
maatte  saadanne  fremstaaende  og  finere  Led  jo  i  højeste 
Grad  være  udsatte   for  at  ødelægges  ved  samme  -). 

Efter  at  man  nu  altsaa,  som  vi  antage,  ved  det  svære 
Midttaarns  Fald  var  kommen  til  Erkjendelse  af,  at  dets 
Opførelse  havde  været  et  altfor  dristigt  Foretagende,  har 
man    da    ved  Kirkens  Istandsættelse    foretrukket    det   mindre 


')  Hos  os  have  vi  jo  endnu  et  saadant  Taarn  paa  Ringsted  Kirke. 

^)  Etatsraad  Hevholdt  har  senere  underrettet  mig  om,  at  det  ved 
Rensningen  af  de  brede  Piller  e  og  e'  har  vist  sig,  at  Murværket 
paa  Forsiden  er  i  høj  Grad  ujævnt  og  uregelmæssigt,  som  om 
der  engang  havde  været  en  Mur  tværs  over,  der  havde  været 
indbunden  her.  Mon  det,  der  er  borthugget,  ikke  snarere  blot 
skulde  have  været  fremspringende  Murpiller,  beregnede  paa  at 
bære  en  stærk  Bue  som  Underlag  for  det  formentlige  Taarns 
Østmur? 

Farefulde  at  bygge  Taarnet  ikke  igjen  over  Midtskibet, 
men  ved  Siden  deraf.  Som  Murene  udvise,  og  som  vi  alt 
foran  have  omtalt,  er  denne  Plan  imidlertid  aldrig  kommen 
til  Udførelse  1). 


')  Med  Hensyn  til  den  foran  S.  110  og  115  omtalte  Krypte  —  ogsaa 
dennes  Tilstedeværelse  under  Choret  lyder  dog  snarere  paa  en 
tidlig  end  paa  en  sen  Tid  for  dettes  Opførelse  —  kunde  her 
maaske  endnu  tilføjes  et  Par  Ord.  Som  det  allerede  for  længst 
er  bemærket  af  Dr.  C.  Paludan-Miiller  (se  Nord.  Tidsskr.  f.  Old- 
kynd.,  Il,  1833,  S.  19311.;,  er  det  egentlig  kun  paa  O.  Worms  og 
Pontanus's  Beretninger,  der  kan  lægges  nogen  videre  Vægt  med 
Hensyn  til  Stedet,  hvor  S.  Kimds  Skrin  fandtes  1582.  Men  netop 
disse  to  Beretninger  have  jo  forekommet  at  modsige  hinanden, 
lige  indtil  Krypten  kom  frem  for  Dagen.  Herved  først  kunde 
begge  de  gamle  hidtil  ikke  rigtig  forstaaede  Forfattere  igjen 
komme  til  deres  Ret.  Worms  Ord,  at  Skrinet  blev  fundet,  "da 
Kapellet  forandredes"  (eum  sacellum  immutaretur«)  behøvede 
nu  ikke  mere  at  forbedres  til  »da  Kapellet  blev  nedbrudt-,  og 
Pontanus  kunde  nu  frikjendes  for  mangelfuld  Kundskab,  da  det 
viste  sig ,  at  det  forandrede  Kapel  netop  var  i  (eller  under) 
C  horet,  ved  hvis  Istandsættelse  han  beretter,  at  Relikvieskrinet 
blev  fundet. 


XVIII. 

Borge,  Slotte,  Herregaarde ^|- 


Vordingborg.   —  Valdemars  Slot. 

llesens  Tegning  kan  blot  bruges  til  Sammenligning. 
Planen  er  en  uregelmæssig,  langagtig  Firkant,  hvis  nord- 
lige Side  har  havt  en  meget  buet  Form.  Den  østlige  Mur 
og  et  Stykke  af  den  nordvestlige  sondre  sig  saa  vel  ved 
Stenenes  Dimensioner  som  ved  et  forskjelligt  Anlæg  fra 
de  øvrige  endnu  staaende  Mure.  De  gaa  nemlig  i  lige 
Linie  og  have  Bastioner,  der  springe  frem  foran  den 
øvrige  Mur  som  halvcirkeltormede  Taarne.  Det  samme 
Anlæg  lindes  ogsaa  ved  de  ældste  Partier  af  Lybeks 
Mure,  der  ere  fra  det  13de  Seculums  Begyndelse.  Den 
sydlige  Mur  og  en  Del  af  den  vestlige  Mur  have  en 
ganske  anden  Charakter.  Deres  fremspringende  Vinkler 
vise  allerede  Forsøg  paa  at  give  Forsvarslinierne  Polygon- 
form;  deres  Mure  ere  for  en  stor  Del  opførte  af  raa 
Kampesten;  deres  Tagsten  ere  tykkere  og  kortere,  og 
Fyldingsmuren  langt  mere  skjødesløst  sammenblandet  med 
store  Kampesten  end  de  først  omtalte  Mure. 


)  Af   Hovens    Indberetning    til    Uegjeringen    om    hans    Rejse    i    de 
danske  Provinser  i  1830. 

»Gaasen«  ^)  har  samme  Slags  Mursten  og  samme 
Fyldingsmaade.  Da  vi  nu  med  Sikkerhed  vide,  af  hvem 
dette  Taarn  er  bygget,  og  da  de  førstnævnte  Mure  bære 
Præget  af  en  højere  Alder  end  Valdemar  Atterdags  Tid, 
saa  forekommer  det  mig  rimeligt,  i  Gaasen  og  i  Murene 
mod  Syd  og  Sydvest  at  se  Levninger  af  Valdemar  den 
Tredies  Udvidelse  og  senere  Befæstning  af  Vordingborg 
Slot,  men  derimod  at  betragte  de  lige  Mure  mod  Øst  og 
Nordvest  som  Rester  af  det  tidligere  Anlæg  under  Valde- 
mar den  Første  eller  Valdemar  den  Anden'-). 

De  forskjellige  Udgange,  der  nu  findes,  og  de  be- 
synderlige Kanaler,  der,  omtrent  1  Fod  i  Kvadrat,  dels 
synes  paa  tværs  at  gaa  igjennem  Muren,  dels  løbe  et 
Stykke  langs  igjennem  Muren,  dog  nærmest  dens  ydre 
Side,  og  derpaa  gjøre  en  Vinkel  indad,  vilde  først  da 
kunne  bidrage  til  Forøgelsen  af  vor  Kundskab  om  denne 
mærkelige  Bygning,  naar  en  ordentlig  Eftergravning  kunde 
blive  foretaget.  Denne  synes  saa  meget  mere  ønskelig, 
som  Fundamenterne  af  flere  Partier,  der  aabenbart  have 
hørt  til  den  egentlige  Slotsbygning,  endnu  findes  og  fredes 
af  den  nærværende  Ejer,  en  videnskabelig  dannet  Mand. 
Mod  en  ny  Ejers  vilkaarlige  Fremgangsmaade  sikrer 
Intet,  da  blot  Taarnet  staar  under  offentlig  Varetægt. 


)  Delle  Taarn,  der  udmarker  &ig  ved  sin  solide,  sindrige  Con- 
struclion,  har  af  alle  sine  Prydelser  kun  Ijelioldt  en  eneste  til- 
bage, nemlig  det  Ornament  af  sorte  glassercdc  Sten,  der  som  et 
smallere  og  et  bredere  rudret  Baand  omgiver  Taarnets  Ydre  i  en 
ikke  ringe  Afstand  fra  Jordfladen.  Almuen  ser  i  dette  Baand 
Valdemars  Navnetræk. 

■)  Ruinerne  give  overhovedet  den  bedste  Commentar  til  Sledct  hos 
Hvitfeldt,  1,  526. 

Engelsborg  paa  Slotøen  i  Nakskov  F'jord. 

Ruinerne  af  denne  Borg  ligge  paa  den  nordre  Ende 
at'  Øen ,  hvor  denne  løber  ud  i  en  stump  Odde  mod  den 
dybe  Indsejling  i  Fjorden.  De  bestaa  af  et  betydeligt 
rundt  Taarn,  hvis  Mur  er  nedstyrtet  mod  Norden,  men 
hæver  sig  mod  Syden  8  til  10  Alen  over  den  sammen- 
dyngede Grus-  og  Stenhob,  hvori  nogle  Frugttræer  kraftigen 
have  slaaet  Rødder.  Indvendig  sees  nu  ej  Andet  end  det 
af  Muren  indsluttede  cirkelformige  Rum,  i  hvis  nederste 
Del  ^)  der  endnu  sees  8  halvcirkelbuede  Vinduer,  der 
indvendig  kun  fremvise  en  3  a  4  Tommers  Sprække. 
Op  til  Taarnets  nordlige  Side  støde  tvende  Mure,  der 
staa  tæt  sammen,  men  derfra  strække  sig  divergerende 
ned  mod  Strandbredden  i  nordøstlig  og  nordvestlig  Ret- 
ning. Deres  Tilstand  er  saa  forstyrret,  at  man  ej  ser 
xindet,  end  en  hist  og  her  afbrudt  Fyldingsmur  af  mer 
end  2^  Alens  Tykkelse.  Den  har  endnu  bevaret  Spor  af 
hvælvede  Fordybninger.  Den  nordøstlige  Mur  viser  sig  i 
en  Strækning  af  henved  50  Skridt,  og  Afstanden  mellem 
den  og  den  kortere  nordvestlige  Mur,  hvor  denne  endnu 
sees,  udgjør  25  af  mine  Skridt.  Den  maa  altsaa  længer 
nede  have  været  endnu  større,  da  Murene  ej  ere  sluttede, 
hvor  deres  Levninger  ophøre.  Disse  2  Mure  have  staaet 
paa  en  Vold,  hvis  ydre  Skraaning  mod  den  lavere  Flade 
endnu  er  kjendelig,  medens  Jordsmonnet  imellem  Murene 
sænker  sig  jævnt  ned  mod  Havet.     Taarnet  synes-)  lige- 


')  Den  egenlligeGrund  er  vist  et  godtStykke  neden  underOpfyldningen. 

2)  At  en  Del  af  Taarnbanken  ej  bestaar  af  Andet  end  af  nedstyrtede 
Murbrokker,  saa  jeg  ved  Hjælp  at  det  Hul,  som  et  af  Stormen 
oprevet  Frugttræ  havde  gjort.  Neden  for  Muldskorpen  var  det 
lutter  sammenkastede  Mursten  o«  Kalkbrokker. 

ledes  at  staa  paa  en  Forhøjning,  og  op  imod  denne  skyller 
den  krumme,  saakaldte  Slotsgrav,  der  har  godt  fersk 
Vand  og  Lergrund.  Uden  om  denne  gaar  en,  nu  temmelig 
destrueret  Vold,  der  danner  en  fuldkommen  Runddel  og 
støder  op  paa  begge  Sider  af  de  omtalte  Mure,  hvor 
disse  nærme  sig  Taarnet.  Gaar  man  langs  hen  ad 
Strandbredden  mod  Vesten,  da  finder  man  den  fuld  af 
Teglstensbrokker,  Murkalk  o.  s.  v. ,  og  paa  den  yderste 
Kant  af  Agerjorden  findes  lige  under  Muldskorpen  et 
Lag  af  Teglstens-  og  Sandstensbrokker,  Slakker,  Mur- 
kalk o.  s.  V. 

Kong  Hans  skal  have  bygget  denne  Borg  1510;  mig 
forekommer  Anlæget  langt  ældre.  En  alvorlig  Under- 
søgelse af  Taarnbanken  og  Murfundamenterne  vilde  i  alt 
Fald  oplyse  Bygningens  Plan  og  maaske  herved  lede  til 
frugtbarere  Resultater  ^ ). 

Kallø  Slot. 

Dets  Ruiner  ligge  paa  den  øverste  Flade  af  en 
betydelig  og,  som  det  synes,  ved  Konst  dannet  Høj,  der 
hæver  sig  i  en  temmelig  regulær,  langagtig  Firkant  højt 
over  Gravene  og  de  ydre,  mod  Nord  og  Vest  nu  næsten 
demolerede.  Volde.  Ringmurene,  der  ere  stærkt  med- 
tagne, staa  paa  den  yderste  Rand  af  Højen,  og  de 
underste   Partier    og   deres    svære,    raa   Kampestensmure 


')  Jeg  ved,  at  saa  vel  disse  Ruiner  som  Vordingljoig  Slot  ere  i 
senere  Tider  blevne  opmaalte  og  en  Beretning  desangaaende  ind- 
sendt til  den  kgl.  Gommissiun  for  Oldsagerne.  Resultaterne 
heraf  ere  mig  ubekjendte;  efter  hvad  jeg  har  kunnet  erfare  paa 
selve  Stederne ,  er  en  nøjere  Undersøgelse  derved  ej  gjort 
overflødig. 

gaa  endog  langt  ned  paa  dens  Skraaning.  Den  indre 
Plads  deles  ved  en,  med  Ringmurenes  smallere  Side 
parallel  løbende,  Mur  i  2  ulige  store  Dele,  af  hvilke  den 
mindre  danner  mod  Østen  ligesom  en  smal  Forgaard  for 
den  større,  der  udgjør  en  Kvadrat  af  omtrent  80  xllen  i 
Længde  og  Brede.  Om  denne  Mur  har  udgjort  en  Del 
af  Slotsbygningen,  eller  om  den  blot  har  tjent  til  Værn, 
lader  sig  ej  bestemme  af  dens  forstyrrede  Udseende;  nu 
atl)rydes  dens  Linie  kun  ved  Resterne  af  et  svært  fir- 
kantet Taarn,  der  er  saaledes  anbragt  i  Pladsens  nord- 
østlige Yinkel,  at  dets  Sider  ej  ligge  parallele  med  Ring- 
murens, og  at  det  ikkun  træder  lidet  og  skjævt  frem 
foran  bemeldte  Mur  i  den  østlige,  smallere  Afdeling. 

Dette  Taarn,  hvis  Indvendige  er  en  Kvadrat  af 
c.  12  Alen,  og  som  rejser  sig  endnu  til  en  ligesaa  stor 
Højde,  har  Mure  af  4  Alens  Tykkelse.  Den  yderste  Be- 
klædning mangler  ganske,  og  det  er  altsaa  Fyldings- 
muren,  som  ene  er  tilbage,  og  som,  især  i  det  øverste 
Parti,  bestaar  for  største  Delen  af  smaa  Kampesten. 
Paa  hvert  af  Taarnets  tre  Sider  sees  endnu  et  stort,  flad- 
buet  Vindue;  af  Hvælving  er  der  intet  Spor,  derimod 
findes  der  regelmæssigt  anbragt  firkantede  Huller,  som 
til  Loftsbjælker. 

Den  700  Alen  lange  Stendæmning,  der  forbinder 
Slotsøen  med  det  faste  Land,  har  dannet  en  solid  og 
prægtig  Bro.  Nu  forfalder  den  og  er  paa  flere  Steder 
alt  opbrudt. 

Ravnsborg,  Borø,  Eriksvold  paa  Lolland,  Horse- 
slot paa  Taasinge,  det  kredsformige  Voldsted  Vesten, 
og    den    større ,    men    senere    Borgruin    Østen    for    Hald 

ved  Viborg  ere  interessante  Punkter.  Ravnsborg  im- 
ponerer ved  sine  mægtige  Voldmasser,  Eriksborg  er  paa- 
faldende  ved  sit  ejendommelige  Anlæg;  de  øvrige,  saa 
forskjeilige  de  ere  i  Størrelse,  afgive  interessante  Exempler 
paa  Afbenyttelsen  af  Terrainet.  Men  jeg  føler  mig  altfor 
fremmed  i  denne  Kreds  af  Mindesmærker,  til  at  jeg  tør 
indlade  mig  paa  en  vidtløftigere  Omtale,  og  ugunstige 
Omstændigheder  have  desuden  tvunget  mig  til  at  lade 
mangt  et  mærkeligt  Sted')  ubesøgt,  i  hvis  Nærhed  jeg 
befandt  mig,  og  hindret  mig  fra  at  udstrække  min  Tur 
til  saa  omtalte  Steder  som  f.  Ex.  Sjøring  Slotsbanker  i 
Jylland.  Da  disse  Levninger  af  vort  Befæstningsvæsen 
imidlertid  staa  i  nøje  Forbindelse  med  Anlæggene  af 
Borge,  saa  vel  private  som  kongelige,  og  da  det  desuden 
maa  være  af  en  afgjort  Vigtighed  for  en  fuldstændig  og 
tydelig  Anskuelse  af  Danmark  i  Middelalderen,  saa  nøje 
som  muligt  at  kjende  dets  Befæstningsvæsen,  har  jeg 
troet  det  rigtigst  at  anføre  selv  det  Lidet,  som  jeg  har 
havt  Lejlighed  til  at  iagttage.  Det  forekom  mig  endog 
at  være  nødvendigt,  at  vække  Interessen  for  denne  Af- 
deling af  vore  historiske  Monumenter,  inden  Selvraadighed 
og   den   laveste  Egoisme   tilintetgjør   de  sidste  Spor-)  af 


')  Jeg  vil  her  blot  nævne  Dannevirke,  Markgrafen burg,  Riber- 
hus  osv. 

')  Prof.  Molbech  -  N'ord.  Tidsskrift,  111,629  —  klager  i  Juli  Maaned 
1829  over,  at  mange  af  Kvaderslenene  af  et,  kort  i  Forvejen,  op- 
gravet Fundament  i  den  vestlige  Borgruin  ved  Hald.  vare  boit- 
tagne.  I  August  Maaned  1830  fandt  jeg  Intet  af  bemeldte 
Fundament  tilbage,  uden  en  Fordybning  i  Jorden,  hvor  det 
havde  ligcet.  Videre  Eftergranskning  eller  Undersøgelse,  som 
havde  været  saa  rimelig,  var  der  ej  tænkt  paa. 

dem  og  saaledes  faa  den  Sætning  til  at  blive  Sandhed, 
der  nu,  lidt  for  tidligt  udtalt  af  en  med  Rette  agtet 
Forfatter  1),  siger  os,  at  Danmark  ej  har  noget  Spor  til- 
bage af  ældre  Befæstninger. 

Hvad  nu  de  egentlige  Vaaningshuse  angaar,  da  har 
jeg  hidtil  kun  truffet  paa  højst  enkelte  Fragmenter,  men 
som  dog  ej  ere  uvigtige  for  at  faa  lidt  Begreb  om  den 
Charakter,  som  et  kongeligt  Slot  eller  en  Lensmands 
Bolig  har  havt  i  Slutningen  af  det  15de  og  Begyndelsen 
af  det  l6de  Aarhundrede. 

Saaledes  er  paa  Christiansholm,  ved  Nysted,  den 
søndre  Fløj  endnu  tildels  urørt  af  sildigere  Forandringer, 
skjøndt  den  mangler  sin  Decoration  og  for  Øjeblikket 
tjener  til  Kornmagasin.  Der  er  endnu  en  betydelig  Sal, 
som  med  sine  nøgne  Vægge  strækker  sig  igjennem  den 
største  Del  af  Fløjen,  og  hvis  Vinduer  med  deres  Stør- 
relse og  Profilering  endnu  tydeligt  sige,  at  her  engang 
har  været  et  af  den  gamle  Borgs  prægtigste  Værelser, 
maaske  selve  »Dansesalen«-). 


)  F.  H.  Jahn,  Almindelig  Udsigt  over  Nordens,  især  Danmarks 
Krigsvæsen  i  Middelalderen,  Kbhvn.  1829.  S.  324  kaldes  det 
12te  Aarhundrede  Stædernes  og  Fæstningernes  Aarhundrede,  men 
der  beklages,  at  vi  søge  forgjæves  efter  enkelte  Spor,  hvor- 
ledes Befæstningerne  have  været,  og  maa  derfor  anvende  de  al- 
mindelige Grundsætninger,  som  vare  gjældende  i  hele  Europa, 
paa  dem.  S.  333:  »Saaledes  som  Tegningen  viser  os  Vording- 
borg, bestod  den  af  en  fuldkommen  Runddel:  Gaasen  havde 
intet  fortificatorisk  Værd  uden  maaske  som  Donjon«.  Flere  af 
de  architektoniske  Notitser,  han  anfører,  f.  Ex.  om  de  dobbelte 
Mure  o.  a. ,  har  jeg  ikke  fundet  bekræftet  ved  de  af  mig  besete 
Anlæg,  men  muligt  er  det,  at  en  nøjere  Undersøgelse  kunde  faa 
andre  Resultater. 

•)  Som  vi  kalde  Riddersalen. 

Hoyons  Skrifter.     II.  32 

Af  Skanderborg  Slot  staar  endnu  den  sydlige  Del 
med  et  anseligt  Hjørnetaarn  ^ ).  Denne  Del  er  nu  ind- 
rettet til  Kirke,  men  Bygningens  Sokkel  og  Vindues- 
profilerne  tale  stærkt  mod,  at  dette  har  været  dens  op- 
rindelige Hensigt.  Alt  tyder  derimod  hen  paa  en  Pragt- 
bygning fra  omtrent  1500,  og  Kjælderen,  der  nu  er  op- 
fyldt af  den  muldne  Lugt  af  Ligkister,  har  vist  en- 
gang gjemt  behageligere  Gjenstande  under  sine  solide 
Hvælvinger. 

Slottet  Gottorp.  Under  alle  de  Forandringer, 
som  denne  store  Bygning  har  modtaget,  er  dog  det  Indre 
af  det  forrige  Konstkammerlokale  forblevet  urørt  indtil 
de  senere  Tider,  da  man  ved  et  Par  Skillerum  har  af- 
skaaret  et  Par  Værelser  fra  det.  Det  er  en  lang  Hal, 
der  optager  hele  den  gamle  Fløjs  Længde  og  Dybde. 
En  Række  af  Kolonner  gaa  midt  igjennem  den  og  tjener 
til  Støttepunkt  for  Korshvælvingen.  Den  tyske  Profilering 
sondrer  den  noksom  fra  Hertug  Adolfs  Anlæg,  og  rimelig- 
vis er  den  fra  Frederik  den  Førstes  Dage,  da  denne 
Fyrste  jo  især  yndede  Gottorps  Slot  og  har  havt  Del  i 
dets  ældre  Udvidelse  og  Forskjønnelse. 

Af  de  Herregaarde,  som  jeg  har  set,  have  især 
Hesselager  (1538),  Egeskov  (1554)  og  Ørbek- 
lunde  (1593),  alle  tre  i  Fyn,  en  saa  stor  Overens- 
stemmelse   i    deres   Indre    og   noget    saa  Ejendommeligt, 

' )  Som  dog  har  været  det  mindste.  Dets  øverste  og  største  Del  er 
meget  nyere,  hvad  Stenenes  Forbinding, udviser,  end  den  underste 
Del  med  den  stærke,  kuplede  Kjælder.  Over  Indgangen  til  det 
staar  Frederik  den  Andens  og  Dronning  Sofies  Navnetræk  og 
Aarstallet  1572.  Stolene  i  Kirken  bære  de  danske  Provinsers 
Vaaben,  Kongens  Symbolum  og  Aarstallcnc  1572  og  1577.  Saa 
ny  er  altsaa  Indretningen  til  et  Kapel. 

saa  forskjellige  de  end  ere  i  Decorationsmaade  og  enkelte 
Partier,  at  jeg  kan  omtale  dem  under  Et. 

Planen  er  en  langagtig  Firkant.  Midt  paa  Forsiden 
springer  et  firkantet  Taarn  frem,  som  er  indrettet  til 
Hovedtrappen.  Paa  Bagfa^adens  tvende  Hjørner  staa  2 
mindre  runde  eller  firkantede  Taarne,  som  i  hvert  Stok- 
værk have  et  lille  Kabinet. 

Kjælderen,  der  er  anselig,  strækker  sig  uafbrudt 
under  hele  Bygningens  Hovedmasse;  dens  Kappe-  eller 
Korshvælving  bæres  i  Midten  af  korte,  stærke  Piller.  De 
smaa,  afsluttede  Kjælderrum  under  Taarnene,  især  dem 
under  Hjørnetaarnene,  vil  Traditionen  gjøre  til  Arrest- 
huller, og  en  Lænke  i  det  ene  af  dem  synes  ej  at  mod- 
sige den.  Den  store  Kjælder  bruges  endnu  til  det,  den 
vel  oprindelig  har  været  bestemt  til,  nemlig  Kjøkken, 
Forraadskammer  etc. 

Stueetagen  ligger  temmelig  højt.  Den  er  gjennem- 
skaaret  i  hele  sin  Længde  og  har  hvælvet  Loft,  Dette, 
saa  vel  som  Hovedskillevæggen ,  træder  kraftigt  frem 
mellem  alle  de  senere  Forandringer,  som  vel  gjøre  det 
umuligt  at  sige  Andet  om  dette  Stokværk,  end  at  det 
indeholdt  Familiens  daglige  Værelser. 

Det  andet  Stokværk  er  ikke  gjennemskaaret,  og  en 
stor  Del  af  det  optages  i  hele  Bredden  af  en  betydelig 
Sal,  der  nu  bruges  til  Kornloft,  Pulterkammer  eller  desl. 
Foruden  denne  Sal  —  Dansesalen  —  tindes  nogle  mindre 
Værelser  og  de  rummelige  Kamre  i  Taarnene.  Loftet  i 
dette  Stokværk  dannes  af  mægtige  Egebjælker,  der  ligge 
tæt  ved  Siden  af  hverandre,  og  hvis  Ender  hvile  paa 
stærke,    pynteligt    udskaarne    »Kragbaand«.      Kaminerne 

32* 


500 

ere  anbragte  op  mod  Bygningens  tvende  smallere  Sider, 
og  Skorstenen  maskeres  af  de  høje  Gavle. 

Oven  paa  det  andet  Stokværk  følger  en  Halvetage, 
hvis  Mure  enten  paa  alle  4  Sider  ^ )  eller  blot  paa  de  2 
lange  Sider'-)  springe  frem  foran  den  øvrige  Del  af 
Bygningen.  Disse  Mure  bæres  af  smaa,  flade  Buer,  der 
hvile  paa  svære  Udliggere  af  huggen  Sten^).  Ligesom 
nu  disse  Mure  staa  uden  for  den  egentlige  Grundmur, 
saaledes  staar  inden  for  denne  en  Række  af  Stolper,  der 
hvile  sikkert  paa  anden  Etages  svære  Bjælkeloft.  Disse 
Stolper,  der  ere  højere  end  Halvetagens  Mur  og  ind- 
byrdes godt  forbundne,  tjene  til  at  bære  Loftsbjælkerne 
og  formindske  saaledes  den  betydelige  Spænding,  som 
Taget  ellers  vilde  faa.  Men  desforuden  afdeles  ved  dem 
Halvetagen,  der  som  et  stort  Loft  strækker  sig  over  hele 
Bygningen ,  i  tvende  Partier :  den  midterste  betydelige 
Plads  og  det  omløbende  Galleri  >—  Vægtergangen  — ,  der 
ogsaa  staar  i  Forbindelse  med  de  øverste  Kamre  i  Hjørne- 
taarnene.  Da  de  smaa,  buede  Aabninger  i  Muren  tjene 
lige  saa  meget  til  Skydehuller  som  til  Lysning,  og  da 
der  findes  skraa,  firkantede  Huller,  som  gaa  ned  mellem 
Udliggerne  og  næppe  have  havt  noget  andet  Øjemed  end 
at  tjene  til  Forsvar  (Skoldehuller),  saa  synes  det  ind- 
lysende, at  denne  Halvetage  ene  har  været  anlagt  som 
en  Art  Værn  om  Gaarden. 

Dette  svære,  øverste  Parti,  saa  vel  som  den  isolerede 
Beliggenhed,  omgivet  af  Volde  og  Grave,  giver  disse 
Bygninger  et  alvorligt,  halvt  krigerisk  Udseende,  som  man 


^)  Egeskov. 

2)  Hesselager 

2)  Paa  Hesselager  bære  flere  af  disse  endnu  Spor  af  Indskrifter. 

har  søgt  at  formilde  ved  at  pryde  Bygningen ,  især  dens 
Gavle,  med  Pilastre,  Baand,  Gesimser,  Udsvejfningero.s.v., 
Alt  i  den  da  herskende  gothisk-italienske  StiU).  Hessel- 
agers Gavle  udmærke  sig  fremfor  de  andre  ved  rig  og 
pompøs  Decoration,  som  er  mere  gjennemtrængt  af  italiensk 
Følelse  end  alle  de  senere  Bygninger. 

Grundplanen  af  disse  Herregaarde  saa  vel  som  den 
indre  Anordning  af  Stokværkene,  dog  snart  med  Ude- 
ladelse af  den  øverste  Halvetage,  eller  af  det  store 
Trappetaarn -),  snart  indrettet  efter  en  mindre  Maale- 
stok,  gjenfindes  paa  Rygaard  i  Fyn,  Rosenvold,  Rosen- 
holm, Frisenborg  og  Tjele  i  Jylland.  I  de  ældre  Hoved- 
bygninger paa  Rygaard  og  Tjele  fandt  jeg  Værelserne 
forandrede  til  Kornlofter,  men  Dansesalen,  der  i  disse 
mindre  Bygninger  indtog  hele  andet  Stokværk,  havde 
endnu,  under  den  nye  Overkalkning,  bevaret  dens  gamle 
Decorationsmaling  paa  Kalkgrund.  Denne  bestod  i  Salen 
paa  Tjele ^)  af  brede,  paralelle  Baand  med  gult  og  rødt 
Løvværk ,  yderst  raat  henkastet.  Paa  Rygaard  ' )  synes 
derimod  hele  Væggen  at  have  været  inddelt  til  en  Række 


')  der  da  ogsaa  har  sit  Tiltrækkende.  Hvor  barok  en  saadan  Herre- 
gaard  kommer  til  at  se  ud,  naar  den  absolut  skal  skjules  under 
en  modernere  Maske,  derpaa  afgiver  Hardenberg  (Krænkerup)  et 
talende  Éxempel. 

-)  Hvor  dette  mangler,  er  det  vist  altid  en  Følge  af  senere  For- 
andring, ligesom  man  ogsaa  ser  Hjørnetaarnene  uden  Spir  eller 
paa  anden  Maade  forandrede. 

■')  Denne  Gaard  er  den  mindste  og  simpleste  af  de  nævnte  Byg- 
ninger, uden  at  bære  noget  Tegn  paa  en  højere  Alder  end  Hessel- 
ager eller  Egeskov. 

')  Denne  Gaard  skal,  i  Følge  Danske  Atlas,  IH,  581,  være  ombygget 
1593.  Men  det  ældre  Forbandt  vidner  derimod.  Maaske  hin  An- 
givelse mener  Tilbygningen  af  de  3  andre  Floje  eller  vel  endog 
blot  de  stærke  Reparationer,  som  der  sees  paa  dem. 

af  historiske  Fremstillinger,  rigtignok  udførte  paa  Haand- 
værksmanér.  Den  Udvidelse ,  som  de  fleste  af  disse 
Gaarde,  saa  vel  som  Brahetrolleborg  og  Boller,  have 
faaet  ved  senere  Tilbygninger,  give  dem  et  besynderligt, 
blandet  Udseende;  og  den  paafaldende  Ulighed  imellem 
de  forskjellige  Fløjes  Alder  og  fattigere  eller  rigere 
Decoration,  tilligemed  den  raa  Skjødesløshed,  hvormed 
man  har  forbundet  dem  til  et  Hele,  danner  en  Total- 
virkning, som  langtfra  staar  i  nogen  Harmoni  med  den 
Glans,  som  omgiver  de  Familiers  Navne  i),  der  have  be- 
boet dem  og  endnu  bebo  dem. 

Et  langt  venligere  Indtryk  gjorde  Engelsholm  (fra 
1592)  paa  mig.  Her  traadte  mig  dog  det  fredelige 
Herresæde  imøde,  og  de  fire  firkantede  Hjørnetaarne  havde 
intet  Krigerisk  i  deres  Udseende;  de  tjene  blot  til  at 
pryde  og  forstørre  Gaarden.  Skade,  at  det  Hele  nu  er 
overhvidtet,  at  Vinduerne  have  faaet  en  flov,  moderne 
Decoration,  at  Trappetaarnet  er  nedrevet,  og  det  Indre 
saa  omkalfatret,  at  der  ikke  engang  bliver  Plads  til- 
bage for  en  rimelig  Gisning  om  hvorledes  Værelsernes 
Anordning  engang  har  været.  Anlæget  med  Taarnene 
og  Kjælderen  med  sin  Korshvælving  paa  de  korte,  stærke 
Piller  synes  imidlertid  at  tyde  hen  paa  en  Indretning, 
der  vel  ej  var  meget  forskjellig  fra  den  Tids  sædvan- 
lige  Fordringer.      Baandene,    der   løbe   under   Vinduerne, 


1)  I  Haven  ved  Rosenholm  staar  en  lille  Pavillon,  rimeligvis  fra  den 
lærde  Holger  Rosenkrants's  Tid,  som  danner  en  behagelig  Mod- 
sætning til  den  ret  anselige,  men  ilde  sammensatte  Hovedbygning. 
Denne  Pavillon    hører   til    det  Eleganteste,   jeg    har   set  af  den 


gothisk-italienske  Stil  her  i  Landet. 

godtgjøre,  at  Decorationen  har  været  gothisk- italiensk. 
Men  Afvigelsen,  saa  vel  i  Grundplanen  som  i  Opstalten 
af  denne  2  Etages  Bygning,  fra  de  øvrige  Herregaarde 
i  det  16de  Aarhundrede,  som  jeg  har  set,  er  dog  saa 
stor,  at  jeg  finder  Sagnet,  der  lader  Tycho  Brahe  have 
Del  i  dens  Anlæg,  højst  rimeligt. 

